
Istoricul Chirurgiei 
Silviu Constantinoiu 


Istoricul chirurgiei mondiale 

Chirurgia este o ramură importantă a medicinei în care vindecarea sau ameliorarea bolilor este 
consecința unui act operator. Termenul provine din greaca veche (keiron = mână; ergos = lucru; 
kheirourgia = activitatea efectuată cu mâna). 

Desigur că, întocmai ca şi întreaga medicină şi ştiinţă in general, istoricul chirurgiei se 
împleteşte cu istoria apariţiei şi dezvoltării omului. 

Unii autori împart istoricul chirurgiei în două perioade distincte: cea de până la introducerea 
metodelor de asepsie-antisepsie şi cea ulterioară; alții au drept punct de reper anii în care au apărut 
tehnicile de anestezie sau cei în care s-au descoperit antibioticele. 

Există date şi dovezi care ne arată, fără putință de tăgadă, că încă din antichitate sau chiar din 
preistoria comunei primitive oamenii au fost preocupaţi de studiul medicinei şi, în particular, de cel al 
chirurgiei. Cercetătorii care se ocupă de paleopatologie au găsit mărturii despre fracturi consolidate 
corect, trepanatii craniene care prezentau țesut de granulaţie pe marginea orificiului de trepanare (deci 
cu supraviețuirea victimelor) încă din comuna primitivă, cu zeci de mii de ani în urmă. În Europa s-au 
găsit peste 1000 de dovezi de trepanatii preistorice, remarcându-se pe lângă diversitatea lor şi precizia 
efectuării, cu evitarea sinusurilor durei-mater importante, a căror lezare ar fi indus hemoragii cu 
decesul victimei. În ceea ce priveşte scopul pentru care au fost executate, acesta este doar bănuit, 
putând fi magic, terapeutic, estetic sau poate punitiv. Din perioada comunei primitive am mai putea 
menționa mutilările sau automutilările executate preventiv sau curativ. 

Chirurgia din antichitate neputându-se baza pe date anatomice foarte solide se limita la 
pansamente, circumcizii, castrări, tratamentul plăgilor şi abceselor. Există date şi dovezi care ne arată 
cu claritate că oamenii acelor timpuri au fost preocupaţi de studiul şi progresul medicinei şi, în 
particular, de cel al chirurgiei. Papirusuri egiptene datând din anii 1600 î.Hr. (cum este papirusul 
Edwin Smith, probabil copiat după o versiune mai veche) dau relaţii privitoare la îngrijirea şi tratarea 
plăgilor. Medicina egipteană cuprindea elemente rational-empirice care coexistau cu cele magic- 
religioase. Cu toate că procedura de mumificare care includea evisceratia cadavrului era făcută de 
oamenii din clasa de jos care nu erau interesaţi de studiul medicinei; îmbălsămarea cadavrelor obliga 
la o bună cunoaştere a anatomiei corpului uman. 

În India antică exista o bogată legislaţie medicală, ignorată adesea în scrierile din vest. 
Susruta descria mai mult de 100 de instrumente medicale: scalpele, bisturie, ace, etc. Indienii aveau 
cunoştinţe avansate de chirurgie plastică, mai ales de chirurgie a piramidei nazale şi a pavilionului 
urechii; aceste operaţii practicându-se cu câteva sute de ani î.Hr. În Mesopotamia funcţiona codul de 
legi al lui Hamurabi care cuprindea, printre altele, şi o legislaţie medicală; existau recompense, dar şi 
pedepse, în funcţie de reuşita sau eşecul operaţiei de cataractă (!) şi acestea în funcție de rangul social 
al pacientului. 

În Grecia antică, cu 400 de ani î.Hr., Hippocrat din Kos — (fig. 1), considerat "părintele 
medicinei" trata plagile, imobiliza fracturile, reducea luxatiile (a rămas până astăzi utilizat procedeul 
care-i poartă numele de reducere a luxatiei scapulo-humerale). 


Fig. 1 — Hippocrat din Kos (circa 460-375 î. Hr.) 

De asemenea, jurământul lui Hippocrat cuprinde aspecte deontologice de o uimitoare actualitate. Una 
din scrierile sale cele mai interesante intitulată "Despre chirurgie", cuprinde largi relatări despre 
bandaje. 

Romanii au preluat cunoştinţele medicale din Grecia cucerită şi le-au dezvoltat, mai ales în 
domeniul chirurgiei de campanie. 

Aulus Cornelius Celsus, medic roman enciclopedist vestit al primului secol d.Hr. a scris un 
tratat ("De medicina") în mai multe volume, în care descrie şi semnele inflamatiei, descriere rămasă 
valabilă până astăzi (motiv pentru care se cheamă semnele celsiene ale inflamatiei). Enciclopedia lui 
Cornelius Celsus cuprinde şi calităţile pe care trebuie să le îndeplinească un chirurg: "să fie tânăr sau 
aproape tânăr, cu o mână puternică şi sigură, care niciodată nu trebuie să tremure; el trebuie să aibă 
mintea ascuţită şi clară." Să recunoaştem cât sunt ele de actuale şi astăzi şi să ne întrebăm şi câți 
chirurgi beneficiază de calităţile recomandate de Celsus cu 2000 de ani în urmă. 

Celsus a remarcat marea diversitate a tumorilor, atât ca localizare şi aspect cât şi ca evoluţie şi 
prognostic, cu şi fără intervenţie chirurgicală. El opera buza de iepure, calculii vezicali, varicocelul (pe 
care nu-l confunda cu hernia, care nu se aborda chirurgical pe vremea aceea), fimoza, etc. 

Se vehiculează ideea că şi autorul "Iliadei" şi "Odisseei", vestitul Homer ar fi fost medic. De 
fapt, în antichitate oamenii învățați studiau medicina in mod obişnuit, aşa cum în Evul Mediu învățau 
manierele elegante sau astăzi învață să conducă autoturismul sau să lucreze pe calculator. În antichitate 
mica chirurgie era utilizată în mod obişnuit, plăgile, infecțiile, luxatiile şi fracturile fiind tratate de 
către persoane cu o anumită pregătire. 

Disectiile pe cadavre umane efectuate cu 3 secole înainte de Hristos în Egiptul antic de către 
reprezentanţii şcolii din Alexandria (Herophil, Erasistrate) au permis aprofundarea cunoştinţelor 
anatomice. Aceste studii au permis cunoaşterea unor detalii asupra anatomiei viscerelor şi a sistemului 
nervos central şi aplicarea ligaturilor vasculare. 

Medicina din Evul Mediu a făcut puţine progrese şi a fost dominată de doctrinele lui Galen din 
Pergam (131-201) inspirate din medicina hipocratică. Acesta a scris o enciclopedie medicală în 100 de 
volume care cuprindea exhaustiv toate noţiunile medicale acumulate până la el. Opera sa a fost 
perpetuată în Evul Mediu sub numele de medicină galenică (chiar dacă el n-a reuşit să înțeleagă 
circulația sângelui, crezând că vasele sanguine sunt pline cu aer şi că sângele trece prin septul 
interventricular, concepție însuşită şi de marele savant al Renaşterii, Leonardo da Vinci, în ciuda 
faptului că a înțeles foarte bine închiderea şi deschiderea valvelor cardiace). Totuşi, şcoala chirurgicală 
bizantină a înregistrat anumite progrese, demn de amintit fiind Oribasius cu a sa Enciclopedie 
medicală în 72 de volume. Totuşi personalitățile chirurgicale cele mai cunoscute rămân Aetius din 
Amida care se ocupă de boala canceroasă şi Pavel din Egina care, pe lângă studiile legate de cancer, 
descrie tehnici originale de cură a herniilor şi hidrocelului. Din secolul al VIII-lea până la Renaştere 
un loc aparte îl ocupă medicina arabă. Astfel, Rhases, medic din califatul arab de Răsărit critică teoria 
galenică despre hernii, Ali-Abbas descrie crepitatia osoasă ca semn important de fractură, iar 
Abulcasis, chirurg celebru al epocii dedică ultima carte chirurgiei din a sa Enciclopedie medicală în 30 
de cărți. 

În ceea ce priveşte medicina occidentală am aminti din perioada prerenascentistă Tratatul de 
chirurgie scris de Guglielmo da Saliceto în 1275 (de la şcoala din Bologna) şi care este primul tratat de 
chirurgie care cuprinde şi un capitol de anatomie şi mai ales vestita Chirurgia Magna din 1363 a lui 
Guy de Chauliac. 

După anii 1500 medicina era constituită din medicina academică predată în facultăți odată cu 
teologia, greaca şi latina şi chirurgie, practicată de bărbieri. Cei care erau consideraţi adevărații medici 
purtau haine lungi (robe - longue), iar chirurgii bărbieri haine scurte (robe - courte). În secolul al XVI- 
lea bărbierii chirurgi din Franţa formează "La confrerie de Saint-Céme". Moliere a ridiculizat pe 
medicii diplomaţi care recitau versuri bolnavului sau declamau citate din greacă şi latină şi 
administrau purgative în timp ce chirurgii bărbieri câştigau prestigiu prin operarea unor personaje 
importante (s-au schimbat oare lucrurile prea mult până în zilele noastre?). Felix l-a operat pe Regele 
Soare, Ludovic al XIV-lea, de o fisură anală ridicând prestigiul întregii confrerii. Dintre bărbierii 
chirurgi cel mai renumit a fost Ambroise Pare (1510-1590) care a urmat cursuri de anatomie la Hôtel - 
Dieu şi a însoţit 4 regi în campanie. Acesta a preconizat măsurile de antisepsie folosind uleiul fiert în 
tratarea plăgilor de război. 

La 19 ani Ambroise Pare (fig. 2) devine barbier la spitalul H6tel-Dieu din Paris. A scris două 
cărți despre chirurgia de război şi obstetrică şi despre ciumă in limba franceză, într-o perioadă in care 
limba savantă folosită în Europa era latina. În 1536 primeşte titlul de maestru bărbier chirurg şi este 
luat de generalul René de Montejan în campania din Italia. El a redescoperit ligatura vasculară şi 
pansamentul cu un lichid cicatrizant format din gălbenuş de ou, ulei de trandafir şi de terebentină, 
umanizând chirurgia de campanie. În 1554 obţine la Colegiul Saint-Céme din Paris titlul de maestru 
după susţinerea examenului de limba latină. 


În Italia, printre marii chirurgi ai vremii se numără celebrii anatomişti Gabriello Fallopio, 
Leonardo Botal, Guido Guidi si Fabritio d'Acquapendente, cel ce a descoperit valvele semilunare ale 
venelor. 

În secolul al XVII-lea se distinge în Italia chirurgul Marco Aurelio Severino care a reuşit să 
ridice şcoala de chirurgie din Neapole deasupra celei din Padova. 

La Padova s-au efectuat primele disectii publice, iar marii artişti ai Renaşterii (Verrochio, 
Leonardo da Vinci, Michelangelo) au studiat pe ascuns anatomia. Andreas Vesalius (1514-1564) s-a 
născut într-o familie de medici la Louvain, Belgia, a fost educat la Bruxelles şi Paris, după care şi-a 
terminat studiile medicale la Padova. El a fost printre primii care a atacat sistemul anatomic şi 
fiziologic al medicinei galenice. În ediția a doua a celebrei sale anatomii "De humani corporis fabrica" 
apărută la Basel în 1543 ("Despre alcătuirea corpului omenesc") susține cu certitudine că sângele nu 
poate trece prin septul interventricular deoarece este foarte gros (în cartea sa apar primele planşe 
anatomice executate după disectii). 

De fapt istoricul descoperirilor care au permis înțelegerea circulației sângelui în organism este 
foarte interesant. Sistemul vascular şi circulaţia sângelui au fost incorect cunoscute în antichitate de 
către egipteni, chinezi şi indieni. În vestitul papirus egiptean descoperit de către G. Ebers (acelaşi care 
l-a ajutat pe Champolion să înţeleagă scrierea egipteană) datat din 1550 î.Hr. se susține că în corp ar fi 
92 de vase care îi dau spiritele pe care le răspândesc apoi în tot organismul. Vechea medicină chineză 
(ca şi actuala medicină tradiţională chineză) punea mare accent pe studiul pulsului, Yang (forţa 
masculină activă) putând să-l accelereze, iar Yin (forţa feminină pasivă) să-l încetinească. În "Canonul 
medicinii”, scriere chineză din timpul dinastiei Han (202 î.Hr.) se considera inima ca principiul care 
stăpâneşte corpul, iar sângele, lichidul care curge în circuit închis şi nu se opreşte niciodată. 

Hippocrate din Kos, reprezentantul cel mai de seamă al vechii medicine greceşti credea că în 
inimă se află aer care circulă în tot corpul prin artere (traheea şi bronhiile fiind "arterele", iar vasele 
sanguine venele). 

Arterele erau considerate tot conducte cu aer, datorită faptului că la cadavru nu se găsea sânge 
în artere. Daca Herofil din Alexandria considera că vasele sunt pline cu sânge, Erasistrate credea că 
sângele provine din digestia alimentelor, că se adună în inimă şi de aici se răspândeşte în tot corpul. În 
Evul Mediu Fabritio d' Aquapendente Girolamo (1537-1619), profesor de anatomie şi chirurg la 
Padova, a descris corect mica circulație. 

William Harvey (1578-1657), fost elev la Padova al lui Colombo şi Fabritio d'Aquapendente, 
preşedintele colegiului medicilor din Londra, a descris circulaţia sângelui prin studii cu garouri pe care 

le-a adunat in lucrarea publicata in 1628 la Frankfurt pe Main "Exercitatio anatomica de motu cordis et 
sanguinis in animalibus" (Cercetarea anatomica despre mişcarea inimii şi a sângelui la animale). De la 
scrierea papirusului Ebers până la scrierea acestei lucrări trecuseră nu mai puţin de 3 milenii. Când 
Harvey a murit i s-a ridicat o statuie cu următoarea inscripție: "Lui William Harvey nemuritorul - 
pentru înfăptuirile geniului său. Colegiul medicilor din Londra i-a ridicat acest monument pentru că el 
este acela care a dat sângelui mişcare şi a făcut animalele să se nască. Să rămână pentru veşnicie 
preşedintele societăţii, aşa cum a meritat-o". 

Marcelo Malpighi (1628-1694) a observat în 1661 la microscop (descoperit de şlefuitorul de 
lentile olandez Anthony van Leeuwenhoeck) circulaţia prin vasele capilare. Unul din marii anatomisti 
şi clinicieni ai vremii a fost Giovanni Battista Morgagni, profesor de anatomie la Padova. În lucrarea 
sa "De sedibus et causus marborum per anatomen indogatis" apărută în 1761, el insistă ca observaţiile 
clinice să fie corelate cu constatările necroptice. A fost prima carte de anatomie patologică datorată 
unui profesor de anatomie care a profesat la Pisa şi Padova timp de 60 de ani. 

În secolul al XVIII-lea se aşează pe baze logice cunoştinţele de anatomie, fiziologie, 
fiziopatologie, anatomie patologică, chirurgia trăgându-şi seva din aceste descoperiri. Este perioada 
cand Valsalva constată că o leziune într-o emisferă cerebrală determină paralizia părţii controlaterale a 
corpului; începe să se dezvolte chirurgia oncologică, extirparea unor tumori canceroase este însoţită şi 
de limfadenectomie regională. Litotomia vezicală se practică prin talie perineală prin metoda romană a 
lui Celsus, dar şi prin metoda lui François Calot de la H6tel-Dieu, sau prin talia laterală a lui Foubert 
sau cea lateralizată a chirurgului călugăr Jacques de Baulieu. Metoda a fost perfecționată prin talia 
bilaterală a lui Dupuytren sau prin talia hipogastrică perfecționată de Douglas. La începutul secolului 
al XIX-lea şcoala engleză de chirurgie ia un mare avânt prin discipolii săi proeminenți precum John 
Bell, Astley Cooper, Charles Aston Key, William Fergusson, cea franceză prin Guillaume Dupuytren 
şi italiană prin Andrea Berlingheri şi ortopedul Francesco Rizzoli. Bazându-se pe studiile 
experimentale ale lui Harvey, scotianul John Hunter a reuşit transplantarea pintenului de cocoş pe 
creastă, fiind considerat părintele chirurgiei experimentale (tot el a descris şi canalul adductorilor care- 
i poartă numele). 

William Hunter (1718-1783) a descris anevrismul arterio-venos şi a introdus ligatura arterială 
deasupra anevrismului. Elevul său cel mai strălucit a fost Astley Patson Cooper (a descris ligamentul 
pectineal) şi pentru o bună cunoaştere a anatomiei invita chirurgii în sala de disectii. 

Chirurgii din secolul al XIX-lea erau bine pregătiți din punct de vedere anatomic, dar 
adevăratul progres al chirurgiei întârzia să se arate din cauza lipsei anesteziei şi asepsiei. 

La începutul secolului XIX se afirmă cu pregnanta şi reprezentanţii celor două mari puteri, 
americanii Philippe Syng Physick, John Warren, Nathan Smith şi ruşii I.F.Buş, G.A.Albrecht, 
I.V.Buialski şi mai ales vestitul chirurg de campanie N.I.Pirogov (distins în războiul Crimeei). 


Descoperirea anesteziei 

Operatiile din Evul Mediu aveau un aspect de adevărată tortură din cauza lipsei anesteziei, chiar daca 
Paracelsus cunoştea efectele anestezice ale tincturii de opiu (Laudanum) şi ale eterului. Un tânăr medic 
american din statul Georgia, Crawford Long a aplicat în 1842 anestezia locală cu eter pentru a extirpa 
mici formaţiuni tumorale fără durere. Prima narcoză cu protoxid de azot a încercat-o Horace Wells în 
1844, dar demonstraţia a fost nereuşită. William Thomas Green Morton (fig. 3), dentist fiind a 
efectuat la 30 septembrie 1846 prima extracţie dentară sub narcoză cu eter. 


es 


Fig. 3 — William T.G. Morton (1819-1868) 

Deşi Morton n-a realizat decât o extracție dentară sub anestezie prin narcoză (o lună mai târziu 
John Collins Warren efectuând prima intervenție chirurgicală sub acest tip de anestezie) pe inscripția 
de pe monumentul ridicat lui Morton la Boston se poate citi: "William Morton, inventatorul şi 
descoperitorul anesteziei prin inhalatie. 

Prin el durerea în chirurgie a fost stăpânită şi desființată. De la el înainte, ştiinţa stăpâneşte 
durerea". În acelaşi timp obstetricianul englez James Young Simpson a introdus cloroformul ca 
anestezic general. 


Descoperirea asepsiei şi antisepsiei 


Nestiinta despre existenţa microbilor şi a combaterii lor făcea ca mortalitatea operatorie prin infecții să 
fie mai mare de 60%. 

În Budapesta anului 1847, doctorul Ignăs Fülöp Semmelweis, fost student la Viena, care lucra 
într-o maternitate, a făcut o observaţie interesantă: nasterile din secţiile unde intrau studenţii care 
făceau disectii pe cadavre erau însoţite de infecţii puerperale într-o măsură mult mai mare decât în 
secţiile nefrecventate de studenţi. El a propus ca moasele să se spele pe mâini cu o soluţie de clorură 
de calciu (credea că neutralizează o otravă care intoxică mortal organismul lehuzei), mortalitatea 
scăzând vertiginos. Ceea ce este şi mai meritoriu este că el a făcut această observaţie înainte ca Pasteur 
să fi descoperit microbii sau Lister metoda antiseptică. Comunicarea sa făcută la societatea de 
chirurgie a fost primită cu multă neîncredere, el fiind destituit ca incapabil. În 1861 îi apare cartea 
"Die Aetiologie der Begriff und die Prophylaxie des Kindbettfiebers" (Etiologia, conceptul şi 
profilaxia febrei puerperale) care îi aduce oprobiul public, murind nebun 4 ani mai târziu. 

Joseph Lister (fig.4) s-a născut în Essex în 1827 şi a lucrat la Royal Infirmary din Edinburgh şi 
Glasgow. În 1865, în Franţa, Louis Pasteur dezvoltă teoria existenţei germenilor, nefiind foarte clar 
cum lucrările lui Pasteur au ajuns în posesia lui Lister. 


Fig. 4 — Joseph Lister (1827-1912) promotorul antisepsiei 


De fapt, în ultima parte a anului 1864 (anul precedent față de care Lister a început să 
folosească acidul carbolic în plăgi), T.Spencer Wells, eminent chirurg, a publicat o lucrare în "British 
Medical Journal" numită "Câteva cauze ale mortalităţii excesive după operaţiile chirurgicale" în care 
suspicionează existența germenilor în mediul apropiat plăgii, cauzând supuratia plăgii şi septicemia 
care omora bolnavul. Joseph Lister a preconizat măsurile de antisepsie recomandând utilizarea 
fenolului (1867 - "The Lancet") şi mai apoi a acidului fenic pentru spălarea mâinilor chirurgului, 
dezinfectia mesei de operaţie, a instrumentarului chirurgical şi a plagilor. 

Louis Pasteur (fig. 5) (1822-1895) este considerat descoperitorul microbilor. Pasteur numea 
microbii fermenti, termenul de microb (de la "micros", care înseamnă mic şi "bios", viata) fiind 
introdus de Charles Emmanuel Sedillot. Tot Pasteur a preconizat şi metode de distrugere a germenilor 
(fierbere, autoclavare) şi a recomandat chirurgilor să-şi spele mâinile cu apă sterilă şi să folosească 
materiale sterilizate cu aer cald la 130-150°C. În 1859 Chassaignac introduce drenajul plăgilor cu tub 
de cauciuc, iar Halsted, în 1889, foloseşte în timpul actului operator mănuşi de cauciuc sterile. O dată 
cu lucrările lui Joseph Lister metodele antiseptice se răspândesc rapid în toate centrele chirurgicale 

importante dar câştigă teren şi asepsia, datorită lui Felix Terries care foloseşte pentru sterilizare 
pupinelul şi autoclavul (apărând aşadar metodele de profilaxie a infecţiei chirurgicale). 


Fig. 5 — Louis Pasteur (1822-1895) — promotorul metodei asepsiei 


În anul 1884 Halsted şi Reclus au executat primele operaţii sub anestezie locală, iar în 1899 
Bier realizează prima rahianestezie (metodă preluată şi răspândită de eminentul anatomist şi chirurg 
român Thoma Ionescu). 

Dintre fiziologii care au contribuit foarte mult la progresul chirurgiei amintim pe celebrul 
Claude Bernard în Franţa şi Nikolai Vladimirovici Eck în Rusia (care a studiat anastomoza porto-cavă 
pe animal). Ar mai fi de amintit în Germania Rudolf Peter Heidenheim (1834-1897) care a folosit 
punga gastrică pentru studiul secreției gastrice, el fiind precedat de William Beaumont (fig. 6) (1785- 
1853) care a studiat secreția gastrică la un bolnav cu o fistula gastrică după o plagă prin împuşcare 
produsă în 1822 şi care a supravieţuit încă 3 ani. 


Fig. 6 — William Beaumont (1785-1853) studiul 
fiziologiei secreției gastrice la un bolnav cu fistulă gastrică 


Progresele chirurgiei în perioada de după descoperirea anesteziei şi a 
măsurilor de asepsie—antisepsie 


În perioada de după introducerea tehnicilor anestezice şi a adaptării măsurilor de asepsie- 
antisepsie ia un mare avânt chirurgia tubului digestiv şi a glandelor anexe. Rudolf Matas (fig. 7) 
(1860-1957), elev al lui Lister, a fost cel care a introdus antisepsia în America, apoi şi în Germania. 
Rudolf Matas a fost cel care a preconizat cu succes endoanevrismorafia în fistulele arterio-venoase. 

Jean Péan, cel care executase în 1863 prima splenectomie, operează in 1878 prima rezectie 
antro-pilorică la om, pentru un cancer antro-piloric stenozant, cu anastomoză gastro-duodenală, dar 
bolnavul a exitat a patra zi postoperator prin dehiscenta suturii digestive şi peritonită generalizată. 
Prima rezectie antro-pilorică practicată cu succes la om a fost raportată de Billroth, la o pacientă de 42 
de ani. 

Fig. 7 — Rudolph Matas (1860-1957)— promotorul antisepsiei şi chirurgiei vasculare in SUA 


L. Rydigier, in noiembrie 1881, a executat cu succes prima rezectie de stomac tip Billroth I 
pentru un ulcer antro-piloric stenozant şi l-a publicat in februarie 1882 in "Berliner Medizinische 
Wochenschrift"; editorul responsabil a comentat laconic, dar şi ironic: "sperăm să fie şi ultimul". N-a 
fost să fie aşa şi nu mai departe de 4 ani, în 1885, va propune rezectia antro-pilorică urmată de 
anastomoză gastro-jejunală acelaşi Billroth (Varianta Billroth I). Deja W6lfler executase prima 
gastro-enteroanastomoză (fără rezectie) aşa că apăruseră câteva tipuri de intervenţii care desfiintau sau 
scurtcircuitau bariera pilorică. In Germania chirurgia s-a dezvoltat prin aportul marelui chirurg 
Bernard Konrad von Langenbeck (fig. 8) (1810-1887) care a înfiinţat secundariatul în chirurgie şi a 
efectuat prima colecistectomie anterogradă în 1882. El a avut doi discipoli străluciți: Theodor Kocher 
(fig. 9) şi Theodor Billroth (fig. 10). Kocher, care a lucrat în Elveţia, la Berna, a fost primul chirurg 
care a luat în 1909 premiul Nobel pentru tratamentul chirurgical al guşii. 


Figure 4» s---. 


Fig. 6 — Bernard von Langenbeck (1810 - 1887) Fig. 9 — Theodor Kocher (1841-1917) - elev al lui von Langenbeck 
— promotorul secundariatului în chirurghie — primul chirurg laureat al Premiului Nobel (1909) pentru chirurgia 
tiroidei 


Fig. 10 — Theodor Billroth (1829-189) — promotorul chirurgiei gastrice moderne 

În Statele Unite chirurgia a luat avant datorită lui William Halsted (fig. 11) (1852-1922), elev 
al lui Billroth şi Kocher, care a introdus secundariatul după model german, înființând la Baltimore 
"Johns Hopkins School", instituție medicală celebră. Halsted a avut 17 secundari şi 50 de asistenți care 
s-au răspândit in toată America. El a introdus folosirea mănuşilor de cauciuc sterile în timpul actului 
chirurgical şi a fost unul din precursorii chirurgiei oncologice moderne, operaţia sa de mamectomie cu 
limfadenectomie în cancerul de sân fiind de actualitate şi astăzi. Neurochirurgia a început şi s-a 
dezvoltat în S.U.A. o dată cu lucrările lui Harvey William Cushing (1869-1939) (elevul lui Halsted) 
instruit initial în chirurgia generală. 


Fig. 11 — William Halsted (1852-1922) creatorul chirurgiei oncologice moderne 


Întreaga dezvoltare a chirurgiei a fost decisiv influenţată şi de activitatea ştiinţifică foarte 
bogată a marelui patologist Ludwig Karl Virchow (1821-1902). Nume de notoritate în chirurgia din 
S.U.A. au fost şi cele ale fraților Charles şi William Mayo care au înființat vestita Mayo Clinic în 
Rochester, statul Minnesota. În 1943, bazându-se pe datele recente de fiziologie gastrică, Lester 
Dragstedt a introdus vagotomia în tratamentul ulcerului duodenal. 

În ceea ce priveşte chirurgia cardiacă, cea experimentală are o vechime de mai bine de 100 de 
ani, M.H.Block, chirurg german, publicând un raport despre plăgile cordului în 1882 şi descriind, cu 
succes, suturi de inimă la iepure. Rezistenţa fata de abordul chirurgical al cordului a fost foarte mare, 
chiar marele Billroth exprimându-se că: "un chirurg care va încerca astfel de operaţii va fi lipsit de 
respectul colegilor săi”. 

În 1928 Elliot Cutler şi Claude Beck contabilizează numai 12 cazuri de chirurgie valvulară, cu 
rezultate descurajante, mortalitatea fiind de 83%. Unul din marii chirurgi toracici ai vremii a fost 
Ferdinand Sauerbruch, care lucra în clinica profesorului său Mikulicz din Breslau. 

Metodele de hipotermie controlată şi circulație extracorporeală, prin lucrări începute încă înainte de 
al II-lea război mondial au fost puse la punct de John H.Gibbon (fig. 12) in S.U.A., chirurgia cardiacă 
luând un avânt deosebit prin C.Walton Lillehei, Clarence Dennis, George Crile şi Alfred Blalock (fig. 
13). Acesta din urmă a studiat cauzele şi tratamentul şocului la Vanderbilt University. După venirea sa 
la Johns Hopkins la începutul anului 1940, cooperarea cu departamentul de pediatrie (cu Edward 
A.Park şi Helen Taussig) a dus la punerea la punct a unor metode chirurgicale de tratament in 
tetralogia Fallot ("boala albastră”). 


Fig. 12 — John H. Gibbon (1903-1973) — SUA — Fig. 13 — Alfred Blalock (1889-1964) SUA 
promotorul hipotermiei controlate si a circulatiei extracorporeale creatorul chirurgiei cardiace pediatrice moderne 

Desigur că vorbind de chirurgia cardio-vasculară nu putem să nu amintim pe celebrul Michael 
De Bakey (fig. 14) din Houston. În 1934 el a descris primul pompa cu care se va pune la punct 
circulaţia extracorporeală. A efectuat cercetări foarte valoroase privind tratamentul anevrismelor 
toracice şi abdominale, (incluzând complicata rezectie a arcului aortic) precum şi asupra protezelor 
vasculare. El a efectuat şi prima endarterectomie de carotidă cu succes în 1953 şi primul by-pass cu 
safenă pentru ocluzia arterelor coronare în 1964. 


a 


Fig. 14 — Michael De Bakey = SUA pionier al chirurgiei cardiovasculare 


Chirurgia din a doua parte a secolului XX va deveni in centrele universitare semiologie 
chirurgicală ca disciplină de învățământ şi chirurgie abdominală, ca practică. 

Chirurgia primei jumătăţi a secolului XX a fost profund marcată de opera a doi chirurgi 
francezi, amândoi făcând cinste şcolii de medicină şi chirurgie din Lyon: Rene Leriche şi Alexis 
Carrel. Despre cel de-al doilea o să vorbim cu prilejul chirurgiei de transplant datorită impactului 
cercetărilor sale asupra acestui domeniu al chirurgiei. 

Rene Leriche s-a născut la Roanne la 12 oct.1879 într-o familie de medici. Deşi a studiat 
retorica, apoi s-a înscris la şcoala de ofiţeri de la Saint-Cyr, disciplina militară neplăcându-i se 
orientează către filozofia religiei. Adevărata vocaţie şi-a găsit-o desigur studiind medicina fiind extern 
provizoriu în serviciul de chirurgie al lui Poncet unde l-a întâlnit pe Alexis Carrel ca intern. 

Împreună cu Paul Cavaillon a înființat în 1909 revista "Lyon chirurgical" care ființează şi 
astăzi. În timpul primului război mondial a studiat îndeosebi fracturile, împreună cu Paul Lecene si 
Albert Policard, fiind interesat de procesul de osteogeneză. Abia în 1919 (la 39 de ani!) a devenit 
chirurg al spitalelor, din 1920 lucrând benevol în clinica lui Emile Wertheimer, descriind în 1923 
sindromul de obliterare a bifurcatiei aortice care-i poartă numele şi a făcut prima simpatectomie 
pericarotidiană internă şi neurectomie sinocarotidiană. În noiembrie 1924 a fost numit profesor de 
clinică chirurgicală la Strasbourg. În 1913 a făcut o călătorie în S.U.A. şi l-a vizitat pe Halsted la 
Baltimore, fiind impresionat de tehnica desăvârşită şi rezultatele acestuia. În 1932 a revenit la Lyon ca 
şef de clinică chirurgicală. În 1945, la propunerea lui Gustave Roussy (1874-1948) a fost ales membru 
al Academiei Franceze. 

Leriche apreciază cu clarviziune atât virtuțile chirurgiei (J) chirurgia este umană pentru că 
tratează la fel pe bogaţi şi săraci; 2) chirurgia este conştiincioasă: ea caută interesul bolnavului şi nu 
precupeteste munca chirurgului; 3) chirurgia este in progres continuu) cât şi defectele chirurgiei (Z) 
este prea manuală; va trebui să se aprofundeze patologia; 2) nu este destul de biologică; trebuie să se 
aprofundeze viaţa ţesuturilor; 3) este prea compartimentată, pe state, pe oraşe. Leriche a militat pentru 
schimbul de păreri şi de observaţii operatorii, făcând peste 70 de călătorii în interes profesional în 
țările Europei, Americii de Nord şi de Sud, fiind impresionat de modestia celebrului chirurg cardio- 
vascular Alfred Blalock pe care l-a vizitat în 1929 la Nashville şi care i-a şters ghetele pe care Leriche 
le-a lăsat la uşa biroului din clinică. El era de părere că un bun chirurg trebuie să aibă pe lângă solide 
cunoştinţe de anatomie şi noţiuni de fiziologie şi, mai ales, de fiziopatologie (termen creat de el 
însuşi). 

Opera lui Rene Leriche este foarte vastă, el ocupându-se cu mari merite de o diversitate de 
domenii: formarea calusului, de osteoliză, de rolul ligamentelor şi al inervatiei lor, de suprimarea 
reflexelor nociceptive prin blocaj novocainic, a studiat nevroamele, hipertensiunea arterială, ulcerul 

peptic postoperator, arteriopatiile, flebitele, a descris "boala postoperatorie" şi necesitatea ca bolnavii 
gravi să fie îngrijiţi în saloane special dotate, numite săli de reanimare. 

Desigur că lista personalităților chirurgicale prezentate până acum este incompletă şi poate 
nedreaptă. Fiind greu ca într-un spaţiu limitat tipografic să nu uiţi fiecare contribuţie valoroasă, 
selectăm din "istoria medicinii universale" o seamă de mari chirurgi ai secolului XX: din Franţa: 
J.Lucas Championiere, E.A.Quenu, F.Legeu, E.Forgue, L.Ombrédanne, P.A.Mathieu, A.Gosset, 
B.J.Cuneo, H.J.Mondor; din Germania: V.Bruns, R.von Volkmann, W.Roser, K.Thiersch, F.von 
Esmarch, A.Th.von Middeldorph, J.N. von Nussbaum; din Austria: V.Czerny, R.Gersung, 
F.Trendelenburg, W.K6rte, H.Kehr, E.Lexner; din Marea Britanie: J.E. Ericksen, W.Mc Cormac, 
F.Treves, A.Lane; din Ungaria: I.Polya; din Polonia: I.Mikulicz; din Italia: L.Appia, R.Gritto, 
G.Corradi, E.Bassini, A d'Antona, G.F.Novaro, V.Putti; din Spania: A.San Martin, J.Ribera; din 
Elveţia: L.G.Courvoisier, J.L.Reverdin, F.de Quervain; din Belgia: A.Mathysen, J.P.van de Loo, 
A.Lembotte; din Rusia: N.V.Sklifosovschi, N.A.Veliaminov; A.A.Bobrov, P.I.Diakonov, V.P.Filatov, 
A.V.Vasnevschi, A.A. Vâşnevschi, S.S.ludin, I.I.Djanelidze; din Canada: Norman Bethune; din 
S.U.A.: W.W.Keen, Ch.Mc Bumey, R.Abbe, Charles şi William Mayo (care au înființat celebra 
Clinică Mayo din Rochester, Minnesota), Wangensteen (fig. 15) (evident că şi aceasta înşiruire este 
incompleta). 


Fig. 15 — Owen H. Wangensteen — SUA — senator de drept al chirurgilor americani — Universitatea din Minnesota 
Istoricul chirurgiei de transplant 


Încă din epoca bronzului au fost găsite cranii trepanate la care lipsa de substanţă osoasă a fost 
acoperită cu fragmente de alt os. În Egiptul antic, Roma antică şi în America civilizației 
precolumbiene s-au descoperit cranii cu dinți implantati. În India antică, în jurul anului 700 î.Hr. se 
efectuau transplantări de pavilion de ureche şi nas cu piele recoltată de pe fese. 

În Evul Mediu, papa Inocenţiu al VII-lea a murit după ce i s-a făcut transfuzie de sânge de la 
doi copii. În secolul al XVIII-lea, scotianul John Hunter a reuşit transplantări de dinţi, iar spre sfârşitul 
secolului al XIX-lea, Ollier, în Franţa, şi Tiersch, în Germania, au publicat rezultate favorabile ale 
grefelor epidermice. În secolul al XVI-lea chirurgul italian Gasparo Tagliocozzi folosea metode de 
rinoplastie din timpul Renaşterii pentru repararea leziunilor provocate de lepră, sifilis sau de 
tratamentul cu mercur. 

Un domeniu în care medicina şi biologia au progresat împreună a fost cel al culturilor de 
celule şi țesuturi la începutul secolului XX, Ross G.Harrison născut în Germantown lângă Philadelphia 
in 1870, a fost unul din studenții străluciți de la Johns Hopkins University după care în 1907 a venit la 
Yale, an în care publică studiile care sunt considerate germenele culturilor tisulare moderne, cercetări 
continuate de Burrows la Rockefeller Institute. Încă din anul 1910 Alexis Carrel (fig. 16) a observat că 
autotransplantele de rinichi reuşesc, dar homotransplantele nu. Alexis Carrel (1873-1944) plecat din 
Lyon unde a fost coleg cu René Leriche, a ajuns în S.U.A., iar cercetările sale au fost încununate în 
1912 cu primul premiu Nobel pentru America. Alexis Carrel s-a născut la Saint-Fois-les Lyon, un sat 
în apropiere de Lyon, la 28 iunie 1873. Tatăl lui Alexis moare tânăr şi mama sa rămâne văduvă la 25 

de ani, cu 3 copii cărora le-a asigurat o educaţie desăvârşită. In 1890 reuşeşte la Facultatea de 
Medicină din Lyon, devenind extern prin concurs (unde a lucrat, printre alții, în serviciul lui Launois) 
şi intern prin concurs în serviciul profesorului Poncet (unde s-a întâlnit cu René Leriche, care era 
extern). 


Fig. 16 — Alexis Carrel (1873- 1944) — chirurg 
francez, primul Premiu Nobel pentru SUA (1912) 


A lucrat ca preparator de anatomie al celebrului Jean Testut, din 1899 devenind prosector. 
Alexis Carrel avea un talent chirurgical ieşit din comun, fiind discipolul lui Louis Farabeuf şi a 
cunoscut tehnica suturilor de la Mathieu Jaboulay şi Brian. Plecarea sa din Franţa în America este 
legată de mai multe evenimente: unul dintre ele a fost eşecul la concursul de ocupare a unui post de şef 
de clinica; altul a fost plecarea tinerilor iezuiţi în Canada care l-au rugat să le tina cursuri; a doua oară 
a picat la concursul de şef de clinică la Lyon; al patrulea motiv a fost publicarea în presă a unui caz de 
peritonită TBC vindecată la Lourdes, care a reuşit să deranjeze atât clerul cât şi casta chirurgilor. 
Ajuns inițial la Montreal, plecă la Chicago câteva luni, după care ajunge la "Johns Hopkins 
University" din Baltimore unde îl va cunoaşte pe marele neurochirurg Harwey Cushing. Din 1906 îl 
găsim la institutul Rockefeller după ce Flexner citise în revista "Science" un articol al lui Carrel 
privitor la transplantarea rinichiului pe carotidă şi jugulară, ureterul vărsându-se în esofag. Aici a pus 
la punct suturile vasculare, a transplantat intestinul împreună cu mezenterul, a transplantat în masă 
cordul şi pulmonul unei pisici de o săptămână la gâtul unei pisici adulte, a transplantat la pisică ambii 
rinichi împreună cu aorta şi cava. Spunea despre el însuşi: "sunt creator de tehnici care vor fi folosite 
mai târziu la om". În 1910 a început la Rockefeller Institute culturile de ţesuturi (Ross Harrison 
încercase înaintea lui, dar n-a reuşit să ţină în viaţă culturile). Carrel a introdus în vase speciale ca 
mediu nutritiv, celulele provenite din inima unui embrion extras din ou, toate manevrele fiind sterile. 
Culturile din inima embrionului făcute de el în 1912 erau în viață după 40 de ani! În 1912 i s-a 
decernat premiul Nobel pentru medicină. Nerenuntand la cetăţenia franceză, în 1914 a primit ordin de 
mobilizare, plecând în Franţa, a fost impresionat de numărul mare de răniți morţi din cauza gangrenei 
gazoase. Aici, la spitalul de la Compiegne, finanţat de Rockefeller, împreună cu chimistul Henry 
Dackin a iniţiat irigarea plăgilor cu soluţie de hipoclorit, plăgile de război devenind curate, permintand 
chiar şi suturi secundare (de unde numele soluţiei antiseptice clorurate, Dackin). 

Rugat fiind de unul din rarii lui prieteni adevăraţi (avocatul de origine franceză dr.Frederic 
Courdet) să scrie o carte despre om, a scris celebra "L'Homme, cet inconu" (Omul, ființă 
necunoscută); cartea apărută în 1936 a fost tradusă în 18 limbi. 

Lucrările lui Alexis Carrel au fost fundamentale pentru dezvoltarea chirurgiei cardio-vasculară 


efectuat celebrul imunolog şi serolog austriac Karl Landsteiner care a descris sistemul antigenic ABO 
al hematiilor (1905). 

Transplantul renal 

Prima homogrefa cu rinichi de la cadavru a fost executată in 1936 de Voronov, la un bolnav cu 
intoxicatie acută cu mercur, dar grefa n-a reuşit. Cel care a executat prima grefa renală reuşită a fost 
Murray, in 1954, intre gemeni monozigoti. In anul 1961 s-a folosit la om ca imunosupresor 
azatioprina, iar din 1967 Thomas Starzl a utilizat serul antilimfocitar. În anii 1960-1972 s-a votat în 
S.U.A. legea donatorilor de organe "Anatomical Gift Act" care permitea transplantarea in 50 de state. 
Pentru realizarile sale in domeniul transplantului renal Murray a primit Premiul Nobel pentru 
medicină. 


Transplantul cardiac 

Istoricul transplantului cardiac cuprinde 3 perioade distincte. Prima etapă (1905-1951) se 
caracterizează prin executarea transplantelor cardiace heterotopice (se transplanta inima unui căţel pe 
carotidele şi jugularea unui câine adult). Supravietuirea în aceste cazuri era minimă, de numai 2 ore. A 
doua perioadă se întinde pe perioada 1951-1960 în care transplantul experimental se executa ortotopic 
la animal. Ultima perioadă începe cu anul 1960 când Lower şi Shumway au reuşit primul transplant 
ortotopic la câine folosind circulaţia extracorporeală. Primul transplant cardiac la om a fost făcut de 
Haedy în 1964, implantând inima unui cimpanzeu la un bolnav de 68 de ani, cu şoc cardiogen, inima 
funcționând doar o oră (cordul era prea mic pentru a face fata circulaţiei la om). 

O zi de referinţă în istoria chirurgiei este cea de 3 decembrie 1967, când şeful secţiei de chirurgie de 
la Spitalul "Groote Schur" din Cape Town, Africa de Sud, Christian Barnard, a transplant inima unei 
femei de 24 de ani, decedată într-un accident de circulaţie în pieptul unui bolnav de 54 de ani, 
(Phillipe Blaiberg) care suferea de miocardoscleroză şi ateroscleroză coronariană, cu insuficiență 
cardiacă severă. Cu toate că bolnavul a murit la 18 zile postoperator în urma unei duble pneumonii, 
Barnard a repetat operaţia la 2 ianuarie 1968 la un bolnav de 59 de ani care va supraviețui timp de 2 
ani de la transplant. De atunci s-au executat foarte multe transplanturi cardiace în lume, cu 
supravietuiri considerabile, un loc aparte ocupând şi implantarea unei inimi artificiale create de 
biologul Jarvis de către profesorul William de Vries, şeful catedrei de chirurgie toracică de la 
universitatea din Salt Lake City din Utah. 


Transplantul hepatic 
A dat rezultate foarte bune, cu supravietuiri îndelungate. Pionierul transplantului hepatic este chirurgul 
american Thomas Starzl, iar transplantările ortotopice dau cele mai bune rezultate. 

Thomas Starzl a fost şi unul din pionierii transplantului de rinichi, iar eforturile sale şi ale 
echipei sale în ceea ce priveşte tehnica transplantului de ficat şi a reacției de respingere a grefei de 
către gazdă au fost răsplătite prin faptul că Pittsburgh a devenit un centru de referinţă al transplantării 
hepatice. Cartea sa autobiografică "The Puzzle People - Memories of a transplant surgeon" - 
("Oamenii mozaic - memoriile unui chirurg de transplant") apărută în 1992 şi tradusă în 1996 şi la noi 
este o frescă excepțională a vieţii ştiinţifice medicale şi în special, chirurgicale, din S.U.A. 


Transplantul pulmonar 
Primele homotransplante pulmonare s-au făcut experimental pe câine, de către Demihov, înainte de 
1940. Prima homogrefă pulmonară umană reuşită a fost executată de către James Hardy în 1963. 


Transplantul pancreatic 

Primele incercari de transplant pancreatic au fost facute inca din 1892 de catre rusul Oscar Minkowski. 
Prima transplantare pancreatica si renala la om a efectuat-o Kelly in 1967, dupa transplantare folosind 
imunosupresoarele. 

Este de remarcat ca in ultima vreme chirurgia transplantului de organe implica pe langa 
virtuozitate tehnică, cunoştinţe de imunologie, condiţii tehnice şi organizatorice deosebite şi o 
dimensiune etică. Chirurgia de transplant a luat un mare avânt o dată cu perfecţionarea mecanismelor 
de combatere a rejetului grefei, dezvoltarea ei având loc în era ciclosporinei A. Probabil însă că 
viitorul aparţine organelor artificiale miniaturale, în condiţiile în care apar tehnici de intervenții 
chirurgicale perinatale şi ia ființă medicina eminamente profilactică, ingineria genetică. 

Trebuie să ținem seama că in această dezvoltare formidabilă a chirurgiei, actul chirurgical îşi 
păstrează o dimensiune etică şi deontologică aparte. 


Istoricul chirurgiei endoscopice 

De la prima colecistectomie laparoscopică (realizată de Mouret în 1987) n-au trecut decât 12 ani şi 
această nouă tehnologie a revoluţionat chirurgia sfârşitului de mileniu. De la această intervenție 
chirurgicală (care realizează acelaşi scop dar cu alte mijloace şi care a devenit procedeul de electie al 
colecistectomiei în țările avansate) gama operatorie miniinvazivă s-a extins către abordul laparoscopic 
sau endoscopic al căii biliare principale, către apendicectomia laparoscopică, herniorafia 
laparoscopica, splenectomia laparoscopică, rezectiile de intestin sau colon, chirurgia ginecologică, 
chirurgia toracoscopică, etc. 

Desigur că acest salt calitativ s-a putut efectua prin acumulări şi achiziţii de-a lungul vremii şi 
este fascinant să citeşti manuscrisele pionierilor endoscopiei şi chirurgiei endoscopice. Deşi medicii 
din timpuri străvechi au utilizat examinarea endoscopică, ea poate fi luată propriu-zis în consideraţie 
abia după anul 1800. 

În evoluția examinării endoscopice din ultima sută de ani, sunt 3 momente care au marcat-o 
decisiv: 
- descoperirea becului cu lumină incandescentă de către Thomas Edison şi dezvoltarea sistemului de 
lentile în anii 1870-1880; 
- anii 1950-1960 sunt importanţi pentru descoperirea sistemului de cablu de lentile (Hopkins) şi 
pentru inventarea transmisiei luminii reci prin fibre optice; 
- introducerea computer chip video camera. 


Istoria timpurie a endoscopiei (400 î.Hr.-1805 d.Hr.) 

O metodă endoscopică a fost descrisă pentru prima dată de "părintele medicinei", Hippocrate, în 
Grecia antică (460-375 î.Hr.), care descrie şi foloseşte speculul rectal. Primul specul ginecologic 
datează din aceeaşi perioadă. Principalele probleme cu care se confruntau "endoscopistii" acelor 
vremuri erau lumina inadecvată şi o penetratie insuficientă în cavitățile de examinat (probleme cu care, 
de fapt, endoscopia se va confrunta mai bine de 2000 de ani!). 

Medicina romană a produs instrumente cu care se examinau cavitățile naturale: în timpul 
excavatiilor oraşului antic Pompei distrus de o explozie vulcanică în anul 70 d.Hr. s-a descoperit un 
foarte eficient specul vaginal trivalv. Archigenes, un medic sirian care a practicat medicina la Roma 
între anii 95-117 d.Hr. inventează un specul vaginal original şi descrie poziţia pacientei şi a medicului 
pentru examinare. Soranus, un efezian care a practicat obstetrica la Roma în acelaşi timp folosea alt tip 
de specul vaginal. În Talmudul babilonian, compendiul scrierilor rabinice completat în jurul anilor 500 
d.Hr. menționează procedeul numit "siphopherot" prin care insertia în vagin a speculului era mai putin 
dureroasă şi se putea examina direct colul uterin. 

Avicenna (980-1037), reprezentant de seamă al medicinei arabe, medic şef la spitalul din 
Bagdad folosea lumina reflectată de o oglindă pentru examinarea cu speculul vaginal, metodă 
introdusă probabil de medicul arab Abulkasim (936-1013) în jurul anului 1000. Surse mai sofisticate 
de lumină au fost imaginate în timpul Evului Mediu târziu şi al Renaşterii. În 1587 Giulio Caesare 
Aranz a aplicat pentru prima dată examinarea medicală în camera obscură. 

În anul 1600 Peter Borell din Castres, în Franţa, a imaginat o oglindă concavă pentru a 
focaliza lumina asupra obiectivului de examinat. În secolul următor ginecologul Arnaud adaptează un 
fel de mică lanternă folosită de hoți şi spărgători pentru a lumina colul uterin în timpul examinării cu 
speculul vaginal, descriind inovaţia sa în "Mémoires Gynécologiques" în 1768. 


Epoca modernă a endoscopiei (din 1805 până în prezent) 

Philipp Bozzini (1773-1809) este cel de care se leagă naşterea endoscopiei moderne, marea problemă 
a iluminării inadecvate fiind rezolvată prin descoperirea "Lichtleiter" sau a conductorului de lumină. 
Bozzini a folosit un endoscop in care razele de lumină sunt direcționate către cavitățile naturale ale 
organismului si redirectionate către ochiul examinatorului. Rivalii profesionali şi politici din Viena ai 
lui Bozzini au urmărit compromiterea acestei ingenioase invenţii. Faptul nu este de mirare, reacția 
acestora nefiind prea departe de cea a multor medici din zilele noastre care au primit cu mult 

scepticism si neincredere chirurgia laparoscopica. In America, John D.Fisher (1798-1850) din Boston 
descrie un instrument cu care examina vagina, ulterior chiar uretra şi vezica urinară, inspirat dupa 
endoscopul lui Bozzini şi Segalas (Pierre Solomon Segalas - 1792-1875, inventatorul unui speculum 
uretro-cistic). 

In 1853 Antonin Desormeaux (1815-1881) introduce un nou tip de endoscop prezentat la 
Academia de Ştiinţe pe 29 noiembrie 1855, şi la care razele de lumină erau reflectate în interiorul 
endoscopului printr-un sistem de oglinzi. Investigatiile clinice ale lui Desormeaux s-au putut efectua 
doar după numirea sa ca chirurg la spitalul Necker din Paris, în 1862; aici el diagnostichează şi 
tratează boli urologice la numeroşi pacienţi cu ajutorul endoscopului său, rodul muncii sale fiind 
monografia "De l'endoscopie" publicată în 1865. 

Cercetările pentru o sursă de lumină mai intensă au continuat şi, în 1867, Julius Bruck, un 
dentist din Breslau, inventează prima sursă internă de lumină pentru aparatul său de "stomatoscopie", 
folosind o ansă de platină adusă la incandescenţă de către curentul electric (aceasta prezenta un risc 
ridicat de arsuri ale ţesuturilor examinate, de aceea a folosit un jet de apă pentru răcire, dar cu o 
creştere considerabilă a preţului aparatului său). Progresele ulterioare s-au bazat pe sistemul de 
încorporare a lentilelor în endoscop şi pe descoperirea becului incandescent. 

Maximilian Nitze (1846-1906) este inventatorul cistoscopului cu o serie de lentile, endoscop 
ale cărei caracteristici le publică în 1879 în "Wiener Medizinische Wochenschrift"; principala 
ameliorare a aparatului era o sursă de lumină internă, fără umbre. El a colaborat cu Reinecke, un 
optician berlinez, perfectionand un sistem de lentile compus din 3 elemente: 1) lentila obiectiv; 2) 
lentila de inversiune a imaginii; 3) lentila ocular. Problema iluminării a rezolvat-o folosind o ansă de 
platină adusă la incandescenţă (asemănător lui Bruck) care era răcită printr-un curent de apă. Cu 
ajutorul lui Josef Leiter, un creator de instrumente din Viena, a realizat un cistoscop de uz clinic, 
model găsit în catalogul medical vienez publicat în 1880. 

Un impact deosebit asupra dezvoltării endoscopiei l-a avut descoperirea becului incandescent 
de către Thomas Edison în octombrie 1879. Numai 4 ani mai târziu, Newman din Glasgow descrie o 
versiune miniaturizată a becului incandescent pe care a folosit-o la un cistoscop, becul fiind plasat în 
canula care era introdusă în vezica urinară. 

Josef Leiter a luat prima dată contact cu o lampă electrică în 1883 la Expoziţia Internaţională 
Electrică de la Viena. El a miniaturizat becul şi l-a încorporat în capătul distal al endoscopului, 
introducând acest sistem în 1886, eliminând ansa de platină şi sistemul de răcire cu jet de apă. 
Independent de Leiter, Nitze în 1887, a folosit cistoscopul său cu bec incandescent miniatural. 


Istoricul chirurgiei miniinvazive 

Georg Kelling, chirurg din Dresda, este cel care a făcut prima laparoscopie experimentală introducând 
un cistoscop în abdomenul unui câine viu, înaintea celui de-al 73-lea Congres al naturaliştilor şi 
medicilor germani de la Hamburg, din 23 septembrie 1901. El a numit procedeul celioscopic şi l-a 
descris în raportul publicat în "Miinchener Medizinische Wochenschrift" în ianuarie 1902. Kelling a 
anesteziat o mică zonă din peretele abdominal şi a introdus acul de punctie Fiedler, prin care a pompat 
aer filtrat prin comprese sterile pentru a produce pneumoperitoneul. În acel loc a introdus cistoscopul 
lui Nitze, putând vedea viscerele din cavitatea peritoneală şi a luat probe bioptice printr-un al doilea 
trocar. El considera aderentele intraabdominale o contraindicatie pentru acest procedeu. 

in anul 1910 Hans Christian Jacobaeus (1879-1937), profesor de medicina la Institutul 
Carolina din Stockholm, Suedia, a raportat prima laparoscopie şi toracoscopie la om. El descrie mai 
multe cazuri de laparoscopie şi două cazuri de toracoscopie în octombrie 1910 în articolul "În ceea ce 
priveşte posibilitatea utilizării cistoscopului în examinarea cavitatilor seroase" publicat în "Münchener 
Medizinische Wochenschrift". Kelling îi răspunde două luni mai târziu în aceeaşi revistă, disputându- 
şi întâietatea cu Jacobaeus şi afirmând că a făcut celioscopie la 2 oameni între 1901-1910 (dar el a 
făcut greşeala să nu publice aceste cazuri). O altă confuzie apare tocmai din Sankt-Petersburg, de la 
ginecologul rus Dimitri Oscarovici Ott, care este creditat de unii ca făcând prima laparoscopie cu 
ajutorul unei mici incizii în peretele abdominal anterior, prin care a introdus un specul şi a inspectat 
cavitatea peritoneală cu un tub prevăzut cu un sistem de oglinzi şi un bec incandescent. 

În 1911 Jacobaeus a raportat experiența sa pe 115 laparoscopii şi toracoscopii la 72 de 
pacienţi, 45 dintre ei cu probleme abdominale şi 27 cu boli pleurale (numai un pacient din cei 72 a 
prezentat o complicatie hemoragică). Mai târziu, el a utilizat toracoscopia pentru evaluarea şi 
tratamentul tuberculozei, lizând aderentele pleurale pentru a produce pneumotoraxul artificial şi a 

pune in repaus plămânul bolnav (metoda a cunoscut o răspândire extraordinară, în sanatoriile TBC 
bolnavii utilizând termenul "Jacobaeus" în sens substantival, definind adezioliza şi pneumotoraxul 
artificial). 

În 1913 medicul francez Rosenthal, comentând opera lui Jacobaeus, aprecia valoarea 
laparoscopiei dar gândea că toracoscopia are o importanță mai mare, deschizând un nou câmp de atac, 
în timp ce laparoscopia este în competiție cu tradiționala laparotomie exploratorie. 

H.C.Jacobaeus a fost un cercetător conştiincios, neobosit şi corect, la moartea sa, Sven Ingvar 
a spus: "Jacobaeus a posedat o mare capacitate de muncă, o planificare minuțioasă în execuţie, 
independență şi originalitate în interpretarea observațiilor făcute”. 

În S.U.A. prima laparoscopie a fost realizată în 1911 de către Bertram M.Bernheim, chirurg la 
Johns Hopkins School (independent de lucrările lui Kelling şi Jacobaeus). 

Dezvoltarea laparoscopiei şi toracoscopiei în următoarele decenii a cuprins 3 specialități: 
gastroenterologia, ginecologia şi bolile toracice. B.H.Orndoff, internist din Chicago, raportează prima 
serie mare de peritoneoscopii în S.U.A., folosind un trocar piramidal ascuţit şi utilizând fluoroscopia 
cu care a scăzut evident riscul lezării viscerelor abdominale cu trocarele sau instrumentele. Mulţi 
cercetători au realizat că utilizarea pneumoperitoneului era crucială în succesul examinării 
laparoscopice. La început, acele folosite induceau dureri mari la locul de insertie şi nu exista un 
consens în a folosi aer filtrat, oxigen sau alt tip de gaz. Odată realizat, pneumoperitoneul era dificil de 
menţinut, producându-se o pierdere de gaz între canulă şi laparoscop. 

În anul 1938 Janos Verres, în Ungaria, introduce în clinică acul care-i poartă numele pentru 
drenarea ascitei şi a aerului din torace. Cel care a recomandat bioxidul de carbon pentru insuflarea 
gazoasă a cavităţii peritoneale a fost Richard Zollikofer, din Elveţia, într-un articol publicat în 1924. 


Laparoscopia terapeutică 

C.Fervers, chirurg general din Germania, este primul care raportează adezioliza intraabdominală 
laparoscopica în anul 1933. În America, Ruddock, colaborând cu American Cystoscope Manufacturers 
Inc. (ACMI) a utilizat sistemul oblic de vedere propus de Kalk. El a imaginat acul de 
pneumoperitoneu, canula şi trocarul, aspiratorul şi instrumentele de biopsie. 

După al II-lea război mondial laparoscopia ia o dezvoltare impetuoasă datorită ginecologilor 
europeni. Raoul Palmer, la Paris, a utilizat culdoscopia pentru studiul infertilitatii. H.Frangenheim din 
Konstanz, Germania, încă din anii 1950 a descris şi folosit mai multe instrumente de laparoscopie şi 
introduce prototipul modern al insuflatorului de bioxid de carbon. În 1954 profesorul Harold Hopkins 
şi studentul său N.S.Kapany realizează fibroscopul care transmite imaginea prin fibre de sticlă printr- 
un tub flexibil (comunicare făcută în revista "Nature"). Basil Hirschowitz îi vizitează pe Hopkins şi 
Kapany la Colegiul Imperial din Londra şi în 1956 construieşte fibrogastroscopul flexibil pe care-l 
comunică la American Gastroscopic Society în luna mai a anului 1957. 

Chirurgia miniinvazivă endoscopica a jonctiunii coledoco-oddiene începe o dată cu anii 1968- 
1970, când Oi, Takagi şi McCune realizează colangiopancreatografia endoscopică retrogradă (ERCP), 
următorul pas fiind sfincterotomia endoscopică retrogradă (Kawai, Classen, 1974-1975) şi abordul 
miniinvaziv retrograd al căii biliare principale. 

Un salt important s-a produs în 1985 prin producerea primului computer chip video camera de 
către Circon Corporation, cu proiectarea imaginii color pe un monitor color. 

În 1985 Charles Filipi şi Fred Mall realizează prima colecistectomie laparoscopica la câine. 
După introducerea microcamerei siliconate, Phillippe Mouret în 1987, la Lyon, realizează prima 
colecistectomie laparoscopică la om. Alți chirurgi curajoşi, Petelin şi Phillips, abordează explorarea 
laparoscopica a căii biliare principale. Dekok a realizat prima apendicectomie laparoscopica asistată în 
1977; el a disecat apendicele utilizând laparoscopul şi a extras apendicele din abdomen utilizând o 
minilaparotomie. Semm a raportat prima apendicectomie exclusiv laparoscopică cu ligatura 
mezoapendicelui cu nod extracorporeal si ligatura bazei apendicelui cu un nod Roeder. Cel care a 
realizat prima apendicectomie laparoscopică pentru apendicită acută a fost Patrick O'Regan, chirurg 
general la Vancouver, British Columbia, la University Hospital, Shaughnessy Site. 

De la cura operatorie a herniei inghinale a lui Bassini din 1884, numeroşi chirurgi au inventat 
diferite procedee de ligatura înaltă a sacului herniar şi de întărire a peretelui abdominal. În 1982 Ger 
raportează prima hernie inghinală operată laparoscopic folosind un stapler. El a utilizat calea deschisă 
de abord şi a utilizat laparoscopul pentru a ghida aplicarea clipurilor de oţel. Shultz şi Corbitt in 1990 

folosesc tehnica "mesh plug" inserând proteza în spaţiul properitoneal. Edward Phillips şi Jean Dulucq 
au aplicat calea laparoscopică properitoneală utilizând insuflarea bioxidului de carbon în spaţiul 
properitoneal. 

O dată cu creşterea calităţii aparaturii si a tehnicitatii chirurgicale, chirurgia miniinvazivă 
cunoaşte o dezvoltare explozivă. Katkhouda realizează în 1991 seromiotomia cu secțiunea ramurilor 
gastrice ale nervului vag pentru boala ulceroasă, cu scăderea secreției gastrice acide şi rezultate 
endoscopice stabile. Bailey şi Zucker, în S.U.A., tot în anul 1991 au reuşit vagotomie selectivă 
anterioară cu vagotomie posterioară tronculară pentru ca Bernard Dallemagne din Liege, Belgia să 
realizeze vagotomia înalt selectivă anterioară şi posterioară pentru ulcer şi fundoplicatura Nissen 
laparoscopică pentru boala de reflux gastroesofagian. 


Chirurgia toracoscopică 

O dată cu introducerea primelor tuberculostatice (streptomicina, în 1945) rolul terapeutic al 
toracoscopiei scade, rămânându-i un modest rol diagnostic. În epoca modernă, prin dezvoltarea 
impetuoasă a instrumentarului toracoscopic (foarfecele toracoscopic curb, stapler-ul linear de 30 mm, 
etc.) s-au putut realiza lobectomii asistate toracoscopic, s-au putut localiza echografic intraoperator 
nodulii pulmonari tumorali profunzi. 

Chirurgia cardiacă, valvulară s-a putut realiza toracoscopic cu posibilitatea instalării circulației 
extracorporeale şi a implantării de valve cardiace pe cale toracoscopică! Prin introducerea unor mixere 
laparoscopice s-au putut extirpa prin microincizii organe parenchimatoase (splenectomia, nefrectomia, 
histerectomia). 

O direcție, în care proba timpului va decide, este chirurgia oncologică miniinvazivă, putându- 
se practica esofagectomie totală cu gastrectomie polară superioară prin toracoscopie şi laparoscopie, 
gastrectomie totală pentru cancer, hemicolectomie dreaptă şi stângă pentru cancer colic, rezectii sau 
amputatie de rect pentru cancere de rect, cu limfadenectomie pelvină, etc. 

Chirurgia endocrină laparoscopică a luat şi ea un avânt deosebit, suprarenalectomia pe aceasta 
cale fiind deosebit de spectaculoasă (chirurgia endocrină cervicoscopică a tiroidei, dar mai ales a 
glandelor paratiroide este la început, experienţa pe plan mondial fiind redusă). 

Pentru a se putea pregăti în această nouă şi fascinantă direcţie a chirurgiei moderne au apărut 
centre de training care reunesc experţi şi cursanți din toată lumea cum este EITS (European Institut of 
Telesurgery) din cadrul IRCAD, la Strasbourg, sub conducerea profesorului Jacques Marescaux, şi la 
care multi chirurgi români au primit burse şi au participat la cursuri de inițiere sau de avansați în 
chirurgia laparoscopică şi toracoscopică. 

O nouă provocare este apariţia chirurgiei laparoscopice fără cicatrice, prin care trocarele 
optice şi de lucru se introduc în cavitatea peritoneală prin orificii naturale, cum ar fi vagina sau rectul 
(NOTES). 

Chirurgia robotică, bazată pe tehnologie NASA foarte avansată, foloseşte braţele articulare ale unui 
robot care manipulează instrumentarul introdus prin trocare ghidat de un chirurg care stă comod la o 
telegondolă şi posedă pe ecran o imagine tridimensională (Zeus, da Vinci). Se lucrează într-un spaţiu 
limitat (loja prostatei, cord, dar şi chirurgia generală), avantajul fiind că se elimină tremurul fiziologic 
al mâinii chirurgului. Chirurgul operator poate fi plasat şi în alt loc decât sala de operaţie (chirurgie 
transoceanică). 


Istoricul chirurgiei româneşti 

S.Constantinoiu 

Desigur că şi locuitorii anticei Dacii posedau anumite cunoştinţe medicale pe care le utilizau pentru a 
trata plăgile de război sau diverse afecţiuni pe timp de pace, toate rămase sub semnul anonimatului. Pe 
columna lui Traian, pe lângă scenele de luptă ale războaielor daco-romane, este infatisat şi un post de 
prim-ajutor al armatei romane, unde, în afară de chirurg, se pot vedea şi ajutoarele sale. În perioada 
comunei primitive, a antichităţii şi a Evului Mediu cei ce se ocupau de tratarea bolilor erau vracii, 
aflați la mare pret, şi care îmbinau aplicarea cunoştinţelor medicale cu practicile religioase, incantatiile 
insotind întotdeauna actul medical. 

De-abia la Braşov, în secolul al-X V-lea, avem date că încep să apară primii bărbieri care se 
răspândesc în cele trei provincii. Din secolul al XVII-lea apar şi chirurgii propriu-zişi care aveau şi 
diplome obţinute la universități străine. Bărbierii chirurgi tăiau şi rădeau părul, luau sânge prin punctie 
venoasă sau lipitori, tratau rănile, puneau ventuze scarificate şi erau organizați într-o fratie condusă de 

un vătaf. Dorinţa de inavutire a adus în cele trei provincii româneşti şi o serie de şarlatani cu diplome 
contrafăcute. 

Abia în 1830, la Craiova, ia naştere prima şcoală de felceri militari care se mută în acelaşi an 
la Spitalul de la Mihai Vodă, devenind şcoala de felceri şi subfarmacisti militari. În 1842 ia fiinţă la 
Colțea Scoala de Chirurgie “cea mică”, condusă de Nicolae Kretzulescu, primul român care-şi ia 
doctoratul în medicină la Paris. Cu toate că după plecarea directorului această şcoală se desființează, a 
fost absolvită de două serii de felceri militari şi civili şi de ajutori de dentişti. În 1850, La Spitalul 
Oştirii din Bucuresti, se înființează Scoala Militară de mică chirurgie, iar în 1853 se redeschide şcoala 
de la Colțea, de astă dată la Spitalul Filantropia, sub conducerea doctorului Gheorghe Polizu. Unindu- 
se cele două şcoli, Carol Davila (fig. 17) înfiinţează la Spitalul Oştirii de la Mihai Vodă o nouă şcoală 
de mică chirurgie, care devine imediat Şcoala de Chirurgie cu o durată de 4 ani. Aceasta, la rândul ei 
se transformă în 1857 în Şcoala Naţională de Medicină şi Farmacie cu o durată de 8 ani (cinci ani de 
studiu şi trei ani de practică). 


Fig. 17 — Carol Davila — întemeietorul Facultății de Medicină din Bucureşti 


Primul profesor de chirurgie la Şcoala Naţională de Medicină şi Farmacie de la Bucureşti este 
doctorul Nicolae Turnescu (fig. 18), care a fost şi primul decan al facultăţii şi primul titular al 
Serviciului de Chirurgie de la Spitalul Colțea (fig. 19). O figură marcantă a începuturilor 
învăţământului chirurgical românesc a fost Ghorge Assaky (fig. 20) (1855-1899) care şi-a susținut teza 
de doctorat în Franţa, la Facultatea de Medicină din Lille (unde a fost numit şi profesor agregat de 
anatomie) cu tema “Despre sutura nervilor la distanță”. Cu toate că n-a trăit decât 44 de ani, a efectuat 
interesante studii de anatomie şi fiziologie experimentală, fiind şi un foarte talentat şi ingenios chirurg. 
El a renunţat la o carieră didactică în Franţa fiind numit la Bucureşti profesor de chirurgie şi director al 
institutului de chirurgie şi ginecologie, calitate în care a aplicat primul la noi în ţară regulile asepsiei în 
chirurgie. 


E ae 
Fig. 18 — Nicolae Turnescu (1812-1890) Fig. 19 - Spitalul Colțea — aspect actual 
primul decan al Facultății de Medicină din Bucureşti 

Fig. 20 — Gheorghe Assaki (1 855-1 899)-profesor de chirurgie si ginecologie 


În 1874 doctorul Grigore Romniceanu a fost numit primul titular al Serviciului de Chirurgie 
infantilă, având merite deosebite în domeniul ortopediei. 

Constantin Dimitrescu Severeanu (fig. 21) (1840-1930) a fost unul din promotorii noului în 
chirurgia românească, militând pentru aplicarea regulilor asepsiei si antisepsiei; la câteva luni dupa ce 
Wilhelm Conrad Roentgen descoperise razele X, în 1896, a înființat prima instalație radiologică la 
Spitalul Colțea (oare câte descoperiri mai pătrund astăzi cu atâta rapiditate în țara noastră?). El a 
folosit cateterismul arterial în vederea repermeabilizării vaselor trombozate, a preconizat un procedeu 
operator original pentru buza de iepure si altul pentru rezectia maxilarului superior, a utilizat 


închiderea peretelui abdominal în straturi anatomice. 
ti 


Fig. 21 — Constantin Dimitrescu — Severeanu (1840-1930) 


Thoma Ionescu (fig. 22) (1860-1926), a fost profesor-lector de anatomie al Facultatii de 
medicină din Paris (clasat primul la toate concursurile), este cea mai importantă personalitate a 
chirurgiei româneşti la granița celor două veacuri. În tratatul de anatomie elaborat în 1894 sub 
îndrumarea celebrului anatomist francez Paul Julien Poirier, Thoma Ionescu a scris partea de anatomie 
a tubului digestiv. De numele său se leagă descrierea aponevrozelor faringelui, a topografiei pilorului, 
a rapoartelor duodenului şi a fosetelor duodenale, a structurii lanţului simpatic cervico-toracic. 


Fig.22 — Thoma Ionescu (1860 - 1926) creatorul şcolii româneşti moderne 
de anatomie şi chirurgie 

Din 1894 începe a doua perioadă a activităţii sale, fiind numit şef al catedrei de anatomie 
topografică şi de clinică chirurgicală a Facultăţii de medicină din Bucureşti. Beneficiind de o pregătire 
teoretică şi practică de excepţie ca şi de un uriaş talent chirurgical, a imaginat şi executat (ajutat fiind 
de valoroşii săi discipoli) intervenţii chirurgicale complexe pentru acea vreme. Astfel, împreună cu 
Victor Gomoiu a executat ablatia simpaticului cervical în angina de piept; cura chirurgicală radicală in 
cancerul de col uterin se practică şi astăzi după procedeul Wertheim-Thoma lonescu; a imaginat 
procedee originale de craniotomie, splenectomie, nefrectomie, de cură chirurgicală a herniei inghinale 
şi femurale. De numele său se leagă şi răspândirea rahianesteziei preconizată de Bier (el a utilizat mai 
întâi un amestec de stovaină şi stricnină, apoi de stovaină şi cofeină). Thoma Ionescu a fost nu numai 
un mare anatomist şi chirurg al epocii, dar şi un mare şef de şcoală, dintre elevii săi cei mai străluciți 
citându-i pe Ernest Juvara, Amza Jianu, Iacob Iacobovici, Victor Gomoiu, Traian Nasta. 

Ernest Juvara (fig. 23) (1870-1933) a ocupat la Iasi în perioada 1900-1913 postul de şef al 
catedrei de chirurgie şi anatomie, elaborând “Manualul de anatomie chirurgicală” apărut în 1929. 


Fig. 23 — Ernest Juvara (1870-1933) 

Amza Jianu (1881-1962) a fost titularul postului de profesor la Clinica de Chirurgie a 
Spitalului “Sf.Spiridon” din laşi, până în 1920 când s-a transferat în Bucureşti. Lucrarea sa de bază 
“Despre plastiile esofagiene” publicată în 1914 în “Deutsche Zeitschrift fiir Chirurgie” este şi astăzi 
citată în tratatele de chirurgie esofagiană. 

lancu Jianu (1880-1972) profesor agregat, a fost un neobosit promotor al chirurgiei 
experimentale, imaginând şi procedeul de esofago-plastie cu lambou cutanat. 

Iacob Iacobovici (1879-1959) a fost din 1919 profesor de Clinică Chirurgicala la Facultatea de 
medicină din Cluj (fiind elev al lui Thoma Ionescu). Fusese instruit la Bucuresti timp de 5 ani la 
catedra de anatomie descriptivă, apoi a lucrat ca secundar şi medic primar al serviciului de consultaţii 
al spitalului Colțea. La Cluj a fost decan şi rector al universității remarcându-se prin promtitudinea cu 
care a introdus cele mai noi achiziţii: rezectia gastrică în tratamentul ulcerului duodenal, tratamentul 
chirurgical al tuberculozei pulmonare (preconizând frenotomia asociată cu rezectia primelor coaste). A 
efectuat studii interesante privind diverticulii duodenali şi intestinali, formele hipertoxice de apendicită 
acută (cu precizarea indicatiilor operatorii în apendicita acuta), arteriografia chirurgicală, fiziologia 
paratiroidelor. În 1933 a urmat lui Ernest Juvara la conducerea clinicii de chirurgie a Spitalului 
Brâncovenesc, iar în 1939 a inițiat primul tratat românesc de clinică şi terapeutică chirurgicală, scriind 
personal volumul de patologie chirurgicală şi pe acela de tehnică operatorie. 

Academicianul Nicolae Hortolomei (fig. 24) (1885-1961) a fost un mare clinician şi chirurg. 
Din anul 1920 (când profesorul Amza Jianu se mută la Bucureşti) devine pentru 10 ani şeful clinicii a 
doua de chirurgie din Jasi.A studiat dinamica căilor urinare (împreună cu Th.Burghele — fig. 25) 
factorii predispozanti ai atelectaziei pulmonare, tuberculoza renală, grefele de țesuturi conservate, 
fiziopatologia anastomozei porto-cave (împreună cu I.Juvara), drenajul pleureziilor purulente pe sondă 
Pezzer. N.Hortolomei a fost şi un mare dascăl, formând 7 profesori de chirurgie de mare suprafață care 
au devenit la rândul lor şefi de şcoală: la Iaşi, profesorii Oscar Franke, Vladimir Butureanu şi Gh. 
Chipail, iar la Bucureşti profesorii Th.Burghele, Gh.Olănescu, I.Juvara, Dan Setlacec. 

Pe măsură ce înaintăm în timp o serie de personalități marcante încep să dea credibilitate unor 
noi specialităţi desprinse din trupul mare al chirurgiei. 

Fig. 24 — Acad. Nicolae Hortolomei (1885-1961) Fig. 25 — Acad. Theodor Burghele (1905-1977) 


Astfel, chirurgia infantilă, se dezvoltă prin contribuţia lui I.Bălăcescu şi Alexandru Cosăcescu 
(acesta a imaginat procedee originale de rahisinteză cu fragmente costale multiple în morbul lui Pott, 
osteosinteza cu transplant în consolă în morbul lui Pott suboccipital). 

Ortopedia ia naştere ca disciplină de sine stătătoare datorită academicianului Alexandru 
Rădulescu care a studiat problema grefelor şi a transplantului osos la om, a tratamentului ortopedico- 
chirurgical al poliomielitei, a imaginat multe procedee operatorii. 

Neurochirurgia a fost dezvoltată ştiinţific în România de către Dimitrie Bagdasar, elev direct 
al lui Cushing care a trasat coordonatele neurochirurgiei ca specialitate pe plan mondial. Elevul său cel 
mai prodigios a fost profesorul Constantin Arseni care, beneficiind şi de un sprijin material deosebit a 
condus cel mai mare spital de neurochirurgie din lume (cu un total de 650 de paturi!). 

Urologia românească, pe deplin recunoscută pe plan mondial, a beneficiat de aportul unor 
mari personalităţi, elevi ai academicianului N.Hortolomei: Th.Burghele, Gh.Olănescu, V.Neagu, 
E.Proca. 

Chirurgia cardio-vasculară, concepută ca disciplină în ţara noastră tot sub directa implicare a 
lui N.Hortolomei, dezvoltată ulterior de Dan Setlacec, este adusă la standardele internaţionale datorită 
profesorului Pop D.Popa loan şi a şcolii create de el. 

Chirurgia toracică beneficiază şi ea de mari “figuri”, cum a fost profesorul C.Cărpinişan şi 
continuată de profesorul E.Zitti şi C.Coman. 

Chirurgia plastică şi reparatorie a devenit la noi în tara disciplină de sine stătătoare datorită 
profesorului Agrippa lonescu, elevii săi astăzi executând delicate intervenţii de suturi nervoase sub 
microscop sau reimplantări de membre. 

TRAUMA - ABORDARE GLOBALĂ 
Prof. Dr. Mircea Beuran, Conf. Dr. Claudiu Turculet, Dr. Silviu Morteanu 


Introducere 


Trauma reprezintă principala cauză de deces la populația sub 44 ani, fiind depăşită doar de cancer şi 
patologia aterosclerotică raportat la toate grupele de vârstă, politraumatismul reprezentând 20-25% din 
totalul traumelor. Un studiu efectuat in 1994 de Asociaţia Americană pentru Chirurgia Traumatismelor 
relevă că 41% din totalul anilor potenţiali de viata pierduţi s-au datorat morţii ca urmare a traumelor. 
În 1995 acestea au determinat în SUA 135000 decese şi cheltuirea a 430 miliarde de dolari. 
Mortalitatea şi morbiditatea traumelor implică un cost social enorm; este de amintit faptul că în 1995 
decesele şi răniții proveniţi din accidente rutiere au costat Statul Român 464,1 milioane de dolari, ceea 
ce echivalează cu jumatate din bugetul sănătăţii. 

Dezvoltarea sistemelor de îngrijire a traumelor a fost mai rapidă în timpul războaielor, dar ele şi-au 
dovedit utilitatea şi pe timp de pace. Numărul în creştere exponențială al accidentelor (mai ales rutiere) 
şi agresiunilor şi apariţia periodică a unor minicatastrofe justifică pe deplin afirmaţia de mai sus. De la 
primele două accidente mortale de circulaţie, ce au avut loc în Anglia în 1896, vehiculele cu motor au 
făcut milioane de victime şi au costat sute de miliarde de dolari. Anual, în SUA se produc 60 milioane 
de traumatisme, dintre care 50% necesită îngrijire medicală, iar 12 % necesită spitalizare; 
traumatismele determină 150000 decese, 300000 invaliditati permanente şi 8,7 milioane invaliditati 
temporare. Accidentele aeriene ca şi cele feroviare sau maritime tind să devină şi ele mai frecvente 
din cauza densificării traficului pe aceste căi, dar şi a actelor teroriste; atentatul terorist cu avioane de 
călători din 11 septembrie 2001 din SUA s-a soldat cu peste 5000 morți. Seismele sunt mai rare, dar 
produc deseori un număr impresionant de victime; câteva din marile cutremure cu care s-a confruntat 
omenirea au avut loc in: China, 1556: 830000 morţi, Tokio, 1923: 143000 morţi, San Francisco, 1904: 
50000 morţi, Turcia, 1939: 23000 morţi, Peru, 1970: 67000 morţi. Cutremurul din 4 martie 1977 a 
determinat în Bucureşti pierderea a 1570 vieţi omeneşti. 

Primul sistem de traume a fost conceput de vechii greci, care îşi ingrijeau răniții în adăposturi special 
destinate denumite klisiai. În secolele I-II î.H. romanii construiau pentru răniții de război 
valetudinaria, clădiri deservite de un personal medical special antrenat. Dominique Larrey, chirurg 
francez al lui Napoleon, a organizat la începutul secolului al XIX-lea un nou sistem militar de traume 
bazat pe organizarea a şase divizii „zburătoare”, fiecare din ele compusă din opt chirurgi, care 
funcționau după regulamente precise şi erau zilnic antrenate în arta operaţiilor şi a bandajelor. 

În primul război mondial sunt utilizate pentru prima dată ambulantele, iar în cel de-al doilea se 
înființează echipe chirurgicale speciale. În războiul din Coreea principalele inovaţii sunt unităţile 
MASH (Mobile Army Surgical Hospital) şi utilizarea elicopterelor în transportul răniților. La noi, 
Spitalul de Urgenţă din Bucureşti a fost înființat la 5 mai 1934 de profesorii Nicolae Minovici şi Iacob 
Iacobovici; acesta a fost gândit ca un punct cheie în cadrul unui sistem de medicină de urgenţă si a fost 
al treilea spital de acest fel din lume după cele din Moscova şi Buenos Aires. A funcţionat la început 
într-un imobil de pe Cheiul Dambovitei, apoi pe strada Arhitect Mincu; din 1960 el se află în Calea 
Floreasca nr.8 într-o cladire căreia i s-a adăugat un corp anex în 1970 şi un altul în 1998. De-a lungul 
timpului în acest spital s-au perindat reprezentanţi de faimă ai Medicinei şi Chirurgiei din România 
precum: Nasta, Turai, Papahagi, Mandache, Gerota, Popescu-Urlueni, Simici, Petrescu, Carp, Ciurel 
ş.a. 

Ultimele decenii sunt marcate de o finanţare şi dezvoltare tot mai importantă a sistemelor civile de 
traumă, devenite necesare din cauza amplorii accidentelor de trafic. În țările cu economie dezvoltată 
prin satelit), introducerea unor tehnologii înalte de diagnostic rapid şi complet (tomografia 
computerizată spirală, rezonanţa magnetică), dezvoltarea unităților de terapie intensivă a căror 
activitate (intubatia orotraheală, reechilibrarea etc.) se extinde spre camera de gardă şi chiar spre locul 
accidentului, supertehnologizarea intervențiilor chirurgicale (chirurgia miniinvazivă, telechirurgia). 
Prin analogie cu bolile infecțioase unii autori descriu un aşa-zis triunghi epidemiologic al traumei, 
compus din: agentul traumatic, mediul înconjurător în momentul traumei şi gazda (victima). 
Leziunea traumatică reprezintă rezultatul schimbului de energie între victimă şi mediul înconjurător, 
care depăşeşte rezistenţa organismului. Din punct de vedere istoric, cei trei factori au suferit modificări 

calitative ce au crescut gravitatea impactului. Pe de o parte, omul zilelor noastre (gazda) este mai putin 
robust decât odinioară, iar pe de alta, agenții traumatici au căpătat, în era tehnologiei, noi valențe 
distructive. În plus, mediul ambiant are în componenţă o serie de pericole “potenţiale” (rafinării, 
centrale nucleare etc.) ce pot amplifica accidentul iniţial, până la producerea unor dezastre. 


De reţinut 
- trauma reprezintă principala cauză de deces la populaţia sub 44 ani. 
- mortalitatea şi morbiditatea traumelor implică un cost social enorm. 
- sistemele civile de traumă: absolut necesare în contextul creşterii frecvenţei traumelor, în 
special prin accidente de trafic. 
- triunghi epidemiologic al traumei: agentul traumatic, mediul înconjurător în momentul 
traumei şi victima. 


Sisteme de îngrijire a traumelor, triaj, transport 


Problema traumelor este multifactorială necesitând eforturi conjugate pe de o parte din partea 
sistemului medical (acces optim al pacientului la sistem, transport, îngrijire, reabilitare) şi pe de alta 
din partea societatii. Un sistem de îngrijire a traumelor se axează pe elementele cuprinse schematic 
în figura de mai jos. El are ca scopuri: scăderea incidentei producerii traumatismelor, asigurea unei 
îngrijiri optime pentru toate victimele, prevenirea - în limitele posibilului - deceselor şi sechelelor, 
acoperirea costurilor şi asigurarea calității la nivelul tuturor verigilor de activitate ale sistemului. 


> prevenire 
> pregătire a cadrelor 
> cercetare, evaluare 


acces la sistemul medical de urgenţă / comunicaţi 
expedierea unei echipe medicale de urgenţă 

triaj 

control medical 

evacuare, transport adecvat 


VVVVV 


CENTRU DE TRAUME ALTE SPITALE 


a E REABILITARE os 


LEGISLAȚIE / SUPORT FINANCIAR / DEZVOLTAREA SISTEMULUI 


Fig 1. Organizarea unui sistem de traume 

Prevenirea traumelor 


Prevenirea traumelor poate fi: 

1) Prevenire primară, care constă în evitarea incidentului cauzator al traumei, fie el accident 
rutier, cădere de la înălțime, prin: 

a. diverse modalităţi educative, de atenţionare a populației (emisiuni TV, radio, afişe 
etc.) asupra factorilor de risc în producerea accidentelor rutiere (viteza excesivă, 
depăşirea neregulamentară, consumul de alcool, droguri, vremea nefavorabilă etc.), 
crimelor etc.; 

b. existența unui cadru legislativ (codul rutier, legea privind regimul armelor şi 
munițiilor etc.); 

c. semnele de circulaţie speciale ce atrag atenţia asupra unor zone de şosea cu risc 
special (carosabil glisant, apropierea unei şcoli etc.); 

d. construirea unor pasarele pentru traversarea străzilor cu trafic intens, instalații speciale 
pentru localizarea şi stingerea precoce a incendiilor etc.; 

e. măsuri normative precum cursuri de protecţie a muncii, obligativitatea reviziei tehnice 
periodice a vehiculelor şi vizita medicală a şoferilor. 

2) Prevenire secundară, ce urmăreşte reducerea la maximum a efectelor agentului traumatic 
asupra victimelor, în situaţia în care prevenirea primară nu a funcţionat (detalii de construcție 
a vehiculelor, centuri de siguranță, air-bag-uri, pijamale ignifuge pentru copii etc.); 

3) Prevenire tertiard, ce tine de cât de bine este organizat sistemul de îngrijire a traumelor. În 
situaţia în care 1) şi 2) nu au funcţionat şi accidentul s-a produs, pacientul traumatizat este 
preluat de un sistem medical de a cărui eficiență depind supraviețuirea şi absenţa ulterioară a 
unor infirmitati. 


Pregătirea personalului 


Este necesar să existe personal pregătit să acorde asistență medicală pacienților traumatizati atât în 
prespital cât şi în spital. Pentru segmentul prespital trebuie să existe personal medical antrenat (medici, 
asistente, paramedici etc.) în acordarea primelor măsuri terapeutice atât la locul accidentului cât şi pe 
timpul transportului. 

În „Centrele de Traumă” traumatizatul trebuie să fie primit de o echipă complexă condusă de un 
chirurg generalist cu competenţă în traume. În SUA, în această poziție poate ajunge orice specialist 
chirurg care urmează o specializare în domeniu timp de un an. Pentru a acorda o asistență medicală de 
calitate, personalul trebuie să treacă prin următoarele etape: formare, specializare, perfecționare, 
supraspecializare, formaţie continuă, acreditare, eventual de către o comisie naţională. 


Activitatea de cercetare 


Este efectuată pe de o parte la nivelul spitalelor mari (centrele de traumă de nivel I) si pe de alta la 
nivelul unor centre şi organizații create la nivel naţional cu acest scop. Direcţiile de cercetare sunt 
multiple începând de la modalităţi de prevenire a traumelor sau elemente specifice de tratament pre şi 
intraspitalicesc, până la implicaţiile financiare ale tehnologiei de menţinere in viata artificială din 
serviciile de terapie intensivă sau dilemele morale şi legale cu care se confruntă îngrijirea traumelor. 
Tot aici se inseră şi activitatea de evaluare a rezultatelor activităţii sistemului şi posibilităţile lui de 
dezvoltare. 


Accesul general la sistemul de urgență/comunicare 


O comunicare eficientă este un element esențial al unui sistem integrat de traume. Comunicatiile sunt 
necesare pentru: accesul la sistem, activarea echipei de traumă din pre/spital, comunicarea permanentă 
între echipa aflată în presital şi spital, comunicarea între unitățile spitaliceşti, comunicare în interiorul 
spitalelor. Comunicarea se face în funcţie de diverse variabile (cea mai importantă — distanţa) prin: 
radio, telefon, pagere etc. Sistemul de comunicare trebuie să aibă operatori (dispeceri) bine pregătiți şi 
programe de operare adecvate. În SUA există numărul de telefon 911 extrem de bine cunoscut şi 

accesibil pentru întreaga populaţie; prin acest număr există acces comun si — posibil — simultan la 
„Salvare”, „Pompieri” şi „Poliţie”. În funcţie de abilitatea telecomunicatiilor de a primi şi evalua 
informaţii se decide competenţa echipajului trimis la locul accidentului ca şi eventualul echipament 
sofisticat necesar pentru extragerea victimelor. În România numărul unic alocat situaţiilor de urgență 
este 112. Orice traumă necesitând extrageri în condiţii grele sau care s-a petrecut în urma unui 
accident de tip recreational (munte sau apă) necesită de obicei echipe cu calificare specială. De 
asemenea, în traume ce survin in context criminal sau legat de droguri este necesar ca forțele 
polițienești să verifice initial siguranța scenei atât pentru victime cât şi pentru salvatori. 


Triajul 


Triajul se referă mai ales la situațiile cu mai multe victime, dar este utilizat şi pentru un singur 
traumatizat. Reprezintă arta de a determina severitatea leziunilor şi de a transporta — în funcție de 
acestea — victima (victimele) la cel mai potrivit spital. Este important a nu se subestima leziunile, 
pentru a nu duce bolnavul la un spital nepregătit, dar nici a nu se supraestima, pentru a nu aglomera 
inutil un centru de traume. Pentru a putea determina severitatea leziunii şi necesitatea transportării 
bolnavului la un „Centru de Traume” sunt necesare trei criterii decizionale: localizarea anatomică a 
traumei, parametrii fiziologici ai pacientului şi mecanismul lezional. Pe baza primelor două criterii se 
pot calcula scoruri de evaluare a severitatii cazului. Pentru segmentul prespital cele mai indicate sunt 
scorul traumatic (trauma score, TS), scorul traumatic revizuit (revised trauma score, RTS) şi scorul 
CRAMS. Cu toate limitele lor în trierea perfectă sau prognosticul traumatismelor, scorurile menţionate 
sunt uşor de calculat şi pot constitui un element solid de informaţie în comunicaţia (radio sau 
telefonică) dintre cei ce au luat primul contact cu bolnavul şi spitalul unde urmează a fi transportat. 


Controlul medical 


Are trei faze: 

1) o fază prospectivă care constă în dezvoltarea de protocoale terapeutice, instruirea şi antrenarea 
personalului care acordă asistență medicală în prespital, stabilirea de rețele de comunicație, 
transfer şi transport, precizarea modalitatilor concrete de colectare şi înregistrare de date; 
îngrijirea pacienţilor traumatizati după protocoale unice nationale constituie un pas esenţial 
pentru creşterea calităţii actului medical. 

2) o fază imediată (în desfăşurare) care constă în menţinerea unor legături directe permanente cu 
cei ce asigură într-un anumit moment îngrijirea prespitalicească. 

3) o fază retrospectivă ce constă în studii asupra activității efectuate atât în prespital cât şi în 
departamentele de urgenţă, în încercarea de a depista (şi corecta) erori individuale sau în 
protocoalele terapeutice. 


Transportul pacienţilor 


Are ca scop aducerea pacientului traumatizat în siguranță şi cât mai rapid la cel mai apropiat şi potrivit 
(leziunilor sale) spital. Transportul se poate face cu ambulanta, cu mijloace navale sau aeriene. 
Acestea din urmă sunt foarte eficiente dacă este vorba de distanţe mari. Avionul sau elicopterul trebuie 
să dispună de dotări medicale corespunzătoare şi de un personal medical antrenat. De asemenea sunt 
mai dependente decât alte mijloace de condiţiile meteorologice. În oraşe este necesară o plasare 
optimă a parcurilor de ambulante pentru un acces cât mai rapid la locul accidentului indiferent în ce 
zonă s-ar produce. Pentru tara noastră, unde majoritatea traumelor sunt transportate la spitale cu alte 
mijloace de transport decât cele medicale este necesară remedierea acestui aspect prin mari eforturi 
financiare, dar şi organizatorice şi educaţionale. 


Centrele de traumă 


x» 


Noţiunea de „centre de traumă” a apărut în SUA din ideea de a trata urgentele traumatice separat de 
cele netraumatice. Aici spitalele care tratează traume sunt de trei nivele: nivelul III (chirurgul de 
traume este imediat disponibil, dar nu există neurochirurg şi nici echipă chirurgicală de gardă), nivelul 
II (chirurgul de traume se află în departamentul de urgenţă în momentul in care soseşte pacientul, 

neurochirurgul este imediat disponibil şi există echipă operatorie de gardă), nivelul I (au aproximativ 
aceleaşi facilităţi ca şi nivelul II, în plus efectuează activitate universitară şi de cercetare). In principiu 
centrele de traumă de nivel III sunt principalele spitale în zone rurale sau slab populate. 


Finanţarea sistemului 


Se face în cea mai mare parte de la buget. Sistemele de traumă sunt extrem de costisitoare şi constituie 
o sarcină financiară grea chiar pentru state dezvoltate. În SUA costul anual pentru pacienţii 
traumatizati (incluzând şi salariile personalului medical) este de aproximativ 10 miliarde de dolari, cu 
o medie de 12000 dolari/internare. Statului îi este din ce în ce mai greu să aloce sumele necesare, 
astfel încât s-a recurs deseori la aplicarea de suprataxe pentru populaţie. În unele state americane se 
percep aşa-zisele taxe pe viciu (pentru alcool, arme de foc), se suprataxează vehiculele la înregistrarea 
în circulaţie sau numărul telefonic de acces al populaţiei la sistemul de traume. De asemenea multe din 
programele de prevenire sunt sponsorizate de firme sau persoane private. 


Răspunsul la dezastre şi la situaţii cu victime multiple 


Orice sistem de traume trebuie să fie pregătit şi pentru astfel de situaţii. Dezastrul reprezintă o 
combinaţie de patru factori: 

- lezarea sau îmbolnăvirea ființelor umane 

- distrugerea sau contaminarea mediului 

- solicitarea copleşitoare a resurselor locale 

- întreruperea funcționării normale a mecanismelor societăţii. 

Dezastrele sunt de mai multe tipuri: naturale (inundații, uragane, tornade, cutremure), ecologice 
(prăbuşiri ale unor avioane, blocuri, deraieri de trenuri, deversarea în mediu de materiale chimice sau 
radioactive), conflicte (bătălii, ciocniri de stradă, terorism etc.). Fiecare din aceste tipuri poate fi 
subdivizat în funcţie de natura precisă a evenimentului, numărul de victime, severitatea leziunilor. 
Fiecare spital trebuie să aibă un plan gradat, flexibil, care să nuanteze măsurile ce trebuie luate în 
situațiile: 

1) cu victime multiple (minidezastre) — în care există între 5 şi 40 victime (în vechea organizare 
de la noi există noţiunea de accident colectiv, cu cel puţin trei victime). 

2) dezastrele propriu-zise, care pot implica sute de victime. Pentru a se pregăti adecvat pentru 
astfel de situații spitalele trebuie: să evalueze dezastrele ce se pot produce în zonă, să 
stabilească modalităţi de comunicare şi cooperare cu alte organizaţii care vor fi implicate în 
soluţionarea unor astfel de situații (pompieri, poliţie etc.), să creeze planuri care vor fi periodic 
exersate şi permanent aduse la zi şi să educe populaţia în vederea unor reacții cât mai 
controlate în momentul producerii unui dezastru. 


De reţinut 

- scopurile unui sistem de îngrijire a traumelor: scăderea incidentei producerii traumatismelor, 
asigurea unei îngrijiri optime pentru toate victimele, prevenirea deceselor şi sechelelor, 
acoperirea costurilor şi asigurarea calităţii la nivelul tuturor verigilor de activitate ale 
sistemului. 

- prevenirea traumelor constă în evitarea incidentului cauzator al traumei, reducerea la 
maximum a efectelor agentului traumatic asupra victimelor, preluarea pacientul traumatizat de 
un sistem medical. 

- centrele de traumă implică prezenţa unei echipe complexe condusă de un chirurg generalist cu 
competenţă în traume. 

- comunicarea eficientă este un element esenţial al unui sistem integrat de traume. Numărul unic 
alocat situaţiilor de urgenţă este 112. 

-  triajul reprezintă arta de a determina severitatea leziunilor şi de a transporta — victimele la cel 
mai potrivit spital. 

- dezastrul reprezintă o combinaţie de patru factori: lezarea sau îmbolnăvirea ființelor umane, 
distrugerea sau contaminarea mediului, solicitarea copleşitoare a resurselor locale, 
întreruperea funcţionării normale a mecanismelor societății. 

Clinica pacientului traumatizat este extrem de variabilă dacă avem în vedere multiplele posibilități de 
combinaţii lezionale, din punct de vedere al topografiei şi severitatii; la aceşti parametri se mai adaugă 
şi alții precum etiopatogenia şi statusul biologic preexistent. Rezultă astfel ecuaţii lezionale complicate 
în care evaluarea gravitatii se poate face initial (când bilanţul lezional este incomplet cunoscut) pe 
criterii fiziologice (status circulator, respirator, neurologic) şi ulterior anatomice (tipul şi gravitatea 
leziunilor: craniene, cervicale, toracice, abdominale etc.) Încadrarea exactă a traumatizatului într-o 
grupă de risc este esențială pentru luarea deciziilor cele mai corecte în ceea ce priveşte prevenirea 
agravării leziunilor, triajul pacienţilor, managementul de îngrijire a pacienților critici, justificarea 
cheltuielilor în vederea rambursării de la casele de asigurări şi nu în ultimul rând compararea 
rezultatelor obținute cu cele din literatură. 

Alegerea protocolului de îngrijire a traumatizatului trebuie să ţină seama de gravitatea asocierilor 
lezionale ale acestuia exprimată printr-un scor. 

Există o strategie a aplicării scorurilor de severitate în cadrul îngrijirii pacientului traumatizat. 
Această strategie presupune parcurgerea mai multor etape, fiecare de o importanță majoră, într-o 
succesiune bine stabilită. Acestea cuprind: primul ajutor, triajul pacienţilor, utilizarea judicioasă a 
a) utilizarea scorurilor în triajul pacienţilor 

Cele mai folosite scoruri în realizarea triajului pacienţilor sunt Scala Glasgow (GCS) şi Scorul 
Traumatic (TS). Amândouă au importanță majoră în evaluarea primară a pacienților traumatizati. 
Scala Glasgow încadrează pacienţii cu traumatisme cranio-cerebrale în categorii de gravitate 
(contuzie minimă, medie şi severă) ceea ce a permis selectarea adecvată a protocoalelor terapeutice şi 
scăderea mortalităţii şi a morbiditatii. De asemenea Scala Glasgow identifică pacienţii care au nevoie 
urgentă de o investigare tomografică. 

b) utilizarea judicioasă a resurselor umane si materiale disponibile pentru o îngrijire adecvată a 
pacienților politraumatizati 

Scorurile ajută la decizii cum ar fi: tratarea pacientului la un spital local sau transportarea lui la unul 
specializat în traume (trauma center), necesitatea internării pacientului într-o secţie de terapie intensivă 
etc. 

c) utilizarea scorurilor în cercetare sunt folosite pentru analiza unor seturi mari de date, având ca 
scop îmbunătăţirea protocoalelor terapeutice. 


Există numeroase scoruri, cele mai multe dintre ele evaluînd impactul fiziologic al traumei asupra 
pacientului şi/sau localizarea anatomică a leziunii. 


Scoruri fiziologice 


Evaluează alterările unor parametri fiziologici induse de leziune, reflectate prin modificări ale TA, 
AV, RR (tensiunii arteriale, alurii ventriculare, ratei respiratorii), precum şi ale nivelului constientei. 
Toţi aceşti parametri sunt evaluati obligatoriu în cadrul îngrijirilor acordate unui traumatizat. 

1. Index de traumă. 

Trauma index este o încercare precoce de a realiza un scor traumatic prin evaluarea semnelor vitale. Se 
redă printr-un număr ce reprezintă bilanţul regiunilor lezate, tipurilor de leziuni şi stării aparatului 
cardiovascular, respirator şi SNC. Nu apreciază suficient de fidel morbiditatea şi mortalitatea. 

2. Index de triaj. 

Este un index valoros, bazat pe diferite combinaţii între aproape 60 de constante biochimice şi 
fiziologice măsurate uzual la internarea în spital a pacienţilor traumatizati. Evaluarea pacienților critici 
după acest index conduce la o încadrare precisă a subiecţilor în diferite categorii de risc în raport cu 
probabilitatea decesului. 

3. Scala Glasgow (Glasgow Coma Scale, GCS). 

A fost concepută în 1974 pentru a putea aprecia mai uşor nivelul constientei pacienţilor din secţiile de 
neurochirurgie. GCS este cel mai utilizat scor traumatic în present şi se află încorporat şi în alte scoruri 
de valoare ce au fost descrise ulterior (TS, RTS, APACHE). GCS apreciază veridic gradul de comă al 

pacienților cu traumatisme cranio-cerebrale, fiind folosit atât la triajul prespital al pacienţilor, cât şi la 
urmărirea progreselor acestora în timpul perioadei de spitalizare. 

Scala se bazează pe trei răspunsuri comportamentale (deschiderea ochilor la diferiți stimuli, cel mai 
bun răspuns motor şi cel mai bun răspuns verbal ce se poate obține de la bolnav) ce reflectă activitatea 
cerebrală. Scorul minim posibil este de 3 puncte, iar cel maxim de 15 puncte. Cu cât scorul este mai 
mare cu atât nivelul constientei este mai ridicat şi gravitatea traumei cerebrale mai mică. GCS este 
uşor de folosit, dar valoarea sa predictivă este limitată. 


Glasgow Coma Scale 

Deschide ochii | Spontan 
La stimul verbal 
La stimul dureros 
Nu îi deschide 
Răspuns verbal | Orientat temporo-spatial 
Confuz 
Cuvinte nepotrivite 
Sunete neinteligibile 
Nu răspunde 
Răspuns motor | Ascultă comanda 
Localizează durerea 
Retragere la stimul dureros 
Flexie anormală la durere 
Extensie anormală la durere 
Nu răspunde 


= RP PU DIR RP KORE NW 


4. Scorul traumatic (Trauma score, TS) 

Este un scor fiziologic propus in 1981, obtinut prin modificarea indexului de triaj. Include GCS si 
aduce in plus evaluarea statusului cardiovascular (presiunea arterială sistolică şi reumplerea capilară) 
şi a statusului respirator (rata şi efortul respirator). Valorile scalei sunt cuprinse între 1 (prognosticul 
vital cel mai prost) şi 16 (prognosticul cel mai bun). 


Trauma score 


Rata respiratorie 10-24/min 4 
25-34/min 3 
>35/min 2 
1-9/min 1 
Nu respira 0 
Expansiunea respiratorie | Normala 1 
Superficială sau retractilă | 0 
TA sistolica 90 mmHg 4 
70-89 mmHg 3 
50-69 mmHg 2 
0-49 mmHg 1 
Fara puls 0 
Reumplerea capilara Normala 2 
Întârziată 1 
Nu exista 0 
GCS 14-15 5 
11-13 4 
8-10 3 
5-7 2 
3-4 1 

TS are o predictibilitate bună în ceea ce priveşte moartea imediată în departamentul de urgente, durata 
spitalizării, numărul de zile de tratament în STI, numărul de zile de menţinere pe ventilaţie mecanică, 
costul ingrijirilor, invaliditatea posttraumatică. Este folosit în prezent pentru triajul şi îngrijirea 
pacienților, ca metodă de a caracteriza starea generală a subiectului şi pentru compararea rezultatelor 
diferitelor spitale. 
Utilitatea acestui test este limitată de următoarele elemente: 
- 20% din pacienţii cu leziuni grave nu sunt identificaţi; 
- nu tine seama de alti factori preexistenti traumei, care ar putea agrava răspunsul fiziopatologic 
al gazdei; 
-  subestimează severitatea leziunilor craniene; 
- aprecierea reumplerii capilare şi a expansiunii toracice (măsurători subiective şi dificil de 
efectuat, mai ales noaptea) reprezintă o sursă posibilă de eroare. 


5. Scorul traumatic revizuit (Revised trauma score, RTS) 

A fost conceput pentru a îmbunătăţi rezultatele obținute cu TS. Astfel, RTS nu mai utilizează 
reumplerea capilară şi expansiunea toracică, ci doar GCS, TA şi frecvenţa respiratorie (RR). În acelaşi 
timp GCS are o pondere mai mare în formula de calcul a RTS, astfel încât se obţine o estimare mai 
bună a gravităţii leziunilor craniene. 


Revised Trauma Score 


Glasgow Coma Scale Presiunea arterială sistolică Rata respiratorie Valori codificate 
(GCS) (TAs) (RR) (CV) 
13-15 >89 10-29 4 
9-12 76-89 >29 3 
6-8 50-75 6-9 2 
4-5 1-49 1-5 1 
3 0 0 0 


Valoarea codificată 4 reprezintă normalul. Orice valoare sub 4 sugerează necesitatea îngrijirii într-un 
centru specializat în traume. Acest sistem de codificare este uşor de aplicat în practică şi a fost folosit 
cu rezultate mai bune decât TS la triajul pacienților. Pentru calcularea RTS se utilizează următoarea 
formulă: 

RTS = [0.9368] GCS cv + [0.7326] TAs cv + [0.2908] RR cv 

Conform acestei formule (în care cv reprezintă valoarea codificată atribuită unor anumite valori ale 
GCS, TA si RR), RTS poate varia între 0 si 7,8408. 

Acest scor este mai usor de aplicat si are o valoare predictiva mai mare decat TS (in special in 
traumatismele cu componentă craniană). Probabilitatea de supravieţuire în funcţie de valorile RTS este 
cu atât mai mare cu cât RTS este mai mare. 


6. Scorul de şoc 

Acest scor evaluează gradul de severitate a leziunii pe baza măsurării la internare a TA, hematocritului 
şi pH-ului arterial. Poate fi folosit singur pentru predicția urmărilor traumei, dar nu oferă un tablou de 
ansamblu asupra gravitatii acesteia. 


7. Scara CRAMS (CRAMS scale) 

Este o scală al cărei nume este dat de abrevierea in limba engleză pentru: Circulaţie, Respirație, 
răspuns Motor şi vorbire (Speech). 

CRAMS a fost concepută în vederea utilizării la triajul pacienţilor. Ea elimină deschiderea ochilor şi 
expansiunea toracică şi introduce parametri de evaluare a leziunilor toraco-abdominale. Scala este 
aplicată cu succes de paramedici în multe zone din SUA. 

CRAMS Scale 

Circulatie 

Umplere capilara normala si TA>100 2 
Umplere capilară întârziată sau 85<TA<100 1 
Umplerea capilara nu se evidentiaza sau TA<85 0 
Respiratie 

Normala 2 
Anormala (Tahipnee/Bradipnee) 1 
Absenta 0 
Abdomen 

Abdomen si torace nedureros 2 
Abdomen sau torace sensibil 1 


Abdomen rigid, volet costal, plagă penetrantă abdominală sau toracică | 0 
Răspuns motor 


Normal 2 
Răspuns doar la durere (pacient nedecerebrat) 1 
Fara raspuns sau decerebrat 0 
Vorbire 

Normala 2 
Confuza 1 
Neinteligibil 0 


Un scor CRAMS <8 sugerează o traumă majoră, iar unul >9 o traumă minoră. 


8. Scala APACHE II 

The Acute Physiology and Chronic Health Evaluation IT este o scală care combină 12 parametri 
fiziologici cu anumite informații legate de antecedentele pacientului cum sunt vârsta sau disfunctiile 
severe de organ sau sistem preexistente traumei. APACHE II poate fi folosit la traumatizati, dar are o 
valoare predictivă mai bună pentru pacienții internați în secțiile de terapie intensivă, cărora le 
apreciază corect riscul de deces şi calitatea ingrijirilor. Variabilele pe baza cărora se calculează 
APACHE II pot fi măsurate în momentul internării, iar dacă acest lucru nu este posibil se vor lua în 
considerare cele mai proaste valori înregistrate în primele 24 ore de la internarea în STI. 


Cele mai utilizate scoruri fiziologice sunt Glasgow Coma Scale (GCS), Trauma score (TS) şi Revised 
trauma score ( RTS). 


Scoruri anatomice 


Folosesc exclusiv parametri anatomici: localizarea si gradul de severitate a leziunilor. Sunt mai utile în 


(Injury Severity Score). 


1. Scala lezională abreviată (Abbreviated Injury Scale, AIS) 

Munca la elaborarea acestei scale a început încă din 1969. AIS este o listă de aproape 100 de leziuni, 
grupate în funcţie de 7 regiuni anatomice mai importante ale corpului: cap/gât, față, coloană 
vertebrală, torace, abdomen, extremități, părți moi, fiecare leziune fiind codificată cu o cifră de la 1 la 
6, cu următoarele semnificaţii: 

1 = leziune minoră 

2 = leziune moderată 

3 = leziune severă, neamenintatoare de viata 

4 = leziune severa, amenintatoare de viata 

5 = status critic, supravietuire nesigura 

6 = leziune (aproape) fatala. 

De-a lungul timpului AIS a fost revizuit de mai multe ori, astfel in 1985 se introduc scoruri pentru 
leziunile penetrante şi o terminologie nouă pentru leziunile toracice, abdominale şi vasculare, iar în 

1990 se introduce AIS-90, care este astăzi în vigoare şi care include fata de AIS-85 mai multe detalii 
despre leziunile craniene, toracice şi abdominale. Sunt descrise pentru prima dată leziuni vasculare 
craniene şi cerebrale şi exprimă aprecieri cantitative ale leziunilor (de exemplu dilacerarea minoră de 
rinichi este definită ca „leziune superficială, 1 cm, fără exprimare urinară). 


2. Scorul de severitate lezional (Injury Severity Score, ISS). 

Este un scor folosit la evaluarea leziunilor politraumatizatilor si are valori cuprinse intre 1-75. Se 
calculează însumând pătratele a trei dintre cele mai ridicate valori AIS din trei regiuni diferite (cap/gat, 
fata, torace, coloană vertebrală, abdomen şi conţinut pelvin, extremităţi, parti moi-leziuni externe). 

Un ISS=16 sugerează o probabilitate de deces de aproximativ 10%, iar un scor 16 denotă o trauma 
majoră. Un pacient cu un AIS=6 va avea ISS=75. 

Corelarea ISS cu mortalitatea are totuşi o valoare predictivă scăzută pentru că ISS se bazează pe cele 
mai ridicate AIS din orice regiune a corpului, considerând leziuni cu acelaşi AIS de gravitate egală 
fără să tina cont de localizarea acestora. Ca urmare, rezultatele obţinute prin aplicarea ISS pe loturi de 
pacienți cu combinaţii lezionale heterogene prezintă probabilitati de deces/supravietuire substantial 
diferite față de rezultatele din realitate. De exemplu, într-un lot cu ISS=16, pacienţii cu leziuni 
craniene şi cervicale au mortalitatea de 17,2, în timp ce cei cu leziuni pelvine nu prezintă nici un 
deces. Din acestea se deduc slăbiciunile scorului ca element prognostic. Totuşi, ISS rămâne alături de 
AIS cea mai utilizată scală de măsurare a severitatii leziunilor anatomice. 


3. Noul scor de severitate lezional (New Injury Severity Score, NISS) 

Una din principalele deficienţe ale scorului ISS este imposibilitatea de evaluare a leziunilor multiple 
din aceeaşi regiune a corpului. Din acest motiv în 1977 a fost propus scorul NISS. Acest scor se 
aseamănă cu ISS, dar se compune din suma pătratelor celor mai ridicate scoruri AIS, indiferent de 
regiunea anatomică. 


4. Clasificarea internaţională a bolilor ( International Classification of Disease) 
In SUA este folosită aproape universal ca taxonomie a leziunilor. Fiecare tip de leziune are un cod 
specificat în cifre care permite identificarea ei precisă. Ultima ediție este ICD-10. 


5. Scorul de probabilitate a decesului (Probability of Death Score, PODS) 

Este o funcție logistică bazată pe două dintre cele mai ridicate valori ale AIS selecţionate din 19 
categorii de leziuni localizate în toate cele 7 regiuni ale corpului pe care le evaluează AIS-ul. PODS 
are o valoare predictivă mai mare decît ISS. 


6. Profilul anatomic (Anatomic Profile, AP) 

Pentru a compensa limitele scorului ISS a fost conceput scorul AP, care utilizează 4 valori: A, B, C şi 
D. Acestea încearcă să precizeze mai corect calitatea leziunilor şi să permită o comparare mai eficientă 
a grupelor de pacienţi cu leziuni similare. 

- Valorile A, B şi C însumează toate leziunile grave (AIS>2) craniene/cerebrale şi medulare (A), 
toracice şi cervicale anterioare (B) şi toate celelalte leziuni serioase (C). 

- Valoarea D măsoară leziunile mai putin grave din orice regiune a corpului. 

Letalitatea mai mare a leziunilor craniene şi toracice au dus la necesitatea asocierii acestor leziuni cu 
alte funcții logistice numite componente. Componentele profilului anatomic reprezintă rădăcina pătrată 
a sumelor pătratelor scorurilor AIS pentru toate leziunile asociate. 

Exemplu: un pacient care are calculate pentru valoarea A două AIS=5 şi un AIS=3 va avea un AP: 

A = 7,68 x (5537? 

Prin această metodă se atribuie o pondere mai scăzută leziunilor care nu sunt localizate în regiuni ale 
corpului ce comportă riscuri vitale. Componentele AP sugerează atât multitudinea leziunilor, cât şi 
topografia acestora. 


7. Categorii de îngrijire a pacientului (Patient management categories, PMC) 


Acest scor îşi are utilitatea în sistemele medicale bazate pe asigurări sociale, în care apreciază exact 
rambursările pentru cazurile de traumă. 

PMC reprezintă o metodă relativ nouă de identificare a pacienților cu leziuni majore şi de definire a 
diferitelor grade de severitate a leziunilor. Acest scor se foloseşte în special pentru a diferenția 
pacienții cu leziuni multiple de cei cu leziuni unice şi pentru a preciza dacă există comorbiditati ce 
predispun la apariția complicatiilor. 

Avantajul acestui sistem este că foloseşte date, in general de rutină, culese de la pacienţii spitalizati. 
Sistemul de clasificare PMC include 852 de categorii manageriale de pacienţi, dintre care 126 de 
categorii pentru pacienţii cu traume. Pe baza acestui scor care ia în considerare şi bolile preexistente se 
pot calcula relativ exact costurile de spitalizare, se pot estima resursele financiare şi umane care vor fi 
utilizate pentru îngrijirea pacientului, precum şi durata de spitalizare. 


8. Scorul de intervenţii terapeutice (Therapeutic Intervention Scoring System, TISS) 
TISS a fost introdus ca metodă de cuantificare a severitatii leziunilor si a nivelului de îngrijiri ce 
trebuie acordate pacienților critici. Acest sistem a fost bazat pe conceptul potrivit căruia agresivitatea 
intervențiilor practicate la pacientul critic este în general direct proporțională cu severitatea leziunii şi 
permite o predictibilitate bună a supraviețuirii. Intervenţiile în STI sunt codificate cu valori între 1 şi 4 
puncte, depinzând de agresivitatea terapiei în discuţie: 
- 4 puncte: ventilaţie mecanică, cateterizare arteră pulmonară, dializă, resuscitare cardio- 
respiratorie, balon de contrapulsatie aortică. 
- 3 puncte: hiperalimentatie, pleurostomie, administrare frecventă de produse de sânge, 
administrare de droguri vasoactive. 
- 2 puncte: linie venoasă centrală, mai mult de două linii venoase periferice, traheostomie. 
- 1 punct: monitorizare ECG, o linie venoasă periferică, medicaţie intravenoasă intermitenta, 
sondă urinară Foley, oxigenoterapie. 
Prin acest sistem de punctare pacienţii pot fi împărțiți în 4 clase: 
- clasa I — îngrijire postoperatorie de rutină 
- clasa II — pacienţi internați in STI pentru supraveghere 
- clasa III — pacienți ce necesită terapie intensivă substanţială 
- clasa IV — pacienţi ce necesită terapie intensivă multidisciplinară energică. 
Utilitatea acestei clasificări se regăseşte în aprecierea costurilor de terapie intensivă, repartizării 
judicioase a paturilor în STI, precum şi în estimarea gradului de severitate a leziunilor şi a urmărilor 
traumei. Acestui scor i s-a reproşat că selecția intervențiilor aplicate pacienţilor critici poate aduce o 
doză de subiectivism prin politicile diferite ale secţiilor de terapie intensivă (unele au intervenţii mai 
agresive chiar acolo unde nu este cazul sau invers) ceea ce duce la creşterea sau scăderea artificială a 
TISS-ului. 


Scoruri mixte fiziologice şi anatomice 


1. Metodologia TRISS 

Se consideră că are o valoare predictivă mai mare şi se bazează pe combinarea datelor anatomice 
(ISS), a celor fiziologice (TS sau RTS) şi a vârstei pacientului. Combinarea scorului ISS cu TS (RTS) 
este cunoscută sub numele de TRISS. 

TRISS poate fi utilizat pentru estimarea probabilității de supraviețuire, folosind următorul model 
logistic: PS=1/(e”), unde PS= probabilitatea de supravieţuire, e= 2,7183 (logaritm), b= b0 + b1 (RTS) 
+ b2 (ISS) + b3 (A), unde A=1 dacă vârsta pacientului >55 ani sau =0 dacă vârsta pacientului <55 ani, 
iar b0, b1, b2 şi b3 sunt coeficienți derivați din analiza de regresie Walker-Duncan obţinuţi din studii 
efectuate pe mii de pacienți traumatizati. 

Probabilitatea de supravieţuire la un pacient la care se cunoaşte vârsta, ISS şi TS, este figurată într-o 
diagramă în care RTS este reprezentat pe verticală şi ISS pe orizontală. Se poate trasa o linie fata de 
care pacienții situați la dreapta au o probabilitate de deces de 50%, iar cei situaţi la stânga o 
probabilitate de supraviețuire de 50%. Pacienţii ce supraviețuiesc la dreapta sau care decedează la 
stânga liniei sunt denumiți „cazuri neaşteptate”. 

Rezultatele obţinute sugerează performanțe predictive foarte bune pentru scorul TRISS. 

2. O nouă caracterizare a severitatii traumei (A New Severity Characterization of Trauma , ASCOT) 
Scorul ASCOT combina GCS, TAs si rata respiratorie codificate pentru RTS la internare cu 
antecedentele personale si varsta pacientului. 

Performanţele obținute cu ASCOT sunt asemănătoare şi în unele privinţe le depăşesc pe cele obținute 
cu TRISS, dacă modelul se aplică unor eşantioane mari de pacienți. Pentru leziunile nepenetrante, 
ASCOT are o valoare mai modestă, însă rezultatele cu privire la leziunile penetrante sunt foarte bune. 
Procentul de decese neaşteptate este însă mai mare la scorul ASCOT decât la TRISS. 


3. Scorul ICISS 

Bazat pe ICD-9 (Clasificarea internaţională a bolilor, a 9-a modificare), acest scor încearcă să fie 
impus în locul scorurilor ISS sau TRISS de anumiţi specialişti în traumă. Acest scor apărut şi în 
varianta ICISS + RTS + vârsta este considerat de promotorii săi mai uşor de calculat şi mai predictiv. 


4. Index de severitate a leziunii 
Este un scor conceput pentru personalul medical mediu (în SUA şi pentru paramedici) din serviciile de 
urgență . Se bazează pe măsurarea a opt parametri în timpul evaluării prespital : alura ventriculară, 
tensiunea arterială, frecvenţa respiratorie, culoarea tegumentelor, nivelul constientei, localizarea şi 
tipul leziunilor. Severitatea modificărilor fiecărui parametru este cuantificată printr-un anumit număr 
de puncte, suma totală a acestora reprezentând scorul final. În funcţie de scorul obţinut, pacienții sunt 
încadraţi în una din următoarele categorii : 

- pacient care poate părăsi departamentul de urgente 

- pacient ce necesită internarea în secţie 

- pacient ce necesită internare în STI sau USC sau transport direct în sala de operații 

- pacient ce decedează in camera de gardă. 
Acest index se foloseşte la triajul traumatizatilor, iar rezultatele sale se corelează satisfăcător cu 
mortalitatea. 


5. Scorul traumatic pediatric (Pediatric Trauma Score, PTS) 

Necesitatea existenţei unui scor pentru aprecierea gradului de severitate a leziunilor în mod special la 
copii a dus la apariţia acestei scale. PTS se bazează pe 6 variabile fiziologice şi anatomice, fiecare 
dintre ele putând fi punctate cu una din următoarele valori : -1, 1 şi 2. Astfel scorul final variază între - 
6 şi 12. Se considera că pacienții cu PTS<8 trebuie transferați într-o unitate pediatrică de îngrijire a 
traumei de nivel 1. Există studii ce au arătat că TS este cel puţin la fel de util la trierea copiilor 
traumatizati ca şi PTS şi că PTS nu oferă avantaje statistice fata de RTS, care poate fi aplicat la orice 
vârstă. 


Pediatric Trauma Score 


2 1 -1 
Greutate >20 Kg 10-20 Kg <10 Kg 
Respirație | Normală Satisfăcătoare | Nesatisfăcătoare 
TA >90 mmHg | 50-90 mmHg | <50 mmHg 
Constienta | Treaz Obnubilat Comatos 
Plagi Fara Minore Majore 
Fracturi Fara Deschise Deschise multiple 


In final se poate concluziona ca din marea varietate de scale de evaluare a traumelor trebuie selectate 
cele care se pot aplica la un număr cat mai larg de tipuri lezionale. Un pacient traumatizat trebuie 
evaluat cu un scor fiziologic şi unul anatomic. 


De reţinut 
- scorurile de severitate lezională reprezintă instrumente pentru încadrarea exactă a 
traumatizatului într-o grupă de risc, esenţială pentru luarea deciziilor cele mai corecte în ceea 
ce priveşte prevenirea agravării leziunilor, triajul pacienților, managementul de îngrijire a 
pacienţilor critici, justificarea cheltuielilor în vederea rambursării de la casele de asigurări şi 
nu în ultimul rând compararea rezultatelor obținute cu cele din literatură. 

- scorurile evaluează impactul fiziologic al traumei asupra pacientului şi/sau localizarea 
anatomică a leziunii. 
parcurgerea mai multor etape, într-o succesiune bine stabilită. 

- cel mai frecvent folosite scoruri sunt RTS şi ISS. 


Explorarea paraclinică a bolnavului traumatizat 


Examenele paraclinice furnizează date cruciale care facilitează stabilirea unui diagnostic de 
certitudine, ghidează evaluarea inițială şi permit obţinerea unui bilanţ corect şi complet al 
traumatizatului. Succesiunea şi momentul executării acestor explorări sunt importante, astfel încât să 
nu fie împiedicate intervenţiile salvatoare de viață în contextul evaluării primare şi fazele resuscitării. 
De asemenea stabilitatea hemodinamică a pacientului reprezintă o necesitate pentru a tolera transportul 
către departamentele de imagistică. 


ANALIZE DE LABORATOR 

În timpul evaluării inițiale cel mai important examen de laborator este determinarea grupului 
sangvin şi a compatibilitatii sangvine: acesta trebuie efectuat imediat, în vederea transfuziilor, 
deseori necesare chiar dacă pacientul este pentru moment stabil hemodinamic. 

Gazele sanguine, EAB (echilibrul acido - bazic) pot fi utile în primele faze de îngrijire ale 
traumatizatului, deşi rolul lor pentru monitorizarea seriată a scăzut datorită introducerii pulsoximetriei 
continue; ele devin importante în urmărirea în serviciul de terapie intensivă. 

Hemoglobina, hematocritul pot reflecta, alături de semne clinice, gravitatea hemoragiei; trebuie însă 
avută în vedere hemoconcentratia inițială care face ca primele valori ale acestor analize să nu fie cele 
reale, scăderea lor devenind aparentă după începerea mobilizării lichidului extravascular sau a 
resuscitării hidrice. 

Sumarul de urină este util pentru a exclude hematuria ocultă (hematuria poate să semnalizeze o 
leziune traumatică la nivelul arborelui urinar). Examenul microscopic poate fi înlocuit cu 
folosirea de sticksuri pentru detectarea hemoglobinei în urină; este un test mai rapid şi la fel de 
fiabil. 

În centrele de traumă se lucrează de rutină teste toxicologice urinare şi alcoolemia, care împreună 
cu determinarea glicemiei ajută la identificarea cauzelor corectabile ale unor nivele scăzute de 
constienta, diferentiindu-le de stările confuzionale secundare traumei cerebrale. 


Alţi parametri biologici în afara celor menționați sunt mai putin folositori în cursul primelor 1-2 ore, 
devenind utili după stabilizare şi resuscitare. 

Leucograma este obligatorie. Leucocitoza care se găseşte de obicei la politraumatizat poate fi din 
cauza: stressului, fracturilor, prezenţei unei leziuni de ficat sau splină, unei infecţii concomitente. La 
bătrâni sau pacienţi cu sistemul imun compromis leucocitoza poate lipsi chiar în situațiile de mai sus. 
Test de sarcină din urină sau ser (dacă este cazul). 

Transaminazele cresc in traume hepatice, dar nu imediat. Atât SGPT cât şi SGOT sunt mărite in 
leziuni hepatice; SGOT creşte de asemenea în leziuni musculare. 

Electrolitii, ureea, creatinina se pot recolta, dar au valoare redusă în perioada de îngrijiri iniţiale, 
cu excepţia situaţiilor în care pacientul este cunoscut cu probleme renale şi tratament diuretic. 
Trombocitele, testele de coagulare (timpul de protrombină, timpul parțial de tromboplastină) sunt 
importante la pacienţi cu boli hepatice sau de coagulare preexistente sau în traume ce asociază 
hemoragii masive şi hipotermie la care, la un moment dat, se supraadaugă problemele de 
coagulare. 

Amilazemia şi lipazemia nu sunt nici sensibile nici specifice ca şi marker al leziunilor majore 
pancreatice sau intestinale. Nivelul acestora nu este în corelație cu severitatea leziunii. Nivelele 
normale nu exclud o leziune pancreatică majoră. Hiperamilazemia poate avea ca substrat o traumă a 
glandelor salivare, în contextul leziunilor craniofaciale sau asocierea cauzelor netraumatice (alcool, 
droguri). Nivelele amilazei şi lipazei serice pot fi crescute datorită ischemiei pancreatice determinate 
de hipotensiunea sistemică ce însoţeşte trauma. Totuşi, hiperamilazemia sau hiperlipazemia persistentă 
trebuie să ridice suspiciunea unei leziuni intraabdominale semnificative şi reprezintă indicații pentru 

investigatii ulterioare mai amanuntite. 
Creatinkinaza poate sprijini destul de precoce ipoteza clinică a unei contuzii cardiace. 


MONITORIZAREA PACIENTULUI pe masa de operaţie şi ulterior în serviciul de terapie intensivă, 
se poate face prin mijloace neinvazive (electrocardiogramă, pulsoximetrie, capnografie, măsurarea 
diurezei/oră, temperatura) sau/ şi prin metode invazive (cateter venos central, cateter arterial, cateter 
Swan - Ganz) 


RADIOLOGIA CLASICĂ oferă informaţii de valoare în legătură cu leziunile osoase şi nu numai. 
Radiografia toracică este cea mai frecventă investigaţie imagistică efectuată la pacienții traumatizati, 
reprezentând metoda de electie pentru evidenţierea fracturilor costale, sternale sau claviculare şi a 
pneumo-, hemo-, hemopneumotoraxului, sau a contuziei pulmonare. Poate ajuta la diagnosticul 
leziunilor de graniță toraco-abdominală ca ruptura de diafragm (ex. prezenţa intratoracică a sondei 
nazogastrice). Neregularitatile siluetei cardiace pot reprezenta un semn al leziunii cardiace sau a 
marilor vase în contextul plăgilor toraco-abdominale. De asemenea ajută la verificarea plasării 
corecte a tuburilor de pleurostomie sau a sondelor de intubatie endotraheală, element foarte 
important pentru supravegherea primară şi efortul de resuscitare. 

În traumatismele abdominale închise, prezența pneumoperitoneului susține diagnosticul rupturii de 
organ cavitar. Se poate evidenția aer retroperitoneal (ex. prin perforatie duodenală). Prezenţa 
fracturilor transverse ale corpurilor vertebrale lombare sugerează probabilitatea mare a asocierii 
leziunilor traumatice intestinale. Pneumoperitoneul în plăgile toracoabdominale indică penetratia 
peritoneală. 

În traumatismele craniocerebrale se practică radiografia craniană şi de coloană cervicală. 

Se utilizează de asemenea şi în alte traume osoase, faciale, de bazin etc. Efectuarea unei radiografii 
de pelvis în timpul fazei de resuscitare poate ajuta la confirmarea prezenţei fracturilor de bazin, care 
sunt frecvent sedii ale hemoragiilor al căror control necesită fixare externă sau /si angioembolizare. 


EXAMENUL ULTRASONOGRAFIC (ECHOGRAFIA) 

Este un examen fiabil care se execută uşor fără a necesita transportul bolnavului din departamentul de 
urgente majore; este rapidă, economică, uşor repetabilă, total neinvazivă si foarte specifică (98%). În 
departamentul de urgente se execută în manieră FAST (Focused Assessment with Sonography for 
Trauma), utilizată cu scopul identificării lichidului liber în cavitatea peritoneală. Această metodă este 
inclusă în protocolul de ATLS (Advanced Trauma Life Support). Examenul echografic poate de 
asemenea diagnostica /eziunea de organ parenchimatos (splină, ficat, rinichi) şi prezenţa de fluid în 
sinusurile pleurale costodiafragmatice şi în cavitatea pericardică.  Ultrasonografia are o valoare 
scazută în diagnosticul leziunilor de organ cavitar sau în alte leziuni care inițial nu produc lichid 
intraperitoneal şi este neconcludentă la pacienți obezi, cu emfizem subcutanat, sau aerocolie. 

înlocuit în mare parte lavajul peritoneal diagnostic în evaluarea rapidă a pacienţilor traumatizati 
instabili, în centrele de traumă. În afara acestora nu este frecvent folosită. (În general nu trebuie 
efectuate investigaţii diagnostice dacă nu este disponibilă imediat capacitatea de a acţiona pe baza 
informaţiei obşinute în urma investigaţiilor respective. De exemplu, pacienții traumatizati transportați 
initial la departamente de urgenţă ale unor spitale mici prezintă frecvent indicaţii pentru evaluare 
FAST sau CT, dar dacă în instituţia respectivă nu există un chirurg pregătit pentru a îngriji victime ale 
traumatismelor, valoarea acestor investigaţii devine discutabilă, întrucât efectuarea lor poate întârzia 
transferul pacientului către un centru de traumă). 

Protocolul de examinare FAST constă în evidenţierea a 4 ferestre acustice, cu pacientul în decubit 
dorsal. Aceste ferestre sunt: pericardică, perihepatică, perisplenică şi pelvină. Examinarea este 
interpretată ca pozitivă dacă fluidul este găsit în oricare din cele 4 ferestre acustice şi negativă dacă 
lichidul nu este prezent. Explorarea este considerată nedeterminată dacă oricare din ferestre nu poate fi 
evaluată adecvat. 

Vederea pericardică se obţine utilizând o fereastră subcostală sau transtoracică. Se evidenţiază o 
imagine tetracamerală a cordului şi se poate detecta prezenţa hemopericardului, demonstrat prin 
separarea foitelor pericardice viscerală şi parietală. Vederea perihepatică relevă porțiuni ale ficatului, 
diafragmului şi rinichiului drept. Poate arăta prezenţa lichidului în recesul Morison, spațiul subfrenic 

şi spaţiul pleural drept. Se poate cuantifica volumul lichidului intraperitoneal pe baza dimensiunii 
regiunii anecogene: o bandă anecogenă mică în recesul Morison reprezintă aproximativ 250 ml fluid, 
în timp ce o zonă cu diametrul de 0,5-1 cm reprezintă aproximativ 500 ml şi respectiv 1 litru de lichid 
liber peritoneal. Vederea perisplenică furnizează imagini ale splinei şi rinichiului stâng şi poate 
constata lichid în recesul splenorenal, spaţiul pleural stâng şi spaţiul subfrenic stâng. Vederea pelvină 
foloseşte vezica urinară ca şi fereastră sonografică, imaginile fiind cel mai bine obţinute când vezica 
urinară este plină. Lichidul liber este văzut ca o regiune anecogenă (de culoare neagră sonografic) la 
nivelul fundului de sac Douglas. 

Pacienţii stabili hemodinamic cu rezultate FAST pozitive pot necesita o evaluare CT pentru a defini 
mai bine natura şi extensia leziunilor, deoarece intervenția chirurgicală practicată la toţi pacienţii cu 
rezultat FAST pozitiv duce la o rată inacceptabil de mare a laparotomiilor nenecesare şi non- 
terapeutice. 

Pacienţii stabili hemodinamic cu rezultate FAST negative necesită observaţie atentă , examinări 
abdominale seriate şi evaluare ecografică în dinamică. Trebuie luată în considerare şi efecuarea unei 
CT, în special la pacienţii intoxicati sau care au alte leziuni asociate. 

Pacienţii instabili hemodinamic cu rezultate FAST negative reprezintă cazuri problemă pentru medicul 
curant. Opțiunile includ lavaj peritoneal diagnostic, laparotomie exploratorie şi, dacă este posibil, o 
CT după resuscitare agresivă. 


TOMOGRAFIA COMPUTERIZATĂ (TOMODENSITOMETRIA, EXAMENUL CT) 

CT reprezintă investigația radiologică definitivă la majoritatea pacienţilor traumatizati. Este cea mai 
sensibilă şi precisă investigaţie diagnostică neinvazivă pentru identificarea leziunilor ţesuturilor moi în 
traumele abdominale, pelviene, toracice şi craniocerebrale. Este o investigaţie specifică şi sensibilă la 
pacientul traumatizat; este însă foarte important ca acesta să fie stabil hemodinamic. Tomografia este 
investigația de primă intenţie pentru traumatismele cranio-cerebrale, decelarea rapidă a unui revărsat 
pleural, diagnosticul leziunilor organelor intra- şi retroperitoneale, identificarea hemoragiilor 
retroperitoneale şi pelvine. CT abdominală şi pelvină se efectuează de obicei împreună, utilizându-se 
substanță de contrast atât iv cât şi oral. Se poate utiliza şi triplu contrast (oral, intravenos, rectal) 
pentru a mări sensibilitatea acestei investigații, în special în cazul traumatismelor abdominale 
penetrante. 

CT craniocerebrală identifică hemoragia intracraniană şi ghidează intervenţia neurochirurgicală. CT 
craniană se efectuează fără substanţă de contrast iv şi se practică prima când există indicație, înainte de 
examinările abdominale sau pelvine ce necesită contrast iv. În aceeaşi ședință poate fi evaluată şi 
coloana cervicală. 

Leziunile mediastinale sunt evaluate prin CT toracică. CT începe să înlocuiască aortografia ca 
investigaţie „standard de aur” pentru evidenţierea structurilor vasculare mediastinale, în special aorta 
(angiografia CT). De asemenea CT este mai sensibilă decât radiografia toracică clasică în depistarea 
pneumotoraxului, fracturilor costale, contuziei pulmonare şi hidrotorax-ului. 

Pentru majoritatea pacienţilor traumatizati, CT craniană, toracică, abdominală şi pelvină sunt 
suficiente pentru a orienta management-ul operator sau nonoperator al leziunilor aparţinând regiunilor 
anatomice menţionate. 

CT tinde să înlocuiască radiografiile clasice la pacienţii evaluati pentru traume vertebrale, întrucât 
dispozitivele actuale pentru CT oferă posibilitatea reconstructiilor tridimensionale a structurilor 
spinale, odată cu obţinerea celor toracice, abdominale şi pelvine (tomografia computerizată 
multidetector cu 64 secţiuni — Sixty-four multi-detector row computed tomography (64-MDCT)). 
Acest dispozitiv oferă posibilitatea creşterii aplicației CT în imagistica politraumatismelor. 64-MDCT 
permite o creştere semnificativă a vitezei de obținere a imaginilor şi realizarea de secțiuni de grosimi 
submilimetrice, ce ameliorează mult acurateţea diagnostică. 

Sensibilitatea CT este mică pentru decelarea leziunilor diafragmatice. 

Tomografia computerizată nu este indicată în plăgile abdominale penetrante şi la pacienții cu 
hipotensiune arterială care nu răspunde la echilibrarea hidroelectrolitică efectuată în departamentul de 
urgenţă. 

ANGIOGRAFIA 

Poate constitui atât un procedeu diagnostic cât şi terapeutic, fiind valoroasă la anumiţi pacienți 
traumatizati selectaţi. Angiografia poate fi considerată cea mai fiabilă modalitate de diagnostic pentru 
detectarea unei leziuni vasculare. 

Cele mai frecvente indicaţii pentru angiografie de urgenţă în traumă sunt excluderea rupturii de aortă 
toracică şi identificarea şi controlul hemoragiei arteriale secundare fracturilor de bazin sau 
retroperitoneale. Se planifică angiografia de urgenţă a aortei toracice când examenele radiologice 
clasice sau CT toracice relevă posibilitatea unei sângerări mediastinale. 

Când se suspectează hemoragie retroperitoneală sau pelvină, embolizarea angiografică este de obicei 
mai rapidă şi mai sigură decât intervenția chirurgicală în aceste zone cu abord dificil. Afirmația este 
adevărată în special pentru sângerarea arterială, pentru că hemoragia de origine venoasă, care este cea 
mai frecventă, rămâne o problemă dificilă de îngrijire. Când nu există o sursă majoră, se poate practica 
embolizarea sursei prin artera hipogastrică. 

Angiografia este necesară şi în traumele urmate de pulsații absente sau deficitare la nivelul 
extremităților şi face parte din algoritmul de investigaţie a sursei unei hematurii. Facilitează de 
asemenea management-ul nonoperator al leziunilor hepatice, splenice şi renale secundare 
traumatismelor închise. Este investigația de electie după ce se constată rinichi absent pe urografie. 


PUNCTIA ABDOMINALĂ 

În prezent se foloseşte rar datorită dezavantajelor (fiabilitate mult mai scăzută, procent mare 
de rezultate fals negative) pe care le prezintă fata de lavajul peritoneal. Se practică cel mai 
frecvent punctia în cadranul abdominal inferior stâng, dar dacă aceasta este negativă sau în 
anumite contexte (periviscerită, leziune recentă în altă zonă a abdomenului), se poate practica 
punctia în cele patru cadrane. 


LAVAJUL PERITONEAL DIAGNOSTIC 

Este investigația cea mai fiabilă în decelarea prezenţei sângelui în peritoneu; se poate completa in 

scop diagnostic cu tomografia computerizată, echografie sau celioscopie. 

Indicatiile lavajului sunt: 

e În contuziile abdominale, la pacienţi: 1) cu hipotensiune inexplicabilă; 2) cu durere sau apărare 
musculară, 3) fracturi costale în zona rebordului, 4) anumite fracturi de bazin, 5) fracturi sau 
contuzii de coloană toracică sau lombară, 6) paraplegie sau tetraplegie, 7) politraumatism la care 
examenul fizic nu este concludent din cauza unei conştiente alterate; la acesti pacienti o alternativă 
de investigaţie o constituie ecografia abdominală. 

e În plăgi penetrante la pacienţi stabili hemodinamic (cei instabili sunt imediat laparotomizati), în 
următoarele situaţii: 

- plaga înjunghiată abdominală fără semne peritoneale; 

- plaga injunghiata sau împuşcată toracică sub nivel mamelonar; 

- plaga injunghiata la nivelul flancurilor sau dorsal; 


Lavajul peritoneal diagnostic se poate efectua prin trei tehnici: 1) deschis (incizia la vedere a 
tegumentului şi aponevrozei, infraombilical pe 1-2 cm, cu vizualizarea peritoneului), 2) semideschis 
(incizia tegumentului şi introducerea transfascial şi transperitoneal a cateterului pe urma unui trocar); 
o variantă este utilizarea după incizie a acului Veress, 3) închis. 

Primele două sunt acceptate în practica curentă având o morbiditate mică (0,6 %). A treia metodă, cu o 
morbiditate de aproximativ 6-8% este prohibită. 

După ce se introduce cateterul prin una dintre tehnicile de mai sus în cavitatea peritoneală, dacă se 
exteriorizeaza pe acesta > 20 mL (10 mL la copii) de sânge, este necesară laparotomie exploratorie. 
Dacă acest lucru nu se întamplă, se introduc aproximativ 1000 mL de soluție Ringer lactat sau ser 
fiziologic, se mobilizează pacientul timp de 30 secunde de pe o parte pe alta şi se recoltează fluidul. 
Criteriile de pozitivitate ale lavajului diagnostic (semnificând necesitatea unei laparotomii) aşa cum au 
fost ele stabilite clasic sunt: 

- 20 mL sânge la aspirație liberă (10 mL la copii) 

- număr de hematii >100 000/mm3 

- număr de leucocite > 500 / mm3 (dacă sunt obţinute la < 3 ore de la trauma); 

- fecale, fibre alimentare sau bila; 
- prezenţa lichidului de lavaj pe drenul toracic, tubul nazogastric, sau sondă vezicală; 
- amilaze > 175 U/100 mL; 
Incapacitatea recuperării lichidului se considera lavaj pozitiv. 
Criteriile unui lavaj intermediar: 
- fluid aspirat liber de culoare roz; 
- hematii: 50000- 100000/mm; 
- leucocite: 100-500/mm; 
- amilaze: 70-75 U/100 mL; 
Un lavaj intermediar nu face laparotomia obligatorie dar semnifica tinerea bolnavului sub observatie si 
investigatii suplimentare (eventual laparoscopie diagnostica). 
Criteriile unui lavaj negativ sunt: 
- Aspirat liber clar; 
- hematii < 50.000/mm; 
- leucocite <100/mm; 
- amilaze < 75 U/100 mL. 


Lavajul peritoneal diagnostic are: o sensibilitate mare şi o specificitate mica, se efectuează repede şi 
are o morbiditate şi un pret de cost scăzute. Acuratetea testului se situează în jurul lui 97 %. Testul 
pozitiv pentru sânge însă nu poate evalua nici locul şi nici cât de mare este leziunea; aceasta, în 
contextul în care în ultimul timp se tentează din ce în ce mai mult tratament conservator şi chiar 
neoperator în leziuni uşoare (gradul I si II) de splină sau ficat sugerează că lavajul peritoneal 
investigaţii (echografie, tomografie computerizată etc.). Valoarea cea mai mare a lavajului (superioară 
in prima fază oricărei alte investigații) este în diagnosticul leziunilor intestinale. 


PUNCTIA TORACICĂ 

Poate avea un rol diagnostic (eliminarea prin acul explorator de aer sau sânge indicând necesitatea 
unei pleurostomii) sau/ şi unul terapeutic (punctia efectuată cu un ac gros, mai ales prin eliminarea de 
aer, ameliorează insuficienţa respiratorie). 


FEREASTRA PERICARDICĂ 

Este o modalitate de diagnostic a tamponadei cardiace; sub anestezie locală se face o incizie de 6-8 cm 
infraxifoidian, prelungită ulterior paraxifoidian, prin care se pătrunde (fără deschiderea peritoneului) 
retrosternal până la sacul pericardic. 

Fereastra pericardică nu are rezultate fals negative dar, în condiţiile unei hemostaze imperfecte poate 
avea rezultate fals pozitive; tinde să fie înlocuită cu ecografia (neinvazivă, foarte sensibilă în a detecta 
lichid intrapericardic). 


UROGRAFIA, URETROCISTOGRAFIA RETROGRADA 

Sunt explorări utile in contuzii sau plăgi abdominale în care se bănuieşte o leziune a arborelui urinar. 
Urografia cu substanță de contrast administrată intravenos se utilizează în evaluarea rinichilor şi 
ureterelor, fiind eventual urmată în nefrogramele pozitive (nevizualizarea rinichiului, ruptură a 
parenchimului, leziune arterială) de arteriografie. Cistografia retrogradă se utilizeză în suspiciunile de 
ruptură a vezicii urinare, putând diferenţia adesea rupturile intra de cele extraperitoneale. 


SCINTIGRAFIA 
Cu toate că poate da informaţii utile în leziunile de viscere parenchimatoase (mai ales splină şi ficat), 
este rareori folosită în traumatisme, fiind preferată tomografia computerizată. 


LAPAROSCOPIA 

Laparoscopia diagnostică este foarte utilă în contextul plăgilor toracoabdominale pentru depistarea 
penetraţiei, evidențierea leziunilor diafragmatice, inventarul lezional intraperitoneal şi evitarea 
laparotomiilor nenecesare sau non-terapeutice. 

Utilizarea laparoscopiei la pacientii traumatizati se face extrem de inegal pe mapamond, in functie mai 
ales de repercusiunile juridice din fiecare tara. Astfel americanii o folosesc mult mai putin decat 
europenii (mai ales francezii) deoarece se raportează un număr important de leziuni omise, în special 
ale viscerelor cavitare si a celor retroperitoneale. În principiu indicatiile Societăţii Europene de 
Trauma sunt cuprinse în tabelele de mai jos: 


Indicaţii pentru laparoscopie după trauma abdominală 


Pacienti cu un episod izolat de hipotensiune 
Pacienti ce nu mai pot fi urmăriți 
Pacienti cu plagă penetrantă toracoabdominală, cu constante vitale stabile 


Indicaţii pentru laparotomie dupa trauma abdominală 


Leziune de diafragm 
Ruptura intraperitoneală de vezică urinară 


Diagnosticare CT sau echo a unor leziuni traumatice majore de pancreas, splină, ficat, rinichi 
sau tract gastrointestinal 


În ce priveşte utilizarea laparoscopiei terapeutice în traumă există multe controverse. Cea mai 
frecventă aplicație terapeutică este sutura leziunilor diafragmatice, fiind urmată de gesturi de 
hemostază a leziunilor minore hepatice sau splenice şi de reparare a leziunilor limitate ale tractului 
gastrointestinal. Astfel, nu există recomandări specifice privind utilizarea terapeutică a laparoscopiei la 
victimele traumatismelor. 

La pacienții cu traume majore, internați în STI, laparoscopia diagnostică mai poate avea o utilizare, în 
contextul explorărilor pentru o patologie abdominală potenţială, fiind cunoscută sub numele de 
„bedside laparoscopy” (laparoscopia la patul bolnavului). Procedura se poate efectua sub anestezie 
locală, în condiţii de siguranţă şi eficiență, pentru evaluarea proceselor intraabdominale ce pot fi dificil 
de diagnosticat prin metode convenţionale. Eficacitatea procedurii rezidă din faptul că întârzierea 
diagnosticului patologiei intraabdominale constituie o contribuţie majoră la morbiditatea şi 
mortalitatea pacienților critici din STI. 


De reţinut 

- examenele paraclinice facilitează stabilirea unui diagnostic de certitudine, ghidează evaluarea 
inițială şi permit obţinerea unui bilanț corect şi complet al traumatizatului. 

- succesiunea şi momentul executării acestor explorări sunt importante, astfel încât să nu fie 
împiedicate intervențiile salvatoare de viață în contextul evaluării primare şi fazele resuscitării. 

- stabilitatea hemodinamică a pacientului reprezintă o necesitate pentru a tolera transportul către 
departamentele de imagistică. 

- în timpul evaluării inițiale cel mai important examen de laborator este determinarea grupului 
sangvin şi a compatibilitatii sangvine. 

- radiografia toracică este cea mai frecventă investigaţie imagistică efectuată la pacienţii traumatizati, 
reprezentând metoda de electie pentru evidenţierea fracturilor costale, sternale sau claviculare şi a 
pneumo-, hemo-, hemopneumotoraxului, sau a contuziei pulmonare. 


44 


- Manual de chirurgie pentru studenti - 


- CT reprezintă investigatia radiologică definitivă la majoritatea pacienților traumatizati, însă nu este 
indicată în plăgile abdominale penetrante şi la pacienţii cu hipotensiune arterială care nu răspunde 
la echilibrarea hidroelectrolitică efectuată în departamentul de urgenţă. 

- FAST (Focused Assessment with Sonography for Trauma) este utilizată cu scopul identificării 
lichidului liber in cavitatea peritoneala fiind inclusa in protocolul de ATLS (Advanced Trauma Life 
Support). 

- lavajul peritoneal diagnostic: investigația cea mai fiabilă in decelarea prezenţei sângelui sau a 
continutului intestinal. 

- cele mai frecvente indicaţii pentru angiografie de urgenţă in trauma sunt excluderea rupturii de 
aortă toracică şi identificarea şi controlul hemoragiei arteriale secundare fracturilor de bazin sau 
retroperitoneale. 

- cistografia retrogradă: utilizată în suspiciunile de ruptură a vezicii urinare, putând diferenția 
rupturile intra de cele extraperitoneale. 

- laparoscopia diagnostica: utilă în contextul plăgilor toracoabdominale pentru depistarea penetraţiei, 
evidenţierea leziunilor diafragmatice, inventarul lezional intraperitoneal şi evitarea laparotomiilor 
nenecesare sau non-terapeutice. 


Politraumatismul 


Politraumatismul este un sindrom rezultat din acţiunea (uneori concomitentă) a unei multitudini de 
agenți vulneranti (mecanici, fizici, chimici) asupra mai multor zone anatomice ale organismului, cu 
afectarea mai multor regiuni anatomice sau sisteme de organe, în care cel puţin o leziune sau 
combinaţia mai multor leziuni este amenințătoare de viaţă, severitatea lezională fiind > 16 pe scara 
ISS (Injury Severity Score) şi care asociază răspuns inflamator sistemic pentru o perioadă de 
minimum 24 ore şi disfuncţii sau insuficiențe organice, chiar în lipsa afectării directe a acestora. 

O definiţie mai simplă a politraumatismului, utilizată şi de Spitalul de Urgenţă ar fi: traumatism cu 
afectarea a minimum două regiuni anatomice dintre care cel puţin o leziune este amenințătoare de 
viaţă. 

Îngrijirea politraumatismelor tinde să se organizeze în concepte precise, algoritmate, atât în ceea ce 
priveşte organizarea sistemului cât şi în diagnostic şi tratament. 

Dacă pentru politraumatizatul precoce este esenţială efectuarea cât mai rapidă a stabilizării funcțiilor 
vitale, pentru cel tardiv terapia necesită cunoaşterea modificărilor fiziopatologice complexe ce au loc 
la multi dintre pacienţi; ea va încerca să susţină sistemele de apărare şi mecanismele de compensare, 
să scadă încărcătura antigenică şi amploarea răspunsului inflamator al organismului. 


ETIOLOGIE 

Clasificarea etiologică a politraumatismelor 
Accidente de trafic (rutier, feroviar, aerian, maritim); 
Accidente de muncă (în industrie, agricultură, construcții, comerţ, altele); 
Auto- si heteroagresiuni; 


Precipitari (accidentale sau ca urmare a unor auto- sau heteroagresiuni); 


Accidente casnice (căderi accidentale, loviri cu sau de un corp dur); 

Accidente recreationale sau de sport; 

Traume de război; 

Catastrofe naturale (cutremur, inundaţii, erupții vulcanice, avalanse, tsunami, alunecări de teren). 


PATOGENIE 

Există numeroşi agenţi vulneranti care pot fi responsabili de producerea politraumatismelor. Dintre 
aceştia pot fi enumerati : 

agenti fizici; 

barotraume; 

electricitate; 

leziuni termice; 

Aceşti agenți acționează cel mai adesea solitari, dar pot acţiona uneori şi împreună ceea ce duce la 
amplificarea traumei (ex.: un electrocutat pe un stâlp de înaltă tensiune care suferă ulterior şi o cădere 
de la înălțime). 

Agenţii fizici sunt elementul patogenic cel mai des implicat în producerea politraumelor; ei pot acţiona: 
prin impact direct (compresie, strivire, tăiere etc.), prin undă de şoc (în accidente rutiere, explozii etc.) 
sau prin mecanism de acceleratie/ deceleratie. Rezultatul acestora sunt contuzii sau plăgi. 


Contuziile (traume închise) 

Contuziile sunt reprezentate de totalitatea modificărilor funcționale şi structurale produse în țesuturi de 

un agent vulnerant, fără compromiterea integrității tegumentului sau mucoasei; sunt caracteristice 

accidentelor de circulaţie, dar apar şi în alte etiologii precum agresiuni cu corpuri contondente, 

precipitări. Presupun două mecanisme lezionale principale: 

I) compresie sau strivire; produc grave alterări la nivelul ţesuturilor prin ruperea țesuturilor, 
compresie $1 disfunctie în aportul sangvin tisular. 

II) mişcarea diferențiată a unor structuri anatomice parţial fixate, cauzată de decelerare (ex.: ruptura 
aortei descendente). 

Ambele mecanisme duc la apariţia la nivelul ţesuturilor a unor deformări fizice de întindere, forfecare 

sau strivire. În momentul în care acestea depăşesc elasticitatea sau vâscozitatea țesuturilor (punct de 

rupere sau limită elastică), se produce ruptura acestora. 

Principalele mecanisme de producere ale leziunilor în accidentele rutiere sunt: 

e ciocnire (impact) 

e deceleratie (oprire bruscă) 

e acceleraţie (proiectare) 


Plăgile 

Plaga reprezintă o lipsă de continuitate a pielii, mucoaselor şi a ţesuturilor subiacente, produsă prin 
agenți traumatici (mecanici, termici sau chimici). Sunt cel mai adesea produse de arme albe, alte 
obiecte tăioase sau arme de foc. 


Clasificări: 
a) În funcţie de natura AGENTULUI TRAUMATIC: 


MECANIC: - tăiere; - chirurgicale 
- intepare; - accidentale 
- muscatura; 
- impuscare; 
- contuze; 
TERMIC: - arsuri; 
- degeraturi; 
CHIMIC : - arsuri; 
ELECTRIC:- electrocutarea, trăsnetul; 


b) În funcţie de REGIUNEA ANATOMICA INTERESATĂ (scalp, faţă, membre, abdomen etc.) 
c)În funcţie de PROFUNZIME SI COMPLEXITATE: 
- SUPERFICIALE, limitate la tegument şi țesuturile subiacente; nu depasesc fasciile de înveliş; 
- PROFUNDE: - Nepenetrante (nu pătrund în cavităţi seroase) 

- oarbe 

- în seton (deasupra fasciei superficiale); 

- transfixiante: - simple; 

- complexe; 
- Penetrante 
- fără leziuni viscerale; 
- cu leziuni viscerale; 

d) In functie de TIMPUL SCURS DE LA TRAUMA: 
- PLĂGI RECENTE: până la 6 ore de la accident (fără semne de infecţie); 
- PLĂGI VECHI: peste 6 ore de la accident; 


e) În funcţie de CIRCUMSTANTELE PRODUCERII ACCIDENTULUI (circulaţie, în timpul muncii, 
domestic etc.); 


f) În funcţie de ATITUDINEA TERAPEUTICĂ IMPUSĂ, plăgile pot fi: 

- de foarte mare urgenţă: pun viata imediat în pericol (ex.: fractura laringiană cu obturarea completa 
a căilor respiratorii superioare); 

- urgente: implică intervenții după cel mult câteva minute (pneumotoraxul sufocant); 

- critice: impun intervenția în cursul primei ore după accident (majoritatea situațiilor de 
hemoperitoneu); 

- ascunse: plăgi care nu sunt imediat vizibile (ex.:plagile de uretra); 


g) În funcţie de GRADUL CONTAMINĂRII ȘI PROGNOZA RATEI DE INFECȚIE 


- CURATE: inciziile chirurgicale pe tegumente dezinfectate şi fără a se patrunde în tractul digestiv 
(hernii etc.); rata de infecţie este sub 2%; 


- CU CONTAMINARE MINIMA: din tractul digestiv, respirator sau genitourinar; rata de infecţie este 
sub 3%; 


- CONTAMINATE: contaminare majoră a plăgii; din această categorie fac parte toate plăgile 
traumatice; dacă abordarea terapeutică este corectă riscul de infecție este < 5%; 


- INFECTATE: presupun o infecţie preexistentă (ex. peritonită apendiculară); rata de infecţie este > 
50%; 


C. TOPOGRAFIE 

Politraumatismele pot fi clasificate si topografic, dupa regiunile anatomice afectate (cap, fata, torace, 
abdomen, membre, parti moi). În funcţie de numărul de regiuni afectate, politraumatismele se impart 
in bi- , tri- şi cvadriregionale. Important este de avut in vedere faptul că prezenţa unor leziuni 
traumatice în mai multe regiuni anatomice amplifică gravitatea fiecareia in parte si înrăutățește 
prognosticul mai mult decât o simplă sumare lezională. 


D. MODELE LEZIONALE 

Aparent, fiecare pacient politraumatizat ce este adus la camera de gardă are propriul său bilanţ 
lezional, dar în realitate multi pacienţi au un model comun; acesta, ca şi particularitatile ce apar mereu 
reflectă diferențele de vârstă, anatomie, influenţa unor boli sau abuzuri (alcoolism, tabagism, droguri) 
şi variaţii individuale ca răspuns la transferul de energie din traume. Înțelegerea modelului lezional va 
ajuta medicul să facă un diagnostic mai rapid al bilanţului traumatic şi să ajungă mai repede la 
tratament. 


Accidentele rutiere 

Reprezintă principalul factor etiologic al politraumatismelor. Afectează toate categoriile de vârstă, 
populaţia între 20-40 ani în special în postura de şoferi sau ocupanti ai autovehiculelor, iar bătrânii şi 
copiii mai ales în postura de pietoni. 

Factorii precipitanti ai evenimentului tin atât de starea individului implicat, cât şi de condiţiile de 
trafic. Astfel, sunt implicaţi: consumul de alcool, viteza mare de deplasare, insuficienta experienţa la 
volan, hiporeactivitatea datorată oboselii sau unor stări psihice neadecvate, traversarea prin locuri 
nepermise, nesupravegherea copiilor, stare defectuoasă de funcționare a vehiculului, tipul traseului 
parcurs, condițiile meteorologice nefavorabile. 

Alţi factori care influenţează urmările accidentului includ: poziţia victimei in autovehicul sau respectiv 
starea pietonală, tipul impactului asociat accidentului (frontal, lateral, rostogolire etc.), folosirea sau nu 
a mijloacelor de siguranţă (centură, air-bag, cască). 

Cel mai frecvent întâlnite modele lezionale asociate accidentelor rutiere sunt: 

Victima - ocupant al unui autoturism. Situatiile se diferențiază în funcție de poziţia victimei în 

maşină şi de folosirea sau nu a mijloacelor de protecţie. 

- Impact frontal, şofer fără mijloace de siguranţă, se poate lovi de volan, parbriz, oglida 
retrovizoare, bordul maşinii, pedale, cu consecințele posibile: leziuni craniene, fracturi ale 
oaselor faciale, plăgi ale scalpului şi feţei, fracturi la nivelul braţului, antebraţului, articulației 
pumnului, fracturi ale sternului şi coastelor cu contuzii sau dilacerări pulmonare subiacente, 
contuzie sau ruptură cardiacă, ruptură splenică, hepatică, de intestin subțire, fracturi de pelvis, 
şold, femur, oase gambă, fracturi de gleznă sau picior; ruptura aortei descendente distal de 
emergenta subclaviei, prin decelerare la viteze foarte mari; fractura coloanei cervicale prin 
lovirea din spate de către un pasager fără centură. 

- Impact lateral stânga, şofer fara mijloace de protecţie, prin lovirea uşii şi ferestrei laterale pot 
rezulta: plăgi ale scalpului şi feţei, contuzie sau fractură de coloană cervicală, fracturi costale, 
contuzii sau dilacerări pulmonare, ruptură de splină, rinichi stâng, lob stâng hepatic, fractură 
pelvină. 

- Impact frontal, pasager fata fără mijloace de siguranţă; bilanţul lezional este diferit de al 
şoferului, întrucât lipsesc volanul şi pedalele, primele zone de contact constituindu-le 
parbrizul sau stâlpul antero-lateral. Lipsa volanului asociază o probabilitate mai mare de 
leziuni craniene şi faciale, dar de mai puţine leziuni toracice; incidenţa va fi de asemenea mai 
mică pentru fracturile de femur, genunchi sau tibie (care sunt predominant consecinţa lovirii 
de stâlpul volanului) şi nu se produc niciodată fracturi de gleznă sau picior. Proporția apariției 
fracturilor pelvine este aceeaşi ca şi în cazul şoferului, iar a fracturilor de claviculă şi humerus 
este mai mare, datorită impactului mai puternic cu bordul şi parbrizul. Prezenţa unui ocupant 
fără centură de siguranță în spate dublează riscul lezional al pasagerului din fata. 

- Impact lateral dreapta, pasager fata fără mijloace de protecţie; leziuni la nivelul scalpului, 
feţei, gâtului şi toracelui similare cu cele descrise pentru şofer, creşterea riscului afectării 
lobului hepatic drept şi a rinichiului drept. 

- Folosirea mijloacelor de protecție asociază reducerea mortalității şi morbidității in 
accidentele rutiere, dar la viteze mari există acelaşi risc al fracturilor cervicale şi al lezării 
viscerelor intraabdominale şi intratoracice consecutiv mecanismelor de decelerare şi forfecare. 
- Centura de siguranţă poate determina leziuni prin două mecanisme: 

Plasare incorectă, în afara reperelor osoase, umăr/claviculă/coaste/spine iliace. Astfel, sprijinul sub 

umăr asociază riscul de leziuni pulmonare, cardiace, iar sprijinul pe abdomen duce la apariţia de 

leziuni ale viscerelor abdominale. 

Mecanism paradoxal, ce constă în reducerea riscului de deces prin ejectare sau contact cu maşina, 

dar în creşterea ratei leziunilor induse de decelerare sau de contactul direct cu centura, fiind 

cunoscută incidența mai mare a fracturilor costale drepte pentru şofer şi a celor stângi pentru 
pasagerul din fata. 

- Impactul puternic cu punga cu aer (air-bag) poate duce uneori la fractura coloanei 
cervicale. 


Victima pieton. Mecanismele şi modelele lezionale frecvent întâlnite sunt: 

- Mecanisme simple: 

Impact direct soldat cu apariţia de escoriatii, echimoze, hematoame, plăgi contuze la locul de 
contact (leziuni de gamba produse de bara din fata, leziuni de coapsa si bazin produse de capota); 
Proiectare cu producerea de leziuni severe (frecvent traume craniene), situate de partea opusa 
celor de lovire; 

Leziuni de călcare, răspândite pe toată suprafața corpului, cu producerea rupturilor de organe 
parenchimatoase; 

Comprimare intre autovehicul si un alt obiect dur, cu producerea de leziuni grave, similare celor 
prin calcare. 

- Mecanisme asociate: 
e Lovire/Cădere. Vor apărea două focare lezionale, unul la zona de impact între vehicul şi pieton, 
iar celălalt la zona de contact între victimă si suprafața de susținere. 
e Lovire/Proiectare, însoţite de leziuni mai grave ale organelor interne şi asociate constant cu 
traumatisme cranio-cerebrale. 
e Lovire/Basculare/Proiectare. Se caracterizează prin existenţa a trei focare lezionale. 
e Lovire/Cădere/Călcare, mecanism frecvent ce produce leziuni multiple şi polimorfe. 


Cel mai frecvent, la pietonii victime ai accidentelor rutiere, lovitura inițială se produce din lateral, 
astfel încât tabloul lezional va fi compus din următoarea triadă: Fractură de tibie/peroneu (+/- dislocare 
a genunchiului), leziuni ale trunchiului (fracturi costale, ruptură splenică etc.), traumatism cranio- 
cerebral. 


Căderile 

De la aceeaşi nivel. Se pot produce în timpul mersului sau alergării. Pot fi urmate de următoarele 
leziuni: fracturi de pumn, cot, fracturi sau luxatii ale umărului, leziuni de gleznă sau genunchi, leziuni 
toracice, traumatism craniocerebral. 

De la înălțime (Precipitările). Leziunile sunt cu atât mai importante cu cât căderea se produce de la 
înălțime mai mare, gravitatea acestora depinzând în principal de următorii factori: viteza în momentul 
impactului, regiunea anatomica de impact, suprafața pe care se cade şi alti factori precum vârsta (copiii 
pot cădea de la înălțimi mari, cu leziuni minime). 

Căderea în picioare asociază riscul unor leziuni grave la nivel vertebral si cranian, datorită 
transmiterii impactului prin membrele inferioare. Consecințele potențiale sunt: fracturi de gleznă, 
genunchi, fracturi sau luxații de sold, fractură de coloană vertebrală cu sau fără interesare mielică, 
hematoame retroperitoneale, fracturi de bază de craniu. 

Căderea pe spate prezintă un potential mare de leziuni scheletice si mai rar de producerea de tromboze 
— posibil bilaterale — de arteră renală. 

Căderea pe burtă este mai frecvent urmată de leziuni de decelerare toracică (ruptură de aortă etc.) si 
leziuni abdominale. 

Căderea cu impact cranian asociază leziuni severe cranio-cerebrale şi de coloană cervicală. 


Modele lezionale diverse 

Strangularea, cu strivirea laringelui, fractura osului hioid, leziune a intimei carotidiene. 

Lovitura de ghidon de bicicletă la nivelul epigastrului sau hipocondrului drept poate duce la formarea 
unui hematom duodenal intramural. 

Îngroparea pacientului cu asfixie traumatică consecutivă. 


Plăgile prin impuscare 

Caracteristicile acestora sunt conferite atât de caracterele balistice ale glontului cât şi de natura 
țesutului afectat. 

Orificiul de ieşire al plăgilor transfixiante este de 2-3 ori mai mare decât cel de intrare şi aproape 
niciodată nu se suprapune ca nivel celui de intrare, glontul fiind deviat frecvent de planurile osoase. 
Cavitatia definitivă reprezintă traiectoria glontului prin organism, rezultând prin zdrobirea ţesuturilor 
de la orificiul de intrare până la locul de oprire sau până la orificiul de ieşire. Calibrul şi viteza 
glontului, distanţa de la care se trage, poziţia glontului la impact, densitatea ţesuturilor strabătute, toate 
influențează caracteristicile cavității. Cavitatea şi distructia vor fi cu atât mai mari cu cât unghiul 
dintre direcția de tragere şi axul lung al glontului este mai apropiat de 90°. 

„ Ciupercizarea ” desemnează expandarea în formă de ciupercă a ţesuturilor moi adiacente orificiului 
de intrare, cu distructie şi potential letal crescute, în cazul utilizării de proiectile cu vârf moale sau 
găurit („dum-dum”). 

Impactul glontului cu țesuturile dure (osoase) poate duce la apariţia a două fenomene care cresc gradul 
distructiei tisulare: fragmentarea glontului şi apariția de proiectile secundare (fragmente osoase 
desprinse). 

Cavitatia temporară reprezintă extinderea radială a plăgii pornind de la pereţii traiectului initial 
(cavitatia definitivă). Este cu atât mai importantă cu cât axul lung al glontului se îndepărtează de 
perpendiculara pe planul de intrare, viteza glontului este mai mică, iar densitatea țesutului străbătut 
este mai mică. 
Plăgile prin împuşcare prezintă de asemenea potențial infectant cu risc tetanigen şi pot asocia un risc 
de embolie cu alice. 


FACTORI CE AFECTEAZĂ MODELUL LEZIONAL 


Vârsta 
Vârstnicii sunt mai puţin afectaţi de traume; în acelaşi timp este unanim recunoscut că pentru acelaşi 
bilanţ lezional mortalitatea este mult mai mare la vârste avansate (la cei peste 70 ani este de cinci ori 
mai mare decât la pacienți tineri cu acelaşi scor traumatic). Mortalitatea vârstnicilor este mare şi în 
disproportie cu gravitatea leziunii din multiple cauze: 
e scăderea rezervelor viscerale şi risc de complicaţii mai mare; 
modificări fizice şi prezenţa patologiei asociate; 
boli cardiovasculare; 
osteoporoza; 
boli pulmonare; 
modificari de nutritie - metabolism; 
senescenta sistemului imunitar; 
e întârziere a accesului la sistemul de îngrijire; 
Pacienţii tineri, în special copiii şi adolescenţii suportă mai uşor traumele cu impact şi datorită unei 


Sexul 

Cu toate că au în medie o greutate mai mare, cu o mai mare inerție în timpul accidentelor, pacienţii de 
sex masculin au şi un corp (schelet mai greu, musculatură mai puternică) mai rezistent la orice tip de 
impact. O zonă anatomică foarte afectată în traume de diferenţa dintre sexe este cea maxilofacială; 
astfel mandibula, maxilarul, oasele zigomatice şi frontale sunt mult mai uşor de fracturat la sexul 
feminin. 


Particularităţi anatomice regionale 

Scheletul protejează viscere precum creierul, viscerele toracelui şi unele viscere abdominale (ex: 

splina, ficatul). Anumite parti ale scheletului (primele două coaste, sternul, scapula şi femurul) au o 

mai mare rezistență la impact. Fracturarea lor nu se face decât în condiţiile în care în cursul traumei s- 

a aplicat asupra lor o forță deosebită; de aceea, în astfel de leziuni pacientul trebuie urmărit ulterior 

pentru posibile traume asociate ca în exemplele de mai jos: 

e fractura coastelor I sau II se poate asocia cu leziuni de plex brahial, lant simpatic şi arteră 
subclavie; 

e în fractura de stern poate coexista contuzie sau chiar ruptură cardiacă, ruptură de aortă 
descendentă sau fractură de coloană toracică; 
fractura scapulei se poate asocia cu fracturi costale şi contuzii pulmonare subiacente; 

e fractura de femur (cel mai puternic os al scheletului) poate fi însoţită de leziuni ale rotulei, 
ligamentelor genunchiului sau acetabulului; 

e în principiu la orice traumatism este bine să ne gândim la posibile leziuni asociate, evitând a ne 
lăsa antrenați de “mirajul primei leziuni”. 


Alcoolul şi drogurile 


Acestea constituie pe de o parte factori favorizanti ai accidentului şi pe de alta, factori agravanti ai 
evoluţiei ulterioare a pacientului, prin modificarea răspunsului fiziopatologic posttraumă. 

Mijloacele de protecţie (centuri, perne de aer, căşti pentru motociclişti şi biciclişti) au, in conformitate 
cu toate studiile efectuate, un efect de reducere a mortalității şi morbidităţii în accidentele rutiere. 


E. EVALUAREA ŞI ÎNGRIJIREA POLITRAUMATIZA TULUI 


Tratamentul pacientului politraumatizat se realizează în echipă multidisciplinară, incluzând chirurgi, 
medici de medicină de urgenţă, ortopezi, neurochirurgi, alte subspecialitati chirurgicale şi anestezisti- 
reanimatori, fiecare component al echipei trebuind să fie familiarizat cu bazele resuscitării în traumă. 


Evaluarea şi tratarea politraumatizatului trebuie să se facă atât în prespital cât şi în spital după 

următoarele principii: 

1. Mai întâi este necesară o evaluare funcţională si tratarea imediată a insuficientelor vitale 
(respiratorie, circulatorie); 

2. Urmează un diagnostic anatomoclinic complet al leziunilor traumatice dar şi al statusului 
biologic preexistent; 

3. În funcţie de mai multi factori (gravitatea leziunilor, teren, posibilităţi terapeutice) se face o 
ierarhizare a tratamentului leziunilor. 


A. FAZA PRESPITALICEASCĂ 


Împărţirea sarcinilor se face între: medic, pompieri, poliţie, echipa de descarcerare etc. 

e Este important ca medicul de medicină de urgenţă să fie prezent la locul evenimentului 
traumatic pentru: luarea măsurilor imediate salvatoare de viata, alegerea mijloacelor şi 
coordonarea procedurilor de recuperare, alegerea spitalului de destinaţie, stabilirea 
transportabilitatii pacientului, insotirea transportului. 

e Centrele operaţionale trebuie să aibă un număr de telefon unic, să fie centre integrate care să 
realizeze anunțarea medicului de medicină de urgență, coordonarea personalului şi vehiculelor 
de recuperare, organizarea şi pregătirea transportului pacientului, informare şi asistenţă în 
alegerea spitalului de destinaţie. 

e Poliția va asigura izolarea locului accidentului, protecţia echipei salvatoare, prevenirea 
accidentelor ulterioare, menţinerea libertăţii rutelor de transport, menținerea la distanță a 
„spectatorilor”, clarificarea aspectelor legale, eventual escortarea transportului pacientului. 

e Echipa de descarcerare participă la protejarea locului accidentului şi a echipei salvatoare, 
aplică măsurile inițiale până la sosirea medicului de medicină de urgenţă, ajută echipa de 
salvare în timpul tratamentului victimei. 

e Pompierii asigură de asemenea scena accidentului şi protecţia echipei de salvare, stingerea 
incendiilor, îndepărtarea materialelor periculoase şi sprijinul tehnic în decursul recuperării şi 
tratamentului victimelor. 


Suspiciunea de politraumă apare mai frecvent în următoarele situaţii: cădere de la înălțime mai mare 
de 3 metri, proiectare în afara unui vehicul, decesul unui alt ocupant al vehiculului implicat în 
accident, pieton sau ciclist lovit de un automobil, accident rutier ce implică o motocicletă sau un 
automobil cu viteză crescută, încarcerare sau îngropare, explozie, expunere evidentă la un nivel înalt 
de energie (ex. în cazul deformării unui vehicul). 


Îngrjirea politraumatizatului se începe de preferință de către un personal calificat, cât mai repede, dacă 
se poate chiar la locul accidentului. Îngrijirea se realizează conform protocolului ATLS (Advanced 
Trauma Life Support - Suportul vital avansat al traumelor). Etapele protocolului terapeutic sunt: 
ÎNGRIJIREA (SUPRAVEGHEREA) PRIMARĂ, care se poate face în echipă sau de către o singură 
persoană şi se respectă principiile ABCDE (Airway= căi aeriene/ Breathing = respiratie/ Circulation= 
circulatie/ Disability=status neurologic/ Exposure=dezbrăcare). Supravegherea primară nu trebuie să 
dureze mai mult de 2-5 minute şi cuprinde următorii „paşi”: 

1. PREVENIREA APARIȚIEI DE NOI VICTIME (inclusiv din rândul salvatorilor); semnalizarea 
locului accidentului, descarcerare sigură, manusi de protecţie. 


2. IDENTIFICAREA ALTOR VICTIME în afara celor reperate de la început. 


3. EVALUAREA CĂILOR AERIENE, NIVELULUI CONSTIENTEI ŞI CONTROLUL 
COLOANEI CERVICALE. 

Evaluarea începe înainte de descarcerare. În funcţie de răspunsul şi de aspectul pacientului (paloare, 

anxietate, stridor, deviere traheală, folosirea muschilor respiratori accesori, retractie sternală şi 

supraclaviculară, respiraţie diafragmatică, cianoză, confuzie, comă) se vor obține imediat informații 

despre calea aeriană şi nivelul de conştienţă. 


MANEVRE TERAPEUTICE PENTRU CAILE AERIENE 

> daca pacientul nu poate vorbi sau este inconștient, se evaluează în continuare calea aeriană. 
Pentru ca baza limbii să nu obstrueze faringele se împing în sus cu policele unghiurile 
mandibulei menținându-se în acelaşi timp stabilizarea in linie; 

> se permeabilizează calea aeriană (aspirarea secretiilor, sângelui, corpilor străini etc.); 

> se ventilează pacientul pe mască; 

> intubatia oro- sau nazo-traheală dacă pacientul este în apnee, hipoxic, prezintă un hematom 
cervical expansiv, are un traumatism craniocerebral cu scor Glasgow < 11, este în şoc, 
prezintă traume maxilofaciale ce amenință să obstrueze căile respiratorii sau insuficiență 
respiratorie de cauză toracică ce nu se poate rezolva în prespital. 

> daca pacientul are un nivel scăzut al constientei se administrează oxigen şi se hiperventileaza 
(24 resp./min.) 

> In anumite situaţii (imposibilitatea intubatiei traheale de orice cauză) se efectuează de 
necesitate cricotiroidotomia sau traheostomia. 


4. EVALUAREA RESPIRA TIEI ŞI CIRCULAȚIEI 

N.B. Dacă pacientul nu respiră se efectuează două respiratii gură la gură şi apoi se verifică pulsul la 
carotidă. Dacă nu are puls se încep manevrele de resuscitare cardiorespiratorie. 
a) Din momentul în care se stabileşte permeabilatea căii aeriene se face evaluarea respirației şi 
circulației după următoarele criterii: 
e există tahi (>24 resp./min) sau bradipnee (<12 resp./min)? 
e victima se ventilează cu un volum de aer adecvat? 
e există alte anomalii ale respirației? 
În acest moment dacă este necesar se aplică o mască cu oxigen ; 
b) Se determină pulsul la carotidă şi radială şi se notează frecvenţa şi calitatea lui; de asemenea se 
evaluează culoarea/ aspectul tegumentelor şi reumplerea capilară. 
Toţi pacienţii șocați vor beneficia de oxigen şi - dacă sunt disponibili - de pantaloni antişoc. Se va 
monitoriza ritmul cardiac şi se va decide dacă este necesară intubatia orotraheală. 
c) Se verifică apoi dacă traheea se află pe linia mediană, dacă venele gâtului sunt plate sau destinse, 
dacă există zone de modificări de culoare a tegumentului sau edem al gâtului (fractură cervicală): 
acesta este momentul în care se poate aplica un guler; 
d) Se examinează apoi toracele şi se vor cauta: 

e dificultăți de respiraţie; 
respirație paradoxală; 
plăgi ale toracelui cu traumatopnee; 
instabilitate; 
durere; 
crepitatii; 
e la auscultatie se va urmări dacă există murmur vezicular prezent şi egal bilateral; 
Se acordă primul ajutor imediat în funcţie de leziunea găsită, după cum urmează: 
o pansament ocluziv al unei plăgi deschise cu traumatopnee (transforma un pneumotorax deschis 
într-unul închis; 

o stabilizarea manuală sau cu săculeti de nisip fixati cu benzi de leucoplast a unui volet; 
o oxigen; 

o punctie cu un ac gros pentru un pneumotorax sufocant etc. 

o stabilizarea unui obiect penetrant în torace; 

e) Se opreşte sângerarea activă prin presiune manuală directă, pansamente sau bandaje elastice, 
garouri, pantaloni antisoc; se acoperă o eventuală plagă abdominală (uneori cu evisceratie) cu 
pansament steril. 

f) Se montează 1-2 linii venoase pe care se începe reechilibrarea volemică ; 


În acest punct există suficiente informaţii pentru a decide dacă situaţia este critică şi necesită 
transport imediat . Nu trebuie uitat că fiecare minut din “jumătatea de oră de aur” a pacientului poate 
fi important, de aceea sunt puţine procedurile care trebuie tentate la locul accidentului: încercarea de a 
elibera căile aeriene, intubatia orotraheală, “sigilarea” unei plăşi toracice deschise, hemostaza 
provizorie, stabilizarea unui volet, resuscitare cardiorespiratorie. Toate celelalte manevre pot fi 
făcute în timpul transportului. 


ÎNGRIJIREA (SUPRAVEGHEREA) SECUNDARĂ 

Este un examen detaliat de decelare a tuturor leziunilor atât evidente cât şi potenţiale. Acest examen 
care stabileşte linia terapeutică de bază se efectuează în ambulanţă pentru pacienţii critici şi la locul 
accidentului pentru ceilalți. Constă în: 


1. Verificarea semnelor vitale; 


2. Obţinerea istoricului accidentului (observaţie personală eventual a automobilelor implicate, 
informaţii de la martori sau victimă), aflarea antecedentelor bolnavului (alergii, medicatii, boli, 
ultima masă, evenimente care au precedat accidentul); 


3. Examen fizic complet al bolnavului: 


a. Cap: contuzii, plăgi, echimoze, semnul Battle (echimoze retroauriculare), oto- sau rinoragie; 
se verifică din nou permeabilitatea căii aeriene; 


b. Gat: plagi, contuzii, durere, stază venoasă, trahee deviată. Se verifică din nou pulsul. Dacă nu 
s-a montat până acum, se aplică un “guler” cervical; 


C. Reverificarea toracelui (murmur vezicular egal bilateral); se verifică pansamentele puse peste 
plăgi deschise şi dacă s-a obţinut stabilizarea voletelor; 


d. Examenul abdomenului: se caută semne de contuzie sau plăgi penetrante (evisceratie, dureri 
spontane sau la palpare, apărare musculară), un abdomen destins şi dureros indică 
probabilitatea de hemoperitoneu cu posibilă instalare rapidă a şocului hemoragic. 


e. Examinarea bazinului şi a extremităților: este importantă verificarea pulsurilor distal de 
focarele de fractură; acest lucru trebuie făcut înainte de a se face reducerea acestora şi de a se 
imobiliza; la pacienţii critici imobilizarea se face în timpul transportului. În situatia 
diagnosticării unor fracturi sau luxatii la nivelul extremităților este de asemenea important a se 
preveni: infecția, necroza tegumentului, lezarea unor nervi periferici (cel mai frecvent: radial, 
peronier şi axilar). 


e decide transport imediat dacă în timpul supravegherii secundare se constată: abdomen 


dureros şi destins, instabilitate a bazinului, fracturi de femur bilaterale. 


4. Scurt examen neurologic: 
În cursul acestuia se apreciază: 
a. Statusul constientei pacientului, se pot întâlni situațiile: 
o pacient costient; 
o răspunde la stimuli verbali; 
o răspunde la stimuli durerosi; 
o nu răspunde la nici un stimul; 


b. Status motor ( pacientul poate să-şi miste degetele?) 

C. Status senzitiv: (simte cand i se ating degetele de la mâini şi de la picioare? Dacă pacientul 
este inconştient, răspunde la stimuli dureroşi la nivelul degetelor de la mâini şi/ sau 
picioare?) 

d. Examenul pupilelor (sunt egale? Reacționează la lumină?) 

5. Dacă este necesar se termină bandajarea şi imobilizarea fracturilor. 
6. Se continuă monitorizarea, reevaluarea şi reechilibrarea fluidică a pacientului. 


7. În cazuri excepționale se pot efectua la locul accidentului gesturi terapeutice care de obicei se 
efectuează în spital (denudare venoasă, linie endosteală la copii mici, clamparea unor vase 
specifice cînd suprimarea hemoragiei este altfel imposibilă, amputatia de urgență în situaţii 
extreme). Alte manevre (îndepărtarea corpilor străini penetranti, repozitionarea viscerelor 
prolabate, drenajul toracic cu tub ghidat de mandren) nu se recomandă a fi efectuate până în 
momentul în care pacientul ajunge într-o unitate medicală în care se poate efectua tratamentul 
definitiv. 


PREVENIREA CENTRULUI DE CONTROL MEDICAL asupra bilanţului lezional al pacientului, 
primelor măsuri terapeutice şi timpului estimat al sosirii. 


Transportul se poate face cu ambulanta, cu mijloace navale sau aeriene. Acestea din urmă sunt foarte 
eficiente dacă este vorba de distanțe mari; avionul sau elicopterul trebuie să dispună de dotări 
medicale corespunzătoare şi de un personal medical antrenat. De asemenea ele sunt mai dependente 
decât alte mijloace de condiţiile meteorologice. În oraşe este necesară o amplasare optimă a parcurilor 
de ambulante pentru un acces cat mai rapid la locul accidentului indiferent in ce zonă s-ar produce 
acesta. Pentru tara noastră, unde majoritatea traumelor sunt încă transportate la spitale cu alte mijloace 
de transport decât cele medicale este necesară remedierea acestui aspect prin mari eforturi financiare 
dar şi organizatorice şi educaţionale. 


B. FAZA SPITALICEASCĂ A ÎNGRIJIRII POLITRAUMATIZATULUI 


Sunt definitorii în alegerea spitalului la care sunt transportaţi aceşti pacienţi: distanța, condițiile 
meteorologice şi mijloacele de transport disponibile, cel mai apropiat spital in care pot fi îngrijiţi 
pacienți politraumatizati şi care să dispună eventual de departament de urgență şi chirurgie 
traumatologică. 

Un centru de traumă trebuie să dispună de: departament şi echipe de deşocare, operaţionale 24 ore/zi, 
laborator (operaţional 24 ore/zi), bancă de sânge (operaţională 24 ore/zi), departament de tomografie 
computerizată (operational 24 ore/zi), capacitatea de a realiza intervenții neurochirurgicale de urgență 
şi departament de rezonanță magnetică opţional. 


Pacientul politraumatizat este primit şi stabilizat în departamentul de urgență de către o echipă 
multidisciplinară şi organizată ; în această echipă aflată în general sub conducerea unui chirurg 
generalist, fiecare cadru medical (medic sau asistentă) are locul şi rolul său bine definit. 

Prioritatile în îngrijire şi resuscitare sunt stabilite după algoritme cunoscute, cuprinse in “ Suportul 
vital avansat al traumelor”. În principiu se tratează mai întâi leziunile amenințătoare de viaţă, iar 
diagnosticul lezional se va face aproape concomitent cu terapia. 

Supozitia de cea mai severă leziune (supraevaluarea leziunii) 

Pentru a nu rata o leziune este de preferat o presupunere exagerată (ex. într-o contuzie abdominală cu 
durere de perete abdominal ne gândim în primul rând la o leziune viscerală şi apoi la o simplă durere 
parietală). 

Tratamentul este prioritar diagnosticului paraclinic 

Tratamentul politraumatizatului se începe înainte de a i se definitiva diagnosticul. Tratamentul trebuie 
să se bazeze pe aprecierea clinică promptă că un organ (sistem) se află într-o insuficienţă iminentă. 
Examinare sistematică care trebuie facută după stabilizarea pacientului. 

Reexaminare frecventă 

Este motivată de un examen initial lipsit de consistență (pacient agitat, drogat sau sub influența 
alcoolului) sau de faptul că anumite leziuni (pancreas, duoden, ruptura de splină în doi timpi etc.) 
devin manifeste clinic mai târziu. 

Investigarea paraclinică şi monitorizarea pacientului 

diagnosticul unei sângerări nedecelate încă, sau postoperatorii), gaze sanguine (contuzie pulmonară, 
ARDS etc.), măsurarea Presiunii Venoase Centrale (reflectă presiunea în atriul drept), catetere Swan- 
Ganz şi arteriale pentru măsurarea debitului cardiac, consumului de oxigen şi presiunii în atriul stâng. 
Majoritatea modalitatilor de investigație se folosesc în cadrul unor protocoale prestabilite, după 
aplicarea măsurilor terapeutice de stabilizare. Primul şi cel mai important lucru pe care îl face echipa 
de traume este stabilizarea pacientului; la priorităţile din prespital se adaugă evident investigații şi 
intervenţii posibile în camera de gardă. 


1. ÎNGRIJIREA (SUPRAVEGHEREA) PRIMARA: 

Constă practic într-o evaluare rapidă (2-5 minute) a sistemelor de maximă prioritate. Protocolul are 
calificare a personalului, evident mai mari. 

a) Mentinerea permeabilitatii căilor aeriene concomitent cu controlul coloanei cervicale 

Se evaluează permeabilitatea căilor aeriene; elemente clinice importante în această evaluare sunt: 
anxietate, stridor, (in)abilitatea de fonație, “setea de aer”, deviația traheii (element uneori dificil de 
diagnosticat), mişcarea toracelui, sunetele respiratorii, folosirea muşchilor accesori pentru respiraţie, 
retractii ale sternului şi supraclaviculare, cianoza (semn tardiv, care apare la cel putin 5 g de 
hemoglobină redusă). Cauzele lipsei de permeabilitate sunt multiple impunând acțiuni terapeutice 
nuantate în funcție de acestea: 

e ridicarea barbiei şi împiedicarea retractiei posterioare a limbii la pacienţii inconstienti; 
eventual intubatie orofaringiană cu pipa Guedel; 

e extragerea corpilor străini (cheaguri, dinți, fragmente osoase ş.a.); 
aspirație de sânge, secretii, varsatura; 

e este mai dificil de evaluat şi controlat obstructia de căi aeriene cauzată de traume cervicale 
(deplasarea unor structuri anatomice, edem, hematoame compresive, strivirea laringelui, 
sectionarea traheii); de multe ori singura soluţie în astfel de situaţii este cricotiroidotomia sau 
traheostomia; 

e intubatie orotraheală, nazotraheală sau chirurgicală (traheostomia, cricotiroidotomia, 
ventilatia transtraheală percutană) ; indicațiile pentru intubatie si ventilaţie mecanică pot fi: 

Indicaţii absolute: 

1. Obstructie acută a căilor aeriene (corpi străini, secretii etc.); 

2. Apnee (leziune craniană, hipoperfuzie cerebrală, leziune a coloanei cervicale deasupra C4, 
leziune toracică); 

3. Hipoxie; 

4. Plagi penetrante ale gâtului cu hematoame expansive; 

Indicaţii ferme: 

1. Trauma craniocerebrala cu GCS< 11;; 

2. Soc (prin eliminarea hipoxiei şi hipoventilatiei creşte aportul de oxigen care va ajunge la 
ţesuturi); 

3. Insuficienta respiratorie de cauză toracică (volet mare, plagă penetrantă importantă 
cu traumatopnee, ruptura de diafragm); 

4. Hemoragie retroperitoneală masivă; 

5. Pacienti agitati (drogati, sub efectul alcoolului, psihopati etc.) cu leziuni concomitente 
amenintatoare de viata.; 

Indicatii relative: 

1. Traume maxilofaciale 

2. Contuzie pulmonară 

3. Altele (contuzie miocardică severă cu insuficienţă ventriculară stângă, menţinerea funcţiilor 

viscerale la pacienţi candidaţi pentru prelevare de organe etc.) 

La orice politraumatism trebuie suspicionată şi o leziune de coloană cervicală. Integritatea tuturor 
celor şapte vertebre cervicale se verifică iniţial printr-o radiografie cervicală laterală, care însă nu 
exclude o leziune dacă nu sunt vizionate toate cele şapte vertebre cervicale; de aceea se va imobiliza 
coloana cervicală pâna când se pot efectua radiografii din alte incidente (vedere anteroposterioară, 
odontoidă) şi obținem consulturile de neurochirurgie şi ortopedie. 
b) Respirație şi ventilaţie 

Evaluarea dacă ventilatia este adecvată se face prin: 

e expunerea toracelui; 

e observarea ratei şi profunzimii respiratiilor; 

e inspectarea şi palparea toracelui (se pot decela: traumatopnee, plăgi penetrante, abraziuni, 
contuzii, volete costale, distensia venelor jugulare, devierea traheii, fracturi costale, emfizem 
subcutanat); 

e  auscultaţie (murmur vezicular diminuat sau abolit, sugerând un revărsat pleural) 


Tratarea leziunilor amenințătoare de viata poate necesita ca prime măsuri: 

e  oxigenoterapie; 
intubatie orotraheala + ventilaţie mecanică; 

e rezolvarea pneumotoraxului sufocant (iniţial prin instalarea unui angiocateter nr.14 în spaţiul 
II intercostal anterior, apoi pleurostomie efectuată în spațiul II-III intercostal pe linia 
medioclaviculară) sau a unui hemotorax (pleurostomie instalată în spaţiul V-VI pe linia 
axilară medie sau posterioară); 

e “sigilarea” (pansament etanş) unui pneumotorax deschis, apoi pleurostomie; 


c) Circulaţie 
In această fază, evaluarea circulaţiei are trei aspecte esențiale: 
> controlul hemoragiilor externe; 
> eficiența pompei cardiace; 
> statusul volemic 
Datele clinice ce trebuie coroborate sunt: 
e puls (calitate, rată, regularitate); 
presiune arterială; 
culoarea tegumentelor; 
reumplere capilară; 
aspectul jugularelor - esenţial în a diferenţia un şoc hipovolemic (jugulare goale) de unul 
cardiogenic (turgescente) 
e identificarea hemoragiilor exsanguinante; 


Aprecierea instabilității hemodinamice (TA<100 mmHg, PVC<10 cm apă, tahicardie>120/min.) se 


va face după ce se perfuzează 1000-1500 de soluţie cristaloidă. 


În evaluarea şocului hipovolemic al politraumatizatului trebuie avute in vedere principalele cauze de 
hipotensiune - şoc, atât ca topografie a sângerarii cât şi ca leziuni asociate sau diagnostic diferenţial: 
1. hipovolemia; sursele de sângerare posibile la un politraumatizat sunt: 
e toracică (în torace se pot pierde până la 3 | sânge) 
e  peritoneală 
e fracturi ale extremităților (în fracturile de femur se pot acumula 1-1,5 | sânge) 
e  retroperitoneu 
e externa 
2. ischemia miocardică acută (embolie gazoasă coronariană la pacienți cu plăgi toracice penetrante 
intubati şi ventilati cu presiune pozitivă); 
hipotermia; 
4. cvadriplegia, leziunile cerebrale terminale; 


» 

Terapia hipovolemiei in Departamentul de Urgenta include: 

e pornirea a două linii intravenoase pe catetere groase (14 sau 16); 
recoltare de sânge pentru analize şi grup sanguin; 
perfuzii, transfuzii in functie de necesitati; 
monitorizare EKG; 
controlul sângerării prin presiune directa sau atele pneumatice; 
transport rapid in sala de operatie; 


d) Status neurologic 

Examenul neurologic va urmari in primul rand diagnosticarea unei leziuni focale care ar necesita 
intervenţie chirurgicală imediată, prezente cam la unul din patru pacienţi; se vor urmări modificări în 
mărime şi reactivitate a pupilelor (semnifică de obicei presiune pe al treilea nerv sau leziune pontină), 
inegalitate pupilară sau midriază (presiune intracraniană crescută cu deplasare transtentorială), 
“răspunsul Cushing” constând în bradicardie, hipertensiune şi diminuarea frecvenței respiratorii, 
convulsii, nelinişte şi hipertermie. 


2) ÎNGRIJIRE (SUPRAVEGHERE) SECUNDARĂ ŞI TERAPIE 

Este ceea ce se cunoaşte la noi ca evaluarea bolnavului “din cap până în picioare”; examinarea trebuie 

făcută rapid (5-10 minute) şi se completează cu radiografiile necesare. 

Prin inspecție, palpare, mărime şi reacție pupilară, evaluare a nervilor cranieni se constată eventuale 

leziuni craniocerebrale. Se pot intâlni semnele fracturii de bază de craniu: hematomul periorbitar 

bilateral, hemoragia subhialoidă, hemoragia sclerală fără o margine posterioară, hemotimpanul, 
rinoree şi otoree cu lichid cefalorahidian, semnul Battle (echimoza la nivelul procesului mastoid); 
alterarea stării de constienta este elementul caracteristic al leziunilor cerebrale. 

a) Se recontrolează coloana cervicală prin inspecţie, palpare, radiografii şi se menţine într-o 
imobilizare adecvată; 

b) Se completează examenul neurologic cu evaluarea întregii coloane vertebrale şi a nervilor 
periferici. La pacienţi conştienţi se vor aprecia: abilitatea de a-si mişca extremităţile, tonusul 
sfincterului anal, reflexele tendinoase profunde, prezența priapismului; victimelor inconştiente li 
se vor face şi radiografii de coloană toracică şi lombară, pentru a fi excluse leziuni în aceste zone. 

c) Se examinează pacientul în vederea descoperirii unor leziuni maxilofaciale prin inspecție şi 
palpare; în situația în care acestea există se menține permeabilitatea căii respiratorii şi se 
controlează eventuala hemoragie (uneori extrem de greu!); 

d) Se reexaminează toracele: clinic (inspecţie, palpare şi auscultatie) şi radiologic; toracele poate fi 
examinat în funcţie de zona topografică a leziunii şi leziunea bănuită prin: esofagografie, fereastră 
pericardică, esofagoscopie, bronhoscopie, aortografie, ecografie, tomografie etc. 

Se examinează clinic (inspecţie, palpare şi auscultatie) şi paraclinic (lavaj peritoneal diagnostic, 

tomografie, ecografie, cistografie ş.a.) abdomenul. În evaluarea abdomenului unui politraumatizat 

trebuie avute în vedere mai multe elemente 

f) Eventuale leziuni rectale se decelează prin verificarea tonusului sfincterian, prezenţa de sânge în 
ampula rectală, integritatea peretelui rectal; 

g) Se examinează obligatoriu: perineul şi vaginul; în fracturile de bazin de pildă, plăgile la nivelul 
vaginului anterior se pot însoţi de rupturi de uretră iar cele de vagin posterior de plăgi de rect ; 

h) Inserarea unui cateter urinar, dacă nu exista sânge la nivelul meatului uretral; 

i) Se diagnostichează eventuale fracturi prin: căutarea semnelor clinice clasice (inspecţie, palpare, 
crepitatii, mobilitate anormală) şi prin examene radiologice. La camera de gardă se reduc 
fracturile, se pun atele, pantaloni antişoc (pentru stabilizarea fracturilor de bazin), se administrează 
antialgice, antibiotice, ATPA; în context se verifică pulsurile periferice şi funcțiile neurologice 
distal de focarele de fractură. Fracturile de bazin care se însoțesc uneori de leziuni viscerale sau/şi 
hemoragii importante vor trebui atent investigate; în situaţia unei hemoragii importante va fi 
necesară în cursul tratamentului ulterior folosirea unui fixator extern (cel mai adesea sîngerările au 
ca sediu focarele de fractură) sau embolizarea angiografică a vaselor lezate. 

j) examinarea leziunilor de părți moi; acestea nu constituie priorităţi amenințătoare de viata si 
constituie urgente doar în măsura în care sângerează. 

La finele examinarii secundare se cer consulturile de specialitate : ortopedie neurochirurgie, ORL, 
chirurgie plastică, oftalmologie, chirurgie bucomaxilofacială, urologie); uneori sunt necesare 
consulturi de ginecologie (politraumatism la gravidă), cardiologie etc. In urma consulturilor, dar sub 


(terțiare). 


3. ÎNGRIJIREA DEFINITIVĂ 

Implică din nou reevaluare (supraveghere tertiara) urmată de tratamentul de specialitate al leziunilor. 

Şeful echipei ce primeşte politraumatismul va decide priorităţile de tratament, trebuind să ia în 

consideraţie: 

- prezența unor elemente imediat amenințătoare de viata; 

- prezența unor condiţii ce ameninţă pierderea unui membru; 

- starea fiziologică a pacientului; 

- resursele spitalului; 

- posibilitatea de a transfera bolnavul pentru tratament de specialitate. Ținând seama de aceste 
elemente este esențial ca bilanțul lezional întocmit să fie complet şi condiţiile amenințătoare de 
viață sau cu pierderea unui membru să fie tratate cât mai rapid . 


Un tratament eficient al politraumatizatului va include: 


- resuscitare eficientă şi rapidă, suport ventilator; 

- maximizarea transportului de oxigen (volum intravascular, index cardiac, 
contractilitate miocardica); pacienţii septici vor folosi orice oxigen suplimentar care 
poate ajunge la ţesuturi; 

-  reechilibrare (controlul hemoragiei, restaurarea volumului intra- şi extravascular cu 
sânge şi soluţii de electroliți); 

- rezolvarea chirurgicală completă, inclusiv a fracturilor, în primele 24 ore, o chirurgie 
cât mai atraumatică; promptitudinea şi calitatea tratamentului chirurgical sunt de 
maximă importanta!; 

- tratarea corectă a tuturor plăgilor, cu excizia ţesuturilor devitalizate, în primele 24 
ore, cu scopul evitării supuratiei de plagă şi a imunosupresiei sistemice; 

-  antibioterapie profilactică, mai ales în leziuni cu potential infectant mare, justificată 
de imunosupresia posttraumă; 

- mobilizarea pacientului (poziţionare “cu plămânii în sus” şi mobilizare cât mai 
precoce - care presupune o prealabilă abordare agresivă a focarelor de fractură); 

- instituirea cât mai rapid a nutritiei enterale pentru a preveni translocatia 
endotoxinică şi bacteriană; nutriția enterală a ajuns sa fie considerată de unii autori 
terapie primară pentru bolnavul critic. 

- “alimentație imunomodulatoare” (conţinut obligatoriu de glutamina, arginină, 
ornitina şi acizi graşi omega-3 polinesaturati) care ar creşte numărul de limfocite mai 
ales pe seama limfocitelor Th; 

- detoxifierea sângelui de modulatori ai inflamatiei (îndeosebi Interleukina-6, FNT, 
endotoxine) care se găsesc în exces, prin hemofiltrare; acest procedeu utilizat în 
multe clinici din lume dă rezultate deosebite la pacienții critici posttraumă inclusiv la 
cel cu sepsis sever. 


STRATEGIA CONTROLULUI LEZIONAL (DAMAGE CONTROL) 

Strategia tradițională ce presupune rezolvarea chirugicală completă nu se pretează tuturor traumelor, 
întrucât există situații de instabilitate fiziologică marcată secundară în principal pierderilor sangvine 
masive, cu hipoperfuzie tisulară importantă, când se dezvoltă o triadă letală (acidoză, hipotermie, 
coagulopatie), care în absenţa corectiei prompte, conduce la deces. În aceste condiţii trebuie adoptată 
tactica damage control ce presupune trei faze distincte: 

1. Intervenţie chirurgicală de scurtă durată ce poate include o laparotomie exploratorie cu 
controlul hemoragiei şi al contaminării peritoneale utilizând tehnici simple, fără nici o 
pretenţie de reconstrucție definitivă. Se practică împachetare abdominală la nivelul tuturor 
suprafețelor denudate sau al viscerelor lezate, urmată de sutură rapidă a tegumentului sau doar 
acoperire a plăgii abdominale. Se realizează dacă este necesar şi controlul rapid al unei 
hemoragii intratoracice sau la nivelul extremităților. Se aplică tehnici de fixare provizorie 
rapidă a unui pelvis instabil sau a unor fracturi ale oaselor lungi ale membrelor inferioare. 

2. Urmează continuarea resuscitării în STI caracterizată prin maximizarea hemodinamicii, cu 
scopul optimizării aportului şi consumului tisular de oxigen, încălzire centrală, corectarea 
coagulopatiei, suport ventilator, monitorizarea eventualei dezvoltări a sindromului de 
compartiment abdominal şi completarea identificării tabloului lezional. Angiografia reprezintă 
un ajutor important pentru leziunile hemoragice incomplet controlate cu ocazia intervenției 
chirurgicale. 

3. După reechilibrare se reintervine chirurgical pentru demesare, reparare definitivă a leziunilor 
abdominale, închiderea cavității abdominale dacă este posibil şi eventual repararea leziunilor 
extraabdominale. 


Rata supravieţuirii pacienţilor tratați prin damage control este de 50%, cu variații între 30 şi 77%. 
Incidenta complicatiilor abdominale este de circa 35%, incluzând abcese intraperitoneale, fistule 
biliare şi digestive, necroză hepatică, ocluzie intestinală, evisceratii. Complicatii generale de tip SIRS, 
ARDS, MODS, sepsis apar frecvent la aceşti pacenti critici. 


De reţinut 

- noțiunea de politraumatism este una anatomo-clinica. 

- gravitatea este de obicei mai mare decât suma leziunilor sale, acestea potentandu-se 
reciproc. 

- in politraumatismele severe diagnosticul se face din mers, impletindu-se cu gesturile 
terapeutice. 

- îngrijirea intraspitalicească a unui politraumatizat debutează cu o scurtă supraveghere 
a funcţiilor vitale (aşa-zisul diagnostic functional), este urmată de măsuri 
resuscitative şi de stabilizare şi abia ulterior se poate examina sistematic (diagnostic 
anatomic lezional) şi poate avea loc tratamentul de specialitate al leziunilor. 

- atât in prespital cat şi în spital este necesară ierarhizarea tratării leziunilor 
respectându-se protocoale de îngrijire. 

- cand evaluăm o plagă este important să cunoaştem: etiologia, timpul scurs de la 
producerea ei şi împrejurarile în care s-a produs, tratamentul aplicat anterior, 
complexitatea ei (depasirea barierelor seroase, implicarea unor structuri importante 
precum tendoane, nervi, viscere, etc.) 

- tratamentul se va face respectând o serie de principii de bază ale chirurgiei 
(prioritatea hemostazei, alegerea tipului de anestezie cel mai potrivit, îndepartarea 
corpilor străini şi a ţesuturilor necrozate, drenaj, antibioterapie). 

TRAUMATISMELE PANCREASULUI 


Prof. Dr. Mircea Beuran, Dr. Bogdan Gaspar, Dr. George Jinescu 


Gravitatea traumatismelor pancreatice este data de particularitatile anatomo-fiziologice ale 
glandei cât şi de dificultățile de diagnostic preoperator şi, uneori, intraoperator, dar şi de marea 
incidenţă a leziunilor asociate (în statistica S.C.U.B. 90% din traumatismele pancreatice sunt asociate 
cu alte leziuni viscerale), precum şi de problemele de tactică şi tehnică chirurgicală pe care le ridică 
alături de complexitatea îngrijirilor postoperatorii necesare. 

Etiopatogenie 

Apar in traumatisme abdominale inchise — contuzii (30% ) cat si in cele descise — plagi (70%) 
— Asensio 1999. 

Frecvența generală a leziunilor traumatice închise este relativ redusă comparativ cu cea a altor 
leziuni. Se estimează că pancreasul este al 10-lea cel mai lezat organ comparativ cu alte organe 
(ex.encefal, splină, ficat). Incidenta unor leziuni pancreatice diagnosticate va fi mai mare la un centru 
specializat în traumatologie decât la un spital comunitar. Din 100 de pacienţi cu traumatisme închise, 
mai puţin de 10 vor prezenta o leziune pancreatică documentată. 


Incidenta injuriilor pancreatice la pacienți cu traumatisme penetrante este mult mai mare. 
Plăgile împuşcate, leziunile prin arme de foc şi înjunghierile în spate, flanc şi abdomen includ frecvent 
leziuni pancreatice, producându-se la aproximativ 20-30% din toţi pacienţii cu traumatisme 
penetrante. Deoarece e nevoie de o forța extrem de mare pentru a produce o leziune a pancreasului în 
traumatismele închise , iar cele penetrante de regulă produc leziuni ale mai multor organe, o leziune 
pancreatică este rareori o leziune solitară. Când este lezat pancreasul, cu posibila excepţie a 
traumatismelor copiilor sau o înjunghiere bine plasată dorsal, medicul poate fi convins că şi alte 


leziunilor pancreasului. 


Între circumstanțele de producere a traumatismelor pancreatice predomină de departe 
accidentele de circulaţie şi agresiunile, acestea explicând în parte şi de ce peste jumătate din cazuri 
sunt tineri între 20 şi 40 de ani şi de ce raportul barbati:femei este de 4:1 în traumatismele pancreatice. 
Un rol important îl au şi accidentele casnice şi mai puţin accidentele de muncă, sportive. 


Mecanismul cel mai frecvent de producere a leziunii pancreatice, în contuziile abdominale, 
este proiectarea şoferului în volanul automobilului sau la copii căderea de pe bicicletă cu abdomenul 
superior în ghidon, având ca rezultat strivirea pancreasului pe coloana vertebrală; în funcţie de direcția 
de acţiune a forţei împingătoare se produc leziuni la nivelul capului, corpului sau cozii pancreasului, 
iar în funcție de puterea contuziei leziunile merg de la contuzii simple la rupturi parțiale sau chiar 
complete cu transsectiunea pancreasului. 


Un loc aparte îl ocupă leziunile traumatice pancreatice iatrogene intraoperatorii, produse în 
intervenţii asupra organelor vecine, care, deşi nu au frecvență mare, nerecunoscute la timp şi 
nerezolvate corespunzător, pot fi urmate de complicaţii grave. 


Circumstantele cele mai frecvente în care se produc leziunile pancreatice intraoperator sunt: 


-chirurgia ulcerului duodenal penetrant în pancreas şi a celui postbulbar mai ales, fie prin lezarea 
directă a parenchimului pancreatic, fie prin lezarea sau ligatura canalelor pancreatice principal şi 
accesor; 


-chirurgia căilor biliare extrahepatice, mai ales intervențiile pe papilă, fie prin lezarea directă a 
parenchimului pancreatic, fie indirect prin ligaturi arteriale, având drept consecință ischemierea 
parțială a pancreasului. 

Cu toate că au o frecvență mică, leziunile pancreatice sunt marcate de o gravitate mare. 
In majoritatea absolută a cazurilor, traumatismele pancreatice se asociază cu leziuni viscerale multiple. 


Apar cel mai frecvent in accidente de circulatie si agresiuni 


Clasificarea traumatismelor pancreatice 

Coform Indexului Traumatic Abdominal descris de Moore , pancreasul prezinta coefficient de 
risc maxim egal cu 5 , ceea ce arata riscul mare de complicatii in cazul lezarii sale. Leziunile 
pancreatice au fost clasificate de Moore dupa gravitatea lor de la 1 la 5 astfel : 
Gradul I : contuzie minora, ruptura superficiala , fara lezarea Wirsung-ului ; 
Gradul II : contuzie cu ruptura majora fara lezarea Wirsung-ului sau pierdere tisulara; 
Gradul III: transsectiune distala sau ruptura parenchimala cu lezarea Wirsung-ului la nivelul corpului 
si cozii ; 
Gradul IV: transsectiune proximala sau ruptura parenchimala cu lezarea Wirsung-ului la nivelul 
capului pancreasului ; 
Gradul V: dilacerare masiva a capului pancreatic cu interesarea Wirsung-ului. 


Pornind de la clasificarea lui Moore , Asociatia Americana de Chirurgie Traumatologica 
(AAST — American Association for the Surgery of Trauma) a propus in 1990 o scala mai precisa 
topografic: 


GR. I si II Contuzie si laceratie pancreatica,fara leziune ductala 

GR. II Sectiune distala sau laceratie pancreatica distala cu ruptura de duct (delimitare —V MS) 
GR. IV Sectiune proximala sau leziune parenchimatoasa ce nu implica ampula 

GR. V Ruptură masivă a capului pancreasului cu leziune ampulara 


Traumatism pancreatic gradul III. 


Accident rutier. Amilaza si leucocitele 
P 
é usor crescute.La ct s-a decelat ruptura 
| 
pancreasului, iar la ERCP pierederi de substanță de 
„ contrast de la nivelul ductului pancreatic princ pal. 


Pancreatectomie 


| distală cu prezervarea splinei . 

— 


Laparatomia pentru traumatism pancreatic 
gradul III permite decelarea rupturii de 


pancreas . 


Traumatism pancreatic gradul V, deschis, 


plagă împuşcată . 


Idem cazul precedent . 

Evaluarea scorului lezional este o necesitate cu o valoare practică imediată. 


Diagnosticul leziunilor traumatice ale pancreasului 


Clinica traumatismelor pancreatice 

Mecanismul lezional (traumatism închis vs. traumatism deschis) şi informaţiile privind agentul 
traumatizant (ex. armă de foc, cuţit) orientează clinicianul asupra posibilităţii existenţei leziunilor 
pancreatice. 


În cursul examinării clinice, mărcile centurilor de siguranță, echimozele în flanc sau leziunile 
penetrante ar trebui să alerteze medicul asupra potentialei leziuni a pancreasului. Simptomele 
leziunilor altor structuri maschează de regulă sau se suprapun celor ale leziunilor pancreatice, 
deopotrivă precoce şi tardiv. 


Chiar şi în contuziile abdominale cu leziuni izolate de pancreas, simptomatologia nu este 
întotdeauna caracteristică. Uneori se recunoaşte o evoluţie clinică în trei timpi: colapsul circulator 
initial este urmat de un interval liber de până la 24 de ore, cu o remisiune relativă, după care se 
remarcă aparitia unui tablou caracteristic de pancreatită acută hemoragică. 


Examenul clinic atent la un bolnav cu impact traumatic abdominal în etajul supramezocolic 
poate evidenția o durere epigastrică violentă cu contractură abdominală moderată, sau se poate palpa 
in cazul unui pacient slab o formaţiune pseudotumorală prin formarea unui hematom în bursa 
omentală. 


Leziunile pancreatice pot fi lipsite de simptome în perioada postlezionala sau chiar silentioase. 


Tabloul clinic în traumatismul pancreasului este adeseori dominat de leziunile abdominale asociate, cu 


hemoragie internă şi/sau peritonită. 


Diagnostic paraclinic 


La pacienţii cu traumatisme închise, examenul CT asigură cea mai bună metodă pentru 
diagnosticul şi recunoaşterea unei leziuni pancreatice. Hematomul retroperitoneal, lichidul 
retroperitoneal sau liber abdominal şi edemul pancreatic însoțesc de regulă leziunile pancreatice. 

Traumatism pancreatic, inchis, gradul IV. 
Accident rutier; leziune pancreatica cefalica 
inchisa, fracturi costale stangi cu hemotorax Maas Seas Lal # Pancreatic 


Transection 


19+ 


si fracturi bilaterale ale oaselor gambei. CT 
scan. Intraoperator se decelează ruptura 
pancreasului la nivelul venei porte. 
Pancreatectomie distală cu splenectomie. 
Colecţie lichidiana peripancreatică ce a 
necesitat drenaj percutan . 


Traumatism pancreatic gradul III. Accident 
sportiv. CT scan initial si amilazemia 
normale.Cresterea ulterioară a amilazei a 
determinat repetarea CT scan-ului care a arăta 
leziunea pancreatică şi colecție lichidiană 
liberă în abdomen . 


Traumatism pancreatic gradul III. CT 
scan - ruptură pancreatică în localizare 
tipică, distal de vasele mezenterice 
superioare, anterior de coloana vertebral: 

CT pentru traumatism pancreatic de 
gradul III . 


La pacienţii cu traumatisme penetrante vizualizarea perforatiei, hemoragiilor sau pierderilor de 
fluide (ex. bilă, suc pancreatic), sau hematomul retroperitoneal în jurul pancreasului sugerează 
necesitatea continuării explorării şi evaluării pancreatice. 


Pentru precizarea existenţei leziunilor de pancreas sunt necesare şi examene complementare 
cu valoare de diagnostic şi de prognostic: 


Amilazemia nu este indicator de certitudine pentru traumatismul pancreatic; prezinta o sensibilitate de 
48- 85 % , iar hiperamilazemia persistenta peste 4-7 ore de la traumatism reprzinta un indicator de 
suspiciune. 


Punctia-lavaj peritoneala poate depista un lichid tulbure sau hemoragic cu activitate amilazica 
intensă. Prin cercetări experimentale s-a dovedit că titrul amilazelor creşte in primele 4 ore in sânge şi 
în urină, iar după 8 ore se pot depista concentrații mari şi în peritoneu. 


În explorarea preoperatorie mai poate fi folosită şi laparascopia, pentru evidenţierea petelor de 
citosteatonecroză cât şi radiografia abdominală simplă ce poate evidentia o pareza a hemidiafragmului 
stang , ansa “santinela” prin pareza primei anse jejunale sau emfizemul retroperitoneal din rupturile 
concomitente de duoden. 


O valoare deosebită pentru diagnostic o are arteriografia selectivă celiomezenterică, fie prin 
semne directe (absenţa opacifierii unui segment glandular sau „fuga” substanţei de contrast) fie 
indirecte (opacifierea unui hematom peripancreatic sau modificări spaţiale ale vaselor de vecinătate); 
arteriografia selectivă prezintă şi avantajul recunoaşterii şi altor leziuni viscerale asociate. 


O radiografie abdominală poate contribui la diagnosticul traumatismului de pancreas, 
îndeosebi când acesta este asociat cu traumatism duodenal. Câţiva autori au notat faptul că bulele de 
gaz în retroperitoneu, distribuite de-a lungul marginii muschiului psoas mare drept, la nivelul liniei 
grăsimii perirenale, sau anterior de prima vertebră lombară sunt semne ale injuriei duodenale cu 
prezumtiva asociere a leziunilor pancreatice. Alte semne indirecte de leziune pancreatică observate pe 
filme sunt deplasarea stomacului sau a colonului transvers. În general, radiografiile abdominale au 
doar valoare ocazională în diagnosticul preoperator al leziunilor pancreatice. 

La un pacient stabil hemodinamic examenul tomografic reprezintă metoda cea mai sigură şi de 
certitudine în diagnosticul leziunilor pancreatice cu o sensibilitate de 70-80%. Majoritatea rapoartelor 
au folosit tomografe unice sau spirale , însă aparatele moderne cu multiple detectoare pot determina cu 
o mai mare acuratețe leziunile. 


Un examen abdominal asigură metoda cea mai simplă şi neinvazivă de diagnostic disponibilă 
curent pentru depistarea unei leziuni pancreatice închise; totuşi această determinare este rar utilă în 
leziunile acute penetrante. 

Un protocol pentru pacienţi stabili cu răni înjunghiate în spate sau flanc poate include o scanare 
tomografica dar un pacient instabil nu trebuie niciodată sa efectueze acest examen , indiferent dacă 

leziunea este prin traumatism închis sau deschis. Sunt contraindicate la pacienţii instabili 
hemodinamic sau la cei cu leziuni penetrante în care se ia decizia intervenției chirurgicale. 

O scanare tomografica a pancreasului este de asemenea utilă în urmărirea pacienţilor cu 
leziuni şi traumatisme pancreatice. Chisturile, transsectiunea pancreasului, pancreatita, abcesele, 
necroza pancreatică şi anevrismele arterei splenice pot fi decelate după tratamentul chirurgical sau 
după externare. 

Colangiografiile intraoperatorii şi ductogramele pancreatice, îndeosebi cu reflux în ductele 
pancreatice (Wirsung, Santorini) oferă frecvent informații asupra statusului leziunilor pancreatice 
atunci când vizualizarea directă nu ajută. Unii autori recomandă ca aceste studii să fie efectuate în 
cursul explorării chirurgicale, notând că acestea ar putea reduce complicațiile prin ratarea leziunilor 
ductale pancreatice. 

MRCP (Magnetic Resonance CholangioPancreatography) este folosită mai frecvent în centre 
specializate de traumatologie pentru a certifica leziunile componentelor ductale; are mai puţin valoare 
prospectivă, comparativ cu CT. 

Leziunile pancreatice pot fi evidenţiate la ecografie dar CT-ul este folosit cel mai frecvent 
pentru evidențierea traumatismelor abdominale majore. Datorită localizării retroperitoneale, leziunile 
pancreasului ar putea să nu fie recunoscute după un lavaj peritoneal. 

O treime dintre pacientii care au suferit leziuni pancreatice traumatice pot prezenta complicatii 
tardive : pancreatită recurentă acută sau cronică, pseudochisturi pancreatice, abcese pancreatice, 
hemoragii sau fistule. Aceşti pacienţi sunt investigati initial prin ecografie sau tomografie 
computerizata, care pot arăta prezenţa pancreatitei sau pseudochisturilor. Un pacient cu un pseudochist 
posttraumatic este considerat a avea o scurgere ductală până nu se demonstrează altfel. 


Algoritm general de diagnostic şi tratament al traumatismelor pancreasului. 


Deşi ERCP este utilă în detectarea integrității ductale pancreatice în faza acută, majoritatea 
leziunilor se descoperă târziu iar ERCP este importantă în managementul acestor pacienți. 

La un pacient instabil explorarea operatorie asigură diagnosticul optim al leziunilor 
pancreatice. Ca şi în traumatismele închise, ERCP (Endoscopic Retrograde Cholangio 
Pancreatography) poate oferi o informatie adițională la anumiţi pacienți. 

Unii autori sugerează că utilizarea ERCP precoce (în primele 6-12 ore de la leziune) ar reduce 
complicațiile tardive. Deşi extrem de utilă, această metodă are complicații potenţiale care îi pot limita 
utilitatea la pacienţii cu traumatisme pancreatice. Pentru a fi utilă, endoscopistul trebuie să aibă 
experienţă să o poate folosi la pacienţi sever traumatizati şi în sala de operatie pe abdomen deschis. 


ERCP 


CLASA DESCRIERE 
1 sistem ductal pancreatic radiografic normal, fără extravazarea substanței de contrast şi 
fără obstructia ductului pancreatic, în nici o porțiune a pancreasului 
2 leziuni ale ramurilor ductului pancreatic 


a | mediul de contrast din ramurile ductului pancreatic nu a părăsit parenchimul pancreatic 
şi este bine conținut în pancreas 


b | mediul de contrast a trecut în spațiul retroperitoneal 


3 leziuni ale ductului pancreatic principal 


a | leziunea ductului Wirsung este evidentă la nivelul corpului sau cozii pancreasului 


b | leziuni evidente ale ductului Wirsung în capul pancreasului 


Clasificarea pancreatografică a traumatismelor pancreatice [după Takishima şi colab., 2000]. 


Diagnosticul preoperator este numai de probabilitate, un rol important având creşterea enzimelor şi 
examenul CT, dar diagnosticul de certitudine se pune numai intraoperator cu condiţia efectuării tuturor 


manevrelor necesare pentru explorarea pancreasului. 


ERCP este utilizată din ce în ce mai mult pentru diagnosticul leziunilor ductale pancreatice, deopotrivă 


imediat şi în mod întârziat. 


Atitudinea terapeutica in leziunile traumatice ale pancreasului 


Tratamentul traumatismului de pancreas se adaptează fazei evolutive clinice, instituindu-se o 
terapie intensivă axată pe combaterea stării de şoc, reechilibrare hemodinamică şi hidroelectrolitică, 
având în acelaşi timp în vedere prevenirea sau/şi tratarea pancreatitei acute de însoţire. 

Tratamentul chirurgical urmăreşte: hemostaza, drenajul sucului pancreatic, îndepărtarea ţesuturilor 
devitalizate, şi protecţia blocului biliopancreatic împotriva necrozei şi infecției. Realizarea acestor 
obiective necesită o explorare sistematică a pancreasului cu precizarea aspectelor lezionale ce vor 
impune tactica chirurgicală. 

Tipul interventiei chirurgicale pentru leziunea pancreatica trebuie adaptat gradului leziunii , 
dar din pacate trebuie sa tina seama in mare masura si de leziunile viscerale asociate , care, in 
majoritatea cazurilor , impiedica efectuarea unor interventii complexe , ca duodenopancreatectomia 
cefalica sau pancreatectomia totala , care, prin prelungirea socului traumatic printr-un soc operator, ar 
creste riscul vital la acesti bolnavi. 


Algoritmuri terapeutice 


Algoritm terapeutic (în funcţie de clasificarea AAST) 
In cazul leziunilor de gradul I si II , care sunt majoritare (75%) , se practica hemostaza si 
drenaj peripancreatic si nu se suturează capsula pancreatică. 


Pentru leziunile de gradul III se realizeaza pancreatectomie distală — rezectia 60-80% din pancreas; 
important este pastrarea a 20% din glanda petru conservarea functiei pancreatice. 


La pacientul cu leziuni pancreatice de gradul IV procedeele chirurgicale indicate sunt : 


-pancreatectomie distală subtotală cu drenaj larg pericefalic 

-pancreaticojejunostomie distală pe ansă în Y; debridarea parenchimului lezat, închiderea bontului 
proximal 


- pancreaticojejunostomie terminolaterală — secţiune parțială - abandonată, rata complicatiilor foarte 
mare 


-drenaj multiplu închis, perilezional (debridare şi hemostază) - rata complicatiilor : 13,5% (fistula, 
abces) 


Leziunile de gradul V sunt asociate cu cele pancreatice, grave, asociate cu lezini 
intraabdominale letale. Se indica operatii etapizate : 


- controlul hemoragiei, contaminării bacteriene, debridări,drenaje largi perilezionale 
-terapie intensivă 


-operații reconstructive (în funcție de integritatea CBP, duct pancreatic şi ampula Vater):duodenorafie 
cu drenaj peripancreatic,duodenorafie cu excludere pilorică si drenaj peripancreaticprecum si 
duodenopancreatectomie (mortalitate 30-40%) 


Tratamentul chirurgical trebuie adaptat leziunilor viscerale asociate (având prioritate asigurarea 
hemostazei şi protecţia împotriva sepsis-ului peritoneal) şi ulterior rezolvată leziunea pancreatică în 
funcţie de gradul său după principiul intervenţiei minime necesare, intervenţiile complexe reducând 


şansele de reuşită chiar şi pentru o echipă experimentată. 


Complicatii postoperatorii 


Complicatii apar la 40% dintre cei operati si depind de gradul AAST si de asocierea cu alte 
leziuni cu deces in 16-45% din cazuri (7-21% in statistici americane).Dintre complicatii amintim 
fistula pancreatica (7-20%), abcesul pancreatic (10-20%), pancreatita posttraumatica (8-18% ), 
hemoragii secundare (5-10%) si pseudochistul pancreatic(complicatie tardiva). 


Algoritmul managementului fistulelor pancreatice. 

Cheia scăderii morbiditatii şi mortalităţii în traumatismele pancreasului este reprezentată de 
efectuarea unui diagnostic precoce preoperator şi complet intraoperator şi adoptarea unei conduite 


terapeutice rapide şi competente atât chirurgicale cât şi de reanimare-terapie intensivă. 

TRAUMATISMELE SPLINEI 
Prof. dr. Mircea Beuran, Dr. Florin-Mihail Iordache 


Introducere 


Splina este unul din primele organe lezate in cazul traumatismelor toraco-abdominale 
concurând cu traumatismele hepatice ca frecvență. Leziunile splenice pot surveni in cadrul unor 
traumatisme deschise (plăgi) sau închise (contuzii), ca leziuni unice sau asociind leziuni ale altor 
organe. 

Mortalitatea în prezența leziunilor splenice este cuprinsă între 3 şi 23%. Cifrele mari de 
mortalitate apar în cazul politraumatismelor prin asocierile lezionale. Chiar şi izolate, traumatismele 
splenice pot duce la o mortalitate de până la 6-8%. 

Prima splenectomie în traumatisme a fost realizată de către Nicolaus Matthias citat de Daniel 
Cruger în 1634. 

Daca splenectomia în traumatisme rămâne o intervenţie salutară totuşi indicatia acesteia este 
azi mai nuanţată. Motivul este dat de acumularea datelor de anatomie şi, mai ales de fiziologie 
splenică care au permis o înţelegere mai exactă a rolului acesteia şi importanței sale (imunologice). 
Aceasta a dus la abordarea nonoperatorie a leziunilor traumatice splenice sau la realizarea de 
intervenţii conservatoare cu scopul evitării consecinţelor splenectomiei. 


Anatomia şi fiziologia splinei 


Splina (lat. lien) este un organ intraabdominal situat subdiafragmatic. Datorită poziţiei înalte 
pe care o ocupă, splina apare ca un organ toraco-lombar. Importanţa clinică a acestui fapt stă în aceea 
că splina poate fi lezată în traumatisme toraco-abdominale închise (contuzii) sau deschise (plăgi) şi nu 
numai în cadrul traumatismelor abominale. 

Este asemănătoare, ca formă, unei boabe de cafea având o suprafață concavă şi alta convexă. 
Măsoară între 12-15 cm în lungime, 8 cm în lățime şi 3 cm în grosime cântărind, în medie, 150 g 
(0,1% din greutatea corporală). 

Splina are o fata diafragmatică şi o suprafață viscerală în relaţie cu stomacul. Prezintă două 
margini, una superioară având două sau trei creneluri şi alta inferioară care se întâlnesc la cei doi poli, 
superior medial (posterior) şi lateral (anterior). Aceste raporturi explică de ce, într-o plagă penetrantă 
(lovitură de cuțit) la nivelul toracelui, în ultimile spaţii intercostale, poate asocia atât o leziune 
diafragmatică cât şi o leziune splenică. Similar, în cazul unui accident rutier, un fragment de coastă 
poate leza atât diafragmul cât şi splina. 

La nivelul suprafeţei viscerale se găseşte hilul splenic pe unde pătrund vasele şi nervii, 
divizând fata viscerală splenică într-o zonă medială şi alta laterală. Cea laterală vine în raport cu polul 
superior gastric. Zona medială vine în raport cu suprarenala stângă şi rinichiul omolateral iar spre 
polul inferior cu flexura colonică stângă sprijinindu-se pe ligamentuil frenocolic. Hilul splenic se află 
în raport cu coada pancreasului. Distanţa dintre cele două organe este variabilă de aceea, în 
splenectomii, există riscul lezării cozii pancreasului. De la nivelul hilului pleacă foitele peritoneale 
care se constituie în ligamentele gastro-splenic şi lienorenal. Splina se proiectează între coastele 9 şi 
11 stângi pe linia medioaxilară, axul lung al organului fiind îndreptat din posterior spre anterior, oblic, 
de sus în jos. Splina este bogat vascularizată primind aproximativ 300 ml/min (5-6% din debitul 
cardiac) prin artera lienală ram din trunchiul celiac. La nivelul hilului splenic aceasta se divide în 
ramuri segmentare. Prezența segmentatiei splenice evidente permite realizarea splenectomiei 
segmentare (parţială). Aceasta nu este însă, întotdeauna posibilă deoarece ramurile segmentare se pot 
anastomoza între ele. 

Ligamentele de fixare ale splinei au semnificaţie chirurgicală importantă. Astfel, posterior şi 
inferior splina vine în contact cu rinichiul stâng de care este ataşată prin ligamentul splenorenal. 
Acesta trebuie sectionat în cazul efectuării splenectomiei. La polul inferior se găseşte ligamentul 
splenocolic care trebuie, de asemenea secţionat în cazul splenectomiei. Ligamentele şi aderentele pe 
care le contactează splina pot fi extrem de diferite de la pacient la pacient. Uneori, acestea pot fi 

simple, alteori, mai ales in unele situaţii in care splina este patologică (de ex. în hipertensiunea 
portală), aceste aderente pot fi semnificative şi extrem de vascularizate complicând foarte mult 
splenectomia. 

Histologic splina este un organ limfoid având o tunică seroasă externă şi alta interna, fibroasă 
care emite trabecule conţinând fibre musculare (de unde şi ipoteza contractiei splinei cu eliberarea de 
volum sanguin în situaţiile de hipovolemie acută — mecanism ineficient la om). Splina se compune din 
pulpa roşie (77% din volumul splenic) şi pulpa albă (19%). Pulpa roşie este formată din rețeaua 
reticulară a splinei conţinând arterele şi sinusurile venoase şi de unde pleacă venulele splenice. Pulpa 
albă este constituită de manşoanele periarteriale conținând elemente limfoide şi noduli limfatici 
(corpusculi Malpighi). La limita dintre pulpa albă şi cea roşie se descrie zona marginală. Splina 
conține 25% din macrofagele fixe ale organismului. Funcțiile splinei se leagă de circulaţia particulară 
de la nivelul organului. Se descriu o circulaţie deschisă (90% din sângele splenic urmează acest traseu) 
şi una închisă. Arterele segmentare se divid ajungând până la pulpa roşie devenind artere penicilate. 
Din acestea pleacă vasele capilare care se continuă în cea mai mare parte cu sinusurile venoase fie cu 
capilare venoase care iau drumul venelor segmentare splenice. Sinusurile venoase se continuă şi ele cu 
capilare venoase care se unesc în venule şi apoi în vene progresiv, spre hil. Circulația venoasă a splinei 
se face prin vena splenică, ram important al portei. 

Fiziologia splenică este foarte complexă, unele din rolurile splinei nefiind încă bine- 
cunoscute. Una din primele funcții splenice este cea hemodinamică. Splina este un reglator al 
circulației portale. Acest fapt este evident în hipertensiunea portală când frecvent se întâlneşte 
splenomegalia. Funcţia de rezervor volemic este nesemnificativă la om. Rezervorul splenic devine 
semnificativ în cazul splenomegaliilor din unele boli hematologice eritrocitare. În cazul lezării 
traumatice a unei spline patologice pierderea sanguină este evident mai mare şi mai greu tolerată. Pe 
de altă parte, lezarea splinei patologice poate surveni mult mai uşor în urma unor traumatisme chiar 
minore. Se pare că in China antică unii asasini îşi lichidau victimele aplicându-le o lovitură puternică 
sub rebordul stâng. Se pare că aceasta se întâmpla mai ales în zonele cu malarie splina afectată de 
malarie fiind foarte fragilă. 

Splina este, de asemenea, un depozit pentru plachetele sanguine. În cazul splenectomiei se 
produce o creştere reactivă a trombocitelor circulante. Acestă creştere asociază un risc tromboembolic 
ridicat care trebuie prevenit, mai ales la bolnavul traumatizat unde riscul tromboembolic este oricum 
ridicat. 

Funcţia hematopoietică există din luna a 3-a a vieții intrauterine până în luna a 7-a după 
naştere persistând numai limfopoieza şi monocitopoieza. Funcţia hemolitică se desfăşoară toată viata. 
Eritroliza se desfăşoară în mai multe etape: sechestrare urmata de fagocitoza sau distructie 
extracelulară. Splina distruge echivalentul a 20 ml sânge pe zi. 

Funcţia de filtrare permite eliminarea elementelor străine sau resturilor celulare. Funcţia 
cumulează mai multe procese şi anume fenomenele de pitting şi culling. Prin pitting se înţelege 
înlăturarea particulelor din citoplasma eritrocitară. Fenomenul de culling este similar pentru celulele 
limfatice (filtrarea celulelor limfatice). În splină se realizează însă în primul rând filtrarea propriu-zisă 
a sângelui (hemosiderina, particule străine, bacterii). 

Funcţia antixenică se realizează prin mai multe mecanisme. Filtrarea este cel mai simplu 
dintre ele. O altă modalitate implică opsonizarea şi distructia germenilor prin fagocitoză. Producţia de 
opsonine la nivelul splinei cum sunt tuftsina, properdina, interferonul ca şi a fibronectinei contribuie la 
procesul de înlăturare a particulelor străine. Splina are un rol important în răspunsul imunitar prin 
reținerea limfocitelor T şi B şi activarea acestora aici (apariţia celulelor cu memorie, maturarea 
limfocitelor T) şi răspunsul imun cu producere de Ig M şi, ulterior de Ig G. Acest rol major imunitar a 
stimulat încercările de prezervare a splinei traumatizate, initial la copii şi apoi şi la adulți. Toate aceste 
funcţii, în mod evident, sunt pierdute după splenectomie. 

Deşi rolul imunologic al splinei a fost întrezărit de mult rămâne meritul raportului King şi 
Shumaker care în 1952 au arătat asocierea dintre splenectomie şi sepsisul fulminant postoperator . 
Acesta a fost descris ca sepsis fulminant postsplenectomie (overwhelming post-splenectomy infection 
— OPSI sau overwhelming post-splenectomy sepsis - OPSS). OPSI se defineste ca fiind baceriemie 
fulminantă, meningită sau pneumonie care poate surveni imediat postsplenectomie sau după un 
interval de ani sau chiar zeci de ani. Incidenta sa reală nu este cunoscută dar se consideră că ar fi de 
1,5-2%. Gravitatea sindromului este extremă având o mortalitate de până la 50-70%. Riscul apariţiei 

OPSI la cei splenectomizati este apreciat la 8% pentru copiii sub 15 ani şi de 2% la adulți. Se pare ca 
splenectomizatii pentru traumatisme sunt mai putin expuşi la riscul dezvoltării acestui sindrom, OPSI 
fiind mai frecvent la cei cu splenectomiei electivă în cadrul diverselor boli hematologice. Germenul 
cel mai frecvent implicat (in peste 50% din cazuri) este pneumococul. Alţi germeni izolaţi de la 
bolnavii cu OPSI sunt Escherichia coli, Hemophilus influenzae, Neisseria meningitidis, Salmonella 
species, Streptococcus hemolyticus şi Staphylococcus pyogenes. În general, germenii implicaţi sunt 
germeni incapsulati. 


Principalele funcții ale splinei sunt: 
- Funcţia hemobolică (hematopoieză, liză) 
- Funcția de filtrare 
- Funcția antixenica 


Etiopatogenie 


Leziunile splenice sunt rezultanta, în ordinea frecvenţei a accidentelor rutiere, agresiunilor, 
accidentelor de muncă sau sportive etc. Leziunile splenice apar în proporție de 66-75% din contuziile 
adultului şi în până la 97% în contuziile copiilor. Accidentele rutiere reprezintă 55-75% din etiologia 
acestora. Splina este cel mai frecvent organ intraabdominal lezat în traumatisme şi, în până la două 
treimi din situații, unicul. 


Leziunile splenice sunt cauzate de traumatisme închise (contuzii), fie deschise (plăgi). La noi 
în ţară contuziile sunt date, cel mai frecvent, de accidentele rutiere iar plăgile sunt rezultatul 
agresiunilor prin arme albe. În alte tari leziunile splenice prin plăgi pentrante sunt frecvent datorate 
armelor de foc. Există şi un număr mic de situaţii în care leziunea splenică este iatrogenă. Se consideră 
că rupturile iatrogene dau un procent ridicat de splenectomii mergând de la 9 la 40% din totalul 
splenectomiilor. 

Mecanismele producerii leziunilor de splină pot fi sistematizate ca: 

- Mecanism direct (ca în cazul plăgilor sau fragmentelor costale fracturate) in care splina este 
direct lezată de agentul vulnerant sau de un fragment osos. 

- Mecanism prin compresiune (strivire). 

- Mecanism prin decelerare (întâlnit în accidentele rutiere sau căderile de la înățime) când 
organul se loveşte de peretele toracic sau este smuls din elementele sale de susţinere datorită 
inertiel. 

- Rupturi iatrogene ale splinei se pot produce în special în intervenţiile pe etajul abdominal 
superior sau dupa splenoportografie. Pot să aparăexcepţional şi in cursul unor proceduri 
endoscopice cum este colonoscopia (35 de cazuri raportate în literatură)! De asemenea, 
proceduri de tip litotritie extracorporeală pot conduce la leziuni splenice, din fericire extrem 
de rar. 

-  Rupturi de splină pe fond patologic - sunt rupturi considerate spontane dar pe splină 
patologică. Termenul pare să fi fost folosit prima dată de Knoblich în 1966. Apar în general 
în cazul bolilor care interesează sistemul reticulo-endotelial. Acestea pot fi infecții (virusul 
Epstein-Barr, citomegalovirusul, mononucleoza infecțioasă, malaria, hepatita, febra tifoidă 
etc.) sau neoplazii (leucemii, limfoame), boli de depozit (tezaurismoze, etc.) şi chiar, după unii 
autori, pe fond de medicatie anticoagulanta. 

- O situaţie rară este ruptura de splină survenind după un efort de tip vomă sau tuse însă 
numărul cazurilor raportate este, de asemenea, foarte mic. Mecanismul speculat este prin 
contracția brutală a diafragmului acesta tractioneaza de ligamentul splenofrenic realizând 
leziunea splenică. 

- Există şi situaţii de ruptură spontană a splinei dar acestea sunt extrem de rare. Rokitansky este 
cel care a descris pentru prima dată o astfel de situație. Din 71 de cazuri raportate în primul 
articol sintetic pe această temă, publicat de Orloff şi Peskin în 1958, doar 28 pot fi considerate 
ca rupturi spontane. Criteriile de încadrare a unei rupturi de splină în categoria de ruptură 
spontană sunt următoarele: 

absenţa oricărui traumatism anterior 

absența unor aderente sugestive pentru un traumatism recent 

splină de aspect macroscopic normal 

histologie splenică normală 

urmărirea postoperatorie a anticorpilor antivirali din ser la aceşti bolnavi trebuie să elimine 
posibilitatea existenţei unei infecții virale cu impact splenic (criteriu recent) 

Aceste criterii elimină situaţiile de ruptură de splină patologică sau cele la care se poate regăsi 
un traumatism sau similar în anamneză. 

O situaţie de mare gravitate o reprezintă ruptura spontană de splină la femeia gravidă în 
ultimul trimestru. Numărul cazurilor raportate este foarte mic dar se sugerează că, şi în aceste situaţii, 
există diverse boli (hematologice) care explică lezarea splenică noţiunea de ruptură spontană fiind 
relativă. Riscul este extrem atât pentru mamă cât şi pentru făt. 


Gee ee 


Fiziopatologie 


Consecinta oricărei leziuni splenice o constituie hemoragia. Aceasta pune în pericol viata 
bolnavului în mod direct. Severitatea hemoragiei este dată de gravitatea leziunii splenice. O situație 
particulară o constituie ceea ce clasic se numea ruptura de splină în doi timpi (sau trei timpi), iar astăzi 
era definită ca ruptură întârziată. Cercetările recente ca şi datele de imagistică modernă au demonstrat 
că, în realitate ceea ce se întâmpla era ruptura inițială a splinei cu sângerare tardivă. Se poate afirma că 
în aceste cazuri se poate vorbi de diagnostic întârziat şi nu de ruptură tardivă. În literatură Baudet 
(1902) a prezentat prima ruptură tardivă de splină. 

Există două teorii cu privire la modul în care se produc evenimentele în această situație. Una 
din teorii susține că după traumatism se produce un hematom subcapsular care, pe măsură ce se 
transformă, capătă o încărcătură osmotică mai mare. Aceasta atrage apa şi, implicit produce ruptura 
capsulei şi hemoragie ulterioară. 

O altă teorie susține că hematomul perisplenic, prin procesele de remodelare ulterioare 
conduce la resângerare, splina fiind un organ foarte fragil. 

Studiile experimentale şi imagistice susțin că de fapt este o sângerare persistentă dar 
diagnosticată tardiv. Uneori, o ruptură de splină minoră poate evolua insidios şi, prin transformarea 
hematomului intrasplenic se poate forma un pseudochist splenic. 

O altă situație particulară care poate rezulta după un traumatism splenic este splenozisul. 
Acesta constă în autotransplantarea de fragmente de țesut splenic în cavitatea peritoneală după un 
traumatism splenic. Această observaţie a dus şi la încercările de autotransplant splenic. 


Evaluarea iniţială 


Evaluarea inițială a bolnavului traumatizat obligă la aderarea exactă la protocoalele acceptate 
de resucitare corespunzătoare ATLS (Advanced-Trauma-Life-Support). Aceasta presupune abordarea 
de tip ABC (airway, breathe, circulation — căi respiratorii, respiraţie, circulație) cu aspectele 
caracteristice traumatismelor (controlul hemoragiei şi a posibilei leziuni de coloană cervicală 
concomitent cu evaluarea statusului neurologic — cea mai folosită fiind scala Glasgow). 

Bolnavul instabil hemodinamic va fi transportat de urgență în sala de operație. Pentru bolnavul 
stabil hemodinamic, cu potențial de leziune splenică, atunci când se pot lua date anamnestice, se vor 
căuta: modalitatea de producere a accidentului (tipul acestuia — accident rutier, agresiune etc.) cu 
posibila interesare a regiunii de proiecție a splinei în cazul contuziilor. În cazul unei plăgi penetrante 
prin armă de foc sau armă albă se va menţine un index de supiciune pentru leziunea splenică atunci 
când plaga se găseţte la nivelul hipocondrului stâng sau bazei hemitoracelui stâng. Alte intervenţii 
posibile, mai ales la nivelul abdomenului superior pot fi, prin aderentele produse factor de risc pentru 
o leziune splenică. Se va acorda atenţie şi eventualelor antecedente patologice ale bolnavului mai ales 
celor legate de boli cu interesare a splinei (hipertensiune portală, malarie etc.). 

De asemenea, dacă bolnavul este conştient, se vor lua date cu privire la existenţa unor 
tratamente anterioare cu efect asupra coagulării de tip acid acetilsalicilic sau anticumarinic. 

Examenul clinic va fi complet. În cazul posibilei leziuni de splină se va insista asupra 
hipocondrului stâng, zonei lombare stângi şi bazei hemitoracelui stâng. Prezenţa echimozelor, 
escoriatiilor la acest nivel trebuie să ridice suspiciunea de traumatism splenic. Existenţa fracturilor 
costale la acest nivel obligă la evaluarea integrităţii splinei. În 40% din cazurile cu leziuni splenice 

există şi fracturi costale pe stânga. Este de reţinut că, mai ales la copii, datorită elasticitatii costale, un 
traumatism la nivelul bazei hemitoracelui stâng poate leza splina fără fractura coastelor. Fenomenul 
este mai rar la adult dar posibil. De aceea, absenţa fracturilor costale nu exclude existenţa unei leziuni 
splenice. 

La un bolnav stabil hemodinamic, prezenţa durerii la nivelul hipocondrului stâng este greu de 
interpretat ca fiind datorată exclusiv splinei. Prezența împăstării la acest nivel, sau chiar semnelor de 
iritati peritoneală obligă la investigarea unei posibil traumatism splenic. Dintre semnele clasic asociate 
cu traumatismele splenice se descriu semnul Kehr şi semnul Ballance. Semnul Kehr constă în apariția 
durerii la nivelul umărului stâng în cazul unei leziuni splenice. Aceasta apare prin iritatia diafragmului 
de către sângele perisplenic. Fibrele nervului frenic care asigură inervatia diafragmului provin de la 
nivelul C3-5 de unde pleacă şi fibrele care asigură inervatia umărului. Aşa se explică proiecția durerii 
la acest nivel. Semnul Kehr descris clasic este relativ rar găsit în practică totuşi, prezenţa sa atrage 
atenţia asupra unei posibile leziuni splenice. Semnul Ballance constă în prezenţa matitatii deplasabile 
la nivelul hipocondrului stâng. Aceste date locale obținute la examenul clinic pot fi surclasate de 
prezența şocului hemoragic, situaţie în care leziunea splenică devine o descoperire intraoperatorie 
bolnavul instabil trebuind a fi transportat imediat în sala de operaţii. 


Diagnostic 


Bolnavul traumatizat în departamentul de urgență va fi resuscitat conform protocolului 
menţionat. Concomitent cu plasarea a două linii venoase se vor recolta analizele de laborator. Acestea 
vor include: grupul sanguin, hemoleucograma, testele de screening ale coagulării. Nu există teste 
specifice de laborator pentru o leziune splenică. Un hematocrit foarte scăzut chiar dacă bolnavul este 
aparent stabil hemodinamic obligă chirurgul să suspicioneze o hemoragie severă, posibil chiar de la 
nivelul unei leziuni splenice. Punctia abdominală simplă nu se mai recomandă fiind frecvent fals 
pozitivă sau negativă. 

Punctia-lavaj peritoneală este o manevră extrem de utilă în evaluarea abdomenului la bolnavul 
politraumatizat instabil hemodinamic. Aceasta are o sensibilitate care se apropie de 100% dar este 
nespecifică. Pozitivarea acesteia atrage atenţia asupra unei leziuni intraabdominale inclusiv splenice. 

La bolnavul traumatizat relativ stabil hemodinamic se poate recurge şi la alte metode 
investigationale. 

Radiografia toracică nu este utilă pentru depistarea leziunii splenice dar poate evidenția 
ascensionarea diafragmului stâng şi vizualiza posibilele leziuni toraco-pulmonare asociate. 

În cadrul investigaţiilor realizate la nivelul departamentului de urgente se poate recurge la 
examinarea ecografică de urgență. Chirurgul sau medicul de urgenţă pot realiza un screening rapid. În 
acest scop s-a impus o variantă minimală numită FAST (Focused Assessment with Sonography for 
Trauma — evaluare orientată ultrasonografică pentru trauma). Scopul FAST nu este de a evalua 
leziunea ci de a determina prezenţa lichidului (hemoperitoneu sau lichid gastrointestinal) în peritoneu 
după un traumatism. Ecografia se execută cu un transductor de 3,5 MHz şi se recomandă evaluarea 
prezenţei de lichid în următoarele regiuni anatomice (vezi fig. 1): 

-  recesul Morrison şi perihepatic 
- fundul de sac pelvin (Douglas) 
-  perisplenic 

-  pericard (epigastric) 

Fig. 1 — FAST după R. Gaspari 


Aceasta evaluare sumară permite luarea unui decizii de intervenţie chirurgicală la un bolnav 
politraumatizat. Atunci când este posibil, evaluarea ecografică este foarte util să fie făcută de un 
operator cu experiență. În Europa se remarcă un avans față de S.U.A. din acest punct de vedere la 
nivelul departamentelor de urgenţă ultrasonografia fiind mult mai mult folosită. Leziunile splenice pot 
fi, de obicei, recunoscute ecografic. Chiar nerecunoscute, prezenţa de sânge în loja splenică permite un 
index de suspiciune mare pentru o leziune splenică. 

Evaluarea ecografică are dezavantajul de a fi operator dependentă. Astfel, sensibilitatea 
metodei variază între 63 şi 98%. Pe de altă parte, situația bolnavului traumatizat poate să nu permită 
evaluarea ecografică standard (anse dilatate, obezitate, leziuni tegumentare, prezenţa leziunilor de 
bazin etc.). De asemenea, în cazul leziunilor splenice minime ecografia poate da rezultate fals 
negative. De acea, deocamdată, în cazul protocoalelor existente se acceptă metoda FAST. Aceasta se 
execută repede, în aproximativ 3-4 minute având un avantaj important în cazul politraumatismelor. 
Din punctul nostru de vedere, ecografia este extrem de utilă pentru orice centru de traumatologie, 
costurile reduse şi avantajele de noninvazivitate fiind evidente pentru noi. Interpretarea FAST se 
rezumă astfel, prezenţa de lichid intraabdominal la bolnav instabil hemodinamic obligă la laparotomie 
exploratorie. La bolnavul stabil hemodinamic cu FAST pozitiv se poate recurge pentru acuratețe, dacă 
situaţia o permite la tomografie computerizată (CT) sau la alte metode. În cazul în care FAST este 
echivocă sau negativă dar bolnavul este stabil se poate recurge la urmărire şi reevaluare ulterioară. 
Ecografic leziunile splenice pot fi vizualizate ca fiind: 

-  contuzie — are spect de dezorganizare neomogenă a parenchimului 
- hematom splenic — zonă hipoecogena sau chiar transsonica initial. Hematomul foarte recente 
pot avea ecogenitate crescută. Cele vechi capătă aspect hipoeecogen dar cu zone cu 
ecogenitate crescuta (cheaguri) 
- hemoperitoneu - se evidențiază subfrenic stâng, paracolic stâng 
Evaluarea corectă ecografică poate permite o strategie conservatoare a splinei. 

Bolnavii traumatizati dar stabili din punct de vedere hemodinamic beneficiază de tomografia 
computerizată spirală. Aceasta a permis reducerea timpului de achiziție a imaginilor motiv pentru care 
CT nu era considerată o investigaţie întotdeauna facilă la un traumatizat. Stabilitatea hemodinamică a 
bolnavului (poli)traumatizat este un criteriu obligatoriu totuşi pentru a recurge la CT. Metoda are o 
sensibilitate foarte bună, între 92-96,7% şi o specificitate de până la 98,7% în traumatismele 
abdominale. CT permite o foarte bună evaluare a leziunilor traumatice splenice. De altfel, datorită 
acestei metode s-a putut recurge la tratamentul conservator în cazul leziunilor traumatice de organe 
parenchimatoase. La copii, CT este evident superioară ecografiei după cum o arată studiile existente. 

Hematomul splenic subcapsular apare la CT ca o zonă în formă de semilună cu densitate 
redusă. Hematomul intrasplenic apare ca o zonă rotundă cu atenuare iniţial ca apoi să apară neomogen 

şi conţinând chiar cheaguri care au intensitate mai mare. O laceratie splenică apare între două 
suprafeţe splenice vizualizate tomografic totodată existând lichid perisplenic. Cînd sunt multe laceratii 
se defineşte splina zdrobită. Imaginea CT se poate modfica la interval fata de cea inițială. Explicaţia 
dată considera aceasta un efect al contractiei adrenergice la nivelul splinei, fenomen nedemonstrat 
totuşi la om. Tomografia trebuie să urmărească şi existenţa leziunilor asociate şi, în special a celor de 
vecinătate (pancreas, rinichi), toate acestea putând influenţa decizia terapeutică cât şi evoluţia 
ulterioară. 

CT poate evidenția deci, leziunile splenice, prezenţa şi cantitatea de sânge prezentă 
intraperitoneal, existenţa altor leziuni dar, mult mai important, dacă hemoragia la nivelul splinei este 
activă sau nu. Dacă imaginea CT arată zone splenice neperfuzate de mari dimensiuni, extravazarea 
substanţei de contrast în anumite zone ale organului (blush), un pseudoanevrism atunci se indică 
intervenţia chirurgicală. Dintre elementele enunțate anterior, prezența acestei hiperdensitati numită 
blush de autorii amercani arată evoluţia spre sângerare tardivă şi obligă la intervenţie chirurgicală. 


Fig. 2 — Ruptură splenică — imagine CT 


Angiografia apare ca o metodă cu potenţial nu numai diagnostic dar mai ales terapeutic în 
leziunile traumatice splenice. Se foloseşte mai putin pentru diagnosticul leziunilor splenice cat mai 
ales în evaluarea lor ulterioară. Este extrem de utilă din punct de vedere terapeutic pe această cale 
realizându-se embolizarea splinei. Angiografia este extrem de utilă în evaluarea diagnostică a 
leziunilor traumatice de splină dar nu este accesibilă în toate spitalele. Metoda dă rezultate mai bune 
cu cât se aplică mai rapid dar are indicaţii precise. 

Scintigrafia rămâne o metodă cu interes istoric în traumatologie. Se mai poate folosi pentru 
evaluarea integrării fragmentelor splenice în situaţia în care se recurge la autotransplant splenic. 

Laparoscopia este o metodă cu indicaţii restrânse în traumatismele închise cu leziune splenică. 
Poate fi utilă în cazul plăgilor penetrante când se investighează o posibilă leziune a diafragmului 
permiţând şi evaluarea splinei. 

În evaluarea gravităţii leziunilor splenice există mai multe scoruri, mai ales imagistice. Dintre 
acestea, cel mai folosit este scorul OIS (Organ Injury Score) propus AAST (American Association for 
the Surgery of Trauma), având originea în scorul propus de Moore. 

Conform acestui scor leziunile traumatice splenice pot fi clasificate în funcţie gravitatea lor în 5 grade: 

- Gradul I — hematom subcapsular nonexpansiv interesând mai putin de 10% din suprafaţa 
organului sau plagă sub 1 cm în profunzime fără sângerare activă. 

- Gradul II — hematom subcapsular nonexpansiv cuprinzând 10-50% din suprafaţă, hematom 
intraparenchimatos nonexpansiv < 2 cm sau laceratie de 1-3 cm adâncime fără interesare de 
vase trabeculare. 

- Gradul III - hematom expansiv, hematom subcapsular cu sângerare activă sau interesând mai 
mult de 50% din suprafață, hematom intraparenchimatos >5 cm sau laceratie > 3 cm sau cu 
interesare de vase trabeculare. 

- Gradul IV — hematom intraparenchimatos rupt cu hemoragie activă sau laceratie cu interesare 
de vase splenice segmentare sau hilare cu devascularizare splenică mai mare de 25 %.Gradul 

V — zdrobire sau avulsie splenicăUtilitatea acestora este în primul rand de standardizare dar şi 
de evaluarea a strategiei de conservare sau nu a splinei. 


Fig. 3 — ruptură splenică grad V 


Tratament 


Tratamentul traumatismelor splenice poate fi nonoperator sau operator. În selecţia tipului de 
terapie are importanţă gravitatea leziunii splenice cuantificată prin scorurile de gravitate. 

La bolnavii stabili hemodinamic şi, în special la copii, tratamentul nonoperator are indicație 
primară. 


Tratamentul nonoperator (TNO) 


Constă în observaţia clinică, de laborator şi imagistică a bolnavului cu susţinerea 
hemodinamică a acestuia. Astfel, bolnavul traumatizat dar conştient, stabil hemodinamic 
(TAsistolică>90mmHg, AV=100/min) sau pacient uşor stabilizabil cu leziune traumatică splenică dar 
fără leziuni de organe cavitare (absenţa semnelor de iritatie peritoneală) este investigat tomografic. 
Dacă CT nu evidenţiază hemoragia activă (leziune grad I sau II) bolnavul este monitorizat în secţia de 
chirurgie. În cazul bolnavilor cu evidenţierea la CT a hemoragiei active splenice se va recurge de 
urgență la angiografie cu embolizare terapeutică. În secţia de terapie intensivă acesta va fi 
supravegheat atent. semnele vitale sunt evaluate orar. Se vor face determinări seriate ale hemoglobinei 
şi hematocritului la minim 4-6 ore sau la 24-48 de ore în funcţie de evoluţia clinică. Reevaluarea 
ecografică sau, şi mai bine CT confirmă evoluţia. Bolnavul cu evoluţie bună se transferă pe secție 
după 24-48 de ore. Externarea bolnavului se va face odată confirmată evoluţia favorabilă cu reluarea 
dietei normale. La două săptămâni se recomandă revaluarea ecografică şi Doppler. Se recomandă 
abstentia de la eforturi fizice sau sport pe o durată de aproximativ 8 săptămâni timp necesar pentru ca 
cicatrizarea splenică să se producă. Deşi reprezintă un mare câştig terapeutic TNO nu se va efectua 
decât în unităţi cu personal specializat şi pregătit în care există infrastructura necesară şi posibilitatea 
de intervenţie chirurgicală de urgenţă în cazul eşecului TNO. 

Contraindicatia absolută ale TNO este instabilitatea hemodinamica. Alte contraindicatii ale 
TNO sunt reprezentate de: 

- traumatismele cranio-cerebrale, traumatismele spinale 
- hemoperitoneu masiv 

- necesitatea unor intervenții nonabdominale 

- ISS peste 25 

- vârsta înaintată 

- leziuni asociate 

- pacient sub influenta alcoolului sau drogurilor 

- splină patologică 

Trebuie de asemenea spus că TNO poate eşua în 10-15% din cazuri. În aceste situaţii se 
recurge la intervenţia chirurgicală de urgență. Pe de altă parte, atunci când se recurge la 

angioembolizare pot apărea o serie de complicaţii care trebie bine cunoscute. Acestea sunt 
reprezentate de: 

- abcese splenice 

- tromboza venoasă profundă 

- hemoragie 

- infarct splenic 

- migrarea materialului de embolizare 

-  septicitate 

Cu toate dezavantajele enuntate TNO are o rata de succes in prezervarea splinei de pana la 

95% la copii şi până la 80% din cazurile de adulţi cu leziuni traumatice splenice. 


Tratamentul chirurgical 


Este tratamentul cel mai frecvent indicat în leziunile traumatice splenice. Iniţial, splenectomia 
a reprezentat singura opţiune terapeutică. Importanţa prezervării splenice fiind dovedită azi, mai ales la 
copii opţiunea chirurgicală include şi proceduri conservatoare. Acestea urmăresc să păstreze partial 
splina sau, atunci când se recurge la splenectomie, autoimplantul splenic reprezintă o soluție foarte 
bună. 


Opțiunile terapeutice conservatoare pot fi sistematizate ca fiind următoarele: 

1. aplicarea marelui oment şi sutura acestuia cu sau fără aplicare de materialele hemostatice 

2. sutura directă cu fire in U sau în X a laceratiei splenice. Firele pot fi trecute direct sau pe 
plăcuţe de teflon sau oment . o variantă o constituie sutura continuă cu fie lent resorbabile 
trecute în U 

3. simpla aplicare de materiale cu rol hemostatic cum sunt Tachocomb®, Tachosil®, 
Tissucol s.a. 

4. sutura-ligatura directă a vaselor interesate 

ligatura in hil a arterelor segmentare 

6. splenectomia parţială are ca fundament anatomic circulația segmentara arterială splenica. 
În situaţiile când este posibil (instabilitatea hemodinamică a bolnavului nu este severă) se 
realizează izolarea şi ligatura ramurilor care vascularizează zona lezată şi se urmăreşte 
delimitarea țesutului neviabil. 

7.  împachetarea (“wrapping”) splinei lezate într-o plasă de ţesut absorbabil lent (acid 
poliglicolic, poliglactin etc.) sau neresorbabil (teflon). 


mi 


Fig. 4 — splenectomie parţială cu aplicare de material hemostatic 


Electrocauterizarea realizată cu Argon beam sau cea standard sunt utile şi chiar suficiente în 
leziunile de grad mic. 
În cazurile cu instabilitate hemodinamică importantă, în rupturile întârziate splenice sau când TNO 
este ineficient se indică splenectomia. În laparotomiile de control lezional (damage-control), 
splenectomia trebuie efectuata indiferent de gradul leziunii. În absenţa leziunilor pancreatice sau altor 
leziuni abdominale asociate nu este necesar drenajul acesta putând creşte incidenţa infecțiilor. 

Rolul laparoscopiei in traumatismele splenice este redus. Poate fi diagnostic in cazul 
traumatismelor abdominale, şi terapeutic atunci când, pentru leziuni de grad mic (I sau II) poate 
realiza hemostaza. Splenectomia laparoscopică, deşi fezabilă, este puţin aplicabilă în practică. A fost 
indicată mai ales în cazurile de embolizare nereuşită. 

De câte ori este posibil, splenectomia se asociaza cu implantul splenic autolog heterotopic, 
mai ales la tineri şi adulti. Scopul autotransplantului splenic este mentinerea rolului imunologic al 
splinei şi prevenirea OPSI. Există mai multe tehnici dar, în principiu, cele mai folosite implantează 
fragmente de splină în omentul mare. 


Fig. 5 - Autotransplant splenic 


Tratamentul leziunilor tramatice splenice are următoarele opţiuni: 
- tratamentul nonoperator 
- tratamentul chirurgical conservator 
-  splenectomia cu/fărăr autotransplant splenic 


Postsplenectomie se pot înregistra o serie de complicații imediate. Aceste constau în: 

-  dilatatia acută gastrică 

- hemoragia postoperatorie (din vasele gastrice scurte sau pancreatice) 

- pancreatita acuta caudala 

- fistula pancreatica 

- abcesul pancreatic 

-  perforatia/fistula gastrică prin devascularizarea gastrică 

- abcesul subfrenic 

- complicații trombo-embolice; trombocitoza reactivă postsplenectomie are o valoare maxima la 
2 săptămâni; când depăşeşte 1.000.000/mm” se indică tratamentul anticoagulant 

- complicații pleuro-pulmonare (atelectazie pulmonară, pneumonie de lob inferior stâng), 
revărsat pleural stâng 

- febra splenectomizatilor - apare la câteva zile postoperator si persistă 7-10 zile; au fost emise 
explicaţii numeroase (pancreatita acută postoperatorie latentă, tromboză  portală 
nerecunoscută, infecție latentă la nivelul lojei splenice) 

- infecții parietale 

Complicatiile tardive sunt reprezentate de: 

- fistula arterio-venoasă a vaselor splenice 

- infecții: bacteriene, virale, protozoare 

- OPSI 
Subliniem că la bolnavii splenectomizati, in special la vârste mici preventia pe termen lung a 

infecțiilor presupune vaccinarea acestora precum gi profilaxia in special a infecțiilor respiratorii. 

Vaccinarea aplicată la bolnavii splenectomizati constă in: 

- vaccin pneumococic polivalent (Pneumovax 23); revaccinare o singură data la 5 ani 

vaccin meningococic polizaharidic tetravalent (Menomune A/C/Y/W-135; revaccinare la 
fiecare 3-5 ani. In Europa se utilizeaza vaccinul tip C 

vaccin Hib (Hemophylus influenzae tip b) in doza unica. 

Unii autori utilizează profilaxia antibiotică pe termen lung (pencilina V sau amoxicilină - 


250-500 mg/zi). 


De reţinut: 


Splina este un organ cu multiple funcții importante pentru organism. 

Deşi protejată de cutia toracică aceasta este frecvent lezată în traumatisme. 

Splenectomia deşi compatibilă cu viaţa expune la un risc infecțios important mai ales în 
cazul copiilor şi tinerilor. OPSI este cea mai severă situaţie având o mortalitate de peste 
50%. 

Metodele diagnostice moderne (ecografie, CT) au permis abordarea în condiţii de 
securitate a tratamentului conservator în traumatismele splinei. În cazul 
politraumatismelor ecografia tip FAST reprezintă o rapidă metodă de evidentiere a 
lichidului intraperitoneal şi poate pune indicatia de intervenţie chirurgicală de urgență. 
Chirurgia conservatoare a splinei şi autotransplantul sunt alte modalităţi prin care se 
încearcă, cu succes, prezervarea funcţiilor splenice şi în special a celei imunologice. 

La splenectomizatii sunt aplicabile tineri variate măsuri de profilaxie (vaccinuri). 

TRAUMATISMELE HEPATICE 


Prof. Dr. Mircea Beuran, Dr. George Jinescu, Dr. Bogdan Gaspar 


ANATOMIE 

Topografia si aria mare de proiectie a ficatului (hipocondrul drept, epigastru si o parte a 
hipocondrului stang) precum si vascularizatia bogata a glandei explica frecventa si gravitatea 
traumatismelor hepatice. Circulatia aferenta, nutritiva a ficatului reprezinta circa 25% din aportul 
sanguin hepatic si este asigurata de artera hepatica, iar cea functionala, 75%, este reprezentata de 
sangele adus de vena porta. Circulatia eferenta incepe de la venele centrolobulare pana la formarea 
celor 3 vene hepatice principale: dreapta, mijlocie si stanga. Ramurile intrahepatice ale sistemului 
aferent sunt dispuse radial, in jurul hilului hepatic, iar cele ale sistemului eferent reprezentate de 
venele hepatice sunt intricate cu cele aferente si converg spre vena cava; aceasta topografie vasculara 
a stat la baza segmentatiei Couinaud care a descris 8 segmente hepatice in functie de distributia 
pediculilor portali si a celor 3 vene hepatice. Majoritatea traumatismelor hepatice inchise produc 
leziuni venoase, teritoriu in care presiunea mica de perfuzie (3-5 cm H20) permite oprirea hemoragiei 
odata cu formarea cheagului. Nu acelasi lucru se intampla in cazul leziunilor penetrante, unde 
traiectoria variabila a agentului traumatic poate determina leziuni severe ale venelor sau arterelor 
hepatice. 


GENERALITATI 

Traumatismele hepatice survin in 14% din traumatismele abdominale in statisticile din 
Romania si intr-un procent de aproximativ 5% în literatura anglo-saxonă. Atat dimensiunile cat si 
localizarea sa sub rebordul costal dreapt il fac susceptibil de a fi lezat in contuziile si plagile 
abdominale. Managementul leziunilor traumatice hepatice a evoluat foarte mult in ultimii ani. 
Progresele aparaturii de investigatie imagistica ne permit in momentul de fata un diagnostic mai rapid 
si mai exact al leziunilor precum si posibilitatea unei decizii corecte si argumentate in favoarea unei 
interventii chirurgicale sau a unui tratament conservator. Cu toate acestea leziunile severe 
parenchimatoase si ale pediculului hepatic sunt insotite inca de o mortalitate mare si continua sa 
reprezinte o povocare pentru chirurgi in gasirea unor solutii care sa imbunatateasca prognosticul 
acestor pacienti. 


ETIOPATOGENIE SI CLASIFICARE 

Circumstantele producerii traumatismelor hepatice vin să confirme strânsa legătură cu viata 
modernă, pe primul loc aflându-se agresiunile (40%), urmate de accidente rutiere (34%), apoi de 
accidente de muncă, accidente casnice si autoagresiuni. (statistica Spitalului de Urgentă Bucuresti) 

Implicatia socială a traumatismelor este mare, cei interesati fiind în majoritatea lor tineri 
(60% din pacienți au varsta sub 40 ani) cu preponderentă netă a barbatilor (80%). 

Spre deosebire de statisticile anglo-saxone, în care predomină de departe plăgile în special 
împuşcate, în tara noastră pe primul loc in etiologia traumatismelor hepatice se află traumatismele 
închise (58% din cazuri) 


Contuziile hepatice se pot produce prin actiunea directă a agentului vulnerant asupra 
hipocondrului drept, dar si prin contralovitură. Etiologia cea mai frecventă apartine accidentelor 
rutiere si mai rar agresiunilor sau accidentelor de muncă. 

Mecanismul traumatismelor hepatice prin accidente de circulatie este complex : fie direct - 
contactul cu volanul, tabloul de bord, scaun, fie indirect - prin decelerare brutală, cu cresterea 
aparentă a greutății - ficatul putând ajunge de la 1,7 kg în repaus la 19 kg pentru o viteză de 40 km/h 
si la 47 kg pentru 100 km/h, fiind astfel proiectat prin inertie pe peretii corpului si apărând fisura sau 
ruptura lui, concomitent cu lezarea pediculilor sau a ligamentelor de sustinere. 

Un tablou lezional special apare în cadrul sindromului centurii de sigurantă, prin însumarea 
leziunilor de la punctele de contact ale hamurilor cu trunchiul, cu leziunile produse prin lovirea 
viscerelor abdominale de peretele abdominal solidarizat de scaun prin centură. Această combinatie de 
factori poate determina contuzii hepatice, dar totodată si dezinsertii ale mezenterului, contuzii 
splenice sau chiar rupturi diafragmatice. 

După cum se observa, in contuziile hepatice există frecvent asocieri cu alte leziuni, atât 
intraabdominale cât si toracice, craniene sau de membre (în statistica Spitalului de Urgentă, 87% din 
leziunile hepatice se întâlnesc în cadrul politraumatismelor ceea ce explică partial si gravitatea mai 
mare a contuziilor, grevate de o mortalitate dublă decât cea a plăgilor: 20 - 40% fată de 10 - 14%). 
Alături de leziunile asociate, la cresterea gravitătii contuziilor hepatice contribuie si întârzierea de 
diagnostic, întâlnită destul de frecvent, posibilitatea existentei unei rupturi în doi timpi, după ce în 
primul timp se constituie un hematom subcapsular, ca si aparibia mai frecventă în contuzii de leziuni 
majore, cu interesarea ambilor lobi sau a vaselor mari (portă, suprahepatice) ce pun probleme foarte 
serioase de hemostază. 


Plăgile hepatice pot fi produse atât prin arme albe, cât si prin arme de foc. Desi în tara 
noastră ele reprezintă numai 22% din totalul leziunilor hepatice traumatice, în tările anglosaxone ele 
predomină ajungând până la 85% în statisticile americane, fiind vorba mai ales de plăgi prin 
împuscare. 

Plăgile prin tăiere cu arme albe - înjunghiere, produc leziuni vasculare si biliare la nivelul 
parenchimului, dar gravitatea lor creste când produc leziuni la nivelul pediculului hepatic si mai ales 
la nivelul venelor suprahepatice sau venei cave. 

Plăgile prin împuscare, produse prin proiectile sau schije, sunt de obicei mai grave decât cele 
produse prin arme albe. Energia eliberată în interiorul parenchimului este proportională cu masa si 
pătratul vitezei proiectilului, ceea ce explică de ce intinderea leziunilor este de zeci de ori mai mare 
decât volumul si traiectul proiectilului. Mult mai frecvent decât în plăgile prin tăiere, în plăgile prin 
împuscare se produc leziuni grave hepatice, inclusiv cu interesarea pediculului hepatic, a venelor 
suprahepatice sau venei cave, leziuni grevate de un mare procent de morbiditate si mortalitate. In 
majoritatea cazurilor leziunile hepatice se însotesc de leziuni asociate ale organelor vecine 
abdominale - stomac, duoden, rinichi, colon, splină sau toracice - diafragm,plămân, cord. 


Clasificare 

Pentru a putea aprecia prognosticul si a compara experienta si rezultatele în îngrijirea 
traumatismelor hepatice, este necesară compararea categoriilor de pacienti cu leziuni 
anatomopatologice asemănătoare. În acest scop s-au propus mai multe clasificări, dar cea care la ora 
actuală este acceptată aproape unanim pe glob este Scala de Severitate Lezională a Ficatului 
dezvoltată de Moore (Denver General Hospital) si colaboratorii, pe baze anatomice si pornind de la 
examinarea preoperatorie computer tomografica, beneficiul imediat fiind posibilitatea de a opta 
pentru un trarament conservator, non-operator. 

Scala de Severitate Lezională a Ficatului descrisă de Moore, precum şi Indicele Traumatic 
Abdominal (ATI = Abdominal Trauma Index) sunt scoruri care pot fi folosite pentru a evalua 
gravitatea leziunii traumatice hepatice respectiv abdominale la pacienţii cu plăgi penetrante 
abdominale înjunghiate, împuşcate sau de altă natură traumatică 

Indicele Traumatic Abdominal este un scor ce evaluează din punct de vedere al leziunilor 
traumatice 14 organe. Fiecărui organ îi corespunde un factor de risc propriu notat de la 1 la 5 şi o scală 
propie de gravitate a leziunilor traumatice de la gradul 1 la gradul 5. 

În cazul ficatului, organ cu factor de risc 4, încadrarea leziunilor traumatice pe grade de la 1 la 
5 se face pe baza Scalei de Severitate Lezională a Ficatului, precum în tabelul următor. 

GRADELE LEZIUNII | TIPUL SI AMPLOAREA LEZIUNII HEPATICE 


HEPATICE 
GRADUL I Hematom subcapsular <10% 


Fisură parenchimală < 1 cm adâncime 


GRADUL II Hematom subcapsular 10-50%, 
intraparenchimatos < 10 cm 
Ruptură de parenchim de 1-3 cm adâncime 


GRADUL III Hematom subcapsular > 50% sau | 
intraparenchimatos > 10 cm sau expansiv 


Ruptură de parenchim > 3 cm 


GRADUL IV Distrugere 25-75% dintr-un lob hepatic sau a 1-3 segmente 
Couinaud dintr-un singur lob hepatic 


i ie Se EN 
GRADUL V Distrugere extensivă > 75% dintr-un lob sau > 3 segmente 
Couinaud ale unui singur lob 
Lezarea venelor suprahepatice sau a 
venei cave retrohepatice 


Dacă se constată leziuni multiple ale ficatului, atunci gradul final al leziunii va fi crescut cu 1, 
dar numai până la gradul III (de exemplu Gradul II poate fi crescut la Gradul III, dar Gradul III nu 
poate fi crescut la Gradul IV). Astfel se procedează şi pentru lezunile multiple ale altor organe. 

Fiecărui organ i se poate calcula un indice traumatic de organ astfel: 

Indicele traumatic de organ = Factor de risc x Gradul leziunii 

Însumarea Indicilor Traumatici de Organ reprezintă Indicele Traumatic Abdominal : ITA = 
suma Indicilor Traumatici de Organ. 

Indicele Traumatic Abdominal poate varia între următoarele limite : min. ITA = 0 ; max. ITA 
= 200. 

Valoarea acestui indice este acela de predictie a posibilelor complicaţii postoperatorii în 
funcţie de valoarea calculată şi anume: 

- ITA <25 : riscul de complicaţii postoperatorii este mic (7%, Moore 1981) 

- ITA> 25: riscul de complicaţii postoperatorii creşte foarte mult (46%, Moore 1981) 

Principalul său neajuns este că nu include leziunile din afara abdomenului, neputând astfel 
aprecia exact prognosticul pacienţilor politraumatizati. 

Aceşti indici, care nu sunt altceva decât o cuantificare a gravitatii leziunilor traumatice ne 
permit, în primul rând, ierarhizarea leziunilor în vederea stabilirii prioritatii tratamentului cât şi o 
evaluare prognostică a cazului , necesară deopotrivă medicului şi familiei. 


DIAGNOSTIC 

Evaluarea primară a tuturor pacienților traumatizati cu suspiciune de leziune hepatica trebuie 
să fie bine organizată şi să se desfăşoare metodic. Evaluarea primară urmează abordarea sistematică 
propusă de Colegiul American al Chirurgilor care a stabilit un protocol pentru aceste situaţii 
concretizat în algoritmul “Advanced Trauma and Life Support (ATLS)” — Suportul Vital Avansat în 
Traume. Ea va trebui să precizeze cât mai repede starea funcţională a principalelor aparate şi sisteme 
ale pacientului si nu trebuie să întârzie primele măsuri de resuscitare, chiar dacă diagnosticul este 
neclar. Evaluarea primară şi măsurile de resuscitare atât în cazul contuziilor abdominale cât şi al 
traumatismelor abdominale penetrante se desfăşoară concomitent, pe următoarele direcții: asigurarea 

permeabilitatii căilor aeriene a respiratiei sau ventilatiei; evaluare cardiovasculă şi controlul 
hemoragiilor; evaluarea neurologică; expunerea completă a pacientului. 

Evaluarea secundară etapă cunoscută ca „evaluarea bolnavului din cap până în picioare” si 
presupune identificarea tuturor leziunilor, a leziunilor însoţite de tulburări fiziologice minore şi a 
leziunilor care nu au risc vital. Evaluarea abdomenului are loc în cadrul acestei etape, scopul principal 
fiind decelarea prezenței sau absenței leziunilor traumatice care impun laparotomia (existența 
peritonitei sau a hemoperitoneului) şi mai puţin diagnosticul precis al organelor lezate. La finalul 
evaluării secundare, echipa multidisciplinară stabileşte complexitatea traumatismului (politraumatism 
sau traumatism abdominal izolat), ierarhizează leziunile şi asigură tratamentul acestora în sala de 
operaţie sau în unitatea de terapie intensivă, după cum este cazul. 

Diagnosticul leziunilor hepatice ridică multiple probleme în functie de existenta sau nu a 
leziunilor viscerale asociate, sau a socului traumatic. 

Anamneza poate releva date importante privitoare la circumstantele si mecanismul de 
producere al traumatismului insa examenul clinic obiectiv rămâne "piatra de temelie" în diagnosticul 
traumatismelor abdominale cu leziuni hepatice. Totusi, examenul fizic singur va lăsa nedetectate până 
la 25% din cazurile cu leziuni importante intraabdominale, aceasta în timp ce pentru pacienţii cu starea 
de constienta alterată, indiferent de motiv, procentul poate creşte până la 50 %. 

Examenul obiectiv poate revela unul dintre cele două mari sindroame care caracterizează 
clinica traumatismelor abdominale, hemoragia intraperitoneală si iritatia peritoneală (prin amestecul 
bilă - sânge sau prin leziuni asociate ale tubului digestiv). 

Astfel, hemoragia intraperitoneală prin leziune hepatica poate fi suspicionată la un bolnav 
palid, hipotensiv, tahicardic, cu transpiratii reci, agitat, cu un abdomen destins nu întotdeauna dureros, 
cu mărci traumatice - echimoze, escoriatii, sugestive fiind cele situate în hipocondrul drept sau la 
nivelul rebordului costal drept). Tendinta la colaps sau cresterea initială a tensiunii arteriale după 
administrarea de substituenti volemici, pentru ca după scurt timp să revină la valorile initiale, sunt 
argumente în sprijinul diagnosticului de hemoragie intraperitoneală. La confirmarea diagnosticului 
pot contribui: 

- tuseul rectal sau vaginal care evidentiază un Douglas bombat (plin cu sânge); 

- existenta unor fracturi ale rebordului costal drept, posibilă cauza de leziuni hepatice ; 

- aparitia icterului tegumentar (triada descrisă de Finsterer în traumatismele hepatice: 
bradicardie paradoxală la un bolnav hipotensiv si icteric) ; 

- aparitia la un timp după traumatism a hemobiliei, respectiv a hematemezei sau melenei după 
o durere colicativă însotită în general de icter (triada descrisă de Sandblom). 

Dacă în cazul bolnavului relativ echilibrat hemodinamic se mai pune problema confirmării 
prin examene paraclinice a diagnosticului de hemoperitoneu, la cei deja aflati în soc hipovolemic, 
interventia chirurgicală se impune de urgentă. 


Lavajul peritoneal este cea mai importantă investigaţie pentru evaluarea unui abdomen 
traumatizat, tehnica fiind folosită pentru a detecta prezența intraperitoneală a sângelui, bacteriilor sau 
conținutului intestinal şi nu este specifică în determinarea tipului şi extensiei leziunii. Metoda are o 
acuratete de pana la 98% in detectarea prezentei sangelui intraperitoneal. Explorarea se realizează 
rapid în sala de operație, prin metoda deschisă sau semideschisă practicată printr-o incizie 
subombilicală. Metoda este foarte utila la pacientii comatosi si instabili hemodinamic. 

Lavajul peritoneal trebuie considerat pozitiv, pacientul necesitând laparotomie de urgentă, în 
oricare din situațiile următoare : 

- Aspirarea pe cateter a mai mult de 5 ml sânge curat sau conţinut intestinal (materii fecale, 
bilă sau bacterii); 

- Lichidul efluent contine mai mult de : 100.000 hematii /mm3, 500 leucocite /mm3, 20 UI /I 
amilaze, 3 UI /1 fosfatază alcalină . 

- Aparitia de lichid, consecutiv lavajului peritoneal, pe tubul de dren toracic (indiciu de 
ruptură diafragmatică) sau pe cateterul urinar (perforarea vezicii urinare sau ruptură vezicala 
intraperitoneală) . 

Lavaj peritoneal diagnostic. 


El nu precizeaza sursa sangerarii si nu evalueaza leziunile retroperitoneale. In majoritatea 
centrelor de trauma, lavajul peritoneal a fost inlocuit de echografie si in cazurile mai stabil 
hemodinamic de examenul computer tomografic. 

Ultrasonografia, în special în varianta FAST efectuată imediat la camera de gardă, are un rol 
crescând în evaluarea neinvazivă a traumatismelor abdominale închise şi un rol limitat in 
traumatismele abdominale penetrante. Rolul ecografiei este limitat la detectarea lichidului liber 
intraperitoneal la pacienții traumatizati care nu sunt suficient de stabili hemodinamic pentru a putea 
face un examen computer tomografic. Stabilirea etiologiei lichidului detectat este însă mai dificilă şi 
necesită confirmare CT.Examenul ecografic la camera de gardă, în urgență pentru pacienții 
traumatizati constă în poziționarea transductorului astfel încât să analizeze patru zone şi anume: 
cadranele abdominale superioare drept şi stâng, pelvisul şi pericardul. Investigația a fost denumită 
“ecografia abdominală tintita în traumatisme” (FAST - Focused abdominal sonogram for trauma). 


Pozitionarea transductorului pentru FAST 


Evaluarea abdominală FAST constă în vizualizarea spaţiilor hepatorenal (spaţiul Morrison), 
splenorenal şi a şanţurilor paracolice,a pelvisului (spaţiul Douglas) şi pericardului într-o incidență 
subxifoidiană. La pacienţii traumatizati, prezenţa unei lame de lichid de peste 2 mm in Morrison, 
perihepatic, subfrenic, perisplenic sau în Douglas, atestă FAST pozitiv şi în funcție de stabilitatea 
hemodinamica fie completarea investigațiilor (CT, laparoscopie) fie laparotomie. Acuratetea ei este 
egală cu cea a lavajului peritoneal diagnostic. 


Abdonen Name:contuzie hepatica 03-7 


Contuzie hepatica Lichid in spatiul Morrison 
Tomografia computerizată este cea mai sensibilă metodă (cu exceptia rezonanbei magnetice 
nucleare - care încă nu este aplicată pe scară largă în traumatisme) care poate detecta leziuni ale 
viscerelor solide, de la ficat, splină, rinichi, până la pancreas, putând diagnostica anomalii de până la 1 
cm diametru, precum hematoame sau rupturi, dar si prezenta lichidului liber în cavitatea peritoneală, 
sânge sau bilă, chiar în cantităti foarte mici, putând participa astfel si la cuantificarea leziunii, cu 

înscrierea ei pe o scară de grvitate încă dinaintea operatiei. Poate contribui la urmărirea evolutiei 
leziunii si întrucât o mare parte din leziunile hepatice de grade inferioare (I, II si uneori chiar III ) nu 
mai sângerează activ în momentul laparotomiei si acestea ar putea deci să nu mai necesite interventie 
chirurgicală, tomografia computerizată a deschis drumul terapiei non-operatorii a traumatismelor 
hepatice, îmbrătisată de un număr tot mai mare de traumatologi în ultimii ani. 


Hematom si dilacerare importanta lob drept hepatic cu extravazarea substantei de contrast- CT 
abdominal cu contrast iv. 


Computer tomografia a devenit rapid investigația de electie în evaluarea traumatismelor 
abdominale închise la pacienții stabili hemodinamic precum şi în unele cazuri selecționate de 
traumatisme penetrante ale regiunilor lombare. Pacienţii cu traumatisme abdominale penetrante şi cei 
cu instabilitate hemodinamică beneficiază de laparotomie exploratorie. Existenţa în camera de gardă a 
unui computer tomograf spiral reprezintă un avantaj enorm, şi prin cantitatea impresionantă de 
informaţii furnizată. Examenul computer tomografic efectuat cu un scanner spiral, prin reducerea 
timpului necesar unei examinări complete a pacientului traumatizat la sub 10 minute, va înlocui 
probabil în viitor examenul radiologic abdominal, lavajul peritoneal diagnostic, ecografia abdominală 
tintita în traumatisme, el singur, furnizând mai multe informaţii într-un timp mai scurt decât oricare 
dintre aceste investigaţii. 


Examenul radiologic toraco-abdominal clasic, pe filme făcute în orto- si clinostatism „poate 
contribui la diagnosticarea leziunilor hepatice, atunci când găseste: 

- fracturi ale rebordului costal drept, 

- ascensionarea hemidiafragmului drept, 

- lichid în cavitatea pleurală dreaptă, 

- hemopneumotorax drept, 

- mărirea opacitătii hepatice, 

- ileus paralitic duodenal sau intestinal, 
sau participă la diagnosticarea leziunilor asociate: 

- pneumoperitoneu (în leziunile de organe cavitare), 

- stergerea umbrei psoasului (hematom retroperitoneal). 


Arteriografia selectivă este foarte precisă, putând diagnostica si sângerări minore atât ale 
ficatului, cât si ale splinei, rinichiului si vezicii urinare, putând participa si la terapie, având 
posibilitatea embolizării unor ramuri arteriale. Prezintă dezavantajul necesitătii unei dotări deosebite, 
unui personal specializat, este o investigatie invazivă si consumatoare de timp ce nu poate fi efectuată 
la bolnavii instabili hemodinamic. 

Arteriografie hepatica cu embolizarea selectiva a arterei hepatice drepte 
a)inainte de embolizare se observa extravazarea substantei de contrast la nivelul lobului drept hepatic 
b) embolizare reusita. 


Laparoscopia modernă poate oferi un avantaj diagnostic şi terapeutic in cazul unui examen 
fizic echivoc. Metoda permite obținerea unei imagini directe, mărite a cavităţii peritoneale, poate 
preciza prezența sau absenţa penetratiei, existența leziunilor viscerale la pacientii cu semne clinice 
echivoce, calitatea şi cantitatea revărsatului peritoneal. Ea are potenţial terapeutic de rezolvare a unor 
leziuni identificate fiind mai ieftină decât laparotomia nenecesară iar în situațiile care impun 
conversia, orientează şi limitează incizia. 

Laparoscopia vizualizează leziunile hepatice cu relativă usurintă, poate evidentia sursa 
sângerării sau oprirea acesteia într-o leziune hepatică de grad inferior si salva bolnavul de la o 
laparotomie nenecesara sau poate chiar participa la tratament, prin efectuarea hemostazei electric, cu 
clipuri metalice, cu ajutorul laserului sau prin aplicarea de hemostatice sau adezivi biologici 
(cianacrilati, Tissu-Col, Tacho-Comb,etc...). 

Datele de laborator, desi nu sunt specifice, permit aprecierea stării generale a bolnavului 
precum si urmărirea evolutiei postoperatorii si orientarea terapiei. Hemoglobina si hematocritul scad 
în functie de volumul de sânge pierdut, dar nu imediat, de aceea este posibil ca initial ele să aibă 
valori normale într-o leziune hepatică destul de gravă. Leucocitoza apare imediat după traumatism 
ceea ce face ca unii autori să o considere cu valoare diagnostică. Cresterea glicemiei, a potasemiei, a 
acizilor lactic si piruvic, a transaminazelor si chiar amilazelor se întâlneste în toate traumatismele, ele 
neputând fi considerate specifice pentru leziunile hepatice. Ulterior traumatismului apar 
hipoalbuminemie, hipoproteinemie, hipocolesterolemie, scăderea factorilor hepatici ai coagulării (de 
aici riscul marcat de hipocoagulabilitate) si cresterea bilirubinei. 

Laparotomia exploratorie rămâne încă, indiscutabil, cea mai sigură metodă de diagnostic. 
În toate cazurile în care există suspiciunea de leziune hepatică, fie că e vorba de bolnavi socati care nu 
mai au timp pentru investigatiile complementare, fie că e vorba de dubiu de diagnostic clinic si 
paraclinic, trebuie făcută laparotomia exploratorie, pentru că amânarea interventiei creste rata 
mortalitătii. 


ATITUDINE TERAPEUTICĂ 

Aproape o treime din pacientii cu leziuni hepatice traumatice, dovedite ulterior, sunt 
normotensivi la sosirea la spital. Un mic procent se prăbusesc tensional brusc si necesită interventie 
chirurgicală de urgentă, cu sau fără lavaj peritoneal de confirmare. Restul îl reprezintă pacientii care 
vor putea beneficia de un diagnostic preoperator făcut prin ecografie, tomografie computerizată, 
angiografie, si dintre care se vor putea alege o parte pentru tratament conservator, nonoperator, 
respectiv bolnavi care rămân echilibrati hemodinamic, fara semne clinice de hemoragie internă cu 
leziuni hepatice de gradul I sau II la computer tomograf, la care cantitatea de sânge din peritoneu este 
mică, nedepăsind în general 500 ml. Acesti bolnavi vor fi monitorizati pentru a putea stabili 
eficacitatea tratamentului conservator sau necesitatea interventiei chirurgicale imediate. 

Mai mult de două treimi (70%) din pacientii cu leziuni hepatice traumatice, ajung la spital 
hipotensivi sau în soc hemoragic si traumatic. Acestor bolnavi li se aplică protocoalele de resuscitare 
de bază (Basic Life Support) si avansată (Advanced Trauma Life Support). 

Controlul hemoragiei interne este o parte integrantă a resuscitării. Aceasta se realizeaza pe 
masa de operatie , pentru ca oricând să se poată decide interventia chirurgicală de urgentă. Obiectivul 
fundamental este însă operarea pacientului atunci când curba resuscitării este la apogeu. O operatie 
prematură la un pacient socat poate să fie la fel de nocivă ca o operatie întârziată prea mult datorită 
unei evaluări gresite a răspunsului bolnavului la tratamentul de reechilibrare. În seriile publicate de 
Walt, 39% din pacientii veniti cu TA < 90 mmHg au decedat, spre deosebire de numai 1,5 % din cei 
cu TA > 90 mmHg. Transfuzia masivă de sânge este în aceste cazuri necesară, iar autotransfuzia 
poate fi utilizata fie prin recoltarea sâmgelui aspirat din hemoragie pe citrat de sodiu si dextroză si 
readministrarea lui, fie, de preferat, cu autotransfuzor modern - Cell-Saver. Pentru că infuziile masive 
de sânge si înlocuitori declansează hipotermia bolnavului, aceasta trebuie combătută prin folosirea 
unei pături electrice, încălzitoare si prin încălzirea din timp a sângelui, solutiilor cristaloide si gazelor 
anestezice. O resuscitare optimală trebuie să combată toate efectele negative ale traumatismului urmat 
de hemoragie, respectiv hipovolemia, acidoza, hipoxemia si hipotensiunea, permitând eventual si 
investigarea bolnavului preoperator. 

La pacientii cu traumatisme hepatice inchise si stabili hemodinamic, la care s-a efectuat CT 
abdominal si s-a descoperit o leziune hepatica de gravitate redusa (in general grad I,II) care nu 
prezinta alta indicatie de laparotomie (semne de iritatie peritoneala, penumoperitoneu, sangerarea 
activa, importanta la examenul CT, imposibilitatea monitorizarii continue si corecte a pacientului) se 
decide tratamentul conservator. Necesarul crescut de sange (>5 unitati) pentru realizarea sau 
mentinerea stabilitatii hemodinamice, extravazarea substantei de contrast sau prezenta “umbrei” 
periportale la CT avertizeaza asupra esecului tratamentului conservator. 

Pacientii instabili hemodinamic (in urma unei resuscitari corecte), care prezinta semne de 
iritatie peritoneala, si la care examenele paraclinice au evidentiat prezenta hemoperitoneului sau au 
alta indicatie operatorie vor fi supusi explorarii chirurgicale. Pacientii instabili hemodinamic cu 
punctie-lavaj negativă si/sau FAST negativa pot continua un timp scurt reechilibrarea si monitorizarea 
(timp in care se investigheaza rapid si alte cauze de instabilitate hemodinamica) . 

Tratamentul chirurgical 

Calea de abord preferata la pacientii traumatizati este celiotomia mediana care poate permite 
ulterior transformarea in sternotomie sau toracofrenolaparotomie in vederea expunerii atriului drept, 
venei cave inferioare, venelor hepatice. In functie de aspectul intraoperator se va opta pentru diferite 
tehnici chirurgicale. Evident, hemostaza este obiectivul primordial si imediat al interventiei, 
prognosticul imediat al pacientului fiind in stransa legatura cu posibilitatea indeplinirii acestui 
deziderat. 

Primul lucru recomandabil de făcut este aplicarea de patru câmpuri moi în cele patru cadrane, 
în scop hemostatic, tamponament ajutat eventual si de compresia făcută de mâinile chirurgului. Odată 
echilibrul hemodinamic restabilit cele două câmpuri din cadranele inferioare se scot si se face 
hemostază iar dacă există si leziuni intestinale acestea se rezolvă temporar, fie prin aplicarea unor 
clampe, fie printr-un surjet rapid. Apoi se scoate câmpul din cadranul superior stâng si se evaluează o 
eventuală leziune de splină, caz în care fie se face splenectomie, fie se clampează hilul splinei 
temporar cu un clamp vascular pentru a reduce sângerarea. În final se scoate câmpul din cadranul 
superior drept si se evaluează leziunea hepatică. 

În leziunile de gradul I si II (după Moore), de obicei în acest moment sângerarea este oprită. 
În leziunile de gradul I se pot aplica agenti hemostatici locali ca trombina lichidă sau preparate de 
colagen( Tachocomb, Surgicel, Tissu-col ). Leziunile de gradul II nu sunt însotite de obicei de 
sângerări mai mari de 500 ml, si rareori sângerarea mai e activă la laparotomie. Rareori sunt necesare 
suturi - hepatorafie, pentru hemostază, de obicei fiind suficientă electrocoagularea sau aplicarea de 
agenti trombostatici locali si drenajul de vecinătate. 

Leziunile hepatice de grad superior, în care si sângerarea este mult mai mare, au nevoie de un 
tratament chirurgical mult mai complex. 

În cazul în care sângerarea din ficat este abundentă si persistentă (aprox. 1000 ml pentru 
leziunile de grad III, până în 2500 ml pentru leziunile de grad IV, si până la exanguinare pentru 
leziunile de grad V), primul lucru care trebuie făcut este clamparea pediculului hepatic (pentru 20 - 
30 minute), manevra descrisă de Pringle. Dacă manevra Pringle controlează hemoragia, urmează 
realizarea hemo- si biliostazei prin ligaturi directe, aplicarea de hemoclip-uri (agrafe din titan sau 
chiar materiale greu resorbabile - Dexon cu Maxon), sau sutură hemostatică cu fire în "X" de material 

neresorbabil (Prolene 2-0), debridarea zonelor de parenchim hepatic devitalizat si drenajul local, 
asociat sau nu, cu drenajul cailor biliare. 

In plagile impuscate, centrale transfixiante pentru controlul hemoragiei se poate utiliza: 

- mesarea traiectului 
- tamponamentul traiectului cu o sondă cu balon care realizeaza hemostaza prin umflarea balonului. 

Debridarea tesuturilor devitalizate este, de regulă, o hepatectomie atipică, care încearcă să 
conserve cât mai mult tesut nobil. Hepatectomiile reglate se practică actualmente într-un proces 
restrâns de cazuri (2-4%). Operatiile se încheie de regulă cu aplicarea unui lambou epiplooic sau a 
unui agent trombotic pe suprafata decapsulată hepatic si cu drenajul corect al întregii zone 
subdiafragmatice. 

Leziunile de gradul V sunt de departe cele mai grave, însotite de cea mai mare mortalitate. 
Controlul hemostazei se poate realiza numai prin izolarea vasculară a ficatului, care trebuie urmată de 
lobectomie sau sutură vasculară - venă suprahepatică sau venă cava inferioară sau, în cazul leziunilor 
cu distrugerea completă a ambilor lobi hepatici - transplantul hepatic. 

Există si situatii în care hemostaza chirurgicală nu se poate face iar singura modalitate de a 
salva bolnavul este mesajul perihepatic, măsură temporară denumita damage control, fie pentru 
transportarea bolnavului într-un centru medical corespunzător, fie pentru echilibrarea sa. Mesele se 
suprima la o noua reinterventie programata de obicei la 36-72 ore. In cazul asocierii cu leziuni de 
organe cavitare, atunci cand este posibil se recomanda demesare precoce (24 ore) in vederea 
prevenirii complicatiilor septice. Daca hemoragia reapare se poate remesa si mentine inca 5-7 zile. 
Leziunile hepatice multiple, cu fragmente de parenchim detasate , dar viabile pot fi tratate cu succes 
folosind contentia hepatica cu plasa resorbabila care are avantajul evitarii unei relaparotomii, dar 
necesita un timp mai lung de fixare. 

O altă posibilitate, valabilă la ora actuală în marile centre traumatologice din lume, pentru 
tratamentul leziunilor majore de ficat, cu interesarea ambilor lobi, dar cu leziuni asociate minore este 
transplantul de ficat. Transplantul hepatic ramane rezervat unui grup mic de pacienti ce nu prezinta 
leziuni cerebrale ireversibile, din cauza multiplelor dificultati tehnice si de gasire rapida a 
donatorului. Transplantul poate fi efectuat imediat sau in timpul 2, dupa o perioada in care sustinerea 
functiei hepatice se face cu ajutorul ficatului artificial. 

Leziunea pediculului hepatic 

Desi rar întâlnită, lezarea elementelor pediculului hepatic pune probleme deosebite de 
rezolvare chirurgicală, fiind însotită de o morbiditate si o mortalitate mult mai mare decât media 
traumatismelor hepatice. Mai frecvent este întâlnită în plăgi decât în contuzii si se însoteste de leziuni 
asociate ale viscerelor vecine - duoden, pancreas, vena cavă inferioară, rinichi. 

Leziunile venei porte, grevate de o mortalitate cuprinsă între 54-71% pot fi rezolvate prin 
venorafie, anastomoze sau grefa prin interpozitia unui fragment de safenă sau jugulară. 

In cazul lezarii arterei hepatice comune sau ramurilor sale se indica sutura sau ligatura 
acesteia. Majoritatea autorilor preferă repararea arterei hepatice ori de câte ori este posibil deoarece 
artera hepatică aduce 50% din oxigenul pentru hepatocite si uneori pot apărea leziuni hepatice 
ischemice, urmate de suprainfectie, cu posibile urmări dezastroase, după ligatura de arteră hepatică 
comună 

Traumatismele veziculei biliare, sunt rare, fiind mai ales consecinta traumatismelor 
deschise, penetrante. Sunt diagnosticate CT sau intraoperator si necesita colecistectomie. 

Leziunile cailor biliare frecvent sunt depistate in urma examenului colangioRM sau ERCP 
care poate fi si o metoda de tratament conservator (stentare). Leziunile CBP se rezolva prin sutura si 
drenaj cu tub Kehr. Daca leziunea depaseste 25-50% din circumferinta caii biliare anastomoza cu 
jejunul Roux-en-Y este cea mai buna optiune. In sectiunile complete se prefera anastomoza 
biliodigestiva, sutura T-T fiind frecvent urmata pe un coledoc anterior normal de stenoze biliare. 

Complicatii 

Complicatiile septice precum bilioamele suprainfectate, abcesele hepatice sau supuratiile 
perihepatice (apar la 5 - 10% dintre pacienti fiind mai frecvente in cazul traumatismelor deschise, 
asociate si cu leziuni ale viscerelor cavitare, soc prelungit si transfuzii masive de sange). Mult mai 
frecvent abcesele sunt situate în recesurile peritoneale - subfrenic de obicei - sau între anse “i mult mai 
rar sunt intrahepatice. Evolueaza cu febra, leucocitoza si necesita drenaj percutanat ghidat sau 
rezolvare chirurgicala (evacuare, debridare, rezectie). 

Între complicatiile specifice leziunilor traumatice hepatice se înscriu: fistulele biliare, 
resângerarea din zona hepatică traumatizată, hemobilia si fistulele arteriovenoase. 

Fistulele biliare nu sunt foarte frecvente si de obicei se exteriorizeaz pe traiectul tubului de 
dren perihepatic. Traiectul fistulos poate fi evidentiat printr-o fistulografie, pentru a vedea originea 
fistulei, sau, mai bine, printr-o colescintigrafie cu “Te care arată exact locul si dimensiunea fistulei. 
În general fistulele de volum mic si mediu se închid spontan până în 6 săptămâni de la interventie, iar 
cele mari, cu originea într-un canal extrahepatic necesită reinterventie. Mult mai rar apar fistule 
biliopleurale (în 0,2% din traumatismele hepatice) care trebuie drenate prin pleurostomie, si care dacă 
nu se închid, trebuie rezolvate prin abordarea leziunii diafragmatice (de comunicare) odată cu sursa 
hepatică si, mai rar, fistulele biliobronsice, care pot fi uneori foarte periculoase, putând să înece 
întregul arbore bronsic si sunt si dificil de rezolvat chirurgical, uneori necesitând chiar lobectomie. 

Hemoragia este cea mai temuta complicatie a traumatismelor hepatice si principala cauza de 
deces, postoperator datorandu-se in principal tulburarilor de coagulare, resangerarii sau leziunilor 
vasculare omise. Tratamentul consta in relaparotomie sau se poate recurge cu succes la angiografie. 

Hemobilia (comunicare anormala intre caile biliare si elementele vasculare) este foarte rar 
întâlnită (0,002% - 0,2%) si se manifestă la distantă de traumatism, într-un interval variabil între o 
lună si un an, prin triada clasică - durere în hipocondrul drept, icter si hemoragie digestivă superioară 
exteriorizata prin hematemeza sau/si melena. Diagnosticul se transeaza cu ajutorul arteriografiei (cea 
mai utila explorare care de cele mai multe ori deceleaza un pseudoanevrism si mai rar pasajul 
substantei de contrast in caile biliare) si endoscopiei digestive superioare, eventual cu colangiografie. 
In cazul cavitatilor mici, sterile se poate recurge cu succes la tratament nonoperator -angiografie cu 
embolizare selectiva sau papilosfincterotomie cu evacuarea chegurilor. Cavitatile mari cu sespis 
asociat necesita de obicei interventie chirurgicala (hepatotomie cu hemo- si bilistaza tintita sau 
hepatectomie) ce poate fi uneori precedata de embolizare angiografica in vederea hemostazei. 

Bilhemia este o complicatie mult mai rara si consta in comunicarea unui ram venos cu 
arborele biliar. Se manifesta prin icter intens dar cu teste functionale hepatice relativ normale. 
Diagnosticul este transat cu ajutorul colangiografiei endocopice retrograde. Sfincterotomia sau 
stentarea caii biliare determina de cele mai multe ori inchiderea fistulei. 

Coleperitoneul posttraumatic este expresia rupturii unei cai biliare importante care necesita drenaj si 
papilosfincterotomie. 

Fistulele traumatice arteriovenoase, care sunt de fapt frecvente în faza acută, se obliterează 
spontan în marea lor majoritate. Tratamentul fistulelor arteriovenoase poate fi, de obicei, făcut prin 
embolizare, dar, când e vorba de fistule mari, poate fi necesar abordul chirurgical direct. 

Traumatismele hepatice continua sa fie o provocare pentru chirurg. Gravitatea este data de 
asocierea frecventa cu alte leziuni majore, de prezenta leziunilor vasculare importante sau afectiunile 
hepatice preexistente. Hemoragia masiva, necontolabila, leziunile grave asociate, sau complicatiile 
septice tardive cu disfunctii organice multiple sunt principalele cauze de mortalitate. Mortalitatea 
generala in cazul traumatismelor hepatice ajunge la 10%. 


Examenul CT este util in selectarea pacientilor ce vor beneficia de tratament conservator — 
leziunile hepatice de gradul I si II. Leziunile hepatice de gradul III si IV beneficiaza de tratament 
chirurgical in vederea realizarii hemostazei iar cele de gradul V necesita izolarea vasculara a ficatului 


fiind leziunile cu cea mai mare mortalitate. Mesajul perihepatic trebuie luat rapid in calcul la pacientii cu 
hemoragii importante, el fiind frecvent gestul salvator. 


Angiografia cu embolizare este o metoda utila de tratament definitiv sau in completarea 
hemostazei chirurgicale. 

Chirurgia laparoscopica are deja rolul ei in diagnosticul si tratamentul leziunilor hepatice 
minore. 

Complicatiile postoperatorii deloc de neglijat (oricum in scadere odata cu aplicarea tot mai 
corecta si frecventa a tratamentului nonoperator) pot fi tratate in mare parte conservator sau prin 
metode mimin invazive. 

Cu toate acestea, majoritatea pacientilor cu traumatisme hepatice au o evolutie necomplicata, 
iar studii pe termen lung au arătat absenta sechelelor la nivelul ficatului lezat, chiar în cazul rezectiilor 
hepatice majore, cu teste de laborator cu valori normale si regenerarea ficatului, în toate cazurile în 
care bolnavul supravietuieste perioadei initiale de după traumatism. 

ARSURI — DEGERATURI 


COSTEL SAVLOVSCHI — Profesor universitar 
DRAGOS SERBAN - sef lucrari universitar 
RAZVAN BORCAN - preparator universitar 


3.1. ARSURILE 
COSTEL SAVLOVSCHI, DRAGOS SERBAN 


Arsura este o afectiune chirurgicala complexa, atit locala cit si generala, produsa de diferiti 
agenti vulneranti : termici, chimici, electrici si radici. Arsura necesita un tratament precoce si eficient, 
putind lăsa sechele funcționale şi estetice, uneori cu stigmate organice, ce trebuie prevenite si a caror 
rezolvare e dificilă. 


ARSURILE TERMICE 


Arsurile termice sunt urmarea acțiunii agenţilor fizici care pot descărca cantități diferite de 
caldura în unitatea de timp asupra tegumentului şi ţesuturilor. 

Factorii determinanti ai arsurilor termice sunt reprezentaţi de: 

-  flăcăra (cea mai frecventă cauză de arsuri termice) 

- lichide fierbinti (apă, ulei, care produc arsuri întinse, neregulate, de profunzime variabilă 

în raport de temperatură şi gradul lor de vâscozitate) 

- gaze şi vapori supraincalziti ca urmare a unor explozii (cazane, bombe) 

- alte materiale inflamabile, radiaţii calorice (solare, ultraviolete) 

- corpuri solide incandescente (metal topit, cărbuni, ce produc arsuri limitate ca întindere 

dar profunde şi cu escare) 

- substante vâscoase topite (bitum, ceară). 

Accidentele casnice sint de aproximativ 15 ori mai frecvente fata de cele industriale. 

Efectele pe care caldura le induce la nivelul pielii sunt: 

- degradare enzimatică începând de la 46°C; 

- necroza de coagulare şi caramelizarea glucidelor la peste 100°C; 

-  carbonizare la peste 600°C; 

-  calcinare la peste 1000°C. 

Temperaturile de peste 80°C sunt rapid mortale, prin coagularea proteinelor celulare. Sub 
aceste temperaturi însă, enzimele lizozomale intracelulare actioneaza extracelular prin disruptie 
membranară. Celulele care au supravieţuit agresiunii primare vor fi omorate secundar prin factorii 
agresivi lezionali locali. Arsura este deci o leziune evolutivă in care teritoriul afectat se extinde si in 
care o leziune etichetată iniţial ca fiind de gradul II poate deveni de gradul III. 

Leziunile locale depind de gradientul termic al pielii (puterea de absorbţie calorică a pielii, 
reprezentată de grosimea ţesuturilor afectate) si care variază cu specia, vârsta (mai mare la copii), 
localizarea pielii (piele groasă sau subţire) si materialele care pot sa mai intervina (structura hainelor, 
părul etc.). 

Debitul caloric (sau temperatura) şi durata aplicării determină profunzimea leziunii. Pragul 
profunzimii arsurii se stabileşte în funcție de lezarea plexurilor vasculare tegumentare şi de 

1. Stratul germinativ bazal al epidermului care este irigat de plexul capilar dermic superficial. 
Membrana bazala nu este lezata, ceea ce face posibila "restitutio ad integrum” — epitelizare 
indiferent de gradul de lezare celulara 

2. Stratul dermic, deservit de plexul capilar dermic intermediar si care conţine foliculii pilosebacei 
şi ductele glandelor sudoripare (resurse de epitelizare). 

3. Stratul dermic profund (hipoderm) irigat de plexul capilar dermic profund, ce contine glomerulii 
glandelor sudoripare. 


În Romania se utilizeaza in prezent clasificarea arsurilor in 4 grade de profunzime: 
A. Arsura de gradul I 

- cauza cea mai frecvent descrisa : expunerea la soare (eritemul solar) ; 

- afectarea portiunii superficiale a epidermului, cu celulele keratinice şi pelucide, fără 
lezarea structurilor profunde ; 

- iritatia terminaţiilor nervoase intraepiteliale determina prin reflexul de axon eliberarea de 
histamină şi enzime vasodilatatorii, cu apariţia de eritem difuz, edem, căldură locală si 
senzatie “de usturime”, “de arsură”, accentuată de atingere (hipersensibilitate spontana 
exagerata) ; 

- fenomenele cedează după 24-48 de ore, fiind urmata de o descuamare fina a epidermului 
şi o pigmentare discreta. 

Hiperpigmentarea de reacţie (reactie de aparare) este datorata iritarii prelungirilor 

melanocitelor (situate între celulele stratului germinativ bazal), care induce melanogeneza în celule şi 
prelungiri. Vindecarea este integrala, fără sechele. 


B.Arsura de gradul II 
- degajarea energetică distruge toate straturile epidermului, chiar unele celule din stratul 
germinativ bazal, dar lasă intactă membrana bazală ; 
- glandele sebacee, glandele sudoripare şi aparatul pilosebaceu nu sunt afectate; ele vor 
forma, ulterior, insulele de epitelizare care vor grăbi vindecarea; 
-  flictena de gradul II, prin lezarea plexului vascular subdermic si extravazare plasmatica 
importanta: 
baza epiteliala continua 
inconjurat de o zona de eritem; 
continut lichidian sero-citrin, niciodata hemoragic; 
risc septic, datorita deschiderii ductelor glandelor sebacee si sudoripare in mediul 
inchis, neaerat, proteic al flictenei; 
De aceea flictena va fi considerată de la început infectată şi va trebui excizată. Dupa excizia 
lamboului epidermic, fundul ramine rosu-aprins, continuu si dureros la atingere. 
Corect îngrijită (daca nu intervine infectia), leziunea se vindecă "per primam", cu afectări 
pigmentare variabile, tranzitorii, fără sechele sau prin constituirea unei cicatrici, epitelizarea completa 
producandu-se în aproximativ 2 săptămâni. 


VVVV 


C. Arsura de gradul III 
Degajarea energetică distruge epidermul în întregime şi în grade variate dermul, fără însă sa-l 
depăşeasca. Pot fi întâlnite două tipuri de leziuni: 
CI) Arsura afectează numai partea superioară a dermului (deservită de plexul capilar dermic 
intermediar): 
- grosimea tesutului lezat nu este prea mare şi forţa hidraulică a lichidului de edem îl poate 
disloca, formand flictena de gradul III: 
> cu fundul cruent, cu strat epitelial discontinuu 
> continut sero-hemoragic sau franc sanguinolent, datorita lezarii capilarelor din derm; 
> dupa excizie: derm discontinuu rosu-brun, cu cheaguri, datorate trombozei vaselor 
mici dermice 
- leziuni polimorfe: edem, eritem dureros, flictene hemoragice; 
-  foliculii pilosebacei şi ductele glandelor sudoripare sunt distruse si astfel nu mai exista 
bariera epiteliala continua; 
- riscul complicatiilor septice este foarte mare, migrarea pe cale limfatică, în profunzime, a 
germenilor fiind mult mai facila. 
Durerea poate fi mai mică decât la arsura de gradul II deoarece au fost lezate şi distruse 


98 


- Manual de chirurgie pentru studenti - 


terminatiile senzitive din derm. 

Vindecarea este secundară ("per secundam intentionem”), prin proliferare excentrică a 
bonturilor piloglandulare (epitelizarea dureaza mai mult de trei saptamini), cu constituirea de cicatrici 
(frecvent vicioase) si instalarea unor sechele locale functionale de amploare variabila. 

C2) Arsura distruge dermul aproape complet respectând numai o lama dermica profundă (deservită de 
plexul capilar dermic profund) : 

Stratul de ţesut afectat este prea gros si forţa hidraulică nu-l poate ridica pentru a forma o flictena 
si apare escara intradermică, subțire, elastică, albă si hidratata. Aceasta escara se elimina in 
aproximativ 10 zile. Atunci când leziunea este foarte profundă (poate apare o escară groasă şi rigidă, 
în zone cu piele groasă, făcând confuzie cu arsura de grad IV), diferențierea de leziunea de gradul IV 
se poate face numai retrospectiv, când, după eliminarea escarei, se constată epitelizarea spontană 
(totdeauna absenta în leziunile de gradul IV). 

Suprainfectarea poate transforma o arsură de gradul III într-una de gradul IV (prin distrugerea 
ultimelor rezerve epiteliale din plagă). De cele mai multe ori, arsurile de gradul III, necesită grefa cuta- 
nată (ca şi cele de gradul IV) pentru obtinerea unor rezultate functionale bune. 


D. Arsura de gradul IV 

- afectarea tegumentului in toata grosimea sa (epidermul şi dermul în totalitate) si chiar 

tesuturile mai profunde (grasimea subcutanata, aponevroze, muschi) ; 

- toate resursele de epitelizare din plagă sunt distruse, “restitutio ad integrum” fiind 

imposibila; 

-  leziunea caracteristică este escara de gradul IV (albă sau bruna). 

> escara moale, albă : pe fond de edem intens, care poate antrena tulburări ischemice in 
regiunile inextensibile dintre fascii, la nivelul extremităților; 

> escara indurată, brună (brună, roşu închis sau neagră), ca urmare a coagulării 
complete a ţesuturilor (în expunerile prelungite, vor fi afectate progresiv grăsimea din 
hipoderm şi țesuturile subiacente - aponevroze, muşchi etc); 

Abia catre ziua a 7-a, leziunile sunt constituite şi permit evaluarea reală a gradului de arsură, 
pentru ca în primele zile aspectul este frecvent înşelător. Escarele sunt insensibile, nedureroase, 
deoarece terminatiile nervoase senzitive sunt distruse. Escara şi placardul se elimină in 2-3 săptămâni 
lăsând o plagă infectată, plină de sfaceluri, care se va cicatriza lent prin granulare şi epitelizare 
marginală. 

Evoluţia spontană a leziunilor de gradul IV este cu reparaţie numai prin proliferare marginală 
concentrică, proces lent, ce lasă cicatrici retractile sau cheloide profunde, intens disfunctionale şi 
mutilante. Epitelizarea spontană este teoretic posibilă doar dacă distanța dintre buzele plăgii este mai 
mică de 5 cm. Vindecarea este posibila doar prin grefa cutanata, grevata de multe ori cu sechele. 

Aceasta face ca, în funcţie de criteriul terapeutic, arsurile sa se clasifice în două mari 
categorii: 

- arsuri care afectează partial grosimea tegumentului si care se vindecă spontan (gradele 
I, II şi o parte din gradul III) 

- arsuri care afectează în întregime grosimea tegumentului si care vor necesita grefa 
cutanată (partial gradul III şi gradul IV). 


Prognosticul arsilor depinde de factori multipli: 

- suprafața arsă; 

- gradul arsurii; 

- vârstă; 

- posibilele complicatii ale arsurii ; 

- starea de sănătate a pacientului anterior de producerea accidentului ; 

- localizarea traumelor asociate (in particular leziuni ale plămânilor) ; 

-  precocitatea si calitatea tratamentului. 
Suprafata arsa se exprimă ca procente din suprafata corporală totală. Pentru evaluarea simpla ca si 
pentru necesitățile practice de urgentă este suficientă "regula cifrei 9" sau regula lui Wallace (cifra 9 
sau multipli de 9), în care diferitele zone ale corpului sunt reprezentate procentual astfel : 

cap fata ant.fata post.fiecare fiecare perineu si: 

si gittrunchi trunchi membru membru org. 

: : i sup. inf. genitale 
adult 9 18 18 9 4 igo i 
copil 18 18 18 | a 140° 4 op: 


Indicele de gravitate al arsurilor se calculează după diferite formule (indicele Baux, indicele 
Frank). S-a elaborat insa si o metodă simplă în care se inmulteste procentul suprafeţei arse cu gradul 
cel mai mare al arsurii - indicele prognostic (I.P.), care este un parametru al evoluţiei şi, în funcție de 
care se poate prevedea viitorul evoluţiei generale a arsului. Evaluarea indicelui prognostic are de 
asemenea importanță imediată în accidente colective, pentru selectarea arşilor şi internarea lor în 


spital. 


Indicele prognostic (care teoretic are o valoare maximă de 400) este agravat de: 


vârste extreme - copii, bătrâni (este influenţat, în rău, de vârsta sub 10 ani şi peste 50 de 
ani - peste 55 de ani se dublează pentru fiecare decadă); 

unele situaţii biologice particulare (pubertate, sarcină); 

tarele organice (diabet, neoplazii, denutritie, surmenaj, insuficienta respiratorie cronica, 
insuficienta hepato-renala preexistenta, anemia, insuficienta cardiovasculara preexistenta); 
traumatismele asociate (fracturi, hemoragii, zdrobiri musculare etc.); 

de arsurile inhalatorii (din explozii, incendii etc). 


In arsurile complicate cu existenta unor traumatisme asociate sau cu interesarea cailor 
respiratorii, se insumeaza semnele socului postcombustional cu efectele socului traumatic si 
insuficienta respiratorie. 

Se considera ca: 


I.P. sub 40: evolutia este fără şoc şi fără complicatii, supravietuirea este regula; 

I.P. intre 40-60 : fenomenele generale sunt obligatorii, apare şocul postcombustional, pot 
incepe sa apăra complicatiile, dar supravietuirea şi vindecarea sunt regula; 

I.P. intre 60-80: cazurile complicate sunt egale cu cele necomplicate; complicatiile pot 
genera stări grave, mortale; vindecarea şi supravietuirea rămân regula; 

I.P. intre 80-100: complicatiile sunt majoritare şi apar decese, dar vindecările depasesc ca 
numar decesele; 

I.P. intre 100-140: complicatiile reprezintă regula, apare şocul cronic iar numarul 
deceselor creste; 

I.P. intre 140-160: cazurile de deces sunt egale sau chiar depăşesc vindecările care se fac 
cu sechele; 

I.P. peste 160 : supraviețuirea şi vindecarea sunt foarte rare; 

I.P. peste 200: vindecarea şi supravietuirea sunt exceptionale. 


In afară de prognosticul vital al arsurilor trebuie să se aprecieze şi cel funcţional si estetic, a 
caror importanta nu este neglijabila. 

Din punctul de vedere al gravitatii, Asociaţia Americană pentru Arsuri a adoptat 
următoarea clasificare: 
1. Arsuri de gravitate mare: 

arsurile de gradul III pe mai mult de 25% din suprafața corpului la adulţi (peste 60 ani) şi 
copii (sub 2 ani); in aprecierea gravităţii arsurii vârsta sub 2 ani implică o rată mare de 
mortalitate explicată de : raportul mare arie/greutate la copii, copii cu imaturitate renală şi 
hepatică, care fac impactul fiziologic şi metabolic mai grav, sistemul imun imatur care 
implică o susceptibilitate crescută la infecții; 

arsurile de gradul IV pe mai mult de 10% din suprafaţa corpului; 

arsuri multiple ale mâinilor, feţei, ochilor, picioarelor sau perineului; 

cei mai multi dintre pacientii cu: arsuri prin inhalare (afectarea arborelui respirator), 
arsuri electrice (si unele din cele chimice), arsuri complicate de alte traumatisme majore; 

- pacienti cu arsuri care prezintă factori de risc: afecţiuni cardiace, diabet, 
bronhopneumopatii cronice obstructive. 
2. Arsuri de gravitate medie: 
- arsuri de gradul III pe 15-25% din suprafaţa corpului la adulți; 
- arsuri de gradul III pe 10-20% din suprafaţa corpului la copii; 
- arsuri de gradul IV pe mai putin de 10% din suprafaţa corpului. 
3. Arsuri de gravitate mică: 
- arsuri de gradul III pe mai putin de 15% din suprafaţa corpului la adulţi; 
- arsuri de gradul III pe mai putin de 10% din suprafaţa corpului la copii; 
- arsuri de gradul IV pe mai putin de 2% din suprafaţa corpului. 


Fiziopatologia arsilor 
Se produc o serie de perturbari fiziologice, a caror intensitate e in functie de gravitatea 
agresiunii si de rezerva functionala a organismului, atit la nivel local cit si la nivel general. 

a) Leziunea locală de arsură. La acest nivel se produc pierderi de lichide în afară (plasmoragie) 
atât din masa circulantă, cât şi din spațiile interstitiale. In cadrul ei se descriu (din punct de vedere 
anatomo-patologic) trei zone concentrice: 

- zona de coagulare (sau zona plăgii de arsură) : 
> lezarea ireversibila prin efect termic a tuturor structurilor, inclusiv a vaselor capilare; 
> fluxul sanguin capilar absent; 
> profunzimea e determinata de temperatura si de durata expunerii ; 
- zona de staza: 
flux sanguin capilar încetinit ; 
leziuni tisulare importante, dar nu ireversibile ; 
pot apare ocluzii vasculare si microtromboze, cu extinderea secundara a leziunilor; 
evitarea leziunilor mecanice si a deshidratarii previn extensia in profunzime a 
leziunilor. 
- zona de hiperemie, la periferie: 

> tulburări de dinamică şi hiperpermeabilitate capilară; 

> extravazari lichidiene; 

> eliberarea de mediatori specifici ai inflamatiei; 


VVVV 


b) Zona de reacţie edematoasă perilezionala 

Celulele distruse din zona de necroză generează factori care induc producerea unor mediatori 
şi eliberarea de substante vasoactive in circulatie (kinine, prostaglandine, histamină şi radicali de 
oxigen), care vor determina hiperpermeabilitate şi a vasodilatatie capilara, atat la nivelul plagii de 
arsura (pe suprafetele de tegument distruse de agentul termic, la nivelul flictenelor), cat si in tesutul 
nears. Se produce o acumulare lichidiană locală importantă, cu scăderea drastică a masei volemice 
circulante. Sectorul patologic care se dezvoltă la acest nivel poarta numele de sector III. Este strict 
necesara compensarea hidroelectrolitica corecta cât mai precoce posibil. 

Ca o reactie compensatorie la hipovolemie, are loc eliberarea masiva de catecolamine in 
vederea redistribuirii masei circulante catre sectoarele prioritare ale organismului. Această măsură 
imediată are însa şi efecte negative în sensul stagnării circulatiei în alte zone, cu hipoxie si acidoza 
metabolica. 

Factorul termic produce prin efect direct hemoliza, urmată de anemie care intensifică deficitul 
de oxigen produs de ischemie. Hipoxia perilezională şi generalizată (cauzată de şoc), alterează acti- 
vitatea pompei membranare Na+/K+ (scaderea activitatii ATP-azice is a potentialului de membrana). 
Na+ va pătrunde în celule împreună cu apa scăzând şi mai mult volumul circulant. 

Semnele clinice ale socului bolnavilor arsi sint complexe si se pot defini mai multe 

sindroame, care sunt in realitate intricate, conditionindu-se reciproc. 

- Sindromul circulator: 

> hipovolemie 
> hemoconcentratie 
> tulburări hemodinamice. 
- Sindromul respirator se caracterizează prin fenomenele de hipoxie, prin: 

> hipoxia hipoxica - data de lipsa de oxigen; 
> hipoxia anemica - prin micşorarea numărului de globule roşii transportoare de oxigen; 
> hipoxie histotoxică - determinata de substanţele resorbite de la nivelul focarului de 
arsura; 
- Sindromul hematologic, mascat initial de hemoconcentratia consecutivă plasmexodiei, 
cuprinde : 
> anemia 
> leucocitoza postagresivă 
> eozinofilia 
> scăderea numărului de trombocite. 
- Sindromul neuroendocrin: 
> initial, efecte de compensare a hipovolemiei - eliberare crescută de catecolamine 
(adrenalină şi noradrenalină), ACTH şi glucocorticoizi ; 
> ulterior, fenomene de epuizare — eliberare ADH, aldosteron şi hormoni tiroidieni. 
Toate aceste modificări neuroendocrine initiale se resfrâng si asupra circulaţiei (tahicardie, 


hipertensiune arteriale), respirației (tahipnee, hipercapnee) si functiei renale (oligurie, glicozurie). 


- Sindromul metabolic : 
> afectarea tuturor sectoarele metabolismului intermediar, energetic şi catabolic, 
inclusiv hormonii, vitaminele, enzimele, ionii şi apa ; 
> acidoza metabolică cauzată de hipoxie ; 
> in faza imediata postagresiva, predomina catabolismul, cu un consum mare al 
rezervelor energetice, pierderi mari de lichide şi care vor duce la denutritia gravă din 
faza de şoc cronic ; 


A. Evoluţia generală a arsilor 

Evoluţia generală a arşilor prezinta mai multe perioade clinice : 

1. Perioada primelor 3 zile (1-3 zile) (a şocului postcombustional) sau perioada imediat 
postagresiva 


Este perioada şocului şi posibil a insuficientelor de organ, iar la sfârşitul ei, dacă evoluţia este 


favorabilă, bolnavul ar trebui să fie afebril şi cu funcţiile vitale restabilite. 


ocul postcombustional se instalează la mai mult de 15% suprafaţă arsă, este franc la 25% şi 
p pratat § 


grav la 50% din suprafata cind poate apărea exitusul. Cauzele generatoare de şoc sunt reprezentate de: 


hipovolemie (pierderi lichidiene la nivelul tesuturilor arse si a tesuturilor nearse) ; 

hipoxia (hipoxică, anemica, de stază şi citotoxică); 

durere (intensă în arsurile de gr.I-H, mult diminuată în cele de gr.lll şi chiar absentă în cele de 
gr.IV datorita coagularii terminatiilor nervoase dermice) ; 

suprainfectia leziunilor (posibilă întotdeauna în arsurile de gr.JI-II]); agentii microbieni 
implicati provin intr-o prima etapa din flora comensala de la nivelul tegumentului, ulterior 
sunt implicati germeni de spital; 

toxinele circulante; 

hipercatecolaminemie (cu creşterea catabolismului si epuizarea depozitelor energetice). 

Clinic se caracterizează prin : 

pierderi mari hidroelectrolitice: sete; 

insuficienta respiratorie: dispnee, tahipnee, fenomene hipoxice; 

anemie; 

manifestari cardiovasculare: tahicardie, uşoară hipotensiune arterială şi chiar aritmii; 
semne neurologice datorate hipoxiei: agitație sau adinamie; 

tulburări digestive: greata, vărsături; 

oligurie; 

durerea se instaleaza treptat, cu caractere diferite in funcție de profunzimea şi 
întinderea arsurii; 


VVVVVVVV 


2. Perioada primelor 3 săptămâni (4-21 zile) (metaagresională-dismetabolică) 


Se caracterizeaza prin tulburari metabolice variate si intense pe fondul unui catabolism 


continuu, prin suprasolicitarea organelor şi sistemelor, datorită metabolitilor şi toxinelor. Tot in aceas- 

tă perioadă pot apare complicatiile infecțioase, tromboembolice, hemoragice (HDS). 

Sint prezente urmatoarele modificari : 

- afectarea sistemului cardio-vascular: tahicardie, aritmii sau ischemie miocardică; 

- dispnee de diverse grade, prin hipoxie sau plaman de soc; afectarea functiei respiratorii este 
mult mai grava leziuni directe ale arborelui traheo-bronsic; 

Complicatiile respiratorii cele mai frecvente si grave apar in arsurile din incendii, explozii sau 
cu gaze fierbinti, cand exista arsuri respiratorii si inhalare de fum. Lezarea barierei mucoase 
respiratorii si eliberarea mediatorilor inflamatiei constituie principalele mecanisme fiziopatologice. 
Manifestarile clinice pot fi de gravitate variata, cele mai grave fiind pneumonita si sindromul de 
detresa respiratorie acuta. 

- tromboze datorită eliberării unor cantități mari de tromboplastină tisulară, hemoconcentratiei 
şi repausului prelungit, uneori urmate de embolii; 

- anemie de grade variate, datorita hemolizei produse de toxine şi a pierderilor externe; s-a 
evidentiat prezenta unui factor hemolitic in serul bolnavilor arsi; survenind pe un organism in 
plin proces de catabolism, cu resurse energetice insuficiente, capacitatea de regenerare a 
eritrocitelor distruse este sub valoarea normala; 

- afectarea grava a funcţiei renale (prin agravarea oliguriei, ca urmare a hipovolemiei si 
toxemiei cu apariţia necrozelor tubulare; in arsurile electrice, precipitarea mioglobinei în tubii 
renali poate conduce rapid la anurie); 

- hipomotilitate şi hiposecretie digestiva, asociate cu leziuni de mucoasă gastrică, ce vor 
conduce la apariţia de ulceratii (ulcer Curling) şi hemoragii; 

- tulburări ale metabolismelor intermediare prin resorbtia de mediatori şi eliberarea crescută de 
glucocorticoizi, glucagon şi catecolamine: catabolism proteic cu balantă azotată negativă şi 
scaderea tolerantei la glucoză; 

- scaderea imunitatii generale, cu susceptibilitate crescuta la infectii, prin reducerea capacitatii 
de fagocitoza a neutrofilelor, scăderea imunitatii celulare (limfocitele T) şi a răspunsului la 
diverse antigene, cresterea activitatii limfocitelor T supresoare si prin diminuarea producției 
de anticorpi (IgG şi IgM). Toate aceste modificari determina insa si o toleranţă crescută la 
hemogrefe şi xenogrefe la bolnavul ars. 

În această perioadă, bolnavul bine reechilibrat poate ieşi din starea de şoc postcombustional, 
dar catabolismul poate continua, pe un organism cu rezerve energetice si funcționale scăzute, ceea ce 
favorizează instalarea şocului toxico-septic (în arsuri grave în zilele 5-7, iar în cele medii în zilele 13- 
15). În zilele 4-6, dacă bolnavul a fost corect îngrijit, se produc resorbtia edemelor şi criza poliurică, 
care vor ameliora tulburările hidroelectrolitice. Rinichiul se poate decompensa (aproximativ spre ziua 
12) ca urmare a suprasolicitării, de mare importanta pentru evitarea acestei probleme fiind menţinerea 
unei reechilibrari corecte si monitorizarea functiilor cardiocirculatorie şi renala. 

In aceasta perioada, bolnavul ar trebui să evolueze spre: 

- vindecare spontana (în cazul leziunilor de gradul I, II şi partial de gradul III) 

- eliminarea escarelor si constituirea patului granular pregătit pentru grefare (în cazul 

leziunilor de gradul III şi IV). 


3. Perioada până la 2 luni (21-60 zile) (catabolică-anabolică) 

- consolidarea epitelizarii spontane si vindecarea zonelor acoperite chirurgical (se mai 

numeste perioada epitelizarii sau perioada chirurgicala); 

- etapa de redresare a bolnavilor corect îngrijiţi; 

- metabolismul începe să fie dominat de anabolism; 

- revenirea treptată la normal a constantelor biologice şi a funcțiilor diverselor aparate şi 

sisteme; 

La sfârşitul perioadei, bolnavul corect ingrijit este oarecum reechilibrat, cu arsurile vindecate 
şi intră în convalescenta prelungită. La cei incorect trataţi sau cu afectare gravă a funcțiilor 
organismului şi care nu au putut fi reechilibrati se evolueaza spre agravare, catabolismul continuă, 
apar complicaţii grave şi arsul poate deceda sau intra în ultima etapă, a şocului cronic. 


4. Perioada de "şoc cronic” 
Aceasta perioada nu este obligatorie pentru arsii de gravitate medie si apare în arsurile grave 

cu I.P. de peste 120. Dupa 2 luni de la accident, acesti bolnavi au resursele biologice epuizate si sint 
dominati de anemie, casexie, hipoproteinemie cu disproteinemie, stare septică cronică, anorexie, 
adinamie, febra, tulburari de comportament, plăgi granulare (neepitelizate) cu evoluţie lenta, 
stagnantă. Constantele biologice sunt la limita inferioară a normalului. Poate fi vorba si de bolnavi 
care nu au fost îngrijiţi corespunzător. In acest stadiu ei trebuie grefati rapid pentru a le ameliora starea 
generala. 


B. Complicatii 

Complicaţiile arsurilor sunt generale şi locale. 

1. Complicatiile generale sunt mai putin diferentiate în raport cu perioada evolutivă, in literatura de 
specialitate recenta, ele suprapunindu-se. Aceste complicații încep încă din perioada de şoc 
postcombustional dar, de obicei, se instalează, evoluează, se rezolvă sau se agravează în perioada 
primelor 3 saptamini şi continuă pe tot parcursul evoluţiei bolii (perioada pina la 2 luni), chiar şi în 
convalescenta. Se descriu urmatoarele grupe de complicaţii generale: 

- cardiovasculare : tahicardie, aritmii, infarcte miocardice, hipotensiune arterială, 
hipovolemie pana la soc hipovolemic; 

- trombo-embolice: datorita hemoconcentratiei, tulburarilor ce apar la nivelul 
microcirculatiei in tesuturile arse si perturbarii echilibrului fluido-coagulant prin 
eliberarea toxinelor si resturilor tisulare degradate in circulatia sistemica (tromboze, 
embolii, coagulare intravasculară diseminată); 

- pulmonare : edemul pulmonar acut (datorat hiperhidratării şi resorbtiei edemului în zilele 
4-6), pneumonii, bronhopneumonii, plămân de şoc, insuficienţă respiratorie acuta; 

- renale: insuficienta renala acuta initial functionala, prin hipovolemie; persistenta acesteia 
in conditiile unei reechilibrari hidro-electrolitice incorect conduse sau blocarea tubilor 
renali cu produsi de degradare tisulara (mioglobina, in arsurile electrice) poate duce la 
instalarea insuficientei renale organice prin necroza tubulara acuta; insuficiență renală 
cronică apare de obicei pe un rinichi patologic anterior; 

- digestive : hemoragii gastro-intestinale exteriorizate prin hematemeza si melena ( ulcer 
Curling), ileus intestinal (soc, tulburari hidro-electrolitice, toxemie, hipoxie) , pancreatite 
(autoliza enzimatica), insuficienta hepatica (toxemie si hepatocitoliza), enterocolite ( 
antibioterapie intempestiva si dezechilibrul florei comensale); 

- infectioase : infecţii locale cu germeni saprofiti sau de spital, infecţii urinare (la purtătorii 
de sonde), bronho-pneumonii (imobilizari prelungite, intubatie oro-traheala); diseminarea 
sistemica din focarul de infectie primar este de o gravitate deosebita la bolnavul ars, cu 
imunitatea deprimata si resursele energetice epuizate; 
neuropsihice: modificări de comportament, depresii psihice, nevroze, deliruri, come; 
acestea sunt favorizate de soc, spitalizarea indelungata, evolutia trenanta a leziunilor si 
cicatricile inestetice; 

Perioada "şocului cronic” reprezintă ea însăşi o complicatie. În această fază ajung arsurile 
foarte grave sau cele tratate incorect. 

2. Complicatiile locale : 

- infectia plagii arse : 

Infectia începe din primele 48 de ore, pe baza multiplicării germenilor existenti initial pe 
tegumente. Inmultimea lor este încetinită în momentul terminării stocului de metaboliti existent şi se 
reînnoieşte prin exudatul furnizat de plasmexodie. Ulterior, flora microbiană devine mixtă, formată din 
stafilococi aurii, piocianici şi micelii. 

Local, infecția determina aprofundarea leziunilor si are efecte nefavorabile asupra cicatrizării 
(prin efectul sau septic asupra neoepiteliului). Flora piocianică este responsabilă de producerea 
necrozei patului de granulaţie, iar streptococii lizează patul fibrinos pregătit pentru grefare. Infectia 
plăgii prin arsură deterrmină febra tardivă, cu caracter bifazic, leucopenie iniţială urmată de 
hiperleucocitoză şi diseminări infecțioase la distanță. 

- cicatrici si sechele functionale de amploare variabila: 

> cicatrici hipo- sau hiperpigmentare, hipertrofice, cheloide, cu implicatii estetice sau 
funcţionale; 
> distrugeri de organe (ureche, nas, buze, degete etc.); 

> retractii la plicile de flexie, redori articulare, retractii tendinoase cu implicatii asupra 
functiei regiunii aatomice respective; 
-  cancerizarea cicatricelor sau a ulceratiilor cronice dupa arsuri care au afectat tegumentul 
in toata grosimea — ulcerul Marjolin; 
Degenerarea maligna apare dupa un interval de latenta foarte variabil (1-75 ani), cu o medie de 
35 ani; majoritatea sunt carcinoame scuamocelulare, agresive, cu potential invaziv crescut; 
metastazarea ganglionara este mai frecvent intalnita in cazul leziunilor localizate la nivelul 
extremitatilor decat in cazul celor situate la nivelul trunchiului. 


Tratamentul arsurilor termice : 

Tratamentul arsurilor este complex, general şi local si este o urgenţă chirurgicală imediată. 

Acest tratament începe imediat după producerea arsurii şi durează şi in convalescenta. Precocitatea şi 
corectitudinea tratamentului sint indispensabile obţinerii unor rezultate bune (ambele tipuri de 
tratament - general şi local - vor fi efectuate concomitent). 
1. Primul ajutor se acordă la locul accidentului şi constă dintr-o serie de operatiuni. Prima este 
scoaterea bolnavului din zona de acţiune a agentului vulnerant şi stingerea flăcărilor care i-au aprins 
hainele, cu mijloacele existente. In general bolnavul nu va fi dezbrăcat. Hainele vor fi scoase numai 
dacă sunt îmbibate cu lichide iritante sau fierbinţi care pot agrava leziunile 

Apoi se va trece la explorarea funcțiilor vitale (respiraţie, circulaţie) şi susținerea acestora 
(dacă este cazul - respiraţie artificială, masaj cardiac; necesitatea de resuscitare e rara, cu excepția 
arsurilor prin curent electric de voltaj înalt). Daca se constata prezenta unor hemoragii sau a unor 
fracturi se va proceda la hemostaza provizorie şi imobilizarea fracturilor. In masura in care conditiile o 
pemit se vor administra analgezice minore i.v. sau i.m. (Algocalmin), oxigen (100%, in intoxicarea cu 
monoxid de carbon care poate fi prezentă) şi perfuzii cu soluţii cristaloide. In cazul unor leziuni severe 
prin inhalatie, cu edem al căilor respiratorii superioare, se indică IOT de urgenţă. 

Transportarea (învelit în cearceafuri sterile si cât mai rapid posibil) la primul spital cu serviciu 
chirurgical de urgență este obligatorie pentru orice ars cu o suprafață mai mare de 5%. Pe timpul 
transportului nu se administrează alimente sau lichide pe cale orală. 

2. La prezentarea la spital, se procedează la o examinare amănunţită a arsului pentru evaluarea 
funcţiilor vitale, aprecierea gravitatii arsurilor (profunzimea şi suprafața), prezenţa leziunilor asociate 
(plăgi, fracturi, contuzii interne etc.). 

Se interneaza urmatoarele categorii de arsuri: 

- arsuri de gradul II peste 15% sau de gradul III peste 5% din suprafata corporeala ; 

- arsuri ale feței, extremităților organelor genitale şi perineului, indiferent de suprafaţă ; 

- arsuri localizate pe zone estetice sau funcţionale; 

- arsuri profunde (gradul III, IV) limitate ca suprafață ce pot beneficia de tratament 

chirurgical precoce ; 

- arsuri electrice sau chimice ; 

- arsuri asociate cu politraumatisme ; 

- arsuri la pacienți sub 10 sau peste 50 de ani; 

- arsuri localizate pe zone estetice sau funcţionale; 

- arsuri la persoane care au inhalat fum sau monoxid de carbon ; 

- arsuri la pacienti cu tare organice (diabet, ciroză, bolnavi cardiaci, alcoolici). 

Tratamentul bolnavului ars este general si local, în funcţie de gravitatea arsurii. 

La internare, atitudinea terapeutica imediata consta in: 

- asigurarea unui abord venos periferic sau central, cu recoltare de analize de urgenţă (grup 

sanguin, Rh, hemograma, coagulogramă, uree sanguină, glicemie, transaminaze, pH, O», 
CO;, carboxihemoglobina, electroliti serici); 

-  însămânțări din plăgi şi de pe suprafeţele arse, tinand cont ca infectia care poate apare in 

primele zile este determinata de flora propie a pacientului; 

- sondaj vezical pentru monitorizarea diurezei; 

- profilaxia antitetanică cu ATPA in doza de 0,5 ml i.m; 

- combaterea durerii si fricii cu Algocalmin, Mialgin sau Petidina 1.v.; 

-  Oxigenoterapie pe sondă nazala, la nevoie. In cazul arsurilor feţei şi gâtului este necesară 

controlarea si mentinerea libertăţii căilor aeriene superioare si la nevoie se poate practica 

intubatie oro-traheala. 

Tratamentul general, care se efectuează concomitent cu cel local, este în funcţie de 
gravitatea arsurii şi este de lungă durată. O mare importanta o are reechilibrarea hidroelectrolitică, 
hematologică, acido-bazică şi ameliorarea presiunii coloid-osmotice. 

In tratamentul general o regula de baza este sa nu se administreze: 

- sedative, deoarece pot masca o agravare a şocului ; 

-  procaina (întrerupe mecanismele vasopresoare) ; 

-  corticoizi (produc perturbări în redresarea socului si sunt deja în exces prin stimularea 

corticosuprarenalei) 

- substante de tip catecolaminic (arsul nu este depresat vascular şi pot produce anurie prin 

microtromboze, ischemie si hipoxie şi necroze celulare), 

unsori peste arsură in tratamentul local (produc cruste şi favorizează infecțiile anaerobe). 
1. Reechilibrarea hidroelectrolitică prompta si precoce, pentru prevenirea socului hipovolemic şi a 
insuficientei renale, întrucât pierderea de lichide este foarte mare în cazul arsurilor ce depăşesc 20- 
25% din suprafată, în primele 24 de ore. Se impune administrare i.v. inițiala de soluții cristaloide 
(Ringer lactat) asociata cu controlul debitului urinar (0,5 ml/kg/h) şi monitorizarea pulsului (AV sub 
120/ min). 

Cantitatea de lichide necesara în primele 24 de ore din momentul accidentului este în raport cu 
greutatea pacientului, suprafața arsă şi gradul arsurii şi se calculează după formula : 

% suprafaţa arsă * masa in kg * gradul de profunzime al arsurii (2, 3 sau 4) = între 2-4 
ml/kg corp/% suprafaţa arsă. 

Se mai utilizeaza pentru calcul si o alta formula : 

2 * % suprafata arsa * masa in kg * 2000 ml 

Pentru copii, cantităţile de lichide se calculează altfel : pănă la 10 kg greutate - 100 ml/kg corp; 
între 10-20 kg greutate - 50 ml/kg corp; între 20-30 kg greutate - 20 ml/kg corp. 

Soluțiile perfuzate sunt : cristaloide micromoleculare (50%) - ser fiziologic, glucoză izotonă, 
Ringerlactat sau macromoleculare (50%) - plasma, dextran 40 (coloizi), manitol, sânge. Administrarea 
diferitelor cantități de lichide, este repartizata uniform pe durata zilei, sub controlul diurezei, al 
ionogramei, pulsului, TA, Hb, Ht, PVC. Diureza orara este unul dintre cei mai eficace parametri ai 
resuscitarii, restabilirea perfuziei renale realizandu-se numai dupa ce fluxul sanguin catre celelalte 
organe este restabilit. Valoarea tinta este de 40-60 ml/h la adulti si de 1 ml/kgc/h la copii sub 30 kg. 
Exceptie face cazul electrocutiilor insotite de mioglobinurie, unde de doreste o diureza de 100-150 
ml/h pentru a evita bloacajul tubular si instalarea insuficientei renale. 

2. Reechilibrarea hematologică este obligatorie în arsurile grave care induc anemie severă. Se va 
administra sânge izogrup izoRh. Sângele reprezintă jumătate din cantitatea de lichide 
macromoleculare transfuzate (25% din totalul lichidelor) şi se introduce dupa un calcul de aproximativ 
500 ml pentru fiecare 3 unităţi de hematocrit pierdut (nu mai puţin de 1200 ml sânge). 

3. Reechilibrare acido-bazică se realizează prin administrare de bicarbonat 8,3%. 

4. Normalizarea presiunii coloid-osmotice (pentru a ameliora stabilitatea hemodinamică) se face prin 
administrare de solutii macromoleculare (coloidale). Soluţiile coloidale nu sunt recomandate în 
primele 12 h decât la pacienţii la care perfuzia adecvată tisulară nu poate fi menţinută cu soluţii 
cristaloide. In următoarele 24 h, când deficitul volemic persistă, se vor administra lichide coloidale. 

5. Reanimarea respiratorie (care este urmărită prin monitorizarea gazelor sanguine) se poate realiza 
prin oxigenoterapie (in debit de 4l/minut). Agitatia arsului se trateaza cu oxigen si nu cu sedative. 
Modalitatile de administrare a oxigenului pot fi : pe masca, pe sonda nazala, sub cort (la copii). Daca 
se suspicioneaza leziuni ale cailor respiratorii se recomanda intubarea pe sonda oro-traheala si 
respiratie asistata, cel puţin 3 zile după accident, timp în care edemele se resorb, după care se pot face 
aerosoli cu antibiotice şi bronhodilatatoare. Oxigenoterapia hiperbară (OHB) la 3 atm poate fi o 
masura salutara pentru cei intoxicati cu monoxid de carbon, favorizand disocierea 
carboxihemoglobinei. 

6. Prevenirea infecțiilor se adresează tuturor pacienţilor întrucât pielea este contaminată. 

Pentru aceasta, la prezentarea la spital, pe linga vaccinarea antitetanica si excizarea țesuturile 
administrează antibiotice cu spectru larg (antibioterapia profilactică) mai ales la bolnavii gravi si cu 
semne de soc combustional si la arsii cu traumatisme asociate. 

Ameliorarea functiei imunitare se face cu antienzime — inhibitoare de proteoliza (Gordox, 
Trasylol - antienzime pancreatice), imunoglobuline si diferite măsuri de protecţie a funcţiei hepatice. 
7. Tratamentul tulburărilor renale este de asemenea de mare importanta in arsuri. Monitorizarea 
diurezei este obligatorie. Dacă în condiţiile unui aport lichidian suficient si corect, diureza orara (care 
trebuie menţinută la cel puţin 30-50 ml/oră) nu se reia dupa 8 ore, se vor folosi manitol 20% (2 x 250 
ml) sau 300-600 ml manitol 10 % (numai dacă s-au refăcut lichidele pierdute), furosemid (5-10 
fiole/24 ore) si, ca ultimă soluție, dializa. 
8. Prevenirea posibilelor complicatiilor digestive se realizează prin montarea unei sonde nasogastrice 
si prin administrarea i.v. a blocantilor de receptori H2. Se mai pot administra pansamente gastrice si 
antiacide. 
9. Tratamentul durerii se face cu medicatie specifica i.v. 
10. Asocierea si a altor tratamente este obligatorie pentru prevenirea sau tratarea complicatiilor. Se pot 
administra anticoagulante (heparină 20.000 UI/zi in perfuzie, calciparina administrata subcutanat), 
vitaminoterapie (C, Bi, Bo, Be, Biz, A, E). 
11. Suportul nutritional (reechilibrarea nutritivă), printr-un aport energetic corespunzător, este încă o 
problemă importantă care trebuie rezolvata în paralel cu reechilibrarea hidroelectrolitică. Iniţial, la 
bolnavii grav, se administrează perfuzii cu glucoză, hidrolizate proteice şi lipidice (în cantitate mică şi 
numai după ce s-a constatat redresarea funcţiei ficatului şi a rinichiului). 

Este recomandată reluarea, cât mai precoce, a alimentaţiei per-os in perioada post-arsura (după 
48-72 de ore) cu glucide (75%) şi proteine (25%) care să asigure aproximativ 5.000 cal/zi şi să 
compenseze catabolismul exagerat din această perioadă. Se considera ca aportul caloric si proteic la un 
ars trebuie sa fie dublu fata de necesitatile bazale. Nutritia enterala precoce pare a fi asociata cu 
ameliorarea statusului hipercatabolic al arsilor, o recuperare mai rapida si scaderea mortalitatii la 
bolnavii arsi. 


Tratamentul local, iniţial, este bine să fie făcut sub anestezie, după o toaleta rapidă şi cât mai 
completă posibil a tegumentelor şi a plăgilor arse cu apă şi săpun (se face doar atunci cind starea 
generală o permite). 

Toaleta primară a plăgilor arse reprezintă un element esențial al deşocării şi are următoarele 
obiective: aseptizarea plăgii de arsură, diminuarea pierderilor lichidiene şi prevenirea tulburărilor 
ischemice, diminuarea durerii, grăbirea detaşării escarelor, favorizarea şi stimularea fenomenelor de 
reparare locală si prevenirea infecţiei. Aceasta toaleta primara constă în: 

- spălarea regiunii arse cu apă şi săpun sau bromocet ; 

- aseptizarea cu alcool 70° (care are şi acţiune anestezică, coaguland terminatiile nervoase 
dermice) ; 

- îndepărtarea epiteliului devitalizat, excizia flictenelor şi îndepărtarea continutului lor cu 
aseptizare din nou cu alcool ; 

-  incizii de decompresiune în cazul arsurilor circulare sau profunde (se incizează placardul în 
axul longitudinal al membrului, din ţesut sănătos în ţesut sănătos si profund până în plan 
sângerând, pentru a evita sindromul de ischemie acută periferică) ; 

In ceea ce priveste atitudinea fata de plaga arsa in zilele urmatoare, exista 2 maniere de 

abordare : 

a) metoda inchisa: presupune acoperirea plagii arse cu pansament steril, fara a fi prea strans legat, cu 
imobilizarea extremitatii respective in pozitie functionala. Se pot folosi mai multe tipuri de 
pansamente si topice, in functie se stadiul evolutiv al leziunii : cu tull gras, substante proteolitice, 
preparate locale cu actiune antibacteriana. 

b) metoda deschisa: expunerea la aer a leziunilor, sub corturi sterile permitind formarea unei cruste 
sub care se produce regenerarea epiteliului. Pe măsura ce crustele se decolează ele vor fi 
indepartate. Metoda se foloseste pentru a evita maceratia si multiplicarea germenilor, si are 
avantajul unei vindecari mai rapide in cazul arsurilor superficiale si a unei escarificari uscate in 
cazul celor profunde . 

Mentinerea functiei motorii a extremitatilor afectate prin miscari active si pasive, contractii 
musculare, este imporatanta pentru un bun rezultat functional. 

Un progres important în prevenirea infectei arsurilor profunde, dar si in tratamentul celor deja 
infectate) îl reprezintă utilizarea agenţilor antibacterieni cu acţiune locală. Agenţii topici antibacterieni 

utilizati sint: sulfadiazina argentică (Sulfadiazinum Argenticum = Flammazine - unguent), mafenide 
(Sulfamylon - unguent), povidone-lodine (lodosept — unguent), unguente cu gentamicină si nitratul de 
argint (dificil de utilizat deoarece necesită pansamente frecvente). Toate antibioticele topice întârzie 
vindecarea plăgii într-o anumită măsură si de aceea ele vor fi folosite numai în cazul arsurilor de 
gradul II sau III. 

Tratamentul local are anumite particularități si este adaptat la gradul arsurii. Arsurile 
superficiale (gradul I si II) si o parte din cele intermediare (gradul III) se vor vindeca spontan. 
Epitelizarea se realizează prin multiplicarea celulelor stratului germinativ bazal (pentru cele 
superficiale) sau prin migrarea centrifugă a epiteliului din incluziile dermice restante neafectate 
(pentru cele intermediare). Arsurile profunde (o parte din gradul III şi gradul IV) nu se pot vindeca 
spontan si necesita grefare . 

Arsurile de gradul I se badijonează cu alcool 70° şi se fac împachetări reci. La ele se pot folosi 
si pulverizatii cu spray-uri de tipul Bioxiteracor. 

La arsurile de gradul I, după excizia flictenelor, se badijonează cu alcool şi se panseaza 
citeva zile (cele mici, tratate ambulator), iar apoi vor fi tratate prin metoda deschisa (expunere la aer). 

Arsurile de gradul III superficiale beneficiază de acelaşi tratament ca cele de gradul II şi se 
epitelizează până în 3 săptămâni. Cele de grad III intermediare necesită, de obicei, grefare, după 
excizia sau eliminarea escarei şi se vindecă între 3-6 saptămâni. Se fac pansamente umede cu solutii 
antiseptice, iar dupa a 8-a zi se poate incepe decaparea crustelor. 

In cazul arsurilor de gradul IV, dupa prelucrarea primara a plagii, exista 2 atitudini terapeutice 

posibile: 
a) excizie-grefare precoce (modern): indepartarea escarei si acoperirea plagii cu autogrefe (cazul ideal) 
sau, daca nu este posibil, cu substituienti de piele ( xenogrefe, allogrefe, piele artificiala). Acestea din 
urma reprezintă numai solutii temporare în vederea reducerii plasmexodiei la marii arsi şi prevenirea 
complicatiilor locale si sint recomandate în arsurile întinse, de peste 30%. 

Interventia chirurgicala se face in primele 5 zile de la accident. Daca suprafata arsa este mare, 
se poate recurge la secventializarea in etape ce nu depasesc 10-15% din suprafata corporeala. Metoda 
are avantajele de a reduce riscul septic, de a ameliora statusul metabolic al pacientului, de a reduce 
timpul de recuperare si are un prognostic functional favorabil. 

Prelevarea grefei se poate face prin: 

excizie tangentiala: cu dermatomul sau cutite calibrate; 

excizia suprafasciala: cu bisturiul, tehnica mai usoara, dar cu rezultate functionale si estetice 

mai slabe. 
b) grefarea plagii granulare (clasic): presupune ingrijirea plagilor si favorizarea detersarii spontane a 
escarelor, prin băi şi spălare cu soluții dezinfectante. Aceasta este completa catre zilele 14-21, lasand 
in urma o plaga granulara, apta pentru grefare. Riscul principal este aparitia infectiei, care sa 
compromita evolutia si sa aprofundeze leziunile. 

Interventii le reparatorii, cu scop estetic sau functional, nu sunt indicate decât dupa 6-8 luni de 
la accident, cicatricea având nevoie de acest interval pentru consolidare şi definitivare. 


ALTE FORME CLINICE DE ARSURI 
ARSURILE CHIMICE 


Arsurile chimice sunt leziuni ale pielii, mucoaselor şi țesuturilor subiacente, apărute în condiții 
acute sau cronice, după contactul cu substante iritante, toxice sau necrozante celulare. Sunt mai rare 
decât cele termice dar sunt periculoase prin acţiunea de deshidratare celulară şi procesele fizico- 
chimice care alterează sistemele enzimatice. 

Efectul nociv al acestor substante poate apare prin multiple mecanisme : acţiune de des- 
hidratare asupra ţesuturilor cu care vin în contact (acizii), acţiune de saponificare a grăsimilor (bazele), 
sechestrarea unor ioni metalici necesari activitatii unor enzime , fenomene de intoxicație sistemică 
(leziuni hepatice şi renale), acţiune necrotică prin disocierea şi eliberarea de ioni H + si radicali OH- si 
degajare de căldură. Aceste reactii chimice sunt in general exoterme, astfel ca leziunilor chimice 
produse prin mecanism direct li se adauga si cle determinate de degajarea locala de caldura. 

Etiopatogenie 

Agentii care produc arsuri chimice se impart in urmatoarele categorii: 

- acizi: tari — anorganici (clorhidric, sulfuric, azotic, fluorhidric, fosforic) sau slabi — 
organici (tanic, acetic, oxalic, carbonic); 

- baze: tari (hidroxidul de sodiu şi potasiu) sau slabe (hidroxidul de calciu); 

-  anhidride organometalice care contin nichel, mangan, crom; 

- fosforul metalic; 

-  peroxizi: cel mai frecvent fiind peroxidul de hidrogen (perhidrol); 

- substante fotosensibilizante: anilină, fluoresceină, derivați salicilici, produşi DOPA; 

- substanțe iritante — vezicante : fosgen, difosgen, yperită, levizită, azotiperită - care se 
folosesc în compoziția armelor chimice. 

Conditiile in care se pot produce aceste fenomene sint sint reprezentate de : accidente de 
muncă (în marea lor majoritate), casnice (foarte rare), terapeutice (injecții s.c. cu substanţe hipertone) 
sau în timp de război, prin folosirea armei chimice, când se produc şi arsuri mucoase. 

Efectul distructiv determinat de proprietățile fiecărei substanţe apare în functie de: modul de 
acțiune, concentrația, penetrabilitatea, cantitatea si timpul de contact cu tesutul viu. 

A . Arsurile prin acizi 

Arsurile provocate de acizi se impart in doua categorii : arsuri produse de acizi anorganici si 
arsuri produse de acizi organici. 

1. Acizii anorganici (sulfuric, azotic, clorhidric etc.) determină deshidratarea brutală a ţesuturilor, 
precipitarea proteinelor cu degajare de căldură. Acizii tari (cu pH sub 2), produc necroze de coagulare 
cu efect limitat, mai putin distructive decât bazele. 

Clinic, leziunea apare ca o escara uscata, de culoare variabilă (galben-negru), situata pe o suprafață 
edematiata şi înconjurate de un halou congestiv. 

Acidul fluorhidric este cel mai coroziv şi, în afara necrozelor de coagulare, formează săruri cu 
calciul şi magneziul, cu potenţial distructiv în profunzime, până la consumarea tuturor ionilor de fluor 
(se neutralizează prin injecții i.v. cu Ca gluconic). 

2. Acizii organici (acetic, oxalic, carbonic etc.) şi derivații lor (fenoli, crezoli) actionează similar cu 
cei anorganici, dar mai lent. Produc leziuni mai torpide, cu escare moi, palide, care permit absorbtia 
sistemica a toxicului, cu leziuni necrotice grave, in special hepatice si renale (insuficienta hepatica, 
necroza tubulara acuta cu insuficienta renala). 

B . Arsurile prin alcali 

In mecanismul de actiune al hidroxizilor alcalini (de Na, de K, de Ca”) intervin 
deshidratarea, degradarea proteinelor şi saponificarea grăsimilor, rezultind escare umede care se 
lichefiaza rapid, dar care se elimină lent si incomplet. Oxidul de calciu are si o actiune termică prin 
transformarea în hidroxid de calciu în contact cu apa din țesuturi. 

Ionii OH- ai substanțelor alcaline au o mare penetrabilitate. Din această cauză leziunea poate 
progresa în profunzime după accident, dacă substanța nu a fost complet îndepărtată. Bazele tari (pH 
aprox. 11,5) produc necroze de lichefiere, fără barieră de limitare, cu potential extensiv şi infectant, 
care se elimină lent şi incomplet, in timp ce bazele slabe produc leziuni de deshidratare şi arsură cu 
progresie rapidă. Cimentul, prin pH ridicat (12) şi prezența oxidului de calciu, în contact cu țesuturile, 
produce arsuri ce apar la câteva ore. 

C . Arsurile prin alte substante toxice 

Fosforul si magneziul produc in contact cu tesuturile vii reactii puternic exoterme, cu 
degajare mare de energie calorica. In plus, fosforul se resoarbe sistemic, cauzand leziuni hepatice si 
renale. Fosforul alb, prin liposolubilitatea mare pătrunde în profunzimea ţesuturilor, se absoarbe şi 
produce fenomene de intoxicație, cu icter, hematurie, oligurie, hipocalcemie, el putind fi si un 
component al substanţelor incendiare şi al munițiilor, dar folosit şi în agricultură (îngrăşământ). 

Arsurile chimice prin substanţe de luptă (yperita, azotyperita, levisita) apar în situaţiile 
când se foloseşte "arma chimică". Aceste substanţe fac parte din categoria vezicantelor şi produc le- 
ziuni similare cu flictenele din arsurile de gr. II-III. Au o buna penetrabilitate la nivelul tesuturilor. In- 
halarea vaporilor acestor toxice determina accidente sufocante, iar absorbţia lor în circulaţia generală 
produce leziuni la nivelul sistemului nervos, căilor limfatice şi pe tubul digestiv, decesul putand sur- 
veni prin insuficienta renala acuta. In cazul azotyperitei, fenomenele toxice sunt dominate de afectarea 
sistemului hematopoietic. 

Gudroanele produc arsuri grave, în raport de temperatura la care acţionează şi prin 
substanțele volatile pe care le degajă. 


Tratamentul arsurilor chimice trebuie să fie rapid şi cât mai complet. 
e Masuri de profilaxie: 

- respectarea normelor de protecţie a muncii; 

- masca de gaze şi pelerine protectoare în spaţii unde se lucreaza cu gaze toxice; 

e Tratamentul general este asemănător cu cel din arsurile termice şi vizează desocarea, calmarea 
durerii prin administrare de analgetice majore (mialgin), monitorizarea parametrilor vitali (puls, TA, 
diureza, PVC, respiratie) si interventia prompta daca se semnaleaza dezechilibre. O mare atentie 
trebuie acordata functiilor hepatice si renale, mai ales in cazul substantelor chimice care au 
caracteristica de a se absorbi la nivel sistemic. Daca anuria persista in contextul unei echilibrari hidro- 
electrolitice adecvate, se poate recurge la dializa. 

e Tratamentul local are cea mai mare importanță. 

Masurile de prim ajutor constau în îndepărtarea agentului chimic şi spălare, cu jet de apă in 
cantitati mari si timp indelungat a zonei interesate, atat la locul accidentului, cat si ulterior la spital. 
Exceptie fac arsurile cu var nestins (CaO) unde se recomanda curatirea uscata a tegumentelor. 
Prezenta apei determina o reactie puternic exoterma care antreneaza agravarea leziunilor. 

În cazul arsurilor cu acid fluorhidric se fac infiltratii cu calciu gluconic diluat sau se injectează 
iv. (2%). 

În arsuri cu fosfor se spală regiunea cu soluţie 1% de CuSO, pentru perioade scurte (este toxic 
hepatic) şi se fac excizii cu grefare imediată. 

Dupa toaleta primara, plaga arsa se panseaza sau se expune la aer. In cazul arsurilor profunde, 
de grad III-IV, se practica excizia-grefare precoce, mai ales daca leziunea se situaza pe zone 
functionale sau este deternimata de anhidride, fosfor sau aniline. 


ARSURILE ELECTRICE 


Contactul dintre o sursă electrică şi organism determină un scurtcircuit ce poate fi urmat de 
arsură termica, prin degajare de căldură sau flamă (se pot dezvolta temperaturi de pana la 2000°C), sau 
de electrocutare. Electrocutarea reprezintă de fapt, reacția organismului uman la trecerea curentului 
electric de intensitate şi tensiune nocivă. 

Factorii de care depinde severitatea leziunilor sunt multipli : 

- calitatea curentului electric - continuu sau alternativ. Cel alternativ produce o con- 
tractură tetaniforma a muschilor striati, fixând victima de sursă si este mult mai grav 
decat cel continuu. 

- intensitatea si voltajul: 

Intensitatea, reprezentată de fluxul electric (amperajul), este în relație directă cu tensiunea 
(voltajul) şi rezistența organismului. Se spune ca “voltii ard, amperii omoară!”. Tensiunea curentului 
produce arsuri, energia electrică ce se degajă la trecerea curentului prin ţesuturi se transformă în 
energie termica. Devine periculos un curent a cărui intensitate depăseste 70-80 de miliamperi şi a cărei 
tensiune trece de 40-50 volti. 

În practică, cele mai frecvente electrocutii se produc la curentul casnic care are o tensiune de 
220 de volti si o intensitate de 190 miliamperi. Curentul casnic este un curent alternativ cu 50 
ciclii/sec. Spre deosebire de mediul casnic, accidentele din mediul industrial se fac la tensiuni inalte si 
intensitate mare. 

- rezistența organismului, direct proporțională cu bogăția țesutului în colagen şi scade 
de la os, la cartilaj, tendon, tiroidă, plămân, splină, miocard, creier, muşchi, rinichi, 
ficat, sânge, nerv. Mielina este cel mai bun conductor electric 

- durata si suprafata de contact; 

- direcția curentului electric în organism produce leziuni mai mult sau mai puţin grave 
în raport de organele pe care le interesează. 

Astfel, direcţiile : mână — mână sau mână stângă - picior stang interesează cordul; cap - 
trunchi traversează creierul, fiind cele mai grave. Directia de propagare a curentului electric este de-a 

lungul tesuturilor cu rezistenta cea mai mica, pe drumul cel mai scurt catre punctul de iesire. 

Circumstantele in care se produce electrocutarea sunt variate: atingerea directa a retelei 
electrice, atingerea unor conducte metalice care a facut contact cu cele electrice, atingerea unui bec 
spart sau a lustrei, contactul cu sursa electrică prin jet de apă sau de urină, intrarea într-un câmp 
electric de mare tensiune, manipularea greşită a unor maşini electrice sau surse de curent, trăsnetul. 
Acţiunea nocivă a curentului electric poate fi amplificată de o serie de factori, ca: debilitatea nervoasă, 
starea de tensiune nervoasă, cardiopatiile, anemia, hipertiroidismul, frica, mediul umed, hainele 
umede, incaltamintea cu cuie sau placheuri. 

Modul de acțiune : In contact cu tesuturile, curentul electric dezvolta 2 tipuri de leziuni : 

- prin efect termic : o parte din energia electrica se transforma in energie termica conform 
efectului Joule; leziunile vor fi maxime la poarta de intrare si la cea de iesire, unde se 
degajă temperaturi mari. 

-  depolarizarea membranelor celulare si propagarea curentului electric in organism; 

Cele mai sensibile organe la trecerea curentului electric sunt creierul si cordul. La acest nivel, 

depolarizarea celulara poate duce la moarte instantanee prin stop cardiac, coma sau stop respirator. 


Tablou clinic 
Electrocutia este o leziune de gravitate maximă. Clinic electrocutarea se manifestă 
prin semne locale şi generale. 

Semne locale - arsura electrică, coagularea intravasculară şi miozita necrozantă avasculară 
sunt cauzate de transformarea energiei electrice în căldură (efectul Joule) la locul de contact cu 
tegumentul. Căldura degajată este peste limita de toleranță a țesuturilor, pe care le coagulează. 

La nivelul tegumentelor, se pot întâlni următoarele leziuni : 

- “marca electrică" de intrare: gri-albicioasă sau gălbuie, subdenivelată, cu margini 
imprecise, inconjurata de o zona de congestie si edem; în centru poate prezenta 
carbonizare; 

- “marca electrica” de ieşire, tegumentele apar ca fiind "parjolite" şi rupte radiar, 
asemănător orificiului de ieşire a plăgilor împuşcate, energia degajata fiind mult mai mare; 

- escara carbonizata se produce în cazuri foarte grave, pe zone limitate sau chiar la un 
membru. În centru apare necroza completă cu escarificare înconjurată de o zonă de 
necroză alb-cenuşie, iar la periferie sunt zone de necroză parcelară cu obliterare vasculară 
şi ischemie acută; 

Spre deosebire de arsura termică, cea electrică acționează ca o "sfera” care sparge 
tridimensional tesuturile, putând pătrunde până la nivelul osului. Deplasarea energiei electrice se face 
de-a lungul vaselor sanguine, generand leziuni endoteliale si tromboze vasculare, cu necroze tisulare 
ischemice secundare. Sub influenta curentului electric, proteinele musculare işi modifică echilibrul 
osmotic şi se coaguleaza. Se descriu următoarele tipuri de leziuni specifice: 

- la nivelul vaselor: coagulare intravasculară, tromboza, necroza pereților cu hemoragie 

secundară, ischemierea teritoriului distal; 

- la nivelul muschilor (grăsimea şi muschiul sunt coagulate) - miozită necrozanta şi spasme 
capabile sa producă fracturi ale oaselor lungi sau luxatii; proteinele musculare sunt 
denaturate initial prin actiunea directa a curentului electric; leziunile sunt apoi extensive si 
evolutive, prin ischemia secundara trombozelor vasculare; leziunile se stabilizeaza dupa 3- 
5 zile de evolutie si de multe ori depasesc zona tegumentara afectata si se extind sub 
tegument indemn; miozita necrozantă este un bun mediu de cultură, în special pentru 
anaerobi ; 

- la nivelul nervilor - necroza de coagulare; 

- la nivelul osului : desi este cel mai rezistent, şi aici putem întâlni necroze şi carbonizari. 

Gangrena gazoasă este cea mai severă complicatie evolutivă a electrocutatului. Trombozele 
intravasculare şi constrictia circulară determinată de țesuturile necrozate pot determina gangrena totală 
a extremităților afectate. 

Leziunile tisulare din arsurile prin curent electric sunt întotdeauna mai mari decit cele 
vizibile la locul de intrare si de ieşire. Cicatrizarea si detaşarea escarei prin arsură electrică este mai 
lentă si sechestrul care se elimină mai mare. La limba, față şi buze escara se detaşează după 2-3 
săptămâni, iar la degete mai lent. 

Manifestările generale (sistemice) sunt in funcţie de tensiunea si intensitatea curentului, de 
locul de pătrundere şi de calea străbătută de curent în organism. Curentul parcurge drumul cel mai 
scurt spre un alt conductor sau spre pământ, fără a tine cont de formațiunile anatomice. Dacă in acest 
parcurs intră organe vitale (inimă, creier), moartea poate să fie instantanee. Dacă nu a survenit stopul 
cardiac, se pot produce leziuni urmate de sechele grave, ca : hemiplegii, afazii, cecitate ş.a. prin 
afectarea encefalului. 

Mioglobina eliberată de muşchii ischemiati şi necrozele tisulare induc rinichiul de şoc, 
pancreatite acute necrotice, perforatii intestinale sau gastrice, ulcere de stres. O scădere rapidă a 
hematocritului poate fi cauzată de distrugerea hematiilor de către energia electrică sau de sângerările 
în țesuturile profunde, ca rezultat al ruperii vaselor sangvine. 

Bolnavul electrocutat trebuie considerat un politraumatizat, fiind o urgenţă majoră. 


Tratament 
Primul ajutor în cazul unui electrocutat constă în scoaterea victimei de sub tensiunea electrică şi 
resuscitarea cardiorespiratorie. Manevra de scoatere de sub tensiune trebuie făcută cu mare grijă 
pentru a nu fi electrocutat şi "salvatorul". După reluarea funcţiilor vitale, victima va fi transportată de 
urgență la spital având grijă să se mențină respiraţia şi circulația. 
La spital - pacientul va fi internat în secția ATI unde se încearcă aducerea funcțiilor vitale la anumiti 
parametri care să permită intervenţia chirurgicală. Se vor continua manevrele de resuscitare 
cardiovasculară (daca este cazul si defibrilare cardiacă, injectii intracardiace cu adrenalină) şi se va 
continua cu reechilibrarea volemică şi hidroelectrolitică, până la revenirea funcţiilor organismului la 
parametri normali. În situaţia anuriei, produsă prin precipitarea mioglobinei în tubii renali, se va 
recurge la dializă. Se va initia profilaxia infectiilor (imunizare antitetanica activa sau pasiva, penicilina 
in doze mari pentru combaterea miozitei cu anaerobi). 
Tratamentul local 

Tratamentul local se va face imediat ce funcţiile organismului au ajuns la parametri stabili şi 
pacientul poate suporta o intervenţie chirurgicală. Necrectomia si debridarea larga a plagilor este 
tratamentul local esenţial, fiind considerată element de deşocare şi prevenire a agravării leziunilor 
constituite prin resorbtia de toxine şi mioglobină şi prin potenţialul de infecție. Excizia zonelor 
necrozate se va face până în țesut macroscopic normal, iar protejarea plagii restante se face prin 
acoperire cu grefe de piele libera despicata. De obicei, datorită evolutivitatii leziunilor produse de 
curentul electric sunt necesare intervenţii seriate de excizie a escarelor. Cu tot tratamentul agresiv de 
inlaturare a tesutului necrotic, prognosticul vital in cazul arsurilor electrice este de multe ori sumbru. 

In cazurile foarte grave, in care viabilitatea unui intreg segment este compromisa, se practica 
amputatia de necesitate, până în ţesut aparent normal, cu lăsarea deschisă a bonturilor care se vor 
sutura secundar sau se vor face plastii ulterioare, tot datorită potenţialului evolutiv necrozant. 

Tratamentul reconstructiv adresat cicatricilor vicioase si sechelelor estetice si functionale se va 
realiza prin interventii seriate, la cel putin 7-8 luni de la accident, dupa restabilirea vascularizatiei in 
zonele afectate. 


LEZIUNI PRIN TEMPERATURI SCAZUTE 


Agresiunea prin frig determina 2 mari categorii de leziuni la nivelul organismului: locale 
(degeraturile) si generale (hipotermia sistemica). 

3.2. DEGERATURILE 


Reprezinta modificarile morfo-functionale evolutive locale produse prin frig la nivelul zonelor 
expuse si extremitatilor: picior, mana, fata, nas, ureche. 

Etiopatogenie 

Pierderea de caldura la nivelul suprafetelor expuse depinde de: 

gradientul termic (diferenta dintre temperatura organismului si a mediului); 

durata expunerii; 

suprafata expusa; 

conductibilitatea mediului: 

Pentru aerul atmosferic, conductibilitatea este proportionala cu gradul de umiditate. Apa are o 
putere de racire de 25 ori mai mare ca aerul. Astfel, frigul umed, chiar de intensitate mica, este mult 
mai nociv pentru tesuturi. Contactul strans cu obiecte metalice inghetate (armament) duce la aparitia 
unor leziuni profunde si in timp scurt. 

- viteza vantului: Se considera ca o temperatura de -6°C combinata cu un vant de 70km/h 

echivaleaza cu o temperatura de -35*C. 

Aparitia si gravitatea leziunilor de degeratura depind si de o serie de factori favorizanti. 
Acestia se pot clasifica astfel: 

factori intrinseci (biologici): 


VV YVYVvyY 


varsta: susceptibilitate crescuta la varstele extreme (copii, batrani); 

rasa neagra ; 

antrenamentul individual (rezistenta crescuta la alpinisti, schiori); 

tarele organice asociate: afectiuni cardio-vasculare, boli vasculare periferice, 
sindroame posttrombotice, denutritia, alcoolismul, fumatul ; 

starea psihica: stress, surmenaj, oboseala, apatie (cresc incidenta leziunilor prin frig); 
expunerea la frig in antecedente face ca leziunile sa se instaleze mai rapid si cu 
intensitate mai mare. 


factori extrinseci: 


> 
> 


> 


imbracamintea neadecvata, prea stramta (jeneaza circulatia), hainele umede; 

conditii care ingreuneaza circulatia locala, la nivelul extremitatilor (ortostatism 
prelungit, calatorie cu gambele atarnate); 

consumul de alcool, prin vasodilatatia periferica creste pierderea de caldura, iar starea 
de betie favorizeaza expunerea inconstienta la frig. 


Fiziopatologie 

Agresiunea prin frig determina la nivelul tesuturilor: 

leziuni celulare indirecte (prin afectarea microcirculatiei): 

vasoconstrictie periferica intensa, avand drept consecinta reducerea importanta a 
fluxului sanguin, cu ischemie acuta periferica, acidoza metabolica locala si leziuni 
endoteliale si tisulare. 

la reincalzire, hiperpermeabilitatea vasculara si leziunile endoteliale determina o suita 
de procese patologice reunite sub denumirea de sindrom de reperfuzie: 


> 


incetinirea circulatiei la nivelul capilarelor si venulelor (“sludge”); 
staza circulatorie; 

edem si tromboze; 

leziuni necrotice ischemice tisulare. 


Aceste manifestari trebuiesc cunoscute si combatute intrucat determina progresia ulterioara a 

leziunilor, dupa reincalzire. 
- leziuni celulare directe (apar la temperaturi mai scazute): 

formarea de cristale de gheata intracelular (inghetare rapida) sau extracelular (inghetare 
lenta); 
deshidratarea celulara si modificarea concentratiei electrolitilor intracelulari; 
denaturarea complexelor lipo-proteice; 
inhibarea metabolismului celular (enzime, sinteza AND, mitocondrii, aparat Golgi). 


> 


VV Vv 

Semne clinice 

In functie de profunzimea leziunilor si aspectul tegumentelor dupa reincalzire, degeraturile pot 
fi de 4 grade: 

Degeratura de gradul I (degeratura edematoasa): 

Initial, se constata albirea tegumentului si senzatia de “maini sau picioare inghetate”. La 
cateva ore de la incetarea actiunii frigului si reincalzire, la nivelul zonelor expuse se constata: 

- tegumente edematoase, rosii-violacei; 
-  parestezii (senzatie de arsura, intepaturi, prurit sau chiar dureri lancinante), determinate de 
suferinta anoxica a terminatiilor nevoase periferice. 

Aceste fenomenele sunt spontan, dar lent reversibile. Vindecarea se produce in 7-10 zile, cu 
descuamarea tegumentelor. Pot persista cauzalgii sau o sensibilitate crescuta la frig. 

Degeratura de gradul II (flictenulara): 

Initial, extremitatile expuse sunt albe, reci, cu sensibilitatea abolita, dar motilitatea activa 
pastrata (senzatia de “picior de lemn”). Dupa incalzire, apar: 

- edem si cianoza la nivelul zonelor afectate, mai severa si mai precoce decat in cazul 

degeraturilor de gradul I; 

- la 10-12 ore apar flictenele seroase, care pot deveni sero-hemoragice, prin lezarea plexului 
capilar dermic superficial; 
-  flictenele se detaseaza in 10-12 zile, lasand o escara superficiala, cenusie, atona care se 
vindeca spontan in cateva saptamani, fara sechele; 
- durerea si cauzalgiile, initial foarte intense, se estompeaza treptat. 
Si in acest caz, pot persista cauzalgiile si o sensibilitate crescuta la frig. 
Degeratura de gradul III (necroza tegumentara): 

Frigul lezeaza epidermul in intregime si partial dermul, afectand grav resursele de epitelizare 

spontana ale tegumentului. Dupa incalzire se pot observa: 
flictene hemoragice, inconjurate de arii edematoase si cianotice; 
leziuni necrotice ale pielii: escare albe, alb-cenusii sau negre, uscate. 

Prin detasarea leziunilor, rezulta ulceratii atone, care se vindeca greu, prin granulare si 
epitelizare marginala, in 2-3 luni, cu cicatrici vicioase si sechele functionale importante. Pot apare 
tulburari de sensibilitate restante: hipoanestezie termoalgezica de tip siringomielinic sau paradoxala 
(anestezie la frig si durere intensa la caldura). 

Degeratura de gradul IV (gangrena uscata sau umeda): 
Este forma cea mai grava, in care necroza depaseste tegumentul si afecteaza structurile 
profunde si chiar osul. Dupa incalzire, se observa: 
- cianoza intensa a segmentului afectat, fara edem si fara flictene; 
- motilitatea activa este abolita; 
- in cateva ore, incepe delimitarea tesutului necrotic, cu aspect mumificat, negru (gangrena 
uscata); 
- procesul de separare a tesutului viu de cel necrotic poate dura pana la o luna; 
- gangrena umeda apare prin suprainfectie microbiana sau in cazul “piciorului de transee”. 

Experienta clinica a demonstrat insa ca clasificarea leziunilor in functie de aspectul tegumen- 
telor dupa reincalzire nu are valoare prognostica, intrucat leziunile sunt evolutive. Microtrombozele si 
leziunile peretilor vasculari pot apare in primele 2 saptamani de la evenimentul acut, agravand prog- 
nosticul. Mai mult, tratamentul imediat este acelasi in toate cazurile, asteptandu-se delimitatea zonelor 
necrotice. Din acest motiv unii autori adopta clasificarea in 2 categorii: leziuni superficiale (gradele I 
si II) si leziuni profunde (gradele III si IV), care pare a fi mai bine corelata cu evolutia clinica. 


Forme clinice particulare: 
“Piciorul de transee” 

Leziunile de degeratura apar prin expunerea piciorului la temperaturi nu foarte scazute (1-10*C), 
dar in conditii de umiditate crescuta. 

Semne clinice: 

- subiectiv: anestezie dureroasa, cu parestezii si dureri lancinante la mobilizarea piciorului. 

- obiectiv: tegumente edematiate, palide sau eritematoase la nivelul degetelor si 

antepiciorului. 

Evolutie: 
- progresia leziunilor, cu aparitia de flictene si ulceratii atone sau, mai rar, catre gangrena 
umeda; 
-  suprainfectia, cu gangrena gazoasa, artrita supurata a articulatiilor metatarso-falangiene 
sau manifestari sistemice: ascensiuni febrile, astenie, inapetenta, metastaze septice. 


Eritemul pernio (degeratura benigna) 
Factori favorizanti: 
- expunere prelungita la frig; 
- tulburari endocrine (insuficiente tiroidiene, ovariene, suprarenaliene); 
- carente vitaminice; 
- instabilitate vasculara periferica (acrocianoza); 
Semne clinice: 
- initial, vasoconstrictie locala dureroasa, la nivelul zonelor expuse; 
- subiectiv: cauzalgii cu caracter de crampa sau de arsura. 
- obiectiv: 
> localizare electiva la nivelul fetei dorsale a mainii, marginilor laterale ale degetelor, 
picioare sau calcaie; 
> leziunea de degeratura: rotunda sau ovalara, cu margini mai mult sau mai putin 
conturate; 
> tegumentele lucioase, edematoase, rosii-violacei; 
> degetele ingrosate (ca niste “carnaciori”), mana deformata, prin infiltratia 
edematoasa a tesuturilor secundara tulburarilor circulatorii locale; 
- vindecare lenta, cu persistenta tulburarilor de sensibilitate locala, de tip hiper sau 
anestezie. 
Expunerile ulterioare pot duce la aparitie de flictene seroase sau sanguinolente sau crapaturi, 
care lasa ulceratii torpide, recidivante, cu tendinta la suprainfectare. 


Complicatiile degeraturilor: 
1. infectioase: 
- tesuturile necrozate si mediul proteic si nearat al flictenelor sunt medii de cultura favorabile 
dezvoltatii germenilor, inclusiv anaerobi sau Clostridium tetanii; 
> locale: 
e abcese, celulite, limfangite, adenoflegmoane; 
e gangrena gazoasa cu anaerobi; 
e  tetanosul; 
> generale: 
e  septicemii 
e determinari septice secundare (infectii plerupulmonare, endocardite, abcese 
cerebrale, etc); 
2. vasculare: sindroame de ischemie periferica, arterite obliterante; 
3. distrofice: 
- edem cronic, modificari de culoare (eritrocianoza), hiperhidroza; 
-  retractii musculare si tendinoase; 
4. nervoase: nevralgii, cauzalgii, sensibilitate crescuta la frig; 
5. degenerarea maligna, la nivelul cicatricilor vicioase rezultate dupa vindecarea degeraturilor 
profunde. 


Tratamentul degeraturilor: 

Masuri de profilaxie: 
extrinseci: utilizarea unui echipament de protectie adecvat, limitarea expunerii la frig; 
intrinseci: odihna, dieta alimentara echilibrata, vitamine. 

Tratamentul curativ: 

Tratamentul general: 
profilaxia infectiilor (vaccinare antitetanica, antibioterapie parenterala); 

combaterea socului, daca este cazul; 

analgezice (im, iv), daca simptomatologia dureroasa e importanta; 

tratamentul tulburarilor de la nivelul microcirculatiei: vasodilatatatoare (papaverina, pentoxifilin), 
anticoagulante (heparina, trombostop), antiagregante plachetare (aspirina, dextran);Una dintre 
actiunile pentoxifilinului este aceea de a creste deformabilitatea eritrocitelor, prin aceasta 
ameliorand circulatia capilara. Doza recomandata este de | tableta retard, de 400mg, de 3 ori 
pe zi, timp de 2-6 saptamani. 

infiltratii cu xilina la nivelul simpaticului cervical, lombar; 

fizioterapie hiperemianta si antiinflamatorie (US, UV, IR); 

oxigenoterapia, initial hiperbara (scade riscul gangrenei gazoase) 

perfuzii cu solutii incalzite (glucoza, vitamine Bl, B6, vasodilatatoare, sedative), pentru 
combaterea hipotermiei sistemice asociate; 

Tratamentul local: 

incalzirea rapida prin imersie in apa la 40-42*C a extremitatilor afectate pana cand acestea devin 
eritematoase (aprox. 30 min); 

profilaxia infectiilor: toaleta plagii, badijonaj cu solutii antiseptice, pansament steril; 

ridicarea flictenelor, asistarea delimitarii si eliminarii escarelor; 

incizii de decompresiune, in cazul leziunilor constrictive; 

incizia si debridarea colectiilor purulente; 

amputatiile si excizia escarelor se fac numai dupa incheierea fazei acute si delimitarea clara a 
zonelor de necroza (2-3 luni), intrucat zonele ischemice secundar afectarii microcirculatiei 
sunt intotdeauna mult mai intinse decat leziunile aparente; 

acoperirea plagilor se face cu grefe de piele libera despicata; 

tratamentul sechelelor: simpatectomii preganglionare lombare sau cervicale, grefe de piele, plastii 
de tendoane si muschi . 


3.3. HIPOTERMIA SISTEMICA 


Reprezinta scaderea temperaturii centrale a organismului sub 35* C. Organismul uman 
prezinta 2 compartimente : 

1. central (cap, gat, torace, abdomen), avand un regim homeoterm, cu temperatura medie de 
37°C; 

2. periferic (tegumente, hipoderm, muschi, reteaua vasculara) cu regim poichiloterm si rol de 
invelis protector. 

Mecanismele de reglare a homeostaziei termice centrale: 

- reducerea pierderilor de caldura prin vasoconstrictie periferica; 
- intensificarea termogenezei prin cresterea metabolismului bazal; 

Daca mai mult de 25% din suprafata corporeala este expusa unui gradient termic important, 
homeostazia termica nu mai poate fi mentinuta si apar tulburarile sistemice. Cauza cele mai frecventa 
este reprezentata de hipotermia prin imersie, intrucat apa are o putere de racire de 25 de ori mai mare 
decat aerul. Se considera ca supravietuirea nu poate depasi o ora in apa la temperatura de +10°C. 


Semne clinice 
Reactia organismului uman fata de temperatura scazuta a mediului ambiant este bifazica. 
1. Faza reactiva (temperatura centrala 37-33°C): 
3. intensificarea metabolismului energetic bazal, hipercatecolaminemie; 
4. clinic: 
tremor, agitatie psiho-motorie; 
tahicardie, tahipnee, cresterea TA; 
vasoconstrictie periferica, racirea extremitatilor cu un gradient termic intre centru si periferie 
de cca 10°C. 
2. Faza areactiva ( de hipotermie paralitica, temperatura centrala 33-30°C): 
deprimarea tuturor functiilor vitale: cerebrala, cardiaca, respiratorie, renala, metabolismul bazal; 
clinic: 

bradicardie, hTA, bradipnee; 
somnolenta, hiporeactivitate. 
3. Coma hipotermica (28-30°C): 
- “moartea alba” se produce prin fibrilatie ventriculara si stop cardiac. 


Tratamentul hipotermiei sistemica este de maxima urgenta. Evaluarea temperaturii corporeale se va 
face prin termometrizare intrarectala, temperatura axilara si orala nefiind un parametru eficient pentru 
monitorizare. Se va evita intotdeauna masajul si mobilizarea activa sau pasiva a bolnavului, care 
intensifica schimbul dintre compartimentul central si cel periferic, cu scaderea suplimentara a 
temperaturii centrale. Se indeparteaza hainele reci sau ude. Resuscitarea cardio-respiratorie se 
recomanda doar in cazul stopului cardiac. Daca pacientul prezinta puls sau respiratie oricat de slaba, 
masajul cardiac extern nu e recomandat, intrucat poate precipita instalarea fibrilatiei ventriculare. 
La spital, atitudinea terapeutica va consta in: 
monitorizarea functiei cardio-respitatorii, tratarea aritmiilor cardiace, resuscitare sau defibrilare daca 
este cazul; 
- cateter venos central si periferic, cu recoltarea de sange pentru investigatii (hematologice, gaze 
sanguine, pH, ionograma) si reechilibrare hidroelectrolitica si acidobazica; 
- sondaj vezical pentru monitorizarea diurezei; 
- reincalzirea bolnavului se poate face prin: 
> incalzirea rapida prin imersie in apa la 40-45°C (cea mai frecvent practicata); 
> diferite metode de reincalzire interna : 
infuzia de solutii calde pe cateter venos central; 
dializa peritoneala cu solutii calde 
inhalarea de gaze calde; 
toracotomie cu incalzire directa a mediastinului cu ser cald; 
vasodilatatoare si antiagregante, pentru prevenirea trombozelor; 
oxigenoterapia, intotdeauna o masura salutara, datorita deprimarii functiei respiratorii; 
tratamentul complicatiilor: infectii bronho-pulmonare, insuficienta renala acuta, degeraturile. 

INFECȚIA CHIRURGICALĂ 


Prof. Dr. Şerban GAVRILESCU 
Conf. Dr. Valentin GRIGOREAN 


GENERALITĂȚI 


Intre organism şi factorii agresivi microbieni, virali şi parazitari, din mediul înconjurător este 


stabilită o stare de echilibru guvernată pe de o parte de agresivitatea (virulenta) germenilor şi pe de 
altă parte de capacitatea organismului de a se opune acesteia prin mijloacele sale de apărare, înnăscute 
sau dobândite pe parcurs. Acest echilibru se poate rupe în favoarea agresivitatii germenilor prin două 
categorii de mecanisme, producând o stare patologică locală şi generală cunoscută sub numele de 
infecție . Mecanismele sunt: 

a) creşterea agresivitatii germenilor prin: 

- intrarea in contact a organismului cu germeni neobisnuiti, cu virulență sporită; 

- creşterea virulentei germenilor obişnuiţi (saprofiti) care devin patogeni (patogeneizare). 

b) scăderea rezistenţei organismului datorită: 

- expunerii la factorii de mediu (iradiere); 

- unor boli cronice debilitante (neoplasm, tuberculoză, etc); 

- administrării unor medicamente care scad capacitatea de răspuns imunologic (cortizon); 

- acțiunea unor virusuri cu efect deprimant pe sistemul imunitar (v.gripal, v.imunodeficientei umane 
dobândite — HIV) 


Infecția chirurgicală” este acea categorie de infecții care beneficiază de tratament chirurgical. 


Spre deosebire de infecția „medicală”, cea „chirurgicală” se caracterizează prin următoarele: 


este determinată de obicei de o asociere de germeni (este plurimicrobiană) 
focarul infecțios inițial nu are tendinţe de vindecare spontană 
are caracter local necrozant 


Clinica infecţiei chirurgicale 


Din punct de vedere clinic, focarul de infecţie chirurgicală se caracterizează prin patru semne puse 
în evidență de mult de către Celsius (semnele celsiene) la care s-a adăugat încă un semn descris de 


Hunter. 
a. 


roseata locală („rubor”). Zona infecției se deosebeşte de regiunile adiacente printr-o coloratie 
roşie-vie. Aceasta se datorează hiperemiei locale determinată de factorii chimici eliberaţi din 
celulele distruse de germeni (kinine active) care paralizează receptorii vasculari determinând o 
dilatare a vaselor cu adunare de sânge în exces în zona infectată. 

tumefactia locală („tumor”). Regiunea infectată apare tumefiată, cu relieful mărit. Aceasta se 
explică în prima fază prin acumularea de apă în ţesuturi (edem) datorită transvazării lichidului 
în condiţiile unei dilatatii vasculare. Ulterior, prin acţiunea distructivă a germenilor se 
acumulează în zonă ţesuturi mortificate, germeni, leucocite, formând puroiul. Acumularea 
purulentă măreşte tumefactia care devine fluctuentă, moale. 

căldura locală (,,calor’). Zona tumefiata şi roşie posedă o temperatură mai mare cu câteva 
grade decât regiunile normale. Hipertermia se explică pe de o parte prin hipervascularizatia 
locală, dar şi prin metabolismul local exacerbat cu consum masiv de oxigen şi glucoză. 

durerea locală („dolor”) este maximă în centrul focarului. Ea se datorează iritării terminatiunilr 
nervoase libere din epiderm şi derm de către produşii intermediari toxici ai metabolismului 
care în lipsa unei cantități suficiente de oxigen local se acumulează (acidul lactic şi acidul 
piruvic rezultați din faza anaerobă a ciclului glicogenolitic Krebs). 

impotenta funcțională (,,functio laesa”) este semnul descris de Hunter care precizează că un 
segment al corpului atunci când este infectat îşi limitează mişcările. Segmentele membrelor 
sunt fixate în flexie. Extrapolând acest semn la nivelul organelor interne a fost enunțată legea 
Stockes: „în apropierea unui focar inflamator, musculatura netedă devine paretică” (aşa se 
explică pareza intestinală în cazul peritonitelor, abceselor peritoneale, etc.). 


In afara semnelor locale există semne generale ale infecției: stare febrilă, frisoane, tahicardie, 


polipnee, inapetenta, greturi, cefalee. 

Diagnosticul paraclinic 


Confirmarea unei stari infectioase se face prin examene paraclinice. 


leucocitoza este crescută la valori care pot depăşi 12-15.000 leucocite/mm” . În cadrul 
formulei leucocitare se constată predominanta granulocitelor până la 85-90% (deviere spre 
stânga a formulei Arneth). Există însă situații în care starea infecțioasă se asociază cu 
normoleucocitoză sau chiar leucopenie. Sunt cazurile în care sistemul hematoformator este 
inhibat (tratamente cronice cu cortizon, citostatice, stări post-iradiere, infecţii virale, etc.). Este 
interesant şi important de urmărit variația în dinamică a numărului leucocitelor (curba 
leucocitară). Se observă concomitent cu agravarea stării generale o creştere brutală (,,spike’’) a 
numărului globulelor albe corespunzător unei descărcări masive în sânge a germenilor 
(bacteriemie) şi apariţia focarelor septice la distanță (septicemie) 

alte valori ale constantelor sanguine sunt dereglate: VSH este crescută, valoarea fibrinogenului 
este crescută, proteina C reactivă este prezentă,apare hiperazotemie (cresc valorile ureei şi 
creatininei serice), amilazemia poate fi crescută. 

în urină se constată: creşterea densității urinare, apariţia cilindrilor hialini sau chiar granuloşi 
hemocultura constă în determinare, izolarea şi cercetarea sensibilităţii germenilor din sânge. 
Pozitivarea hemoculturii este edificatoare pentru răspândirea infecției, atunci când germenii 
izolaţi în sânge sunt aceeaşi cu germenii izolați din focar. 


Recoltarea hemoculturii trebuie să respecte o serie de reguli: 


hemocultura se recoltează repetat, 

recoltarea se face la intervale fixe, 

se recoltează sânge din ambele brațe, 

în caz de frison se va recolta o probă suplimentară, 

este necesar ca mediile de cultură pe care se recoltează sângele să fie potrivite atât pentru 
germeni aerobi cât şi anaerobi 

cercetarea puroiului este de o importanță capitală. Puroiul se recoltează fie pre-operator (prin 
punctie), fie în timpul intervenției chirurgicale. 


Cercetarea lichidului purulent presupune mai multe etape: 


a) cercetarea macroscopică: aspectul puroiului poate aduce informaţii în legătură cu 
germenul care l-a produs (puroiul pneumococic este verzui, cel stafilococic este inodor, 
cremos - vâscos, cel streptococic este fluid, cel produs de germenii anaerobi este fluid, 
cenuşiu-murdar, urât mirositor, uneori cu gaze); 

b) bacterioscopia directă este o metodă simplă, oriunde aplicabilă, care aduce în câteva 
minute informaţii orientative valoroase. Constă în executarea unui frotiu care va fi colorat 
simplu (albastru de metilen sau Gram) şi examinat extemporaneu; 

c) insamantarea puroiului pe diverse medii de cultură (inclusiv medii pentru germenii 
anaerobi) şi selectionarea germenului; 

d) identificarea germenului prin coloratii specifice; 

e) cercetarea sensibilitatii germenului identificat la diverse antibiotice (antibiograma). 

Ultimele trei proceduri aduc informatii exacte despre germenele cauzal si antibioticele la care 

acesta este sensibil. Din păcate, parcurgerea acestor proceduri necesita timp (2-4 zile, sau mai 

mult). Însă, instituirea tratamentului antibiotic nu poate aştepta verdictul antibiogramei, 
hotărârea luându-se pe baza informaţiilor obţinute prin primele două proceduri. 

2. ANTIBIOTICOTERAPIA ÎN CHIRURGIE 


2.1 Antibioticoterapia profilactica 


În intervenţiile chirurgicale (în special abdominale) există riscul apariţiei postoperatorii a unor 
complicații infecțioase în special la nivelul peretelui abdominal (în grăsime, dar şi la nivel muscular). 
Spre deosebire de cavitatea peritoneală care posedă o capacitate deosebită de a se autoapăra împotriva 
infecțiilor, peretele — în special grăsimea subcutanată — se apără slab. La acest nivel se acumulează 
cantităţi variate de sânge şi limfă care constituie mediu excelent pentru dezvoltarea germenilor. 


Germenii care produc aceste infecții provin mai puţin din mediul înconjurător (tegumente, 
instrumente, aer) datorită măsurilor de asepsie şi antisepsie luate preoperator, proveniența lor fiind din 
interiorul organismului. Momentul în care se produce contactul între plaga parietală şi conţinutul 
septic este denumit „moment septic al operației”. 


Din punctul de vedere al septicitatii, operaţiile se impart în 4 categorii: 
I — operaţii „curate” — care nu prezintă moment septic (operaţiile pentru hernii necomplicate, 


varice, guşă, etc); 

II — operații „curat-contaminate”. În cursul intervenţiei apare un timp operator, de regulă de 
scurtă durată, în care cavitatea abdominală şi implicit plaga pot veni în contact cu germeni patogeni (în 
cursul apendicectomiei pentru apendicită cronică momentul secţiunii apendicelui, în cursul 
colecistectomiei — secțiunea canalului cistic). 

III — operaţii „contaminate”. Timpul septic este important şi de lungă durată (operaţii pentru 
apendicita acută, colecistectomia pentru colecistită acută, operaţii pe colon, etc,). 

IV — operaţii „murdare”. Timpul septic durează foarte mult, este predominant. Cavitatea 
abdominală este contaminată cu conținut purulent cu germeni agresivi (peritonite, ocluzii neglijate, 
perforatii de abcese, etc.). 

Riscul apariţiei infecţiei postoperatorii creşte în funcţie de gradul de septicitate al operaţiei. De 
aceea antibioticoterapia profilactică este facultativă la prima categorie, indicată la a doua şi obligatorie 
la ultimele două. 


Regulile efectuării antibioticoterapiei profilactice sunt stabilite precis. 

1) Se efectuează cu antibiotice cu spectru larg ce acoperă şi germenii anaerobi (cefalosporine de 
generații superioare — a 3-a sau a 4-a). 

2) Concentrația antibioticului trebuie să fie maximă în ţesuturi în timpul septic. De aceea 
administrarea antibioticului cu mult timp înaintea operaţiei (4-6 ore) este inutilă deoarece în 
momentul septic concentrația antibioticului în țesuturi a scăzut. Tot aşa, administrarea aşa-zis 
profilactică a antibioticelor după operaţie este inutilă. 

3) Antibioticul se administrează intravenos la începutul operaţiei (în timpul inducției anestezice). 
Dacă operaţia durează foarte mult şi dacă antibioticul administrat are un timp de înjumătățire 
rapid, se va administra o doză suplimentară în timpul operaţiei. Administrarea postoperatorie cu 
titlu „profilactic” este inutilă. 

4)  Antibioticul administrat în monodoză trebuie să aibă o concentraţie suficientă. Se va administra 
doza maximă prescrisă. 


2.2 Antibioticoterapia curativă 
Cu totul altfel se pune problema unei terapii curative cu antibiotice, indicată în cazurile în care 


infecția a depăşit nivelul local (bacteriemie, septicemie certificată prin hemocultură). 
Şi în acest caz există o sumă de reguli care trebuie respectate întocmai. 


Antibioticoterapia trebuie executată tintit 

a) În cazul in care se cunoaşte germenul, sau se bănuieşte cu mare probabilitate care este acesta, se 
vor administra antibiotice active (conform antibiogramei) sau cunoscut active (pe baza 
statisticii) asupra germenului respectiv; 

b) În cazul în care identitatea germenului este necunoscută se vor administra antibiotice bactericide 
cu spectru cât mai larg (de preferință Cefalosporine de generaţie superioară 3-4); 

c) In cazul în care terapia iniţială a avut rezultat favorabil şi antibiograma sosită ulterior arată 
rezultatului „in vivo” continuându-se schema inițială; 

d) În cazul în care schema terapeutică inițială a condus la un rezultat nesatisfăcător, iar 
antibiograma a explicat aceasta prin sensibilitate scăzută a germenului la antibioticele iniţiale, se 
va schimba schema terapeutică conform antibiogramei. 


Antibioticoterapia se efectuează de regulă cu asocieri de antibiotice 
Antibioticele sunt bacteriostatice (inhibă multiplicarea germenilor) — grupa II Javetz — si 
bactericide (distrug germenii) — grupa I Javetz. Asocierea a două sau mai multe antibiotice poate avea 
efect: sinergic (se potenţează având efect mai mare decât suma efectelor izolate), antagonic (efectul 
asocierii este mai mic decât suma efectelor izolate), sau indiferent. 
Asocierea a două antibiotice din grup I Javetz (bactericide) are de cele mai multe ori efect 
sinergic, deci este de preferat. 
Antibioticele bactericide sunt: 
-  betalactaminele (Penicilinele, Meticiclina, Oxacilina, Ampicilina şi Cefalosporinele); 
-  oligozaharidele (Streptomicina, Kanamicina, Gentamicina, Neomicina); 
-  polimixinele (Polimixina B, Colistin). 


Antibioticele se administrează în doze mari 
Administrarea în doze mici sau medii este ineficientă terapeutic în raport cu germenii putând 
duce la efecte mutagene asupra acestora (creşterea rezistenţei, patogenizarea germenilor saprofiti, 
câştigare de virulență). De aceea dozele trebuie să fie calculate la nivelul maxim admis/kg corp. 
Ținând seama de perioada de înjumătățire şi de ritmuil de eliminare (in special renal) se va stabili 
orarul administrării astfel încât să se menţină o concentrație eficientă în sânge şi ţesuturi. 
Administrarea antibioticelor se face: 
- oral, în cazul în care bolnavul are o bună toleranţă digestivă şi un tranzit intestinal regulat; 
- intramuscular la intervale fixe (6,8,12 ore); 
- intravenos la intervale fixe (6,8,12, 24 ore); 
- intravenos continuu — diluând antibioticul în soluţia de perfuzat cu administrare controlată 
(injectomat). 
Trebuie ţinut seama de asemenea de calitatea funcției renale. În caz de insuficiență renală există riscul 
supradozării antibioticelor, iar unele antibiotice din grupa oligazaharidelor (Gentamicina, Kanamicina) 
sunt considerate toxice renale. 


Antibioticoterapia se continuă până la obţinerea rezultatelor dorite 

Efectul antibioticelor nu se vădeşte imediat, o scădere a temperaturii în seara zilei când s-a 
inițiat tratamentul se datorează oricăror altor factori (evacuarea unui abces, de exemplu), dar nu 
antibioticului. Aprecierea eficacitatii tratamentului începe după circa 24-48 ore de la iniţierea sa. 

Antibioticul se administrează până la obţinerea rezultatului dorit: dispariţia febrei si 
menţinerea stabilă (cel puţin 2 zile) a apirexiei, negativarea hemoculturilor. De obicei aceste rezultate 
se obțin după 7-9 zile de tratament. 

Întreruperea antibioticoterapiei se face brusc, oprind complet administrarea. Este greşită 
metoda întreruperii „treptate”, „în coadă de peşte” 

Toate aceste reguli au fost depăşite de antibioticele moderne de mare putere (Cefalosporine de 
generaţia 3 şi 4) care se administrează de regulă în doză unică zilnică (cel mult de 2 ori/zi), singure, 
fără asociere şi un timp limitat (până la 4-5 zile). 

2.3 Efectele secundare ale antibioticelor 


Fie că se administrează in schema „profilactică” sau in schemă „curativă”, antibioticele — 
medicamente active — pot avea efecte nedorite, unele foarte grave. 


a) Fenomenele alergice pot avea manifestări diferite de la efecte minore (urticarie, prurit, 
hiperemie) până la cele majore (edem, edem generalizat Quinke cu insuficiență respiratorie acută). 
Evitarea acestor fenomene se obţine prin informare asupra eventualelor fenomene alergice din 
antecedente, iar în lipsa informaţiilor sau în cazul administrării unui antibiotic nou prin testarea 
injectat). 
În cazul alergiei cunoscute sau depistate se va schimba antibioticul, iar în condiţiile 
obligativitati sale, administrarea va fi permisă doar după desensibilizare. 


b) Fenomene toxice. Ca orice medicament activ, antibioticele au un grad de toxicitate are trebuie 
luat în considerație. Acesta este dependent de doza administrată, durata administrării şi posibilitatea 
organismului de a elimina antibioticul (în special pe cale renală). 
Cele mai cunoscute efecte toxice sunt următoarele: 
-  neurotoxicitate (peniciline, oligozaharide, colistin); 
-  mielotoxicitate — până la aplazie medulară (cloramfenicol); 
-  nefrotoxicitate (gentamicina, kanamicina, colistin); 
-  declanşare de fenomene miasteniforme (blocarea sinapsei neuromotorii cu pareză musculară 
flască): neomicina, streptomicina, bacitracina, colistin atunci când sunt administrate în 
interiorul seroaselor (pleura, peritoneu). 


c) Selecția germenilor este un efect asupra bacteriilor patogene cu importanță majoră şi 
consecințe grave. Constă în proliferarea liniilor de bacterii insensibile la dozele uzuale şi selectionarea 
unor bacterii greu de anihilat. Cel mai bun exemplu este al Penicilinei. Dacă în urmă cu 5 decenii 
dozele uzuale zilnice suficiente erau de 200 000 — 300 000 u.i., actualmente pentru a obține acelaşi 
efect sunt necesare doze de 6-8 000 000 u.i., deci de 30-40 de ori mai mari, doze care încep să se 
apropie periculos de nivelul dozei toxice. 


3. INFECTIILE LOCALIZATE 


Infectiile acute localizate sunt procese supurative necrozante şi limitate topografic a căror 
corectă rezolvare terapeutică impune de obicei intervenţia chirurgicală. Se aplică în acest caz vechiul 
principiu medical „ubi pus, ibi vacuo” (acolo unde este puroi, el trebuie evacuat). 

Determinate de agenți microbieni diverşi, între care predomină stafilococul (dar şi 
streptococul, pneumococul, colibacilul, germenii anaerobi), sau micotici, infecțiile localizate se pot 
cantona oriunde în organism. Din motive didactice, dar şi datorită frecvenţei lor deosebit de mari se 
studiază cele cu localizare somatică. 


3.1 Abcesul cald 


Abcesul cald este o infecţie acută caracterizată prin existenţa unei colecții purulente localizate, 
bine delimitată în raport cu țesuturile adiacente. 


În determinismul abcesului cald se recunoaşte o poartă de intrare şi agentul patogen propriu- 
zis. 
a) Poarta de intrare este reprezentată în cazul abceselor somatice de o soluție de continuitate la 
nivelul tegumentelor (plagă, intepatura, escoriatii sau traiectul unui instrument medical — ac — 
insuficient aseptizat). Atât în cazul abceselor somatice, dar mai ales al celor viscerale, accesul 
agentului patogen se poate face şi pe cale vasculară sau limfatică de la distanță. 

b) Agentul patogen este de cele mai multe ori microbian. Din germenii incriminati stafilococul 
este prezent în 80% din cazuri, cunoscându-se însă şi abcese produse de streptococ, pneumococ, 
Esherichia coli, germeni anaerobi sau combinaţii plurimicrobiene. 

Abcesul cald se poate dezvolta oriunde la nivelul organismului atât în zona somatică a 
acestuia, caz in care afectează cu predilecție țesutul conjunctiv lax-grăsos subcutanat, cât şi la nivelul 
viscerelor parenchimatoase (abcesele hepatice, splenice, renale, cerebrale, etc.) precum şi seroaselor 
(abcese peritoneale, empiem, etc.). Din motive didactice se studiază abcesul cald somatic. 


Morfologic abcesul cald se defineşte prin două componente: peretele şi conținutul. 
a)Peretele abcesului („membrana piogenă”) separă net conținutul purulent de țesuturile adiacente, fiind 
expresia luptei organismului în fata agresiunii agentului patogen. El are o consistență fibroelastică, o 
grosime variind între 1-2, până la 7-8 mm şi este alcătuit din 3 straturi conjunctive: 

- stratul intern în contact cu cavitatea, format dintr-o reţea de fibrină în ochiurile căreia se 
găsesc leucocite şi germeni; 

- stratul intermediar format din ţesut conjunctiv tânăr, bine vascularizat printr-o reţea de 
capilare de neoformatie de tip embrionar; 

- stratul extern, dur, scleros, a cărui densitate creşte spre periferie constituind o adevărată 

„barieră biologică” 

b) Conţinutul abcesului cald este alcătuit din puroi a cărui cantitate variază de la câţiva mililitri pana 
la, în cadrul abceselor gigante, litri. Puroiul este o magmă alcătuită din ţesuturi necrozate, resturi de 
hematii, fibrină, leucocite şi germeni. 

Abcesele somatice se caracterizează prin simptome şi semne locale celsiene (tumor, rubor, 
calor, dolor) şi impotenta funcțională a segmentului (functio laesa) precum şi prin semne generale care 
nu sunt însă obligatorii (febră peste 38°, frison, curbatură, greturi, stare generală alterată). 
Simptomatologia diferă în funcţie de stadiul evolutiv al bolii. 

a) Faza presupurativă durează 1-2 zile. În această perioadă durerea este pe prim plan, exacerbată 
nocturn şi prin poziționarea declivă în cazul afectării membrelor. Tegumentele sunt roşii, cu 
temperatură locală crescută, îngroşate prin edem. Dacă abcesul se dezvoltă în apropierea unei 
articulaţii aceasta este blocată, de obicei în flexie. 

b) Faza supurativă (abcederea) corespunde zilelor 2-5 timp în care se formează colecţia. Durerea 
scade în intensitate căpătând un caracter de „tensiune” şi devine pulsatilă. Tumefactia creşte in 
dimensiuni şi prin ramolire devine fluctuentă, durerea provocată la presiune fiind maximă în ziua de 
maximă fluctuență. Tegumentele initial roşii şi îngroşate se subtiaza către sfârşitul intervalului 
devenind livide. Pe plan general se intensifică fenomenele septice, febra devenind oscilantă. 

c) Faza de fistulizare. După zilele 6-8 se poate produce fistulizarea la suprafață prin erodarea 
tegumentelor. Puroiul se scurge prin orificiul fistulos concomitent cu prăbuşirea brutală a fenomenelor 
dureroase locale şi septice generale. Fistulizarea nu echivalează însă cu vindecarea, deoarece traiectul 
fistulei (anfractuos, de mici dimensiuni şi fără localizare declivă) nu poate asigura evacuarea în 
totalitate a puroiului. Urmează supuratie cronică, fistule trenante şi recidive. 


Tratament. Dintre cele două modalităţi de tratament (medical şi chirurgical) cea de a doua este 
regula. 


a) Tratamentul medical comportă următoarele indicaţii: 

- în faza presupurativă un tratament rezolutiv local asociat cu tratament antiinflamator pe cale 
generală poate conduce la retrocedarea fenomenelor ; 

- în faza supurativă asocierea fenomenelor generale de tip toxico-septic justifică 
antibioticoterapia asupra germenului identificat sau, în prealabil, bănuit a fi responsabil de 
supuratie (prin bacterioscopie directă); 

- tratamentul dezechilibrelor asociate este util atunci când boala survine pe un teren patologic pe 
care îl decompensează (diabet, insuficiență respiratorie, cardiacă, etc.) 


1? 


b) Tratamentul chirurgical este opțiunea fundamentală bazat pe principiul „ubi pus, ibi vacuo 
(„acolo unde este puroi, el trebuie evacuat”). Afectiunea impune operația de urgență. 

e Anestezia poate fi locală, de contact sau prin infiltratie. Este utilă anestezia generală de scurtă 
durată 

e Incizia va fi largă, paralelă cu pliurile de flexiune având o lungime cel putin egală cu 
diametrul maxim al colecţiei, rezultând o plagă în formă de „con” sau clopot. Urmează evacuarea 
puroiului, sfacelurilor, debridarea plăgii şi căutarea insistentă a diverselor funduri de sac pentru a 
descoperi un eventual abces în „buton de cămaşă”. După toaleta plăgii aceasta va fi lăsată deschisă şi 
controlată zilnic, cicatrizarea realizându-se „per secundam”. 

În cazul abceselor mari, cu funduri de sac, drenajul unic sau multiplu cu tuburi exteriorizate prin 
contraincizii declive este indicat. 


3.2 Flegmonul 


Spre deosebire de abces la care infecția este circumscrisa, localizată, în flegmon aceasta este 
difuză, cu tendință de necroză progresivă şi propagare extensivă. 


Germenii producători ai flegmonului sunt în special acei cu acțiune necrozantă (stafilococul 
auriu, streptococul anaerob, clostridii). Germenii de obicei se asociază. 


Morfologic, flegmonul se localizează în special la nivelul membrelor, subcutanat, în spaţiile 
conjunctive, în interstitiile musculare pe care le dilacerează. 

Tesuturile sunt necrozate, sfacelate progresiv, la periferia zonei există edem şi treneuri de 
limfangită. Spațiile sunt disecate anarhic. Nu se constată prezența vreunei bariere care să limiteze 
supuratia de ţesut normal. 

Puroiul se găseşte în cantitate variabilă, uneori surprinzător de puţin în raport cu amploarea 
necrozei. El este verzui, cenusiu, fetid, atunci când conţine germeni anaerobi, amestecat cu sfaceluri 
tisulare. 


Clinica este dominată de semnele generale, expresie a severitatii afecțiunii. Febra este 
constantă, apar deseori frisoane, bolnavul este agitat, tahicardic, dispneic. Local: tegumentele prezintă 
edem important, difuz, sunt roşii cu zone livide. Durerea este difuză şi surdă, fluctuenta apare tardiv 
sau poate lipsi. Ganglionii regionali sunt măriți şi durerosi. 


Tratamentul trebuie să fie energic şi bipolar: 

a) tratamentul medical cuprinde antibioticoterapia pe cale generală, având în vedere fenomenele 
toxico-septice, prezente adeseori; se asociază tratamentul de susținere a funcţiilor vitale 
afectate de procesul toxico-infectios; 

b) tratamentul chirurgical constă în executarea de incizii multiple şi largi de degajare. Zonele 
necrozate se excizează şi se drenează larg spaţiile restante. Palga se spală insistent cu apă 
oxigenată, soluţii de cloramină şi betadină. 


3.3 Foliculita 


Germenele responsabil de inflamatia foliculului pilos este stafilococul auriu, aflat de obicei pe 
tegumente, în special la nivelul ostiilor canalelor glandelor sebacee. Pătrunderea sa până la nivelul 
foliculului pilos din derm este favorizată de microtraumatisme care produc mici soluţii de continuitate. 


Afectiunea se localizează predilect în zonele bogate în pilozitate (fata, scalpul, regiunea 
pubiană, membrele, fata dorsală a degetelor). 

La nivelul dermului se constituie un microabces având în centru foliculul pilos, abces care 
bombează la exterior sub forma unei flictene. 

Afectiunea evoluează cu o secvenţă caracteristică: initial apare o mică zonă hiperemică 
centrată de firul de păr la nivelul căreia se produce un prurit moderat; în a doua etapă zona bombează 
superficial prin edemul supraiacent micii colecţii, urmează apariția unei flictene, care ulterior 
fistulează eliminându-se puroiul împreună cu firul de păr. În final zona restantă se cicatrizează printr-o 
microcicatrice scleroasa. 

Boala are caracter recidivant, cu extindere regională, noi foliculi piloşi infectandu-se „în serie” 
unul de la altul. 


Tratamentul este conservator cu măsuri de igienă locală, epilare şi badijonare a suprafeţei 
epilate cu soluţii antiseptice. Se pot folosi proceduri fizioterapeutice (raze ultraviolete). 
In cazurile rebel recidivante se poate apela la vaccinul antistafilococic sau autovaccin. 


3.4 Furunculul 


Furunculul este o infecție necrozantă care interesează firul de păr şi glanda sebacee adiacentă. 
Prin etiologie, morfopatologie şi evoluţie este înrudit cu foliculita de care îl diferențiază gravitatea 
mult mai mare determinată de agentul etiologic diferit (stafilococ necrozant). 

Leziunea apare exclusiv în regiunile acoperite de păr şi constă într-o necroză tisulară extensivă 
pornită de la nivelul firului de păr şi glandei sebacee şi care cuprinde apoi dermul şi epidermul 
adiacent. Leziunea, cu dimensiuni care pot atinge 1-2 cm, constă într-un conglomerat necrotico- 
purulent în centrul căruia se găseşte un sfacel necrotic (burbion) iniţial aderent de patul bazal al 
leziunii de care ulterior se detaşează. Perilezional se constată un edem inflamator dur care cuprinde 
tegumentul în toată grosimea sa. 


Clinica. Boala debutează asemănător foliculitei, având ânsă o amploare şi o durată mai mari. 
Ea se întinde pe parcursul a 10-12 zile evoluând în etape: 

- initial apare o zona pruriginoasă centrată de firul de păr care în câteva zile se transformă într-o 
tumefactie roşie cu edem important; 

- după 2-3 zile tumefactia indurată capătă aspectul unui con de culoare roşie prezentând în vârf 
o flictenă de culoare gălbuie; 

- în următoarele 48 de ore flictena fistulizează eliminându-se o serozitate şi puroi. Craterul 
consecutiv fistulizării conţine în centrul său un dop verzui — burbionul; 

- după alte două zile burbionul se detaşează, patul restant granulându-se secundar în câteva zile; 

- in final se constituie o cicatrice cheloidă local mutilanta. 


Tratament. Măsurile terapeutice trebuie să fie energice în mai multe direcţii. 

a) Tratamentul medical comportă: 

- tratament antibiotic specific după schema antibioticoterapiei curative; 

- stimularea nespecifică a imunitatii prin administrare de vaccin polimicrobian, Polidin, gama- 
globulină; 

- tratament imunologic specific cu anatoxină stafilococică, vaccin antistafilococic şi, în cazurile 
recidivante, autovaccin; 

- tratamentul terenului debilitat: compensarea diabetului, terapie nutritionala. 

b) tratamentul chirurgical _va fi aplicat în faza de abcedare şi va consta în decaparea flictenei, 
debridare, evacuarea burbionului (în momentul când acesta este detaşabil), dirijarea 
cicatrizării. 


3.4. Furunculul antracoid 


Furunculul antracoid (carbunculul) îşi datorează numele asemănării cu leziunea caracteristică unei 
boli infecțioase denumită Antrax. El este o formă specială, gravă, a furunculului, definindu-se ca o 
aglomerare de furunculi într-o zonă delimitată. 


Localizat cu predilecție la nivelul cefei, spatelui, dar şi pe fata dorsală a degetelor, leziunea 
constă într-o zonă de necroză masivă a dermului pătrunzând până la nivelul hipodermului, care 
realizează o cavitate purulentă în care se găsesc mai multe burbioane confluente. Patul leziunii 
este format din ţesut conjunctiv dens inflamat, indurat, iar la suprafață pielea apare a un placard 
cenuşiu-brun, ciuruit de numeroase orificii fistuloase. Leziunea poate atinge 5-6 cm în diametru, 
țesuturile din jur fiind inflamate, indurate. 


128 


- Manual de chirurgie pentru studenti - 


Afectiunea se dezvolta de obicei la bolnavi cu tare organice, batrani, diabetici, malnutriti, in 
carenta de vitamine. În faza congestivă se constituie un placard tegumentar violaceu, dureros, 
edematiat care se extinde, transformându-se într-o tumefactie dură. După 3-4 zile apar pe suprafaţa 
acestuia flictene care fistulizează succesiv eliminând dopuri necrotice şi puroi vâscos. Craterele 
astfel realizate se cicatrizează în timp rezultând o cicatrice cheloidă, voluminoasă, mutilantă. 

Bolnavul este în stare toxio-septica, febril (38-39°) cu frisoane, cefalee, anorexie, vărsături. 


Terapia este bazată pe aceleaşi principii ca cea a furunculului acordându-se importanță mare 
componentei medicale, dată fiind severitatea toxio-septică. Tratamentul chirurgical prezintă o serie 
de particularități: 

- anestezia va fi generală; 

-  incizia se execută cu bisturiul electric pentru a limita sângerarea difuză greu de stăpânit 

- dupa incizia care se efectuează „în cruce” se decolează cele 4 lambouri şi se excizează 
țesuturile mortificate, burbionul şi țesutul grăsos afectat; plaga rezultantă poate fi „plombată” 
cu antibiotice. 


3.5 Hidrosadenita 


Afectiunea, denumită şi „abces tuberos” sau boala lui Verneuil este o supuratie acută a glandelor 
sudoripare. Ea afectează glandele sudoripare epocrine, glande de 10-20 de ori mai mari decât cele 
obişnuite, localizate grupat în anumite regiune anatomice, în special în fosa axilară, glande care au 
o sorginte ontogenetică apropiată de cea a foliculului pilosebaceu, de unde şi similitudinea dintre 
hidrosadenită şi furuncul. 


Morfopatologie. Infectarea glandei cu stafilococul auriu produce o leziune inflamatorie initial 
dinamică dar care, spre deosebire de furuncul, evoluează spre profunzime în hipoderm. Infectarea 
concomitentă şi succesivă a glandelor adiacente conduce la colecții purulente cu porţiuni necrozate 
şi septuri, înconjurate de un edem dur şi acoperite cu tegumentele care prezintă multiple fistule. 
Nu se constată existența burbioanelor. 


Diagnostic. La nivelul axilei se dezvoltă tumorete inflamatorii multiple, simultan şi succesiv. 
Acestea sunt aderente de piele şi nu sunt centrate de firele de păr. Tumoretele roşii, dureroase, pot 
conflua şi fistulizează succesiv prin mai multe orificii prin care se scurge un puroi alb, cremos, 
nemirositor. Leziunile sunt însoţite de semne regionale: limfangită, edem al brațului, impotenta 
funcţională a membrului superior fixat in semiabductie. 

Evoluţia leziunii este stadială: inflamare, abcedare, fistulizare, cicatrizare vicioasă, uneori cu 
tendinţă de cronicizare şi cu recidive frecvente. 


Tratament. În etapa neabcedată, inflamatorie, tratamentul medical constă în măsuri locale — 
epliare, aplicaţii de comprese Prisnitz, roentgenterapie (3-4 şedinţe 100-200r/sedinta) conomitent cu 
antibioticoterapie pe cale generală (Oxacilină 3-4 g/zi). 

Hidrosadenitele abcedate vor fi abordate chirurgical prin incizii paralele cu pliurile de flexie 
axilară prin care se va face evacuarea şi chiuretajul colecţiei, lăsând între incizii punți tegumentare 
suficient de late pentru a fi bine vascularizate. 


3.6 Limfangita acută 


Rolul de barieră fiziologică în calea infecțiilor pe care îl are aparatul limfatic face ca vasele 
limfatice să fie deseori încărcate cu germeni proveniţi de la un focar supurativ localizat. Atunci când 
aceşti germeni agresează însuşi vasul, acesta se inflamează, constituind limfangita. 

În funcție de mărimea vasului afectat, limfangita poate fi reticulară, interesând vasele mici 
perilezionale sau tronculară, când afectează colectoarele limfatice mai mari care converg înspre 
ganglioni. 

Germenii cauzatori sunt cei obisnuiti: stafilococul, streptococul (care are un tropism limfatic 
deosebit), colibacilul, pneumococul dar şi fungi (de la micozele interdigitale) în special la diabetici. 


Poarta de intrare este reprezentată fie de microtraumatisme (intepaturi, escoriatii) sau de 
focare septice constituite la distanță (abcese, flegmoane) care pot fi prezente sau doar antecedente deja 
vindecate în momentul constituirii limfangitei. 


Evoluţia leziunii poate fi diferită. Micile limfangite reticulare se pot resorbi, spontan sau 
postterapeutic; alteori se produce tromboza vasului limfatic cu perilimfangită şi constituirea unui şirag 
de microabcese ce pot conflua (limfangita supurată) până la formarea unui flegmon difuz. În cazul 
bolnavilor tarati, imunodeprimati pot apărea placarde de limfangită gangrenoasă — placarde roşii 
acoperite cu flictene care conţin un lichid roz, pe fond cenuşiu-murdar. 


Diagnosticul se bazează pe cercetarea semnelor locale şi cunoaşterea prezenţei sau 

antecedentei focarului primar. 

a) In limfangita reticulară apare un placard roşu denivelat, cu edem şi o reţea de vase mici 
roşii anastomozate a căror culoare dispare la presiune uşoară. Diferentierea faţă de 
placardul din erizipel se face prin lipsa bureletului caracteristic acestuia. 

b) În limfangita tronculară sunt_vizibile, în axul membrului, unul sau mai multe treneuri 
paralele între ele şi anastomozate, care apar ca „lovituri de bici”. Diagnosticul diferenţial 
se face cu tromboflebita superficială. 


Tratament. In formele reticulare şi cele tronculare neabcedate este suficient un tratament local 
rezolutiv cu imobilizarea membrului, aplicare de comprese Priesnitz, concomitent cu asanarea 
focarului iniţial. In formele supurate se va proceda la evacuarea colecţiilor şi antibioticoterapie. 


3.7 Limfadenita acută 


Denumită şi „nodulopatie inflamatorie acută”, inflamatia ganglionilor este secundară unei 
limfangite tronculare pornită de obicei de la un focar supurativ de la distanță. Este posibilă 
insamantarea „în salturi” a ganglionilor, inflamatia sărind peste staţii, ca în cazul panaritiilor care pot 
determina la adenită axilară fără afectarea ganglionilor epitrohleeni. 


Procesul infecțios se dezvoltă din profunzime (hipoderm, spaţii celulo-grăsoase) către 

suprafaţă parcurgând mai multe stadii. 

a) adenita congestivă. Limfonodulii sunt mariti de volum, edematiati, congestivi cu 
mobilitatea păstrată (lipseşte periadenita). Ei sunt dureroşi la palpare, fiind 
acoperiţi de tegumente cu aspect normal. 

b) Adenita supurată. În interiorul ganglionilor apar microabcese care confluează prin 
distrugerea septurilor ce le separă iniţial. Se constituie un abces, al cărui perete este 
format din structurile ganglionare modificate inflamator. Clinic, etapa se 
recunoaşte prin faptul că unul sau mai mulţi ganglioni se fixează, pielea devine 
rosie, edematiata şi se percepe fluctuenta centrală. 

c) Adenoflegmonul se caracterizează prin extinderea supuratiei la mai multi ganglioni 
şi la țesuturile din jur (periadenită supurată). Apare o tumoare inflamatorie de 
dimensiuni mari care determină impotenta funcțională a membrului (în cazul 
localizării axilare) si are răsunet septic general sever. 


d) Adenita fistulizată. Fistulizarea se produce tardiv printr-unul sau mai multe orificii, 
evacuarea puroiului fiind urmată de cedarea simptomatologiei locale şi generale. 
e) Adenita scleroasă este consecința invaziei conjunctive cicatrizante în ganglionul 


care devine dur, scleros, cu structura limfatică distrusă determinând blocarea 
aferentelor limfatice din amonte şi putând produce edem dur în teritoriul subiacent. 


Tratament. Primul obiectiv terapeutic este asanarea focarului inițial localizat la distanţă, atunci 
când el mai există la data constituirii limfadenitei. Tratamentul local al leziunii diferă în 

functie de stadiu, pornind de la tratament rezolutiv in adenita congestiva, pana la evacuarea 
chirurgicală in cea supurata şi la incizii largi, multiple pentru evacuare, debridare şi drenaj în 
adenoflegmon. 


4. INFECTII DIFUZE 
4.1 Fasceita necrotizantă şi gangrena gazoasă 


Sunt afecțiuni infecțioase grave, uneori mortale, pornite de la o infecţie limitată cu evoluţie 
explozivă regională şi răsunet general important extrem de grav. Ele nu mai pot fi considerate a face 
parte dintre infecțiile localizate. 

Cele două entităţi sunt legate prin trăsături multiple având însă o serie de deosebiri: 

- ambele sunt generate de germeni anaerobi, a căror virulență este mai mică în cazul 

fasceitei necrotizante; 

- leziunile sunt difuze şi progresive. Viteza de extensie este foarte mare la gangrena gazoasă 

şi mai mică la fasceita: 

- în cazul fasceitei, leziunile necrotice sunt predominant la nivelul fasciilor, în gangrena 

gazoasă musculatura este distrusă în totalitate; 

- în gangrena gazoasă producția de gaz este foarte importantă; 

- ambele afecţiuni beneficiază de acelaşi tratament; inciziile şi sacrificiile tisulare sunt mai 

mici în fasceita necrotizantă; 

-  prognosticul gangrenei gazoase este mult mai grav decât al fasceitei. 


Se definesc a fi flegmoane necrotizante ale părților moi distrugând țesutul fascial (şi muscular) 
cu evoluţie extensivă produse de germenii anaerobi din grupul clostridiilor. 

Germenii sunt anaerobi din grupul Clostridii 

- clostridium perfringens; 

- clostridium edematiens; 

- clostridium septicum 

Aceştia posedă şi eliberează o toxină — lecitinaza, care afectează membranele celulare (care 
conține straturi de lecitină), mărind permeabilitatea pentru apă (edem) şi distrugând celulele (necroză). 

Sursa germenilor. poate fi exogenă sau endogenă. 
a) sursa exogenă. Germenii ajung din ambient prin plăgi (accidentale mai des, rareori operatorii. 
Plaga ce poate genera gangrena este anfractuoasă, neregulată cu distrugeri musculare, fragmente de 
corpi străini, hematoame profunde. 
b) Sursa endogenă este reprezentată de poluarea plăgilor operatorii cu germeni în special 
intestinali (cel mai frecvent în operaţiile pe intestinul gros şi apendice) datorită nerespectării rigorilor 
chirurgicale „în timpul septic”. 


Simptomatologia 

Simptomele şi semnele afecţiunilor septice necrozante sunt locale şi generale. Ele apar după o 
incubație scurtă care durează de la câteva ore la câteva zile. Deseori ele sunt prezente in după amiaza 
zilei operației care a produs infectarea. Semnele locale (edem, ischemie, necroză, producție de gaz) 
apar concomitent cu cele generale. 

e Edemul produce o senzaţie de tensiune sesizată de bolnav (,,pansamentul pare prea 

strâns”). Zona este destinsă, pielea lucioasă, palidă 

e Ischemia se manifestă prin schimbarea coloratiei tegumentelor, spre brun-roşcat cu pete 

livide; tendinţa de dezvoltarea centrifuga este vizibilă cu ochiul liber. Pielea este insensibilă 

e Necroza musculară şi facială apare ca zone albicioaseinter-musculare, muşchii au un aspec 

albicios „de carne fiarta”; din interstitii se scurge o secreție roşcată-maronie 

e Producţia de gaz este percepută ca un emfizem subcutanat, dând la palpare senzația 

caracteristică de ,,crepitatie” (presarea zăpezii).Ulterior tegumentele se acoperă cu pustule care 

contin un lichid cenusiu-murdar urât mirositor 

e Fenomenele generale sunt deosebit de severe şi rapid progresive. Ele se datorează 

- acțiunii neurotoxice a toxinelor microbiene; 

- acțiunii hemolizante a toxinelor; 

- hipovolemiei produsă prin „fuga” apei în interstitiile musculare. 

Bolnavul, initial agitat, are tulburări de comportament şi ulterior intră într-o stare de prostratie. 
Este febril, tahicardic, tahipneic, oligoanuric şi icteric. Fără tratament decesul survine în 
formele severe în câteva ore, iar în cele mai puţin severe în câteva zile. 


Tratament 

Acţiunea terapeutică trebuie să fie: 

- urgentă. Tratamentul se iniţiază la diagnosticare; 

- energică. Atât tratamentul medical cât şi cel chirurgical trebuie efectuat fără rezerve cu 
medicatie antibiotică în doze mari şi excizii chirurgicale neeconomicoase; 

- complexă. Atât tratamentul medical cât şi cel chirurgical trebuie aplicate concomitent. 


Tratamentul chirurgical. Se intervine de urgenţă sub anestezie generală şi se practică: 

- incizi largi, multiple, longitudinale, depăşind în lungime zona atinsă de infecție; 

- excizii a întregii regiuni necrozante, interesând muşchi, fascii, dependinţe. Nu trebuie 
făcut economie de excizie, tot țesutul necrozat trebuie eliminat până în ţesut sănătos. În 
unele cazuri este necesară amputatia înaltă a membrelor. 

- spălarea abundentă a plăgilor cu apă oxigenată şi ulterior cu cloramină. Există riscul 
emboliei gazoase în cazul deschiderii unor vase cu calibru mai mare. 


Tratamentul medical are mai multe componente. 
bl) antibioticoterapia. Se administrează antibiotice bactericide active pe germeni 
anaerobi: 
- penicilină 12-20 000 000 u.i./zi; 
- cefalosporine generaţia a 4-a — 2-3g/zi; 
- metronidazol inj. — 2g/zi. 
b2) Seroterapia cu ser antigangrenos polivalent în doză de 60-100 ml, repetat la 24 


b3) Terapia de susținere a funcțiilor vitale: 
- hipovolemia: sol. macromoleculare (Dextran 70), sânge izogrup; 
- terapie de deşocare — hemisuccinat de hidrocortizon — 2 g; 
- susținere cardiacă — cardiotonice; 
- diuretice (Furosemid sub controlul TA); 
- susținere respiratorie (oxigenoterapie pe mască, eventual asistare respiratorie prin 
intubatie orotraheala); 
- combaterea coagularii intravasculare: heparina fracționată (Fraxiparin, Clexan); 
- susţinerea funcției hepatice )vitamina B1, B6, C, K) 
b4) oxigenoterapia locală. Plagile deschise se lasă in contact cu aerul atmosferic. Se 
poate oxigena plaga prin: 
- administrarea de apa oxigenată (risc de embolie gazoasă); 
- administrare directă de oxigen in plagă; 
- expunerea plăgilor la oxigen hiperbar în barocameră la 3 At timp de 90 minute/zi 


4.2 Septicemiile 


Septicemiile sunt infecții generalizate caracterizate prin: 

a) 
b) 
c) 
d) 


existența unui focar septic inițial (care poate fi o infecție localizată); 

descărcări repetate sanguine de bacterii din focar (bacteriemie); 

existența unor focare septice secundare, aflate la distanță de focarul inițial (metastaze septice); 
efecte toxice produse de focarele secundare asupra organelor, sistemelor şi functiilor vitale. 

Focarele septice initiale sunt variate, de multe ori putand fi trecute cu vederea. Evidentierea 
lor este importantă in vederea asanării. In ordinea frecvenţei cu care sunt implicate in producerea 
speticemiilor, focarele inițiale sunt: 


- regiunea buco-faringiană, prin angine, stomatite, gangrene dentare; 

- infecțiile cutanate (cel mai frecvent cu stafilococ); 

- regiunea genitală la femei (septicemii postpartum şi postabortum); 

- infecțiile urinare în special la bărbaţii vârstnici şi la purtătorii de sondă urinară 

-  septicitatea digestivă; 

- acte terapeutice sau exploratorii defectuos executate (cateterisme venoase, sondaje 
urinare, intervenţii chirurgicale complicate cu supuratii postoperatorii). 


Diagnosticul stării septicemice trebuie să precizeze faptul că în condițiile unei infecţii 
(febrile) fenomenele generale se datorează nu supuratiei inițiale, ci generalizării septicemice ale 
acesteia. În sprijinul acestei bănuieli vin o serie de simptome, semne şi determinări. 

a) starea generală este profund modificată, bolnavul este adinamic, palid, hipotensiv, cu respiratii 
superficiale şi tahipneic. 

b) febra este mai rar continuă, mai des oscilantă, cu variații mari (4-5°) între determinările de 
dimineaţă şi seară. Este util să se înregistreze temperatura de 4 ori pe zi. 

c) frisonul are o semnificaţie deosebită în cadrul tabloului septicemiei, fiind considerat chiar 
simptomul definitor al acesteia. Frisonul în septicemie este intens şi prelungit, cu secuse musculare, 
senzație de frig şi tremurături ale tegumentelor. El marchează momentele de descărcare bacteriană in 
sânge, fapt care face utilă recoltarea de sânge pentru hemocultură în timpul frisonului. 

Există două situaţii în care frisonul are o semnificaţie aparte: 

- apariția frisonului la debutul unei stări infecțioase reprezintă o indicație asupra 

caracterului septicemic al infecţiei; 

- repetiţia frisoanelor, tot mai frecventă este un criteriu de apreciere drept „gravă” a stării 

septicemice. 
d) anemia este evidenta clinic (paloare) si hematologic (valori ale hemoglobinei sub 8-9g%ml). Ea 
este: 


- semn al prelungirii infecţiei (cu atât mai mare cu cât infecția durează de mai mult timp); 

- semn al infectării cu un germene hemolitic (apare asociată şi o discretă splenomegalie). 
e) determinările bacteriologice se execută din lichidul patologic al focarului initial (puroi, urină, 
secreție bronşică, exsudat faringian, lichid prelevat prin punctie, etc) şi din sânge (hemocultură). În 
cazul în care în ambele probe se depistează acelaşi germen proba existenţei şi a sursei septicemiei este 
efectuată. 

Referitor la hemocultură trebuie respectate următoarele reguli: 

- hemocultura se recoltează la ore fixe; 

- hemocultura se recoltează cel putin o data pe zi; 

- în caz de frison se recoltează o probă suplimentară; 

- hemocultura se recoltează din ambele braţe; 

- sângele recoltat se însămânţează pe medii aerobe şi anaerobe. 


Manifestări asociate tabloului clinic 

Cele prezentate mai sus sunt manifestările clinice comune, întâlnite de regulă în majoritatea 
septicemiilor. Ceea ce diferenţiază însă cazurile între ele sunt manifestările asociate, determinate de 
efectele toxinelor microbiene la nivelul funcției unui organ sau sistem. De multe ori aceste manifestări 
asociate, diverse, sunt acelea care dau gravitatea bolii şi impun măsuri terapeutice diferenţiate. 


1. Socul septic (manifestări circulatorii) 


Este starea de insuficienţă circulatorie acută survenită în cursul unei infecţii bacteriene datorită 
eliberării toxinelor microbiene. 

Toxinele microbiene, exotoxine (stafilococică) sau endotoxine (produse de germenii anaerobi) 
produc prăbuşirea circulației prin paralizia sfincterelor precapilare cu deschiderea largă a sectorului 
capilar. 

Clinic se caracterizeaza prin stare de torpoare, extremitati reci, hipotensiune progresiva pana la 
colaps, tahicardie cu puls mic, oligurie şi anurie. 

Tratamentul trebuie aplicat de urgenta $i are ca obiective: 

a) normalizarea volemiei prin administrare de soluții macromoleculare (Dextran 70) plasmă şi 
sânge, sub controlul strict al presiunii venoase centrale (PVC) pentru a evita o supraincarcare brutală a 
cordului, care ar conduce la edem pulmonar acut; 

b) acțiune farmacologică asupra vaselor pentru închiderea sfincterelor precapilare 
(adrenalină, hemisuccinat de hidrocortizon, dopamina); 

c) atacul stării septice prin: 

- asanarea focarului initial; 

- instituire de antibioticoterapie în model curativ; 


2. Manifestările respiratorii 
Plămânul reprezintă un filtru în calea circulației sistemice, la acest nivel putându-se lesne fixa 
embolusuri septice care determină leziuni variate cu consecinţe diferite (plămânul septic): 

- embolii pulmonare cu infarctizarea țesutului pulmonar. Pot fi mai mari sau mai mici, 
unice sau multiple; 

- constituire de abcese pulmonare care se pot deschide în cavitatea pleurală generând 
pleurezii purulente; 

- leziuni extensive de tip pneumonii interstitiale sau bronhopneumonii ducând la hipoxemie 
şi insuficiență respiratorie acută; 

- emfizem bulos (în septicemii stafilococice) care prin rupere in pleura poate produce un 
piopneumotorax sufocant. Acesta necesită drenaj pleural aspirativ combinat cu 
expansiunea forțată a plămânului realizată prin asistare respiratorie cu intubatie traheală. 


3. Manifestările renale 

Există leziuni localizate şi manifestări septice difuze. 

Leziunile localizate (produse prin embolii, în special în condiţiile stafilococitei sunt abcesul 
renal şi flegmonul perinefretic. Ambele necesită intervenţie chirurgicală pentru drenaj. 

Leziunile difuze răspândite în ambii rinichi produc insuficiență renală acută cu oligo-anurie. 
Ele se localizează la nivel glomerular, tubular sau interstitial. Apariţia insuficientei renale acute obliga 
la epuratie extrarenală (rinichi artificial). 


4. Endocarditele 

Localizarea germenilor vehiculati prin sânge la nivelul endocardului, în special pe valvulele 

cardiace se diagnostichează prin: 

- constatarea unor zgomote orificiale noi; 

- modificarea zgomotelor orificiale de la o examinare la alta; 

- apariția unor embolii multiple, repetate; 

- modificarea aspectului ecocardiogramei; 

- ecografia cardiacă aduce informaţii importante. 

Prognosticul endocarditei septice este grav. Chiar dacă se produce vindecarea de septicemie, 
persistă modificări importante la nivelul valvulelor devenite insuficiente sau stenozate cu risc major de 
instalare a insuficientei cardiace. Din acest motiv s-a propus implantare precoce de valvule cardiace 
artificiale, imediat după stingerea procesului infecțios. 

5. Manifestări hepatice 

Ficatul reprezentând un filtru vascular, fixarea embolusurilor septice la nivelul său fiind 
frecventă. Cu atât mai des este afectat secundar ficatul în septicemiile al căror punct de plecare este 
digestiv. În aceste situaţii sângele portal ajunge rapid la ficat în capilarele sinusoide, unde germenii se 
fixează putând provoca leziuni diverse: 

- abcese multiple hepatice. Este cunoscut clasic aspectul „ficatului apendicular” (Dieulafoy) 
plin de abcese de mici dimensiuni, în cursul unei septicemii cu punct de plecare de la o supuratie 
apendiculară (apendicită acută flegmonoasa); 

- ficatul ,,infectios” se manifestă prin hepatomegalie, icter de tip colostatic, insuficiență hepatica 
progresivă (creşterea nivelului bilirubinei conjugate-directe, creşterea titrului transaminazelor serice, 

teste de citoliză pozitive, creşterea azotului seric). Leziunile sunt reprezentate de obstruarea 
canaliculelor biliare prin trombuşi biliari şi infiltratie inflamatorie a spaţiilor portale Disse. 


6. Manifestări osteoarticulare 

În septicemiile cu stafilococ apar leziuni secundare la nivelul osteoarticular: 

-  osteite supurate la diverse nivele (osteita corpurilor vertebrale poate duce la prăbuşirea 
acestora cu secțiune medulară); 

- artrita supurată; 

- osteomielita cu evoluţie torpida. 


7. Manifestări neurologice 
Se datorează focarelor secundare septice la nivelul nevraxului sau a meningelor. Se citează 
abcese cerebrale, meningite purulente, etc. În cursul acestora apare o stare de torpoare care poate duce 
la comă, tulburări psihice, cefalee, crize convulsive. Cercetarea lichidului cefalorahidian recoltat prin 
punctie poate stabili diagnosticul. Localizarea leziunii se face imagistic prin tomografie computerizată 
sau/şi rezonanță magnetică (M.R.1.) 


4.3 Tetanosul 


Tetanosul este o boală gravă toxiinfectioasa produsă de Plectridium tetani (bacilul Nicolaier). 
Studiul ei în cadrul infecțiilor generalizate chirurgicale este justificat pe de o parte de modalitatea 
infectare (prin plăgi tetanigene) şi, pe de altă parte, de obligativitatea aplicării normelor profilactice la 
orice accidentat care vine în contact cu o unitate chirurgicală ambulatorie sau spitalicească. 


Etiopatogenie 

Germenele se găseşte sporulat în mediu ca formă de rezistență. În această stare poate vietui ani 
indelungati, până vine in contact cu organismul la nivelul unei porți de intrare. Odată pătruns în 
organism îşi pierde forma sporulată şi devine activ eliberând o toxină. Germenele rămâne cantonat la 
locul de intrare, însă toxinele avansează de-a lungul fibrelor nervoase întâlnite (exotoxină neurotropă). 
În urma avansării, toxinele ajung la nivelul centrilor nervoşi motori din nevrax unde se fixează 
producând excitarea acestora şi deci o simptomatologie predominant nervoasă. 


Porţile de intrare 
implicit, obligă la efectuarea profilaxiei sunt prezentate mai jos. 
a) Plăgile tetanigene produse în special în cursul accidentelor rutiere, plăgilor de război, 
accidentelor de muncă în mediu agricol se caracterizează prin: 
e sunt plagi zdrobite sau contuze; 
e sunt anfractuoase cu zone devitalizate; 
e sunt murdare cu resturi de pământ, haine, resturi metalice; 
e  plăgile intepate cu obiecte metalice ruginite (ace, cuie, etc.) 
b) arsurile şi degerăturile 
c) leziunile cronice de tip osteomielita fistulizată, ulceratii cronice, eczeme, radiodermite 
d) remanenta corpilor străini. Un corp străin metalic (schijă, glonţ) poate fi bine suportat ani de 
zile, la nivelul său fiind germeni sporulati. Tentativa de extragere chirurgicală poate activa 
germenii. 
e) avortul empiric efectuat în condiţii de lipsă de sterilitate cu instrumente abortive improvizate 
f) injectiile efectuate fără sterilitate, prin haine, în condiţii clandestine (caracteristic celor care se 
droghează). 

Simptomatologie 
Perioada de incubatie este variabilă între 4 şi 30 zile, timp necesar progresiei toxinelor de la poarta 
de intrare până la nevrax. Evident că atunci când distanţa este mai mică (0 plagă cefalică în comparaţie 
cu o plagă la nivelul membrului inferior) perioada de incubație va fi mai scurtă. 

Contractura musculară este simptomul capital. Ea este continuă, cu paroxisme şi foarte 
dureroasă. În funcţie de centrul nervos motor afectat ea antrenează diferite grupuri musculare având 
consecinţe specifice. Cele mai frecvente grupuri musculare afectate sunt: 

- muşchii masticatori. Contractura lor permanentă (trismus) conduce la imposibilitatea 
deschiderii arcadelor dentare; 

- muşchii mimicii (pieloşii feţei) prin contractură produc o grimasă cunoscută sub numele 
de ,,risus sardonicus”; 

- muşchii extensori ai trunchiului (muşchii jgheaburilor vertebrale — schema Braus) prin 
contracție forțată produc poziţie „opistotonus” în care corpul în hiperextensie ia sprijin 
doar la nivelul calcaneeleor şi occiput-ului; 

- muşchii intercostali şi muşchii abdominali intrați în rigiditate fac imposibilă respirația 
ducând la moarte prin asfixie. 

Efecte secundare hiperfunctiei musculare sunt: 

- hipertermia prin arderile exagerate; 

- tahicardie şi hipertensiunea arterială datorită necesităţii aportului suplimentar de oxigen la 
țesuturi. 


Complicatiile 

Sunt frecvente şi conduc de multe ori la deces 

e insuficiența respiratorie acută se poate datora blocării muşchilor respiratori în contractura 
sau spasmului glotic cu impermeabilizarea glotei; 

e infecții pulmonare — bronhopneumonii, pneumonii, atelectazii,; 
e stop cardiac — sincopa „tetanică”; 
e stare febrilă prelungită 

Dacă bolnavul supravieţuieşte poate rămâne cu sechele — retractii musculare, osteoame, etc. 

În caz favorabil fenomenele cedează în decurs de 20-30 zile de la debut. 


Tratament 
Tratamentul are 3 componente: tratamentul curativ odată boala declanşată, tratamentul profilactic 
sistemic şi de urgență. 


1) Tratamentul curativ. Bacilul cantonat în focarul iniţial poate fi îndepărtat chirurgical; asupra 
toxinelor migrate şi fixate în S.N.C. medicatia este putin activă. Scopul tratamentului este de a 
combate efectele toxinelor şi a metine bolnavul în viata, până când efectul toxic va dispărea pe cale 
naturală (circa 30 de zile). 

a) asanarea chirurgicală a porții de intrare urmăreşte eliminarea bacililor cantonati aici, pentru ca 
aceştia să nu mai emită noi toxine. Plăgile tetanigene vor fi excizate până în ţesut sănătos, rezultând 
uneori sacrificii destul de mari. În cazul tetanosului postabortum se impune histerectomia. 

b) seroterapia specifică are drept scop neutralizarea pe cât posibil a toxinelor circulante. Pe 
toxinele fixate în S.N.C. serul nu are efect. Se administrează doze de până la 50 ooo u.i. după 
desensibilizare. 

c) asigurarea unei bune ventilatii se face prin asistare respiratorie cu intubatie ortotraheala sau 
prin traheostomie. Manevra necesită aspirații bronşice periodice. 


- nutriție parenterală (foarte scumpă); 

- alimentație pe sondă nasogastrica; 

- alimentație prin gastrostomă sau jejunostomă; 

e) antibioticoterapia. Penicilinele şi cefalosporinele au oarecare efect asupra bacilului Nicolaier, 
dar administrarea este obligatorie pentru a preveni şi trata infecția pulmonară, care este regula în 
intubatiile prelungite. 

f) sedarea obligatorie se va executa prin măsuri diferenţiale în funcție de gravitatea situației: 

- Diazepam injectabil in doze de 200-500 mg/24h asigura relaxare $i somn; 
- Barbiturice; 

- Petidina in paroxismul contracturii; 

- in formele grave pacientul va fi curarizat, fiind intubat si asistat respirator. 


2) Profilaxia sistemică se efectuează pe loturi populationale mari (ideal întreaga populaţie, sau 
cel puţin populaţia cu risc). Problema este de politică sanitară întrucât se cer mobilizate resurse băneşti 
importante (costul vaccinului şi al procedurii) şi este necesară adresabilitatea populaţiei. Aceasta poate 
fi mobilizată în momentul în care vine în contact obligatoriu cu autorităţile statale: 

- la naştere; 

- la intrarea în şcoală; 

- la mobilizarea militară. 

Vaccinarea se efectuează cu anatoxină tetanică purificată şi absorbită (ATPA) după schema: 
vaccinare — rapel după 1 an — rapel după 5 ani. 

3) Profilaxia de urgenţă se efectuează la nivelul primei unităţi sanitare care vine în contact cu un 
bolnav posesor de plagă tetanigenă. Acţiunea de vaccinare este o obligație legală, iar neefectuarea ei 
atrage răspundere penală. Orice unitate medicală (Dispensar, policlinică, spital) venită în contact cu un 
accidentat are obligaţia de a executa profilaxia antitetanică. 

- daca persoana a fost vaccinata în ultimi ani se administrează 1 f ATPA cu rapel peste 10 
zile; 
- daca persoane nu a fost vaccinata se administrează; 
o ATPA 1 fcu rapel peste 20 de zile 
o  Seroterapie (profilactică) 1500 u-i. După desensibilizare. 

INFECTITLE DEGETELOR SI MAINII 


Prof. Dr. Eugen Bratucu Dr. Virgiliu Prunoiu 


Panaritiile reprezintă infecții microbiene sau micotice care se produc la nivelul degetelor de 
la mână sau de la picior , situate superficial , în profunzime sau periunghial şi pot fi acute sau cronice. 

În urma acţiunii germenilor se constituie o cavitate în care se află puroi cu particularitate 
corespunzătoare germenului implicat. Evoluţia naturală este spre fistulizare la tegument sau extindere 
în profunzime. 

Flegmoanele mâinii reprezintă infecții localizate la nivelul unei loji sau pot fi şi difuze. Cel 
mai frecvent sunt consecința complicatiilor panaritiilor, dar pot apare şi prin traumatisme ale mâinii 
prin inocularea directă a germenilor. Datorită evoluţiei grave, predomină manifestările generale fata de 
cele locale. 

Infectiile degetelor şi mâinii trebuie cunoscute de medic şi tratate la timp pentru a preveni 
complicațiile grave şi sechelele definitive care au ca rezultat compromiterea mâinii mergând până la 
amputatie. 

NOTIUNI DE ANATOMIE 

Degetele si mana sunt constituite din : 

Piele — groasă şi putin mobilă, cu prezenţa de glande sebacee şi par pe fata dorsală, bogată in 
papile nervoase. 

Tesut celular subcutan — areolar, alcătuit din travee conjunctive şi care la nivelul falangei 
distale se inseră pe periost. La nivelul mâinii este mai bine reprezentat în regiunile tenară şi 
hipotenară. 

Teaca fibroasă a tendoanelor flexorilor — prezența numai pe fata palmară a degetelor, se 
întinde de la articulaţia metacarpofalangiană la extremitatea proximală a falangei distale. Împreună cu 
faţa anterioară a falangelor formează un tunel în care se află tendoanele flexorilor acoperite de tecile 
sinoviale. La nivel proximal, distal şi al articulaţiilor interfalangiene formează funduri de sac. 

Tendoanele — cele ale muschilor flexori sunt pe fata palmară în număr de două pentru fiecare 
deget ( cu excepţia policelui care are unul singur ). 

Tendoanele extensorilor ( în număr de 6, degetele 2-5 având un tendon, iar policele 2 ) se află 
pe fata dorsală fără a fi învelite de teci fibroase, iar tecile sinoviale se găsesc pe fata dorsală a mâinii şi 
acoperă tendoanele la trecerea lor prin retinaculul extensorilor pe care îl depăşesc cu 2-3 cm cranial. 

Tecile sinoviale — tapeteaza tecile fibroase si învelesc tendoanele uşurându-le alunecarea. La 
nivelul degetelor 2, 3 şi 4 tecile sinoviale se opresc în dreptul articulației metacarpofalangiene, iar cele 
ale degetelor 1 şi 5 se unesc cu sinovialele palmare. Astfel, teaca sinovială comună a muşchilor flexori 
pleacă de la baza falangei distale a degetului mic, înveleşte tendoanele flexoare ale acestuia, iar în 
palmă, cuprinde tendoanele flexoare ale degetelor 2, 3 şi 4 formând o teacă comună care urcă la 2 cm 
cranial de retinaculul flexorilor. Teaca sinovială a tendonului muschiului lung flexor al policelui pleacă 
de la baza falangei a doua şi ajunge până la 1-2 cm proximal de retinaculul flexorilor. 

În concluzie, policele şi 
degetul mic au teci digitocarpiene care ajung în partea distală a antebraţului, deasupra ligamentului 
carpian, traversează spaţiul Pirogov-Parona, ajungând anterior de muşchiul pătrat pronator. Celelalte 
degete au teci digitale şi carpiene. În acest mod se explică posibilitatea propagării unei infecții a 
policelui sau degetului mic la palmă şi antebrat, în timp ce un panaritiu al celorlalte degete nu se 
propagă proximal ( există şi posibilitatea confluenței palmare a celorlalte 2 teci digitocarpiene) ( 
Figura.1 ). 

BURSA RADIALA 


Fig. 1 


Aponevroza palmară superficială — conţine septuri conjunctive ce impart fata palmara în trei 
loji ( mijlocie, tenară , hipotenară ) şi acoperă muşchii, tendoanele flexorilor, sinovialele 
digitopalmare, vasele şi nervii. 

Aponevroza palmară profundă.( interosoasă ) — acoperă muşchii interosoşi palmari şi 
dorsali, arcada vasculară profundă şi nervii. 

Fascia dorsală — este alcatuită dintr-o lamă superficială ce acoperă tendoanele extensorilor şi 
o lamă profundă ce acoperă muşchii interososi dorsali şi feţele dorsale ale metacarpienelor. 

Vascularizatia — la nivelul degetelor este asigurată de două colaterale palmare care au traiect 
pe laturile tecilor fibroase şi provin din arcada palmară superficială şi două colaterale dorsale prove- 
nite din arterele interosoase dorsale. Acestea se unesc la vârf şi se ramifică la nivelul pulpei degetului. 

Arcada vasculară palmară superficială este situată imediat sub aponevroza palmară 
superficială şi stă pe planul tendoanelor flexorilor. Din ea pornesc artere digitale care se divid în 
colateralele degetelor. 

Arcada vasculară palmară profundă este situată anterior extremității proximale a meta- 
carpienelor şi dă ramuri carpiene şi interosoase palmare pentru cele 4 spaţii intermetacarpiene. Aceste 
artere se anastomozează în final cu arterele digitale palmare comune ale arcului palmar superficial. 

Nervii — colaterali, în număr de 4 pentru fiecare deget, ramuri din median şi cubital, se extind 
pe toată lungimea degetelor, mai puţin ramurile dorsale ale degetelor 2,.3 şi 4 care inervează doar 
pielea de la prima falangă. Falangele distale primesc ramuri din colateralele nervoase palmare. 

Scheletul — degetelor este format din 3 falange ( policele 2 ) şi articulațiile lor, 

— mâinii din oasele metacarpiene şi ligamentele lor 

Spatiile comisurale se află la baza degetelor, primul fiind mai dezvoltat. 

Este important de cunoscut noţiunile de anatomie pentru a orienta corect inciziile. 

ETIOLOGIE 

Germenul cel mai frecvent implicat ( 50% ) este Stafilococul auriu care produce un puroi 
cremos, gros, indolor. 

Alţi germeni implicaţi sunt : 

- streptococul care produce un puroi fluid, seropurulent; 

- germeni anaerobi ( de tipul bacteroides sau streptococi anaerobi ) care produc un 

puroi seros, cenuşiu fetid ; 

- germeni gram-negativi ( aerobi — pseudomonas-si anaerobi — E. Coli, enterobacter ) 

(20% ). 

Se pot întâlni asocieri ale germenilor de mai sus şi chiar fungi ( Candida ) şi virusuri ( Herpes) 

(30% ). 

FIZIOPATOLOGIE 
Infectia se produce ca urmare a unui traumatism ( rar hematogen ) care determina inocularea 
germenilor şi multiplicarea acestora. Datorită enzimelor, a exo şi endotoxinelor eliberate de aceştia are 
loc o puternică reacție inflamatorie din partea organismului cu stimularea sistemului fagocitar 
mononuclear. Este faza congestivă a infecţiei caracterizată prin apariţia edemului. Edemul determină 
creşterea tensiunii în ţesuturi şi împiedică circulaţia venoasă favorizând apariția microtrombozelor şi 
ischemia țesutului. Rezultatul este apariția abcesului şi a necrozelor tisulare — faza de supuratie - ( 
clinic apar durerile pulsatile şi senzația de fluctuenta la palpare ) într-o cavitate cu pereţi scleroşi ce se 
constituie ca o barieră între țesuturile sănătoase şi cele distruse. Spațiile anatomice de la nivelul 
degetelor şi mâinii permit propagarea infecției cu afectarea tendoanelor, sinovialelor, articulaţiilor, 
oaselor şi extensia la nivelul antebraţului ( limfangite, adenite, etc.) şi chiar septicemia — faza de 
eliminare. În această fază poate apare fistula tegumentară cu eliminarea sfacelurilor rezultate din 
necroza ţesuturilor. Următoarea este faza de cicatrizare caracterizată prin vindecare cu sau fără 
sechele în funcţie de rapiditatea şi corectitudinea tratamentului aplicat. 
CAUZE 
Infectiile acute ale degetelor şi mâinii sunt produse de: 
1. Traumatisme urmate de infecţii ( toaleta locală inadecvată, fără debridarea ţesuturilor 
necrozate, drenaj ineficient ) : 
2. Leziuni minore ale tegumentului : excoriaţii, intepaturi, manechiură, plăgi muscate, 
piodermite, eczeme, dermatite. 
3. Leziuni grave, contuze, considerate infectate de la început. 
4. Arsuri termice sau chimice cu evoluţie trenantă şi care se pot infecta 
Difuzarea infecţiei este favorizată de : 

e Anatomia regiunilor respective, caracterizate prin formaţiuni cu vascularizatie 
săracă ( tendoane, articulaţii, etc.) sau cu vascularizatie bogată, dar de tip 
terminal ( pulpa degetului ) şi care permite dezvoltarea infecțiilor. 

e Patologia asociată şi anume : 

- diabetul, corticoterapia, imunosupresoarele facilitează propagarea 
infecției şi întârzie cicatrizarea 

-  discraziile sangvine determină scăderea imunitatii organismului 

- cancerul determină scăderea rezistenței organismului şi întârzie 
cicatrizarea. 

e Igiena precară a tegumentelor în momentul agresiunii. 

CLASIFICAREA PANARIȚIILOR 
A.După localizare la nivelul falangelor se impart in: 
- distale 
- mijlocii 
- proximale 
- fata dorsală a acestor segmente 
B.După profunzime se împart în: 
- superficiale ( derm, epiderm ) - cuprind următoarele forme: eritematos, flictenular, 
antracoid şi panaritii ale falangei distale — supuratii periunghiale —laterale 
( paronichia ), bazale ( eponichia ) si subunghiale 
( subonichia) 
- subcutanate ( țesutul celular subcutanat ) - cuprind panaritiul pulpar al falangelor 
mijlocii şi proximal- profunde - afectează tenosinoviala ( tenosinovita ), osul ( 
osteit), articulaţia ( artrita ) fiind de obicei o complicatie 

ABCES FALANGA II CARBUNCUL 


ABCES IN BUTON 
DE CAMASA 


SPATIU 


| ances 


| ABCE 
ABCES SPATIUTENAR f SUBAPONEVROTIC SPATIU PALMAR 
MUL 


CU BURSA RADIALA 


LOCALIZAREA ABCESELOR DEGETELOR SI 
MAINII 


DIAGNOSTICUL CLINIC 


Semne locale : 


1. 


Durerea - este descrisă de pacienţi ca arsură, distensie, pulsatie, are caracter 
ascendent cu dezvoltarea infecției şi diminuă odata cu evacuarea colecţiei sau remisia 
fenomenelor inflamatorii, fiind accentuată de declivitate sau compresiune . 

Roşeata - este datorată modificărilor vasomotorii şi poate fi localizată sau se extinde 
sub forma limfangitei, adenitei. 

Caldura locală crescută - apare datorită activității metabolice şi circulatorii locale 
intense. 

Tumefactia - se dezvoltă paralel cu infecția datorită permeabilitatii capilare crescute . 
Impotenta funcţională - reprezintă diminuarea mobilităţii segmentului respectiv cu 
apariția poziției antalgice, de repaus. 

Fluctuenta - este senzaţia apărută la palparea bimanuală a unei colecţii lichidiene ( 
infecție colectată şi abcedată). Este un semn preţios care arată ca o infecție locală este 
în stadiul în care necesită incizie, evacuare şi drenaj. 


Semne generale : 

1. Febra 

2. Frisonul - însoţeşte febra fiind întâlnit in formele grave 

ale infecției asociate cu bacteriemie 

3. Pulsul - în infecțiile grave este tahicardic ajungând filiform în şocul septic 
4. Respirația - tahipnee 

5. Semne de acompaniament - astenie, cefalee, vărsături 


DIAGNOSTICUL PARACLINIC 

1.Leucocite -> 12.000/ml, <4.000/ml sau > 10% elemente imature 

2. Temperatura- <36°C sau >38°C 

3. Pulsul - >90 / min 

4. Respirația - frecvenţa >20 / min cu pCO2 < 32 mmHg 

5. Radiografii - repetate la o săptămână pentru a surprinde eventualele modificări osoase 
şi/sau articulare şi stabilirea atitudinii terapeutice 

6. HLG, glicemie - pentru depistarea unor tare organice asociate 

Diagnosticul pozitiv se stabileşte pe baza anamnezei, examenului clinic şi explorarilor paraclinice. 
Diagnosticul diferenţial pentru panaritii se face cu reacţiile alergice la intepaturi de insecte, 
hematoamele posttraumatice, calcifieri de tendoane, gută, iar flegmoanele mâinii trebuie diferențiate 
de dermatita de contact, antraxul, gangrena gazoasă. 
EVOLUȚIE -— fără tratament infecția se va extinde şi va difuza în spațiile naturale determinând 
complicații grave. 
COMPLICATII 

e difuzarea în profunzime cu distrugerea structurilor, apariţia de retractii tendinoase, 

osteomielite, anchiloze 

e propagarea infecției până la antebrat 

e septicemie 

e  perturbarea funcțiilor mâinii. 
TRATAMENT 
Dacă tratamentul este aplicat incorect sau cu întârziere are efecte negative asupra functionalitatii 
mâinii. Poate fi medical sau chirurgical. 
Tratamentul medical urmăreşte retrocedarea fenomenelor inflamatorii. Se aplică în perioada inițială 
a infecțiilor (celulita) 
până la apariţia colecţiei purulente şi constă în aplicaţii locale de soluţii antiseptice ( betadina, 
clorhexidină,etc.), antibiotice cu spectru larg, antiinflamatorii nesteroidiene ( AINS ) administrate pe 


cale orală sau intravenoasă şi antialgice ( nu majore ). 


Antibioterapia 
Infectii Prima alegere A doua A treia 
Celulita Oral : Oxacilină, Dicloxacilina Amoxicilină + acid 
Panaritiu pulpar Cephalexină Eritromicină clavulanic 
Paronichia acuta Ampicilină+ Clindamicină (Augmentin) 
Sulbactam Chinolone ( levofloxacin ) 
( Unasyn ) 
Tenosinovita IV: Nafcilin Vancomicina 
Cefezolin Oxacilina 
Cefoxitin Eritromicina 
Unasyn Clindamicina 
Copiii +  Trimethoprim/Sulfamethoxazol 
( TMP/SMX ) 
Plagi muscate Augmentin Eritromicina 
Unasyn Clindamicina + Liprofloxacin/TMP+SMX 
Acyclovir 
( Herpes ) 
Stafilococul auriu | Cefalosporine Eritromicina Vancomicina 
Anaerobi Clindamicina 
Penicilina 
Metronidazol 
Candida Clotrimazole (topic 
(Paronichia local) 
cronica) 
Herpes simpex Acyclovir Famcyclovir 
Streptococ Penicilina Eritromicina Vancomicina 
Cefalosporine Azitromicina 
Gentamicina Clindamicina 


Tratamentul chirugical 


Principii generale : 


1. la inceput, antibiotice cu spectru larg, in primele 24—48 ore, cu imobilizarea membrului in 
pozitie ridicata ( dupa recoltarea puroiului, antibioticele se vor administra timp de 7-10 zile 
conform antibiogramei ) 

2. orice infecţie ajunsă în faza de supuratie ( puroi colectat — dureri pulsatile, senzaţie de 
fluctuenta la palpare ) trebuie incizată şi drenată. Se incizează şi drenează colecțiile purulente 
aflate în faza de fistulizare şi eliminare a sechestrelor pentru a grăbi vindecarea 
intervenţiile chirurgicale se pot efectua sub hemostaza cu garou 
incizii şi contraincizii largi pentru un acces direct la colecţie şi o bună debridare 

5. se respectă vasele, nervii şi tendoanele ( teaca flexorilor ) asigurând un bun aport sangvin spre 

ţesuturi, evitarea lipsirii zonei de sensibilitate şi mobilitate 

6. drenaj corespunzător 

7. pliurile de flexie se menajează pentru a evita cicatricile vicioase 
Anestezia poate fi locală, tronculară sau generală pe cale intravenoasă şi trebuie să asigure efectuarea 
unei bune debridări şi toaleta locală a plăgii. 
Incizia — din punct de vedere tehnic se preferă liniile de incizie descrise de Kanavel ( 1914 ) şi Marc 
Iselin ( 1933 ) prezentate în Figura 3. 


arii zau 


Fig. 3 


PANARITITLE SUPERFICIALE 

Panaritiu eritematos — reprezintă o infecţie acută localizată, generată de o intepatura şi dezvoltată în 
grosimea tegumentului, având ca agent streptococul. 

Clinic — apare congestia, durerea spontană şi la palpare. 

Tratament — pansamente umede cu soluţii antiseptice 

( betadină, etc.) 

Panaritiu flictenular — este o acumulare de lichid cu caracter inflamator, între derm şi epiderm, ca 
urmare a unor intepaturi. 

Clinic — este prezentă flictena cu conţinut seropurulent. 

Tratament — se excizează flictena, fără anestezie, şi se fac spălături cu apă oxigenată şi soluţie de 
betadină 10 %. Trebuie explorată suprafaţa dermului pentru a depista o eventuală comunicare cu o 
colecţie profundă ( abces în „buton de cămaşă” ) şi care va fi evacuată. 

Pansamentul se schimbă zilnic. 

Panaritiile unghiale — reprezintă cea mai frecventă supuratie întâlnită la femei după efectuarea 
manichiurei fiind localizată în jurul rădăcinii unghiei sau subunghial şi cauzată de Stafilococul auriu. 
Panaritiul periunghial ( paronichia ) — apare la nivelul cuticulei unghiale şi poate fi unilaterală sau in 
potcoavă ( turniola ) 

Clinic — dureri locale, hiperemia repliului, urmată de apariţia unei flictene şi constituirea pustulei ( 
Figura.4 A, B ) 

Tratament — se practică excizia marginii laterale a unghiei, inclusiv rădăcina, precum şi a țesutului de 
granulaţie care o acoperă. 

Panaritiul bazei unghiei ( eponichia ) — necesită ca tratament incizia pielii de o parte şi de alta a 
marginilor laterale ale unghiei 

(pe 3 — 4 mm ) cu excizia rădăcinii unghiei ( Kanavel ). 
( Figura.4 C, D, E ). 


Fig. 4 


Panaritiul subunghial ( subonichia ) — puroiul se dezvoltă subunghial fie prin intepare sub unghie, fie 
prin fuzare de la o infecție periunghială. 
Clinic — durere intensă, pulsatilă, accentuată de declivitate si în timpul nopții. Netratat, poate evolua 
spre evacuare şi cronicizare 
( botriomicom ) sau spre profunzime cu apariția osteitei. 
Tratament — se practică avulsia ( excizia ) unghiei, inclusiv a rădăcinii care se scoate de sub pliul 
cutanat. Se aplică pansamente cu unguente cu antibiotice. 

Aceste intervenţii se realizează după liniştirea fenomenelor inflamatorii prin aplicarea 
locală de pansamente cu soluții antiseptice. 
Panaritiul antracoid ( carbuncul, furuncul ) — apare pe fata dorsală a primei falange prin infectarea 
unuia sau a mai multor foliculi pilosebacei. 
Clinic — tumefactie, hiperemie, flictena centrată de un fir de păr urmată de apariţia de secreție 
purulentă. 
Tratament — Incizie în cruce când puroiul s-a colectat, cu debridare şi eliminarea sfacelurilor. 
Pansament zilnic. 


PANARITIILE SUBCUTANATE 

Panaritiul pulpei este consecința plăgilor intepate şi trebuie ţinut cont că infecția ( Stafilococul auriu 
) se dezvoltă între traveele conjunctive ce unesc dermul cu periostul primei falange. 

Clinic — dureri puternice, pulsatile, accentuate de declivitate. Pulpa degetului este tumefiată, 
congestionată, dureroasă la atingere. Poate fi prezentă limfangita tronculară uneori însoțită de 
adenopatie. Poate evolua spre fistulizare la tegument, realizând un abces în ,, buton de cămaşă ” sau se 
extinde spre os realizând osteita falangei distale. 

Tratament — iniţial, se aplică pansamente cu soluţii antiseptice şi se administrează antibiotice cu 
spectru larg. Apariţia durerilor pulsatile înseamnă colectarea puroiului şi necesită intervenţie 
chirurgicală. 

Incizia trebuie : 

- să respecte inervatia pulpei fără interceptarea nervilor colaterali cu apariţia degetului ,, orb ”; 

- să asigure un drenaj eficient prin sectionarea transversală a traveelor conjuctive cu deschiderea 
spaţiilor pulpare; 

- să fie plasată pe marginea cubitală a degetelor 2, 3 şi 4, iar la nivelul policelui şi degetului 5 pe cea 
radială, evitând formarea unei cicatrici vicioase ; 

- să evite sectionarea tecii flexorului. 

Sunt descrise mai multe tipuri de incizii: laterale, bilaterale, în semipotcoava (M. Iselin ), longitudinale 


sau transversale ( în punctul de maximă fluctuenta ). ( Figura.5 ). Inciziile A şi D nu sunt recomandate, 
iar E şi F sunt cele mai frecvent folosite. 

Fig. 5 


Panaritiile lojilor falangelor mijlocii se dezvolta in tesutul subcutan, deasupra tecilor fibroase. 

Clinic — edemul este mai important si fuzeaza dorsal. 

Tratament — Incizia este liniară, bilaterală, simetrică şi nu trebuie să depăşească pliurile de flexie, să 
nu deschidă tendoanele, să nu lezeze vasele şi nervii digitali. ( M. Iselin Fig. 3 A ) sau (Fig. 3 B, C, K). 
Drenajul este obligatoriu şi se face cu lame de cauciuc. 

Panaritiile lojilor falangelor proximale se pot propaga în spaţiul comisural. 

Clinic — edemul se propagă în spaţiul comisural. 

Tratament — Incizia este bilaterală, simetrică, liniară in supuratiile limitate. În cazul în care infecția s-a 
extins la spaţiul comisural se practică o incizie în „Y” cu coada pe marginea laterală a falangei 


proximale şi braţele orientate în spațiul comisural palmar şi dorsal ( M. Iselin ).( Fig. 3 A, I, K ). 
Debridarea plagii este obligatorie. 


PANARIȚIILE PROFUNDE 


Panaritiile tenosinoviale ( tenosinovitele degetelor 2, 3 şi 4 — ale flexorilor ) reprezintă o infecție 
gravă ( Stafilococ, Streptococ ) care poate determina leziuni ireversibile la nivelul tendoanelor, 
difuzarea puroiului în spaţiile palmare , ajungând uneori la amputatiile de necesitate. Frecvent este 
secundară unei infecții de vecinătate, dar poate fi şi primitivă. 
Clinic — Kanavel a descris cele 4 semne ale infecţiei : 
1. poziție în flexie a degetului ( în cârlig ) 
2. mărire simetrică a întregului deget 
3. sensibilitate exagerată pe traiectul tecii 
4. durere extremă la extensia pasivă a degetelor ( apariţia puroiului ). 
Tratament — Dacă după 24 - 48 ore de antibioterapie parenterală, cu imobilizarea şi ridicarea mâinii, 
durerea de la nivelului fundului de sac proximal situat la nivelul capului metacarpianului nu cedează, 
se impune intervenţia chirurgicală. S-au descris mai multe tipuri de incizii : 
-  Incizie mediolaterală tip Bunnel cu deschiderea tecii sinoviale între articulaţia falangei medii 
şi cea distală, precum şi la nivelul fundului de sac palmar ( în pliul de flexie palmar al 
degetelor ) prin prelungirea inciziei iniţiale sau incizii separate . După debridarea şi excizarea 


țesutului sinovial se practică o spălare abundentă cu soluții antiseptice, plaga putând rămâne 
deschisă sau se drenează distal sau în 


„seton ”.( Figura.6 D, E ). 


- Incizia descrisă de M. Iselin, care deschide fundul de sac sinovial proximal prin două incizii 
situate lateral de o parte si de alta a bombării fundului de sac, pe 2 — 3 cm de la comisură la 

pliul de flexie palmara al degetelor sectionand pielea şi aponevroza palmară superficială. Apoi 
practică două contraincizii pe fata dorsală a mâinii corespunzator fiecărei incizii palmare. Se 
spală abundent plaga cu soluţii antiseptice şi se drenează cu lame de cauciuc.( Figura.3 F ) 

Fig. 6. 
-  Incizii descrise de Kanavel, Lexer, Zur Werth, etc care urmăresc deschiderea fundului de sac 
proximal şi distal în funcție de localizarea puroiului. ( Figurile.3 D, J, H, P $1 6 A, B, C, F ). 

Panaritiul osos ( osteita ) reprezintă supuratia de la nivelul oaselor degetului, localizarea cea mai 
frecventă fiind la nivelul falangei distale. Apare ca urmare a propagării infecţiei de la nivelul țesutului 
celular subcutanat. Afectarea celorlalte falange poate avea loc datorită unei tenosinovite neglijate sau 
ca urmare a infectării unei fracturi deschise. Infecția se poate extinde la sinovială sau articulatie.( 
Stafilococul, E. Coli, Pseudomonas ). 
Clinic — apare o fistula trenantă după un panaritiu subcutanat. Explorarea fistulei evidențiază prezența 
osului . 
Diagnosticul şi urmărirea evoluţiei se realizează prin examen radiografic (Rx, CT, RMN ) repetat la 8 
— 10 zile care arată prezenţa osteitei ( diminuarea intensității structurii osoase ), apariţia sechestrului 
osos după 3 săptămâni de evoluţie sau chiar vindecarea după eliminarea sechestrelor şi încetarea 
supuratiei 
( remineralizarea osului ). Examenul radiologic poate arăta extinderea supuratiei la nivelul articulatiei 
( artrita supurată ). 
Tratament — Incizia este bilaterală cu evacuarea de sfaceluri, dar fără a atinge osul, asigurând un 
drenaj adecvat. Antibioterapia este obligatorie, conform antibiogramei, timp de 2 — 6 săptămâni, 
parenteral. În momentul formării sechestrului osos acesta se extrage ( dacă nu se elimină singur ). 
Imobilizarea degetului este obligatorie. Amputatia sau dezarticulatia falangei se realizează doar in 
momentul distructiei totale a osului sau extensiei supuratiei spre teaca sinovială sau articulație. După 
vindecare, se pot încerca proceduri de reconstructie. 

Panaritiul articular ( artrita supurata a degetelor ) reprezintă infecția ( Stafilococ ) dezvoltată 
la nivelul articulaţiilor interfalangiene sau metacarpofalangiene prin inocularea directă a germenului, 
prin propagarea infecției din vecinătate sau metastaze septice pe cale hematogenă. 

Clinic — apar dureri, febră, tumefactia şi limitarea mişcării la nivelul articulației respective. Initial, 
mobilizarea este dureroasă şi limitată, apoi anormal crescută. Diagnosticul de certitudine se pune prin 
radiografii repetate ( Rx, RMN ) care arată ştergerea imaginilor osoase şi modificarea spaţiului 
articular. 
Tratament — iniţial tratamentul este medical prin aplicare locală de soluţii antiseptice şi antibioterapie 
cu spectru larg . 
Dacă fenomenele septice nu cedează se trece la tratament chirurgical : 

- artrotomie prin incizia capsulei articulare 
la nivelul feţei dorsale, lateral de tendonul extensor, în zona cea mai fluctuentă urmată de spălături 
abundente cu soluţii antiseptice. - rezectia articulară se realizează prin două 

incizii paralele, de o parte şi de alta a articulației, pe fata dorsală, menajând tendonul extensor cu 
extirparea capului falangei sau a metacarpianului. 
Antibioterapia parenterala este obligatorie. Mobilizarea este precoce la 24 de ore postoperator. 


PANARITIILE CAUZATE DE GERMENI SPECIALI 

Panaritiul cu Herpes Simplex apare la personalul medical 

( stomatologi, anestezişti ) în urma contactului cu mucoasa bucală. 

Clinic — durere, eritem, apariţia de mici vezicule cu lichid cu conţinut clar. Leziunea dezvoltă cruste 
care se descuamează în 

3-4 zile. 

Tratament — Acyclovir 400 mg pe 10 zile. 

Panaritiul unghial cronic ( paronichia cronică ) este reprezentat de infecția pliului unghial 
determinată de Candida Albicans fiind frecventă la femei ( spălătorese ) şi diabetici. 
Tratament — excizia unghiei şi agenţi antifungici ( Clotrimazol ). 

Panaritiul cu microbacterii atipice ( marinum, avium,etc. ) 

Clinic — apare tumefierea nedureroasă a degetului, de lungă durată, după o plagă la acest nivel. 
Diagnosticul se pune prin culturi pe mediu special Lowenstein-Jensen. 
Tratamentul — constă în excizarea zonei lezate şi medicamente antituberculoase ( rifampicina ). 

Panaritiul tuberculos este rar şi are ca tratament excizia zonelor afectate şi droguri 
antituberculoase. 

Panaritiul leprei se manifestă cu neuropatie predominant ulnară Tratament cu cortizon, 
rifampicina. 

Plagile muscate sunt cauzate de om sau animale si au o flora extrem de virulenta. Plagile nu 
trebuiesc suturate imediat, cele punctiforme necesita lărgirea, debridarea atentă, lavaj abundent. Flora 
implicată este mixtă şi necesită triplă terapie : amoxicilinătacid clavulamic/cefalosporine, 
aminoglicozide, metronidazol. 


FLEGMOANELE MÂINII 


CLASIFICAREA FLEGMOANELOR 
A. După localizarea lor: 
-flegmoanele feţei palmare 
-flegmoanele feţei dorsale 
B. După localizarea lor faţa de aponevroza palmară superficială : 
-flegmoane superficiale — situate deasupra aponevrozei superficiale 
-flegmoane profunde — situate sub aponvroza superficială 
Flegmoanele profunde se impart în : 
- flegmonul lojii tenare 
- flegmonul mediopalmar pretendinos 
- flegmonul mediopalmar retrotendinos 
- flegmonul lojii hipotenare 
- flegmoanele comisurale 
- flegmoanele tecilor sinoviale 
Se va opera orice inflamație care determina: 
- tumefactia lojii însoţită de dureri pulsatile şi la palpare, cu poziţie antalgică a degetelor 
- tumefactia comisurilor şi a lojilor, cu edem marcat, care urcă la antebrat şi se extinde pe fata 
dorsală a mâinii. 
-  fluctuenta unei regiuni cu extragerea de puroi prin punctie. 
Anestezia folosită este cea generală intravenoasă sau a plexului brahial. 
Germenii responsabili sunt: Stafilococul şi Streptococul 

Flegmonul superficial palmar — cel mai frecvent, este urmarea unui panaritiu al falangei proximale 
sau al unui clavus ( batatura ) infectat . 

Clinic — dureri la nivelul unei bătături situată la baza degetului cu apariția unei flictene cu conţinut 
seros, inflamație şi edem voluminos ce se dezvoltă la nivelul pliului interdigital şi pe fata dorsală a 
mâinii. 

Tratament — Incizia în zona de fluctuenté ( sau de tumefiere maxima ) cu evacuarea puroiului şi 
excizia clavusului . 

Antibioterapie antistafilococică şi spălături locale cu soluţii antiseptice. 

Flegmonul superficial dorsal — apare rar pe fata dorsală a mâinii, infecția fiind produsă de streptococ. 
Clinic — eritem, dureri la flexia degetelor, edem marcat, ajungând până la necroze tegumentare insotite 
de ulceratii, febră, frison. 

Tratament — Incizie longitudinală, paralelă cu tendoanele, la nivelul zonei de maximă tensiune ( 
colecția se poate determina prin punctie ), cu excizia sfacelurilor şi spălături cu soluții antiseptice. Se 
asociază antibioterapie, iar pansamentul va fi efectuat zilnic. 


FLEGMOANE PROFUNDE 

Flegmonul lojii tenare ( Dolbeau ) — apare prin propagarea unui panaritiu al policelui sau a unei 
infecții de la nivelul bursei radiale sau spațiului mediopalmar la nivelul lojii tenare înaintea 
fasciculului muşchiului scurt adductor al policelui. 

Clinic — apar dureri spontane şi la mobilizarea policelui, tumefactia şi roseata eminentei tenare, 
cuprinzând comisura şi propagându-se dorsal. 

Tratament — Incizia colecţiei se face pe fata palmară şi este situată paralel şi lateral de pliul de flexie al 
policelui, la aproximativ 2 cm ( Kanavel ). Se va realiza debridarea cu atenţie şi cu instrumente boante 
pentru a nu leza vasele şi nervii digitali. Incizia plasată de-a lungul plicii de flexie trebuie evitată 
deoarece există riscul lezării ramului cutan şi motor tenarian al nervului median, iar cicatricea care ar 
urma vindecării, limitează mişcările de abductie şi opozabilitate ale policelui ( Figura 7 A, 3 M ). În 
cazul când avem funduri de sac care nu pot fi explorate se poate practica şi o contraincizie pe fata 
dorsală a mâinii de-a lungul unei linii situată paralel cu marginea radială a primului muşchi interosos 
dorsal 

( Figura 7 B ). Drenajul se realizează cu tuburi de dren sau lame de cauciuc. Se administrează 
antibiotice, iar mâna se imobilizează pe atelă. 


A B 
Fig. 7 
Flegmonul mediopalmar ( pretendinos sau retrotendinos) — apare ca urmare a unei infecții 


supraaponevrotice, a unui traumatism penetrant sau difuzarea unei tenosinovite, supuratia localizandu- 
se între aponevroza superficială şi tendoanele flexorilor sau profund de acestea cu comprimarea 

tendoanelor, a tecii sinoviale, a vaselor şi nervilor. Poate difuza spre antebrat, spaţiile comisulare, loja 
tenariană sau pielea palmară formând un abces în „buton de cămaşă ”. 

Clinic — se constată tumefactie palmară însoţită de dureri spontane şi la extensia degetelor, cu limitarea 
flexiei degetelor 3 şi 4, şi dezvoltarea de edem dorsal. Spațiile comisurale de obicei nu se tumefiază. 
Tratament — Incizia se efectuează pe fata palmară în dreptul pliurilor interdigitale, perpendicular pe 
acestea, dar fără interesarea lor, pe 2 — 3 cm ( eventual se pot practica şi contraincizii în caz de 
extensie a infecţiei ) ( Figura.8 B ). Se mai pot realiza: incizie transversală în pliul palmar distal 
supradiacent metacarpienelor 

3 şi 4 ( Figura.8 A ), incizie longitudinală intermetacarpiană 

( Figura.8 D ) sau prin combinarea celor două (longitudinală şi transversală) ( Figura.8.C ). În felul 
acesta se realizează penetrarea aponevrozei palmare superficiale pătrunzând la nivelul colecției situată 
pre sau retrotendinos cu evacuarea puroiului şi explorarea traiectelor posibile de propagare. 
Antibioterapia şi drenajul sunt obligatorii. ( Figura.3,G, H, N ). 


Sit y- 


Flegmonul lojii hipotenare — este mai rar întâlnit. 

Clinic — apare tumefactia marginii cubitale a feţei palmare însoțită de semne de inflamație. Se poate 
complica cu o tenosinovită. 

Tratament — Incizia este longitudinală paralelă cu axul mâinii ( pe 3-4 cm ) sau transversală paralelă 
cu pliul de flexie palmară, în zona de maximă fluctuenta, cu evacuarea puroiului. Drenajul se 
realizează cu lame sau tuburi de cauciuc. Antibioterapia este obligatorie. ( Figura.9 ). 


Fig. 9 


Flegmonul comisural se produce la nivelul spaţiilor comisurale 2, 3 şi 4 ca urmare a complicatiilor 
panaritiilor falangei proximale sau de la o tenosinovită supurată. 

Clinic — apar dureri la nivelul spatiului comisural respectiv insotite de edem, iar degetele se 
indeparteaza în „V ”. Poate lua aspectul de abces în „buton de cămaşă” prin difuzarea infecţiei la nivel 
palmar. 

Tratament — Incizia poate fi longitudinală, începută de la pliul palmar distal până la nivelul spațiului 
respectiv, asociată cu o incizie longitudinală dorsală ( Figura 10 A, B ).S-au mai descris incizii in ,, Y”, 
care interesează ambele fete ale spaţiului comisural şi falanga corespunzătoare ( Figura 10 C ), sau 
incizii transversale la nivelul pliului de flexie al degetelor ( Figura 10 D ). Drenajul se realizează cu 
lame de cauciuc. Antibioterapia şi imobilizarea mâinii sunt obligatorii. 


Fig. 10 


Flegmoanele tecilor sinoviale palmare — sunt reprezentate de supuratiile tecilor sinoviale ale 
degetelor 1 (radială) şi 5 (cubitală). Reamintim că, anatomic, tecile sinoviale învelesc tendoanele 
flexorilor 1 şi 5 ( la nivel palmar şi flexorii 2, 3 şi 4 parţial ), ajung în spațiul Pirogov-Parona delimitat 
anterior de cubital şi flexori, iar posterior de oasele antebraţului şi de muşchiul pătrat pronator. 

Clinic — durere de-a lungul tecii exacerbată de mişcarea degetului care este în flexie sau durere difuză 
ca urmare a propagării infecţiei în spaţiile vecine, însoţită de edem important, roseata şi stare generală 
alterată. 

Tratament — Inciziile sunt cele recomandate de M. Iselin, laterale antebrahiale cu deschiderea 
fundurilor de sac proximale ale tecilor sinoviale şi contraincizii palmare şi dorsale la nivelul spațiilor 1 
şi 4 intermetacarpiene. Pentru teaca ulnară se practică o incizie antebrahială de 8-10 cm care se 
opreşte la 2 cm de apofiza stiloidă, cu evacurea puroiului şi contraincizii palmară pe marginea laterală 
a eminentei hipotenare şi dorsală la acelasi nivel. La fel se procedează şi cu teaca radială cu 
contraincizii palmară şi dorsală ca pentru flegmonul tenarian. ( Figura 6 F ). 

În cazul infecțiilor grave se poate practica incizia continuă antebrahio-palmara ( Figura 3 H, N, P ) 
recomandată de Lecene care porneşte de la nivelul treimii inferioare a antebraţului, coboară medial 
şi/sau lateral de-a lungul sinovialei cu puroi ( incizie în „Y” inversat ). 

Drenajul, imobilizarea mâinii şi antibioterapia sunt obligatorii. 


Postoperator Fizioterapia este indicată 
după 12-24 ore, cu mobilzarea activă a degetelor si mâinii. 
Se vor efectua băi si pansamente cu soluții antiseptice. 
Mâna va fi ridicată la nivelul cordului. Imobilizarea mâinii se 
realizează pe o atelă Crammer în poziție proclivă până la diminuarea edemului. 
Antibioterapie 7-10 zile conform antibiogramei ( se pot adăuga şi antibiotice in plagă — 
baneocin, metronidazol ) asociată cu antiinflamatorii nesteroidiene ( AINS ) şi antialgice. 

PATOLOGIA ARTERELOR 


Autori: S. Simion, B. Mastalier, C. Popa, T.D.Poteca 


I. SCURT RAPEL DE MORFO-FIZIOLOGIE ARTERIALĂ 


Sistemul arterial este cel care distribuie sângele la ţesuturi, asigurând astfel condiţia de bază a 
existenţei metabolismului tisular. Ramurile arteriale se anastomozează la diferite niveluri, astfel încât 
o anumită regiune anatomică primeşte sânge din mai multe surse vasculare, situație care corespunde 
conceptului de circulație colaterală. Gradul de extensie şi funcționalitate al circulaţiei colaterale 
diferă de la o zonă a sistemului arterial la alta (de la un organ la altul), aceasta fiind cel mai puţin bine 
reprezentată în cazul arterelor coronariene, renale şi retiniene, care realizează în ţesuturi o circulație 
de tip terminal („end arteries”). Dezvoltarea şi starea funcțională a circulaţiei colaterale este un aspect 
de maximă importanţă în cazul ocluziei sursei arteriale principale a unui organ; în asemenea situaţii, 
eficacitatea circulaţiei colaterale depinde şi de tipul/timpul instalării ocluziei (ocluzie acuta fata de 
ocluzie cronică). 


Histologic, peretele vascular este format din trei straturi concentrice sau tunici, dinspre lumenul 
vascular spre exterior—tunica internă sau intima, tunica medie sau media şi tunica externă sau 
adventicea: 


1.Intima este formată din endoteliu (pe o membrana bazală), putin fesut conjunctiv lax 
subendotelial. Limitanta elastica interna (alcatuita din fibre elastice dense) separa tunica intima 
de medie; 


2.Media este formata din celule musculare netede dispuse concentric, colagen de tip III (fibre 
reticulare) si fibre elastice dispuse izolat saunsub forma de lamele fenestrate cu rol in difuzia 
substantelor nutritive catre zonele profunde ale peretelui vascular. Limitanta elastică externă 
alcătuita din tesut conjunctiv bogat in fibre elastice, separă tunica medie de adventice. 


Gradul de reprezentare a mediei variază foarte mult între diferitele segmente ale arborelui 
arterial; 


3.Adventicea conţine fibroblaşti, colagen de tip I şi puţine fibre elastice, dar si fibre nervoase, 
vase sanguine mici ( vasa vasorum) si capilare limfatice. 


Nutritia arterelor este asigurata de vasa vasorum pentru vasele de dimensiuni mari (doua treimi 
externe ale peretelui vascular). Intima si portiunea interna a mediei sunt avasculare si substantele 
nutritive provin prin difuziune din sangele circulant. 


Inervatia este realizata de o retea de fibre nervoase amielinice care ia nastere la nivelul adventicei 
si ajunge pâna in vecinătatea fibrelor musculare ale mediei, având rol vasomotor; fibre mielinice cu rol 
senzorial (reglarea presiunii sanguine) ajung pana in stratul intern al mediei. 


În termeni relativi, peretele vascular extern în ansamblu (medie + adventice) devine considerabil 
mai gros (de fapt raportul dintre grosimea peretelui si lumenul vascular) pe măsură ce se trece de la 
artere de calibru mare la artere de calibru mediu, fapt de care trebuie ţinut seama când se face 
descoperirea intimei pentru suturi vasculare (,,decapisonarea” adventicei-de fapt a întregului perete 
extern-pentru sutura eversantă, intimă la intimă, a vaselor). 


155 


- sub redacţia Eugen Brătucu - 

Caracteristicile histologice ale peretelui arterial sunt dependente de mărimea arterei (artere mari, 
artere medii, arteriole/metaarteriole, capilare) şi sunt adaptate funcţiei pe care o îndeplineşte 
respectivul segment al sistemului arterial; țesutul conjunctiv (colagen) este prezent la toate nivelurile 
sistemului arterial, dar proporţia sa creşte pe măsura scăderii calibrului vascular, devenind dominantă 
în arterele mici. 

Pe baza dimensiunilor şi a aspectelor structurale, arterele sunt impartite in trei categorii: 
1.Mari -de tip elastic: -a. aortă, aa. subclavii, aa. carotide, aa. axilare şi aa.iliace, aa. pulmonare; 


-media este groasa, bogata in fibre elastice aranjate in straturi compacte. 


2. Medii- de tip muscular:- majoritatea arterelor din organism; 


-tunica medie este compusă predominant din celule musculare 
netede cu aranjament circular sau spiralat; elastina e dispusă cu 


precădere la nivelul limitantelor (internă şi externă). 


3.Mici (diametru mai mic de 2 mm) şi arteriolele ( diametr între 20 şi 100p); 


-au media subțire formată din 1-2 straturi de celule musculare netede (procentual însă, sunt 
predominant musculare); 


e metaarteriolele:-situate între arteriole şi capilarele adevărate; 
-prezintă doar un strat muscular discontinuu; 


e capilarele au un strat endotelial aşezat pe o membrană bazală şi, ocazional, pericite cu rol în 
contracție. 

elastice in 


= ee nervul vasului sangvin 


vasa vasorum 


adventice 
miocite nete- lami lastică 3 
= de în medie amina elastică externă 


tunica medie 


lamina elastică internă 
tunica intimă 


endoteliul tunicii intime 


lumen 


vas limfatic 


venulă f T 
enu lamina bazală 
variabilă a 
= SS miocite nete- 

Principalele caracteristici arhitecturale ale vaselor sangvine 


Arterele de calibru mare (corespunzator tipurilor histologice elastic si muscular) transporta 
sângele, sub presiune, către ţesuturi şi, în acest segment functional, peretele vascular este gros şi 
rezistent. 


Arteriolele, ultimele ramuri ale sistemului arterial, funcţionează ca valve cu rol în controlul 
trecerii sângelui spre patul capilar, peretele lor muscular este intens contractil, permiţând variaţii 
importante ale calibrului arteriolar şi putând realiza chiar obliterarea completa a lumenului arteriolar; 
cu acelaşi sens functional, la trecerea între metaarteriole şi capilare, există un sfincter precapilar. 
Capilarele reprezintă segmentul de schimb între sânge şi lichidul interstitial, de aceea peretele acestora 
este subțire şi selectiv permeabil. 


Segmentul din sistemul circulator format din arteriole, metaarteriole, capilare şi (de partea 
sistemului venos) din venulele postcapilare reprezintă microcirculatia, sectorul la nivelul căruia 
sângele îndeplineşte rolul său în menţinerea metabolismului tisular. Sângele din arteriole trece într-un 
sistem de metaarteriole, mici vase cu structură intermediară între arteriole şi capilare, foarte sensibile 
la condiţiile tisulare locale, la nivelul cărora se realizează reglarea locală a fluxului sangvin tisular. 


Schimburile de substanţe între sânge şi lichidul interstitial se realizează la nivelul capilarelor, 
dintre care unele, numite canale preferentiale sau capilare „de shunt” fac legătura direct între 
arteriole şi venule, iar altele, capilare adevărate, iau naştere din metaarteriole. La nivelul originii 
capilarelor adevărate din metaarteriole există un sfincter precapilar, o fibră musculară netedă circulară 
a cărei contracție dictează starea funcțională (deschis sau închis) a capilarului respectiv. 


Microcirculatia, la nivelul fiecărui organ, este astfel structurată încât să servească în mod 
specific funcţia organului respectiv, diferenţe între diverse ţesuturi constatându-se atât la nivelul 
topografiei vaselor cât şi, mai ales, la nivelul structurii capilarelor; astfel, capilarele pot fi continue sau 
fenestrate, sinusoide, etc., structuri diferite conferindu-le caracteristici de permeabilitate diferite: 

JONCTIUNI 
LOCALIZARE | ENDOTELIALE 
STRANSE 


MEMBRANA 
BAZALA 

CAPILAR 


FENESTRATI | DIAFRAGME 


glande exocrine, 

țesut nervos 
glande 


fenestrat 4 
endocrine, e 
cu continuă 


R intestin, 
diafragme wae 
rinichi 

fenestrat 
fara glomeruli renali 
diafragme 


continua, 
groasa 


ficat, 
sinusoide splina, - discontinua 
măduvă osoasă 


SISTEM ARTERIAL 


SISTEM 


vene 


vase de conducere 
(artere elastice) 


vase limfatice mari 


20 
T 
vg 
TS 
a8 
Tg limfonodul vase de distribuție 
(artere musculare) 
SISTEM 
LIMFATIC 
vene 


anastomoză 
arterio-venoasă 


vase de rezistență 
(arteriole) 


metaarteriole 


canal preferential 


venule postcapiları ; 
p ep pat capilar 


sinusoid sfincter precapilar 


Nomenclatura vaselor din sistemul hemo-limfoid 


În afara rolului său în schimburile între mediul extern/sânge/ţesuturi, sistemul arterial este 
implicat în mod fundamental în fiziologia circulației şi a homeostaziei presionale, în cea a coagulării şi 
fibrinolizei, în realizarea răspunsului inflamator şi a răspunsului imun, în metabolismul 
lipoproteinelor. 

Este vorba, în marea majoritate a cazurilor, de rolurile care îi revin, in diverse sisteme de 
reglare, celulei endoteliale, celula cu cele mai multe şi, probabil, cele mai importante funcții în 
organism. La nivelul endoteliului se secretă NO, PGI, endotelină,, factor von Willebrand, se exprimă 
liganzi pentru celule circulante cum ar fi celulele sistemului imun, se converteste angiotensina I în 
angiotensină II, se inactivează trombina, bradikinina, serotonina, norepinefrina, diverse categorii de 
prostaglandine şi tromboxani, se extrag componente din VLDL, etc.. 


Datorită acestei situații centrale în multe sisteme funcționale în organism dar, mai ales, 
datorită rolului antitrombotic esenţial al celulei endoteliale, chirurgia vasculară se practică cu 
protejarea la maximum a endoteliului vascular. 


II. METODE DE INVESTIGAŢIE SI TRATAMENT ÎN BOLILE CHIRURGICALE ALE 
ARTERELOR 


Controlul chirurgical al sistemului vascular, dobândit odată cu dezvoltarea tot mai 
amplă a chirurgiei vasculare, reprezintă una din realizările majore ale chirurgiei în general. 


Dacă, pe de o parte, chirurgia vasculară poate fi privită ca un domeniu de strictă şi 
înaltă specializare, pe de altă parte, orice chirurg ar trebui să ştie să repare un vas pe care l-a 
lezat accidental. 


Un alt aspect îl reprezintă acela că, de multe ori, chirurgul generalist se confruntă cu 
urgente generate de condiţii patologice foarte frecvente actual, cum ar fi boala aterosclerotica 
sau bolile cardiace emboligene, care au drept sancţiune radicală optimală intervenţii 
chirurgicale pe vase, urgente în care salvarea unui membru sau chiar salvarea vieții pacienţilor 
depinde de promptitudinea şi competenţa cu care chirurgul generalist se implică în chirurgia 
vasculară. 


Tehnica intervențiilor chirurgicale pe artere s-a dezvoltat şi diversificat foarte mult în 
ultima perioadă, susținută în mare măsură de mijloacele moderne de diagnostic şi evaluare 
preoperatorie a bolilor chirurgicale ale arterelor. Metodele utilizate în diagnosticarea bolilor 
arteriale sunt: 


-non-invazive: oscilometria, pletismografia, măsurarea presiunii arteriale cu determinarea indexului 
gamba-brat, teste de efort, echografia (foarte valoroasă, cu multiple variante 
întrebuințate în diverse situatii-echocardiografia transtoracica şi transesofagiană, 
echografia Doppler), mai nou rezonanța magnetică nucleară (RMN=MRI: magnetic 
resonance imaging), uneori tomografia computerizată; 


-invazive: în principal arteriografia, cu variante ca angiografia izotopică, etc.. 


Standardul de raportare („golden standard”) în explorarea arterelor îl reprezintă, în toate 
situaţiile, arteriografia, dar efectuarea acesteia nu este necesară în practică în toate cazurile. 


e Oscilometria-metoda orientativă folosită în investigarea patologiei arterelor periferice, a pierdut 
în prezent din importanță, odată cu intrarea în practica largă a metodelor 
imagistice directe. Clasic, se foloseşte oscilometrul Pachon-Recklinghausen 
pentru înregistrarea oscilaţiilor maxime la nivelul presiunii arteriale medii (indice 
oscilometric); furnizează date indirecte despre permeabilitatea vaselor periferice 
principale. 

Pletismografia-înregistrarea variațiilor pe care activitatea cardiacă le induce în volumul 


membrelor. A reprezentat multă vreme principala modalitate de investigare 
neinvaziva a arterelor periferice, dar este în prezent înlocuită de metodele 
imagistice directe; se mai foloseşte în combinaţie cu determinarea presiunii 
arteriale segmentare la nivelul membrelor. 


Determinarea indexului gambă-braţ (A Al=ankle-arm-index) este investigația cu care se începe 


evaluarea ocluziei arteriale periferice, în caz de simptomatologie clinica 
sugestivă. AAI este in mod normal cuprins între 0.91-1.3, gradul de alterare a 
valorilor sale cuantificând gradul obstructiei periferice (vezi diagnosticul ocluziei 
arteriale periferice). Analiza poate fi sensibilizată prin efectuarea determinărilor 
în cadrul unei probe de efort. 


Ultasonografia (echocardiografia transtoracică sau transesofagiană, echografia Doppler a 
arterelor periferice, etc.) este metoda cea mai utilizată actual în diagnosticul 
vascular: 


-Echocardiografia transtoracică (de suprafaţă) este, în majoritatea cazurilor, metoda 
de primă alegere pentru evaluarea anatomiei şi funcţiei cardiace; primii 3-4 cm ai aortei 
toracice pot fi, de asemenea, vizualizati (în fereastră parasternală, ax lung). Imaginea obținută 
este definită în funcţie de poziția transductorului (parasternal, apical, subcostal, suprasternal) 
şi de tipul secțiunii (fereastră: ax lung, ax scurt, 4-camere, 5-camere). În majoritarea cazurilor, 
se foloseşte pentru orientarea şi descrierea imaginii convenţia propusă de Societatea 
Americană de Echocardiografie: poziţia transductorului este considerată în partea superioară a 
ecranului, structurile laterale sunt afişate în partea dreaptă, iar structurile mediale în partea 
stângă a ecranului. 


-Echocardiografia transesofagiană este de preferat celei transtoracice în evaluarea 
aortei proximale şi în investigarea surselor de embolie cardiace dar, pentru majoritatea 
pacienţilor, se recomandă efectuarea unei echografii transtoracice înaintea celei 
transesofagiene. Tipurile principale de imagini obținute prin abordul trans-esofagian sunt cele 
în plan orizontal (0°) şi în plan vertical (90°). 


-Ecografia Doppler este în prezent cel mai folosit instrument în evaluarea arterelor 
periferice; trasductorul detectează variațiile de frecvență ale ultrasunetelor determinate de 
particulele în mişcare din sânge şi acestea sunt procesate într-o varietate de moduri (Doppler 
pulsat, Doppler continuu, Doppler color). Tehnica este simplă şi ieftină, dar are dezavantajul 
că nu detectează patologia vasculară în absenţa alterărilor hemodinamice; acest neajuns este 
relevant mai ales în evaluarea sistemului cerebrovascular, unde plăcile ateromatoase non- 
stenozante pot avea semnificaţie clinică. 


-O îmbunătăţire semnificativă a procedeului o constituie combinaţia dintre echografia 
în timp real în mod B şi analiza spectrală Doppler, cunoscută drept duplex Doppler; este 
metoda cu cea mai mare acuratețe în investigarea leziunilor arterelor periferice, dar este 
scumpă. Analiza arterelor membrului inferior prin duplex Doppler începe de la a. femurală 
comună şi se desfăşoară distal, spre a. poplitee. Aspectul normal al undei arteriale periferice 
este trifazic, după cum urmează: 


-portiune anterogradă ascendentă în sistolă; 
-inversarea fluxului precoce în diastolă; 
-flux anterograd tardiv în diastolă. 


Rezonanta magnetică nucleară este o explorare non-invazivă ca şi echografia, oferă 
rezoluţie considerabil mai bună decât echografia, dar este scumpă şi rareori 
disponibilă în urgență; este indicată în monitorizarea pe termen lung a 
patologiei arterelor mari. 

e Tomografia computerizată standard (CT-scan, tomodensitometrie) este utilizată in 
investigarea patologiei vaselor mari atunci cand atât ultrasonografia 
transesofagiană cât şi rezonanța magnetică nucleară sunt indisponibile (sau, 
în cazul RMN mai ales, contraindicate); varinta acestei metode, cunoscută 
drept CT spiral, este o analiză de mare acuratețe, dar foarte scumpă. 


Chirurgia vasculară cuprinde un spectru larg de modalități operatorii, de la aborduri 
încadrabile între explorările interventioniste la intervenţii reconstructive ample ca grefele sau 
by-pass-ul; intervenţii posibile pe vase sunt, în funcţie de patologia subiacenta: 


1.embolectomia şi endarterectomia; 


2.angioplastia cu patch („patch graft angioplasty”), angioplastia translumenală, 
percutană sau intraoperatorie, angioscopia şi laser-angioplastia; 


3.by-pass-uri anatomice si intraanatomice; 
4.operatii hiperemiante; 


S.amputatii. 


Intervenţiile „deschise”, ample, au la bază tehnicile de: 
l.sutură şi 
2. anastomoză vasculară. 


1.Sutura vasculară are drept principiu fundamental refacerea continuității intimale 
(sutura intimă la intimă, eversantă), cu reducerea la minim a traumatizării endoteliului 


Indicatii: 
Etape: 


-descoperirea largă, în amonte şi în aval, a vasului şi a ramurilor sale (se spune că în 
chirurgia vasculară se utilizează cea mai largă cale de acces din chirurgie în general); 


-mobilizarea vasului, în funcţie de posibilităţi şi de condiţiile locale, care vor dicta alegerea 
tehnicii propriu-zise de sutură. 


-sutura vasculară se realizează „uscat şi la alb”, adică după obţinerea controlului fluxului 
vascular din amonte şi aval; contolul vascular se realizează prin clampare proximală şi 
distală, de obicei transversală („cross-clamping”); clamparea longitudinală se poate face în 
scopul menţinerii parţiale a fluxului sangvin în vasele mari, în acelaşi timp cu realizarea 
controlului sângerării în aria lezională. 


-sutura propriu-zisă se poate face cu fire separate (singura tehnică care se practică pe vasele 
mici, deoarece este minim stenozantă) sau în surjet (tehnică preferată pentru vasele mari); 
surjetul se face pe porțiuni, între două sau trei fire de directionare (fire eversante) care se pun 
la început. 


-materialul de sutură cel mai des folosit este firul de Prolene de diverse dimensiuni. 

Ancorarea capetelor vasculare prin 2 fire trecute eversant Inchiderea transei anterioare cu surjet de Prolene 
lanal (se vede in spate tranga posterioară închisă tot cu 


II.PATOLOGIE ARTERIALA 


1.TRAUMATISMELE ARTERIALE 


Leziunile traumatice ale arterelor au două manifestări anatomo-clinice majore, ischemia acută 
periferică şi hemoragia, aceasta din urmă constituind caracteristica definitorie a acestui tip de 
patologie si justificând abordarea traumatismelor arteriale ca entitate de sine stătătoare, separat de alte 
cauze de ischemie acută periferică. 


Consecințele traumatismului arterial depind de intensitatea şi natura traumatismului, mărimea si 
localizarea arterei interesate si gradul de afectare al acesteia. 


Similar oricărei alte structuri anatomice posibil interesate, traumatismul poate determina la nivel 
arterial trei tipuri de leziuni: 


1.contuzie (traumatism închis): afectează partial structurile peretelui arterial, se constată afectare 
maximă a endarterei, explicând astfel formarea unui tromb ocluziv; funcțional determină ocluzie 
graduală fără sângerare; clinic se manifesta prin absența pulsului şi ischemie distală; 


e traumatism deschis: 


plagă arterială parțială. este corelată cu apariția unui hematom care se dezvoltă compresiv în 
tesuturile adiacente si a unui tromb partial care, în cazul arterelor mari, nu reuşeşte să realizeze 
hemostază eficientă; functional determină sângerare masivă, cu păstrare parțială a fluxului distal şi 
ischemie minimă; manifestarea clinică majoră este hemoragia; 


plagă arterială totală: reprezintă sectionarea completă a peretelui arterial, cu constrictie si 
retractie consecutivă a capetelor de secțiune; în cazul unui vas de calibru nu foarte mare şi in 
condițiile unei reacții coagulante potente, se constată apariția de trombi care se propaga 
bidirecțional; funcțional se constată sângerare a cărei intensitate este corelată cu calibrul vasului 
interesat şi dispariția fluxului distal; clinic se manifestă prin hemoragie, absența pulsului şi 
ischemie distală. 


Ținând cont de faptul că hemoragia reprezintă principala problemă ce se cere a fi rezolvată imediat 
în oricare intervenție chirurgicală efectuată electiv sau în urgență, datorită riscului vital implicat, se 
justifică prezentarea principalelor tehnici de hemostază pe care chirurgul le are la îndemână în practica 
sa: 


e presiune directă digitală în amonte, dar şi în aval de locul producerii efractiei vasculare—cea mai 
eficientă metodă de realizare a hemostazei în urgență (hemostază temporară pe vasele mari, 
hemostază definitivă pe vasele mici), ca măsură de prim ajutor se mai menţionează şi aplicarea de 

garouri proximal de locul arterei lezate (la nivelul membrelor), sau compresie puternică (în cazul 
altor localizări); 


e tamponament prin folosire de diferite dispozitive dintre care cel mai cunoscut este banalul mesaj 
tip Mickulicz—poate realiza hemostază în cazurile disperate cu sângerare abundentă ce nu poate fi 
stăpânită prin alte tehnici chirurgicale (lezare de plexuri vasculare, perete vascular friabil, etc.); 
modern există preparate speciale care îmbină efectul compresiei mecanice cu cel al hemostazei 
chimice, fiind construite pe baza unor soluţii de tipul derivatilor de fibrină sau trombină şi 
conținând substanțe cu efect topic hemostatic pe vasele mici; 


e realizarea unei hemostaze chimice prin folosirea topică şi sistemică a substanţelor cu acţiune 
specifică; 


e folosirea proprietăţilor hemostatice ale apei oxigenate în cazul producerii de leziuni pe vase mici 
ce nu se pretează la hemostază chirurgicală dar prezintă riscul unor mari pierderi sangvine ce nu 
pot fi controlate, etc.; 

la urmă dar nu în ultimul rând, repararea chirurgicală a vasului lezat trebuie tentată şi realizată de 
câte ori este posibil în cazul sîngerărilor care nu se pretează la nici una din tehnicile prezentate mai 
sus, fiind singura metodă hemostatică sigură şi de asemenea singura posibilă în cazul leziunilor 
vasculare majore; în funcţie de posibilitățile de supleiere a vascularizatiei, se poate recomanda simpla 
ligatură a capetelor vasului lezat sau, dimpotrivă, se impune restabilirea continuității arteriale prin 
arteriorafie laterală, anastomoză simplă sau refacere prin interpunere de homo sau allogrefa 


Traumatisme vasculare specifice: 
e Traumatismele vaselor gâtului 


Anatomia gâtului constă din două pachete neurovasculare mari situate în tecile carotidiene,care 
sunt foarte aderente la structurile aerodigestive-fiind astfel evident faptul că traumatismele vaselor 
cervicale mari sunt frecevent asociate de lezarea structurilor adiacente. 

Un hematom cervical care se expansionează prezintă o amenințare iminentă la adresa căilor 
aeriene ale pacientului.La unul din patru pacienţi cu leziuni cervicale penetrante sunt lezate vasele 
mari.Structura vasculară cea mai lezată este vena jugulară internă,care se pretează la reparare laterală 
simplă sau ligatură. 

Lezarea unui vas cervical mare se poate prezenta ca hemoragie externă de proportii,hematom 
cervical ce se propagă sau un deficit neurologic.Totuşi,o leziune arterială majoră poate fi 
asimptomatică,astfel încât doar examenul clinic nu o poate exclude. 

Afectarea arterei carotide este o afecţiune deşi potential putin frecventă,totuşi cu potential 
devastator. Aceasta poate avea drept unic indiciu clinic un defect neurologic emisferic fără evidentiere 
pe CT a unei traume cerebrale. 


În timpul evaluării initiale,clinicianul are două prioritati-prima este un hematom care se extinde 
rapid şi necesită intubare endotraheală înainte de comprimarea şi deplasarea căilor aeriene 
superioare,făcând intubatia orotraheală imposibilă.A doua prioritate este hemoragia externa 
severă,care poate duce la exsangvinare.Hemoragia exterioară viguroasă necesită control tamporar prin 
presiune manuală sau tamponadă cu balonaş utilizând un cateter Foley până ce se ajunge la sala de 
operaţie. 


e Traumatismele vaselor abdominale 
Majoritatea leziunilor vasculare abdominale rezultă din plăgi penetrante şi sunt associate cu alte 


afectări  abdominale.Lezările vasculare sunt mult mai frecvente după plăgi impuscate 
abdominale(25%),prin comparaţie cu plăgile injunghiate(10%). 

Majoritatea traumatismelor vasculare abdominale se prezintă clinic fie ca hemoragie 
intraperitoneală sau ca şi hematom retroperitoneal,pentru că de obicei sângerarea liberă dintr-o arteră 
abdominală mare duce de obicei la moarte imediată. 


Uneori există indicii clinice legate de prezenţa unei elziuni abdominale vasculare.Un exemplu ar fi 
absența pulsului. 


e Traumatismele vaselor toracice 


Un pacient cu o plagă penetrantă toracică într-un vasse prezintă în şoc „cu fie un hemotorax masiv 
fie un hematom ce se expansinează.Nevoia de operaţie urgentă e de obicei evidentă.Foarte 
rar,pacientul poate fi stabil hemodinamic şi o leziune ce nu sângerează-pseudoanevrism,fistulă 
arteriovenoasă,arteră ocluzionată sunt suspicionate pe fundamente clinice şi apoi evidenţiate 
angiographic 


e Traumatismele vaselor periferice 


Evaluarea iniţială şi îngrijirea unui pacient cu traumatism vascular periferic se concentrează pe 
controlul hemoragiei externe şi diagnosticul ischemiei membrelor.La o extremitate 
ischemică,evaluarea severitatii ischemiei şi identificarea segmentului arterial implicat sunt cele mai 
importante considerații. 


O deosebită importanță o reprezintă statusul neurologic al extremității respective şi evaluarea 
existenței sindromului de compartiment.La pacientul traumatizat,instabil din punct de vedere 
hemodinamic,un puls arterial diminuat sau o extremitate rece si palidă sunt dificil de evaluat,deci 
diganosticul de ischemie depinde adesea de compararea cu extremitatea contralaterală. 


Desi se spune că restaurarea perfuziei arteriale in mai putin de 6 ore îmbunătăţeşte ratele de 
salvare ale acelei extremitati,fereastra de oportunitate pentru salvare nu reprezintă niciodată un interval 
fix,ci mai degrabă flexibil,influentat mai ales de natura leziunii,de prezența colateralelor eficiente,de 
vârsta pacientului şi de statusul său hemodinamic.Din toate semnele şi simptomele unei ischemii acute 
de membru inferior „un deficit neurologic reprezintă cea mai importantă urgenţă pentru că înseamnă o 
ameninţare iminentă a unei ischemii ireversibile. 


Diagnosticul vascular non-invaziv 


Pentru pacientul hemodinamic instabil, trebuie realizat examen Doppler-care reprezinta un 
instrument esențial de screening în obstructia arterială atât în cazul plagilor cât si al contuziilor,iar 
arteriografia este indicată pentru o diferență de presiune mai mare de 10 mm Hg între presiunile celor 
două glezne.Examenul Doppler mai este util pentru evaluarea severitatii ischemiei-absenta semnalului 
Doppler venos reprezintă ischemie gravă. 

Scanarea Duplex are o acuratețe de 98% în detectarea leziunilor semnificative din punct de 
vedere clinic-mai poate detecta şi leziuni arteriale minime cum ar fi pseudoanevrisme şi discontinuități 
ale intimei. 


Rolul arteriografiei 
Arteriografia este modalitatea de diagnostic pentru leziuni arteriale ale extremităților la 
pacienții stabili din punct de vedere hemodinamic.Este indicată atunci când informaţia câştigată cu 


ajutorul ei poate influenţa decizia operatorie.La pacienții cu mai multe plăgi arteriale parţiale într-o 
extremitate ischemică şi al cei cu contuzii-arteriografia preoperatorie elimină necesitatea expunerii şi a 

explorarii atente a mănunchiului neurovascular.La pacientul cu hemoragie activă ,explorarea 
chirurgicală imediată fără arteriografie este opțiunea ce mai corectă. 


Utilizarea arteriografiei pentru a exclude traumatism arterial la pacienţi asimptomatici cu plăgi 
pennetrante aproape de mănunchiul neurovascular s-a schimbat în ultima decadă.Deşi înainte era 
considerată o practică standard,s-a arătat ulterior că leziunile arteriale ce necesită reparare pot fi 
identificate clinic. 


Dacă se realizează arteriografie de excludere pentru leziuni de proximitate,doar 10% din 
pacienți vor avea o anomalie angiografică,dar aceste leziuni sunt leziuni minime ce nu necesită 
reparare operatorie . 


Extremitatea compromisă 


Decizia de a amputa imediat o extremitate sever afectată(decât a încerca salvarea ei) este 
dificilă „mai ales datorită faptului că reconstrucția vasculară este de obicei posibilă tehnic.Extremitatea 
compromisă este definită ca leziune care implică cel putin 3 sau 4 din țesuturile majore ale unei 
extremitati- os, ţesuturi moi, vase, nervi. S-au propus mai multe sisteme pe bază de scoruri care să 
poată prezice soarta unei extremităţi bazată pe cât de severa e leziunea şi de comorbiditatile 
pacientului. 


Totusi,in practică decizia de a recurge la amputatie se bazează pe raționamentul chirugical şi 
ep circumstanţele pacientului.Este o decizie de echipă şi se face doar după o examinare riguroasă a 
cazului.Decizia este luată de obicei în sala de operatie,acolo unde extremitatea compromisă poate fi 
examinată în condiţii optime.Este singurul mod de a evalua extensiv afectarea mai ales continuitatea 
nervoasă-un factor critic în procesul decisional. 


Deşi însăşi leziunea vasculară este un factor în sine,ea reprezintă un component mai puţin 
critic decât afectarea neuronală sau capacitatea de a acoperi reconstrucția vasculară cu țesut 
viabil,timpul total de ischemie fiind unul din factorii decisivi.Ca regulă generală,o inervatie distală 
complet întreruptă,distrugerea țesuturilor moi şi pierderea osoasă ce depăşeşte 6 cm- toate dau un 
prognostic prost pentru respective extremitate. 


Leziuni specifice vaselor abdominale 


O leziune înalt penetrantă pe aorta abdominală se vede rareori în sala de operaţie pentru că de 
obicei duce la exsangvinare rapidă şi moarte,Ratele de mortalitate pentru leziuni ale aortei abdominale 
variază între 50% şi 90% cu leziunile din vecinătatea segmentului perirenal fiind cele mai 
letale.Lezarea peretelui arterial necesită utilizarea unei grefe sintetice. 


Plaga nepenetrantă a aortei abdominale este foarte rară,fiind rezultatul accidentului auto cu 
impactarea volanului sau a centurii de siguranță.Cea mai frecventă locație este originea arterei 
mezenterice inferioare,şi prezentarea clinică este de tromboza aortică acută secundară întreruperii 
intimale-şi rezolvarea chirurgicală implică poziţionarea unei grefe sintetice. 


Leziuni penetrante pe vasele iliace au rate de mortalitate mari(25%-40%) pentru că evidenţierea şi 
controlarea lor pot fi dificile.Controlul proximal se face la nivelul aortei inframezocolice şi vena 
cavă,iar controlul distal este realizat pe vasele iliace externe la nivelul ligamentului inghinal. 


Utilizarea unei grefe de a.iliacă sintetice în condiţiile unei contaminări peritoneale este o cauză de 
preocupare. În condiţiile vărsării limitate a conţinutului intestinului subtire,utilizarea unei grefe 

sintetice(după ce defectul va fi fost reparat şi câmpul irigat) este o opţiune acceptabila.Totusi,in 
condiţiile unei afectări fecale massive,mai indicat ar fi un bypass femurofemural. 


Trebuie efectuată fascitomie după lezarea vaselor ilace pentru că edemul membrului inferior este 
frecvent (mai ales după ligatura venoasă) şi repararea unei leziuni arteriale iliace poate dura mult şi 
poate fi asociată cu ischemie prelungită.Pacientul care mai este şi hipotensiv este mai susceptibil la 
efectele devastatoare ale sindromului de compartiment. 


Leziuni pe vasele mezenterice superioare se prezintă fie ca hemoragie exsangvinantă din rădăcina 
mezenterului,fie ca hematom central retroperitoneal sau intestin ischemic. 


Segmentul proximal al arterei mezenterice superioare se poate expune prin rotarea viscerelor 
mediale spre stânga ,in timp ce segmentul infrapancreatic e abordat prin împingerea intestinului 
subţire spre inferior şi spre stânga şi prin incizarea peritoneului de la rădăcina mezenterului. 


O altă opţiune pentru expunerea segmentului infrapancreatic este manevra Cattell-Braasch. Apropierea 
dintre vasele mezenterice şi complexul pancreatico-duodenal,vena cavă inferioară şi pedicululul renal 
stâng implică leziuni severe associate şi mortalitate înaltă. 


Se poate utiliza cu success un şunt temporar în artera mezenterică superioară.Dacă este 
necesară utilizarea unei grefe pentru reconstrucția arterei mezenterice superioare, o decolare a aortei 
distale deasupra bifurcatiei menține linia de sutură departe de pancreasul lezat.O laparotomie 
exploratorie de verificare e necesară pentru a evalua viabilitatea intestinului. Vena mezenterică 
superioară afectată este reparată prin venorafie laterală atunci când este posibil. Adesea singura opţiune 
tehnică este ligaturarea,ceea ce necesită reechilibrare hemodinamică intensivă şi poate duce la 
gangrenă venoasă a intestinului.O laparotomie de verificare este riguros necesară. 


Leziuni penetrante pe arterele renale implică în mod 
tipic nefrectomie deoarece răni asociate fac inutilă 
reconstrucția vaselor. Plaga renovasculară închisă este de 
obicei asimptomatică şi este descoperită atunci când un rinichi 
nu se opacifiază la CT. Arteriografia este necesară pentru 
diagnostic şi poate evidenția un spectru de afectări de la 
discontinuitatea intimei la  tromboză arterială renală 
completă.De obicei dacă au trecut mai mult de 4-6 ore de la 
producerea leziunii,şi artera renală este ocluzionată —nu se mai 
încearcă repararea. 


Leziunile pe VCI au o rată de mortalitate foarte mare,ce 
depăşeşte 50%,mai ales pentru segmentele cel mai putin 
accesibile ale  venei(bifurcaţia  iliacă, suprarenal, 
retrohepatic).VCI se poate evidenția printr-o rotatie medială a 
viscerelor spre dreapta(fig 1) şi controlul iniţial se face prin 
presiune directă sup şi inf de leziune(fig 2).Optiunile tehnice 
pentru segmentul infrarenal al VCI sunt repararea laterală sau 
ligaturarea. 


Fig 2Comprimarea VCI superior si inferior de 
leziune. Sursa: Sabiston textbook of surgery. 
editia 18.2008 

capul 
pancreatic 


Fig. 1 Rotatie mediala a viscerelor pentru a expune VCI. 
Sursa:Sabiston textbook of surgery, SEdition,2008 


Fig.3 Sunt atrio-cav.Sursa: Sabiston textbook of surgery 
editia 18,2008. 


Leziunile in segmentul retrohepatic al VCI sunt dificil de accesat şi de controlat.Leziunile care 
pot fi identificate tipic intraoperator sunt sângerare masivă venoasa fie printr-o rană hepatică profundă 
fie prin ficatul care sângerează din fata posterioară.O manevră Pringle nu afectează hemoragia. 

De obicei până la momentul în care este recunoscută leziunea,pacientul deja va fi pierdut o 
mare cantitate de sânge şi se află în şoc profound.Optiuni reparatorii directe pentru VCI sunt complexe 
şi au rezultate proaste.Optiunea tehnică cea mai cunoscută este şuntul atriocav „descris pentru prima 
oară de Schroch în 1968. Şuntul atriocav foloseşte fie un tub pleural fie un tub endotraheal inserat prin 
atriul drept pentru a exclude segmentul lezat fără a compromite încărcarea cardiacă(Fig.3.). 


Această procedură dificilă din punct de vedere tehnic necesită experienţă în ceea ce priveşte 
canularea cardiacă şi de obicei este realizată de două echipe ce lucrează simultan în torace şi în 
abdomen. Aceasta tehnică elaborată are o rată de mortalitate de mai mult de 80%.Nu există o soluţie 
optimă pentru repararea traumatismului pe segmentul retrohepatic de VCI. 


2. FISTULELE ARTERIO-VENOASE 


Fistulele arteriovenoase reprezintă comunicări directe între circulaţia arterială şi cea venoasă, 
care implicit shuntează microcirculatia; pot fi congenitale (cauzate de anomalii de dezvoltare a 
sistemului vascular primitiv) sau dobândite (spontane, traumatice, etc.). 


e  Fistulele congenitale sunt putin simptomatice, rareori determinând creşterea debitului cardiac, cu 
insuficiență cardiacă în timp; dintre acestea, cele circumscrise, anume hemangioamele, pot fi 
complet îndepărtate dacă situaţia locală dictează o astfel de intervenţie. 

e  Fistulele dobândite determină, când se formează, scăderea fluxului arterial distal de leziune şi 
creşterea presiunii venoase; rezistența vasculară periferică este redusă la cea a sistemului venos şi 
debitul cardiac creşte; în timp, fistula „se maturizează” prin dezvoltarea unei circulații colaterale 
care readuce perfuzia distală aproape de normal. Fistulele dobândite trebuie, în principiu, reparate 


chirurgical. 


ETAPE EVOLUTIVE ALE FISTULEI ARTERIO-VENOASE 


3.ANEVRISMELE VASCULARE 


Anevrismele reprezintă dilatări localizate ale arterelor (eventual, ale venelor) care, din punct 
de vedere al structurii, se împart în anevrisme adevărate, al căror perete conţine toate cele trei tunici 
vasculare şi false anevrisme (hematoame pulsatile), al căror perete extern este format doar de 
adventice şi care au cel mai frecvent origine traumatica. 


O clasificare descriptiva cu implicatii practice imparte anevrismele in: 


-anevrisme saculare, care implică doar o parte din peretele vascular şi care au legătură cu lumenul 
vascular la nivelul unui colet, şi 


-anevrisme fusiforme, care implică tot pere-tele vascular (mărirea segmentară uniformă a calibrului 
vascular). 


Indiferent de cauza formării sale, odată format un anevrism are tendința de a creşte în 
diametru, din cauza distribuţiei nefiziologice, non-optimale, a forțelor determinate de fluxul sangvin în 
acel segment, şi care actioneza în conjunctie cu defectul parietal primar. 


1) Anevrismele aortice: 


e Definite: dilatatii focale, ireversibile ale aortei, cu calibru egal cu cel putin o dată şi jumătate 
calibrul normal al arterei la acel nivel (3-4 cm pentru aorta abdominală, 5-6 cm pentru aorta toracică). 


e Cauze:-frecvente: boala aterosclerotică, disectia aortică, defectele de colagen (mai des întâlnit 
este sindromul Marfan); 


168 


- Manual de chirurgie pentru studenti - 


-rare: sunt reprezentate de traumatisme, infectii (sifilitice, micotice etc.), 
aortite granulomatoase ca aceea din boala Takayasu. 


Anevrismele aortice sunt asociate cu vârsta înaintată, hipertensiunea şi cu fumatul. 


Mai nou, se argumentează rolul inflamatiei în etiopatogenia anevrismelor; culturi 
celulare din perete anevrismal aortic secretă cantități mari de citokine, inclusiv IL, iar 
concentraţia de IL¢ circulant la pacienţii cu anevrisme mari ale aortei abdo-minale este 
semnificativ mai mare în arterele iliace comune decât în arterele brahiale. 


Deoarece semnificaţia clinică şi abordarea terapeutică este diferită, anevrismele aortice sunt cel 
mai bine clasificate în funcţie de sediul lor anatomic: 


-anevrisme ale aortei toracice şi 
-anevrisme ale aortei abdominale. 
a)Anevrismele aortei abdominale: 
-cel mai des întâlnite anevrisme aortice; 


-sunt situate cel mai frecvent pe segmentul dintre originea arterelor renale şi cea a arterei 
mezenterice inferioare; în 5% din cazuri implică arterele renale sau alte artere viscerale. 


-spre deosebire de anevrismele aortice disecante (altă formă frecventă de „anevrism” aortic, cu 
localizare preferenţială, însă, in aorta toracică), acestea au peretele format din toate cele trei straturi ale 
peretelui vascular şi nu determină apariţia unui lumen fals. 


-incidenta globală a anevrismelor aortei abdominale este de 17-37 la 100.000 de persoane pe an, 
iar prevalența lor creşte considerabil cu vârsta. 


e prezentare clinică: -majoritatea anevrismelor aortei abdominale determină o simptomatologie 
săracă, fiind descoperite în cursul examinărilor de rutină sau pentru altă patologie; 


-Examenul fizic poate evidenția o masă abdominală pulsatilă, la nivelul sau imediat deasupra 
ombilicului, şi trebuie completat cu auscultatia abdomenului. 


-Anevrismele aortei abdominale pot fi relevate şi de complicaţii datorate trombozei şi emboliei 
(ischemie periferică); rar, un anevrism abdominal de dimensiuni mari poate determina CID manifest 
clinic. 


-multe din anevrismele aortice abdominale rămân asimptomatice până în momentul unei eventuale 
rupturi. 


-Anevrismele care produc simptome, însă, au risc mai mare de rupere; două manifestări clinice 
sugerează expansiunea recentă a unui anevrism abdominal: durere lombară şi anevrism palpabil, 


sensibil. 


Clasificarea anevrismelor aortei abdominale: infrarenale (1), juxtarenale (II), pararenale (III), and suprarenale (IV). 
Sursa:Sabiston textbook of Surgery, 18 edition,2008. 

Variante de prezentare clinica: 


> Anevrismul rupt determină hemoragie mare, până la exsangvinare, cu deteriorarea profundă a 
statusului hemodinamic şi, uneori, cu evoluție rapid fatală; mortalitatea la pacienţii cu 
anevrism aortic abdominal rupt este mai mare de 50%. Pacienţii care supraviețuiesc până la 
examinarea medicală se prezintă, de obicei, cu durere abdominală şi lombară, masă 
abdominală pulsatilă şi hipotensiune severă, instabilă; dacă starea hemodinamică a pacientului 
este relativ stabilă, înseamnă că ruptura a fost temporar tamponată de hematomul 
retroperitoneal. 


> anevrismul fisurat, care poate mima o simptomatologie acută abdominală de tipul colicii 
biliare sau renale, pancreatitei sau infarctului enteromezenteric; în plus, pacienții mai în vârstă 
cu hipotensiune cauzată de un anevrism fisurat pot prezenta modificări ischemice 
electrocardiografice. 


> anevrismul inflamator reprezintă o entitate clinică distinctă şi se prezintă cu durere 
abdominală sau lombară, pierdere ponderala, teste de inflamație acută pozitive. Histologic se 
remarcă fibroză densă periaortică cu reacţie inflamatorie abundentă alcătuită din limfocite, 
plasmocite, macrofage şi adesea celule gigante. 


> anevrismul micotic este un anevrism aterosclerotic care se infectează prin cantonarea la 
nivelul peretelui arterial a microorganismelor din fluxul circulator. Supuratia poate distruge 
media potentand dilatatia şi ruptura anevrismului. 


e diagnosticul anevrismului aortic abdominal se bazează pe examinarea clinică, ale cărei date 
au fost prezentate mai sus, şi pe explorări imagistice. 


Ultrasonografia este metoda diagnostica de primă alegere, mai pot fi utile CT standard sau 
spiral, RMN şi chiar explorarea radiologică simplă. 


Pentru înţelegerea strategiei terapeutice în ceea ce priveşte anevrismul aortic abdominal, trebuie 
cunoscută istoria naturală a acestuia. Dovezi cumulative din studii mari sugereză că anevrismele 
abdominale cresc în medie cu 0.3-0.4 cm/an, cu variabilitate şi lipsă de predictibilitate ale ritmului de 
creştere destul de mari; anevrismele mari tind să crească mai repede decăt cele mici. 


Riscul de rupere creşte cu mărimea anevrismului; astfel, anevrismele mari (peste 6 cm), 
comparativ cu cele mai mici, au rata de supravieţuire la 5 ani mai mică (6% versus 48%) şi risc anual 


de rupere mai mare (43% versus 20%). In ciuda variabilitatii istoriei naturale a acestor anevrisme, este 


5 


acceptată ca semnificativă clinic următoarea clasificare a riscului de rupere la 5 ani, în funcție de 
mărimea anevrismului: 


-risc foarte scăzut pentru anevrismele sub 4 cm; 
-5% pentru anevrismele între 4-4.9 cm; 

-25% pentru anevrismele între 5-5.9 cm; 

-35% pentru anevrismele între 6-6.9 cm; 

-75% pentru anevrismele de 7 cm sau mai mari. 


Limita de la care este indicată repararea chirurgicală electivă a anevrismelor aortice 
abdominale este de 5-5.5 cm. 


În afară de dimensiunile anevrismului, rata de creştere a acestuia este un factor important 
care influențează decizia terapeutică; în studii prospective, anevrismele care s-au rupt au crescut 
semnificativ mai repede decât cele care nu s-au rupt, şi se consideră că un anevrism mic care creşte cu 
mai mult de 0.5 cm la 6 luni trebuie operat, deoarece prezintă risc mare de rupere. 


La toți pacienții cu anevrism la care nu se recurge imediat la chirurgie, trebuie făcută evaluare 
ecografică din 6 în 6 luni; tratamentul cu beta-blocante poate fi folositor. 


Mult timp, abordarea chirurgicală a acestei patologii a constat în excizie a segmentului dilatat 
şi reconstrucție aortică cu grefă sintetică. In ultima vreme, se consideră că excizia peretelui anevrismal 

nu este necesara, si se recurge la refacerea interna a lumenului prin introducerea unei grefe (stent 
endovascular) care este fixată de pereţii aortici, la distanţă de limitele anevrismului (endovascular stent 
graft, graft inclusion). Disectia este astfel limitată, sângerarea intraoperatorie diminuată, iar grefa este 
acoperita de peretele arterial modificat, lasat pe loc; rezultatele pe termen lung ale acestei metode nu 
sunt însă cunoscute. Mortalitatea operatorie este, în general, mai mică de 5% în cazul chirurgiei 
elective, dar depăşeşte 50% în cazul tentativei de reparare în urgență a anevrismelor aortice 
abdominale rupte. 


b)Anevrismele aortice toracice: 
-sunt mai puţin frecvente decât cele abdominale; 


-sunt, in general, clinic silentioase, nu determină simptome decât atunci când cresc la 
dimensiuni foarte mari. 


-incidenta acestor anevrisme este de aproximativ 6 la 100.000 de locuitori pe an, iar 
prevalența lor creşte considerabil cu vârsta. 


Există patru localizări anatomice majore, în funcţie de care sunt clasificate aceste anevrisme: 
I.aorta ascendentă; 

2. arcul aortic; 

3.aorta toracică descendentă; 

4.aorta toraco-abdominală. 


e Diagnosticul se bazează mai puţin pe examinarea fizică, cât pe o serie de investigaţii 
imagistice: radiografia toracică simplă, echocardiografia (cu valoare limitată), angiografia de 
contrast (metodă preferată), CT standard sau spiral, RMN. 


Deşi nu sunt multe date disponibile despre istoria naturală a anevrismelor aortei toracice, se 
sugerează că pacienţii cu anevrisme mari cu această localizare mor mai frecvent prin complicații ale 
acestei condiţii decât prin oricare altă patologie. 


Anevrismele toracice cresc cu aproximativ 0.5 cm pe an, rata de creştere depinzând de 
dimensiunile inițiale (anevrismele mai mari cresc mai repede). Cel mai important determinant al 
riscului de ruptură este diametrul anevrismului. 


Anevrismele asimptomatice, descoperite incidental, sunt tratate initial conservator, prin 
reglarea stricta şi la valori joase a tensiunii arteriale şi prin monitorizare care include evaluare CT la 6- 
12 luni; tratamentul beta-blocant este, de obicei, folositor. 


Anevrismele simptomatice sau mari sunt tratate chirurgical de la început; multi autori 
consideră că anevrismele aortei ascendente trebuie tratate chirurgical în momentul diagnosticului. 
Tehnica chirurgicală este asemănătoare cu cea utilizată la repararea anevrismelor aortei abdominale, 
dar controlul vascular proximal se obţine în mod diferit în chirurgia anevrismelor toracice, operaţiile 
efectuându-se, de obicei, cu by-pass cardiopulmonar şi/sau protecţia organelor deconectate. 


Abordul standard pentru anevrismele aortei ascendente este sternotomia medială, pentru 
anevrismele arcului aortic este toracotomia stângă (în spaţiul III intercostal), pentru anevrismele 
toraco-abdominale este toracotomia stăngă extinsă pe marginea costală, pentru abord retroperitoneal. 

Visceral pertusian 


Proxrral anastamosis 


B 


Clampare secventiala,repararea unui anevrism de aorta 
toracoabdominala. A,Portiunea sup.din a.toracica desc. e clampata 
si anevrismul proximal deschis in timp ce aorta inferioara si 
arterele periferice continua sa fie perfuzate . B, Clampa distala e 
deplasata inferior de a lungul aortei. Sangerarea din arterele 
intercostale sup poate fi controlata cu un cateter de 3 Folley in timp 
ce intercostalele inf sunt reatasate. Pertuziile viscerale si renale 
dunt mentinute utilizand catetere 9 french pruitt in timpul 
reimplantarii artere viscerale si renaleC, Anastomoza distala e 
terminata si membrele inferioare raman perfuzate cu clampa distal 
pe aorta. Sursa:Sabiston textbook of surgery, 18 Edition,2008 


anastomans 


Cc 


Situatii particulare anatomo-clinice: 


Anevrismele traumatice ale aortei au etiologie comună cu ruptura aortică traumatică, dar 
evoluţie clinică esențial diferită; anevrismul traumatic apare la pacienți care supraviețuiesc 
unui traumatism închis de aortă (mai puţin de 2% din pacienţii cu astfel de traumatisme, 
deoarece, în majoritatea cazurilor, dilacerarea aortei evoluează cu esangvinare şi deces). Cea 
mai frecventă localizare a acestor anevrisme este imediat distal de originea a. subclavii stăngi. 
Dacă pacientul supravieţuieşte în primele 6-8 săptămâni după traumatism şi dezvoltă un astfel 
de anevrism, riscul de rupere ulterioară a acestuia este mic, întrucât, spre deosebire de celelalte 
anevrisme ale aortei toracice, anevrismele traumatice cresc foarte puţin şi pot chiar rămâne 
stabile pe perioade de 10-20 de ani. 


Disectia aortică este o afecţiune destul de comună şi adesea catastrofică, care se prezintă cu 
durere toracică violentă şi insuficiență circulatorie acută; evoluția este, în majoritatea 
cazurilor, gravă şi, uneori, rapid fatală, de aceea precocitatea diagnosticului şi tratamentului 


este crucială pentru supraviețuirea pacienţilor. 


Evenimentul primar în disectia de aortă este lezarea intimei, cu 
ruperea (limitată) a acesteia; degenerarea mediei aortice (necroza medială 
de diverse cauze) este considerată drept condiţia preexistentă obligatorie 
pentru apariția disectiilor aortice netraumatice; de fapt, deoarece o 
patologie atât a mediei cât şi a intimei este întâlnită în majoritatea 
cazurilor de disectie netraumatică a aortei, este greu de precizat dacă 
primo movens este ruptura intimei cu disectia secundară a mediei sau 
hemoragia în medie cu ruptura secundară a intimei subiacente. Sângele 
trece în media patologică prin breşa intimală şi separă astfel intima de 
adventice, creeand un fals lumen, care reintră, de obicei, în lumenul 
vascular (uneori se creează multiple comunicări între lumenul aortic 
adevarat—marginit de endoteliu—si falsul lumen de disectie—care nu are 
endoteliu). In timp aceste false canale se pot endoteliza ducand la disectie 
cronică. 

Alterari morfologice preexistente ale peretelui vascular nu sunt intotdeauna prezente. Cale mai 
frecente tipuri de leziuni sunt repezentate de degenerarea mediei (degenerare chistică medială) 
caracterizată prin fragmentarea țesutului elastic şi separarea elementelor elastice şi fibromusculare ale 
mediei cu crearea de spaţii pline cu matrice extracelulară amorfă de ţesut conjunctiv. Degenerarea 
mediei aortice insoteste frecvent sindromul Marfan. 


Există două sisteme de clasificare anatomică a disectiilor aortice: 


i Clasificarea DeBakey: 


-tip T. disectii care implică atât aorta ascendentă cât şi aorta descendentă; 
-tip II: disectii limitate la aorta ascendentă; 


-tip III: disectii limitate la aorta descendentă; disectiile tip HIA încep distal de originea arterei 
subclavii stângi, au caracter localizat şi, prin aceasta, sunt uşor de abor-dat chirurgical 
(excizie — vezi discuţia despre tratament), disectiile tip IIIB încep tot distal de artera 
subclavie stângă, dar se propagă din aorta toracică în aorta abdominală şi, de aceea, sunt mai 
dificil de abordat chirurgical (este posibilă numai excizia parțială a zonei de disectie). 


anevrism tip IA 
DeBakey 


i > 
anevrism tip I anevrism tip II 
DeBakey DeBakey 


De precizat că numai 10% din disectiile care afectează aorta ascendentă sunt limitate, marea 
majoritate propagându-se şi în restul aortei, în timp ce disecțiile care afectează primar aorta 
descendentă tind să fie limitate şi mai putin grave decât primele. Disectiile proximale sunt de două ori 
mai frecvente decât cele distale; din statistici mari rezultă că sediul leziunii (intimale) inițiale este în 
mai mult de 60% din cazuri în aorta ascendentă, în mai puţin de 10% din cazuri în arcul aortic, şi în 
aproximativ 30% din cazuri în aorta descendentă. 


b Clasificarea Daily (Stanford), mai veche, împarte disectiile aortice în două tipuri: 
-tipul A, disectii care implică şi aorta ascendentă, indiferent de sediul leziunii intimale primare, şi 
-tipul B, toate celelalte disectii; 


Aceasta clasificare ar avea valente practice din punct de vedere al deciziei terapeutice, in sensul in 
care disectiile care implica aorta ascendenta (tip A) sunt considerate urgente chirurgicale, iar celelalte 
(tip B) au ca prima optiune terapeutica management-ul medical. 

DeBakey, în schimb, recomandă tratament chirurgical de urgenţă pentru majoritatea pacienţilor 
cu disectie de aortă, rămânând să fie tratate conservator doar cazurile de disectie limitată la aorta 
descendentă, stabile hemodinamic (vezi tratamentul disectiei de aortă). 


Factorii predispozanti importanți pentru disectia de aortă sunt vârsta înaintată (pacienţii cu 
disectie de aortă sunt cel mai frecvent bărbaţi între 60-80 de ani, cu istoric îndelungat de HTA) si 
hipertensiunea arterială severă; alti factori de risc (la pacienţi tineri) sunt defectele de colagen 
(sindromul Marfan, sindromul Ehlers-Danlos, necroza chistică medială), bicuspidia aortică, coarctatia 
de aortă (mai frecvent după reparare chirurgicală), sindromul Turner. Traumatismele produc foarte rar 
disectie clasică de aortă (mai frecvent, traumatismele toracice prin deceleratie determină ruptura 
aortei), dar pot produce o ruptură intimală limitată în regiunea istmului aortic. 


Manifestarea cardinală a disectiei de aortă este durerea, prezentă de la debut în marea majoritate 
a cazurilor, cu instalare acută şi intensitate mare; durerea are localizare toracică posterioară, în 
disectiile care se produc sub originea a. subclavii stăngi, sau toracică anterioară, in disectiile care 
implică originea aortei; iradierea durerii se poate produce oriunde în torace sau abdomen. Deşi 
istoricul anterior de hipertensiune este comun, hipertensiunea la prezentare este mai frecventă in 
disectiile tip B, cele tip A (proximale) evoluând cu decompensare circulatorie precoce. În afară de 
durere şi de hipertensiunea preexistentă, simptomele sunt legate de tulburările circulatorii determinate 
de propagarea disectiei, proximal sau distal. 


Propagarea proximală în aorta ascendentă poate determina: 


-insuficienta aortică acută (30-50% din disectiile de aortă ascendentă), care, în afară de 
decompensare circulatorie gravă, se manifestă prin suflu diastolic descrescendo, care se aude mai 
degrabă pe marginea dreaptă decât pe marginea stângă a sternului şi care poate fi mai scurt decât 
suflul determinat de afectările valvulare cronice; 


-ischemie miocardică acută prin afectarea coronarelor; mai des este implicată in disectie a. 
coronară dreaptă; 

-tamponadă cardiacă şi moarte subită în caz de ruptură a aortei în pericard; 

-hemotorax şi exsangvinare dacă ruptura se extinde dincolo de adventice, în spațiul pleural; 


-deficite neurologice, până la AVC, prin propagare directă pe arterele carotide sau prin 
diminuarea fluxului sangvin carotidian; 


-sindrom Horner (prin compresia ganglionului simpatic cervical superior), pareza corzilor vocale 
cu răguşeală (în cazul compresiei n.laringeu recurent stâng). 


Propagarea disectiei în aorta decendentă poate determina: ischemie splanhnică, insuficiență 
renală, deficit de puls periferic cu diferite grade de ischemie periferică, deficite neurologice focale 
prin implicarea arterelor spinale şi ischemie medulară. 


Diagnosticul disectiei de aortă este o problemă de mare urgenţă; suspiciunea diagnosticului este 
ridicată, de obicei, de prezentarea clinică, care cuprinde o parte din următoarele aspecte, la pacienţi în 
vârstă cu ateroscleroză şi istoric îndelungat de hipertensiune: 


-durere toracică violentă cu instalare acută; 
-lărgirea imaginii mediastinale pe radiografia toracică; 


-inegalitatea pulsului şi a tensiunii arteriale între membrele superioare. 


Suspiciunea clinică trebuie să conducă de urgenţă la explorări paraclinice pentru elucidarea 
diagnosticului (explorări imagistice pentru diagnostic pozitiv şi bilanţ bioumoral pentru diagnostic 
diferenţial). 


Diagnosticul diferenţial al durerii se face cu infarctul miocardic acut (poate de asemenea 
evolua cu insuficiență circulatorie precoce), trombembolismul pulmonar masiv, pancreatita acută 
(unele cazuri), pericardita, etc.. 

Explorările imagistice sunt esenţiale pentru diagnosticarea disectiei de aortă, cu mențiunea ca 
în ultima vreme se tinde tot mai mult să se renunţe la abordarea diagnostică invazivă (aortografia), în 
favoarea procedeelor neinvazive. Un aspect diagnostic de maximă importanță este diferenţierea 
disectiilor care nu implică decât aorta descendentă de disectiile care implică aorta ascendentă, 
deoarece sancţiunea terapeutică poate fi diferită; tehnicile imagistice noi, noninvazive (mai ales 
echocardiografia transesofagiană multiplanară şi RMN) servesc foarte bine acestui scop. 


aumen 
pee adevarat 


Ecografie transesofagiana ce ilustreaza disectie a aortei ascendente in sectiune 


transversala (A) si in sectiune sagitala Doppler color ce demonstreaza absenta 
fluxului in lumenul fals (B). Sursa: Sabiston Textbook of surgery „18 Edition, 2008 


Tratamentul disectiei de aortă variază cu sediul acesteia. Deşi, în ultima vreme, in tot mai 
multe centre se optează pentru tratamentul chirurgical cât mai extensiv al cât mai multor pacienţi cu 
disectie de aortă, în general se consideră că disectiile aortei ascendente sunt urgente chirurgicale şi 
trebuie tratate ca atare, in timp ce disecțiile aortei descendente sunt tratate conservator, 
medicamentos, cu excepţia cazurilor în care există semne de progresie a disectiei sau de hemoragie cu 
decompensare hemodina-mică. Motive de abţinere de la tratament chirurgical sunt: vărsta înaintată, 
patologia coexistenta, leziunea aortică de tip hematom intramural. 


Management-ul în faza acută a pacienţilor cu durere toracică care ridică suspiciunea de 
disectie de aortă cuprinde: 


-stabilirea în urgenţă a diagnosticului (echocardiografia transesofagiană şi RMN sunt metode 
preferate) şi 


-scăderea tensiunii arteriale ca şi a contractilitatii ventriculare (si, implicit, a presiunii parietate 
aortice-,,shear stress”). 


După confirmarea diagnosticului, se administrează un beta-blocant intravenos (propranololul 
şi labetalolul au egală eficacitate). Propranololul se administrează in bolus initial de 1-10 mg, apoi 3 
mg/h, iar labetalolul în bolus de 20 mg, urmat de 20-80 mg la 10 minute, până la o doză totală de 300 
mg. Dacă tensiunea arterială sistolică rămâne peste 100 mm Hg, fără semne de insuficienţă renală sau 
hipoperfuzie cerebrală, se administrează in plus nitroprusiat de Na, în doză de 0.25-0.5 pg/kg/min; 
nitroprusiatul nu trebuie utilizat fără beta-blocare, iar celelalte antihipertensive vasodilatatoare 
(diazoxid, hidralazină) trebuie evitate în faza acută, deoarece toate cresc stress-ul parietal aortic. 

Tratamentul disecţiilor de aortă ascendentă şi, implicit, prognosticul vital al pacienţilor cu 
această patologie s-a îmbunătăţit considerabil de la introducerea de către DeBakey a unor tehnici de 
chirurgie vasculară cum ar fi: 


-excizia leziunii intimale; 


-obliterarea intrarii proximale in falsul lumen; 
-excizia segmentară aortică şi reconstrucția aortică cu allograft. 


În plus, restaurarea competenţei valvei aortice, necesară la pacienţii care dezvoltă insuficiență 
aortică semnificativă, poate fi făcută cu succes prin suspendarea la pilieri a valvei native sau prin 
înlocuire valvulară, în funcţie de situaţie. Terapia chirurgicală, chiar agresivă (de exemplu înlociurea 
arcului aortic) sau chiar în condiţii defavorizante (IMA, AVC) se soldează cu mortalitate mai mică 
decât în cazul atitudinii conservatoare în disectiile de aortă ascendentă (7-35% fata de mai mult de 
50%), de aceea toți pacienţii din clasele DeBakey I şi II ar trebui trataţi chirurgical de urgenţă. 
Supravietuirea pe termen mediu-lung a pacienţilor din această categorie care depăşesc faza 
acută/operatorie este bună. 


Anastomoza distala este intarita (5). Valva aortica este 
reinserata(6). Este construita anastomoza proximala (7). 
Sursa:Sabiston textbook of surgery ,18 Edition, 2008 

Repararea disectiei de aorta ascendenta. Aorta 
ascendenta si arcul transvers sunt 
deschise,evidentiind disectia (1, 2) Lumenul fals 
e obliterat (3). grefa se sutureaza la arcul 
transvers printr-o anastomoza distala deschisa 
(4). Sursa:Sabiston,18 Edition,2008 


A 


Tratamentul disectiilor de aorta descendenta este, de principiu, conservator (monitorizare 
şi scădere a tensiunii arteriale), chirurgia fiind rezervată cazurilor care dezvoltă complicaţii. Factorul 
predictiv cel mai important al evoluției pacienţilor trataţi conservator este persistenta în timp a unui 
fals lumen patent. Complicatia majoră a chirurgiei pentru disectia de aortă distală este ischemia 
medulară cu diverse deficite neurologice reziduale. Stentul endovascular, un procedeu folosit cu 
succes în anevrismele aortice abdominale şi toracice, a fost propus ca o alternativă mai puţin invazivă 
de tratament în disectiile de aortă descendentă deoarece, dacă evoluţia acestora nu justifică, în general, 
asumarea riscurilor chirurgiei vasculare invazive, mortalitatea în cazul lor este, totuşi, considerabilă 
numai cu tratament conservator. 


Pe termen lung, pacienţii care au supraviețuit unei disectii de aortă primesc tratament beta- 
blocant oral şi tratament de reducere a postsarcinii ventriculului stâng, cu un inhibitor de enzimă de 
conversie sau cu hidralazină. De rutină, se face un examen RMN la externare, care se repetă la 6 şi 12 
luni, apoi la doi ani, dacă pacientul rămâne asimptomatic. 


2).Anevrismele viscerale sunt rare; cele mai comune sunt anevrismele arterei splenice (60% din 
anevrimele viscerale), care apar mult mai frecvent la femei, spre deosebire de anevrismele aortei. 


3).Anevrimele arterelor periferice sunt rare; anevrismul arterei poplitee este cel mai comun 
anevrism periferic (70% din total), dar incidenţa sa este foarte mică. 


177 


- sub redacţia Eugen Brătucu - 
4. ARTERITELE SI VASCULITELE INFLAMATORII 


Arteritele si vasculitele inflamatorii cronice includ o serie de procese patologice cauzate de 
mecanisme imunologice. 


Aceşti termeni semnifică o inflamație necrotizantă transmurala a peretelui vascular, asociată 
cu depunere de complexe imune antigen-anticorp la nivelul endoteliului. In aceste condiţii apar: 


-pronuntata infiltrare celulară a adventicei; 
-fibroză ce îngroaşă intima; 
-trombus organizat. 


Aceste procese patologice pot mima clinic ateroscleroza şi cele mai multe sunt tratate prin 
corticoterapie sau chimioterapice. Chiar şi aşa, este important a se recunoaşte caracteristicile 
distinctive ale fiecărei boli, pentru stabilirea tratamentului şi prognosticului pe termen lung. 


Clasificarea vasculitelor sistemice: 


Arterita Takayashu 


Vase mari Arterita cu celule gigante 


Boala Behcet 


Poliarterita nodoasă 


Boala Kawasaki 
Vase de diametru mediu 
Boala Buerger 


Vase mici Angeita hipersenzitivă 


ARTERITA TAKAYASHU ONISHI 


Este o boală inflamatorie a vaselor mari şi medii, afectând în primul rând aorta si ramurile sale 
principale, precum şi artera pulmonară. Această boală rară autoimună apare predominant la femei cu 
vârsta între 10 şi 40 de ani, de regulă cu ascendență asiatică. Studiile genetice au demonstrat o mare 
frecvenţă a haplotipurilor antigenului uman limfocitar HLA la pacienţi din Japonia şi Mexic, sugerând 
o mare susceptibilitate de a dezvolta boala la pacienţi cu anumite alele. Totuşi, aceste asocieri nu au 
fost semnalate în America de Nord. 


Inflamatia vasculară duce la îngroşarea peretelui arterial, stenoză, eventual fibroză cu formare de 
trombi. Modificările anatomopatologice conduc la stenoză, dilatări, formare de anevrisme şi/sau 
ocluzii. 


Spectrul de modificări histopatologice merge de la infiltrat inflamator mononuclear adventiceal şi 
in jurul vasa vasorum până la inflamație mononucleară intensă a mediei. 


Macroscopic apar:-îngroşarea neregulată a adventicei, cu scleroza perivasculară; 
-intima plisată, cu zone neregulate, edematiate, 


-hiperplazie intimală extremă ce realizează stenoze moniliforme şi 
tromboză supraadăugată; 

-obstructia sau chiar obliterarea orificiilor arterelor majore din partea 
superioara a corpului prin hiperplazia intimala a aortei. 


Microscopic apar semne de panaortita caracterizată prin inflamatia cronică şi fibroza peretelui 
arterial:-adventice fibroasă, edematiata, cu infiltrate plasmocitare; 


-distrugerea stratului elastic al mediei, înlocuit de fibroză, cu posibilă 
necroza fibrinoida; 


-fibroză edematoasă intensă a intimei; 


-inflamatie granulomatoasă cu celule gigante si necroză percelară a 
mediei ( diagnostic diferenţial cu arterita temporală). 


Evoluţia clinică a arteritei Takayashu începe cu o fază preocluzivă „înaintea lipsei pulsului- 
prepulseless” în care apar simptome generale: febră, anorexie, pierdere ponderală, astenie, 
fatigabilitate, artralgii, malnutriție. Pe măsură ce inflamatia progresează şi stenoza se dezvoltă, apar 
din ce în ce mai multe semne specifice. 


În faza de cronicizare boala este inactivă sau „consumată”. Aceasta este faza în care cei mai mulţi 
pacienți se prezintă cu insuficiență vasculară şi sufluri consecutive afectării patului vascular. 


Probele de laborator pot arăta creşteri de VSH, proteina C reactivă, leucocitoză, sau, uneori, 
anemie. 


Caracteristicile clinice ale acestei faze secundare sunt legate de afectarea patului vascular şi 
includ: 

-hipertensiune arterială consecutivă stenozelor de arteră renală; 

-retinopatie; 

-regurgitatie aortica; 

-simptome de afectare cerebrovasculară: carotidian cu hemiplegii, hemipareze care 
retrocedează rapid, pareze de nervi cranieni; insuficiența vertebrobazilară aduce 
cefalee posterioară, vertij, tulburări cerebeloase şi vizuale, sincope; 

-angină pectorală şi insuficiență cardiacă congestiva; 

-dureri abdominale, sângerări gastrointestinale; 

-hipertensiune pulmonară; 

-claudicatii ale extremităților, parestezii, senzaţie de „deget mort”. 


Gold-standardul diagnosticului rămâne angiografia care arată îngustarea sau ocluzia întregii 
aorte sau a ramurilor principale, ori modificări focale sau segmentare la nivelul arterelor de calibru 
mare ale extremităților. 


După localizare şi severitate sunt 6 tipuri de arterită Takayashu: 
-tip I: afectează aorta şi arterele ce se desprind de la nivelul crosei aortei 
-tip Ila: afectează aorta ascendentă, crosa aortei, vasele mari ce se desprind din aortă 
-tip IIb: afectează aorta ascendentă, crosa aortei, ramurile, aorta descendentă toracică 
-tip III: afectează aorta descendentă, aorta abdominală şi / sau arterele renale 
-tip IV: afectează aorta abdominală şi / sau arterele renale 
-tip V: diverse combinaţii între tipurile Ib şi IV 

Stenoze ostiale la nivelul arterelor renale. Ocluzii la nivelul arterelor subclavii. 


Tratamentul este reprezentat de corticoterapie inițial, cu utilizare de agenţi citotoxici la 
pacienţii la care boala nu se remite. 


Tratamentul chirurgical este folosit doar în stadiile avansate. Chirurgia de by-pass trebuie 
amânată până la remisia fazei de inflamație activă. Endarterectomia nu este eficientă. Protezele 
sintetice sau autogene trebuie plasate în segmente vasculare indemne. Pentru leziunile focale 
angioplastia poate fi o soluţie. 


ARTERITA CU CELULE GIGANTE (ARTERITA TEMPORALĂ) 


Arterita cu celule gigante este o boală inflamatorie cronică vasculară sistemică cu multe 
caracteristici asemănătoare bolii Takayasu. Modificările histopatologice sunt similare, la fel probele de 
laborator. Pacienţii sunt de regulă femei, de rasă albă, peste 50 de ani, mai ales la cele de origine 
scandinavă sau din europa de Nord. Factorii genetici pot juca un rol în geneza bolii, cu identificări de 
variante de HLA. 


Există diferente fata de boala Takayasu în ceea ce priveşte clinica, localizarea, tratamentul. 


Procesul inflamator afectează tipic aorta şi ramurile extracraniale, dintre care artera 
temporală superficială este tipică. 


Simptomele debutează cu o fază prodromală: cefalee (foarte comună), febră, mialgii, 
curbatură. Pacienţii pot fi diagnosticati initial cu polimialgie reumatica (ce poate coexista). 


Ca rezultat al îngustării vasculare şi a ischemiei organelor terminale, pot apare complicații: 
-alterări vizuale, inclusiv orbire; 
-slăbiciunea pereţilor vasculari, ducând chiar la disectie de aorta; 
-nevrita optică ischemică cu orbire totală sau parțială apare la cca 40% din pacienți şi 
este considerată urgență; 
-simptomele cerebrale apar o dată cu afectarea arterelor carotide; 
-claudicatia regiunii maseterilor şi sensibilitatea traiectului arterei temporale; 
-la nivel aortic: anevrisme toracice, disectie de aortă. 

Diagnosticul presupune biopsierea arterei temporale (gold-standard) care arata celule gigante 
multinucleate cu infiltrat inflamator dens perivascular. 


Aspectul caracteristic anatomopatologic este reprezentat de ingrosarea nodulara a 
segmentelor arterelor afectate cu reducerea lumenului si tromboza acestora. 


În cazurile tipice apare inflamație granulometoasă a jumătaţii interne a mediei, centrată pe 
limitanta elastică internă alcătuită din infiltrat inflamator mononuclear, celule gigante multinucleate 
(de corp străin sau de tip Langhans) şi fragmentarea limitantei elastice interne. 


In cazurile mai putin tipice granuloamele şi celulele gigante sunt rare sau absente, 
evidentiindu-se doar o panarterită nespecifică cu infiltrat inflamator mixt compus în special din 
limfocite, macrofage, polimorfonucleare si eozinofile. 


În stadiul evolutiv vindecat al acestei leziuni apare îngroşarea colagenă a peretelui vascular iar 
organizarea trombului intraluminal transformă uneori artera intr-un cordon fibros. Aceasta poate fi 
destul de dificil de diferențiat de modificările date de vârstă. 


Regimurile de tratament se bazează pe corticosteroizi, la care arterita cu celule gigante 
răspunde rapid. Rata de remisie este mare, prevenind şi complicațiile vasculare. 


BOALA BEHCET 


Este un sindrom rar caracterizat de ulceratii orale şi genitale, precum şi inflamație oculară, 
afectând pacienţi bărbați din Japonia şi spațiul mediteraneean. A fost determinată o legătură cu 
sistemul HLA, indicând şi o componentă genetică. 


Implicarea vasculară se găseşte la 7-38 % din pacienți, şi este localizată la nivelul aortei 
abdominale, arterei femurale şi arterei pulmonare. Leziunile vasculare pot include şi complicații 
venoase: TVP, tromboflebite superficiale. Degenerarea anevrismală arterială poate apare, deşi nu este 
comună, şi are prognostic prost. Multiple anevrisme şi pseudoanevrisme se pot dezvolta, iar ruptura 
anevrismului aortic este cauza majoră de deces la pacienţii cu boală Behçet. 


Histologic, se decelează degenerarea vasa vasorum cu infiltrat limfocitar perivascular, precum 
şi îngroşarea laminei elastice de la nivelul tunicii medii. 


Formarea anevrismelor se crede că este asociată cu pierderea fluxului nutritiv şi a 
componentei elastice vasculare. Aparitia de multiple anevrisme este comună, mai ales la pacienții din 
Japonia (36%). 


Dezvoltarea de pseudoanevrisme după by-pass chirurgical este comună la nivelul liniilor de 
sutură datorită fragilitatii parietale şi distrugerii tunicii medii. 


Terapia sistemică cu corticoizi şi imunosupresoare poate diminua simptomele legate de 
procesul inflamator; nu afectează totuşi progresia bolii şi degenerarea arterială. 


POLIARTERITA NODOASĂ 


Poliarterita nodoasă este un alt proces inflamator sistemic, care este caracterizat de inflamatia 
necrotică a arterelor de calibru mic sau mediu, dar care nu atinge arteriolele sau capilarele. Sex ratio 
este 2:1 în favoarea bărbaţilor. 


Poliarterita nodoasă progresează subacut, cu simptome nespecifice ce durează săptămâni sau 
luni. Intermitent, subfebra, pierderea ponderală, curbatura, mialgiile fac parte dintre cele mai des 
întâlnite simptome. Deoarece vasele de calibru mediu se întâlnesc şi în dermul profund, manifestările 

cutanate sunt exprimate prin livedo reticularis, noduli, ulceratii, ischemie digitală. Biopsia pielii poate 
fi suficientă pentru diagnostic. 


Histologic se descoperă semne de inflamatie transmurala cu infiltrat celular pleomorf şi 
necroze segmentare ce conduc la formare de anevrisme. 


In faza acută apare inflamație transmurală a peretelui arterial cu polimorfonuclare, 
mononucleare si eozinofile insotita de necroza fibrinoidă. Lumenul poate deveni trombozat. 


Apoi, infiltratul inflamator acut dispare şi e inlocuit de ingroşarea fibroasă a peretelui arterial 
care se poate intinde până la nivelul adventicei. 


O particularitate a acstei afectiuni este reprezentată de faptul că stadii diferite de activitate pot 
coexista la nivelul vaselor diferite sau chiar în acelaşi vas. 


Nevrita consecutivă infarctizărilor nervoase apare la ca 60% din pacienţi, iar complicațiile 
gastrointestinale la cca 50%. În plus, afectarea renală este găsită la 40% din pacienţi, manifestându-se 
ca microanevrisme intrarenale sau infarctizări segmentare. Afectarea cardiacă este rar pusă în 
evidenţă, cu excepţia pieselor de autopsie: se disting arterele coronare îngroşate, precum şi necroze 
miocardice parcelare. 


Pacienţii decedează prin insuficiență renală, hemoragie intestinală sau perforatie. Ischemia 
organelor consecutivă ocluziilor vasculare precum şi rupturile anevrismale pot constitui complicații 
mortale. 


Principala modalitate de tratament este constituită de terapia cu corticoizi şi agenţi citotoxici. 
In contextul unor doze ridicate, cca 50% din pacienţi înregistrează remisia bolii. 


BOALA KAWASAKI 


A fost descrisă initial ca un sindrom al nodulilor limfatici subcutanati ce apare la copiii mici. 
In cele mai multe studii pacienţii au vârsta până la 2 ani, cu prevalenta mare la sexul masculin. Nu a 
fost identificat un agent infecțios specific, deşi este bănuit a fi implicat în geneza bolii. 


Activarea imună cu contribuţia citokinelor, elastazelor, factorilor de creştere şi 
metaloproteinaze este considerată a fi mecanismul inflamatiei şi a formării de anevrisme. 


Din punct de vedere histopatologic, apar modificări asemanătoare celor din poliarterita 
nodoasă, cu necroză şi inflamație ce cuprinde toata grosimea peretelui vascular, dar cu ecroză 
fibrinoidă mai putin pronunţată. Vindecarea leziunilor poate produce obstructie prin îngroşarea 
intimei. 

Anevrismele arterelor coronare, markerul bolii, au ca aspect histopatologic panarterita cu 
necroză fibrinoidă. 


Coronarografia poate arăta ocluzie, recanalizare, stenoze localizate, precum şi multiple 
anevrisme. 


O largă varietate de semne şi simptome de tip vasculită sistemică se regăsesc în faza acută a 
bolii. 
Tratamentul medicamentos are ca scop scăderea acuzelor coronariene acute. Terapia 


intravenoasă cu gamma-globuline şi aspirina sunt eficiente dacă se administrează în primele 10 zile de 
la debut. Cca 20% din pacienţii fără tratament vor dezvolta leziuni coronariene. 


Pe termen lung, tratamentul cu aspirină în doză mică este recomandat. 

SINDROMUL RAYNAUD 


Termenul de sindrom Raynaud se aplică unui conglomerat heterogen se simptome asociate în 
principal cu vasospasm periferic, mai ales la nivelul extremităților membrelor superioare. 


Vasospasmul intermitent, caracteristic bolii, apare clasic după diverşi 
stimuli: frig, tutun, stress emoţional. 


Modificările specifice de culoare apar ca o consecinţă a 
vasospasmului arteriolar, mergând de la paloare la cianoză sau roseata 
intensă. Ulterior, vasele mici se relaxează, ducând la hiperemie. 


Majoritatea pacienţilor sunt femei sub 40 de ani. 


Mecanismul fiziopatologic nu este complet elucidat, deşi se cunosc 
nivelele crescute de alfa2 receptori adrenergici hipersensibili prezenţi în 
sindromul Raynaud, precum şi anomalii ale termoreglării, cu implicații la 
nivelul sistemului nervos simpatic. 


Modificările histologice ale peretelui arterial sunt de obicei absente cu excepţia stadiilor 
tardive când apare îngroşare intimală. 


Diverse modificări ale presiunii sângelui în vasele degetelor poat apare la pacienţii cu sindrom 
Raynaud. Ca răspuns la frig, presiunea ar trebui să scadă moderat. La aceşti pacienți rămâne constantă 
mult timp, apoi brusc apare obstructia arterială. 


Nu există tratament specific. În principal se urmăreşte paliatia simptomelor şi scăderea 
severitatii şi frecvenţei atacurilor. Se utilizează mănuşi, surse de încălzire, se evită vibraţiile, tutunul, 
climatul rece şi umed. 90% din pacienţi răspund la simpla evitare a frigului. 


Ceilalți 10% cu simptome severe sau persistente pot beneficia de vasodilatatoare, dintre care 
de electie sunt blocantele de canale de Ca (nifedipin, diltiazem). Fluoxetina (inhibitor selectiv de 
reîncărcare a serotoninei) reduce frecvența şi durata episoadelor de vasospasm. Perfuzarea 
intravenoasă de prostaglandine este rezervată pentru pacienţii cu simptome severe. 


Terapia chirurgicală se limitează la debridarea ulceratiilor degetelor sau amputatie în caz de 
gangrenă. Simpatectomia poate determina dispariția simptomelor în 60-70% din cazuri. Totuşi, în cca 
10 ani, cca 60% din pacienţi descriu reaparitia simptomelor. 


BOALA BUERGER (TROMBANGEITA OBLITERANTĂ) 


Este o boală inflamatorie, progresivă, segmentară, nonaterosclerotică, ce afectează în principal 
arterele mici şi mijlocii, venele şi nervii extremităților. 

Clinica şi aspectele morfopatologice ale acestei entităţi au fost comunicate de Leo Buerger în 
1908 pe un lot de 11 membre amputate. 


Vârsta de apariţie este între 20 şi 50 de ani, mai frecventă la bărbaţi fumători. 


Membrele superioare pot fi afectate, iar tromboflebitele superficiale migratorii se pot întâlni în 
16% din cazuri, acestea indicând răspuns inflamator sistemic. 


Cauza trombangeitei obliterante este necunoscută, dar expunerea la tutun este esențială. 


Morfopatologic, apar trombozel în arterele şi venele mici şi medii, cu vasculită segmentara 
acută şi cronică. Inflamatia acută şi cronică care penetrează peretele vascular este insotita de tromboza 
lumenului care se poate organiza şi recanaliza. Tipic, trombul contine mici microabcese centrate de 
focare de celule polimorfonucleare inconjurate de inflamație granulomatoasă care se extinde la venele 
şi nervii din contiguitate, in timp cele trei structuri fiind inglobate in tesut fibros. Faza cronică a bolii 
arată scăderea celularitatii şi recanalizarea lumenului vascular. Leziunile terminale sunt date de trombi 
organizați şi fibroză vasculară. 


Boala Buerger apare tipic la bărbaţi tineri fumători, cu simptome apărute sub vârsta de 40 de 
ani. Initial pacienții acuză caudicatii ale piciorului, mâinii sau braţului, care pot fi confundate cu boli 
ale articulaţiilor sau neuromusculare. Progresia bolii conduce la claudicatie a gambei şi eventual 
durere şi în repaus, sau ulceratii ale degetelor de la picioare, plantă sau degetelor mâinii. 


Anamneza completă trebuie să excludă diabetul, 
hiperlipidemia, bolile autoimune. 


Angiografia trebuie efectuată pentru toate 
membrele, leziunile putând coexista. Chiar dacă nu 
există manifestări clinice la nivelul unui membru, se pot 
descoperi semne angiografice de afectare. Semnele 
caracteristice angiografice sunt date de afectarea 
circulaţiei distale, sub artera brahială sau poplitee. 
Ocluziile sunt segmentare, cu colaterale multiple (,,in 
burghiu”). 


Tratamentul porneşte de la întreruperea 
fumatului. La pacienții care reuşesc abținerea 
completă, remisia simptomelor este impresionantă, iar 
evitarea amputatiilor se poate realiza. Tratamentul 
chirurgical este minimal în boala Buerger, şi deseori 
nu există zone pretabile la by-pass. Protezarea cu venă 
safenă nu este eficientă datorită tromboflebitelor 
migratorii. 


Indicatia de amputatie a membrelor apare la 
cca 30% din pacienti pe o durata de 15 ani de evolutie 
a bolii, procent ce creste la 67% pentru cei ce nu 
renunta la fumat. 


5.ALTE BOLI VASCULARE NON-ATEROSCLEROTICE 


ARTERITA RADICA 


Se caracterizează prin stenoză progresivă datorată leziunii endoteliale care duce la proliferare 
celulară cu fibroză. Aceasta este o complicatie des întâlnită la asocierea chimioterapiei cu iradierea. 


Leziunile arteriale sunt complicaţii cunoscute ale radioterapiei şi sunt similare celor din boala 
ocluzivă aterosclerotică. 

Angiografic se constata neregularitati focalizate in stadiile incipiente, stenoze difuze arteriale, 
sau ocluzie completa in leziunile vechi. Acestea nu pot fi diferentiate de leziunile aterosclerotice. Doar 
prezenţa lor într-un câmp vechi de iradiere pot sugera diagnosticul. 


Tratamentul leziunilor vaselor mai mari este reprezentat de endarterectomie sau by-pass. La 
nivelul arterei carotide angioplastia transluminală percutană cu plasare de stent este utilizată în caz 
de stenoză. 


ARTERIOMEGALIA 


În 1942, Leriche a descris un sindrom al arterelor alungite şi dilatate ce cuprindea aorta si 
arterele femurale şi iliace, denumit arteriomegalie. Acest termen este folosit la pacienţii cu artere cu 
diametre anormal de mari, care au risc mare de formare de anevrisme (60%). Există anumite agregări 
familiale, iar bărbaţii sunt mai predispusi. 


Diagnosticul diferenţial trebuie făcut cu patologia aterosclerotică; prezenţa dilatării arterelor 
între anevrisme impune diagnosticul. 


Arteriomegalia aduce aceleaşi riscuri ca pentru anevrisme: tromboză, ruptură, embolie. Astfel 
anevrismele ce au diametre de 2-2,5 ori mai mari decât arterele din jur necesită intervenție 
chirurgicală. În caz de boală anevrismală difuză se poate opta pentru reconstrucţie seriată, în funcţie de 
gradul de urgenţă şi factorii de risc. 


DISPLAZIA FIBROMUSCULARĂ 


Este o vasculopatie cu etiologie neclară, caracterizată de afectare arterială segmentară. 


Histopatologic, se descrie un aranjament dezordonat şi proliferarea elementelor celulare şi 
extracelulare ale peretelui vascular în special de la nivelul mediei cu distorsionarea lumenului 
vascular. Apar proliferări ale țesutului fibros, hiperplazie a celuleor musculare netede şi distrugeri ale 
fibrelor elastice, acestea alternând cu subtieri parietale vasculare. 


Absența necrozei, a calcificărilor, a inflamatiei şi necrozei fibrinoide sunt aspecte importante 
de diagnostic negativ. Au fost descrise variante morfologice cu afectare predominantă a intimei sau 
adventicei. 


Caracteristică este alternanța zonelor de subtiere cu cele de stenoză. Cele mai des afectate sunt 
arterele medii, incluzând carotida internă, arterele renale, vertebrale, subclavii, mezenterice şi iliace. 


Arterele renale şi carotide sunt cel mai des afectate. Boala pare la femei (90%) şi este 
dignosticată la vârste de peste 50 de ani. Doar 10% din pacienţi prezintă complicaţii datorate bolii. 


Arteriografie: imagini de stenoze artere renale în displazie fibro-musculare 

Displazia fibromusculară este un grup heterogen de 4 tipuri distincte de leziuni, după cum 
afectează peretele vascular: fibroză a mediei, fibroza intimala, hiperplazia mediei, displazie 
perimedială. Fibroza mediei este cea mai comună, afectând carotida internă şi arterele renale, apărând 
în 85% din cazuri. 


Cele 2 mari sindroame clinice asociate cu displazia fibromusculară sunt: atacurile ischemice 
tranzitorii în afectările carotidei comune şi hipertensiunea arterială prin afectare de artere renale. 


Simptomele produse de displazia fibromusculară sunt în general datorate stenozelor arteriale, 
iar clinic sunt greu de deosebit față de cele aterosclerotice. Adeseori, boala asimptomatica este 
recunoscută pe angiografii efectuate pentru alte scopuri. La nivelul arterei carotide interne, leziunile 
tind să se localizeze mai sus decât cele aterosclerotice la nivelul extracranial al vasului. 


Clinic, simptomele sunt datorate obliterării lumenului şi reducerii fluxului sanguin. În plus, 
trombii se pot forma în ariile de dilatatie parietală unde curgerea este lentă, cu embolizare distală. 


Tratamentul chirurgical este indicat la pacienții simptomatici cu boală dovedită angiografic. 
Datorită localizării distale a leziunilor date de displazia fibromusculară la nivelul carotidei interne, 
rezectia cu reconstrucție nu este fezabilă. În schimb, dilatarea progresivă endoluminală cu terapie 
antiplachetară postoperatorie este de ales. Angioplastia transluminală percutană a fost folosită la 
pacienții cu hipertensiune indusă de displazia fibromusculară, cu recurente ale bolii de 8-23% la 1 an. 
Reconstrucţia vasculară a arterelor renale este foarte eficientă şi este recomandată la pacienţii cu 
recurente lezionale după angioplastie transluminală. Controlul valorilor tensionale are efect benefic în 
ciuda restenozărilor. 


6.OCLUZIA ARTERIALĂ PERIFERICĂ 


Ocluzia arterială periferică reprezintă o cauză importantă de morbiditate generală, în legătură 
mai ales cu boala aterosclerotică, condiţia patologică arterială cu cel mai mare impact în clinică în 
prezent şi care poate genera oricare formă de obstructie periferică (pe vase mari, medii sau mici, acuta 
sau cronică). Pacienţii care se prezintă cu boală vasculară aterosclerotică periferică au, cu foarte mare 
probabilitate, şi ateroscleroză coronariană, fapt dovedit de constarea că peste 50% din decesele la 
pacienţi care au suferit reconstrucţie arterială periferică de orice fel sunt determinate de cauze 
coronariene; în ciuda prevalentei mari a coafectării coronariene la pacienţii la care ateroscleroza 
determină ischemie periferică de orice fel, coronarografia nu este recomandată ca screening-test la 
aceşti pacienţi. 


Cauzele care pot determina obstructie arterială cu ischemie periferică sunt: embolia 
cu diverse surse (determină doar ocluzie acută), tromboza (în legătură, mai des, cu defecte ale 
peretelui arterial, cel mai frecvent de cauză aterosclerotică), stenoza progresivă (cel mai 
frecvent de natură aterosclerotică, dar poate fi şi nonaterosclerotică, ca în vasculite, boli de 
colagen etc.), fenomenele vasospastice (determină ocluzie functionala—in sindromul 
Raynaud, livedo reticularis, etc.) sau fenomene intricate orgono-functionale. 


Tromboza poate fi iniţiată in sistemul cardiovascular oriunde sunt realizate, izolat sau in 
asociere, condiţiile triadei Virchow: /eziune endoteliald, stază sangvină, hiper-coagulabilitate. 


Trombii arteriali se formează într-o zonă de leziune endotelială, în condiţii de flux crescut 
(spre deosebire de trombii venoşi, la care elementul determinant al formării este staza). 


Leziunea parietală, elementul determinant major al apariţiei trombozei arteriale, poate fi 
inflamatorie (arterite, boli autoimune, etc.), poate fi reprezentată de un anevrism (care creează şi 
condiţii de stază şi de inflamație), dar cel mai frecvent este o placă aterosclerotică fisurată care „se 

complică” prin trombozare; aterotromboza reprezintă, deci, fenomenul de acutizare a bolii 
aterosclerotice şi poate determina, ca orice tromboză arterială acută, ischemie periferică acută, în timp 
ce ateroscleroza ca atare (noncomplicată, simplu-progresivă) determină ischemie periferică cronică. 


Ateroscleroza recunoaşte ca element patogenic central disfunctia/lezarea endoteliului, prin 
injuria repetată, de cauze diverse, a acestuia (ipoteza „răspunsului la injurie” a lui Ross). 


Aterogeneza este un fenomen complex, determinat multifactorial, care implică, în afară de 
injuria endoteliului: trecerea transendotelială de lipide, cu depozitarea acestora subendotelial şi celular; 
recrutarea de monocite, care se transformă subendotelial în macrofage, apoi în celule spumoase; 
migrarea şi proliferarea de celule musculare netede subintimal; eventual, formarea de trombi asociaţi, 
prin activarea plachetelor în contact cu endoteliul modificat care şi-a pierdut proprietăţile 
antiagregante şi antitrombotice. Boala aterosclerotică este responsabilă de un spectru foarte larg de 
manifestări clinice, printe care şi orice formă de ischemie periferică. 


Bolile non-aterosclerotice ale arterelor periferice sunt diverse (afectări organice, afectări 
funcţionale sau fenomene mixte) şi pot determina ischemie periferică. Între afectările organice sunt 
mai importante arteritele inflamatorii (frecvent de cauză auto-imună) şi trombangeita obliteranta 
(boala Buerger). Prototipul fenomenelor vasospas-tice îl reprezintă sindromul Raynaud. 


Oricare dintre aceste fenomene descrise pot fi prezente la nivelul sistemului circulator fără să 
determine manifestări clinice, deoarece reducerea semnificativă a fluxului distal nu se produce decât 
când diametrul vascular diminuă cu mai mult de 75% (conceptul de stenoză critică), în cazul 
existenței unei stenoze semnificative, manifestările ischemice periferice depind de gradul de 
dezvoltare şi funcționalitate al circulației colaterale (vezi discuţia despre circulația colaterală); 
eficienţa circulaţiei colaterale depinde de intervalul de timp in care s-a dezvoltat obstructia arterială. 


Ocluzia arterială periferică realizează două sindroame mari: 
-sindromul de ischemie periferică acută; 
-sindromul de ischemie periferică cronică. 


Oricare dintre aceste sindroame poate apărea prin afectarea vaselor de calibru mare, mediu sau 
mic. În mod specific, în ocluzia cronică a arterelor mici este important rolul intricat al diabetului 
zaharat şi aterosclerozei, două condiţii patologice extrem de frecvente în prezent. Fenomene 
ischemice pot implica şi teritoriul vaselor celiace şi mezenterice, precum şi pe cel al vaselor cerebrale, 
dar ischemia/infarctul entero-mezenteric şi accidentele ischemice cerebrale nu constituie subiectul 
acestui capitol (se studiază în cadrul capitolelor de patologie intestinală, respectiv cerebrală). 


ISCHEMIA PERIFERICĂ ACUTĂ 


Poate fi determinată de: 
-traumatisme cu lezarea arterelor (au fost discutate la traumatisme arteriale); 
-embolii, ateroembolie; 
-tromboză acută arterială; 
-tromboze venoase masive, cu ischemie secundară (phlegmasia coerulea dolens). 
-compresii externe; 
-spasm(traumatic, iatrogen, droguri), etc. 


Embolia este cel mai frecvent de cauză cardiacă (fibrilatie atrială, valvulopatii reumatismale 
mai ales mitrale, infarct miocardic cu tromboză intraventriculară stângă, sechele postinfarct miocardic, 
proteze valvulare, vegetatii endocarditice pe valve native dar, mai ales, pe valve artificiale, etc.); 
sursele extracardiace sunt reprezentate mai ales de trombi formaţi pe pereţii arterelor mari; în 5-10% 
din cazuri nu poate fi identificată sursa emboliei (emboli criptogenetici care pretează la confuzia cu 
tromboza arterială in situ). 

În unele cazuri, fragmente desprinse din plăci de aterom pot emboliza distal, fenomen 
cunoscut drept ateroembolism; de cele mai multe ori, este vorba de fragmente mici (microembolii 
colesterolice), care determină microinfarcte cerebrale, renale sau cu alte localizări viscerale; cea mai 
frecventă manifestare periferică este sindromul „blue toe” (haluce albastru); ateroembolismul trebuie 
suspectat la pacienți cu ischemie digitală şi puls palpabil. 


Tromboza arterială acută este cel mai frecvent de cauză aterosclerotică; alte cauze sunt 
reprezentate de anevrismele arteriale, stări de hipercoagulabilitate (tromboză in situ), rar traumatisme. 


Manifestările clinice ale ischemiei periferice acute se instaleză brusc şi sunt, de obicei, violente; 
autorii englezi le descriu drept cei „6p” (pain, pulselessness, pallor, poikilothermia, paresthesia, 
paralysis): durere, lipsă de puls (un semn clinic foarte valoros), paloare, tulburări termice, parestezii, 
paralizie. Durerea este precoce şi violentă, progresivă ca intensitate şi extensie topografică, dar poate fi 
mascată de tulburările nervoase senzitive. Gradul de afectare nervoasă senzitivă şi motorie constituie 
un bun indicator al severitatii hipoxiei tisulare şi a posibilităţilor de recuperare (păstrarea sensibilităţii 
tactile sem-nifică viabilitate tisulară). Abolirea sensibilităţii tactile, apariţia paraliziei ischemice, a 
rigiditatii musculare sunt semne de gravitate (ischemie ireversibilă). Paloarea tegumentară apare distal 
de ocluzie şi trece tardiv în coloratie violacee-negricioasa dată de gangrenă; cianoza cutanata care nu 
dispare la presiune semnaleză dispariția şi a viabilitatii tegumentelor din aria ischemică. 


e Durerea. 

-este atât de bruscă si intensă incăt pacientul nu-şi aminteste momentul debutului, este bine 
localizată si continuă. 

-nu dispare decât odată cu reluarea circulaţiei in teritoriul afectat, sau cu necroza ischemică 
irevesibilă a nervilor senzitivi. 


e Paresteziile-paralizia. 

-apar precoce dupa debutul durerii; 

-sunt consecinta sensibilitatii la ischemie a nervilor senzitivi; 

-deoarece filetele nervoase mici sunt mai sensibile la ischemie, sensibilitatea tactilă dispare 
prima; 

-sensibilitatea dureroasă, termică si la presiune se pastrează până târziu; 

-iau aspectul " in mănuşă", sau " în ciorap", distribuţia nerespectând teritoriul unui anumit nerv. 


e Semne de ischemie ireversibilă: 
-aspect marmorat al tegumentelor; 
-hipoestezia sau anestezia completă; 
-musculatura devine fermă la palpare si prezinta contractii involuntare; 
-picior fixat in equin; 
-degetele mâinilor fixate in flexie palmară; 
-cianoza intinsa; 
-flictene cu conţinut serocitrin sau sangvinolent; 
-gangrene cu caracter umed sau uscat. 


Manifestările clinice sunt influențate de o serie de factori: 
-nivelul si durata ocluziei; 
-existenta circulatiei colaterale; 
-terenul biologic al pacientului; 
-preexistenta unei arteriopatii ocluzive; 
-prezenta emboliilor sincrone; 
-consecintele metabolice ale ischemiei tisulare. 


Determinarea sediului ocluziei se face clinic, în funcţie de: 
-sediul inițial al durerii; 
-nivelul lipsei pulsatiilor arteriale; 
-distribuția şi gradul tulburărilor circulatorii; 


şi paraclinic, prin oricare din metodele imagistice non-invazive. 

Se mai tine cont de faptul că embolii se localizează preferential la bifurcatiile arteriale, cel mai 
frecvent la bifurcația arterei femurale comune (35-50% din cazuri)—impreuna cu embolii localizati pe 
arterele poplitee sunt responsabili de un număr dublu de ocluzii embolice fata de cele cu punct de 
plecare la nivelul arterelor iliace si aorta (vezi Gherasim & colaboratorii). 


Tabloul clinic, corelat cu anamneza, poate orienta spre cauza embolica sau trombotica a 
ischemiei acute: pacientii cu ocluzie trombotica au de obicei istoric anterior de claudicatie, deoarece 
tromboza acuta se dezvolta cel mai frecvent pe leziuni aterosclerotice preexistente, in timp ce pacientii 
cu ocluzie embolica sufera, in multe cazuri, de afectiuni emboligene; instalarea simptomatologiei este 
mai bruscă şi evoluţia clinică semnificativ mai rapidă în cazul ocluziei acute de origine embolica. 


O situaţie în care clinica nu mai poate fi orientativă din acest punct de vedere este aceea a 
pacienţilor cu ateroscleroză preexistentă care suferă la un moment dat o ocluzie arterială embolică; în 
aceste cazuri se recomandă ca explorare paraclinică arteriografia, chiar dacă ischemia pare a fi mai 
probabil de cauză embolică (de principiu, în ocluzia embolică arteriografia nu este necesară şi este 
necesară în cea trombotică, în vederea stabilirii opțiunii terapeutice chirurgicale). 


Clinica ischemiei acute realizează (dupa Haimovici) patru grade posibile de severitate: 


-ischemie moderată cu revenirea precoce a pulsului (embolie non-ischemică)—29% din 
cazuri; 


-ischemie avansată, cu recuperare posibilă dar numai parţială, sindrom postischemic 
prezent—22%; 


-ischemie severă, cu gangrenă şi evoluție gravă, complicaţii metabolice dacă membrul 
afectat nu este sacrificat— 28%; 


-ischemie foarte severă, cu deces rapid, de obicei prin insuficiență cardiacă acută sau 
embolie viscerală asociată—2 1%. 


Diagnosticul diferenţial se face cu: 
-tromboza venoasă acută la debut însoţită de spasm arterial şi durere intensă: există evoluţie 
anterioară cunoscută; 
-spasmul arterial din intoxicații (arsen, ergotamină), artrite sau neuropatii periferice (sciatica): 
durere mai puţin violentă, durată scurtă, asociere cu hiperhidroză. 
-durerea din cadrul afecțiunilor ortopedice sau reumatismale: nu este însoţită de ischemie, nu 
cedează la repaus; 


-durerea produsă de afecțiuni ale plexurilor nervoase sau nervilor periferici; 
-durerea întâlnită în flebitele superficiale sau profunde, în limfangite şi limfadenite: orientare 
diagnostică pe criterii clinice şi paraclinice. 


Ischemia periferică acută persistentă, indiferent de cauza sa, dacă nu este tratată, evoluează spre 
complicaţii metabolice asemănătoare celor din sindromul de strivire, pe care Haimovici le numeşte 
sindrom metabolic mionefropatic. 


Diferenţele între metabolismul celular al diverselor țesuturi explică de ce suferința ischemică 
ireversibilă apare mai precoce în muşchi şi nervi (6 ore), în timp ce tegumentele rezistă viabile mai 
mult timp. Miopatia ischemică masivă după ocluzie arterială acută se produce după aproximativ 8 ore 
şi se asociază, de obicei, cu nevrită ischemică; leziunea ischemică musculară determină eliberarea în 
circulație a mioglobinei, care produce insuficiență renală acută prin precipitare în tubi; în fazele 
tardive, marcate de leziuni celulare profund ireversibile, apare hiperkaliemie, acidoză metabolică, 
depresie miocardică şi a altor organe (MSOF) prin produşi toxici eliberaţi din aria de necroză 
ischemică. 


Dacă aceste modificări sunt instalate în toate cazurile după 8-12 ore (de aceea, intervalul util 
de dezobstructie este considerat de 6-8 ore, cu un optim în primele 4-6 ore), în unele cazuri 
anomaliile metabolice pot apărea şi în timpul ischemiei scurte sau revascularizării precoce (moartea 
subită care apare uneori după declamparea vasului dezobstruat precoce chirurgical s-ar datora 

hiperkaliemiei, acidozei şi produşilor toxici care sunt antrenați sistemic după restaurarea fluxului 
arterial). 


In absenţa tratamentului, ischemia acută se complică cu suprainfectia zonelor de gangrena 
ischemică, care evoluează spre septicemie şi deces. 


Tratamentul medicamentos: 
-este pregatitor in vederea interventiei chirurgicale; 
-vizeaza repaos absolut la pat, membrul in pozitie decliva, protectie impotriva frigului. 


e Obiective: 
-reechilibrare metabolica si organica: pe baza ionogramei, ph-ului, deficit de baze si 
monitorizarea diurezei. 
-tratamentul durerii: antialgice majore, petidine sau morfine. 
-combaterea spasmului arterial: NoSpa sau Xilina. 
-vasodilatatia colateralelor: pentoxifilina, complamin. 


-prevenirea extensiei trombozei: tratamentul anticoagulant se instituie de rutina preoperator in 
obstructiile arteriale acute, pentru a preveni extensia trombusului pe colaterale şi fenomenul 
de no reflow postoperator (lipsă de reumplere a patului vascular lezat prin edem celular de 
reper-fuzie, dacă ischemia a fost severă); tratamentul anticoagulant se continuă postopera-tor, 
în funcţie de patologia subiacentă. 


Heparina  nefractionata:se administreaza subcutanat in medie 5000 ui la 8-12 ore. 
Contraindicatiile sunt reprezentate de afectiunile hemoragipare (hemofilie, trombocitopenie) 
si afectiunile cu grad crescut de sangerare (ulcer gastroduodenal activ, hemoragii digestive 
recente sau in alte sfere). De asemenea, traumatismele majore si insuficienta hepatica severa 
reprezinta situatii in care administrarea de heparina trebuie facuta cu precautie. La 
administrarea peste 5 zile poate apare si trombocitopenie. 


HGMM (Clexane)sunt performante pentru ca: 
e la aceeasi eficacitate asigura securitate superioara; 
e au risc redus de trombocitopenie; 
e nu necesita neaparat monitorizare de laborator; 
ofera posibilitatea de a trata pacientii, partial sau integral la domiciliu. 


Fiecare HGMM are o farmacocinetica unica si de aceea nu se recomanda schimbarea lor in 
timpul tromboprofilaxiei. 


Doza folosita (medie): 40 mg/zi Clexane sau 5000 ui/ zi Fragmin. 


Anticoagulante orale (acenocumarol,warfarina): sunt rar utilizate si in special pentru 
profilaxia pe termen lung.Necesita supravegherea INR si au risc crescut de sangerare. 


Pentazaharidele sunt inhibitori inalt selectivi de Xa si sunt folosite in special in chirurgia 
ortopedica. 

-medicatie antiagreganta: Dextran si Rheomacrodex. 

-tratament trombolitic: Streptokinaza, t-PA, Urokinaza, sub supravegherea timpului de 
protrombina si a fibrinogenului. 


Tratamentul chirurgical de dezobstructie arterială (member salvage) constă in 
embolectomie (directă sau, mai frecvent, indirectă/retrogradă Fogarty), de electie în obstructia acuta 
embolică, sau într-o combinaţie de procedee de extragere a trombusului, endarterectomie, 
reconstrucţie cu grefă şi by-pass în obstructia acută trombotică şi trebuie efectuat, de principiu, în 
primele 8 ore de la instalarea ischemiei acute; chiar în acest interval, tratamentul de dezobstructie nu 
mai este tentat dacă s-au instalat semnele clinice de ireversibilitate a ischemiei. 


Haimovici consideră că tratamentul de dezobstructie se poate face în timp util (,,early”) in 
primele 8-12 ore şi poate fi încercat cu succes şi după 12 ore (,,late”) dacă starea membrului este buna, 
criteriul major de judecare a cazului fiind deci cel clinic. Succesul dezobstructiei tardive (noţiunea se 
aplică mai ales obstructiilor acute embolice, deoarece în cazul obstructiilor trombotice factorul timp nu 

este, de fapt, niciodată atât de presant) depinde, în afară de starea circulaţiei colaterale, de următorii 
factori: 
-lezare minimă a intimei; 
-embol şi tromb secundar neaderente la intimă; 
-arbore arterial distal patent (fără extensie / migrare a trombusului secundar); 
-pretratament cu anticoagulante. 


ISCHEMIA PERIFERICĂ CRONICĂ 


Este cauzată cel mai frecvent de ateroscleroză, dar aceleaşi simptome pot fi produse de o serie 
de alte boli; 


Prototipul afecțiunilor care determină ocluzia cronică a arterelor periferice mici este 
reprezentat de diabetul zaharat, ale cărui efecte se intrică de multe ori cu cele ale bolii 
aterosclerotice. 


Indiferent de etiopatogenie, afectarea obstructivă cronică a vaselor de calibru mare/mediu 
determină un tablou clinic putin variabil reprezentat în principal de claudicatia cronică intermitenta 
(durere musculară la efortul de mers). Piciorul diabetic (prototipul afectării ocluzive cronice a arterelor 
periferice mici) realizează un tablou clinic aparte. 


Clinica ischemiei periferice cronice este dominată de durerea descrisă drept claudicatie 
intermitentă (crampă musculară care apare la efortul de mers şi dispare la scurt timp după oprirea 
efortului). În funcţie de intensitatea acestui simptom cardinal, Leriche şi Fontaine cuantifică gravitatea 
obstructiei arteriale cronice astfel: 


-stadiu I: absenţa oricărui simptom de ischemie, obstructia vasculară este diagnosti-cată doar 
prin probe clinice sau paraclinice; 


-stadiu II: ischemie de efort, claudicatie intermitentă (Ila-claudicaţie la peste 200 m de mers, 
Ilb-claudicaţie la sub 200 m de mers); 


-stadiu III: ischemie de repaus fără tulburări trofice; 


-stadiu IV: ischemie de repaus cu tulburări trofice. 


Următoarele probe clinice au fost imaginate pentru evaluarea gradului sau sediului obstructiei 
cronice: 


-proba Buerger constă în ridicarea la 60-75* a membrului inferior din poziţia de decubit dorsal şi 
efectuarea de mişcări în articulațiile gleznei şi degetelor până la apariţia 
oboselii; dacă fluxul sangvin este deficitar, piciorul devine intens palid, iar 
venele de pe fata sa dorsală colabeaza; 


-proba Moskowicz constă în ridicarea membrului bolnav la verticală, înfăşurarea acestuia cu bandă 
elastică şi menţinerea poziţiei 5 minute; după 5 minute, se pune piciorul pe 
sol şi se desface banda; coloana de sânge va cobori până la nivelul 
obstructiei, recolorând membrul, mai putin zona afectată; 


-proba Cosăcescu constă în gratarea membrului bolnav de sus până jos; în zona irigata, 
dermografismul este pozitiv, pe când în zona neirigată este negativ, pielea 
luând o tentă palidă. 


In caz de suspiciune clinică de obstructie arterială periferică cronică, investigaţiile 


paraclinice se încep cu determinarea indexului gambă-braț [AAI] (vezi metodele de investigare a 
patologiei arteriale), pentru confirmarea existenţei obstructiei; rezultatele se cuantifica astfel: 

-AAI<0.9—boala arterială periferică, cu următoarele corelaţii clinico-patologice: 


e între 0.9-0.85—simptomatologia poate să nu fie prezentă, dar angiografia va 
demonstra modificări ale arterelor periferice în mai mult de 95% din cazuri; 


e între (0.84-0.5—gradul obstructiei arteriale determină, de obicei, claudicatie; 
e <0.5— ischemia este clinic severă; 


-AAI între 0.9-1.3 este considerat în limite normale, dar, dacă simptomatologia clinică este 
puternic sugestivă pentru ocluzie arterială periferică, trebuie efectuate probe de efort, care sunt 
considerate pozitive dacă în cursul lor AAI scade cu mai mult de 20%; 


-AAI peste 1.3 este sugestiv pentru calcificare vasculară şi mandatează la investigaţii aprofundate. 


Investigația recomandată în caz de AAI ce semnifică obstructie arterială este echografia Doppler a 
vaselor periferice, cel mai bine duplex Doppler; aspectul normal al undei arteriale periferice (vezi 
metodele de investigare a patologiei arteriale) se modifică în obstructia arterială cronică astfel: 
dispariţia mai întâi a fluxului retrograd din diastola precoce, apoi diminuarea peak-ului sistolic şi 
creşterea fluxului anterograd din diastola tardivă. 


Forme etiologice: 


a) Ocluzia periferică cronică non-aterosclerotică: este reprezentată în principal de boala 
Takayasu şi boala Buerger. 


Boala Takayasu (o forma de arterită cu celule gigante) este o entitate patologică rară (mai 
frecventă în Extremul Orient), care se întâlneşte îndeosebi la femei tinere între 20-40 de ani şi 
afectează mai ales originea aortei, asociind, la afectarea vasculară inflamatorie, stenoze şi anevrisme 
ale aortei şi ramurilor sale; clinic se constată absenţă a pulsului uni sau bilaterală, semne de ischemie 
cerebrală, amauroză tranzitorie, crize de angor, angor abdominal, HTA renală, etc.; se tratează 
conform principiilor genera-le de tratament al vasculitelor. O arterită particulară giganto-celulară este 
reprezentată de boala Horton (arterită temporală unilaterală caracterizată prin cefalee pulsatilă, fo- 
tofobie, pierdere parţială sau completa a vederii de partea afectată, dureri intense spontan şi la palparea 
arterei temporale îngroşate situate la 1-2 cm anterior de tragus, scădere ponderală, astenie, anorexie, 
febră, transpirati1). 


Boala Buerger (tromangeita obliterantă) este 
o vasculopatie imflamator-proliferativă segmentară, 
cu evoluţie de obicei autolimitată, care apare mai ales 
la pacienţi tineri, de sex masculin, fumători. 
Manifestarea clinică cardinală este durerea iar 
sancţiunea nu este decât rareori chirugicală, deoarece 
afectarea vasculară este distală şi difuză; uneori, se 
recurge cu succes la simpatectomie chirurgicală. 


b) Ocluzia periferică cronică aterosclerotică: deşi ateroscleroza periferică este un proces difuz, 
leziunile severe (simptomatice) tind să fie discrete, determinând simptomatologie cu o anumită 
localizare. 


Obstructia cronică aortoiliacă (sindromul Leriche) determină claudicatie de coapsă şi o 
simptomatologie particulară care constă în absenţa pulsului femural bilateral, impotenta sexuală, 
diminuarea pilozitatii şi atrofie cutanata şi musculară la membrele inferioare; din cauza caracterului 
cronic al ocluziei, determină foarte rar gangrenă; există, în schimb, perioade de agravare a 
simptomatologiei descrise, iar o complicatie gravă, de obicei letală, este trombozarea arterelor renale 
prin extensie proximală. 

Optiunile terapeutice inculd by-pass-ul aortofemural (ca prima alegere), procedee de by-pass 
extraanatomic, endarterectomie in unele cazuri. 


Obstructia cronica femuropoplitee determina claudicatie de gamba, iar optiunile terapeutice 
includ endarterectomie, by-pass, diverse procedee de angioplastie. 


Deoarece, în afară de ateroscleroza care produce obstructie mecanică, în apariţia ischemiei 
periferice cronice ateroscerotice mai par a fi implicaţi şi o serie de factori care determină creşterea 
tonusului simpatic, cu spasm vascular (mecanism intricat cu mecanismul aterogenezei), denervarea 
simpatică chirurgicală este de multe ori un tratament adjuvant cu rezultate bune in această afecțiune, 
indiferent de localizarea procesului patologic. 


A. DIAGNOSTICUL DIFERENTIAL AL CELOR 2 CAUZE PRINCIPALE DE OCLUZIE 
ARTERIALĂ PERIFERICĂ CRONICĂ 
al OnLITERANTA 


TROMBANGEITA 
ATEROSCLEROTICA CRLITERANT” 


-afecteaza predominant barbati -afectează predominant bărbaţi tineri 


OBLITERANTĂ 
CLINIC 


aflați în jurul vârstei de 60 de ani; 


-sunt afectate preponderent 
vasele de calibru mare şi mijlociu. 


-leziuni continue; 


contur arterial moniliform 
(neregulat); 


-leziuni asimetrice, mai avansate 
la mebrul afectat; 


-circulatie colaterală bine 
dezvoltata, cu desprin-dere a 
colateralelor in unghi drept din 


între 20-40 de ani, mari fumători; 
-sunt interesate arterele mici si 
mijlocii. 

-leziuni segmentare (lasă segmente 
arteriale interpuse sănătoase;) 


porțiunile arteriale afectate; 


-prezintă pereți netezi, subțiri, 
filiformi, cu aspect de pierdere „în 
ploaie” spre extremități; 


-leziuni frecvent simetrice; 


-reteaua colaterală este formată din 


axul principa.l ae Aon ooh ; 
p p vase subțiri care se răsfiră în unghi 


ascuţit din trunchiul principal. 


ARTERIOGRAFIC 


c) Ocluzia periferică cronică a vaselor mici este cauzată mai frecvent de diabetul zaharat şi 
realizează tabloul clinic al piciorului diabetic; această patologie nu are sancțiune chirurgicală decât în 
situaţiile de acutizare (cura chirurgicală a ulcerelor şi a altor leziuni ale piciorului diabetic). 


Tratament: 


e  Profilactic: limitare a fumatului, alimentaţie raţională (diminuarea ratiei de lipide şi glucide), 
evitare a infecțiilor generale, tratament corect al tarelor asociate (diabet, HTA), medicatie 
profilactică cu antiagregante şi antilipidemiante în cazul persoa-nelor peste 50 de ani care 
prezintă factori de risc. 


e Curativ: 
a)Tratamentul medical: 


-igienodietetic: interzicerea fumatului şi alcoolului, alimentare rațională, evitarea expunerii la frig 
şi umezeală, încălţăminte şi îmbrăcăminte adecvată şi comodă, igienă corespunzătoare locală; 
eventuală reorientare profesională; 

-fizioterapic: gimnastică medicală, băi carbogazoase, cure termale (Tuşnad, Buziaş, Vatra 


Dornei); 


b)Tratamentul chirurgical—indicat în stadiile III-IV de boală, recurge la una din următoarele 
trei grupe mari de intervenții: 


-operatii funcționale: simpatectomie lombară sau toracică, splanhnicectomie, suprarenalectomie 


(utilă mai ales în trombangeită), combinaţie a acestora; 


-operații reconstructive: angioplastie (aplicare de patch arterial), pontaj (by-pass cu autogrefa 


din safena proprie sau cu proteză din material sintetic), trombendarterectomie, rezectie 
arterială segmentară (restabilire a continuității cu autogrefa sau proteză), etc.; 


-operații de necesitate: amputatii, necrectomii, neurotomii antalgice. 

BOLI VENOASE 


Stefan Neagu, Radu Costea 


I. Tromboza venoasă superficială şi profundă. 
Il. Sindromul posttrombotic. 

I. Limfedemul. 

IV. Varicele (hidrostatice, simptomatice). 

V. Varicocelul. 


I. TROMBOZA VENOASA SUPERFICIALĂ SI PROFUNDĂ 


Este un proces de coagulare intravasculară, care afectează sistemul venos însoţit de o reacție 
inflamatorie a peretelui venos. Se utilizează si alte denumiri cum ar fi: tromboflebită, flebita, flebo- 
tromboză. Termenul care corespunde cel mai exact leziunilor anatomopatologice si care defineşte si 
complicatia majoră a bolii este cel de boală tromboembolica. 

Etiopatogenia recunoaşte factori favorizanti si factori determinanti. Factorii favorizanti sunt 
endogeni (vârsta peste 60 ani, sexul feminin şi ereditatea) şi exogeni (alimentația hiperlipidica; 
traumatismele; medicatia cu anticonceptionale, diuretice, vitamina K; stresul). 

Factorii determinanti sunt: leziunea parietală venoasă (traumatisme externe, cateterizari, 
compresiuni); staza venoasă (repaus prelungit la pat după traumatisme sau operaţii, stări de 
hipovolemie, obezitate, insuficiență cardiacă) şi hipercoagulabilitatea (trombocitoze, poliglobulii, 
trombopatii, meteorism abdominal prelungit, postpartum, cancere) realizând triada VIRCHOW. 

Sediul obişnuit de debut al trombozei este la nivelul venelor gambiere şi al venelor pelvine. 

Se descriu patru etape în formarea trombusului: 1.trombusul alb plachetar; 2.trombusul roşu 
(mixt); 3.retractia cheagului; 4.trombusul fibrinos organizat. 

Riscul maxim de embolie este în etapele 1 şi 3, respectiv la 2-12 zile postoperator pentru 
prima etapă şi 8-12 zile postoperator pentru etapa a treia, momente în care desprinderea trombusului 
de pe peretele venos este frecventă. O dată format, tendinţa trombusului este de extindere în axul 
venos profund, cu blocarea fluxului venos şi creşterea presiunii distal de obstacol. Aceasta duce la 
apariția edemului extremității respective, care poate fi foarte mare în caz de extindere a trombozei la 
venele iliace sau vena cava inferioară. În tromboza localizată la nivelul sistemului venos superficial, 
fluxul profund nefiind afectat, nu se produce edem, dar pot fi importante fenomenele inflamatorii 
periflebitice putând evolua până la procese supurative. În tromboza venoasă superficială riscul 
emboliei este foarte mic spre deosebire de tromboza profundă. 

Simptomatologia recunoaşte semne generale: febră peste 38°C (semnul MICHAELIS) şi care 
nu scade la antibiotice; pulsul accelerat progresiv „cățărător” (MAHLER); nelinişte, agitaţie. 

Semne locale: durerea sub formă de greutate sau crampe gambiere; tegumente destinse, 
lucioase şi împăstare profundă a gambei semn al edemului subfascial. Diametrul gambei interesate 
este mai mare ca cel al gambei indemne, o diferență mai mare de 2 cm fiind sugestivă pentru 
tromboflebită. 

Alte semne: 

e semnul PRATT — venă pretibială dilatată („venă santinela’’); 

e semnul TSCHMARKE - durere la compresia gambei; 

e semnul HOMANS -— durere la flexia dorsală pasivă a piciorului (explicată prin compresia 
venelor profunde secundară alungirii muşchilor posteriori); 

e semnul LOWENBERG - durere în gamba la compresia cu manşeta tensiometrului la presiune 
peste 10 cm Hg; 

e semnul RIELANDER — durere în regiunea inghinală; 

e semnul LOUVEL — durere la tuse la nivelul membrului inferior; 

e durere în loja muschilor adductori; 

e semnul MEYER — durere medial de tibie la 10 cm sub articulaţia genunchiului. 

Formele clinice se pot clasifica după mai multe criterii. După evoluţie se descriu forme: 
supraacute, acute, subacute, latente (cronice) şi recidivate. După sistemul venos afectat: forme 
superficiale şi profunde. 

După topografie: 

tromboflebita membrului inferior (cea mai frecventă); 

tromboflebita membrului superior; 

tromboflebita unor vene viscerale: v. porta (pileflebită), v. splenică, v. renală, vv. pelvine; 

tromboflebita migratorie TROUSSEAU (paraneoplazică, în boala BURGER, infecţii de focar, 

ricketsioze). 
După localizare: 

e tromboza gambieră — cu împăstarea gambei, dar fără edem prea mare; 
tromboza popliteo-femurală — cu edem până la genunchi; 

e tromboza ileo-femurală — cu edem alb al gambei şi coapsei (flegmatia alba dolens); dacă drenajul 
venos este în totalitate afectat se asociază ischemie prin spasm arterial, tegumentele devenind reci 
şi cianotice (flegmatia coerulea dolens); 

e tromboza extinsă la venele iliace interne (hipogastrice) — se manifestă cu dureri în etajul 
abdominal inferior, dureri lombare, dureri rectale, disurie, retenţie de urină, accentuarea desenului 
venos superficial deasupra arcadei inghinale; 

e tromboza venei cave inferioare — se manifestă cu edeme bilaterale ale membrelor inferioare, 
circulaţie colaterală de tip cavo-cav, scăderea TA. 

Explorările paraclinice care se practică pentru a obiectiva starea sistemului venos superficial şi 
profund sunt: echografia doppler, flebografia, scintigrafia cu fibrinogen marcat cu iod radioactiv. 

Complicaţiile care pot apărea în cursul evoluţiei trombozelor venoase sunt: embolia 
pulmonară, gangrena venoasă, sindromul posttrombotic (care este o complicatie a trombozei venoase 
profunde) şi insuficienţa venoasă cronică (care defineşte in special o complicatie a trombozei 
superficiale). 


Embolia pulmonară este complicatia cea mai gravă a trombozelor venoase. Se produce în 
urma detaşării unui tromb din sistemul venos, care ajunge în cordul drept şi de aici în sistemul arterial 
pulmonar. În funcție de mărimea trombusului embolia poate fi masivă cu hipoxemie rapid progresivă, 
sincopă şi exitus în câteva minute. Sunt citate cazuri în care s-a intervenit chirurgical în urgență 
maximă şi s-a realizat dezobstructia arterială pulmonară, bolnavii rămânând însă cu sechele 
neurologice severe. Dacă embolia interesează ramuri arteriale pulmonare mai mici, se produce o 
creştere a presiunii arteriale pulmonare, cu stază venoasă şi insuficiență cardiacă dreaptă. Se produce 
reflex şi o arteriolo- şi bronhoconstrictie care pot duce la asfixie şi exitus. Originea cea mai des 
incriminată este o tromboflebită de gambă, coapsă sau cu localizare pelvină, riscul maxim fiind între 8 
şi 12 zile postoperator. Mobilizarea trombuşilor se produce la creşterea bruscă a presiunii venoase 
(cum se întâmplă în cazul mobilizării tardive postoperatorii), prin contractii musculare bruşte, strănut, 
defecatie. După mărime trombuşii sunt: mici (sub 1 mm, microtrombuşi care devin microemboli); 
medii (2-3 mm diametru) şi mari (1-1,5 cm diametru şi lungime până la 20-30 cm). Riscul de apariție a 
unei embolii pulmonare este mai mare în intervenţiile urologice, ortopedice, ginecologice, 
chirurgicale, după anticonceptionale, la pacienţii cu diabet, HTA, poliglobulie, deshidratare, sau după 
infarcte miocardice neanticoagulate. 

Simptomatologia. Debutul este brutal (aşa numitul „fulger pe cer senin”) cu anxietate, durere 
toracică precordială sau retrosternală violentă, dispnee, tahicardie, cianoză şi deces în câteva minute în 
formele masive sau care evoluează cu şoc cardiogen. În formele medii, evoluţia este spre infarct 
pulmonar, mici hemoptizii şi dispnee. Obişnuit evoluează cu febră până la 38°C şi revărsat pleural 
moderat, care se menține până la 2 săptămâni. Examenul membrelor inferioare decelează semnele 
trombozei venoase profunde. 

Explorări paraclinice specifice pentru diagnostic sunt: echografia cardiacă care evidențiază 
dilatarea inimii drepte şi a arterei pulmonare cu reducerea umplerii cavitatilor stângi; scintigrafia 
pulmonară cu microagregate de serumalbumină marcate cu Tc99 corespunzător „zonelor reci” 

neperfuzate din teritoriului embolizat; angiografia pulmonara care indica nivelul obstructiei arteriale si 
care este utilă în caz de intervenţie chirurgicală. 

Diagnosticul diferențial se face cu embolia gazoasă sau grăsoasă (alt context etiologic), 
infarctul miocardic, anevrismul disecant de aortă, alte afecţiuni pleuro-pulmonare. 

Formele clinice neletale, netratate corect se complică cu hipertensiune arterială pulmonară 
cronică prin obliterarea ramurilor arterei pulmonare. 


Tratamentul trombozei venoase este profilactic şi curativ. 

Tratamentul profilactic vizează persoanele cu risc crescut trombogen, care urmează să suporte 
intervenţii chirurgicale majore (în special ortopedice, urologice, ginecologice, oncologice) sau care 
sunt imobilizate perioade mai lungi la pat. Se folosesc heparinele cu masă moleculară mică (Fragmin, 
Fraxiparin, Clexan, Clivarin, Inohep), tratamentul începând preoperator şi continuat postoperator 7, 
14, 30 zile sau mai mult în funcţie de situaţie. 

Se va urmări concomitent echilibrarea corectă volemică şi hidroelectrolitică, pentru a preveni 
creşterea vâscozităţii sângelui şi mobilizarea precoce postoperator prin mişcări pasive şi active. 

În cazul operaţiilor lungi şi al bolnavilor obezi cu varice se indică utilizarea ciorapilor elastici 
sau a bandajelor compresive pre-, intra- şi postoperator până la reluarea mobilizării. De asemenea în 
cursul operaţiei se recomandă ca planul membrelor inferioare să fie mai sus decât planul abdomenului 
pentru a uşura întoarcerea venoasă. 

Tratamentul curativ este medical şi chirurgical. Tratamentul medical este tratamentul 
anticoagulant heparinic în formele gambiere şi cel fibrinolitic în formele iliofemurale. 

Heparina se administrează 5000 U.I iv. în bolus urmat de 500-1000 U.I./oră iv. timp de 7-10 
zile. Se asociază anticoagulante dicumarinice (Trombostop) 1-2 tb/zi, urmărind indicele de 
protrombină care trebuie să scadă la 20-30% şi să se menţină la această valoare pe toată durata 
tratamentului, care va fi de 3 până la 6 luni. Tratamentul heparinic izolat (fără dicumarinice) se 
urmăreşte cu timpul de coagulare care trebuie să fie la 2-3 ori mai mare decât normalul. 

Tromboflebita gambieră impune repaus la pat cu membrul afectat ridicat 30-40 cm. fata de 
orizontală. Se asociază terapie antiinflamatorie şi analgezică. 

Tratamentul fibrinolitic cu strepto- sau urokinază se aplică în formele iliofemurale. Se 
administrează doză de atac 250.000 U.I. in 30 minute, apoi 100.000 U.I./zi în perfuzie timp de 6 zile, 
apoi heparină 500-1000 U.I./oră iv. şi dicumarinice. Terapia fibrinolitică prezintă risc important de 
reacţii alergice (până la şoc anafilactic), de hemoragii şi embolii pulmonare prin mobilizarea de 
trombi. Datorită acestor riscuri fibrinoliza este contraindicată la bolnavi peste 65 de ani (risc de 
hemoragie cerebrală), la bolnavii cu ulcer gastric sau duodenal şi la cei operati recent. 

Tratamentul chirurgical. În formele iliofemurale, în primele 10 zile de evoluţie se poate face 
trombectomie chirurgicală. Trombectomia iliacă profundă se face sub anestezie locală. Se descoperă 
vena femurală interesată de procesul patologic şi se practică trombectomie prin fogartizare (se trece 
sonda FOGARTY în iliacă deasupra trombusului şi se retrage cu balonasul umflat). În cursul manevrei 
bolnavul expiră forțat cu glota închisă (manevra VALSALVA) pentru a împiedica trecerea 
trombusului în vena cavă şi riscul de a ajunge în arterele pulmonare. 

Tratamentul complicatiilor. 

1. Tratamentul emboliei pulmonare este în funcție de stadiu: 

e stadiul I (cu simptomatologie redusă): Heparină 5000 U.I. la 4 ore 6-10 zile sau heparina 
fracționată 10-14 zile, urmate de dicumarinice per os 3 luni; 

e stadiul II (anxietate, tahipnee): strepto- sau urokinază, embolectomie Trendelenburg sau cu 
circulaţie extracorporeala; 

e stadiul III (dispnee + colaps): angiografie de urgență, fibrinoliză sau dacă obliterarea 
a.pulmonare depăşeşte 50% se impune embolectomia chirurgicală; 

e stadiul IV (soc cardiogen şi dispnee accentuată) şi stadiul V (şoc şi respiraţie CHEYNE- 
STOCKES): intervenţie imediata. Tratamentul chirurgical clasic (imaginat de TRENDELENBURG şi 
aplicat prima dată cu succes de KIRSCHNER în 1919) constă în toracotomie, descoperirea 
a.pulmonare şi extragerea embolului prin arteriotomie. 

Mai recent radiologia intervenţională realizează introducerea unor sonde percutan prin 
sistemul cav în cordul drept şi a.pulmonară cu aspirarea embolului sau distrugerea lui cu laser sau prin 
liză. 

În toate cazurile se asociază oxigenoterapie, analgezia (uneori cu opiacee), miofilin în caz de 
bronhospasm (asociat reflex). În caz de şoc se are în vedere faptul că volemia este normală, evitându- 
se supraîncărcarea volemică. În cazurile în care heparinoterapia este contraindicată sau în emboliile 
pulmonare recidivante, se pot practica ligaturi ale venelor femurale sau ale cavei inferioare distal de 
venele renale pentru a preveni migrarea trombilor. 

Se mai pot folosi filtre tip umbrelă endovenoase MOBIN-UDIN sau GREENFIELD care 
permit trecerea sângelui oprind embolii. 

2.Tratamentul sindromului posttrombotic. Foarte important în acest context este repausul şi 
drenajul postural (decubit dorsal în cursul zilei de 2-3 ori cu membrele inferioare pe plan înclinat 
ridicate 30-40 cm). În ortostatism se recomandă compresie cu ciorap elastic sau faşă elastică. Se 
asociază uneori tratament antiinflamator (Diclofenac, Fenilbutazonă, etc.). Nu se recomandă tratament 
diuretic care prin deshidratare şi hemoconcetratie favorizează tromboza. 


FORME PARTICULARE DE TROMBOFLEBITĂ 

1.Tromboflebita migratorie interesează venele superficiale în mod alternativ si recidivant de 
unde şi numele. Poate fi semn relevator pentru: infecții de focar (dentare, sinusale, apendiculare, etc.), 
neoplazii (sindrom paraneoplazic TROUSSEAU), colagenoze, trombangeita obliterantă BUERGER- 
WINIWARTER. Tratamentul este etiologic (rezolvarea infecţiei de focar, tratamentul neoplaziei, etc.) 
şi patogenic (tratament anticoagulant şi antiinflamator). 

2. Tromboflebita membrului superior (PAGET - SCHROETER) se realizează prin tromboza 
acută a venelor axilare sau subclaviculare. Poate fi primitivă (în special la tineri în urma unui efort 
fizic important) sau secundară unui obstacol axilar (tumoral, adenopatie, cicatrici) sau după 
cateterizarea v. bazilice pentru măsurare PVC sau terapie endovenoasă, radioterapie, traumatisme, boli 
trombogene (hiperplachetoza, policitemie, etc.). Diminuarea fluxului venos duce la edem al 
membrului superior, tegumente marmorate, dureri la palpare. Diagnosticul clinic este confirmat prin 
echo-doppler, flebografie, scintigrafie cu fibrinogen marcat radioactiv. Tratamentul este etiologic în 
formele secundare şi patogenic cu anticoagulante, antiinflamatorii, fibrinoliză, trombectomie. 

3.Tromboflebita venei porte (pileflebita). Poate apărea la nou născut în urma unei 
tromboflebite septice a venei ombilicale şi la adult în cadrul hipertensiunii portale, a unui proces septic 
abdominal, a unei afecţiuni hematologice sau cu etiologie neprecizată. Simptomatologia este dominată 
de dureri abdominale, febră şi ileus intestinal. Rareori se poate produce infarct intestinal. Tratamentul 
este etiologic şi patogenic. 

4.Tromboza venelor suprahepatice (sindromul BUDD-CHIARI) se manifesta clinic prin 
hepatomegalie, ascită şi insuficiență hepatică. Poate fi secundară unei stenoze congenitale sau unei 
afecțiuni hipercoagulante (policitemia vera). Tratamentul constă în practicarea derivatiile portocave şi 
mai recent a angioplastiilor percutane transluminale cu plasarea unui stent. 

5.Tromboflebita pelvină apare ca o complicatie a unor procese septice pelvine la femeie 
(inflamații anexiale, avort septic, endometrite) sau a unor procese tumorale genitale (utero-anexiale la 
femeie sau veziculo-prostatice la bărbat). 


II. SINDROMUL POSTTROMBOTIC 


Aproximativ 50% din tromboflebitele profunde se complică tardiv cu leziuni trofice avansate 
care definesc sindromul posttrombotic: edem, celulită indurativă, dermatită ocră, ulcer de gambă. Este 
cauza principală de insuficiență venoasă cronică, secundară creşterii presiunii venoase, aceasta mai 
putând fi determinată şi de: varicele hidrostatice, malformații venoase congenitale şi fistulele arterio- 
venoase. Persistenta obstructiei vasculare si recanalizarea cu afectarea valvulelor venoase sunt 
elementele fiziopatogenice care definesc sindromul posttrombotic. 

Hipertensiunea venoasă afectează retrograd venulele şi sistemul capilar rezultând extravazarea 
lichidiană şi a proteinelor în spaţiul interstitial, ceea ce afectează oxigenarea şi metabolismul tisular. 
Peretele capilar alterat permite extravazarea şi a unor hematii care, prin degradare, eliberează 

hemosiderină. Aceasta determină pigmentarea brună a tegumentelor realizând dermatita ocra 
caracteristică. 

Mersul realizează creşteri ale presiunii venoase de la 100 mmHg în repaus la 130-140 mmHg, 
ceea ce duce la ischemie şi durere la mers, generând ,,claudicatia venoasă”. 

Leziunile cele mai avansate se produc acolo unde presiunea venoasă este maximă — la nivel 
perimaleolar şi gambier inferior. 

În diagnosticul sindromului posttrombotic, pe lângă examenul clinic care este concludent, se 
pot realiza explorări paraclinice: echografia Doppler, care vizualizează direct sistemul venos 
superficial şi profund, şi flebografia care vizualizează exact obstructiile şi starea sistemului venos. 

Tratamentul sindromului posttrombotic este un tratament cronic permanent, bolnavul trebuind 
să fie pregătit psihologic în acest sens. În tratamentul edemului posttrombotic se recomandă purtarea 
permanentă în cursul zilei a ciorapilor elastici, evitarea ortostatismului şi a mersului prelungit şi 
ridicarea frecventă (cel puţin de 2 ori pe zi câte 30-60 minute) a membrelor inferioare deasupra 
nivelului cordului. Tratamentul medicamentos este adjuvant şi constă în flebotonice: vitamina E, 
rutosid, tarosin, detralex. Când există fenomene inflamatorii evidente se asociază tratament 
antiinflamator. Tratamentul chirurgical urmăreşte restabilirea unui flux venos normal prin diferite 
intervenţii reconstructive, suprimarea refluxului şi extirparea unor vene nefunctionale. 


III. LIMFEDEMUL 


Limfedemul este definit prin acumularea de lichide în țesuturile membrelor datorită 
insuficientei drenajului limfatic. 

Etiopatogenie. Limfedemele primare sunt generate de agenezia, hipoplazia sau obstructia 
vaselor limfatice. Ele pot apare în: sd. TURNER, sd. NOONAN, limfoangiomiomatoză. Femeile sunt 
afectate mai frecvent decât bărbaţii (3/1). După momentul instalării, limfedemele primare pot fi: 
congenitale (apar rapid după naştere, dacă sunt şi ereditare realizează boala MILROY), precoce (apar 
între pubertate şi a treia decadă de viata) şi tardive (debut după 35 de ani). 

Limfedemele secundare apar în situații variate, prin afectarea vaselor limfatice iniţial normale: 
tumori maligne (cancer de prostată, limfoame), limfangite repetitive infecțioase (cu streptococ B- 
hemolitic sau stafilococ; filarioză în regiunile tropicale şi subtropicale), intervenții chirurgicale care 
includ extirparea ganglionilor limfatici (chirurgia neoplasmelor mamare, chirurgia neoplasmelor 
pelvine), radioterapie şi alte situaţii rare (tuberculoză, dermatită de contact, limfogranulomatoză, 
artrită reumatoidă). 

Staza venoasă determină creşterea permeabilitatii capilare, trecerea limfei în interstitii şi prin 
insuficiența drenajului limfatic, apariția edemului cronic. In general bolile cardiace şi renale determină 
edeme bilaterale, iar cauzele locale induc edeme unilaterale. 

Simptomatologie. Instalarea edemului se face de obicei treptat şi este nedureroasă, pacientul 
reclamând o stare de discomfort local şi mai ales fiind alarmat de creşterea de volum a membrului 
afectat. In fazele iniţiale edemul este moale, semnul godeului este prezent, localizat la nivelul 
piciorului şi cu tendinţă de extensie la întregul membru inferior (afectare centripetă). Pielea este albă, 
întinsă şi subţire. Edemul cedează parţial în clinostatism, este accentuat în timpul zilei şi se reduce 
noaptea, dar niciodată complet. 

Odată cu evoluţia în timp, edemul devine dur, lemnos, semnul godeului dispare, membrul 
afectat îşi pierde forma normală, pielea rămâne albă, dar devine scleroasă şi îngroşată. In această fază 
limfedemele secundare pot asocia semne ale bolii de bază. 

Examenele paraclinice încearcă să identifice etiologia bolii. Ecografia abdominală şi pelvină şi 
tomografia computerizată sunt utile pentru identificarea unor neoplazii. Limfoscintigrafia constă în 
injectarea subcutanata de coloid marcat cu iod sau technetiu în țesuturile distale ale membrului afectat. 
Limfoangiografia necesită izolarea unui vas limfatic distal (uneori dificil de realizat) şi introducerea 
unei substanţe de contrast. In limfedemele primare vasele limfatice sunt absente sau hipoplazice. In 
limfedemele secundare traiectele limfatice sunt dilatate şi nivelul obstructiei poate fi detectat. 
Măsurarea albuminei în lichidul interstitial evidenţiază nivele de peste 1,5 9%. 

Diagnosticul este clinic şi include elemente de anamneză şi examen local. 

Diagnosticul diferential se face cu lipodistrofia membrelor inferioare afectiune bilaterala, fara 
modificări posturale, fără afectarea piciorului şi a articulaţiilor si cu nivele de albumină în lichidul 
interstitial sub 1 9%. 

Tratament. Există limitări semnificative anatomice şi fiziologice în tratamentul limfedemului. 
Reducerea edemelor este mai putin eficace decât în celelalte situaţii datorită persistentei proteinelor în 
interstitii. Din punct de vedere anatomic, dezvoltarea proceselor de fibroză produce modificări 
ireversibile în țesuturile subcutanate. Obtiunile terapeutice se adresează limitării edemului, menţinerii 
integrității tegumentare şi prevenirii complicatiilor: celulita şi limfangita. Metodele mecanice includ 
drenajul postural, exercițiile fizice, aplicarea de ciorapi elastici. Regimul dietetic vizează scăderea 
ponderală şi restrictia hidrosalină, ţinând cont şi de faptul că administrarea de diuretice nu este 
eficientă, aceasta inducând modificări electrolitice nedorite. Apariţia infecțiilor impune tratament 
energic cu antibiotice administrate intravenos. Eczema, complicatie relativ frecventă , răspunde la 
aplicaţii de topice cortizonice. Prevenirea şi tratarea infecțiilor fungice este un obiectiv permanent. 

Tratamentul chirurgical este rezervat cazurilor de limfedem foarte voluminos. S-au folosit 
diferite procedee chirurgicale: drenaje spre zone sănătoase, excizii tegumentare şi ale ţesuturilor 
subcutanate afectate, grefe de piele sănătoasă. Rezultatele sunt dezamăgitoare. In ultimul timp s-au 
elaborat tehnici de anastomoză limfo-venoasă, rezultatele promițătoare urmează să fie validate în timp. 


IV. VARICELE 


Varicele reprezintă dilatatia şi alungirea venelor superficiale, modificare morfologică cauzată 
de o presiune venoasă crescută. 

Etiopatogenie. Varicele pot fi: 

e congenitale (rare, de tip disembrioplazic: sindrom KLIPPEL-TRENAUNAY-WEBER care 
asociază varice cu alungirea hipertrofică a membrului şi cu angiom plan tuberos; sindromul PARKS- 
WEBER. în care există fistule arterio-venoase congenitale mari şi angiom venos caracterizat printr-o 
dezvoltare în exces a rețelei venoase cu trei aspecte: angiom venos simplu, angiom venos cavernos şi 
angiomul venos racemosus în care există şi fistule arterio-venoase) 

e primitive sau primare sau esenţiale (cele mai frecvente): fără o cauză cunoscută, dar cu factori 
favorizanti; 

e secundare, care pot fi: posttrombotice (cel mai frecvent), prin compresiuni determinate de 
formațiuni tumorale, prin retractii scleroase postradioterapie, prin cicatrici vicioase şi după 
traumatisme ale venelor. 

Varicele primitive, esentiale sau primare se mai numesc si hidrostatice, factorul principal fiind 
presiunea hidrostatică crescută de la nivelul circulaţiei venoase. Presiunea hidrostatică datorată 
gravitaţiei este un factor esenţial în apariţia varicelor, persoanele care efectuează activităţi sedentare 
sau cu efort fizic important static (halterofili) fiind mai predispuse la dezvoltarea varicelor. Se adaugă 
factori generali: obezitatea, sarcinile repetate, activitatea în mediu cu temperatură crescută, 
avitaminozele. În apariţia varicelor esenţiale mai sunt incriminate modificări biochimice ale fibrelor de 
colagen şi elastină ale pereţilor venelor, aceasta explicând asocierea frecventă a varicelor cu boala 
hemoroidală, hernii şi piciorul plat. 

Morfopatologie. Venele devin dilatate şi alungite alcătuind pachete varicoase sistematizate pe 
axul safen intern sau extern sau nesistematizate. Microscopic se constată o fleboscleroză cu displazia 
țesutului conjunctiv şi alterare a miocitelor contractile. În timp se asociază un proces inflamator 
sclerozant al țesutului perivenos ce interesează şi limfaticele superficiale. În interiorul venelor dilatate 
se poate produce tromboză care se poate însoți de reacție inflamatorie mai mult sau mai puţin 
importantă, ceea ce explică diferitele denumiri folosite: flebotromboza (inflamație mai redusă) sau 
tromboflebită (inflamație importantă). Tegumentele supraiacente sunt modificate în urma hipoxiei şi 
tulburărilor metabolice locale, producându-se dermita ocră varicoasă şi în final ulcerul trofic varicos. 
Acesta din urmă poate degenera epiteliomatos. 

Fiziopatologie. Staza sângelui în ortostatism duce la deschiderea şi insuficiența valvulară 
ostială a v.safene interne şi refluxul sanguin la nivelul crosei din sistemul venos profund în cel 
superficial. În timp v.safenă mare se dilată şi se alungeşte, devine varicoasă. Se produc varice 
superficiale adiacente safenei. Creşterea presiunii în sistemul venos superficial determină dilatarea 
comunicantelor cu sistemul venos profund, care devin astfel incontinente, permițând refluxul din 

sistemul venos profund şi pe calea comunicantelor. În timp se produce şi o supraîncărcare a sistemului 
venos profund, apărând insuficienţa venoasă mixtă (superficială şi profundă). 

Simptomatologia varicelor este în funcţie de etapa de evoluţie a varicelor. Distingem trei etape 
evolutive: etapa prevaricoasă, etapa varicelor constituite şi etapa complicatiilor. 

În etapa prevaricoasă, bolnavul acuză greutate în gambe la mers sau ortostatism, dureri, edem 
perimaleolar sau gambier accentuat vesperal şi care cedează în clinostatism şi mai evident la ridicarea 
membrelor inferioare la 30-40°. 

În etapa varicelor constituite simptomatologia devine mai evidentă şi apar semnele locale care 
definesc boala: dilatatii venoase sinuoase superficiale, mai mult sau mai putin sistematizate, la nivelul 
venelor safene. 

În etapa complicatiilor apar manifestările acestora, care pot fi: trofice (dermatită ocră, ulcerul 
trofic varicos), inflamatorii (flebită varicoasă) şi traumatice (ruptura varicelor cu hemoragii uneori 
importante). 

Clasificarea varicelor 

După topografie, varicelor se pot împărți in: 

e varice tronculare — sistematizate pe venele safene; (fig. 1) 
varice ale colateralelor venelor safene (nesistematizate) (fig.2) 
e varice în teritoriul unor vene perforante. 


Fig. 1. Varice tronculare — sistematizate 
(colecţia secției clinice chirurgie 2 — SUUB) 

Fig. 2. Varice nesistematizate 
(colecţia secției clinice chirurgie 2 — SUUB) 


Varicele trebuie distinse de teleangiectazii, care sunt vene intradermice dilatate cu diametru de 
până la 1 mm (mai frecvente la femei la nivelul coapsei) şi de venele reticulare care sunt vene 
subdermice dilatate până la 4 mm diametru şi care nu se percep palpator. 

Clasificare HACH a insuficientei venei safene mari recunoaşte 4 grade: 

e gradul I — caracterizat prin reflux numai la nivelul valvulei ostiale a venei safene mari cu 
dilatarea acesteia la nivelul triunghiului Scarpa; 

e gradul II — dilatarea venei safene până la nivelul genunchiului; 
gradul III — dilatarea venei safenei mari şi la nivelul gambei; 

e gradul IV — dilatarea venoasă depăşeşte maleola internă. 

La nivelul coapsei se poate observa relativ constant o venă care traversează oblic faţa internă a 
coapsei, făcând legătura între v.safenă mare (magna) şi v.safenă mică (parva) numită vena 
GIACOMINI. 

Examinarea clinică a sistemului arterial este obligatorie pentru a ne asigura că nu există o 
arteriopatie asociată care să contraindice intervenția chirurgicală pentru varice. Intervenția chirurgicală 
pentru varice în condițiile existenţei unei arteriopatii ischemice poate precipita o criză de ischemie 
acută în teritoriul respectiv. 

În 1994 un grup internaţional de consens a stabilit la Congresul de la Mani (Hawai) un scor al 
disfunctiei venoase cronice la bolnavii cu varice ale membrelor inferioare. Acest scor se bazează pe 3 
criterii: anatomic (fiecare segment interesat constituind 1 punct), clinic şi de incapacitate. Scorul clinic 
ia în consideraţie 9 parametrii: 

e durerea (0 — absentă, 1 — moderată, nu necesită analgezice, 2 — severă, necesită analgezice); 
e edemul (0 — absent, 1 — uşor, moderat, 2 — sever); 

e claudicatia venoasă (0 — absentă, 1 — uşoară, moderată, 2 — severă); 

e pigmentatia (0 — absentă, 1 — localizată, 2 — extinsă); 

e lipodermatoscleroza (0 — absentă, 1 — localizată, 2 — extinsă); 

e prezenţa şi mărimea ulcerului (0 — absent, 1 — ulcer < 2 cm, 2 — ulcer > 2 cm); 

e durata ulcerului (0 — absent, 1 — sub 3 luni, 2 — peste 3 luni); 


202 


- Manual de chirurgie pentru studenti - 


e recurenta ulcerului (0 — absent, 1 — o dată, 2 — 2 sau mai multe ori); 
e numărul ulcerelor (0 — absent, 1 — unic, 2 — multiplu). 

S-a mai introdus şi scorul de incapacitate: 0 — asimptomatic; 1 — simptomatic, dar poate 
funcţiona fără dispozitive; 2 — poate munci 8 ore pe zi numai cu dispozitive; 3 — incapabil de muncă, 
chiar cu dispozitive suportive. 

Clasificarea clinică a varicelor se face în 6 clase: 


e  clasa0-— fără semne la inspecție şi palpare de boala varicoasa; 

e clasa | —telangectazii sau vene reticulare; 

e clasa 2 — vene varicoase prezente; 

e clasa 3 — vene varicoase prezente, însoţite de edem; 

e clasa 4 — se adaugă modificări cutanate datorate stazei venoase: dermatita ocră, 
lipodermatoscleroză; 


e  clasa5-— prezenţa de cicatrici după ulcer varicos vindecat; 
e  clasa6-—ulcer varicos prezent. 

Probele venoase funcționale completează examenul clinic şi încearcă să evidentieze tipul de 
deficiență în sistemul venos şi locul unde aceasta se produce. Au fost descrise multe probe, dintre care 
numai unele au rămas în practica curentă. 

a). Proba TRENDELENBURG — BRODIE (a garoului). 

Se goleste sistemul venos superficial prin ridicarea membrului inferior la verticală (90°), 
bolnavul fiind culcat în decubit dorsal. Se pune un garou in 1/3 superioară a coapsei, pentru a 
comprima v.safenă mare la acest nivel şi se ridică bolnavul in ortostatism. 

În mod normal sistemul venos superficial se umple cu sânge de la picior spre coapsă în mai 
mult de 30 de secunde. 

Dacă imediat după ce am ridicat bolnavul în ortostatism varicele se umplu cu sânge, fără să 
ridicăm garoul, înseamnă că există o insuficiență a venelor perforante sau comunicante cu sistemul 
venos profund, ceea ce permite refluxul venos la acest nivel (semnul Trendelenburg II). 

Dacă, după câteva secunde, venele nu se umplu cu sânge, ridicăm garoul. Dacă constatăm 
umplerea rapidă a sistemului venos superficial varicos cu sânge prin reflux la nivelul valvulei ostiale a 
v.safene mari, aceasta este incontinentă (semnul Trendelenburg I). 

b). Proba MAHOMER — OCHSNER (a celor trei garouri) 

În cazul în care la proba garoului se evidențiază reflux la nivelul venelor comunicante cu 
sistemul venos profund, pentru a determina mai precis topografia acestor comunicante incontinente se 
face proba celor trei garouri, acestea fiind plasate la baza coapsei, deasupra genunchiului şi sub 
genunchi. Felul în care se umplu varicele, ridicând garourile dinspre distal spre proximal, indică 
localizarea comunicantelor incontinente. 

c). Proba PERTHES urmăreşte să evindentieze starea funcțională a sistemului venos profund. 
Se pune un garou deasupra genunchiului şi bolnavul face un efort de mers sau genoflexiuni. Dacă 
varicele dispar în timpul efortului înseamnă că sistemul venos profund este permeabil şi cu aparatul 
valvular eficient, asigurând drenajul sanguin centripet. Dacă din contră, varicele se accentuează şi dacă 
la prelungirea efortului apar şi dureri, înseamnă că sistemul venos profund este nefunctional, fie prin 
obstructie (tromboze), fie prin afectarea aparatului valvular, care devine insuficient producând stază 
venoasă. 

Explorările paraclinice utile în cazul prezenţei varicelor membrelor inferioare sunt: 
ultrasonografia Doppler (continuă, pulsată şi Dopplerduplex) utilă mai ales pentru aprecierea 
permeabilitatii şi competenţei sistemului venos profund, flebomanometria şi, pentru cazuri 
selecționate, flebografia cu substanţă de contrast (SICARD şi FORESTIER, 1922) 

Înaintea stabilirii indicatiei de tratament chirurgical al varicelor membrelor inferioare trebuie 
să ne asigurăm că circulaţia arterială a membrelor inferioare nu este afectată (apreciem pulsul la 
pedioase şi efectuăm oscilometria), situație în care operaţia de varice ar putea precipita o ischemie 
acută a membrului inferior respectiv şi că nu există alte cauze ale acuzelor subiective ale bolnavului 
cum ar fi piciorul plat (care se manifestă tot cu dureri în ortostatism prelungit şi la mers). În prezenţa 
piciorului plat indicatia operatorie pentru varice se menţine, dar bolnavul trebuie informat că acuzele 
puse de bolnav pe seama varicelor nu vor dispărea după operaţie, ele fiind determinate, cel putin in 
parte şi de prezenţa piciorului plat. 

De asemenea, trebuie să ne asigurăm că sistemul venos profund este functional (permeabil şi 
cu aparatul valvular integru), întrucât acesta va prelua după operație şi drenajul venos superficial. 
Complicatiile bolii varicoase sunt: 


° inflamatorii (tromboflebita varicoasă, care poate evolua până la procese supurative 
periflebitice ce interesează țesuturile moi adiacente varicelor si stări septicemice); 

e trofice (dermita ocra varicoasă, ulcerul varicos); 

° traumatice (hemoragii, uneori importante, zise „spontane” traumatismul cauzal fiind minor şi 
trecând neobservat); 

° degenerative (posibilă degenerare carcinomatoasă a ulcerului varicos cronic). 


Complicatia cea mai frecventă rămâne tromboflebita varicoasă care se manifesta cu dureri si 
fenomene inflamatorii la nivelul unor pachete varicoase superficiale. Riscul emboligen al flebitei 
superficiale este minim, dar ea se poate complica cu tromboflebită profundă, situație în care riscul 
emboligen devine important. 

Tromboflebita profundă are ca manifestări generale febra progresivă şi pulsul accelerat 
progresiv (puls catarator MAHLER) si ca manifestări locale durerea spontană şi la palparea gambei 
(loja posterioară). Un semn caracteristic este semnul HOMANS, care constă în durere provocată la 
flexia dorsală a piciorului (aceasta presează venele tibiale inflamate prin întinderea masei musculare, 
provocând durerea). 

Tratamentul varicelor 

Fiind o afecțiune frecvent întâlnită (la 30-50% din adulți si 60% din femei), profilaxia ei este 
deosebit de importantă. Ca măsuri profilactice se recomandă evitarea ortostatismului prelungit, a 
sedentarismului, obezității, constipatiei şi protejarea cu ciorapi elastici speciali la persoanele a căror 
activitate presupune efort fizic static şi creşterea presiunii abdominale. Se recomandă exerciții fizice 
care solicită musculatura membrelor inferioare (alergare, genoflexiuni) si înotul. 

Tratamentul curativ se adresează alterărilor morfologice şi simptomatologiei clinice, scopul lui 
fiind funcţional prin suprimarea refluxului şi morfologic prin suprimarea venelor varicoase. 

Tratamentul medical constă în administrarea de venotonice şi venotrofice (Tarosin, 
Venoruton, vitamina E, flavonoide, Detralex), care acţionează prin creşterea tonusului venos şi 
ameliorarea drenajului limfatic, reducând edemul. La acestea se adaugă antiinflamatorii nesteroidiene 
(care ameliorează simptomatologia). 

Tratamentul sclerozant realizează sclerozarea varicelor prin injectarea in lumen a unor 
substanțe iritante (moruat de Na, polietilenetoxisclerol, salicilat de Na). Se aplică mai ales în cazul 
varicelor nesistematizate sau recidivate după intervenţia chirurgicală. 

Tratamentul chirurgical (fig.3 şi 4) constă în suprimarea refluxului prin ligatura v.safene mari 
la nivelul crosei şi extirparea v.safene mari prin cateterizarea ei retrogradă până la nivel premaleolar 
intern şi smulgerea ei (stripping). Pachetele varicoase nesistematizate se excizează dacă sunt 
trombozate sau se sclerozează prin trecerea transcutanată a unui fir de catgut, care se ligaturează pe 
piele (însăilare trombozantă). S-a propus o intervenţie mai limitată practicată în ambulator (CHIVA = 
conservarea hemodinamică a insuficientei venoase în ambulator), care constă în ligatura crosei safenei 
mari şi plasarea de ligaturi pe safenă imediat distal de perforantele insuficiente. Rezultatele sunt 
mediocre, metoda fiind contestată în prezent. 

Tratamentul tromboflebitei varicoase constă în repaus la pat, cu membrul inferior ridicat pe 
atelă Braun (30-35 cm faţă de planul patului), pentru a ameliora întoarcerea venoasa şi tratament 
antalgic şi antiinflamator. În caz că fenomenele inflamatorii sunt importante evoluând cu periflebită şi 
celulită, se adaugă tratament antibiotic. 

Fig. 3. Intervenţie chirurgicală pentru varice membru inferior 
(colecţia secției clinice chirurgie 2 — SUUB) 


Ea i pi IULIU 
EDS 34: 15 16 18 19 20 21 22 23 24 25 26 27 


a n e 
Fig. 4. Varice membru inferior — piesă operatorie 
(colecția secției clinice chirurgie 2 — SUUB) 

Tratamentul anticoagulant este necesar doar în formele extensive, care progresează spre crosa 
safenei, crescând riscul extinderii la nivelul sistemului venos profund. 
Tratamentul chirurgical se indică numai după remisiunea fenomenelor inflamatorii. 


V. VARICOCELUL 


Varicocelul reprezintă dilatatia varicoasă a venelor spermatice, apărută evident la nivelul 
scrotului. 

Etiopatogenie. Se descriu două forme: varicocelul primitiv şi varicocelul simptomatic. 

Varicocelul simptomatic sau secundar apare prin creşterea presiunii în venele spermatice 
datorită unui obstacol în traiectul acestora (adenopatii iliace, tumori renale şi pararenale, tumori 
retroperitoneale iliace). 

Varicocelul primitiv apare mai frecvent între 15 şi 35 de ani şi pe partea stângă (90% din 
cazuri). Localizarea mai frecventă pe partea stângă s-ar datora dispozitiei diferite de vărsare a 
v.spermatice stângi care este avalvulată (cea dreaptă este valvulată) şi se varsă în unghi drept în 
v.renala stângă, în timp ce v.spermatică dreaptă se varsă în unghi ascuţit direct in v.cava inferioară. În 
plus, în v.renală stângă, cranial de vărsarea v.spermatice stângi, se varsă şi v.suprarenală stângă, care 
are o concentraţie crescută de catecolamine care induc vasoconstrictie locală. În producerea 
varicocelului, mai sunt incriminati o serie de factori favorizanti, care determină stază venoasa în 
teritoriul respectiv: activităţi fizice statice, constipatia, ortostatism prelungit. 

Dilatatia importantă a venelor spermatice se produce mai frecvent la nivelul plexului venos 
spermatic anterior. În timp se produce o alungire a hemiscrotului respectiv, o hipotrofie testiculară cu 
afectarea spermatogenezei. 

Simptomatologia varicocelului apare tardiv, multă vreme varicocelul fiind asimptomatic. 
Bolnavul poate acuza senzaţie de greutate sau jenă dureroasă la nivelul testicolului de partea afectată, 
cu iradiere în regiunea inghinală sau perineală, în special în ortostatism prelungit sau la efort fizic. 

Examenul clinic evidenţiază o bursă scrotală mai alungită de partea varicocelului. Palpator 
pachetul de vene dilatate dă aspectul de cordoane care „rulează” sub degete, aspect descris ca „pachet 
de râme”. Frecvent varicocelul se asociază cu dilatatii venoase şi în alte teritorii (varice ale membrelor 
inferioare, hemoroizi). Testicolul are consistență scăzută comparativ cu cel de parte sănătoasă şi este 
hipotrofic. Trebuie atrasă atenţia bolnavului asupra acestui aspect, întrucât bolnavul neavizat consideră 
că testicolul respectiv se „atrofiază” în urma operației. 

Tusea sau manevra VALSALVA (efort de expir cu glota închisă, ceea ce duce la creşterea 
presiunii intraabdominale) accentuează dilatatiile varicoase la nivelul varicocelului. 

Spermograma poate fi modificată datorită creşterii temperaturii locale şi hipoxiei datorate 
stazei venoase, varicocelul fiind printre primele cauze de infertilitate masculină. 

Evoluţia varicocelului este obişnuit lentă, dar progresivă. Rareori se poate complica cu 
tromboflebită spermatică care afectează viabilitatea testicolului. 

Tratamentul varicocelului primitiv este conservator şi chirurgical. Tratamentul conservator 
constă în purtatea unui suspensor care să nu permită alungirea scrotului. Tratamentul chirurgical este 
recomandat în cazurile de varicocel important cu alungirea scrotului şi simptomatologie clinică 
supărătoare. Tratamentul chirurgical urmăreşte reducerea presiunii venoase în plexurile spermatice 
dilatate prin ligatura venelor spermatice în traiectul lor iliac (operaţia IVANISSEVICH). Alte 
intervenţii realizează rezectia pachetelor varicoase dilatate (KOCHER, YOUNG). În caz de alungire 
importantă a hemiscrotului se poate practica şi rezectia parțială a acestuia. 

Varicocelul secundar se va trata prin rezolvarea cauzei care l-a provocat. 

HERNIILE ABDOMINALE 


Profesor Dr. Mircea Ciurea 


Herniile abdominale reprezintă exteriorizarea parţială sau totală a unuia sau mai multor 
viscere, din cavitatea peritoneală, la nivelul unor zone slabe ale peretelui abdominal, preexistente 
anatomic. 

Această definiție permite detaşarea din punct de vedere morfo- şi etiopatogenic de alte 
afecţiuni de tip protruziv asemănătoare clinic, ca: 

- eventratii, evisceratii, În care exteriorizarea viscerelor se face la nivelul unor zone slabe pa- 
rietale apărute secundar; plăgi operatorii, plăgi traumatice etc.; 

- hernii interne,în care viscerele nu se exteriorizează, ele pătrunzând în spaţii anatomice re- 
zultate din modalitatea de dispunere a organelor ca şi a continuității seroasei peritoneale; fosete peri- 
toneale, hiatusuri, inele etc.; 

- hernii diafragmatice, deşi diafragma este unul din pereţii cavităţii abdominale, În alcătuirea 
căruia există numeroase zone slabe (inele, hiatusuri) situaţia sa, la limita a două cavităţi, 
particularizează patologia herniară de la acest nivel. 

- hernii perineale, extrem de rare graţie structurilor musculo-aponevrotice dense şi care 
atunci când există, reprezintă de cele mai multe ori apanajul unei alte specialități. 

Etiopatogenie 

Herniile abdominale pot fi congenitale sau dobândite. 

Herniile congenitale sunt aparente incă de la naştere sau pot fi observate ulterior, congenitală 
fiind fie incompleta dezvoltare a peretelui abdominal, fie existența canalului peritoneo-vaginal, 
neobliterat, prin care se exteriorizează viscerele. 

Determinismul oricărei hernii dobândite este rezultanta interacțiunii a două categorii de forţe: 

- rezistenţa peretelui abdominal determinată de modul de alcătuire ca şi de 
calitatea structurilor sale; 

- presiunea exercitată dinspre interior asupra acestuia reprezentată de 
gradientul presional al viscerelor abdominale, la care se adaugă forţe complementare ce 
strică la un moment dat echilibrul existent, şi care devine elementul determinant al 
producerii herniilor. 

În prima categorie, la structurile anatomice specifice ce caracterizează regiunile herniare, se 
pot adăuga si alti factori generali ce influenţează calitatea acestora, favorizând apariţia herniilor: 

- discolagenoze, în care țesutul conjunctiv de susținere este calitativ inferior. 

Specificul ereditar al acestei tulburări metabolice, explică afecţiuni din această 

categorie: picior plat, varice, hemoroizi etc.; 

- boli consumptive, ce afectează troficitatea peretelui abdominal ca: afecţiuni 

inflamatorii acute sau cronice, neoplazii, etc.; 

- obezitatea, hipotiroidia; 

- decompensări ascitice, de origine cardiacă 
sau hepatică; 

- sexul, care prin particularități anatomice specifice la femei (bazin cu 
diametrul transversal mai mare) explică frecvenţa herniilor femurale la 
acestea. 

Categoria factorilor determinanti, dictată de elementul presional, este reprezentată fie de 
eforturi mici, dar repetate (tuşitori cronici, constipati, disurie1), fie de eforturi mari brutal efectuate şi 
de regulă în condiţii ce se opun traiectelor liniilor de forță ce caracterizează biomecanica musculaturii 
abdominale. 

Anatomie patologică 
În morfopatologia oricărei hernii, clasic se descriu trei elemente; defectul parietal, învelişurile 

herniei şi organul herniar. 

- defectul parietal preexistă real sau virtual, este specific anumitor zone to-pografice ale pere- 
telui abdominal şi este variabil in funcţie de acesta, de la un simplu inel (herniile liniei albe) la un 
adevărat traiect (hernii inghinale) (fig. 1); 

- învelişurile herniei, sunt de asemenea specifice zonelor topografice abdominale. Ele sunt re- 
prezentate de toate elementele musculo- aponevrotice ale regiunii respective, preluate şi împinse În 
exterior de organul ce herniază, modificate structural În funcţie de vechimea herniei. Elementul co- 
mun Însă, al majorităţii herniilor este sacul herniar - partea seroasei peritoneale angajată odată cu 
organul ce herniază prin defectul parietal. 


H. epigastrică 


H. ombilicală 


H. inghinală 
H. femurală 
H. obturatoare 


Fig. 1 - Puncte slabe ale peretelui antero-lateral abdominal; varietăţi de hernie 


Dimensiunile şi structura sacului sunt însă modificate de factorul timp. Herniile recente sunt 
în general mici, sacul fiind un mic diverticul al peritoneului parietal, angajat în traiectul herniar cu 
caracteristici structurale identice cu acesta. Herniile vechi de regulă au dimensiuni mai mari ale 
sacului, iar acesta îşi modifică structura devenind din ce În ce mai fibros spre exterior şi contractând 
aderente cu viscerul pe care-l contin. 

În general oricare ar fi forma si dimensiunile sacului, acestuia i se descriu un segment initial, 
la nivelul inelului profund prin care se exteriorizează (gâtul sacului), un segment intermediar 
variabil în traiectul parietal (corpul sacului) şi segmentul terminal (fundul sacului). 

Legat de caracterele rnorfologice ale sacului herniar, trebuie amintite şi situaţii particulare 
ca: 

- îngustări prin bride, diafragme, aşezate succesiv in interiorul sacului în herniile inghinale 
congenitale; 

- diverticuli laterali ai sacului, ce reprezintă zone de strangulare herniară; 
- saci multipli - în herniile inghino-peritoneale; 
- absenţa sacului - în herniile ombilicale de tip embrionar. 

Organul herniat, este cel mai frecvent reprezentat de epiploon (epiploocel) sau intestin subţire 
(enterocel), cu varietatea herniei Littre (când în sacul herniar se găseşte diverticulul Meckel). Nu este 
exclusă însă hernierea şi a celorlalte organe abdominale, acestea fiind în funcţie de raportul anatomic 
al acestora cu zona herniară ca şi de mobilitatea lor. 


Simptomatologie 


Semnele clinice subiective sunt slab reprezentate, nespecifice şi de regulă ceea ce domină 
tabloul clinic este durerea, resimțită variabil de bolnav, de la o senzaţie de greutate, tracțiune (hernii 
vechi voluminoase), la o durere vie accentuată de eforturi sau ortostatism prelungit (hernii mici, hernii 
ombilicale, hernii epigastrice). Uneori sediul durerii ca şi caracterul acesteia, pot mima un sindrom 

dureros, ce clinic este atribuit, fie unei suferinte biliare, fie uneia de tip ulceros, situatie mai des 
întălnită în cazul herniilor ombilicale sau ale liniei albe, când de altfel coexistenta cu afecțiunile 
amintite este posibilă. 

La examenul clinic obiectiv, elementul dominant este prezenţa unei formaţiuni tumorale la 
nivelul unei zone herniare a peretelui abdominal. Pentru a eticheta această formaţiune drept hernie 
este necesară evidenţierea a două caracteristici patognomonice a acesteia: 

- reductibilitatea şi 
- tendinţa de expansiune la efort. 

De aceea examenul clinic al bolnavilor cu hernie se va face obligatoriu atât în ortostatism cât 
şi în clinostatism. 

În ortostatism, la inspecţie se poate remarca prezenţa unei formaţiuni tumorale la nivelul unei zone 
recunoscută ca zonă slabă a peretelui abdominal. La palpare, se constată conturul mai mult sau mai 
puţin regulat al acesteia ca şi consistenţa variabilă după conţinut: renitent elastică (enterocel) sau 
moale, cu suprafața granulară (epiploocel). 

Prin palpare blândă se poate aprecia reductibilitatea herniei. Odată redus conținutul, de la gât 
spre baza sacului, putem aprecia, prin palpare, dimensiunile defectului parietal, traiectul acestuia ca şi 
consistenţa structurilor învecinate. Menţinând degetul palpator în traiectul intraparietal al sacului 
redus in cavitatea abdominală, vom putea sesiza şi cea de-a doua caracteristică a tumorii herniare, 
tendinţa de expansiune, de revenire spre exterior la eforturi mai mici sau mai mari pe care le solicităm 
bolnavului. 

În clinostatism se poate constata reducerea spontană, parţială sau totală a formațiunii 
tumorale. Prin palpare se completează reducerea sacului şi se pot aprecia mai corect dimensiunile 
defectului parietal. 

Examenul general al bolnavului, poate aduce date complementare importante mai ales pentru 
orientarea terapeutică şi prognostică. Astfel, asocierea herniei cu varice hidrostatice cu picior plat, 
hemoroizi, ne permite să o catalogăm ca pe un epifenomen În cadrul unei tulburări metabolice, ce 
afectează calitatea țesutului conjunctiv al bolnavului, afecțiune cu caracter familial. Hernia apărută la 
un bolnav vârstnic, care a slăbit mult într-o perioadă de timp scurtă, ridică suspiciunea unei boli 
cronice consumptive, de regulă neoplazică. 

Examenul clinic al aparatului respirator, digestiv, tuşeul rectal, alături de investigaţiile 
paraclinice imagistice ce se impun, pot depista afecțiuni ce au inițiat şi Intretinut apariţia herniei şi 
care constituie motive de recidivă ulterioară. 


Evoluție - complicaţii 


Evolutiv herniile sporesc progresiv în dimensiuni, fiind ireversibile spontan. Uneori, pot 
atinge dimensiuni gigante, astfel încât nu mai pot fi reduse decât parțial şi pentru scurtă vreme, 
reprezentând herniile cu "pierderea dreptului de domiciliu”. 

In evoluţia herniilor pot apare complicaţii redutabile cu risc vital. Complicatia cea mai 
frecventă, se referă la ireductibilitatea herniei, ce îmbracă două aspecte anatomo-clinice distincte: 

1. Încarcerarea hemiară când elementele din sac nu mai pot fi reduse, dar a căror integritate se 
păstrează încă nefiindu-le afectată vascularizatia. Motivele ireductibilitatii prin încarcerare sunt fie 
sporirea exagerată a dimensiunilor herniei cu "pierderea dreptului de domiciliu", fie contractarea de 
aderente între sac şi conținutul său. 

2. Strangularea herniară. Conţinutul sacului se modifică rapid prin interceptarea pediculilor 
vasculari la nivelul gâtului sacului ce devine prea strâmt pentru elementele ce au herniat. Strangularea 
herniară este cea mai frecventă şi mai nefastă complicatie a herniilor. Este regula apanajul herniilor 
mici la care defectul parietal este reprezentat printr-un inel fibros, mic şi inextensibil (hernii femurale, 
hemii ombilicale). 

Elementul cauzator al strangulatiei poate fi însă şi gâtui sacului. care transformat fibros în 
timp va deveni inextensibil şi greu de învins în tendinţa de reductibilitate a herniei. 

De asemenea, bridele şi diafragmele intrasaculare pot fi cauze ale strangulăriii. Herniile 
voluminoase, prin defectul parietal mare ca şi prin conținutul în eiploon se strangulează mai rar, 
epiploonul fiind în aceste situații un manşon protector vremelnic pentru viabilitatea restului 

Pe fondul acestor condiţii de ordin anatomic, intervine factorul determinant - efortul brutal - 
mai mult sau mai putin violent. Urmează apoi succesiune de secvenţe fizio- şi morfopatologice: 
pătrunderea în sac a unei porţiuni mai mari din organul sau organele deja conţinute, discordanta între 
conținut şi continator, jenă în circulaţia venoasă, edem, accentuarea constrictiei cu afecta rea 
circulaţiei arteriale, leziuni ireversibile - gangrenă, necroză. 


Fig. 2 - Strangularea herniară; aspect macroscopic. 
a - poziţia ansei strangulate in interiorul sacului; 
b - leziune la nivelul intestinului; se vede santul de strangulare. 


Morfopatologic în hernia strangulată se descriu leziuni ale sacului herniar şi lezi -uni ale 
viscerului herniat. Sacul herniar este destins, cu peretele edematiat, congestionat, mergând progresiv 
cu vechimea strangulării spre coloratie violaceu-închis. aspect de "frunză veştedă”. 

În interiorul sacului se găseşte o cantitate variabilă de lichid serocitrin iniţial, apoi 
sanghinolent, iar in caz de gangrenă cu perforatie a ansei strangulate, devine purulent, fecaloid, 
constituind flegmonul piostercoral. 

Leziunile viscerului herniar (intestin subţire. mai rar colon) sunt gradate evolutiv în funcţie de 
vechimea herniei ca şi de intensitatea strictiunii. 

Clasic se descrie următoarea evolutivitate; 

- stadiul de congestie, în care inelul de strictiune stânjeneşte circulaţia venoasă, determinând edem 
parietal şi transudatie in lumenul ansei ca şi în interiorul sacului. Macroscopic ansa este edematiata, 
cu luciul seroasei dispărut, iar la locul strictiunii se remarcă santul de strangulare cu leziuni 
morfologice mai avansate de restul ansei (fig. 2 a, b). Lichidul din sac este seros sau sanghinolent. 
Leziunile din acest stadiu sunt reversibile după îndepătarea agentului cauzator; 

- stadiul de echimoze, ce caracterizează o ischemie arterlală progresivă. Macroscopic intestinul 
este violaeeu închis cu multiple echimoze subseroase acoperit pe alocuri cu false membrane. La 
nivelul santului de strangulare peretele este subtiat uneori redus la seroasă. Lichidul din sae este he- 
moragie, tulbure; 

- stadiul de gangrenă cu perforatie este stadiul final În evolutivitatea lezională. Ansa intestinală 
este inertă, flască, de culoare cenuşie cu tentă verzuie pe alocuri, extrem de friabilă. 


Mezoul, prezintă leziuni trombotice difuze, este infiltrat, friabil. Lichidul din sac este tulbure, 

fetid. 

in toate fazele strangularii, ansele supradiacente obstacolului sunt destinse, cu leziuni 
morfologice şi clinice corespunzătoare În funcţie de vechimea strangulării, realizând sindromul de 
ocluzie intestinală. Ansele de sub obstacol sunt goale nemodificate morfologic. 

În cavitatea peritoneală se remarcă de asemenea prezența unui revărsat, initial limpede, 
ulterior tulbure, septic cu tendință de a se transforma într-o adevărată peritonită purulentă prin 
permeatie. În procesul strangulării se remarcă uneori forme patologice particulare: 

- pensarea sau "ciupirea laterală" a ansei herniate (hernia Richter). Este specifică zonelor herniare 
cu inel mic - herniile femurale - prin care herniază şi este strictionata doar o parte, cea 
antimezostenică a ansei intestinale. Evoluţia este rapidă către sfacel şi flegmon piostercoral; 

- strangularea retrogradă (hernia Maydl sau hernia În W) care se caracterizează prin interesarea 
a trei bucle intestinale, două prezente În sac iar cea de a treia de legătură intrabdominală (fig. 3). 


Fig. 3 - Strangulare herniară retrogradă - hernia Maydl. 


De regulă ansa intraabdominală suferă leziuni ischemice (posibilă capcană pentru operator), dar nu 
este exclusă nici strangularea anselor intrasacutare, sau a tuturor celor trei bucle. 


Tabloul clinic 


Semnele clinice sunt de cele mai multe ori evidente şi caracteristice, făcând puţin probabile 
erorile de diagnostic, exceptând situaţiile când examenul clinic este incomplet. 

De regulă, bolnavul purtător al unei hernii în mod brusc, În urma unui efort remarcă 
imposibilitatea reducerii acesteia. Progresiv apoi simptomatologia dureroasă devine dominantă, inițial 
local, apoi cuprinzând arii din ce în ce mai extinse ale abdomenului în funcţie de organul herniat şi 
segmentul strictionat al acestuia. 

Considerând că de regulă ansele intestinului subţire sunt implicate în strangularea herniară, nu 
este greu de imaginat că simptomatologia va contura un sindrom de ocluzie intestinală înaltă; durerile 
sunt violente şi îmbracă caracterul colicilor de luptă ce încep şi sfârşesc la nivelul obstacolului. 
Vărsăturile apar precoce şi progresiv devin din ce în ce mai abundente, poracee, iar în final fecaloide. 
Ansele intestinale supradiacente obstacolului sunt desctinse determinând meteorismul abdominal 
asimetric în funcţie de nivelul obstacolului. În strangularea unei anse jejunale, proximale, meteorismul 
poate lipsi - ocluzia cu abdomen plat. Tranzitul intestinal pentru materii fecale şi gaze, poate fi încă 
prezent în primele ore ale strangulării din segmentul de sub obstacol. 

În strangulările prin pensare laterală o parte a lumenului ansei rămânând în circuit, tranzitul 
este prezent ba chiar accelerat, de unde uneori confuzia clinică cu o enterocolită acută. 

Examenul clinic obiectiv, evidenţiază prezența herniei care nu se mai reduce, regiunea 
herniară devenind mult destinsă, cu tegumentele supraiacente modificate prin aspectul inflamator 
progresiv, mergând până la flegmon şi fistulă piostercorală. 

Abdomenul, inițial plat devine meteorizat de regulă asimetric. Palparea herniei obiectivează 
durere vie la acest nivel. Percutia evidențiază matitate datorită lichidului transudat în sacul herniar. 

Starea generală este iniţial bună, ulterior agravându-se proporțional cu agravarea leziunilor 
morfopatologice. 

Examenul complementar imagistic care se impune in fața acestei situaţii, este radiografia 
abdominală simplă în ortostatism. Aceasta evidențiază imagini, tipice ocluziei intestinale, imagini 
hidroaerice comparate clasic după dispunerea lor ca .tuburi de orga" sau "cuiburi de rândunică”. După 
aspectul şi modul de dispunere al acestora se poate stabili uneori şi segmentul de tub digestiv 
strangulat. 

Celelalte investigaţii complementare sunt comune oricărui bolnav chirurgical şi au darul de a 
caracteriza, din punct de vedere biologic, bolnavul pentru a putea aprecia indicatia şi riscul operator. 
Alte complicaţii ale herniilor 

Peritonita herniară, reprezintă un proces de peritonită localizată la nivelul sacului herniar, cu 
originea În elementele con ţinute În sac. Peritonita herniară poate fi de cauză epiplooică sau de cauză 
intestinală. 

Factorii determinanti sunt de regulă traumatismele sau corpii străini ce determină perforatia 
anselor din sac, sau torsiunea şi inflamatia (mai greu de explicat) a epiploonului. 

Semnele clinice generale şi locale sunt de manifestare inflamatorie localizată, asociată cu 
manifestări ocluzive, la un bolnav purtător de hernie care nu se mai reduce. 

Tuberculoza herniară, este asociată cu tuberculoza peritoneală şi de regulă la bolnavii cu 
antecedente tuberculoase primare. 

Tumorile herniare, prezente fie la nivelul structurilor perisaculare, fie În organele conținute 
În sac. 

Corpii străini intrasaculari, cu provenienţă din tubul digestiv, ajunşi astfel la nivelul 
segmentului din sacul herniar. 

Tratamentul herniilor 

Este exclusiv chirurgical, exceptând unele situaţii particulare când actul operator reprezintă 
un risc mare pentru un bolnav vârstnic şi tarat. 

În aceste situaţii particulare, tratamentul conservator ortopedic se realizează prin contentia 
herniei prin diverse bandaje sau centuri, care au scopuri de a menţine mecanic hernia redusă şi a 
Împiedica astfel strangularea acesteia. 

Tratamentul chirurgical are drept obiective: 

= izolarea sacului herniar, 

= tratarea conţinutului acestuia, 

= refacerea peretelui abdominal la nivelul regiunii herniare cât mai anatomic cu 
putință, respectând traiectele liniilor de forță ce guvernează biomecanica 
musculaturii abdominale. 

Desi s-au înregistrat o multitudine de variante tehnice de realizare a unei soliditati perfecte a 
zonei herniare, cu toate acestea recidivele nu sunt rare şi sunt explicate prin indicaţii incorecte ale mo- 
mentului operator sau a variantei tehnice folosite. 

Astăzi, În chirurgia reconstructivă a peretelui abdominal se impun tot mai mult protezele parietale 
poliesterice (Mersilene) sau polipropilenice (Marlex), plasate fie prin intervenţii chirurgicale deschise, 
fie prin intervenţii laparoscopice. 

Forme anatomoclinice ale herniilor 
A. Herniile inghinale 

Reprezintă de departe procentul cel mai mare dintre tipurile de hernie (80-90%), substratul 
existenței lor constituindu-I zona cea mai slabă din structura peretelui abdominal - regiunea inghinală. 
Această regiune este reprezentată de traiectul inghinal, existența şi conformatia particulară a ei fiind 
în ultimă instanţă tributul pe care-l plăteşte omul stațiunii bipede. 

Rapel anatomic. in regiunea inghinală regăsim aceeaşi. stratigrafie a peretelui antero-lateral 
abdominal, modificată însă de prezenţa canalului inghinal. Acesta descris ca un canal din raţiuni 
didactice, este de fapt un interstitiu muscular, acelaşi pentru tot peretele abdominal în care regăsim 
elementele vasculare şi nervoase parietale. 

Este interstitiul dintre muşchiul oblic intern pe de o parte şi muşchiul transvers pe de altă 

parte. Aceste adevarat traiect este strabatut de funiculul spermatic la barbat si de ligamentul rotund al 
uterului la femeie, învelite progresiv în drumul lor de către derivate ale fiecărei structuri parietale pe 
care o străbat. Modificările structurilor parietale la nivelul regiunii inghinale sunt următoarele: 


Aponevroza mușchiului oblic extern reprezintă aici peretele anterior al canalului 
inghinal. Ea îşi disociază divergent fibrele inferomedial, acestea alcătuind astfel două 
condensări fibroase; stâlpul medial respectiv lateral. Posterior din fibre din 
aponevroza opusă alcătuind stâlpul posterior. Cei doi stâlpi laterali şi medial 
solidarizati de fibre intercrurale, împreună cu cel posterior delimitează orificiul 
superficial al canalului inghinal. 

Planul următor este al muşchi ului oblic intern şi transvers abdominal. Portiunile 
musculare ale acestora se termină deasupra funiculului În partea laterală a canalului 
inghinal, în partea medială, porțiunile aponevratice reunite ale acestora formând 
tendonul conjunct. 

Inferior regiunea inghinală este mărginită de jgheabul format de modul de insertie a 
aponevrozei oblicului extern, ligamentul inghinal. 

Peretele posterior este de fapt zona slabă a acestei regiuni şi este reprezentat de fascia 
transversalis - porțiunea fasciei endoabdominale ce se află posterior de muşchiul 
transvers si II depăşeşte inferior. 


Acest perete este inegal ca structură, el primind întăriri fibroase individualizate sub forma 
unor ligamente; medial ligamentul Henle, iar lateral de acesta ligamentul interfoveolar Hasselbach. 
Acesta din urmă porneşte de la nivelul liniei arcuate, coboară şi se Încurbează cu concavitatea în sus, 
pierzându-se în fascia transversalis. 

Margineste astfel medial şi inferior alături de vasele epigastrice inferioare o spărtură în fascia 
transversalis - orificiul profund al canalului inghinal. Spațiul dintre ligamentul Henle şi cel 
interfoveolar este de regulă triunghiular, mai mare sau mai mic în funcţie de dezvoltarea acestor 
formaţiuni şi reprezintă o zonă cu adevărat slabă a peretelui, alături de orificiul inghinal. 

Acest trigon se numeşte trigonul Hesselbach şi este locul de debut al herniilor, care după tra- 
iectul lor se numesc hernii directe (fig. 4). 


Fig. 4 — Fata posterioară a regiunii inghinale a peretelui abdomi- 
nal: 


1 - lacuna vasculară; 2 — bandeleta ileo-pectinee; 3 ~ lacuna 

neuromusculară; 4 — orificiul profund al canalului inghinal; 5 — 

ligamentul interfoveolar Hesselbach; 6 — tendonul conjunct; 7 — 

trigonul Hesselbach (punctul slab Blaise-Mac Clellan; 8 — liga- 

mentul inghinal; 9 — ligamentul Henle; 10 — ligamentul lacunar 
Gimbernat. 


Prin orificiul profund inghinal, organele ce herniază reprezintă, tot după aspectul traiectului, 
hemiile inghinale oblice externe. 

Stratigrafic, urmează grăsimea properitoneală iar apoi peritoneul. Seroasa parietală la acest 
nivel prezintă repliuri peritoneale care după traiectul lor se numesc ligamente ombilicale; media ne, 
mediale şi laterale. Ele au ca substrat anatomic în ordinea enumerării: uraca (canalul alantoidian 
obliterat) porțiunile obliterate ale arterelor ombilicale şi vasele epigastrice inferioare. 

Depresiunile dintre acestea reprezintă fosetele inghinale mediane, mediale şi laterale (fig. 5). 

Fig 5 — Gropitele inghinale peritoneale (vazute din abdomen): 


1 — uraca: 2 — artera ombilicală; 3 — gropita peritoneală medială; 

4 — muscHiul drept abdominal; 5 — vasele epigastrice; 6 — 

gropita peritoneală mijlocie; 7 — gropita peritoneală laterală; 8 — 

punctul slab Gillis; 9 — orificiul inghinal profund; 10 — bandeleta 

ileo-pubiană; 11 — inelul femoral; 12 — vasele iliace externe; 13 — 

ureterui; 14 — vezica urinară; 15 — rectul; 16 — vasele sperma- 
tice; 17 — vasele deferentiale. 

Foseta inghinală mediană este situată înapoia ligamentului Henle, dublat anterior de tendonul 
conjunct. Din această cauză herniile care s-ar produce pe aici (hernii oblice interne după traiect) sunt 
excepționale, zona fiind bine Intarita. 

Foseta inghinală medială corespunde triunghiului Hesselbach, iar hernii/e se numesc directe, 
sau de slăbiciune, acest din urmă adjectiv semnificând calitatea şi cantitatea formatiuni/or ligamentare 
ce delimitează acest spațiu. 

In sfârşit, foseta inghinală laterală (lateral de vasele epigastrice inferioare), corespunde 
orificiului inghinal profund, iar herniile se numesc oblice exteme, sacul lor fiind deci printre 
elementele funiculului spermatic şi nu medial de aceasta ca în cele directe. 


Variante ale herniilor inghinale 

După traiectul intra parietal ele se împart în hemii inghinale oblice externe, hernii inghinale directe 
şi hemii inghinale oblice interne. 

1. Herniile inghinale oblice externe, sunt congenitale şi dobândite. 

a) Herniile inghinale congenitale se produc prin canalul peritoneo-vaginal persistent, neobliterat. 
Acesta este prelungirea seroasei peritoneale luată "în cap" de testicul în migraţia lui din regiunea torn- 
bară către scrot. De regulă, acest marker al descensusului testicular se obliterează devenind un cordon 
fibros, ligamentul Cloquet, în interiorul funiculului spermatic. Fibrozarea canalului poate fi totală sau 
parțială, după cum acesta poate fi septat din loc in loc de aşa numitele diafragme Ramonede. 

Organele abdominale pot hernia prin acest canal şi datorită particularitatilor morfologice 
descrise. Herniile inghinale congenitale pot fi: 

- hernii peritoneo-vaginale; canal complet permeabil iar conținutul herniei este în contact cu 
testiculul; 

- hernii peritoneo-funiculare; canal obliterat deasupra vaginalei testiculului; 

- hemia vaginala inchistata; la situaţia anterioară se adaugă hidrocelul testicular; 

- hemia funiculară cu chist al cordonului; între sacul hemiar şi vaginala testiculară se interpune un 
chist al cordon ului rezultat prin obliterarea incompletă a acestuia. 

Hemiile congenitale se asociază şi cu anomalii de migrare a testiculului, în această situaţie, 
testicuiul oprit în migrare la un nivel al canalului inghinal, reprezintă un adevărat obstacol în calea 
sacului herniar, acesta schimbându-şi parțial traiectul, şi realizând următoarele forme anatomoclinice 
(fig. 6): 

Fig.6 — 1. Traiectul obişnuit al sacului herniar. 2. Hernie inhino- 
properitoneală. 3. Hernie inghino-interstiţială. 4. Hernie inghino- 
subcutanată. 


- hernia inghino-properitoneala; testiculul blochează orificiul profund, iar o parte a sacului se 
insinuează între peritoneu şi fascia transversalis; 

- hemia inghino-interstitiala; testiculul se opreşte în plin traiect inghinal, iar o parte a sacului se 
insinuează Între muşchiul oblic extern şi cel intern; 

- hernia inghino-sperficială; testiculului blochează orificul superficial, iar o parte a sacului se 
insinuează între aponevroza muşchiului oblic extern şi tegument. 

b) Herniile inghinale câştigate se produc prin orificul inghinal profund, deci la nivelul fosetei in- 
ghinale laterale, prin mecanismele şi în condiţiile favorizante generale de producere a herniilor. În 
herniile oblice externe, sacul herniar este situat printre elementele funiculului spermatic la bărbat, şi 
cu deosebirile structurale ale acestuia; în cele congenitale (subţire translucid) fata de cele dobândite 
(gros cu tendinţă la fibrozare). 

Sacul herniar se află totdeauna lateral de pulsatiile perceptibile clinic ale arterei epigastrice 
inferioare. 

Evolutiv, dupa poziţia sacului fata de traiectul inghinal, herniile oblice externe se clasifică în: 

- punct herniar, in care se află la nivelul orificiului herniar profund; 

- hernie interstițială cu sacul În plin canal inghinal; 

- bubonocel În care fundul sacului se găseşte la nivelul orificiului inghinal superficial; 
- hernia inghino-funiculară; cu sacul ce depăşeşte orificiul inghinal superficial; 

- hernia inghino-scrotala; cu sacul ajuns la nivelul bursei scrotale. 

II. Herniile directe. Se produc la nivelul fosetelor inghinale mediale, şi sunt supranumite "de 
slăbiciune", graţie rezistenţei scăzute pe care o prezintă peretele la acest nivel (triunghiul Hesselbach) 
format doar din fascia transversalis. Sacul herniar al acestora este globulos, cu gâtui larg, iar traiectul 
este anteroposterior. La palpare se percepe defectul parietal larg situat medial de pulsatiile arterei 
epigastrice inferioare. 

III. Herniile inghinale oblice interne, se produc la nivelul fosetelor inghinale mediane, dar 
sunt excepţional de rare deoarece acest segment parietal este puternic întărit de ligamentul Collesi 
(stâlpul posterior al orificiului inghinal superficial), tendonul conjunct şi ligamentul Henle. 

Semnele clinice sunt cele caracteristice tuturor herniilor cu specificitatile amintite pentru 
fiecare tip de hernie. Examenul clinic este suficient pentru a pune diagnosticul şi constă atât din 
observaţie clinică a tumorii În orto- şi c\inostatism, cât şi din palparea acesteia si a traiectului parietal 
prin care s-a exteriorizat. Palparea corectă presupune a pătrunde cu indexul prin orificiul inghinal 
superficial, începând de la baza scrotului şi mergând ascendent superior şi lateral, după reducerea sau 
reducând concomitent tumora herniara (fig. 7). Se apreciază consistenţa acesteia ca şi consistenţa 
structurilor parietale şi a defectului parietal precum şi raporturile arterei epigastrice inferioare 
(pulsatii perceptibile) fata de acesta. 

Fig. 7 — Examenul clinic al canalului inghinal. 


Un exemplu de rationament clinic poate fi urmatorul: daca o turnora din regiunea inghino- 
femurală este reductibila şi prezintă tendinţa de expansiune la efort, atunci o putem considera tumoră 
herniară excluzând astfel alte formațiuni tumorale ca: fibroame, lipoame, adenopatii, chisturi de 
cordon, hidrocel sau varicocel. 

Odată stabilit diagnosticul de hernie, va trebui să stabilim varietatea acesteia. Palparea 
pulsatiilor arterei epigastrice inferioare lateral de sac o definesc ca directă, iar medial de sac ca oblică 
externă. Pentru herniile oblice externe evolutivitatea va fi apreciată după situația, sacului fata de 
traiectul inghinal (bubonocel, hernia interstitiala etc.). 

Conţinutul sacului herniar apreciat prin palpare şi percutie, evidenţiază sonoritate în cazul 
intestinului (enterocel), matitatea (epiploocel) sau existența amândorora (hernii mixte). 


Tratamentul herniilor inghinale 


Atitudinea conservatoare fata de o hernie inghinala (mijloace de contentie ortopedica de tipul 
bandajului herniar) este astazi in mod exceptional indicata, in cazul pacientilor multitarati care nu pot 
suporta nici macar o minima agresiune anestezico — chirurgicala. 

Tratamentul chirurgical este singura optiune viabila, capabila sa corecteze defectul parietal 
inghinal. In ultimele doua — trei decenii chirurgia herniara a cunoscut mutatii importante cu parasirea 
procedeelor zise istorice (prefuniculare, retrofuniculare) pe de o parte, si introducerea pe scara larga a 
materialelor protetice, implantate pe cale deschisa sau laparoscopica, pe de alta parte. 

Dezideratele chirurgicale in acest domeniu raman cele clasice : 

-  disectia sacului herniar ; 
- evaluarea — tratarea continutului ; 
- refacerea solida a peretelui abdominal al regiunii inghinale. 
Astazi, procedeele chirurgicale pot fi grupate astfel : 
- operatii tisulare, in care refacerea parietala se bazeaza doar pe tesuturile proprii ; 
- operatii protetice, in care peretele abdominal este intarit cu materiale textile, biocompatibile 

(mesh). 

Din multitudinea de procedee tisulare imaginate şi încercate s-au conturat două procedee care prin 
rezultate şi-au dovedit viabilitatea şi actualitatea: Bassini si Schouldice. 

Caracteristicile celor doua sunt redate in tabel. 


Operatii Tisulare 


Bassini Schouldice 
(1890) (1945) 

Principiu Incizia peretelui posterior- F.T., urmata de | Incizia F.T. urmata de refacerea peretelui 
sutura cu fire separate a F.T., T.A., O.I. la | posterior in 4 straturi, folosind doua 
ligamentul inghinal, intr-un singur strat. sourget-uri. 

Indicatii Hernii de dimensiuni medii si mici ; Herniile primare ; 

La pacienti tineri. Herniile recidivate. 

Avantaje Abordeaza defectul parietal la locul de | Anestezie locala ; 

producere — peretele posterior. Chirurgie de o zi (One Day Surgery) ; 
Rata de recidiva redusa (sub 1%). 
Critici Rata crescuta de recidiva in raport cu | Tehnica necesita o curba de invatare 


procedeele protetice ; 
Soliditatea refacerii parietale este 
dependenta de calitatea tesuturilor proprii. 


lunga, fiind greu reproductibila in afara 
centrelor de excelenta ; 

Necesita o selectie a pacientilor in sensul 
eliminarii celor supraponderali. 


Fig. 8 — Cura herniei inghinale — procedeul Bassini. Sectiune 


sagitală. 


1 — peritoneul; 2 — țesutul properitoneal; 3 — fascia transversalis; 

4 — muschiul oblic intern si transvers al abdomenului; 5 — 

mușchiul oblic extern; 6 — pielea; 7 — cordonul spermatic; 8 — 
arcada femurala; 9 — pubisul. 


Protezarea regiunilor herniare a cunoscut dealungul timpului diverse modalitati de realizare, 
dar, ca şi pentru cele tisulare, timpul a selectat căteva procedee al căror prototip este reprezentat de 
operaţia Lichtenstein. Principiul acesteia îl reprezintă întărirea peretelui posterior al canalului inghinal 
prin aplicarea unei proteze la acest nivel. 

Pe lăngă protezarea prin intervenţii chirurgicale deschise, tip Lichtenstein, dezvoltarea 
chirurgiei laparoscopice s-a extins şi în sfera chirurgiei herniare. 

F.T. — Fascia Transversalis ; T.A. — Transversul Abdominal ; O.I. — Oblicul Intern ; 
Operatii Protetice 
Abord deschis 


Lichtenstein 
(1984) 
-tension free- 


Principiu Intarirea peretelui posterior al canalului 
inghinal prin insertia unei proteze textile 
(mesh), avand un decupaj pentru trecerea 
funiculului spermatic, la barbat. 


Indicatii Toate herniile inghinale la persoanele peste 30 
de ani. 
Avantaje Rata foarte redusa de recidive ; 


Tehnica chirurgicala facila ; 
Reinsertie profesionala rapida. 


Critici Riscurile legate de prezenta unui corp strain. 
Abord Laparoscopic 
IPOM TAPP TEP 
Procedeu intra Trans abdominal Total extra 
peritoneal Preperitoneal peritoneal 

Principiu Introduce in cavitatea | Principiu similar celui de la | Disectia spatiului 
peritoneala o proteza care | IPOM, dar cu proteza | preperitoneal sub- 
acopera zona herniara | acoperita de un lambou | ombilical si insuflare de 
inghinala. peritoneal. CO, urmata de insertia 

unei proteze 
Observatii Abordul laparoscopic in cura chirurgicala a herniilor inghinale, dupa un entuziasm 


initial, a cunoscut o reducere a indicatiilor datorita faptului ca este costisitor din 
punct de vedere al tehnologiilor, necesita o curba de invatare de lunga durata si este 
grevat de riscuri si incidente redutabile. 


IPOM - Intraperitoneal on lay mesh 


Pentru stadiul actual al practicii chirurgicale, procedeul Lichtenstein tension — free ramane 
standardul de aur (Golden Standard) in rezolvarea chirurgicala a herniei inghinale, in raport cu care se 
pot evalua toate celelalte tehnici. 

Procedeul Lichtentein este atat de usor reproductibil incat rezultatele obtinute astfel de un nonexpert 
sunt aceleasi ca si ale unui expert, dedicat exclusiv procedeului Shouldice, in clinici specializate. 


B. Hemiile femurale 


Ocupă locul doi ca frecvenţă şi sunt de asemenea de trei ori mai des intâlnite la femei decât la 
bărbaţi, datorită diametrului transversal al pelvisului şi deci şi al inelului femural mai mare. Sunt 
recunoscute ca hernii de slăbiciune, apariţia lor fiind precedată de obezitate, sarcini repetate, denutritie 
marcată, vârstă. 

Exteriorlzarea herniilor se petrece la nivelul regiunii femurale, clasic prin inelul femural, dar 
nu de puţine ori şi prin alte puncte slabe ale acesteia. 

Rapel anatomic. Elementele de relief osos al coxalului, impreună cu ligamentul inghinal ce se 
prinde Între spina iliacă antero-superioara şi tuberculul pubic, delimitează un spaţiu anatomic. 

Tractul ilio-pubian îl subîmparte în alte două spaţii care după conţinut se numesc: 

- lacuna musculo-nervoasă, lateral, prin care trece muşchiul ilio-psoas şi nervul temural; 
- lacuna vasculară, medial pentru vasele femurale; 
Inflexiunea ligamentului inghinal În insertia sa către tuberculul pubic formează la acest nivel 

o formațiune ligamentară - ligamentul lacunar Gimbemat. Acesta prelungit posterior pe creasta 
pectineală, realizează un ligament dur fibros, apropiat de structura periostală, ligamentul pectineal 
Cooper. 

Se poate delimita astfel lacuna vasculară: 

- anterior ligamentului inghinal; 

- posterior ligamentului pectineal Cooper; 

- lateral tractul ilio-pubian; 

- medial ligamentul lacunar Gimbernat. 

Acest spaţiu conţine vasele femurale, artera, lateral îi vena medial. 

Subspatiul situat medial de vena femurală, se numeşte inel femural şi este locul clasic de 
producere a herniilor femurale. EI este acoperit de un sept fibros derivat din fascia transversalis şi la 
acest nivel se găseşte ultimul dintre ganglionii inghinali profunzi, ganglionul Cloquet-Roenmuller. 

Acest spaţiu se prelungeşte inferior şi medial de teaca vaselor femurale către hiatusul safen al 
fasciei fibroasă reprezentând canalul femural (Anson şi Mq Vay). Inelul şi canalul femural sunt spaţii 
virtuale, ele devenind reale în condițiile apariţiei şi dezvoltării unei hemii . 

Anatomie patologică. Inelul femural fiind de regulă mic şi inextensibil, sacul herniar este de 
asemenea mic, iar organele din el sunt predisuse la strangulare. 

După locul de debut al herniei se întâlnesc mai multe varietăți de hernie femurala: 

- hernia femurală clasică prin inelul şi apoi canalui femural; 
- hernia Laugier printre fibrele ligamentului Gimbemat; 
- hernia prin loja vasculară: 

Înapoia vaselor femurale (Moschowitz); înapoia vaselor femurale (Glasser); printre vasele 

femurale. 

Fig. 9 - a) Anatomia spatiilor de sub ligamentul inghinal (arcada terriurala): 1 - ligamentul inghinal; 2 - arcul iliopeclineu; 3 - nervul temural; 4 - artera femurala; 5 - 
teaca vaselor femurale; 6 - vena femurala; 7 - loja limfatica (infundibulul temural); 8 - ligamentul Gimbernat (ligamentul lacunar); 9 - muşchiul iliopsoas. 

b) Secţiune parasagitala trecând prin inelul femura!: 1 - fascia superficială; 1 - peritoneu; 3 - fascia Iransversafis; 4 - septul femural; 5 - fascia cribriformis; 6 - 
vena safenă internă; 7 - vena fernurala: 8 - muşchiul pectineu; 9 - osul pubeului. 


- hernia prin loja musculo-nervoasa (fig. 10). Coexistenta herniei femurale cu hernia inghinala 
realizează hernie prin distensia inghinei (Berger). 

Conţinutul sacului este de regulă intestin subțire sau epiploon. Strangu/area intestinului în sac se 
face mai des, partial datorită dimensiunilor şi inextensibilitatii inelului, realizând pensarea laterală 
(Richter). 

Simptomatologia este comună, fenomenele dureroase fiind însă mai evidente. 

Stabilirea diagnosticului de hernie femurală urmează metodologia obişnuită, existând însă situaţii 
când aceasta devine dificil de diferențiat de o hemie inghinală, adenopatie femurală ectazia crosei 
satene, anevrism al arterei femurale, abces rece osifluent. 


N. femural -- \ - - «VEI RI 


Lig ileo-pectineu - -- Lig Gimbernat 


977] f ke aa oe Laugier 

: | 35. Hi- -dy> Lig Cooper 

ZA AR A safia , 
Vy (Pi 7/4: Hernie obișnuită 


Fig. 10 — Variante anatomice ale herniei femurale. 


Tratamentul 
Faţă de obiectivele tratamentului chirurgical al oricărei hemii, pentru hernia femurală, datorită 
particularitatilor anatomice, se impun anumite particularităţi tactice. 
Tratarea sacului prin situaţia acestuia sub ligamentul inghinal şi în vecinătatea unor structuri 
vasculare importante impune o grijă deosebită în a-l recunoaşte, a-l diseca şi a-i reduce conţinutul. 
Refacerea defectului paretal va trebui, in mod obligatoriu să tina cont pe lângă formațiunile fr- 
broase folosite in cura herniei inghinale, şi de un element ligamentar important - ligamentul Cooper. 
De regulă se suturează tendonul conjunct împreună cu arcada inghinală la acest ligament care 
trebuie bine individualizat prin disectie . 
Şi in cazul herniilor femurale, insă, protezarea defectului este astazi prima opţiune, 
simplificănd evident evolutia postoperatorie imediată şi tardivă. 
C. Hemiile ombilicale 
Ca frecvenţă, ocupă locul al treilea, după cele inghinale şi femurale, constituind aproximativ 
5- 10% din totalul herniilor, 
La nivelul ombilicului structurile anatomice sunt dispuse de la suprafaţă spre profunzime 
astfel: 
- pielea lipsită de stratul adipos hipodermic, aderă intim la fata anterioară a inelului ombilical dând 
aspectul „înfundat", caracteristic ombilicului; 
- inelul ombilical este un orificiu rotund cu diametrul de maxim 2 mm la adult, situat în plină in- 
tersectie aponevrotică a tecilor anterioară şi posterioară a mușchilor drepți abdominali; 
- elemente vestigiale - uraca şi arterele ombilicale obliterate, cu traiect descendent şi ligamentul 
rotund al ficatului cu vena ombilicală obliterată, cu traiect ascendent; 
- țesutul celuloadipos properitoneal, densificat la acest nivel sub forma unei lame patrulatere (fascia 
Richet) care acoperă parţial sau total inelul ombilical (fig. 11). 
- peritoneul parietal anterior. 


222 


- Manual de chirurgie pentru studenti - 


4 


li 
“Tool pă 
€ 


N: 
A 


Fig. 11 - Sectiune sagitală prin regiunea ombiiicală cu posibile varletatt hemiare: 
A - hernie ornblllcala: B - hernie ornbillcala indirectă cu canal ombilical deschis in sus: C - hernie ombiiicală indirectă cu canal ombilical 
deschis In jos; 1 - linia aibă; 2 - hipodermul; 3 - cordonul venei ombilicale (ligamentul rotund al ficatului): 4 - fascia ombiiicală Richet; 5 - 


ligamentul ombilical median (uraca); 6 - fascia transversalis şi peritoneul parietal. 


După mecanismul de producere, herniile ornbillcale se clasifică In: 

= hemii directe (de slăbiciune), care apar mai ales la femei obeze, multipare cu modificări 
involubile ale peretelui abdominal, prin dilatarea inelului ombilical şi protruzia sub 
tegument a viscerelor acoperite de peritoneu şi fascia Richet; 

=  hernii indirecte (de forță), mai frecvente la bărbaţi, la care viscerele acoperite doar de 

peritoneu, se insinueaza pe sub fascia Richet şi traversează inelul ombilical, ajungând sub 
tegument. 

Anatomia patologică. Sacul herniar, este foarte subţire şi se poate rupe, iar dacă tegumentul 
se ulcerează există pericolul deschiderii la exterior a cavităţii peritoneale şi infectarea ei consecutivă: 

Coletul sacului aderă strâns la inelul ombilical inextensibil constituind un factor de risc pentru 
strangularea conţinutului. 

Conţinutul sacului este cel mai adesea epiploon sau intestin subţire, mai rar colonul transvers 
sau stomacul. 

Semnele clinice. In formele necomplicate sunt minore: disconfort şi dureri locale moderate 
după efort fizic sau ortostatism prelungit. 

Examenul clinic obiectiv descoperă în regiunea ombilicală o formaţiune pseudo-tumorală de 
mărime variabilă acoperită cu tegumente destinse sau chiar violacee, cu consistenţa inegală, uşor 
boselată, moderat dureroasă şi greu reductibilă datorită aderentelor intramusculare precoce. 

Caracteristic este evoluţia continuă, hernia ombilicală devenind mai voluminoasă, 
multidiverticulară şi nereductibilă, prin aderentele de cauză inflamatorie. 

Complicatia cea mai frecventă şi totodată cea mai gravă este strangularea prin strictiunea 
conținutului la nivelul inelului ombilicat sau intrasacular prin aderentele realizate în timp, rezultând 
tabloul clinic al unei ocluzii, când conţinutul este intestinul subțire. 

Ruptura învelişurilor herniare este rară şi impune, ca şi în cazul strangulării, intervenţia 
chirurgicală de urgenţă. 

Tratamentul herniei ombilicale 
Tratamentul chirurgical în herniile ombilicale este exclusiv cel protetic, din următoarele motive: 
— aceasta regiune este expusă în mod direct presiunii abdominale fiind în centrul liniilor de 
forţă din biodinamica peretelui abdominal; 
— defectul abdominal are de regulă margini fibroase la nivelul căruia se concentrează 
formaţiuni ligamentare peritoneale şi care induc precaritatea suturii la acest nivel. 
Tehnica protezarii este similară celei folosite în eventratiile abdominale. 


D. Herniile liniei albe 

Reprezintă aproximativ 2% din tabloul herniilor, fiind mai frecvente la bărbați. 

Linia aibă abdominală este un rafeu conjunctiv rezultat din intersecţia pe linia mediană a 
aponevrozelor muschilor lati, întinzându-se de la apendicele xifoid la simfiza pubiană; ea este o 
adevărată "linie" doar subombilical, în rest fiind o veritabilă bandă sau zonă aibă. 

De-a lungul liniei albe se află o serie de orificii mici prin care trec ramuri vasculare şi filete 

nervoase care, în condiţii patologice se dilată constituind "ochiuri" prin care se insinuează grăsime 
peritoneala sau un diverticul peritoneal (gol sau locuit de un viscer). 

Excluzând herniile ombilicale care alcătuiesc o entitate antomo-clinic distinctă, se deosebesc 
trei variaţii topografice de hernii ale liniei albe: 

a) hernia epigastrică este cea mai frecventă formă, uşor de diagnosticat dar uneori, durerea 
imputa bilă aparent tumefactiei herniare poate ascunde de fapt suferința viscerală, pe care mirajul 
leziunii aparente o poate ignora. 

De aceea se impune preoperator o explorare paraclinică a organelor din etajul supramezocolic 
(colecist, stomac, duoden), iar intraoperator realizarea, uneori, a unei laparotomii exploratorii pentru 
elucidarea diagnosticului diferenţial; 

b) hernia juxtaombiiicală se produce printr-o breşă aponevrotică situată la 2 cm deasupra sau 
dedesubtul ombilicului, uneori fiind greu de diferențiat de o hernie ombilicală; 

c) hernia subombilicală este excepțională fiindcă la acest nivel se găseşte adevărata linie aibă, 
muşchii drepți fiind aproape tangenti (margine la margine). 

E. Herniile rare 


Sunt variante topografice reduse ca frecvență, dar care trebuie cunoscute şi avute în vedere 
întotdeauna când. se face diagnosticul etiologie al unui sindrom ocluziv acut. 

a) Herniile spiegeliene se produc la nivelul liniei semilunare Spiegel, care începe de la vârful 
coastei a IX-a şi coboară În formă de arc deschis medial până la 2 cm lateral de spina pubelui şi 
corespunde în profunzime limitei de separare între corpul cărnos şi aponevroza anterioară a muşchiului 
transvers abdominal (fig.16). 

Hernia se exteriorizează rar sub piele, cel mai frecvent rămânâd între planurile muschilor lati 
ai abdomenului impunând diagnosticul diferențial cu tumorile peretelui (fibrom, lipom), cu un abces 
sau cu un hematom; 

b) Herniile lombare apar în spaţiul cuprins între creasta illacă, marginea laterală a masei 
musculare sacrolombare şi ultima coastă, se strangulează rareori, fiind de cele mai multe ori 
reductibile. 

c) Hemiile obturatorii se produc prin angajarea unui viscer în canalul obturator delimitat de cele 
două membrane obturatorii şi se pot exterioriza la rădăcina coapsei, pe fața medială. De obicei, dia- 
gnosticul se pune cu ocazia laparatomiei mediane subombilicale efectuate de urgenţă pentru ocluzie 
intestinală. Odată recunoscută hernia obturatorie, trebuie tratate lezlunlle viscerale, rezecat sacul şi 
obturat orificiul anormal. 

d) Herniile ischiatice apar mai ales la femei, exteriorizându-se în regiunea fesieră prin marea sau 
mica scobitură ischiatică. Cura chirurgicală se face pe cale fesieră sau abdominală. 

e) Hemiile perineale, prezente mai ales la femei, sunt determinate de persistenta fundului de sac 
Douglas primitiv care coboară la embrion, intre vagin şi rect, până la pianşeui perineal. Acest sac 
herniar se angajează fie posterior către rect constituind proctocelul (hidrocel), fie anterior spre vagin 
constituind elitrocelul. 

Tratamentul chirurgical se face pe cale mixtă: 


- abdominală închlzănd prin suturi etajate fundul de sac Douglas; 
- peritoneala - disectia şi rezectla sacului, cu întărirea planşeului perineal prin miorafia ridicătorilor 
anali. 

EVENTRATIILE 
Conf. Dr. Daniel Ion 


DEFINITIE : 

Reprezinta iesirea unui viscer abdominal acoperit de peritoneu parietal sub tegumente printr-o 
bresa a stratului musculo — aponevrotic, aparuta post-traumatic (rar) sau postoperator (cel mai 
frecvent). 

Datorita importantei clinice ne vom concentra descrierea asupra eventratiilor postoperatorii. 
ETIOPATOGENIE : 

Exista doua categorii de factori care influenteaza negativ procesul de cicatrizare a plagii 
operatorii, cu aparitia consecutiva a eventratiei: 

a) Factori care tin de actul chirurgical : 

- supuratia plagii este factorul cel mai frecvent incriminat; apare prin nerespectarea regulilor 
de asepsie, hemostaza deficitara cu formareau unui hematom subcutanat care se infecteaza secundar ; 
un factor de risc suplimentar este natura septica a afectiunii chirurgicale (peritonita, chirurgie recto- 
colica) ; 

- materialele de sutura multifilament, nerezorbabile folosite pentru inchiderea primara a unei 
laparotomii pot fi locul de cantonare a germenilor, fapt care impune extragerea lor in vederea asanarii 
unei supuratii ; consecutiv se produce o bresa musculoaponevrotica pe linia de sutura, respectiv 
defectul parietal postoperator tardiv. De aceea, firele cele mai indicate pentru parietorafie sunt astazi 
cele monofilament, nerezorbabile sau multifilament lent rezorbabile. 

- tipul de laparotomie — cele oblice si verticale paramediane dau cel mai ridicat procent de 
eventratii prin interesarea inervatiei, sectiunii planurilor anatomice si dezorganizarii liniilor de forta. In 
laparotomiile subomilicale aparitia eventratiilor este favorizata de absenta foitei posterioare a tecii 
dreptilor si de presiunea intraabdominala crescuta la acest nivel ; 

- complicatii postoperatorii imediate, zise “minore”, ca retentia acuta de urina, ileusul 
paralitic, varsaturile, tusea, etc., care cresc presiunea intraabdominala, punand sutura planului 
aponevrotic in tensiune. 

b) Factori care tin de fondul biologic al bolnavului: varsta inaintata, bolile consumptive (cu 
hipoproteinemie, anemie), eforturile fizice mari sau mici si repetate (tuse, defecatie), obezitatea, sunt 
factori de risc in aparitia eventratiei postoperatorii. 

ANATOMIE PATOLOGICA. 

Se descriu urmatoarele elemente : 

- bresa aponevrotica (inel de eventratie), unica sau multipla, se gaseste de regula pe linia 
cicatricei cutanate. Pe traiectul suturii aponevrotice primare pot exista granuloame de fir cu continut 
septic. 

- sacul de eventratie este format din peritoneul parietal ingrosat, fibrozat, poate fi unic sau 
multiplu. Cel mai frecvent se gaseste in tesutul celular subcutanat de care este clivabil, alteori adera 
intim la tegument sau poate sa infiltreze in straturile musculoaponevrotice. 

- continutul sacului este format de obicei din marele epiplon, anse intestinale subtiri si mai rar 
alte viscere, elemente care pot fi libere sau aderente la sac si intre ele. 

- tegumentele care acopera sacul de eventratie prezinta cicatricea operatorie care poate avea 
aspect normal, cheloid sau poate prezenta diverse leziuni: escoriatii, eczeme, leziuni care necesita un 
tratament preoperator. 

Desi gravitatea eventratiei nu este totdeauna dependenta de marimea orificiului, in functie de 
acesta deosebim: 

- eventratii mici, cu orificiu intre 1 — 5 cm; 

- eventratii medii, cu orificiu intre 5 — 10 cm; 

- eventratii mari, cu orificiu larg (10 — 20 cm), prin care herniaza o masa mare de viscere 
abdominale, greu reductibile; 

- eventratii gigante, cu orificiu foarte larg prin care herniaza o mare parte din viscerele 
abdominale (eventratii cu “pierderea dreptului de domiciliu”) determinand tulburari cardiocirculatorii 
si rspiratorii. 

SEMNE CLINICE. 
Anamneza trebuie sa retina elementele etiopatogenice,cum ar fi: natura interventiei primare 
(septica sau aseptica), posibila supuratie parietala postoperatorie, momentul aparitiei eventratiei in 
raport cu operatia primara, etc. 
Examenul clinic va inregistra: marimea orificiului de eventratie, aspectul marginilor 
aponevrotice, aprecierea reductibilitatii si a tulburarilor functionale determinate de eventratie, tulburari 
de tranzit, cardiocirculatorii si mai ales respiratorii. 


= 
Eventratie mediana supraombilicala voluminoasa, multisaculara. 


EVOLUTIE SI COMPLICATII. 

Odata aparuta, bresa aponevrotica parietoabdominala are tendinta de a se largi treptat, cu 
cresterea in volum a masei viscerale exteriorizate in sacul de eventratie. Se pot astfel produce in timp 
urmatoarele tipuri de complicatii: 

- strangularea eventratiei printr-un mecanism asemanator strangularii herniare, cu suferinta 
ischemica variabila a viscerelor din sac, mergand pana la necroza acestora; 

- realizarea de aderente ale intestinului subtire sau gros, continute in sac, constituind substratul 
unor manifestari subocluzive repetate sau chiar ocluzie patenta; 

- pierderea dreptului de domiciliu, reprezentand translocarea in sacul de eventratie a peste 
30% din masa viscerala abdominala, astfel incat tentativa de reducere a acesteia genereaza un sindrom 
de hipertensiune intraperitoneala, exprimat prin insuficienta respiratorie restrictiva. De aceea in 
eventratiile de acest tip este necesara o pregatire preoperatorie din punct de vedere respirator. 
TRATAMENTUL EVENTRATIILOR. 

Este chirurgical, fiind discutabil doar la bolnavii tarati, varstnici, tusitori cronici, mari obezi, 
care pot beneficia de tratament ortopedic. 

In eventratiile strangulate interventia chirurgicala are caracter de urgenta. 

Interventia chirurgicala electiva este indicata dupa minim 6 luni de la operatia primara sau 
dupa stingerea oricarui focar supurativ parietal. 

Obiectivele tratamentului chirurgical sunt comune oricarui defect parietal abdominal: 

-  disectia sacului; 

- tratarea continutului; 

- reintegrarea viscerelor in abdomen; 

- refacerea peretelui abdominal. 

Principalii timpi operatori sunt: excizia larga a cicatricii, disectia sacului cu toate pungile sale 
diverticulare, deschiderea sacului in portiunea sa normala, eliberarea viscerelor din sac si rezectia 
epiplonului compromis; daca sunt mai multe orificii vor fi unite intr-unul singur, rezectia partiala a 
sacului cu pastrarea unui guler care sa permita sutura peritoneului fara tensiune, individualizarea 
planului aponevrotic si excizia granuloamelor de fir. 

In vederea refacerii peretelui abdominal s-au imaginat numeroase procedee care pot fi 
rezumate astfel: 

- in eventratiile mici se poate practica sutura directa a marginilor aponevrotice sau 
suprapunerea lor in ‘’redingota °’ -procedeu Judd (fig 2) 

- autoplastii folosind ca grefe elementele aponevrotice de vecinatate (teaca dreptilor); 

- alloplastiile s-au impus pe o scara tot mai larga odata cu obtinerea unor materiale sintetice 
noi si foarte performante ca biocompatibilitate si fiabilitate; 

- abordul laparoscopic este indicat doar in cazuri selectionate, fiind apanajul centrelor 
chirurgicale cu experienta, necesitand materiale protetice costisitoare, special create pentru a fi in 
contact cu viscerele. 


Figura 13 


Procedeu Judd: a) crearea a doua lambouri din tesuturile cicatriceale ale sacului de eventratie; 
b) sutura in “redingota” 


Alloplastiile in cura eventratiilor ridica unele probleme tactice: 

1. Utilizarea texturilor protetice era atribuita initial doar esecurilor interventiilor anterioare sau 
caracterelor morfologice particulare ale defectelor parietale. Consideram logica plasarea protezelor de 
la prima aparitie a defectului parietal, cu atat mai mult cu cat se stie ca la nivelul cicatricii pot exista 
multe alte defecte mici, inaparente, iar pe de alta parte prezenta punctelor de eventratie traduce 
predispozitia pacientilor pentru acest gen de complicatii. 

2. In majoritatea cazurilor, se impune plasarea unei proteze de tip polipropilenic in interstitiile 
musculoaponevrotice ale peretelui abdominal, respectiv la nivelul structurilor conjuctivo — vasculare 
cele mai bogate si active, apte sa integreze materialul alloplastic. 

3. Cele mai frecvent utilizate sunt materialele avand ca structura de baza polimerul de 
polipropilena. O astfel de structura genereaza o reactie fibroblastica viguroasa din partea tesuturilor 
gazda, ceea ce garanteaza o integrare rapida si completa a protezei, pe de o parte si nu necesita 
indepartarea acesteia chiar in eventualitatea aparitiei unei supuratii de vecinatate, pe de alta parte. 

4. Pentru plasarea intraperitoneala, in contact cu masa viscerala, este obligatorie utilizarea 
unor proteze de tip “dual — mesh”, avand o fata superioara din polipropilena, ce vine in contact cu 
peretele abdominal si una inferioara din colagen sau vicryl ce vine in contact cu viscerele abdominale. 

Astfel de proteze evita formarea de aderente viscero — protetice care pot genera fistule 
intestinale, descrise in cazul plasarii intraperitoneale a polipropilenei. 

Figura 14 


Reprezentarea schematica a modalitatii de plasare a protezei in structurile peretelui abdominal. 


Masuri complementare ce pot contribui la integrarea protezelor: Acestea sunt gesturi firesti 
oricarui act chirurgical cu unele specificatii impuse de campul operator si mai ales la cerintele 
chirurgiei aloplastice: 

- hemostaza ingrijita, mai ales a zonei de decolare retromusculara respectand atunci cand este 
posibil vasele epigastrice inferioare; 

- drenajul aspirativ obligatoriu al acestei suprafete intinse; 

- “croirea” protezei in functie de dimensiunile defectului parietal respectand forma spatiului in 
care este plasata si avand in vedere retractia acesteia in timp cu pana la 20% din dimensiunea initiala. 

- administrarea obligatorie in doze “flash” de antibiotice cu spectru larg, prima doza la 
inductia anestezica, urmatoarele doua — trei doze la cate 12 ore postoperator; 

- rezolvarea prin capitonaj si drenaj aspirativ a cavitatii restante supraaponvrotice, zona 
generatoare de multe neplaceri in evolutia postoperatorie; 

Masurile generale de nursing si mobilizarea precoce post protezare ajuta la integrarea 
morfofunctionala a protezei, evita complicatiile locale sau generale si amelioreaza confortul 
postoperator al pacientilor. 


EVISCERATIILE 
Asist. univ. Dr. George Pariza 


Reprezintă ieşirea viscerelor abdominale la exterior printr-o soluţie de continuitate a peretelui 

abdominal (inclusiv tegumentul), în circumstanţe posttraumatice sau postoperatorii. 
Evisceratiile posttraumatice 

Sunt consecinta plagilor abdominale penetrante, insotindu-sa deseori de leziuni viscerale, care 
generează o stare de şoc, cât şi infecția peritoneului. 

O evisceratie posttraumatică se operează cu maximum de urgență sub anestezie generală, 
concomitent cu o terapie intensivă. 

Primele îngrijiri În afara mediului spitalicesc constau in pansament steril, contentie cu o aleză, 
administrarea de antialgice, antibiotice, profilaxia antitetanică. 

Intraoperator se va explora minuţios întreaga cavitate abdominală pentru a descoperi şi trata 
leziunile viscerale apoi lavajul abundent, drenajul peritoneal multiplu şi parietorafie. 

Evisceratiile postoperatorii. 


Este o complicatie morbida cu o rata medie a mortalitatii de pana la 16 % (Maingot’s), 
preventia acesteia, printr-o tehnica chirurgicala ingrijita fiind astfel foarte importanta. Factorii de risc 
pot fi clasificati in: 


- factori datorati tehnicii chirurgicale de incizie si de inchiderea defectuasă a 
laparatomiei; 

- factori generali care realizează un teren biologic precar ce favorizează aparitia 
evisceratiei in perioada postoperatorie imediata: varsta peste 65 de ani, hipoalbuminemia, 
infectia plagii (creste riscul de peste 5 ori), ascita, obezitatea, tratamentele cu steroizi, 
BPOC, pneumonie, accident vascular sechelar, anemie, ileus prelungit, tuse, durata 
operatiei peste 2,5 ore, operatie de urgenta. 

Elementele anatomice care alcătuiesc o evisceratie sunt: 
- dehiscenta care poate fi parțială sau totală; 
- viscerele exteriorizate sunt reprezentate de obicei de epiploon şi ansele subțiri. 


Clasificare anatomo-clinică. 

a) - evisceratii libere, precoce de tip mecanic, survin in primele 3-5 zile postoperatorii In mod 
brusc, după efort (tuse, vărsătură), după intervenţii aseptice, cauza fiind o deficiență a suturii parietale; 
viscerele exteriorizate sunt libere, cu coloratie normală şi pot fi integrate cu uşurinţă în cavitatea 
abdominală (Fig. 15); 


Fig. 15 Evisceratie libera. 


b) - evisceratii fixate, tardive, infectate, survin între a 8-a şi a 10-a zi postoperator, În mod 
progresiv, precedate de o supuratie profundă a plăgii, după intervenţii septice, cauza lor fiind infecția 
profundă; viscerele exteriorizate sunt aglutinate, acoperite cu puroi şi false membrane, aderente la 
marginile breşei parietale. 

Tabloul clinic, În afara exteriorizării viscerelor mai cuprinde: 

- tulburări respiratorii şi cardio-vasculare; 

- Stare de şoc (prin durere, pierdere de lichide la suprafaţa anselor, tracțiunea pe mezouri). 

Tratamentul profilactic presupune combaterea preoperator a tuturor factorilor favorizanti. 

Tratamentul curativ cuprinde: 

- in evisceratiile libere, neinfectate, reinterventia de urgență cu reintegrarea viscerelor şi 

refacerea peretelui, astfel incat sa previna recidiva evisceratiei, intr-un strat de regulă cu fire 
metalice trecute la distanță de marginile plăgii (Fig 16); 

Fig. 16 Refacerea peretelui cu fire metalice dupa evisceratie libera. 


in evisceratiile tardive se recomanda tratament conservator, eventual, in prezenta unui focar 
supurativ profund, se poate monta un sistem lavaj/aspiratie continua. 
Acesti pacienti necesita terapie intensiva sustinuta din care sa nu lipseasca sangele, proteinele, 


antibioticele si masurile generale de nursing. 

TRAUMATISMELE TORACELUI 
Prof. Dr. Mircea Beuran, Dr. Oana Rosu 


INTRODUCERE 


Traumatismul toracic reprezinta totalitatea modificarilor morfologice si functionale, locale si 
generale induse organismului de un agent traumatic ce a actionat la nivelul toracelui. Pana la 75% 
dintre pacientii politraumatizati prezinta si TT (traumatism toracic). Traumatismele toracice sunt 
responsabile de 20-25% din totalul deceselor prin politraumatisme (insuficienta respiratorie si/sau 
circulatorie acuta constituie a doua cauza de deces la pacientii politraumatizati in perioada prespital si 
imediat internarii, dupa leziunile neurochirurgicale). In cazul traumatismelor toracice singulare, 
mortalitatea este de 9%. 

Managementul TT este conditionat de mecanismul de producere: traumatisme deschise 
(plagi) si traumatisme inchise (contuzii), de severitatea leziunii ( + risc vital) si de sediul leziunii: 
peretele thoracic ( 45-71%), pleura sau plaman. 

Aproximativ 85% dintre TT pot fi tratate prin intubatie , controlul durerii si pleurostomie; 
doar in 15% din cazuri este necesara toracotomia. 


Toracele traumatizat a fost numit “DUZINA MORTIT” 


CELE 6 LEZIUNI LETALE CELE 6 LEZIUNI ASCUNSE 
Obstructie aeriană Ruptura de aortă toracică 
Pneumotorax deschis Leziuni traheo-bronsice 
Pneumotorax cu „supapa” Contuzie miocardica 
Tamponada cardiaca Ruptura de diafragm 
Hemotorax masiv (>1500ml) Ruptura de esofag 

Voletul costal Contuzie pulmonara 


CONTUZIILE TORACELUI 


Pot fi produse prin mecanism direct (actiunea unui obiect contondent asupra toracelui), sau 
indirect (proiectarea toracelui). Diagnosticul se bazeaza pe anamneza si examenul clinic al pacientului 
care acuza durere toracica accentuata de miscare, respiratie sau tuse, prezinta escoriatii, echimoze, 
hematoame, seroame Morrel Lavalee (apar datorita forfecarii planurilor fasciale si constau in 
acumulari sero-limfatice care pot avea uneori dimensiuni considerabile), rupturi musculare. 

O situatie particulara este cea a compresiunii violente a toracelui care duce la cresterea 
presiunii venoase in sistemul cav superior si ruptura capilarelor din acest teritoriu; putem intalni 
semnul Morestin care consta in prezenta hemoragiei sclero-retiniene sau cianoza fetei, hemoragii 
retiniene cu tulburari vizuale, staza si edem cerebral cu pierdere de constienta. 


233 


- sub redacţia Eugen Brătucu - 


Tratamentul consta in repaus, antialgice, antiinflamatorii. Seromul Morrel —Lavalee se 

evacueaza prin punctie si se aplica un pansament compresiv. In caz de suprainfectii se efectueaza 
incizie si drenaj aspirativ, antibioterapie. 
Commotio cordis reprezinta alta situatie patologica aparuta in urma unei contuzii forte ale toracelui 
cum ar fi accidente sportive (minge proiectata in torace). Pacientul poate dezvolta fibrilatie 
ventriculara + contuzie miocardica si necesita instituirea de urgenta a masurilor din cadrul Advanced 
Cardiac Life Support (ACLS) . 


FRACTURILE COSTALE 


Fracturile costale apar la 4-10% din totalul pacientilor traumatizati, dar procentul este probabil 
mult mai mare avand in vedere ca disjunctiile (fracturile la nivel condro-costal sau condro-sternal) si 
30-35% (in unele statistici pana la 50% si este mai ales cazul fracturilor arcurilor anterioare) dintre 
fracturi nu pot fi evidentiate pe radiografia toracica. Totodata acest lucru evidentiaza importanta 
examinarii clinice atente si repetate a pacientului traumatizat. 

La copii, datorita elasticitatii peretelui toracic fracturile costale sunt mai rare decat la batrani; 
in schimb putem intalni leziuni pulmonare importante in lipsa afectarii osoase. Astfel, prezenta 
fracturilor costale la copii este dovada unui traumatism important. Ca si celelalte fracturi, coastele se 
pot rupe prin mecanism direct sau indirect. Arcurile laterale ale coastelor C4-C8 sunt cele mai expuse. 

Fractura primelor 2 coaste (bine protejate) denota un impact puternic si are un potential 
lezional vascular mare (este necesar examenul angiografic) . 

Pacientul acuza durere accentuata de miscare, respiratie si tuse (care devin superficiale si 
ineficiente). La palpare se pot observa crepitatii osoase sau mobilitate anormala (semne de 
certitudine). Daca la compresiunea antero-posterioara si latero-laterala a toracelui pacientul nu acuza 
durere putem afirma cu suficienta certitudine ca nu are fracturi costale. Examinarea clinica atenta a 
abdomenului este obligatorie avand in vedere ca fracturile coastelor inferioare cresc riscul aparitiei 
leziunilor splenice, hepatice si renale. Principalele consecinte ale fracturilor costale sunt durerea, 
ineficienta tusei si afectarea mecanicii ventilatorii. Aceste modificari duc la deteriorarea mecanismelor 
de evacuare a secretiilor bronsice si atelectazie pulmonara sau pneumonie. Hipoxia si hipercarbia 
conduc la vasodilatatie cu hipersecretie pulmonara si intretin cercul vicios astfel creat. Riscul 
dezvoltarii pneumoniei creste odata cu asocierea altor leziuni tisulare si in prezenta socului (probabil 
prin afectarea sistemului imunitar). 

Pana la 35% dintre pacientii cu fracturi costale dezvolta complicatii pulmonare. Morbiditatea si 
mortalitatea creste cu varsta (>65 ani), numarul coastelor rupte, asocierea altor leziuni (mai ales 
cerebrale) sau prezenta terenului tarat (mai ales afectiuni pulmonare). 


Combaterea agresiva a durerii (pricipala consecinta a fracturii costale) prin administrarea de 
antialgice, opioide, infiltratii locale, injectare intrapleurala de antialgice, antiinflamatorii nesteroidiene, 
anestezie continua peridurala este cel mai important obiectiv al tratamentului deoarece prin cuparea 
durerii se intrerupe cercul vicios (pacientul va putea sa respire si sa tuseasca eficient). Toaleta 
respiratorie riguroasa (gimnastica respiratorie, tapotaj, tuse eficienta) si repausul (fara imobilizarea 
toracelui!!!) sunt de asemenea obligatorii. Se poate efectua infiltratia paravertebrala cu xilina 1% a 
nervului spinal dupa procedeul Rohrich (se introduce acul paravertebral la 1 cm in exteriorul 
apofizelor spinoase si se patrunde oblic in afara urmarindu-se marginea superioara a apofizei 
transverse). Numeroase studii au demonstrat ca mortalitatea este semnificativ crescuta la pacientii 
varstnici (>65 ani), mai ales in prezenta fracturilor costale multiple, ceea ce a dus la indicatia 
anesteziei peridurale la aceasta categorie. 

Examenul radiologic trebuie repetat in vederea depistarii eventualelor complicatii. Consolidarea prin 
formarea calusului apare dupa cca.20-25 de zile. 

FRACTURILE STERNULUI 


Fractura sternala este marca unui traumatism violent ; acest lucru duce la asocierea frecventa 
cu alte leziuni: contuzie miocardica, fracturi costale, fracturi ale oaselor lungi, traumatisme cranio- 
cerebrale, leziuni aortice sau ale coloanei vertebrale (cel mai frecvent prin mecanism de compresiune 
antero-posterioara). Fractura se produce frecvent in urma proiectarii toracelui pe volan. Majoritatea 
fracturilor sternale au traiect transversal si apar cu predilectie la nivelul jonctiunii manubrio-sternale 
sau corpului sternal. Mecanismul de producere a traumatismului este important de investigat deoarece 
poate sugera leziunea sternala. 

Pacientul prezinta durere locala, tumefactie (hematom sau fractura cu deplasare), depresiune, 
crepitatii osoase, sau chiar prezenta unui “clic”. Uneori, in urma unor traumatisme importante 
pacientul prezinta hematom voluminos retrosternal si tamponada cardica in absenta sangelui 
intrapericardic (desigur, diagnosticul si tratamentul constituie o urgenta ; se efectueaza sternotomie , 
decompresiune, drenaj). Diagnosticul este inlesnit de radiografie toracica fata si profil. De asemenea 
se efectueaza si EKG in vederea depistarii leziunilor miocardice. 

In cazul fracturilor sternale fara deplasare importanta si care nu se asociaza cu leziuni ce 
reclama interventie chirurgicala tratamentul este conservator si consta in repaus, antialgice , toaleta 
respiratorie riguroasa. Evolutia este spre consolidare in 30-40 zile. 

In cazul fracturilor sternale cu deplasare (>lcm) se va practica reducerea si stabilizare 
chirurgicala cu placi de osteosinteza sau fire metalice. 

Complicatiile cum ar fi pseudartroza sau durerea cronica necesita tratament chirurgical. 


Fig. 1. Fractura sternala ( din colectia Dr. M.D. Venter ) 


DE RETINUT: 


-  Arcurile laterale ale coastelor C4-C8 sunt cele mai expuse la fracturi. 

- Fractura primelor 2 coaste (bine protejate) denota un impact puternic si are un potential lezional 
vascular 
mare. 

- Combaterea agresiva a durerii este cel mai important obiectiv al tratamentului 

Fractura sternala este marca unui traumatism violent 

Fracturile sternale sunt frecvent asociate cu alte leziuni 

VOLETUL COSTAL 


Circa 20% din totalul pacientilor traumatizati prezinta volet costal. Apare atunci cand 2 sau 
mai multe coaste adiacente sunt fracturate in cel cel putin 2 locuri. Hemivoletul (voletul in “bascula”), 
apare atunci cand exista o singura linie de fractura pe linia axilara anterioara sau medioclaviculara dar 
cartilajele sternocostale prin elasticitatea lor constituie cea a 2- a linie de “fractura”. Daca sunt fracturi 
costo-condrale bilaterale putem vorbi de un volet ”sternal”. Cele mai frecvente sunt voletele antero- 
laterale. Voletele posterioare (localizate intre rahis si linia axilara mijlocie) sunt mai rare pentru ca 
apar intr-o zona protejata si bine angrenata de musculatura. In schimb, riscul de lezare a parenchimului 
pulmonar este mai mare in cazul voletelor posterioare din cauza insertiilor costale ale muschilor 
paravertebrali ce favorizeaza deplasarea in jos si spre inainte a arcurilor costale posterioare. In urma 
traumatismelor foarte violente poate rezulta zdrobirea traumatica extensiva a toracelui sau atritia ( 
“torace moale”), care , desigur, are un prognostic grav. Batranii, persoanele slabe, cu musculatura 
diminuata au risc crescut de a dezvolta volet costal. 

Voletul reprezinta de fapt un bloc costal ce va avea o miscare paradoxala — voletul nu mai este 
supus actiunii muschilor respiratori presiunilor endotoracice , ceea ce va determina retractie in inspir 
datorita presiunii negative si expansiune in expir. Miscarea paradoxala , durerea importanta asociata 
(care impiedicand pacientul sa tuseasca si sa expectoreze eficient determina incarcarea cu secretii a 
arborelui bronsic) si contuzia pulmonara aproape constant prezenta au repercursiuni importante asupra 
mecanicii ventilatorii si intoarcerii venoase. Astfel impingerea aerului de la nivelul pulmonului 
omolateral voletului spre pulmonul controlateral in timpul inspirului si revenirea acestuia in timpul 
expirului duce la cresterea spatiului mort. 

Clinic se observa deformarea toracelui si miscarea paradoxala (cand are amplitudine mica se 
evidentiaza doar la palpare). La pacientii ventilati mecanic cu presiune pozitiva continua sau daca 
voletul este angrenat nu se poate evidentia miscarea paradoxala si deci diagnosticul se va transa in 
urma radiografiei toracice. De asemenea, unii pacienti pot sa nu dezvolte in primele 6 ore de la 
traumatism miscare paradoxala datorita contractiei musculare antalgice. Contrar, pacientii ce prezinta 
hemivolet vor avea un tablou clinic sugestiv fara dovada radiologica stiut fiind ca disjunctiile nu sunt 
evidentiabile pe radiografie. 75-80% dintre pacientii cu volet au contuzie pulmonara. Mortalitatea si 
morbiditatea este mult crescuta de asocierea contuziei pulmonara: mortalitatea in cazul voletului 
costal izolat este de 16%, dar ajunge la 42% in prezenta contuziei pulmonare. 


La locul traumatismului voletul se poate imobiliza prin asezarea pacientului pe partea cu 
leziunea sau cu benzi de leucoplast. Daca pacientul respira si tuseste (o necesitate importanta) eficient 
si nu are alte indicatii pentru interventia chirurgicala, tratamentul este conservator si urmeaza 
principiile enuntate la managementul fracturilor costale. Simpla prezenta a voletului costal nu 
constituie indicatie pentru intubatie, chiar daca ventilatia mecanica cu presiune pozitiva constituie o 
metoda de stabilizare interna a voletului. Combaterea durerii este foarte importanta. Majoritatea 
studiilor au demonstat ca analgezia epidurala continua conduce la cele mai bune rezultate. 
Hipotensiunea secundara administrarii de Morfina sau Bupivacaina pe aceasta cale poate fi prevenita 
printr-o resuscitare volemica corecta, dar nu excesiva datorita asocierii frecvente a contuziei 
pulmonare care creste riscul dezvoltarii edemului pulmonar in prezenta hiperhidratarii.Morfina trebuie 
administrata cu prudenta din cauza riscului de depresie respiratorie. 30-50% dintre pacientii cu 
anestezie epidurala au risc de a dezvolta retentie acuta de urina si necesita cateterizare vezicala. 
Pacientii cu TCC si leziuni cerebrale, cei cu tulburari de coagulare, cei cu fracturi sau infectii 
rahidiene au contraindicatie de anestezie epidurala. Pacientii vor fi monitorizati respirator si se va 
administra oxigen. Indicatiile ventilatiei mecanice (VM) sunt: 

- frecventa respiratorie > 35resp/min sau < 8resp/min 

- PaO2 < 60mmHg 

- PaCO2 > 55mmHg, instalata brusc 

- CV < 15ml/kg. 
In general contuzia pulmonara subiacenta este cea care dicteaza necesitatea ventilatiei mecanice. De 
asemenea majoritatea pacientilor cu TCC ajung la VM. 

S-a demonstrat ce pacientii cu volet costal si contuzie pulmonara asociata nu au o evolutie mai buna in 
urma reducerii si stabilizarii chirurgicale a voletului. Aceasta abordare chirurgicala nu duce la 
extubarea mai rapida a pacientilor (aceasta decizie depinde mai mult de gravitatea si evolutia contuzie 
pulmonare, decat de stabilitatea voletului). Stabilizarea chirurgicala permite extubarea precoce a unui 
grup mic de pacienti care au dezvoltat insuficienta respiratorie fara contuzie pulmonara semnificativa 
(adica pacientii care au avut insuficienta respiratorie din cauza voletului si mai putin secundar afectarii 
pulmonare). Pacientii care beneficieaza cel mai mult in urma tratamentului chirurgical sunt cei cu 
volet costal mare, instabil si fara contuzie pulmonara importanta (indicatia chirurgicala este data de 
instabilitatea mare a voletului cu modificarea semnificativa a mecanicii ventilatorii) sau cei care 
prezinta indicatie chirurgicala pentru alte leziuni. Cand pacientul are indicatie operatorie pentru leziuni 
asociate se poate practica fixarea chirurgicala a voletului cu lame Blades sau alte tipuri de fixatoare( 
asa numitele osteosinteze “de pasaj”, cand, in urma unei toracotomii efectuate pentro o alta leziune se 
realizeaza si osteosinteza costala la finalul interventiei). Voletul infundat poate reprezenta alta 
indicatie de tratament chirurgical. In general tratamentului chirurgical i se reproseaza absenta unor 
dispozitive de fixare eficiente, fragilitatea oaselor ce determina lipsa unor zone solide necesare fixarii 
si posibilitatea lezarii nervilor subcostali sau includerea acestora in sutura cu accentuarea durerii. 
Majoritatea studiilor au demonstat lipsa eficientei antibioprofilaxiei in cadrul tratamentului 
conservator .Nici administrarea corticoizilor nu si-au dovedit eficacitatea. 

25-50% dintre pacientii cu volet costal dezvolta pneumonie in cursul evolutiei , dar administarea 
profilactica a antibioticelor nu reduce riscul ci doar favorizeaza aparitia rezistentei microbiene. 


Complicatii cele mai frecvente ale voletului costal sunt: durerea cronica, consolidarea vicioasa cu 
dispnee persistenta si senzatie de “torace ingust”, necroze septice sau aseptice mai ales la nivelul 
cartilajelor costale care sunt mai precar vascularizate. 


Fig.2 - Volet costal hemitorace drept( inainte si dupa stabilizare chirurgicala ). 


DE RETINUT: 


- 75-80% dintre pacientii cu volet au contuzie pulmonara, mortalitatea si morbiditatea fiind mult 
crescuta de 
asocierea acestuia 
- Simpla prezenta a voletului costal nu constituie indicatie pentru intubatie, 
- Combaterea durerii este foarte importanta. 
- Contuzia pulmonara subiacenta este cea care dicteaza necesitatea ventilatiei mecanice 
- Pacientii care beneficieaza cel mai mult in urma tratamentului chirurgical sunt cei cu volet costal 
mare, 
instabil si fara contuzie pulmonara importanta 
- Antibioprafilaxia si corticoterapia in cadrul tratamentului conservator sunt ineficiente. 

PNEUMOTORAXUL POSTTRAUMATIC 


Se caracterizeaza prin prezenta aerului in cavitatea pleurala in urma unui traumatism. Apare pana la 
20% din totalul pacientilor traumatizati. Fiziopatologic pneumotoraxul este: 


-inchis - aerul provine dintr-o leziune pulmonara de mici dimensiuni 

- sufocant (“cu supapa”), cand aerul patrunde in cavitatea pleurala in inspir dar nu mai poate iesi in 
expir; initial colabeaza plamanul ipsilateral, iar ulterior deplaseaza mediastinul si comprima si celalalt 
plaman ducand rapid la insuficienta respiratorie si scaderea intoarcerii venoase 

- deschis cand aerul patrunde in spatiul pleural printr-o plaga parietala; comunicarea directa cu 
exteriorul duce la acumularea rapida de aer intrapleural. 


Pneumotoraxul inchis se poate produce si in absenta fracturilor costale. Cresterea brusca a presiunii 
intratoracice cu ruperea de alveole, decelerarea rapida sau fisurarea unei bule de emfizem poate duce 
la pneumotorax in absenta leziunilor costale. Pneumotoraxul poate fi total, cand plamanul este colabat 
complet, partial, inchistat cu diferite localizari (apical, bazal, anterior, posterior) sau bilateral. 
Pacientul prezinta dureri la nivelul hemitoracelui respectiv, dispnee cu polipnee superficiala, 
tahicardie, tuse seaca accentuata de miscare, anxietate. La palpare se poate constata prezenta 
emfizemului subcutanat. La percutie putem gasi timpanism, iar la ascultatie diminuarea sau absenta 
murmurului vezicular la nivelul hemitoracelui afectat. La pacientul traumatizat aceste manevre sunt 
uneori dificil de efectuat; ele au o sensibilitate mica, dar specificitatea este mare. Murmurul vezicular 
poate fi prezent chiar si in conditiile unui pneumotorax important. Severitatea simptomatologiei 
depinde in general de volumul pneumotoraxului si de leziunile pulmonare preexistente. In prezenta 
pneumotoraxului sufocant pacientul este anxios, agitat, relateaza senzatie de sufocare si inspiratie 
dificila si putem observa asimetria toracelui (hemitorace bombat cu spatii intercostale largite) , cu 
diminuarea miscarilor respiratorii pe partea leziunii, jugulare turgescente (semn ce poate lipsi in 
prezenta hipovolemiei posthemoragice!), devierea traheei (apare tardiv), cianoza (necesita o anumita 
cantitate de hemoglobina redusa astfel incat poate fi absenta in prezenta hemoragiei importante), 
deplasarea matitatii cardiace, coborarea marginii superioare a ficatului (pneumotorax drept). 


Fig. 3 - Pneumotorax drept( plaman colabat in hil ) 


Radiologic se constata hipertransparenta cu absenta desenului pulmonar,largirea spatiilor intercostale, 
colabarea plamanului spre hil in functie de marimea pneumotoraxului; in prezenta unei cantitati mari 
de aer se poate observa deplasarea mediastinului in directia opusa leziunii, flattering, disparitia sau 


238 


- Manual de chirurgie pentru studenti - 


inversiunea convexitatii diafragmatice. In cazul pneumotoraxului sufocant diagnosticul nu necesita 
confirmare radiologica (pentru ca timpul nu o permite si !! TREBUIE sa fie recunoscut clinic), 
deoarece reprezinta o urgenta majora fiind una din cele mai importante leziuni cu risc vital la pacientul 
traumatizat.In 23-35% din cazuri pneumotoraxul nu poate fi evidentiat la radiografia toracica (mai ales 
pneumotoraxul anterior), dar aceste leziuni oculte radiologic pot fi evidentiate foarte bine la examen 
CT care este cea mai buna metoda de detectare a acestei leziuni. Procentul mare de rezultate fals 
negative in urma examinarii radiologice impreuna cu constatarea faptului ca si cele mai mici 
acumulari aerice pot creste rapid in dimensiuni devenind leziuni cu risc vital au dus la reconsiderarea 
efectuarii examenului CT toracic la toti pacientii care nu au prezentat semne de pneumotorax 
radiologic dar au alte leziuni cu risc crescut de a dezvolta in continuare aceasta afectiune, au suferit 
traumatisme severe la nivelul toracelui (mai ales la pacientii ce urmeaza a fi ventilati mecanic). 
FAST( focused assessment with sonography for trauma), adica ecografia facuta in camera de garda la 
pacientii traumatizati pentru evidentierea lichidului intraabdominal si eventual a leziunilor organelor 
parenchimatoase a fost extinsa in vederea decelarii aerului sau lichidului intapleural cu rezulate foarte 
bune. Emfizemul masiv subcutanat poate fi un impediment in aprecierea ecografica a prezentei aerului 
intrapleural. 


Tratamentul pneumotoraxului sufocant constituie o urgenta majora. Se practica toracenteza in spatiul 2 
sau 3 intercostal pe linia medioclaviculara cu un ac gros de punctie sau daca conditiile permit se 
practica pleurostomie de urgenta in spatiul 4-5 intercostal pe linia axilara medie (pana la 80% dinte 
pacienti prezinta si hemotorax asociat si pleurostomia in sp 2-3 intercostal pe linie medioclaviculara 
nu este indicata in trauma). Pneumotoraxul de mici dimensiuni ( 10-15% din totalul hemitoracelui 
respectiv) si pacientul fara acuze subiective importante se trateaza conservator: antialgice, toaleta 
respiratorie, monitorizare clinica si control radiologic la 6-8 si la 24 ore. Daca pacientul necesita 
ventilatie mecanica, prezinta acuze subiective importante sau pneumotoraxul ocupa mai mult de 15% 
din hemitoracele respectiv este necesara interventia chirurgicala( pleurostomie cu drenaj inchis sub 
nivel de lichid Beclaire sau aspirativ) . In pneumotoraxul deschis se ocluzioneaza rapid cu pansament 
etans (clasic, se folosea un material textil imbibat in petrol sau benzina care va actiona ca o valva 
permitand aerului sa iasa in expir dar sa nu mai intre in inspir) si ulterior pleurostomie (de obicei nu la 
nivelul defectului care necesita debridare chrurgicala si sutura). Antibioterapia este obligatorie. 
Antibioprofilaxia in celelalte tipuri de pneumotorax nu si-a dovedit eficacitatea. Unele studii recomada 
totusi administrarea unei doze (sau, maxim 24 ore) de cefalosporina de generatia a Il-a inaintea 
efectuarii pleurostomei. Cele mai eficiente masuri de profilaxie a complicatiilor septice (cel mai 
frecvent empiemul) constau efectuarea pleurostomiei in conditii de sterilitatea maxima si drenajul 
corect. Dupa practicarea pleurostomiei se efectueaza o radiografie pulmonara de control pentru 
verificarea amplasarii corecte si eficiente a tubului. Daca se constata prezenta in continuare a aerului 
sau chiar cresterea in dimensiuni a pneumotoraxului se verifica etansitatea conexiunilor, sau 
posibilitatea comunicarii ultimei gauri a tubului cu exteriorul, dar, de obicei cauza o reprezinta 
leziunile traheo-bronsice asociate. Pleurostomia se suprima atunci cand nu se mai constata 
exteriorizarea aerului si radiografia de control arata un plaman expansionat la perete. Daca se contata 
persistenta pneumotoraxului dupa un interval de 3-5 zile in prezenta unui drenaj pleural corect (exista 
riscul infundarii tubului cu fibrina sau tubul este plasat intr-o fisura pulmonara) se indica toracoscopia. 


HEMOTORAXUL 


Reprezinta acumularea sangelui in spatiul pleural.Apare la cca 25% din totalul pacientilor cu 
traumatisme toracice. Sangele provine din parenchimul pulmonar, pachetul vascular intercostal, artera 
mamara interne (toracica interna), cord sau vasele mari. In contuziile pulmonare cel mai frecvent 
hemotoraxul este consecinta fracturilor costale si de obicei se opreste spontan (in general este secundar 
lezarii parenchimului pulmonar ce prezinta presiune de perfuzie scazuta si continut ridicat de 
tromboplastina). Daca pleura parietala ramane intacta se formeaza un hematom extrapleural (la cca. 
7% din traumatismele toracice severe a putu fi evidentiat radiografic, dar procentul de identificare la 
CT e mult mai mare) si hemoragia tinde sa se opreasca rapid. Uneori ajunge la dimensiuni 
considerabile si chiar daca e asimptomatic diagnosticul lui confera explicatia anemie posthemoragice 

la pacientii traumatizati sau prezenta unei opacitati pleurale reziduale in urma drenajului corect 
pleural. De asemenea se poate suprainfecta (pacientul devine febril) in cursul evolutiei si acest lucru 
trebuie avut intotdeauna in vedere atunci cand investigam un sindrom febril de etiologie neprecizata la 
un pacient traumatizat. 


Pacientul acuza dureri la nivelul hemitoracelui respectiv, dispnee. La percutie gasim matitate si la 
ascultatie murmurul vezicular poate fi diminuat sau abolit. Hemotoraxul poate fi mic (<500ml), 
moderat (500-1500ml) sau masiv (>1500ml). Un hemitorace poate acumula 50% din volumul sangelui 
circulant. In cazul hemotoraxului masiv pacientul se poate prezenta in soc hemoragic cu hipotensiune, 
tahicardie,tahipnee, dispnee. Anemia marcata si scaderea intoarcerii venoase in cadrul sindromului de 
compresiune (consecinta acumularii unei cantitati mari de sange intrapleural) duc rapid la deteriorare 
hemodinamica. 


Radiografia toracica evidentiaza prezenta revarsatului pleural (in decubit dorsal necesita minim 175- 
200ml si in ortostatism 50-100ml pentru evidentiere radiologica). FAST este o metoda mult mai 
sensibila in evidentierea revarsatelor pleurale (sunt evidentiate de la minim 20 ml lichid) si deja 
explorarea bilaterala ecografica a spatiilor pleurale face parte din algoritmul examinarii pacientului 
traumatizat. De asemenea la examinarea CT a toracelui (se efecueaza la pacientii stabili hemodinamic) 
se depisteaza cu mare acuratete revarsatele pleurale si se pot diferentia de opacitatile datorate 
contuziilor pulmonare. La 50% dintre pacientii cu leziuni toracice severe care au avut radiografie 
toracica initiala normala s-au descoperit leziuni la examenul CT toracic (revarsate lichidiene 
intrapleurale sau intrapericardice si 8% leziuni aortice potential letale!). Deci CT toracic este 
obligatoriu la pacientii stabili hemodinamic cu traumatisme toracice severe. In centre medicale care 
nu dispun de ecografie sau CT punctia pleurala poate fi o metoda utila de diagnostic (exteriorizare de 
sange necoagulabil). 


In hemotoraxul de mici dimensiuni(<300ml) se recurge la supraveghere. 
Daca cantitatea de sange depaseste 300ml se practica pleurostomie de evacuare si drenaj inchis. Daca 
conditiile tehnice permit se poate efectua autotransfuzia sangelui drenat. Antibioprofilaxia nu este 
eficienta sau se administreaza maxim 24 ore cefalosporine de generatia a 2-a . Se indica toracotomia( 
si resuscitare volemica agresiva) in urmatoarele situatii: 
- evacuarea a >1500ml pe tubul de pleurostomie 
- debit > 200ml/ora, 4 ore consecutiv la tineri si >150ml/ora, 3 ore consecutiv la bartani(peste 
65ani) pe tubul de pleurostomie 
- TA sistolica <80mmHg sau o scadere cu mai mult de 40mHg fata de valoarea obisnuita in 
ciuda resuscitarii adecvate. 
La pacientii echilibrati hemodinamic si care nu prezinta alte indicatii de toracotomie poate fi tentata 
toracoscopia. De asemenea prezenta cheagurilor cu imposibilitatea drenarii adecvate poate necesita 
interventie chirurgicala( toracoscopie sau toracotomie). 
In general, un procent mai mic de 10% dintre pacientii cu traumatisme toracice inchise au necesitat 
toracotomie pentru controlul sangerarii . 


Empiemul pleural este una dinte cele mai frecvente complicatii ale hemotoraxului. Colectiile 
nedrenate se pot suprainfecta pe cale hematogena, de la un focar septic pneumonic de vecinatate, 
datorita prezentei fistulelor bronhopleurale sau esofagiene; cele drenate, iatrogen (in cursul 
pleurostomiei, toracotomiei), iar in cazul plagilor prin contaminare directa din exterior. In general 
contaminarea directa se face cu germeni gram pozitivi (S. aureus, Streptococcus), iar cea pe cale 
hematogena sau prin contiguitate cu germeni gram negativi sau ambele categorii. Diagnosticul poate 
fi sugerat de aparitia febrei, leucocitozei sau insuficientei respiratorii. Tratamentul consta in drenaj( 
pleurostomie, punctie ghidata CT sau ecografic), toracoscopie( doar precoce; tardiv nu este indicata 
din cauza aderentelor) sau toracotomie si decorticare, adica rezectia pleurei ingrosate (nu se practica in 
prezenta  sepsisului sever), gimnastica respiratorie si  antibioterapie ghidata dupa 
antibiograma.Instilarea intrapleurala de fibrinolitice la pacientii cu empiem posttraumatic a dat 
rezultate controversate. 

Drenajul pleural se suprima atunci cand debitul scade sub 100-150m1/24 ore si radiografia pulmonara 
de control sau ecografia demonstreaza eficienta drenajului. Daca la 3-5 zile debitul drenajului se 
mentine ridicat sau radiografia pulmonara nu este satisfacatoare se indica toracoscopia. Dupa 5 zile 
indicatia este de toracotomie. Pacientii stabili hemodinamic ce prezinta hematoame extrapleurale 
voluminoase fara semne de suprainfectie pot beneficia de angiografie cu embolizare. Daca sunt 
suprainfectate tratamentul este chirurgical( evacuare, drenaj). Hemotoraxul secundar plagilor toracelui 
necesita tratament chirurgical (exporare, hemostaza, drenaj). 


Fig. 4 - Hemotorax stang posttraumatic. 


CHILOTORAXUL POSTTRAUMATIC 


Consta in lezarea ductului toracic sau al unui afluent major al acestuia cu scurgerea limfei intrapleural. 
Apare foarte rar posttraumatic, in general fiind iatrogen in 80% din cazuri (dupa interventii 
chirurgicale sau insertie de cateter venos central). Chilotoraxul postraumatic apare dupa contuzii 
toracice severe sau plagi. Frecvent este asociat cu fracturi ale coloanei vertebrale. Apare de obicei 
precoce, in primele 10 zile de la traumatism. 

Limfa contine o cantitate crescuta de trigliceride, proteine, anticorpi si limfocite astfel incat daca 
pierderile depasesc 1500 ml apar deficite nutritionale si imunologice importante. Chilotoraxul se 
infecteaza foarte rar. 

Chilotoraxul se va produce pe partea stanga daca leziunea este deasupra vertebrei T6 si in dreapta 
pentru leziunile situate la acest nivel. 

Simptomatologia este in functie de cantitatea de limfa pierduta si de rapiditatea acumularii ei( de la 
dispnee pana la insuficienta respiratorie acuta). 


Radiografia toracica, ecografia si CT evidentiaza prezenta lichidului intrapleural. Limfografia poate 
evidentia sediul leziunii. Diagnosticul de certitudine se pune in urma analizei lichidului (lactescent sau 
cafeniu daca este amestecat cu sange) extras la toracenteza si care contine trigliceride > 110mg/ml. 


Se recurge la alimentatie parenterala, excluderea totala a trigliceridelor (stimuleaza secretia limfei) cu 
lant scurt sau lung din alimentatia parenterala si administrarea doar a trigliceridelor cu lan mediu. 
Aceste masuri impreuna cu un drenaj pleural corect si administrare de octreotid au rezultate favorabile 
la cca 50% dintre pacienti in 2-6 saptamani. 

Indicatie chirurgicala o au pacientii care prezinta un debit limfatic >1500ml timp de 5 zile consecutiv 
sau > 500ml timp de 2 saptamani. Preoperator pacientii vor primi o alimentatie bogata in grasimi ce va 
stimula producerea limfei si se va injecta 1,5ml albastru Evans in vasele limfatice de pe fata dorsala a 
piciorului pentru evidentierea sediului leziunii. Se practica ligatura ductului toracic in amonte si aval 
de leziune, se pot aplica local bureti de fibrina sau talc intrapleural. Implantarea capatului distal in 

vena azigos sau sutura termino-terminala a ductului sunt rar posibile. Uneori tratamentul chirugical se 
soldeaza cu esec (din cauza friabilitatii ductului sau prezentei leziunilor multiple, imposibil de 
evidentiat intraoperator) si necesita continuarea masurilor nutritionale postoperator sau chiar 
reinterventie. 


DE RETINUT: 


-  Murmurul vezicular poate fi prezent chiar si in conditiile unui pneumotorax important. 

-  Pneumotoraxul sufocant necesita diagnostic rapid, clinic, cu sau fara confirmare radiologica 
tratamentul constituind o urgenta majora 

- CT toracic se va efectua la toti pacientii care nu au prezentat semne de pneumotorax 
radiologic dar au alte leziuni cu risc crescut de a dezvolta in continuare aceasta afectiune, au 
suferit traumatisme severe la nivelul toracelui (mai ales la pacientii ce urmeaza a fi ventilati 
mecanic). 

-  Chilotoraxul se va produce pe partea stanga daca leziunea este deasupra vertebrei T6 si in 
dreapta pentru leziunile situate la acest nivel. 

- Indicatie de tratament chirurgical in chilotorax o au pacientii care prezinta un debit limfatic 
>1500ml timp de 5 zile consecutiv sau > 500ml timp de 2 saptamani. 


CONTUZIA PULMONARA 


Apare in urma traumatismelor toracice violente si consta in dilacerari pulmonare si infiltrare hematica 
interstitiala si intraalveolara. Impactul puternic asupra toracelui determina cresterea brusca a presiunii 
intraalveolare ducand la ruperea membranelor alveolo-capilare cu hemoragie si edem chiar in absenta 
dilacerarii pulmonare. 

Apare frecvent la copii si tineri cu perete elastic sau la pacientii slabi cu perete toracic subtire. 87% 
dintre pacientii cu contuzie pulmonara au leziuni toracice asociate (pana la 30% dinte ei prezinta si 
contuzie miocardica). 

Extravazarea interstitiala si intraalveolara a sangelui determina tulburarea raportului 
ventilatie/perfuzie cu shunt dreapta- stanga, scaderea compliantei pulmonare si a capacitatii reziduale 
functionale ce duce la cresterea travaliului respirator, cresterea rezistentei la flux si in final 
insuficienta respiratorie acuta.La 1-2 ore dupa traumatism apare si edem interstitial si apoi 
intraalveolar cu prezenta la 12-24 ore de mono- si polinucleare. Complianta pulmonara si rezistenta la 
flux revin la normal abia dupa cateva saptamani de la traumatism. Evolutia contuziei pulmonare este 
frecvent spre agravare cu aparitia infectiei sau sindromului de detresa respiratorie a adultului. 
Prognosticul este agravat de varsta inaintata ( >65 ani), tarele preexistente, prezenta altor leziuni 
importante posttraumatice, necesitatea transfuziilor sanguine (probabil datorita agravarii atacului 
imunologic asupra membranei alveolo-capilare care deja s-a demonstrat ca este prezent la pacientul cu 
contuzie pulmonara). 


Pacientii prezinta diferite grade de dispnee pana la insuficienta respiratorie grava, hemoptizie ( pana 
la 50% dintre pacienti). La ascultatia toracelui se poate constata: murmur vezicular diminuat, raluri sau 
wheezing. 


Radiografia pulmonara poate fi normala in primele 12-24 de ore; de obicei se constata sindrom de 
condensare (dar nu cu distributie anatomica ca in pneumonii) sau infiltrate pulmonare. Contuzia 
pulmonara este evidentiata cel mai bine la examenul CT care evidentiaza infiltrarea sanguina 
caracteristica. Uneori, in interiorul zonelor de contuzie pulmonara se pot observa zone aerice limitate 
si bine delimitate, fara perete propriu, de marime variabila, numite pneumatocele ( zone de distructie 
alveolara localizata). Existenta unui hematom intraluminal determina o imagine cu nivel hidro-aeric. 

Tratamentul consta in reechilibrare volemica cu monitorizare atenta (uneori, atunci cand pacientul 
prezinta hipovolemie si necesita cantitati mari de perfuzie IV se recurge la monitorizare cu 
cateterizarea arterei pulmonare) deoarece exista riscul hiperhidratarii cu accentuarea edemului 
pulmonar. Uneori insuficienta respiratorie este grava si necesita VM. Analgezia, gimnastica 
respiratorie, provocarea tusei in vederea obtinerii unei expectoratii eficiente sunt de asemenea 
obligatorii. Si in acest caz antibioprofilaxia sau corticoterapia nu si-au dovedit eficacitatea. Principala 
complicatie septica a contuziei pulmonare este pneumonia. In acest caz se instituie antibioterapie 
tintita. 


Fig. 5 - Contuzie pulmonara 


HEMATOMUL PULMONAR 


Reprezinta acumularea sangelui in parenchimul pulmonar sub forma unei colectii (nu infiltrat sanguin 
precum in cazul contuziei). Cel mai frecvent apare la nivelul zonei dorsale a lobilor inferiori. Clinica 
este asemanatoare contuziei pulmonare cu care este frecvent asociat. Diagnosticul se pune mai ales la 
ex CT. Cea mai frecventa complicatie este suprainfectarea (mai ales la pacientii cu pleurostomie, 
toracotomie sau VM) cu transformarea intr-un abces pulmonar ce necesita tratament specific 
(antibioterapie, drenaj). 


RUPTURA PULMONARA 


Este rezultatul fracturilor costale sau cresterii presiunii intrapleurale cu glota inchisa. De obicei se 
manifesta ca un hemopneumotorax sufocant; frecvent pacientii prezinta si hemoptizie. Diagnosticul se 
pune de obicei in urma examenului CT. Necesita tratament chirurgical; se practica sutura sau rezectie 
pulmonara in functie de tipul leziunii. 


DE RETINUT: 


- Evolutia contuziei pulmonare este frecvent spre agravare cu aparitia infectiei sau sindromului 
de detresa respiratorie a adultului. 

-  Contuzia pulmonara este evidentiata cel mai bine la examenul CT care evidentiaza infiltrarea 
sanguina caracteristica. 

- Nici in contuzia pulmonara antibioprofilaxia sau corticoterapia nu si-au dovedit eficacitatea. 

- Ruptura pulmonara se manifesta de obicei ca un hemopneumotorax sufocant; diagnosticul 
punandu-se in urma examenului CT. 

Apar la cca 0,2-8% dintre pacientii cu traumatisme toracice inchise, cu o frecventa <1% din totalul 
pacientilor cu traumatisme severe. Frecventa lor este in continua crestere din cauza agresiunilor tot 
mai dese (arme albe sau de foc) si datorita eficientizarii tratamentului precoce care a dus la scaderea 
mortalitatii in faza prespital. Leziunile traheo-bronsice presupun un traumatism violent si din aceasta 
cauza sunt frecvent asociate cu fracturi vertebrale cervicale,fracturi sternale (pana la 80% din cazuri!), 
leziuni pericardice, ale vaselor mari, esofagiene( peretele posterior al traheei este in contact cu 
esofagul). In cazul plagilor prin arme albe traheea cervicala este cel mai des afectata. Cand leziunile se 
produc prin traumatism inchis, in 80% din cazuri ruptura se situeaza in vecinatatea carinei ( la 2,5 cm). 
Bronhia dreapta principala este mai frecvent lezata decat cea stanga. S-au descris mai multe 
mecanisme de producere a leziunilor: 
-  compresiunea brusca si violenta antero-posterioara a toracelui duce la cresterea diametrului 
latero-lateral care impreuna cu presiunea intrapleurala negativa determina deplasarea laterala 
a ambilor plamani si aparitia fortelor de forfecare la nivelul carinei cu ruptura ( de obicei 
transversala sau circumferentiala) acesteia 
- cresterea brusca a presiunii intratraheale in traumatismele toracice cu glota inchisa 
determina ruptura liniara longitudinala a traheei 
-  decelerare cu forfecare si leziuni la nivelul punctelor fixe (cricoid sau carina) 
Leziunile iatrogene rezulta in urma efectuarii bronhoscopiei, intubatiei orotraheale, etc. Pot fi rupturi 
incomplete sau complete (dupa cum este rupta doar mucoasa sau mucoasa si peretele cartilaginos), 
circumferentiale sau partiale (in functie de intindere), liniare sau neregulate (dupa aspect). 
Mecanismul de producere a traumatismului trebuie sa ridice suspiciunea existentei leziunilor traheo- 
bronsice. Importanta anamnezei deriva din procentul mic (30%) de leziuni diagnosticate in primele 24 
de ore (in 11% din cazui diasnosticul este sugerat de gravitatea simptomatologiei, iar in 26% de lipsa 
raspunsului la tratament- pneumotorax refractar). 
Pacientii cu leziuni la nivelul traheei cervicale prezinta diferite grade de dispnee, pana la insuficienta 
respiratorie grava, stridor, disfonie, hemoptizie, emfizem subcutanat cervical. Simptomatologia in 
cadrul leziunilor traheei toracice depinde de locul rupturii si comunicarea cu mediastinul 
(pneumomediastin masiv in urma lezarii traheei distale si bronhiilor principale proximal, deoarece 
sunt organe extrapleurale) sau cu spatiul pleural ( pneumotorax important). Pneumopericardul a fost 
foarte rar evidentiat. Prezenta unui pneumotorax masiv sau refractar in contextul unui traumatism 
important si sugestiv ridica suspiciunea de leziune traheo-bronsica. 
Daca in cazul plagilor diagnosticul este pus cu usurinta deoarece acestea urmeaza a fi explorate si 
rezolvate chirurgical, in cazul leziunilor minore(10%) aparute in urma traumatismelor inchise 
diagnosticul poate fi tardiv(luni sau chiar ani de zile), in stadiul de strictura a cailor aeriene si el poate 
fi sugerat de aparitia sepsisului( pneumonie recidivanta, mediastinita, abces, empiem) sau prezenta 
atelectaziei in cazul unei stenoze complete. 
Radiografia toracica poate evidentia: 
-  pneumomediastin sau pneumotorax important( persistent in ciuda unui drenaj corect!) 
- emfizem subcutanat 
- “fallen lung sign”; apare in sectionarea completa a unei bronsii principale si consta in 
colapsul si impingerea plamanului spre peretele poracic si posterior; in comparatie cu 
pneumotoraxul simplu, apexul pulmonului colabat se afla sub nivelul bronhiei principale) 
- devierea sondei de intubatie endotraheale 
-  atelectazie pulmonara secundara obstructiei 
Radiografia de profil a coloanei cervicale evidentiaza o zona radiotransparenta de-a lungul fasciei 
prevertebrale, sugerand o leziune traheala sau esofagiana. Bronhoscopia este cea mai utila metoda de 
explorare( uneori si cu viza terapeutica).Indicatiile bronhoscopiei sunt: 
- pneumotorax refractar 
-  pneumomediastin important 
-  hemoptizie si dispnee importanta 
- persistenta inexplicabila a unei atelectazi 
- emfizem subcutanat important 

In general este preferat bronhoscopul flexibil datorita asocierii frecvente a leziunilor cervicale. De 
asemenea poate ghida manevrele de intubatie orotraheala evitand astfel complicatiile( frecvente in 
prezenta leziunilor traheale!) unei IOT oarbe. Bronhoscopia rigida este utila la pacientii intubati sau la 
cel ce prezinta secretii si sange in cantitate importanta la nivelul cailor aeriene. Examenul CT poate fi 
util mai ales pentru evidentierea leziunilor asociate(vase mari, cord) si eventualele complicatii la 
distanta(stricturi sau granuloame bronsice, atelectazie).Bronhoscopia nu este contraindicata in 
prezenta unui CT ce nu releva leziuni traheo-bronsice. Tot in vederea diagnosticarii leziunilor asociate 
se poate efectua endoscopie digestiva superioara( pt. leziunile esofagului) sau arteriografie( daca 
suspicionam rupturi ale vaselor mari) 

Tratamentul leziunilor traheei cervicale sau a leziunilor aparute dupa traumatisme deschise este 
chirurgical. Uneori, in obstructia cailor aeriene superioare se impune traheostomia in vederea obtinerii 
suportului ventilator.In caz de dezinsertie laringo-traheala se recurge la cervicotomie orizontala, 
eventual largita prin manubriotomie. In leziunile traheei si cele ale bronhiilor principale situate 
proximal se practica toracotomie postero-laterala dreapta in spatiul 4 sau 5 intercostal pentru evitarea 
intersectarii cu cordul si arcul aortic. Leziunuile distale (>3 cm de carina) vor fi abordate prin 
toracotomie stanga cu aceeasi topografie.Leziunile mici ,iniare fara lipsa de substanta pot fi suturate. 
Leziunile mari cu dilacerari importante necesita debridare si refacerea continuitatii de obicei prin 
anastomoze termino-terminale cu fire separate resorbabile cu nodurile extraluminal pentru evitarea 
granuloamelor si stenozarii. Traheostomia profilactica, pentru protejarea suturilor a fost descurajata in 
ultima vreme datorita complicatiilor frevente: pneumonie, mediastinita, supuratie locala, stenoze, 
disfonie. Anastomoza poate fi securizata prin aplicarea unui pedicul vascularizat de la nivelul 
muschilor intercostali. Granularea excesiva cu stenoza poate fi abordata bronhoscopic( rezectie sau 
dilatatie) sau utilizand laserterapia.Leziunile distale se rezolva in general prin lobectomie sau 
pneumectomie( prognostic prost) deoarece sunt rar izolate. Leziunile mici, liniare, cu afrontare buna 
ale traheei cervicale pot fi tratate conservator prin IOT ( balonasul sondei bine umflat si in aval de 
leziune) timp de 24-48 ore, antibioterapie profilactica si monitorizare atenta. Leziunile distale 
imcomplete(< 1/3 din circumferinta lumenului) pot fi tratate conservator daca in urma pleurostomiei 
plamanul este bine expansionat „pacientul nu prezinta semne de insuficienta respiratorie sau sepsis si 
in absenta indicatie de ventilatie mecanica cu presiune mare.Uneori dispneea se accentueaza in urma 
pleurostomiei cu aspiratie activa,confirmand lezarea arborelui traheo-bronsic. Si in acest caz 
monitorizarea atenta cu depistarea precoce a semnelor de insuficienta respiratorie, atelectazie sau 
sepsis( mediastinita!) si antibioprofilaxia sunt obligatorii. Prognisticul leziunilor trahe-bronsice izolate 
este in general bun, dar aocierea asocierea unor leziuni importante este foarte frecventa. Aproximativ 
1/3 din pacientii cu plagi traheale decedeaza si dintre acestia 50% in prima ora de la producerea 
traumatismului. 


TRAUMATISMELE PENETRANTE ALE CORDULUI (PLAGILE CORDULUI) 


Apar mai ales in urma agresiunilor( arme albe, de foc) si mai rar in urma inteparii prin deplasarea 
elementelor osoase in cadrul unor fracturi sternale sau costale. Plagile cordului pot fi 
nepenetrante(intereseaza partial peretele miocardic), penetrante( miocardul e strabatul pe toata 
grosimea lui) si transfixiante( strabate un segment cardiac in totalitate). 

Plagile cardiace se pot manifesta prin hemaroagie masiva sau prin tamponada cardiaca.La acestea se 
pot asocia leziuni valvulare, septale sau coronariene. Venticului drept este cel mai expus leziunilor 
penetrante, iar atriul stang cel mai rar traumatizat. La pacientii cu plagi cardiace prin arme de foc 
marimea orificiului la nivelul pericardului permite exteriorizarea sangelui si pacientul se prezinta in 
soc hemoragic. In cazul leziunilor prin intepare cu arme albe, afrontarea buna a marginilor plagii 
pericardice sau sigilarea acesteia cu cheaguri sau tesut adipos duce la acumularea sangelui 
intrapericardic si tamponada cardiaca(80-90% dintre pacientii cu plagi prin intepare). Sacul pericardic 
este foarte putin extensibil si prezenta a 60-100 ml de sange determina tamponada pericardica. 
Diagnosticul este sugerat de pregenta marcilor posttraumatice in “zona de alarma”(aria precordiala, 
epigastru, mediastinul superior) si de prezenta socului hemoragic ce nu raspunde la manevrele de 
resuscitare sau semnele tamponadei cardiace. Tamponada cardiaca in stadiul compensat este uneori 
greu de evidentiat, diagnosticul(in general mascat de afectiunile grave, frecvent asociate) fiind pus 

tardiv, inprezenta semnelor de decompensare. Triada Beck(1. hipotensiune, 2. asurzirea zgomotelor 
cardiace, 3. cresterea presiunii venoase centrale cu distensia jugularelor) este rar intalnita in practica. 
Semnul Kussmaul( cresterea paradoxala a presiunii venoase centrale in inspir) este mai frecvent 
observat. Acest semn apare si in prezenta pneumotoraxului sub presiune, dar in acest caz murmurul 
vezicular este abolit la nivelul hemitoracelui respectiv. Pulsul paradoxal( scaderea TAsistolice cu mai 
mult de 10mmHg in inspir ) sau cresterea presiunii venoase centrale in inspir sunt absente atunci cand 
exista hipovolemie. De asemenea pacientul poate prezenta disociatie electromecanica sau voltaj scazut 
pe EKG. La radiografia toracica se poate evidentia marirea siluetei cordului. Ecocardiografia( cu 
evidentierea sangelui intrapericardic, colaps atrial sau ventricular drept) este o metoda rapida, 
accesibila si neinvaziva si din aceste motive este foarte utila pentru diagnosticul precoce la pacientii 
traumatizati.Pericardiocenteza diagnostica este utilizata din ce in ce mai rar deoarece diagnosticul fals- 
pozitiv sau fals-negativ este frecvent si ea este inlocuita cu “fereastra pericardica” care este o metoda 
de diagnostic mult mai eficienta(se efectueaza o miniceliotomie subxifoidiana prin care , dupa 
dezinsertia diafragmului de pe sternul inferior se abordeaza direc sacul pericardic). Punctia pericardica 
in caz de tamponada cardiaca poate salva viata pacientului in urgenta. Se efectueaza in unghiul xifo- 
costal stang, in directie cefalica sub un unghi de 15-45* in raport cu planul cutanat.La pacientii aflati 
in soc si care nu raspund la resuscitarea volemica sau pacientii aflati in stop cardiac se indica 
practicarea unei toracotomii de resiscitare chiar in camera de garda. Umplerea volemica adecvata 
poate creste presiunea venoasa cu mentinerea debitului cardiac pana ce interventia chirurgicala este 
posibila) mentinerea unei PVC intre 18-20 cmH2O.Pacientii stabili hemodinamic , dar cu semne de 
tamponada cardiaca vor fi transportati de urgenta in sala de operatie, se va efectua o pericardectomie 
subxifoidiana de decompresiune sub anestezie locala, iar dupa evacuarea pericardului se proceda la 
inductia anestezica si sternotomie mediana. Daca plaga este produsa printr-o arma alba care a ramas pe 
loc aceasta nu va fi extrasa pana nu ajunge la locul leziunii. Dupa deschiderea pericardului se 
urmareste controlul sangerarii: la nivelul atriilor, aortei sau venei cave prin clampare laterala, la 
nivelul ventriculilor prin compresie digitala. Pentru un control mai eficace al sangerarii , pacientul va 
fi mentinut in hipotensiune fie prin clamparea venei cave, fie prin administrare de Nitroprusiat de 
sodiu. Defectele parietale cardiace se sutureaza cu fire neresorbabile, separate, sprijinite (pledget). 
Plagile atriale pot fi inchise print-o bursa.Coronarele lezate sunt de obicei distale si pot fi suturate de 
cele mai multe ori, fara consecinte notabile. Majoritatea plagilor pot fi rezolvate pe cord batand, dar 
leziunile complexe necesita circulatie extracorporeala. Corpii straini mari intramiocardici sau cei mici, 
intracavitari, trebuie intotdeauna extrasi datorita riscului emboligen. 


TRAUMATISMELE INCHISE ALE CORDULUI 


Leziunile cardiace apar la 15% dintre pacientii cu traumatisme toracice severe si 50% dintre ei 
decedeaza. 

Peste 2/3 din traumatismele inchise ale cordului apar consecutiv accidentelor rutiere. Frecvent sunt 
insotite de fracturi sternale sau costale. Ventricolul drept (mai expus) este cel mai frecvent afectat. 
Lezarea cordului apare in urma decelerarii produsa in momentul traumatismului ce comprima inima 
intre stern si coloana vertebrala, cresterii presiunii intratoracice(uneori in momentul unei lovituri 
violente la nivelul abdomenului) in timp ce glota este inchisa, iatrogen, in cursul masajului cardiac 
extern. In urma traumatismelor toracice inchise pot rezulta leziuni ale miocardului( contuzie, ruptura), 
ale pericardului( rupturi cu posibilitatea hernierii cordului, hemoragie), ale arterelor coronare cu 
dezvoltarea ischemiei si a infarctului miocardic, leziuni valvulare sau de sept atrial sau ventricular. 
Contuzia miocardica cuprinde un spectru larg de leziuni: de la o simpla echimoza epicardica pana la 
dilacerarea si necroza intinsa. Diagnosticul de contuzie miocardica este dificil datorita leziunilor 
asociate, cu simptomatologie “zgomotoasa” si EKG initiala frecvent normala. 

Examenul EKG este cea mai utila metoda de excludere a contuziei miocardice la internare. EKG in 
prezenta contuzie poate evidentia aritmii(cea mai frecventa este tahicardia sinusala), modificari de S-T 
si T. Cea mai buna metoda de diagnostic consta in efectuarea EKG si dozarea troponinei I initial si la 8 
ore.Cresterea CK si CK-MB nu este specifica( intestinul, diafragmul, muschii striati, ficatul contin 
cantitati variabile din aceste enzime). Ecocardiografia( mai ales cea transesofagiana) este o metoda de 
diagnostic frecvent folosita( totusi, ecocardiografia transesofagiana poate detecta contuzia miocardica 


246 


- Manual de chirurgie pentru studenti - 


de la un nivel al troponinei de minim Ing/ml). O concentratie a troponinei I >0,4 ng/ml este un 
indicator al contuziei miocardice. 

Ruptura cardiaca este o leziune foarte grava( 80% dintre pacienti decedeaza la locul accidentului). 
Cand pacientii supravietuiesc se prezinta cu soc hemoragic sau tamponada( cand pericardul este 
integru sau leziunea s-a autosigilat). Lezarea valvelor( cel mai frecven aortica) se manifesta clinic prin 
insuficienta valvei respective. Contuzia miocardica necesita monitorizare( EKG,troponinal) atenta a 
pacientului(pentru depistarea precoce a aritmiilor), tratamentul aritmiilor si a insuficientei cardiace. 
Scaderea debitului cardiac necesita medicatie inotrop pozitiva, umplere volemica adecvata sau chiar 
introducerea unui balon de contrapulsatie aortica. Rupturile izolate de valve si comunicarile 
interatriale sau interventriculare vor fi tratate chirurgical intr-un serviciu de chirurgie cardiaca , 
eventual in urgenta daca pacientul este instabil hemodinamic. Daca nu, interventia poate fi amanata 
cateva zile sau saptamani ( rupturile tricuspidiene sunt mai bine tolerate dect cele mitrale). 


TRAUMATISMELE VASELOR MARI 


Apar în urma unor plăgi penetrante sau a unor traumatisme închise severe in cursul cărora elementele 
osoase ale aperturii toracice superioare (claviculă, coastele I şi II) se rup şi pot leza arterele 
brahiocefalică, carotidă şi subclavie.Reprezinta aproximativ 12% din totalul traumatismelor vasculare. 
Apar mai rar in urma contuziilor toracice dar tratamentul este foarte dificil atunci cand sunt insotite de 
leziuni ale cailor respiratorii. Clinic putem constata absenta pulsului la nivelul unui membru superior 
sau pe o parte a gatului, paralizia plexului brahial, fracturi ale claviculei sau primelor 2 coaste, 
hematoame laterocervicale sau supraclaviculare cu creştere rapidă, semne de soc hemoragic (în 50% 
din cazuri hemoragia este atât de importantă încât resuscitarea volemică este imposibilă). In cazul 
plagilor penetrante se poate constata prezenta pneumomediastinului sau hemopneumotoraxului. La 
pacientii stabili hemodinamic se poate efectua angiografie sau CT cu substanta de contrast. 
Tratamentul este chirurgical si constituie o urgenta. Sternotomia mediana urmata de exporare si 
rezolvarea leziunilor este cea mai indicata obtiune fiind soldata cu cele mai bune rezultate. Artera 
subclavie stanga va fi abordata printr-o toracotomie anterioara stanga la nivelul spatiului 3 intercostal. 
Uneori este necesara si mobilizarea claviculei. Se va recurge la controlul initial proximal si distal al 
vasului urmat de efectuarea unei anastomoze fara tensiune sau stenozare. In general arterele mari 
trebuie reconstituita sau se poate efectua un bypass deoarece fluxul colateral nu este suficient. Venele ( 
cu exceptia venei cave superioare ) pot fi ligaturate. 


LEZIUNILE AORTEI IN CADRUL TRAUMATISMELOR TORACICE INCHISE 


Leziunile aortei apar cel mai frecvent in urma accidentelor rutiere urmate de caderile de la mare 
inaltime, accidentele aviatice. Lipsa folosirii ceturii de siguranta creste riscul leziunilor aortice de la 
39,2%( in urma utilizarii centurii de siguranta ) la 53,5%. Cel mai frecvent aorta se lezeaza in urma 
compresie bruste intre comlexul osos stern-clavicula si coloana vertebrala. Un alt mecanism frecvent 
descris presupune aparitia unei forte de forfecare între bulbul aortei (relativ mobil) şi aorta 
descendentă fixă in cursul decelerarii. Gravitatea leziunii este deosebită; în 85% din cazuri ruptura 
interesează toate straturile arterei având ca rezultat hemoragia cataclismică cu deces la locul 
accidentului.Un procent de 2-5% dintre pacientii care supravietuiesc( datorită faptului că adventicea 
rămâne integra ) prezinta sau dezvolta instabilitate hemodinamica. Aproximativ 15-20% dintre 
pacienti sunt stabili hemodinamic si vor fi diagnosticati tardiv( si din cauza leziunilor grave asociate 
ce vor masca diagnosticul ) la 4-18 ore de la traumatism. Riscul de a sângera cataclismic în primele 
48 de ore de la accident este de 50%. Decesele in urma leziunilor aortice ocupa locul al 2-lea ( dupa 
traumatismele craniocerebrale) intre cauzele de deces prin traumatisme inchise. Cel mai frecvent( 90- 
95% din cazuri ) leziunile sunt localizate la nivelul istmului aortic( portiune initiala a aortei 
descendente , imediat sub originea subclaviei stangi ), deoarece aceasta zona este relativ fixtata. Pana 
la 5% dintre pacienti prezinta leziuni multiple ale aortei. Leziunea consta de obicei in prezenta unui 
pesudoanevrism si mult mai rar o disectie de aorta. 

Semnele clinice sunt nespecifice si variază in funcţie de localizarea şi amploarea leziunii; pacientul 
poate prezenta durere retrosternală sau interscapulara, dispnee, hemotorax stang, semne de tamponadă 
cardiacă (în rupturile de aortă ascendentă în sacul pericardic), semne de pseudocoarctatie cu 
hipertensiune în membrele superioare şi pulsatii femurale diminuate( descrise clasic dar rar întâlnite in 
realitate ), edem la baza gâtului( prin disectia hematomului ), suflu sistolic schimbător ( la ascultatie 
precordială şi interscapulară ), hipertensiune-semn important ce se datorează întinderii de către 
hematom a fibrelor nervoase simpatice. Uneori apare paraplegie consecutiva leziunii asociate a 
coloanei vertebralei dau ischemiei medulare secundare. 


Cel mai valoros semn evidentiat pe radiografia toracica standard consta in lipsa conturului net al 
butonului aortic. Se mai poate constata lărgirea mediastinului( > 8 cm) cu un raport mediastin/torace 
mai mare de 0,25, opacifierea apexului pulmonar stâng, deprimarea bronhiei stângi, devierea sondei 
nazogastrice, obliterarea ferestrei aortopulmonare, hemotorax stâng masiv, devierea spre dreapta a 
traheii, fracturi ale coastelor 1 şi 2.Dacă există cel puţin unul din aceste semne este necesară; 
aortografia ( care a ramas cea mai buna metoda de diagnostic ) sau CT cu substanta de contrast( 
hematom mediastinal in contiguitate cu aorta, pseudoanevrism, lumen septat sau fald intimal). 


Ecografia transesofagiana este foarte utila pentru examinarea cordului si a aortei fiind mai putin 
invaziva decat aortografia. Dejavantajul consta in lipsa vizualizarii cu acuratete a arcului aortic si 
ramurilor acestuia. 


La pacientii stabili hemodinamic se instituie tratament medicamentos de urgenta ce are ca scop 
reducerea variatiilor tensionale in peretele aortic( posibila in urma scaderii fortei de contractie a 
cordului prin administrarea de beta-blocante pana la o frecventa cardiaca de 55-60batai/min si o 
tensiune arteriala sistolica de 90-110mmHg cu o medie de 60-70mmHg ). 


Tratamentul pacientilor instabili hemodinamic este chirurgical şi constă în sternotomie mediana 
pentru leziunile aortei ascendente sau crosei si toracotomie postero-laterala stanga la nivelul spatiului 
IV intercostal pentru leziunile aortei descendenta. Interventia in cazul lesiunilor aortei ascendente se 
va efectua sub circulatie extra-corporala si se va practia inlocuire protetica. Leziunile aortei 
descendente pot fi abordate sub circulatie extra-corporala totala, partiala, sau fara circulatie extra- 
corporeala. Principala problema o constituie dificulatea evitarii ischemiei maduvei spinarii. Leziunea 
se poate rezolva prin interpozitia unei proteze sau efectuarea unei anastomoze termino-terminala. 


DE RETINUT: 


- Cand leziunile traheo-bronsice se produc prin traumatism inchis, in 80% din cazuri ruptura 
se situeaza in vecinatatea carinei ( la 2,5 cm) 

- Mecanismul de producere a traumatismului trebuie sa ridice suspiciunea existentei leziunilor 
traheo-bronsice. 

- Prezenta unui pneumotorax masiv sau refractar in contextul unui traumatism 
important si sugestiv ridica suspiciunea de leziune traheo-bronsica. 

- Aproximativ 1/3 din pacientii cu plagi traheale decedeaza si dintre acestia 50% in prima ora 
de la producerea traumatismului. 

- In cazul plagilor cardiace diagnosticul este sugerat de prezenta marcilor posttraumatice in 
“zona de alarma” (aria precordiala, epigastru, mediastinul superior) si de prezenta socului 
hemoragic ce nu raspunde la manevrele de resuscitare sau semnele tamponadei cardiace. 

- Daca plaga este produsa printr-o arma alba care a ramas pe loc aceasta nu va fi extrasa 
pana nu ajunge la locul leziunii. 

-  Corpii straini mari intramiocardici sau cei mici, intracavitari, trebuie intotdeauna extrasi 
datorita riscului emboligen. 

- In cadrul traumatismelor inchise ale cordului ventricolul drept (mai expus) este cel mai 
frecvent afectat 

- Examenul EKG este cea mai utila metoda de excludere a contuziei miocardice la internare 

- O concentratie a troponinei I >0,4 ng/ml este un indicator al contuziei miocardice. 

- Cel mai frecvent aorta se lezeaza in urma compresie bruste intre comlexul osos stern- 
clavicula si coloana vertebrala. 

-  Decesele in urma leziunilor aortice ocupa locul al 2-lea ( dupa traumatismele 
craniocerebrale) intre cauzele de deces prin traumatisme inchise. 


TRAUMATISMELE ESOFAGIENE 


Traumatismele esofagului sunt rare(<1% din totalul traumatismelor ce necesita spitalizare) datorita 
topografiei profunde a organului, in mediastinul posterior, bine protejat de cutia toracica. Frecventa 
traumatismelor esofagului a inregistrat o crestere in ultima perioada datorita extinderii explorarii 
endoscopice si cresterii acuratetei diagnosticului. 
Gravitatea mare a traumatismelor esofagiene deriva din continutul crescut in flora aeroba si anaeroba a 
esofagului, refluxul sucului gastric acid, presiunii negative intrapleurale ce accentueaza scurgerile din 
esofag(esofagul nu are seroasa si continutul se scurge in mediastin). Perforatiile esofagiene sunt cel 
mai frecvent iatrogene si apar in urma manevrelor endoscopice(mai ales pe esofag cu leziuni 
preexistente), in cursul manevrelor de intubatie, dilatatii, aplicare de sonde cu balonas(Blakemore sau 
Celestin). Plagile esofagiene intereseaza mai ales esofagul cervical care este mai expus leziunilor prin 
arme albe sau de foc.Lezarea esofagului in urma traumatismelor inchise este foarte rara(0,1%), dar 
cand apar au o mortalitate ridicata mai ales din cauza diagnosticului tardiv.Diagnosticul este greu de 
stabilit precoce deoarece pacientii nu prezinta simptomatologie evidenta sau aceasta este mascata in 
primele 24 de ore manifestarile clinice ale leziunile asociate. Pacientii cu leziuni la nivelul esofagului 
cervical prezinta durere cervicala uneori accentuata de flexia gatului sau inghitirea salivei(odinofagie), 
raguseala, hemoragie( cu exteriorizare directa, sau pe sonda nazo-gastrica), stridor, tuse, emfizem 
subcutanat. Cand leziunea este situata la nivelul esofagului toracic pacientul prezinta durere 
retrosternala cu iradiere la nivelul gatului sau umarului, emfizem cervical, dispnee, disfagie(simptom 
important deoarece atrage atentia asupra suferintei esofagului) . Din pacate in cazul contuziilor 
esofagului toracic diagnosticul se pune tardiv in prezenta sindromului febril( manifestare a 
mediastinitei). In leziunile esofagului abdominal dispneea si durerea pleurala se asociaza frecvent cu 
semnele clinice ale peritonitei. 
S-au descris mai multe triade diagnostice: Mackler( varsatura-durere toracica inferioara-emfizem 
cervical subcutanat) ce apare in cadrul sindromului Boerhaave care consta in ruptura transmurala a 
esofagului in urma unei varsaturi puternice dupa o masa copioasa, Barett( dispnee-emfizem 
subcutanat-aparare musculara epigastrica), Anderson(emfizem-polipnee-contractura 
abdominala).Majoritatea statisticilor indica durerea ca cel mai frecvent simptom(71-90% din cazuri), 
urmata de febra(51%), dispnee(24%), emfizem subcutanat. Uneori(20%) se poete percepe la ascultatie 
o crepitatie coordonata cu bataile inimii(semnul Hamman). 
Este important sa suspectam o leziune esofagiana cand: 
- pacientul prezinta hidro- sau pneumotorax stang in absenta fracturilor costale 
- pacientul a suferit un traumatism puternic la nivelul regiunii sternale sau epigastrului si prezinta 
un tablou clinic dramatic( soc, durere) care nu este direct proportional cu leziunile descoperite 
- sindrom febril posttraumatic de etiologica inca neelucidata. 
Totusi, prezenta pneumomediastinului semnifica mai frecvent o ruptura traheo-bronsica datorita 
raritatii leziunilor esofagiene. 
La radiografia toracica putem descoperi prezenta reversatelor pleurale la nivelul hemitoracelui stang, 
emfizem mediastinal, prevertebral sau subcutanat, largirea mediastinului. Un semn precoce si specific 
este semnul lui Naclerio “in V” cu semnificatie de emfizem mediastinal localizat. La endoscopia 
digestiva superioara diagnosticul este stabilit doar in cca 60% din cazuri (leziunile mici sunt frecvent 
omise si esofagul proximal, adica primii 2-4 cm sunt greu de vizualizat) dar daca este asociata cu 
esofagografia(la pacientii constienti, cooperanti) poate descoperi pana la 90% dintre leziuni.Daca 
suspectam prezenta unei fistule esofago-bronsice este bine sa efectuam esofagografia cu sbstanta de 
contrast hidrosolubila. La CT cu substanta de contrast pe pot pune in evidenta colectii lichidiene sau 
aerice in mediastin sau extravazarea substantei de contrast(sensibilitatea metodei ajunge pana la 90%). 

Daca pacientul este operat pentru alta leziune(mai ales cand aceasta ridica suspiciunea cointeresarii 
esofagului) se poate efectua endoscopie digestiva superioara in cursul interventiei. 

Rar, la pacientii foarte atent selectionati, cu leziuni mici se poate tenta tratamentul conservator al 
leziunilor esofagiene : repaus alimentar total, antibioterapie si monitorizare atenta. 

Leziunile esofagului cervical sunt abordate prin incizie paralela cu marginea anterioara a muschiului 
sternocleiodomastoidian, esofagul toracic proximal prin toracotomie dreapta(uneori insotita si de 
abord cervical), iar esofagul toracic distal prin toracotomie stanga. 

Cand se intervine precoce( primele 24 ore) si leziunile au dimensiuni mici se poate recurge la 
rezolvarea primara - sutura cu monofilament resorbabil 3-0 in unul dau doua straturi. Sutura in doua 
straturi nu s-a demonstrat a fi mai eficienta( cel mai bine suturile se asigura prin acoperire cu lambouri 
din muschii intercostali, latissimus dorsi, diafragm, pleura).Cu toate acestea fistulele esofagiene 
postsutura primara sunt frecvente(pana la 38% din cazuri) si apar datorita debridarilor 
insuficiente,suturarii unor versanti devascularizati sau in tensiune, asocierii frecvente a infectiei. Pana 
la 50% dintre fistule sunt asimptomatice si se preteaza la tratament conservator( antibioterapie, repaus 
alimentar total, nutritie parenterala adecvata). Daca se intervine tardiv(de obicei dupa primele 16-24 
ore,in prezenta complicatiilor septice-mediastinita, abcese , empiem) sau leziunile au dimensiuni mari 
se practica excluderea esofagului din circuitul alimentar(esofagostomie, gastrostomie), esofagectomie, 
drenaj cu tub in “T” si . Lavajul si drenajul local corect pot evita complicatiile septice.In general la 
aceste tehnic se recurge mai ales in cazul perforatiilor esofagiene aparute in urma endoscopiei sau 
rupturilor esofagiene consecutive varsaturilor abundente si mai rar pentru rezolvarea leziunilor 
posttraumatice(contuzii sau plagi). Antibioterapia este obligatorie.Mortalitatea(35-50%) se mentine 
ridicata in rupturile esofagului toracic si este de 4 ori mai mare dect in cele ale esofagului cervical. 


TRAUMATISMELE DIAFRAGMULUI 


In cadrul politraumatismelor leziunile diafragmului apar cu o frecventa de 0,5-2% si insotesc 
aproximativ 3% din totalul traumatismelor toracice inchise. In proportie de 80-90% traumatismele 
diafragmului sunt insotite de alte leziuni(perete toracic, contuzie cardiaca). Cel mai frecvent apar in 
urma plagilor penetrante, dar si compresiunea violenta toracica sau abdominala sau caderea de la 
mare inaltime pot produce la rupturi ale diafragmului. Datorita rolului protector al ficatului care 
determina uniformizarea fortelor pe intreaga suprafata diafragmatica dreapta in cazul leziunilor 
contuzive, diafragmul stang (mai ales portiunea postero-laterala) este lezat de 4 ori mai frecvent decat 
cel drept. In general, postcontuzional, ruptura diafragmatica are dimensiuni mari(5-15 cm), iar in plagi 
e mai mica (2,6-3cm). In unele statistici, aproximativ 2% dintre pacienti au prezentat leziuni 
diafragmatice bilaterale. 


Principala consecinţă a rupturii diafragmului este hernierea în torace a unor viscere abdominale 
(datorită unui gradient presional peritoneo-pleural) cu împingerea controlaterală a mediastinului astfel 
incat pana la 25% dintre pacienti se gasesc in stare de soc imediat posttraumatic( insuficienta 
respiratorie acuta in urma colabarii pulmonare si cadiaca datorita reducerii intoarcerii venoase 
consecutiv impingerii mediastinului). Cel mai frecvent organ care herniaza este stomacul , urmat de 
colon si splina. Pe partea drepta poate sa hernieze ficatul( hepatotoraxul) si in acest caz gasim si 
leziuni hepatice aproape constant.In general pacientii acuza durere abdominala cu iradiere la nivelul 
umarului, dispnee cu ortopnee, fatigabilitate, palpitatii, greturi si varsaturi, iar la examenul obiectiv 
putem constata miscarea paradoxala a abdomenului cu respiratia, tahicardie, diminuarea murmurului 
vezicular sau zgomote intestinale la nivelul hemitoracelui respectiv. O caracteristica importanta este 
modificarea simptomatologiei in raport cu postura. 50% dintre pacienti prezinta hemotorax 
homolateral.Totusi, pana la 50% dintre leziunile diafragmatice nu sunt recunoscute la evaluarea 
initiala aceasta reprezentand o caracteristica importanta a acestor leziuni. La acesti pacienti 
diagnosticul se pune tardiv( luni sau chiar ani de zile) in prezenta unei hernii 
diafragmatice(postraumatic se considera cronica daca au trecut mai mult de 30 de zile de la 
traumatism), uneori complicate(incarcerare, strangulare).Uneori si asocierea altor leziuni foarte grave 
sau ventilatia mecanica cu presiune pozitiva mascheaza diagnosticul. La radiografia toracica se poate 

evidentia pneum- sau/si hemotorax,voalarea sau lipsa integritatii cupolei diafragmatice, colabarea 
plamanului, prezenta stomacului in torace( frecvent aceasta hipertransparenta este interpretata gresit ca 
pneumotorax), pozitia anormala a sondei nazo-gastrice la nivelul hemitoracelui stang(in hernierea 
stomacului, de obocei cu ramanerea in pozitie normala a cardiei) sau hivele hidroaerice( deplasarea 
colonului sau intestinului subtire in torace). Din cauza numarului mare de traumatisme diafragmatice 
asimptomatice, plagile situate sub linia bimamelonara sau contuziile severe la nivelul abdomenului 
trebuie sa ridice suspiciunea lezarii diafragmatice si sa constituie obiectul unei investigatii atente si 
agresive: radiografii pulmonare seriate,examen CT( cel helical are sensibilitate de 61-70%) si RM la 
pacientii stabili hemodinamic sau laparoscopie. De obicei leziunile diafragmului sunt interpretate ca 
“hemidiafragm ridicat”, hematom pulmonar, hemotorax inchistat, dilatatie acuta gastrica.Aceste 
suspiciuni la un pacient ce a suferit un traumatism cu risc mare de a se fi soldat cu lezarea 
diafragmului trebuie sa determine efectuarea unei laparoscopii explotarorii(se exploreaza ambele 
cupole diafragmatice!).Punctia lavaj peritoneala in prezenta leziunilor diafragmatice poate fi fals 
negativa(25%) sau se soldeaza cu exteriorizarea lichidului introdus intraperitoneal pe tubul de 
pleurostomie. Insistam asupra diagnosticului corect al leziunilor diafragmatice pentru ca ele necesita 
interventie chirurgicala. Chiar in prezenta unor leziuni mici(din cauza gradientului presional 
peritoneo-pleural, structurii sale si mobilitatii permanente) exista foarte putine sanse de inchidere 
spontana. Din contra, acestea se maresc treptat ducand la aparitia unei hernii diafragmatice 
posttraumatice.In cazul defectelor diafragmatice mari cu hernierea viscerelor abdominale in torace la 
pacientii in stare de soc se instituie tratament intens suportiv si se intervine chirurgical urgent . Se 
prefera abordul abdominal care permite o buna explorare si rezolvare a eventualelor leziunilor 
abdominale asociate. Defectele diafragmatice mai mici de 10cm se pot sutura( surjet sau fire separate 
in “U” cu materiale neresorbabile) iar cele ce depasesc 10-15cm necesita aloplastie sau lambouri 
musculare. Daca leziunile au fost depistate tardiv, in stadiul de hernie diafragmatica posttraumatica se 
prefera abordul toracic din cauza aderentelor frecvente dintre viscerele herniate si pleura (herniile 
posttraumatice nu au sac herniar adevarat). Antibioterapia si gimnastica respiratorie sunt obligatorii. 


DE RETINUT: 


- Frecventa traumatismelor esofagului a inregistrat o crestere in ultima perioada datorita 
extinderii explorarii endoscopice si cresterii acuratetei diagnosticului. 

- Este important sa suspectam o leziune esofagiana cand pacientul suferit un traumatism 
puternic la nivelul regiunii sternale sau epigastrului sau are sindrom febril posttraumatic de 
etiologica inca neelucidata. 

- la pacientii foarte atent selectionati, cu leziuni mici se poate tenta tratamentul conservator al 
leziunilor esofagiene : repaus alimentar total, antibioterapie si monitorizare atenta. 

-  diafragmul stang (mai ales portiunea postero-laterala) este lezat de 4 ori mai frecvent decat 
cel drept. 

- Din cauza numarului mare de traumatisme diafragmatice asimptomatice, plagile situate sub 
linia bimamelonara sau contuziile severe la nivelul abdomenului trebuie sa ridice suspiciunea 
lezarii diafragmatice si sa constituie obiectul unei investigatii atente si agresive 

Pleureziile purulente 
Prof. Dr. Florian Popa, Dr. Stoian Silviu 


Definitie 
Reprezinta acumularea de puroi in cavitatea pleurala. Sunt sinonime denumirile de : empiem, 
piotorax sau abces pleural.(1) 


Clasificari 
Cea mai importanta clasificare este cea etiologica pe baza careia va fi dezvoltat acest capitol. 


Tabel cu clasificarile pleureziilor purulente (2) 


Etiologic Tuberculoase primitive si secundare 

Netuberculoase (nespecifice) primitive si secundare 
Mixte 

Tuberculoase — complicatii ale leziunilor bacilare pulmonare 
Netuberculoase — complicatii ale leziunilor pulmonare 
Traumatice 

Complicatii ale operatiilor pe abdomen sau genitale 
Complicatii ale operatiilor toracice 

Benigne 

Maligne 

Toxicoseptice 

Cu insuficienta respiratorie 

Fara insuficienta respiratorie 

Acute 

Cronice peste 1-2 luni de la debut 

Ale marii cavitati 

Inchistate 


Patogenic 


Clinic 


Functional 


Cronologic 


Topografic 


O Oojo ojo ojo 0 0|0 000 0/0 0 O 


Apicale 

Scizurale 
Mediastinale 
Axilare 
Supradiafragmatice 


VVVVV 


Varsta o Copil 
o Adult 
o Varstnici 


Pleureziile purulente netuberculoase (nespecifice) 


Etiopatogenie 
Marea majoritate a autorilor sunt de acord ca principala cale de insamantare septica a pleurei 
este inocularea de la focare septice de vacinatate si contesta posibilitatea insamantarii primitive a 
pleurei sau insamantarea pe cale hematogena de la focare situate la distanta. Din focarul de vecinatate 
agentii patogeni ajung in pleura fie pe cale limfatica fie direct prin deschiderea in pleura a unei colectii 
septice. 
Focarul septic initial poate fi situat la nivel 
e Pulmonar — de la distanta cea mai frecventa situatie. Cel mai adesea este vorba de o 
pneumonie iar apoi de abcesul pulmonar, bronsiectaziile supurate, neoplasmul pulmonar 
supurat, chistul hidatic infectat. S-au mai citat empieme dupa pneumotorax spontan cu fistula 
bronho-pleurala, aspiratie de corp strain in arborele traheobronsic, micoza pulmonara. 
e Mediastinal — adenita supurata sau mediastinita de diferite cauze (perforatie esofagiana 
spontana, iatrogena, prin corp strain, hernie hiatala strangulata, etc). 

Parietal toracic sau coloana vertebrala — flegmon axilar, osteomielita costala sau vertebrala. 
Subfrenic — abces subfrenic (hepatic, splenic, paracolic) 


Cea de a doua cale de insamantare a pleurei este cea directa cu ocazia: 

Traumatismelor toracice — fie prin deschiderea pleurei prin plagi fie prin suprainfectarea unui 
hemotorax 

Manevrelor medicale minore (punctie pleurala, biopsie pleurala, pleurotomie) sau majore 
(interventii chirurgicale cu toracotomie ca si cale de acces). 


Bacteriologie 

La acest capitol s-au petrecut in timp modificari semnificative datorate introducerii 
antibioticelor, a dezvoltarii rezistentei unor germeni la antibiotice, precum si cresterii mediei 
de varsta a populatiei si datorita cresterii frecventei bolilor cronice(diabet zaharat, boli 
imunologice, neoplazii, tratamente imunosupresoare, utilizarea drogurilor). 

Astfel, daca in era preantibiotica cel mai frecvent agent patogen era pneumococul, dupa 
introducerea in terapie a antibioticelor locul sau a fost luat de stafilococ. Ulterior suprematia a 
fost detinuta de bacilii Gram negativi iar in prezent pe primul loc se afla germenii anaerobi 
izolati sau in asociere cu germeni aerobi. 


Stadializare evolutiva 

1. Faza exudativa (de difuziune) — durata 2-3 saptamani 

2. Faza de colectare (fibrino-purulenta) — durata | saptamana 

3. Faza de organizare (inchistare) 

O pleurezie purulenta poate fi considerata cronica dupa depasirea a 3-4 saptamani de evolutie 
(primele doua faze reprezinta etapa acuta iar a treia faza reprezinta etapa cronica in avolutia 
unei pleurezii purulente). 


Anatomie patologica 

In faza exudativa se constata hiperemia celor doua pleure care sunt acoperite de false 
membrane si de fibrina. Se initiaza proliferarea angioblastica si fibroblastica. Lichidul pleural 
este initial un exudat filant, steril. In acest lichid apar polimorfonucleare in numar redus, 
concentratia glucozei are nivel normal, ph-ul este peste 7,30 iar concentratia LDH sub 1000 
UI/L. 

In faza de colectare creste cantitatea de lichid pleural care acum nu mai este steril. Lichidul 
poate fi initial inca relativ clar si galbui dar cu leucocite peste 500/uL, densitate peste 1,018 si 
proteine pleurale peste 2,4g/dL, cu LDH circa 1000 UI/L si ph sub 7,20. Se accelereaza 
procesele de proliferare angioblastica si fibroblastica cu depuneri importante de fibrina in 
special la nivelul pleurei parietale. Ulterior lichidul devine franc purulent, cu leucocite peste 
15.000/uL, glucoza sub 50 mg/dL, LDH peste 1000 UI/L, proteine peste 3g/dL si ph sub 7.0. 
In faza de organizare continua depunerea de fibrina pe cele doua suprafete pleurale care devin 
groase, initial ca o „pojghita”, apoi ca o carapace groasa de ordinul centimetrilor ce 
incarcereaza plamanul subiacent. Apar modificari la nivelul plamanului (colabare, atelectazie, 
fistule) si al peretelui toracic (retractia parietala cu ingustarea spatiilor intercostale, 
triangularizarea coastelor ce devin friabile prin osteoporoza, dezvoltarea circulatiei vicariante 
de origine bronsica, rigidizarea mediastinului si blocarea diafragmului in procesul aderential, 
empiemul de necesitate-vezi complicatii). 


Clinica 

Tabloul clinic depinde de o serie de factori: afectarea primara de la care a fost insamantata 
pleura, faza evolutiva, germenul incriminat, varsta pacientului si capacitatea sa de aparare 
precum si de tratamentul in curs. 

Debutul este variabil, de la acut sever in infectiile cu germeni aerobi pana la insidios in 
infectiile cu germeni anaerobi. In general dezvoltarea empiemului este anuntata de o 
exacerbare sau recurenta a evolutiei septice a unei pneumonii dar folosirea antibioticelor au 
tocit mult aceste manifestari, putandu-se consemna doar o evolutie subtila de la semnele si 
simptomele pneumoniei la cele ale empiemului(3). 

Cele mai frecvente manifestari clinice la prezentare sunt dispneea (82%), febra (81%), tusea 
(70%) si durerea toracica (67%)(7). 

La examenul clinic: pacient anxios, impregnat toxic, cu tahicardie si tahipnee, ce poate avea o 
pozitie „antalgica” de decubit lateral pe partea afectata, adoptata pentru usurarea respiratiei. 
Poate exista o limitare a excursiilor respiratorii ale hemitoracelui afectat, unde se mai remarca 
diminuarea transmiterii vibratiilor vocale, matitate la percutie (manevra ce poate trezi durere) 
si murmur vezicular diminuat. Eventual se pot percepe stetacustic frecatura pleurala sau 
diverse raluri date de maladia pulmonara de baza. 

In prima faza (cea exudativa) predomina semnele clinice generale iar in faza a doua 
(fibrinopurulenta) sunt mai pregnante semnele si simptomele locale. In faza a treia (de 
organizare) acestea se estompeaza aparand semnele cronicizarii: inanitie, retractia peretelui 
toracic, osteoartropatia hipertrofica pneumica. 

Deschiderea procesului supurativ in arborele bronsic printr-o fistula bronhopleurala se 
manifesta cu expectoratie purulenta abundenta si halena fetida. In cazul altei complicatii, 
empiemul de necesitate (ce reprezinta erodarea peretelui toracic de catre procesul septic pana 
la constituirea unei fistule transparietale) apare o colectie parietala depresibila ce se 
accentueaza la tuse urmata apoi de constituirea fistulei si de eliminarea de puroi. 


Paraclinic 

1. Hemoleucograma confirma prezenta unei infectii cu leucocitoza peste 10.000/uL si 
deviere la stanga a formulei leucocitare. 

2. Radiografia prezinta aspecte variabile dupa faza evolutiva. Atunci cand cantitatea de 
lichid este mica se poate recurge la radiografia in decubit lateral de partea afectata. Daca 
intre marginea laterala a plamanului si pleura parietala corespunzatoare se interpune o 
opacitate de peste 10 mm se considera rezultatul pozitiv si se indica punctia pleurala. In 
faza ulterioara pe radiografia posteroanterioara in ortostatism se observa opacitatea tipica 
lichidiana ce prezinta o limita superioara conform curbei Damoiseau iar pe cea efectuata 
in decubit dorsal (pe pacient ce nu tolereaza ortostatismul) se observa voalarea intregului 
hemitorace. De obicei insa pacientii ajung la chirurg in faza a treia cand opacitatea se 
circumscrie si apar semne de loculatie (cloazonari) sau imagini hidroaerice in caz de 
fistulizare bronsica. Ca element de diagnostic diferential radiologic fata de abcesele 
pulmonare se considera ca acestea din urma au aproximativ aceleasi dimensiuni in 
expunerea radiologica de fata si de profil. Colectiile inchistate se situeaza de obicei in 
zona postero-laterala bazala si au un aspect pe radiografia de profil de litera ,,.D” (normala 
sau inversata) descrisa de autorii americani ca „imaginea femeii gravide”(7). 

3. Tomografia computerizata este azi larg utilizata pentru a evalua starea parenchimului 
pulmonar subiacent si a bolii initiale, precum si pentru diagnosticul diferential cu abcesele 
pulmonare. Examinara mai aduce date importante privind densitatea lichidului, prezenta 
compartimentarii sau multilocularii si poate servi unei punctii ghidate sub ecran C.T. 

4. Ecografia poate servi la depistarea colectiilor pleurale pe care le diferentiaza de 
pahipleurita sau condensari pulmonare si permite localizarea colecțiilor inchistate fiind 
mult mai ieftina si mai accesibila decat tomografia computerizata. 

5. Punctia pleurala (toracenteza) este examenul care impune diagnosticul odata cu extragerea 
de lichid tulbure sau franc purulent. Din lichidul pleural se vor solicita : 

Bacterioscopie directa 

Frotiu coloratieGram si coloratie Ziehl-Nielsen 

Culturi si antibiograma 

Ph 

Glicopleurie 

Leucocitopleurie 
e LDH 

Valorile obtinute si evolutia lor au fost discutate la capitolul anatomie patologica. 

Caracterul puroiului poate oferi o orientare empirica privind agentul patogen: 

e  Pneumococ-puroi gros, vascos, verzui cu multa fibrina 

Stafilococ-puroi alb galbui cu miros fad 

Klebsiella- puroi galbui grunjos cu miros sulfuros 

Piocianic- puroi verde-albastrui cu miros dulceag 

Germeni anaerobi-puroi filant, putin legat cu miros deosebit de fetid 


Diagnosticul pozitiv 

Diagnosticul de pleurezie purulenta este sugerat de manifestarile clinice, sprijinit de examenul 
clinic, intarit de rezultatul examenelor imagistice (vezi mai sus) dar impus doar de punctia 
pleurala care extrage puroi francpurulent sau duce la evidentiererea in lichidul pleural a 
agentilor patogeni. 


Diagnosticul diferential 

Este mai simplu de realizat in cazul empiemelor libere in marea cavitate pleurala (cand intra in 
discutie in principal alte revarsate lichidiene pleurale dar nepurulente, procese acute 
pneumonice si bronhopneumonice, mezoteliomul difuz, tuberculoza pleurala si pulmonara, 
supuratii pulmonare difuze, etc.) si mai dificil in cazul celor inchistate (cand trebuie excluse 
abcesul pulmonar corticalizat, chistul aerian supurat, neoplasmul pulmonar excavat supurat, 
chistul hidatic corticalizat, tumori pleurale sau parietale, hernii si relaxari diafragmatice, 
abcesul subfrenic, tumori mediastinale, anevrismul aortic, diverticulul esofagian, etc.). 


Evolutie 
Evolutia naturala a empiemului este spre agravare, complicatii si deces. 
Complicatile locale sunt date de 
1. tendinta de erodare septica a tesuturilor inconjuratoare si fistulizare. In functie de organul 
in cauza se descriu: 
e La nivel parietal osteomielita costala si vertebrala, empiem de necesitate, fistula 
pleuro-cutanata. 
e La nivel bronsic fistula bronhopleurala. Din sumarea celor doua de mai sus se obtine 
fistula bronho-pleuro-cutanata. 
e La nivel mediastinal fistula pleuro-esofagiana, fistula pleuro-pericardica cu pericardita 
purulenta, abces mediastinal. 
2. cronicizare cu fibrotorax 
Complicatiile generale sunt reprezentate de septicemie si abcese metastatice (cerebrale, hepatice, 
etc), amiloidoza. 


Tratament 
Obiectivele tratamentului eficient sunt: 
e controlul infectiei si sepsisului prin tratament antibiotic adecvat 
e evacuarea lichidului purulent 
e desfiintarea cavitatii empiemului. 
Odata diagnosticul stabilit tratamentul trebuie instituit cat mai rapid intrucat intarzierea 
instituirii terapiei este direct proportionala cu mortalitatea. 


Metodele terapeutice sunt : 

Antibioticoterapia 

Se instituie imediat fara a astepta o antibiograma, initial empiric dupa aspectul puroiului sau 
dupa bacterioscopie. De multe ori, datorita tratamentelor antibiotice deja initiate pentru boala 
infectioasa primara culturile pot ramane sterile. Dupa obtinerea de culturi si antibiograme din 
lichidul pleural sau sange se trece la tratamentul tintit. Din pacate difuziunea antibioticului in 
spatiul pleural scade semnificativ instadiul III al bolii. Tratamentul este indelungat, 4-6 
saptamani cu antibioticul tintit. 

Tabel cu alegerea antibioticului in functie de agentul patogen (7) 


Agentul patogen Primul antibiotic Alternativa 
Bacterii Gram Pozitive 
Streptococus pneumoniae Penicilina Eritromicina, Clindamicin 
Staphylococus aureus (BL -) Penicilina Cefazolin, Clindamicin 
Staphylococus aureus (BL +) Oxacilina Cefazolin, Clindamicin 
Staphylococus aureus (rezistent la Vancomicina Teicoplanin, Laptomicin, 
Meticilina) Ciprofloxacin, Ac. Fuxidic, 
Rifampicin, Aminoglicozide 
Staphylococus epidermidis (BL -) Penicilina Cefazolin, Clindamicin 
Staphylococus epidermidis (BL +) Oxacilina Teicoplanin, Daptomicin, 
Ciprofloxacin, Rifampicin, 
Aminoglicozide 
Streptococus faecalis Ampicilina - Vancomycin 
Gentamicina 
Bacterii Gram Negative 
Pseudomonas Aeruginosa Ceftazidine Imipenem, Aztreonam, 
Aminoglicozide, Ticarcilin, 
Ciprofloxacin 
Escherochia coli Cefazolin Cefamandol, Cefoxitin, 
Proteus mirabilis Ampicilina (sensibil) 
Haemophilus influenzae Cefazolin Cefuroxim, Ampicilina 
Cefamandol (sensibil), trimetoprim- 
sulfametazol 
Bacteriodes fragilis Clindamicin sau Cefoxitin 
Metronidazol 


De retinut ca odata lichidul pleural devenit franc purulent tratamentul antibiotic nu are sanse 
de reusita in lipsa asocierii altor gesturi terapeutice, dar este un element indispensabil in 
pregatirea si consolidarea celorlalte linii de tratament. 


Punctia pleurala (toracenteza) 

Rolul sau major in diagnosticul pozitiv si de faza evolutiva a fost descris la capitolul de 
investigatii paraclinice. Din punct de vedere terapeutic insa rolul sau e controversat. Se 
considera ca in faza I de evolutie a empiemului (lichid steril, limpede sau usor tulbure), 
punctia pleurala evacuatorie poate fi singurul gest invaziv terapeutic necesar in prezenta unui 
lichid non-neoplazic, neloculat. Alti autori insa considera intentia evacuatorie ca periculoasa 
(pericol de piopneumotorax prin lezarea plamanului) si ineficienta, favorizand loculatia 
multipla si ingreunand aforturile terapeutice ulterioare. Noi am preferat sa folosim toracenteza 
doar in scop diagnostic. 

De retinut rolul terapeutic al toracentezei cu sau fara lavaj pleural este controversat, iar in 
cazul unui empiem cu puroi franc acest rol este aproape nul. Toracenteza ramane o etapa 
esentiala a diagnosticului si ghidarii tratamentului ce trebuie aproape intotdeauna urmata de 
gesturi terapeutice ca cele de mai jos. 

Pleurotomia minima cu drenaj pleural 


Reprezinta gestul chirurgical primordial. Se practica in cazul in care s-a obtinut la punctie un 
lichid franc purulent sau daca pe frotiul direct s-a evidentiat prezenta germenilor, fara a astepta 
alte confirmari. In caz de dubiu, valori ale glicopleuriei sub 50mg/dL, pH pleural sub 7,1 si 
L.D.H. pleural peste 1000 U.I./L impun decizia de pleurotomie. Drenajul se practica in spatiul 
V sau VI intercostal pe linia axilara medie in cazul colectiilor libere in marea cavitate sau 
dupa reperajul radiologic/ecografic in cazul colectiilor inchistate. Tubul de dren folosit va fi 
de calibru mare (28-32 Fr datorita tendintei de colmatare a tubului cu depozite de fibrina si 
detritus), cu dublu lumen pentru lavajul pleural. Drenajul pleural se face aspirativ activ. 
Ulterior se urmareste radiologic evolutia si se instituie lavajul cu solutie de betadina (20-40 ml 
betadina in 500 ml de ser fiziologic). Majoritatea cazurilor evolueaza favorabil, cu evacuarea 
completa a puroiului si reexpansiune pulmonara, cu suprimarea drenajului pleural atunci cand 
lichidul obtinut este limpede si sub 50-100m1/24h. Desi drenajul pleural are un efect pozitiv 
initial spectaculos, evolutia chiar favorabila poate fi lenta, de saptamani sau chiar luni. 

Din pacate continutul mare in fibrina si detritus al puroiului predispune la cloazonare si 
multiloculare cu evacuare incompleta a puroiului pe tubul de dren si reexpansionare 
pulmonara doar partiala. In aceasta situatie poate fi nevoie de repeterea interventiei pe pungile 
de empiem inchistat rezultate (in pana la 40% din cazuri) sau folosirea agentilor fibrinolitici. 
Prezenta fistulelor bronho-pleurale complica si mai mult lucrurile ducand de multe ori la 
necesiatea efectuarii ulterioare a altor tipuri de interventii chirurgicale. La pacienti care se 
estimeaza ca nu vor putea suporta interventii chiururgicale de mai mare anvergura, in lipsa 
videcarii se poate decide permanentizarea drenajului pleural. 

De retinut ca pleurotomia minima cu drenaj pleural reprezinta primul pas, obligatoriu si 
adesea suficient, in tratamentul chirurgical al pleureziilor purulente. 


Pleurotomia minima cu instilare intrapleurala de enzime fibrinolitice 
Este metoda care tinde sa inlocuiasca in prezent metoda de mai sus. Aceasta asociere permite 


folosirea de tuburi mai subtiri (12-16Fr) si duce la obtinerea de rezultate net superioare in ceea 
ce priveste mortalitetea, rata de succes, numarul de drenaje pe acelasi pacient si numarul de 
zile de spitalizare. Rezultatele terapeutice sunt similare pentru strepokinaza si urokinaza dar 
desi pretul tratamentului cu cea de-a doua enzima este dublu se considera preferabila aceasta 
datorita lipsei efectelor adverse locale si generale (febra, frisoane, durere toracica, etc). Din 
pacate pretul de cost ridicat in cazul streptokinazei sau chiar prohibitiv in cazul urokinazei au 
dus la o experienta limitata in practica romaneasca. Primii pasi ai metodei sunt cei de mai sus. 
Daca dupa 48 de ore de la pleurotomia minima nu se obtin expansionarea pulmonara si 
evacuarea puroiului complete, in absenta unei fistule bronho-pleurale se trece la asocierea 
fibrinoliticelor. Se introduc 100 000 unitati de urokinaza sau 250 000 unitati de streptokinaza 
in 250 ml de ser fiziologic. Se introduc intrapleural pe tubul de dren 75-100 ml solutie 
fibrinolitica si se clampeaza tubul de dren. Se instruieste pacientul sa alterneze decubitul 
dorsal cu cel lateral stang/drept pentru un mai bun amestec cu lichidul pleural. Dupa 1-4 ore se 
declampeaza tubul de dren si se reia drenajul aspirativ activ, cu repetarea manevrei dupa 1-2 
ore de drenaj. Intreaga operatiune se repeta de 3 ori pe zi. Drenajul pleural se suprima cand se 
obtin ameliorarea starii generale cu scaderea leucocitozei, disparitia cvasicompleta a colectiei 
pleurale si drenaj pleural sub 20ml/24h(7). 


Chirurgia toracica videoasistata 
A devenit in multe tari procedeul chirurgical de rutina in cazul empiemelor nerezolvate prin 


drenajul pleural asociat sau nu cu enzime fibrinolitice. Numerosi autori aplica metoda ca prim 
gest chirurgical in locul pleurotomiei minime. In cursul interventiei se evacueaza colectiile 
cloazonate, se indeparteaza depozitele de fibrina de pe suprafetele pleurale iar la sfarsitul 
interventiei se dreneaza spatiul pleural prin inciziile necesare porturilor. Prima limitare majora 
a metodei este data de necesitatea aplicarii ei in primele 3 saptamani de la debutul bolii, in 
faza acuta, inainte de aparitia fibrozei. Cea de-a doua limitare este data de necesitatea 
efectuarii interventiei intr-o sala de operatii, cu anestezie generala si intubatie selectiva, cu 

monitorizarea gazelor sangvine si respiratorii, cu folosirea unui instrumentar special, toate 
acestea in contrast cu pleurotomia minima daca o judecam ca prim gest terapeutic. Rezultatele 
postoperatorii sunt excelente in faza acuta si in lipsa fistulelor bronho-pleurale. 


Toracotomia si decorticarea precoce 

Astazi inlocuita tot mai mult de metoda de mai sus. Toracotomia ofera posibilitatea unei 
debridari maxime, a unei toalete ideale a cavitatii pleurale si a unui drenaj eficient. Este insa 
mai greu tolerata de pacient pentru care constituie o agresiune semnificativ mai importanta 
decat interventia videoasistata. Interventia este eficienta daca se efectueaza in primele 3 
saptamani de evolutie, pana la constituirea unor depozite de pahipleurita groase, intim 
aderente la pleura viscerala, a caror indepartare risca sa duca la lezarea semnificativa a 
parenchimului subiacent. 


Pleurotomia cu rezectie de coasta 

Este indicata in stadiul cronic cu retractie a peretelui toracic si pensare a spatiilor intercostale 
ce impiedica efectuarea unei pleurotomii minime sau sicaneaza un drenaj pleural cu tub de 
calibru adecvat. Presupune rezectia subperiostala a unei coaste pe cativa centimetri, 
patrunderea in cavitatea pleurala facandu-se prin patul coastei. Este adesea grevata de 
probleme legate de etanseitatea tesuturilor inconjuratoare la tubul de dren(4). 


Decorticarea pleuro-pulmonara 

Reprezinta operatia prin care se urmareste desfiintarea pungii pleurale prin indepartarea 
crustei /carapacei fibrino-conjunctive depuse pe pleura viscerala si eventual a pahipleuritei 
costale. Plamanul trebuie eliberat pe toate fetele si scizurile sale pentru a obtine o 
expansionare completa postoperatorie pentru care mai sunt necesare un parenchim 
cvasinormal si un arbore bronsic liber. 

In caz de parenchin pulmonar subiacent cu leziuni poate fi necesara asocierea de rezectii 
pulmonare iar in caz de expansiune pulmonara incompleta postoperatorie pot fi necesare 
operatii asociate ca toracoplastia sau transpozitia musculara. 

Operatia de decorticare clasica se executa dupa minimum 3 luni de evolutie a bolii, pentru a 
beneficia de o suficienta maturare a pahipleuritei ce va permite identificarea unui plan de 
clivaj rezonabil intre pleura viscerala si pahipleurita. 

De retinut ca decorticarea pleuropulmonara se efectueaza fie in primele 3 saptamani de 
evolutie a bolii (decorticare precoce), fie dupa cel putin 3 luni (decorticarea clasica). 

Operatia nu va indeparta in nici un caz pleura viscerala. In caz contrar suprafata denudata a 
plamanului va prezenta nenumarate pierderi sangvine si aeriene „in panza” ceea ce ar 
compromite posibilitatea de reexpansionare pulmonara, ar spolia pacientul si ar intretine un 
mediu pleural ideal pentru proliferarea infectiei. In schimb, daca se decide indepartarea 
pahipleuritei costale pentru redarea miscarilor respiratorii ale peretelui toracic, pleura parietala 
se indeparteaza odata cu pahipleurita costala, planul de clivaj fiind pe fascia endotoracica. 


Toracoplastia 
Este interventia chirurgicala ce isi propune desfiintarea pungii pleurale prin aducerea peretelui 


toracic la plaman, ceea ce duce insa fatalmente la deformari importante ale cutiei toracice. 
Larg practicata in trecut aceasta operatie mutilanta estetic si functional este azi aproape de 
domeniul tecutului, ramanand in uz doar toracoplastia topografica in care rezectiile costale se 
efectueaza limitat la zona pungii pleurale. Este azi rezervata persoanelor in varsta, tarate, care 
nu pot suporta interventii chirurgicale de mai mare anvergura. 


Transpozitia musculara 
Reprezinta operatia prin care mase musculare parietale sunt mobilzate si transferate 


endotoracic cu pastrarea pediculuilui nutritiv, obtinand comblarea pungii pleurale cu un tesut 
(cel muscular) viguros, cu mare vitalitate si cu buna aparare antimicrobiana. Se pot transpune 
in torace marele dorsal, marele pectoral, marele dintat, dreptul abdominal sau chiar marele 
epiploon, izolati sau in asocieri in functie de marimea si topografia pungii de empiem. 

Drenajul toracic deschis 
Se practica in mod exceptional, pe cavitati nerezolvabile, cu evolutie indelungata, unde nu mai 


exista risc de pneumotorax. Principiul consta in rezectia unui segment parietal toracic situat in 
portiunea decliva a cavitatii de empiem, realizand astfel o fereastra prin care poate patrunde 
mana medicului si prin intermediul careia se poate toaleta eficient cavitatea. Ulterior fereastra 
se poate desfiinta spontan sau chirurgical. 


Pleureziile purulente tuberculoase (specifice) 


In trecut empiemul bacilar era o complicatie frecventa si de mare gravitate a tuberculozei 
pulmonare, grevata de o mortalitate foarte ridicata (50-80%). Progresele facute in tratamentul 
medicamentos al tuberculozei si abandonarea colapsoterapiei au dus la scaderea marcata a 
incidentei empiemului(5). 

Clasificari 

Acestea au fost multiple de-a lungul timpului dar in prezent se considera ca exista patru forme 
anatomo-clinice de afectare tuberculoasa a pleurei 

o tuberculoza pleurala pura 

o tuberculoza pleurala pura cu infectie mixta tuberculoasa si nespecifica 

o tuberculoza pleuro-parenchimatoasa 

o empiemul mixt tuberculos si nespecific 


Practic doar in formele a doua si a patra din clasificarea de mai sus avem de-a face cu revarsat 
pleural purulent. 


Etiopatogenie 

Originea este reprezentata de un focar tuberculos pulmonar subcortical sau juxtapleural ce se 
deschide in pleura. Leziunea pulmonara poate fi aparenta sau nu. 

In practica adesea avem de-a face insa cu un empiem mixt cu flora spcifica si nespecifica 
asociata. 


Anatomopatologie 
In plus fata de empiemele nespecifice se remarca prezenta bacililor Koch si a leziunilor 
cazeoase, lichidul pleural avand caracter puriform iar uneori hemoragic 


Tratamentul 

Medicamentos 

In mod specific se administreaza asocieri de tuberculostatice pe cale generala dar si 
intrapleural prin punctie sau .pe tubul de dren pleural(HIN 6%, Rifampicina 5%). Daca aceste 
masuri nu duc la vindecare, dupa o perioada de cel putin doua luni se poate trece la interventii 
chirurgicale. 

Chirurgical 

In stabilirea indicatiei chirurgicale se tine cont de mai multe criterii: cel biologic (privind 
pacientul si tarele sale), cel functional (privind functia ventilatorie a pacientului) dar in primul 
rand cel lezional. Acesta din urma ia in considerare dimensiunile si topografia pungii, starea 
peretilor pungii, aspectul bacteriologic al lichidului dar cel mai important pentru luarea unei 
decizii operatorii este starea arborelui bronsic si a parenchimului pulmonar ( prezenta 
stenozelor bronsice sau a bronsiectaziilor, prezenta leziunilor in parenchimul subiacent sau la 
distanta, prezenta fistulelor bronsice)(6). 

Momentul operator este considerat bun daca puseul infectios pleuropulmonar este stabilizat, 
lichidul pleural este curat, starea generala ameliorata semnificativ iar curba ponderala a 
pacientului este in crestere(2). 

Gama de interventii chirurgicala este in mare aceeasi ca si in cazul empiemelor nespecifice cu 
cateva nuantari. Nu se practica decorticare precoce sau instilare intrapleurala de agenti 
fibrinolitici dar in schimb se pune accent pe decorticarea clasica, toracoplastii si transpozitii 

musculare. De asemenea mult mai frecvent este nevoie de rezectii pulmononare asociate 
pentru indepartarea teritoriilor parenchimatoase afectate iremediabil de boala de baza. 

Chistul hidatic pulmonar 
Prof. dr. Florian Popa, Dr Radu Petru Adrian 


Generalitati 


Boala hidatica, produsa prin dezvoltarea cu caracter tumoral a larvei Taenia Echinococcus este 
o boala severa prin frecventa relativ ridicata in tara noastra si prin gravitatea complicatiilor acestei 
afectiuni asa-zis benigne. 

Boala este cunoscuta inca de pe vremea lui Hipocrate care descria afectiunea: “cand ficatul se 
umple cu apa si se rupe in epiploon, cavitatea abdominala se umple la randul ei cu apa si pacientul 
moare”. 

Echinococoza ramane o problema importanta de sanatate in zonele endemice, respectiv 
Orientul Mijlociu, regiunea Mediteraneeana, America de Sud, Australia, Noua Zeelanda, Asia 
Centrala, Africa de Est. 

Cateva caracteristici ale acestei afectiuni trebuiesc specificate de la bun inceput: 

- este o afectiune aparent benigna datorita evolutiei lente si multa vreme asimptomatice, dar grava 
prin complicatiile posibile, 

- metodele de profilaxie igieno-dietetica pot contribui la scaderea numarului de imbolnaviri, 

— singurul tratament eficace este cel chirurgical, 

- pot exista forme asa-zis maligne inoperabile (ex: hidatidoza difuza bilaterala multiloculara), 

- intrun numar semnificativ de cazuri diagnosticul poate fi dificil. 


Scurt istoric 


Primele observaţii asupra chistului hidatic datează incă din antichitate, dar abia in secolul 
XVIII Pallas ajunge la concluzia că hidatidoza se datorează unei tenii care trece de la animal la om. 
Goeze (1782) a precizat prezenţa scolecşilor in interiorul veziculelor proligere. In 1853 Von Siebold a 
hrănit ciinii cu chist hidatic, descoperind in intestinul lor un cestod mic pe care l-a numit Taenia 
echinococcus. 

Forma chistică a parazitului la om pentru prima dată a fost descrisă de Bremser (1821). Budd 
(1857) şi Bright (1861) au descoperit formarea chisturilor secundare prin două mecanisme: ruperea 
accidentală şi punctionarea tumorilor chistice. Studii clinice au fost efectuate de Trouseau (1869), 
Finsen, Bird, Hearn, Leuckart şi Heubner (1882). Termenul de "chist hidatic” a fost utilizat pentru 
prima dată de Rudolphi in 1908. La inceputul secolului XX Felix Deve, fondatorul hidatologiei 
moderne, s-a remarcat prin studii clinice şi experimentale, majoritatea efectuandu-le in Tunisia (1901- 
1950). El a descris transformarea scolecşilor in vezicule echinococice, formă pe care a denumit-o 
”echinococcoză secundară” şi a descris unele fenomene legate de boală ca alergia, anafilaxia hidatică, 
pleurezia hidatică. Diagnosticul de hidatidoză a fost revoluționat de descoperirea razelor X de 
către Roentgen (1895), iar studii radiologice remarcabile au fost făcute de Bergoine şi Beclerc. Reacţia 
imunoenzimatică (ELISA- enzime-linked-imunosorbent assay) a fost introdusă de Engval şi Perlman 
(1971), iar in diagnosticul hidatidozei de catre Farag (1975) si Sorice (1977). 

Apariţia tomografiei computerizate (CT), a examenului cu ultrasunete şi a rezonantei 
magnetice nucleare (RMN) in ultimele decenii ale secolului trecut, au contribuit la specificarea 
diagnosticului chistului hidatic pulmonar. De la tomografia convenţională liniară la tomografele 
helicoidale de ultima generaţie a durat un interval scurt de timp, incat foarte curand au apărut o serie 
de descrieri semiologice, precum şi de diagnostic diferenţial al chistului hidatic pulmonar. 


Notiuni de parazitologie 


Agentul etiologic este reprezentat de Echinococcus Granulosus, un vierme de cca. 3-5 mm 
lungime, din clasa Cestodelor. El trebuie diferentiat de Echinococus Multilocularis care cauzeaza 
leziuni multiloculare. Sunt descrise doua forme de parazitoza, si anume una salbatica (de padure) si 
una pastorala in care gazda sunt cainii, iar gazdele intermediare sunt animalele erbivore (oi, capre).[1] 

Viermele este constituit din 3 parti: scolex, gat si strobila, la randul ei formata din 3 proglote. 
Dintre acestea prima este proglota tanara, urmata de proglota adulta ce contine organele genitale si 

ultima proglota batrana in care sunt adapostite ouale in numar 400-800, numite si embriofori. Oul 
contine embrionul hexacant care este prevazut cu 6 carlige cu ajutorul carora patrunde prin peretii 
vaselor capilare. 

In stare adulta viermele se dezvolta in intestinul unor canide (caine, lup, sacal, vulpe), iar in 
stare larvara se dezvolta sub forma de chist la nivelul viscerelor animalelor gazde intermediare 
(ierbivore, rozatoare, porc, maimuta), omul intervenind accidental in ciclul natural al parazitului. 

Hidatida (stadiul de dezvoltare chistica) are o forma sferica, cu continut lichidian - “apa de 
stanca”, limpede, incolor, inodor cu densitate 1008-1015, cu reactie usor alcalina sau neutra, pH 6,7- 
7,2, ce contine sodiu, potasiu, cloruri in concentratii similare cu ale serului gazdei. Presiunea lichidului 
variaza intre 21 si 61 cm apa, (Yuksel si colab., 1997). Lichidul contine elemente antigenice ce pot 
cauza fenomene de anafilaxie in cazul ruperii chistului. 

Peretele sau este format din: membrana externa (cuticula) compusa din chitina cu grosime de 
cca 1 mm si membrana germinativa (proligera) derivate din parazit si o a treia membrana, cea mai 
externa, perichistul sau adventitia sau ectochist produsa de gazda. Perichistul rareori mai gros de 
cativa milimetri este compus in intregime de celulele gazdei fiind rezultatul raspunsului inflamator al 
organismului. Functional acest acest strat asigura protectia mecanica si nutritia parazitului. Membrana 
externa proprie a chistului este formata din lame concentrice de chitina, este elastica, de culoare 
albicioasa, impermeabila pentru germeni si semipermeabila pentru diverse substante alergogene. 
Membrana germinativa (endochistul) este stratul cel mai intern, fiind reprezentat de o membrana 
granulara, subtire, transparenta si care genereaza prin inmugurire vezicule proligere (care la randul lor 
vor forma scolecsi), vezicule fiice si lichidul hidatic; nu este aderenta de membrana cuticulara si are 
permeabilitate diferita de aceasta.| 1,2,3,5,6] 

Rata cresterii chistului hidatic variaza mult si este mai rapida la copil dacat la adult. Diametrul 
chistului creste cu pana la 5 cm pe an. Orice chist ce creste in diametru de la 6 la 7 cm trebuie 
indepartat chirugical. Rata de crestere a chistului hidatic pulmonar este de obicei mai rapida decat in 
alte organe, in principal datorita presiunii negative si elasticitatii tesutului pulmonar. 

Taenia Echinococcus are o existenta parazitara dubla: starea adulta ca vierme in intestinul 
unor animale din familia canide - (caine, lup, vulpe, sacal) si starea larvara, sub forma de chist hidatic, 
in viscerele unor animale-gazda intermediare (ierbivore, rozatoare) si accidental la om. 

Aceste doua cicluri au fost descrise de Deve, omul intervenind accidental in aceste cicluri. 

Etapele marelui ciclu sunt reprezentate astfel; in cazul viermelui ce paraziteaza intestinul 
cainelui ultima proglota se detaseaza de scolex eliberand ouale, eliminate la exterior prin fecale. Ouale 
sunt ingerate de gazda intermediara. 

In tractul gastrointestinal al gazdei intermediare, inclusiv la om, sucurile gastrice dizolva 
cuticula si pun in libertate embrionul hexacant. Procesul, descris de Smith in 1968, este reprezentat de 
atasarea embrionului cu ajutorul carligelor de peretele intestinal duodenal si jejunal, patrunzand in 
venulele mezenterice, pana la nivelul venei porte. In procente de 50-60% (Toole si colaboratorii, 
1960) se fixeaza la nivelul ficatului unde daca nu este distrus de fagocite dezvolta un chist. La nivelul 
circulatiei portale, unii embrioni cu dimensiuni ce nu depasesc 0,3 mm pot trece de filtrul hepatic si pe 
calea venelor suprahepatice si venei cave superioare, ajung la nivelul inimii drepte si apoi la nivelul 
capilarelor pulmonare. Plamanii sunt al doilea loc al dezvoltarii parazitului (Pieters si colab., 1976). 
Fixarea si dezvoltarea hidatidei este mai frecventa la nivelul plamanului drept si in lobii inferiori. 

O alta cale posibila de intrare a parazitului in plaman este calea limfatica, cale contestata de 
unii autori. De asemeni poate ajunge direct intro ramura a venei cave inferioare si apoi la nivel 
pulmonar ocolind filtrul hepatic. 

Burgos si colaboratorii, 1999 sustin ca boala poate fi contractata prin inhalarea aerului 
contaminat cu parazitul. 

Micul ciclu de evolutie poate fi explicat prin posibilitatea chistului de a se sparge, urmarea 
fiind dezvoltarea in tesuturile gazdei de noi chisti, explicand aparitia echinococozei secundare.[2,3,5] 


Manifestarile clinice 
Chistul hidatic necomplicat, intact nu prezinta manifestari clinice specifice. Simptomatologia 


chistului hidatic, atunci cand exista, depinde de mai multi factori: topografia chistului, volumul sau, 
stadiul chistului (complicat, necomplicat), varsta bolnavului (la copii poate aparea nanismul hidatic). 

Chistul hidatic necomplicat se manifesta prin: 
-simptome subiective — 
- durere toracica inconstanta, fiind prezenta mai ales in chisturile periferice si in cele voluminoase, 
—  dispneea prezenta numai in cazul chisturilor voluminoase sau in cele multiple uni si bilaterale, 
— tusea este prezenta destul de rar ca simptomatologie si se datoreste iritatiei pleurale in cazul 
chistului subpleural sau infectiei chistice, 
—  hemoptizia este rar prezenta, si alaturi de tuse prevesteste aparitia complicatiilor; [2,3] 
- simptome obiective 
- apar in cazurile cu chist hidatic voluminos; 
- bombarea hemitoracelui cu evazarea spatiilor intercostale, 
- prezenta la percutie a unei matitati tipic lichidiene, 
— la auscultatie se remarca abolirea murmurului vezicular si a vibratiilor vocale, 
— prezenta nanismului hidatic la copii. [1,2,3] 


Chistul hidatic complicat prezinta simptomatologie polimorfa, in functie de tipul 
complicatiei. a) fisura chistului (stadiul de preruptura) — daca se face intro bronsie cu evacuarea 
lenta a continutului, poate avea simptomatologie discreta: tuse productiva cu expectoratie 
seromucoasa, hemoptizii. Dupa evacuarea continutului chistului infectarea cavitatii restante modifica 
simtomatologia. 

b) ruptura chistului si evacuarea sa reprezinta cea mai frecventa si cea mai grava 
complicatie a sa. 

Conform teoriei Prof. Coman pentru ruperea chistului hidatic sunt necesare trei conditii: 

1. prezenta fistulelor bronsice, 
infectia perichistului si 
3. existenta traumatismului static si dinamic de mecanica ventilatorie. [1,3] 

c) ruptura chistului hidatic intro bronsie produce un tablou clinic grav, fiind reprezentat de 

vomica (semn patognomonic), cu urmatoarele caracteristici: 

ci) este brutala, 

cii) insotita de chinte de tuse, 

ciii)este rapida, 

civ)volumul este in raport cu dimensiunile chistului, 

cv) se elimina un lichid specific (incolor, limpedeca “apa de stanca”, cu gust amarui, salciu, 

poate contine fragmente de membrana hidatica asemanatoare albusului de ou — bolnavul 
isi scuipa diagnosticul). [1] 


Complicatiile ce pot fi generate de vomica hidatica sunt: 

a. inundatia traheo-bronsica sau chiar sindrom Mendelson, cu stop respirator; 

b. soc anafilactic cu urticarie, convulsii, edem Quinke; 

c. complicatii hemoragice; 

d. complicatia obligatorie practic, reprezentata de supuratia cavitatii perichistice. 

Ruptura chistului in pleura poate realiza tabloul clinic al unui pneumotorax manifestat prin: 
— junghi toracic violent, 
— tuse iritativa, 
— dispnee intensa, 
—  hipersonoritate timpanica, disparitia murmurului vezicular. 

Evacuarea continutului sau in pleura produce hidropneumotoraxul, urmat apoi de 
piopneumotoraxul hidatic. 

Sauerbruch si Thomas comunica perforatia exceptionala a hidatidei in esofag cu constituirea 
unei fistule eso-bronsice.[1,3,5] 


Examenul imunologic al pacienţilor cu CHP 


Procesele imune in hidatidoză prezintă o serie de elemente caracteristice datorită relațiilor 
particulare care se stabilesc intre organismul gazdă şi parazitul invadant. 

Spre deosebire de alte parazitoze, in hidatidoză se produce intre parazit şi gazdă un schimb 


permanent de fracțiuni antigenice filtrabile, ceea ce face ca ,,impregnarea antigenică” a organismului 
invadat să fie mult mai importantă in raport cu alte boli parazitare. 

Astfel chisturile hidatice pot fi clasificate după Rosas-Costa in: 

- chisturi hidatice imunoactive (au cuticula fisurată sau ruptă, permitand trecerea tuturor fractiunilor 
sensibilizante); 

- chisturi hidatice imunoselective (au cutcula intactă, permitand filtrarea numai a fractiunilor 
polizaharidice); 

- chisturi hidatice private de imunitate (au cuticula mult ingroşată, ce nu permite trecerea nici unei 
facțiuni antigenice). 

Cuticula joacă un rol de ultrafiltru față de moleculele mari de albumină, in timp ce lasă să 
treacă in ambele sensuri peptone degradate, coloizi, cristaloizi şi unele substanţe lipidice, ceea ce face 
ca originea constituientilor lichidului hidatic să fie mixtă. Deci in hidatidoză există un adevărat 
"mozaic antigenic’’, care poate fi răspunzător de variate răspunsuri imunologice din partea 
organismului gazdă. 

Răspunsul imunologic in stările de hipersensibilitate imediate prezintă trei elemente de bază: 
producerea de anticorpi specifici tip IgE, eozinofilia şi mastocitoza. Ele apar fiind induse de 
subpopulatia limfocitară Th2 a celulelor T: CD4+. Producerea de IgG este stimulată de Il-4; 
eozinofilia de Il-5 şi mastocitoza de Il-3 şi Il-4. 


Diagnostic 


Hidatidoza pulmonara poate evolua multi ani, asimptomatic sau cu simptomatologie usoara, 
nespecifica, (dureri toracice, urticarie, tuse, spute, hemoptizie). Simptomatologia este diferita in 
functie de stadiul si evolutia hidatidozei. Din aceste motive de cele mai multe ori chistul hidatic 
pulmonar este descoperit intamplator, cu ocazia unei radiografii pulmonare efectuate pentru o 
simtomatologie nespecifica. 

Anamneza este foarte importanta prin retinerea urmatoarelor informatii: profesia, domiciliul 
(zone endemice). 


Explorari paraclinice 


Eozinofilia cu valori intre 5-12% poate orienta diagnosticul catre aceasta afectiune. Aceasta 
investigatie nu este insa specifica pentru diagnostic.[ 1] Apare in 20%-34% din cazuri (Faust si Russel, 
1964). 

Intradermoreactia Cassoni cu antigen hidatic uman. 

Reactia Weinberg-Parvu de fixare a complementului. 

Metode serologice-imunochimice dintre care amintim: dubla difuziune QUCHTERLONY, 
contraimunelectroforeza, metoda de imunofluorescenta (indirecta) si reactia ELIZA. 

Examenul sputei poate evidentia prezenta de material hidatic (membrana, celule fiice, 
scolecsi) si este patognomonica pentru chistul hidatic fisurat sau rupt in arborele traheo-bronsic. 

Examenul radiologic - in ciuda aparitiei unor importante metode de investigatie imagistica 
examenul radiologic ramane in continuare cea mai accesibila metoda de diagnostic. In chistul hidatic 
necomplicat imaginea se prezinta ca o opacitate rotunda sau ovalara, bine delimitata, omogena, de 
intensitate subcostala, de tip lichidian, “ca trasa cu compasul”. Examenul scopic poate oferi elemente 
suplimentare, ca semnul Brjozovsky si Lindberg, cunoscut ca “respiratia chistului”, ce consta in 
modificarea dimensiunilor si formei opacitatilor in functie de inspir si expir. In chistul hidatic 
complicat se descriu diverse semne radiologice.[3,5] 

I. In stadiul de preruptura observam imaginea de semiluna clara la polul superior al chistului 
ce poarta numele de pneumochist. 

II. In stadiul de ruptura se descrie imaginea de piopneumochist hidatic (imagine cavitara cu 
nivel de lichid orizontal sau ondulant, neregulat), iar in fazele mai tardive ale rupturii hidatidei dupa 
evacuarea lichidului, cand mambrana ramane retentionata pe fundul cavitatii perichistice, radiologic 
apare o imagine cavitara cu pereti subtiri, net delimitati de parenchimul pulmonar si care contine 

membrana hidatica retentionat. In cazul evacuarii printr-o fistula larga atat a lichidului cat si a 
membranei hidatice, apare aspectul de pneumochist hidatic. 

Alte aspecte radiologice intalnite cu frecventa mai redusa: in cazul ruperii chistului in 
cavitatea pleurala intalnim pneumotorax plus opacitate ovalara in fundul de sac pleural posterior, in 
ruptura concomitenta in bronsie si cavitatea pleurala gasim imagine hidroaerica parenchimatoasa si 
hidropneumotorax, in echinococoza pulmonara secundara apar opacitati multiple, in chistul hidatic 
pulmonar periferic evacuat in cavitatea pleurala cu membrana integra se realizeaza un pneumotorax 
spontan si echinococoza pleurala heterotopica (Raveira). 


Imagine radiologica de chist hidatic pulmonar cu nivel hidroaeric 


Tomografia computerizata poate releva opacitate rotund ovalara, net delimitata de 
parenchimul inconjurator, cu densitate lichidiana insa fara adenopatii mediastinale sau hilare. 


CT toracic: chist hidatic pulmonar drept 


Examenul RMN este util in special in chistul hidatic pulmonar complicat. Se vizualizeaza 
detasarea membranei, reactia locala a gazdei, eventuale comunicari intre chist si arborele bronsic. 
Poate evidentia de asemeni regresia chistului in timpul tratamentului cu albendazol. 

Ecografia releva caracterul transsonic al formatiunii. Decelarea unor opacitati chistice si la 
nivel hepatic sustin originea parazitara a formatiunii chistice pulmonare, avand in vedere asocierea 
frecventa a celor doua localizari. 

Bronhoscopia poate evidentia stenoza bronsica partiala sau totala, care insa trebuie 
interpretate numai in contextul afectiunii.| 1,4] 
Diagnosticul pozitiv 


Diagnosticul pozitiv al chistului hidatic pulmonar necomplicat este sugerat de examenul 
anamnestic, de apartenenta pacientului la o zona endemica, de prezenta unor semne clinice minore 
(durere toracica, tuse neproductiva, dispnee moderata). In favoarea diagnosticului pledeaza: opacitatea 
radiologica omogena, lichidiana, ovalara, bine circumscrisa ale carei diametre se modifica cu fazele 
respiratiei; eozinofilia simpla si provocata, intradermoreactia Cassoni si reactia de fixare a 
complementului Weinberg-Parvu, metode serologice si imunochimice. 

Diagnosticul pozitiv al chistului hidatic complicat este sustinut de examenul clinic, de 
prezenta vomicii, de prezenta scolecsilor in sputa, de examenele radiologice patognomonice deja 
mentionate. 


Diagnosticul diferential 


Diagnosticul diferential trebuie facut cu: 

1. forme tumorale de tuberculoza (tuberculom sau caverna plina) insa intalnim si alte leziuni 
bacilare concomitente, ex sputei este pozitiv, IDR la tuberculina, etc. 

2. tumori bronho-pulmonare benigne: fibrom, condrom, leiomiomul, hamartomul. Sunt rare si 
deseori diagnosticul definitv este conturat in timpul interventiei chirurgicale. 

3. tumori bronho-pulmonare maligne primitive; in cancerul bronho-pulmonar diagnosticul se 
pune pe baza bronhoscopiei cu biopsie, CT cu sau far punctie tumorala, RMN. 

4. determinari pulmonare secundare unice sau multiple; investigatiile releva organul cu cancer 
primitiv. 

5. malformatii congenitale bronho-pulmonare; chistul bronhogenic, sechestratia pulmonara cu 
aspect chistic, chist aerian infectat; diagnosticul se pune pe baza ex CT sau in urma 
interventiei chirurgicale. 

6. malformatii cardio-vasculare; chist pleuro-pericardic, anevrism de aorta, limfangiosarcoamele, 
anevrismul arterio-venos intrapulmonar. 

7. diafragmul “en brioche” pune probleme de diagnostic cu chistul localizat in lobii inferiori, de 
folos este examenul ecografic. 

8. tumorile chistice mediastinale; chistul gastro-enteric, neurinomul, chistul dermoid, lipomul 
mediastinal, sunt utile pentru diagnostic tomografia computerizata, RMN, mediastinoscopia, 
pneumomediatinul. 

9. chistul hidatic de dom hepatic; scintigrafia hepatica este relevanta, clasic se recomanda 
inducerea pneumoperitoneului, procedeu la care s-a renuntat. 

10. diverse afectiuni pleurale; pleurezia inchistata, pleurezia interlobara. 

11. tumori maligne si benigne parietale toracice cu dezvoltare intratoracica; sarcoame parietale cu 
extensie intratoracica, abcese reci, displazie fibrochistica. 

12. chistul hidatic pulmonar primitiv complicat trebuie diferentiat de abcesul pulmonar care 
prezinta aceleasi caractere radiologice. 

13. bula de emfizem cu nivel lichidian si chiar de hernia diafragmatica. 

14. ruperea chistului in pleura trebuie diferentiata de pneumotoraxul spontan, pleurezii 
parapneumonice, pleurezii neoplazice.[1,3,4,5] 

Evolutia spontana a bolii hidatice pulmonare este spre complicatii in 99,9% din cazuri. 


Complicatiile hidatidozei pulmonare sunt reprezentate de: 


— infectia chistului hidatic, 

- hemoragia din vasele de neo-formatie sau dintr-o ramura a unei artere functionale, 

- ruptura chistului hidatic ce duce la dezvoltarea hidropneumotoraxului si ulterior duce la aparitia 
piopneumotoraxului hidatic, 

— evacuarea in cavitatea pleurala cu dezvoltarea unei echinococoza pleurale secundare, 

- foarte rar ruptura chistului in organe vecine — (esofag), 

- vomica cu inundarea arborelui traheo-bronsic urmata de insuficienta respiratorie cu moarte 
imediata, soc anafilactic, si echinococoza secundara bronhogena. 
Tratament 


Tratamentul chistului hidatic pulmonar este numai chirurgical, insa un tratament medical 
adjuvant este necesar intotdeauna. 

Tratamenul medical poate reprezenta singurul tratament numai in unele cazuri cu chist hidatic 
pulmonar de mici dimensiuni. 

Pentru tratamentul medical se utilizeaza inca din anul 1970, derivati ai benzimidazol: 
mebendazol utilizat in doze de 15-20 mg/kgcorp/zi, albendazolul sulfoxid in doze de 10-15 
mg/kgcorp/zi si praziquantelul, tratamentul fiind urmat de rezultate incurajatoare atat in etapele 
preoperatorii cat si in cele postoperatorii. Ca efecte secundare ale acestor compusi mentionam: 
cresterea reversibila a aminotransferazelor, dureri abdominale, cefalee, leucopenie, anemie, anorexie, 
alopecie, vertigo, astenie. Chiar daca in urma tratamentului parazitul este omorat, datorita neeliminarii 
membranei hidatice se produce infectarea acesteia si aparitia supuratiei pulmonare, impunand 
tratamentul chirurgical.[5] 


Viziune clasică a tratamentului chirurgical al CHP 


Chistul hidatic cu localizare pulmonară a fost menționat pentru prima dată de către Geoffrey şi 
Dupuytren (1804), iar prima intervenţie chirurgicală intrun caz de chist hidatic pulmonar a fost 
efectuată de Freteau din Nantes, Franţa (1812). In 1893 Bobrov efectuează echinococcectomie 
pulmonară cu inchiderea cavității hidatice. 

In Romania prima operaţie de chist hidatic pulmonar a fost efectuată de Constantin Severeanu 
(1840-1930), iar Toma Ionescu, Leonte, lacubovici, Bălan, Hortolomei, Carpinişan, Juvara, 
Făgărăşanu, Burlui, Coman, Constantin Tabarna ş.a. au avut contribuţii deosebite in domeniul 
tehnicilor chirurgicale de exereză ale chistului hidatic cu localizare pleuro-pulmonară, descriind 
numeroase procedee de rezolvare chirurgicală ale acestuia. 

Diverse tehnici chirurgicale au fost descrise de Pely (1985), Xu Ming Quian (1985), 
Carpinişan (1960), Gottlieb, Parotă, Pesamosca (1957), Coman (1983). 

In 1890 la Congresul de Chirurgie de la Moscova s-a stabilit că tratamentul chistului hidatic 
este exclusiv chirurgical. 

Pe parcursul a două secole strategia chirurgicală a chistului hidatic pulmonar s-a perfecţionat, 
fiind condiţionată atat de experiența acumulată in această direcție cat şi de succesele chirurgiei in 
general, prin ce şi se explică discuţiile apărute in privinţa terminologiei medicale şi clasificării 
procedeelor chirurgicale in această patologie, oglindite de diferiți autori ca Livov (1956), Askerkhanov 
(1960), Vahidov, Islambekov (1972), Deineka (1985). 

O sinteză mai reuşită pare a fi clasificarea lui Askerkhanov (1960): 

- echinococectomia deschisă cu drenarea lojei chistului (uni- şi bimomentană); 

- echinococectomia inchisă (capitonaj, marsupializare, tamponadă biologică ş.a.); 
- echinococectomia ideală (enuclearea chistului); 

- rezectia pulmonară atipică, lobectomia, pulmonectomia. 

In literatura de specialitate sunt descrise numeroase tehnici de rezolvare chirurgicală a 
hidatidozei pleuro-pulmonare, toate incercand să rezolve cele două mari probleme: 
- evacuarea intactă a chistului hidatic sau evitarea diseminării acestuia; 

- lichidarea cavităţii poshidatice. 

Abundenta tehnicilor chirurgicale dovedeşte că, practic nici o metodă nu intruneste criteriul 
ideal de rezolvare a celor două mari probleme, cu atat mai mult, că hidatidoza se poate grefa pe teren 
afectat de diverse patologii ca astmul bronşic, bronşite obstructive, fibroze pulmonare, care 

In trecut pana la aparitia anesteziei cu intubatie oro-traheala, chirurgii se temeau de pericolele 
pneumotoraxului chirurgical si recomandau abordul chistului hidatic in doua etape: crearea unei 
simfize pleurale si apoi ulterior punctionarea chistului cu evacuarea acestuia si a membranei hidatice 
in procedeul denumit Lamas-Mondino. 

Tratamentul chirurgical 


Tratamentul chirurgical este singurul tratament eficace, indiferent de forma evolutiva a 


hidatidozei pulmonare complicata sau necomplicata, si de topografia sa. Tratamentul chirurgical poate 
fi tratament chirurgical de exereza sau conservator. 


Tratamentul chistului hidatic pulmonar necomplicat 


Evacuarea continutului chistului se poate face dupa o prealabila inactivare a parazitului cu 


alcool sau solutie hipertona de clorura de sodiu 10%, prin punctionarea aspirativa cu ac subtire 
(ARCE) sau ac gros (Finochietto), este urmata de extragerea membranei hidatice si dezinfectarea 
cavitatii perichistice. 


l. 


2. 


Dintre procedeele de extragere intacta a hidatidei mentionam: 
procedeul Dubau prin care dupa incizia perichistului la nivelul meridianului cel mai mare se 
patrunde intre chist si perichist si se extrage membrana hidatica. 
procedeul Hugon este similar cu deosebirea ca sectionarea perichistului se face la jonctiunea 
cu parenchimul pulmonar normal. 
- In procedeul Coman se recomanda extragerea parazitului cu hidatida intacta prin 
abordarea spatiului perichistic prin pneumotomie la distanta urmata de disectia digitala a 
bresei si largirea acestui spatiu prin tractiune centrifuga cu ajutorul celor doua indexuri 
aplicate pe perichist, usurand extragerea intacta a veziculei hidatice. 
procedeul Perez-Fontana tenteaza extragerea membranei hidatice impreuna cu adventicea. 
Prezinta risc crescut de hemoragie, aeroragie. 
procedeul BARRETT - punctionarea chistului cu un ac subțire şi evacuarea unei mici cantități 
de lichid hidatic pentru detensionarea chistului şi apoi se face o incizie a perichistului la 
nivelul exteriorizării chistului şi se extrage apoi hidatida.[3] 


Dupa extragerea hidatidei printr-unul din procedeele mentionate trebuie realizat cel de-al 


doilea deziderat al tratamentului chirurgical al chistului hidatic pulmonar si anume tratamentul 
cavitatii restante. Posibilitatile de realizare a acestui deziderat sunt urmatoarele: 

procedeul  Posadas-Carpinisan — excizia marginilor perichistului pana la nivelul 
parenchimului si se lasa cavitatea “aplatizata” sa dreneze in cavitatea pleurala. Este indicata in 
chiste periferice cu fistule bronsice mici. 

procedeul Geroulanos — utilizat in chiste centro-lobare; se practica drenajul cavitatii restante 
cu un tub subtire, drenajul aspirativ al cavitatii pleurale, cu sutura plagii perichistului fara 
fistulorafie. 

procedeul Juvara — se excizeaza marginile perichistului, se sutureaza fistulele bronsice si se 
plmbeaza cavitatea cu mioplastie cu lambou pediculat din muschiul intercostal. 

Desfiintarea cavitatii perichistice prin capitonaj cu fire circulare de nylon, etajata, insa fara 
fistulorafie, procedeu Coman C. 

procedeul Dor — in care se face fistulorafie si se desfiinteaza cavitatea prin capitonaj cu fir de 
burse etajate. 

in modificarea Horvat şi Nicodin se inchid fistulele bronşice cu fire resorbabile, se evită 
pneumopexia, iar după inchiderea pneumotomiei se drenează cavitatea restantă cu un tub scos 
prin contraincizie cu o ansă de 7-10 cm intre pulmon şi peretele toracic, in aşa fel incat 
mişcările respiratorii să nu ducă la smulgerea tubului din cavitate.[1] 

Piesa operatorie: membrana proligera si celule fiice 
Tratamentul chistului hidatic pulmonar complicat: 


—  piopneumotoraxul hidatic — necesita initial tratament antibiotic cu spectru larg, urmat de evacuarea 
colectiei pleurale printro pleuromie minima, urmand ca dupa stabilizarea starii generale sa se 
efectueze toracotomie cu indepartarea membranei hidatice si efectuarea decorticarii pleuro- 
pulmonare. 


Tratamentul de exereza pulmonara este indicat in anumite situatii: 


- rezectiile pulmonare in cazul chisturilor hiadatice voluminoase ce ocupa intreg lobul pulmonar, in 
cazul accidentelor vasculare importante 

-  rezectiile tipice si atipice au indicatii in chistele pulmonare cu supuratii si scleroza intensa, cu 
stenoze bronsice ireversibile cu lipsa de expansiune a parenchimului pulmonar dupa evacuarea 
hidatidei 

— de asemeni tratamentul de exereza este indicat si in echinococoza alveolara.[2] 


Trebuie utilizata o sonda endotraheala cu dublu lumen pentru a preveni asfixia 
intraoperatorie cu componente din chistul hidatic in timpul interventiei chirurgicale. [2] 


Forme particulare de chist hidatic pulmonar: in cazul chistelor bilaterale unice sau 
multiple Prof. Coman le abordeaza bilateral, simultan prin toracotomii succesive; ca beneficii se 
mentioneaza folosirea la miscarile respiratorii in postoperator a ambelor difragme, spitalizare de scurta 
durata. Se poate practica abordul bilateral succesiv la 3-4 luni de la prima interventie. 

Chirurgia toracoscopica poate fi utilizata in chistele hidatice necomplicate. 

Procedeul AKHAN (1994) punctionarea chistului sub CT, cu evacuarea continutului sub 
protectie de mebendazol. 

Procedee endoscopice descrise de autori algerieni constau in evidentierea fistulei bronsice, 
urmata de aspirarea lichidului hidatic si a membranei hidatice. Procedeul este riscant si poate fi 
incomplet in chisturile hidatice mari. 

Complicatiile postoperatorii sunt reprezentate de: hemoragia postoperatorie, empiemul 
pleural, persitenta lojei perichistice, supuratia cavitatii restante, dezvoltarea echinococozei secundare. 


Tratamentul chirurgical modern al CHP 
Istoria medicinei este ghidată de doi parametri: cunoştinţele şi ideile medicale pe de o parte şi 
dezvoltarea ştiinţelor şi tehnologiei pe de altă parte. Colaborarea stransă intre aceste două parti a dus la 


apariţia unor noi metode de tratament, inclusiv a endoscopiei medicale. in 1910, Jacobeus folosind un 
cistoscop, realizează prima manevră toracoscopică cu scopul de a explora cavitatea pleurală şi de a 

desfiinta aderentele pleurale in vederea facilitarii colapsului pulmonar utilizat in perioada respectiva ca 
tratament al TBC-ului pulmonar (operaţia Jacobeus). Debutul endoscopiei chirurgicale moderne 
datează cu anii 60 prin lucrările intense ale lui Semm in laparoscopie şi Wittmoser in toracoscopie. 
să incerce efectuarea prin toracoscopie sau chirurgie toracică video asistată a intervențiilor pe care le 
realizau in mod obişnuit prin toracotomie clasică. In ultimul deceniu chirurgia toracoscopică a 
progresat spectaculos, atat din punct de vedere tehnic cat şi a gamei de intervenţii practicate. 

Dacă cu cativa ani in urmă se practicau doar intervenţii pe sistemul nervos vegetativ, 
intervenţii pentru rezolvarea pneumotoraxului spontan, la moment dispunem de posibilitatea de 
implementare a metodelor endoscopice şi pentru chistul hidatic pulmonar. Creaţia in acest domeniu 
este cu atat mai valoroasă cu cat ea poate să scoată in evidență mai multă pricepere, inteligență şi 
uneori inspirație in fata situațiilor inedite. La ora actuală, literatura de specialitate utilizează doi 
termeni pentru definirea chirurgiei toracice mini invazive: 

- TSVA (toracoscopie video-asistată) - intervenţii chirurgicale efectuate in exclusivitate prin trocare; 

- CTVA (chirurgie toracică video-asistata) - termen mai larg, care include intervențiile 

ghidate toracoscopic şi intervenţiile efectuate pe cale de abord mixtă: toracoscopică asociată cu mini- 
toracotomie. 

Principalele obiective ale chirurgiei toracoscopice au fost definite de către Landreneau (1992) 
şi urmăresc: 

- scăderea durerii şi complicatiilor postoperatorii legate de toracotomie largă şi de 
limitarea antalgică a mişcărilor respiratorii; 
- să nu se sacrifice principiile curative ale chirurgiei toracice clasice. 

Dacă diferenţa dintre toracoscopia diagnostică şi cea terapeutică a fost intotdeauna clară, cele 
mai mari confuzii au aparut in ceea ce priveste definirea graniţei dintre toracoscopie videoasistată şi 
chirurgia toracica video-asistată (CTVA). Diferenţa esenţială intre cele două tipuri de proceduri o 
constituie modul de vizualizare a imaginii: in cazul toracoscopiei aceasta se realizează prin 
intermediul unui telescop, fără existenta unei minitoracotomii, in timp ce in cazul CTVA există o 
minitoracotomie de acces, coastele fiind depărtate cu ajutorul unui minidepărtător. Această 
minitoracotomie este folosită pentru introducerea instrumentarului pentru palparea şi manipularea 
structurilor intratoracice, precum şi pentru extragerea țesuturilor rezecate. in timpul interventiei, 
chirurgul poate privi campul operator prin minitoracotomie (CTVA cu vedere directă), pe monitorul 
video, sau poate alterna cele doua moduri de observatie ale campului operator. In privinţa termenului 
de minitoracotomie a existat o tendință din partea chirurgilor de a folosi alti termeni, care pe de o parte 
să estompeze diferenţele dintre toracoscopie şi CTVA, iar pe de altă parte să sublinieze traumatismul 
chirurgical minim la care urma să fie supus pacientul in cazul CTVA. S-a născut astfel termenul de 
chirurgie minim invazivă (Minimally Invasive Surgery — MIS), (Wickman şi Fitzpatrick). Cushieri 
considera insă aceasta terminologie, MIS, ca fiind inadecvată, deoarece induce pacientul in eroare, in 
ceea ce priveşte riscurile asociate acestui tip de chirurgie, sugerand un risc scăzut al acestor intervenţii. 
Totodată, Cuschieri subliniază şi inadvertenta semantică a folosirii termenului de minim invaziv: 
termenul de “invaziv” avand un caracter absolut este oarecum incorect a incerca a-l cuantifica — mai 
mult sau mai putin invaziv. El propune termenul de chirurgie cu acces minim (Minimal Access 
Surgery — MAS). Cu toate ca observaţiile făcute de catre Cuschieri sunt corecte, termenul chirurgie 
minim invazivă a cointeresat părerea majoritatii pacienților şi a multor autori din literatura medicală. 

Echinococectomia endovideochirurgicală la ficat pentru prima dată este menţionată de către 
Khoury din Beirut (1994). Becmeur (Hopital de Hautepierre, Strasbourg, Franţa, 1993) printre primii 
realizează chistectomie toracopscopică video-asistată pentru CHP, urmată de Ricardo Pettinari 
(Chubut, Argentina 1995), Aliev, Krotov (Cazahstan, 1995). Problemele, cu care se confruntă astăzi 
metoda toracoscopică de abordare a chistului pulmonar, pe langă cele standard, se numără şi cea a unei 
metode debutante, care necesită execuţie de mare precizie, fiabilitate in utilizare: 

- abordul toracoscopic care asigură o rază eficientă de acțiune a instrumentarului la toate etapele 
operaţiei; 

- riscul de contaminare pleurală in timpul punctiei şi manipulatiilor de extragere a membranei 
proligere; 

- procedeul de inactivare a parazitului; 

- riscul hemoragiei greu de stăpanit, in caz de localizare in profunzime a chistului pulmonar; 

- modalitatea de lichidare a cavitatii restante. 

Dezvoltarea continuă a instrumentarului folosit in toracoscopie, alături de perfecţionarea 
roboților chirurgicali (Zeus, AESOP, da Vinci) vor lărgi considerabil sfera indicatiilor acestui tip de 
chirurgie şi vor determina totodată cresterea confortului chirurgical al operatorului. Aceşti factori 
alături de asigurarea unor linii de transmisii de date de mare viteză vor contribui decisiv in 
implementarea telechirurgiei şi telementoring-ului, termeni care deşi pentru multi medici par acum un 
vis indepărtat, au căpătat consistenţă in centre de excelență ale practicării chirurgiei cu acces minim ca 
Strasburg sau New York. 

Dar trebuie să conştientizăm faptul, că endovideochirurgia este doar o metodă la etapa actuală 
timpului intelectul chirurgical maturizat de secole, cu atat mai mult, nu pot fi sacrificate principiile 
fundamentale de dragul perspectivei ambitioase. Bineinteles că, chirurgia minim invazivă se va 
dezvolta in continuare prin performarea instrumentarului, a tehnicii chirurgicale şi a specialiştilor. 


Prognosticul afectiunii este in general favorabil, boala fiind perfect curabila. Fara tratament 
evolutia naturala a afectiunii este spre complicatii. Forma silvatica a echinococozei pulmonare este 
mult mai benigna decat cea pastorala, si ca urmare nu necesita un tratment specific, rezolvandu-se 
spontan. 

Aceasta forma nu produce echinococoza secundara si nu cauzeaza soc anafilactic. 

Complicatiile postoperatorii sunt influentate de marimea si numarul chistelor, precum si de 
tipul interventiei chirurgicale. Rata de recurenta este foarte mica, cu mortalitate perioperatorie practic 
absenta. 

Glanda mamara 


Se dezvoltă embriologic din creasta mamară (începând cu axilă şi terminând cu regiunea 
inghinală), amănunt important pentru existența mamelelor supranumerare. 
Delimitarea regiunii mamare (insertie) : 
° medial: sternul 
lateral: linia axilară anterioară 
superior: coastă III 
inferior: coastă VII 
Rol: la bărbat: structură rudimentară; la femeie: secreția lactată, rol secundar sexual. 
Structură: acini glandulari formând 15-20 lobuli ce conduc prin canale spre mamelon. Această 
structură e înconjurată de țesut gras (mai mult pre’ şi retromamar) şi are prelungiri (mai importante 
cele orientate axilar, cranial si sternal). 
La exterior, relieful prezintă areola mamară si mamelonul. 


Irigatia: 
° artere mamare externă (din axilară) şi internă (toracică internă), 
e ramuri ale arterelor intercostale II-VI, toraco-acromială, toracică supremă. 
e limfaticele: foarte importante în patogenia cancerului, alcătuiesc 2 reţele, superficială 


şi profundă perimamelonar, care sunt interconectate şi formează: 
un curent limfatic principal, spre axila de aceeaşi parte, cu sau fără staţie intermediară (ggl. la 
marginea marelui pectoral: Sorgius, şi între pectorali: Rotter) 
În axilă există 6 grupe ggl. care sunt structurate în 3 staţii (Berg) : 


l. lateral de micul pectoral există 4 stații dintre care 3 drenează limfa de la sân 
De retropectoral : grupul axilar intermediar 
3. medial de micul pectoral: grupul apical 
un curent limfatic secundar : 
spre grupul mamar intern (intratoracic) 
° spre axila de partea opusă (limfatice presternale) 
° inferior, în ggl. epifrenici 
Fiziologie: 
Există perioade evolutive si involutive, în trepte : 
= postnatal - dezvoltare sub influența hormonilor materni (mamela secretă “lapte de 
vrăjitoare”) 
7 stagnare prepubertara 
7 evolutie pubertara 
a stagnare 
x evolutie în gestație şi pregătire pentru secreție 
= lactatie 
x prima involutie mamara 
g stagnare între sarcini 
" involutie senescenta. 


Toate acestea se petrec sub actiunea a 3 hormoni: estrogeni, progesteron şi prolactină. Tiroida, 

suprarenalele, epifiza, placenta influenţează şi ele glanda mamară. 

Explorarea clinică : 
° anamneza furnizează date familiale (afecțiuni mamare, tiroidiene, ovariene), 
fiziologice (menarha, nr. de sarcini, lactatie, durată şi calitatea afecțiunii, menopauza), 
patologice (afecțiuni mamare, tiroidiene, anexiale...) şi terapeutice (contraceptive, tratamentele 
afecțiunilor amintite) 
. inspecția precizează poziţia glandei, simetria, mobilitatea în cursul mişcării braţelor, 
deformări permanente sau induse, coloratia tegumentelor, vascularizatia, toate raportate la 
cadrane. 

Impartirea pe cadrane a sânului : 


1. cadranul superointern - SI 
2. cadranul inferointern - II 
3. cadranul superoextern - SE 
4. cadranul inferoextern - IE 
5. cadranul central - CC 

6. prelungirea axilara - PA 


palparea da date despre supletea pielii, aspectul pliului cutanat, prezenta formatiunilor 


tumorale sau a placardelor, a ganglionilor axilari. 

Explorarea imagistică : 

Imagistica mamară tinde să standardizeze rezultatele conform scorului BIRADS formulat de Asociaţia 
Americană a Radiologilor, potrivit căruia: 


0. — explorarea nu poate fi interpretata—trebuie repetată în condiții optime sau 
făcute alte explorări imagistice 

1. — aspectul este normal—controale periodice normale 

2 — leziunile sunt sigur benigne—tratament specific, monitorizare normală 

3. — leziunile sunt foarte probabil benigne (sub 2% pot fi maligne) —alte probe 
imagistice sau urmărire la intervale scurte (1-3 luni) 

4. — leziunile sunt suspecte (riscul de a fi maligne este între 2 şi 98%)—impune 
citologie sau biopsie şi urmărire la intervale scurte 

5. — leziunea este aproape sigur malignă (peste 98%)—biopsie sau excizie şi 


tratament adjuvant 


In măsura posibilului topografia mamară va fi raportată orar/cartezian (după axe orare 1-12, 
menționând distanța fata de axul mamelonar şi profunzimea, iar raportările se vor face in sistem 


metric. 


Explorările posibil de aplicat sanului sunt: 

transiluminarea mamara (diafanoscopie) 
termometria cutanată (initial cu termocupluri, actualmente cu videocamere in 


infraroşu) realizând o hartă policromă a temperaturii sânului. 


. Rx : - mamografia ce etalează sânul sub 3-5 KgF (dureroasă!) şi utilizează 2- 
3 expuneri pentu fiecare sân, cel mai frecvent folosit mijloc de screening 

- mamografia digitală cu explorare matricială cu evaluare prin analiza 
fractalilor (vede spiculi şi microcalcificări, markeri pentru tumorile maligne) 

- mamografia 3D digitala (full field digital tomosynthesis) reconstruieste 3D 
multiple proiecţii simultane ale sânului sub diferite unghiuri, ceea ce elimina 
suprapunerile generatoare de rezultate mamografice false; comprimă o singură dată 
sânul, nu de 2-3 ori ca mamografia standard 

- galactografia: opacifierea cu substanţe de contrast (lipiodol, omnipaque) 
administrate prin cateterizarea canalelor galactofore 

- pneumomamografia cu CO; 

- arteriografia selectivă a art. toracice int. şi ext 


Fig. | Galactografie (ectazii ductale) 

° ecografia mamara evidențiază formațiunile lichide, solide, diferențiază chistele şi 
ectaziile ductale, relevă sensibilitatea şi compresibilitatea sub transductor, vizualizează 
vascularizatia (Doppler), explorează compresibilitatea structurilor lezionale (elastografie); 
poate ghida în timp real punctia citologică. Varianta 3D a ecografiei este in curs de evaluare 
diagnostică. Ecografia armonică cu transductor panoramic, cameră de imersie, Doppler tisular 
şi elastografie, oferă în orientarea ductală date anatomice comparabile cu RMN. Are o 
contribuție majoră în diagnostic şi este folosită în screeningul pacientelor ce refuză 
mamografia sau cu: 

- inflamații mamare dureroase 

- mastoză fibrochistică 

- sani “densi” mamografic 

- varsta sub 35 ani 

- sarcina in evolutie 

- implante siliconice 

Fig.2 Eco-elastografie (microcancer de 4mm) 


° RMN evidențiază în contrast cu gadolinium angiogeneza tumorală la aproape 98% din 
cancerele invazive şi 50% din cancerele in situ (!!!), precizează mult mai bine extensia locală, 
discriminează leziunile de modificările postterapeutice, evidențiază multicentricitatea 
lezională; deşi este foarte scumpă, americanii o preconizează ca screening al persoanelor la 
mare risc (posesoare de gene BRCA 1 si 2); este relativ nesigură însă în precizarea patologiei 
benigne, caz în care se recurge la ecografie sau biopsie. 


Fig. 3 RMN mamar (displazie) 


e tomodensitometria (costisitoare) oferă date cu valoare similară echografiei 2D cu 
costuri mai mari şi iradiere semnificativă (nu este recomandată) 

e xerografia: peste placa de seleniu impresionată Rx, se supraadauga perle de polistiren, 
obținându-se o imagine în relief sugestivă, dar incomod de stocat 

e scintigrafia mamară cu izotop P”, relevând modificări în metabolismul acizilor 
nucleici, cu preţul unei iradieri persistente. 

° imagerie optică dinamică a sânului (DOBI) ce utilizează diode LED care furnizează 
lumină intensă la limita infrarosului ce transiluminează sânul $i este receptionata de o cameră 
performantă. Este sesizată angiogeneza tumorală a cărei concentrație crescută de hemoglobină 
absoarbe mai multă lumină roşie. Sunt analizate multiple imagini la grade de compresiune a 
sânilor diferite. 

e PET-scan utilizează glucoza marcată cu pozitroni pentru a evidenția alterări 
metabolice de tip tumoral. Este extrem de costisitoare şi greu disponibilă, dar poate fi prima 
care să depisteze recidive sau metastaze milimetrice. 


Anatomia patologică : 


> citologie directa (din secreția mamelonara sau amprentare), şi indirectă (punctionarea 
tumorii cu ac fin) 
> biopsia (cea mai importanta) 


Fig. 4 Trusa de biopsie instrumentala 


Poate beneficia de ghidajul imagistic (stereotaxie mamografică sau RMN sau ghidare real-time 
ecografica) pentru direcționarea punctiei şi precizarea locului prelevării. Aceleaşi oportunități pot servi 
marcării leziunii prin plasarea unor jaloane (fir-ghid sau harpon, suspensie de carbon, clipuri metalice, 
pelete) pentru a servi urmăririi localizării sau a îndruma rezectia. 

e punctia aspirativa cu ac fin (concludenta in 90% cazuri) 


e punctia cu ace speciale şi dispozitive bioptice 
° punctia vacuum-asistată 
e punctia prin foraj (contraindicata in cazul tumorilor suspectate de malignitate) 
e biopsia excizională (sectorectomia cu examen extemporaneu), oferind diagnosticul de 
certitudine 
Anomaliile mamare 
> numerice (amastie uni/bilaterala = lipsa mamelei/lor, polimastie = mamele 
supranumerare) 
> de talie (micro/macromastie = sani exagerat de mici/mari 
> ale plăcii areolo-mamelonare (atelie uni/bilaterală = lipsa mamelonului/oanelor, 


politelie = mameloane supranumerare, mamelon ombilicat) 
Traumatismele sânului 


Traumatismele (contuzii sau plăgi) pot determina echimoze, hematoame sau infecții mamare, riscul 
crescând dacă sânul prezintă deja o altă afecţiune. 

Citosteatonecroza mamară 

* Cauze: traumatisme, hematom intramamar, leziuni vasculare directe cu necroză ulterioară, chirurgia 
de micşorare a sânului (mamoplastie reductionala). 

* Clinic: tumefactie nodulară prost delimitată, dură, dureroasă, aderenta la piele si la straturile 
profunde, retractă mamelonul. Ganglionii axilari pot fi măriţi, sensibili, cu consistență elastică. 

* Diagnosticul e stabilit prin: sonoelastografie, biopsia excizională şi examenul extemporaneu. 

* Tratament: sectorectomie. 


Inflamatiile acute ale sânului 


Afecteaza tesutul glandular (mastite) sau tesutul perimamar (paramastite: supra / infra-mastite) 
Etiopatogenie: Frecvente in perioadele de alăptare. Dacă se desfaşoară in afara lactatiei, sunt datorate 
unei alte afecțiuni mamare (tumoră, chist, displazie). 

Cauze determinante: germeni patogeni (stafilococ, rar streptococ), fungi (candida) 

Cauze favorizante: igiena precară, traumatisme, lactaţie, tulburări endocrine (la nou-nascuti, 
pubertate, menopauză), diabet, imunodepresie. 

Căi de propagare: 


° directe: traumatisme ce determină fisuri, mici eroziuni (ragade). Propagarea 
canaliculara se face la glandă, cea limfatică la grăsime. 
° indirecte: cale hematogenă (septicopioemii). 


Anatomie patologică: 

Localizare uni sau bilaterală. Asemănator cu galactoforita (lapte cu puroi). Sindrom inflamator cu 

extindere rapidă în tot sânul, însoțit de adenită axilară. 

Examen clinic: 
° inspecție: marirea de volum a unui sector sau a întregului sân, congestie, tegumente 
păstoase, edem (lasă godeu). există circulație colaterală venoasă (Haller), microleziuni 
(ragade) sau alte leziuni, pot exista focare la distanță (stomatologice, sinusale, anexiale) 


° palpare: durere, hipertermie locală, cu sau fără fluctuență, la compresie digitală se 
exprimă lapte şi puroi (trimis la LAB), adenopatie satelită. 
° semne generale: febră, frison, alterarea stării generale. 


Paraclinic: leucocitoză cu neutrofilie si deviere la stânga a formulei leucocitare, din secretii se face 
examen bacteriologic (frotiu colorat Gram, cultură cu antibiograma). Ecografic se constată o colecție 
hipoecogenă fără semnal Doppler, compresibilă, cu contur neregulat si pereți groşi cu congestie 
perilezională, patologia mamară asociată. 

Diagnosticul se stabileşte pe baza simptomatologiei si elementelor obiective. Evidentierea puroiului in 
lapte se face cu ajutorul unei comprese (laptele e absorbit, puroiul nu). Argumentarea sa este 
paraclinica (ecografic şi bacteriologic). 

Diagnosticul diferenţial se face cu: 


° angorjarea sanului (congestie mamară), se produce fiziologic dacă glanda nu e 
complet golita de lapte. Apare o tumefactie uniformă, fără inflamație. Dispare după mulgere. 
° mastită acută carcinomatoasa apare la tinere în timpul gestatiei sau lactației. Este o 


inflamație evidentă, cu febră si adenopatii frecvente. Cultura din secreție e negativă, iar la 
punctia aspirativa se observă celule neoplazice. 

Forme clinice topografice: 
e mastita acută (descrisă mai sus) 
abcesul premamar (supramastita), afectează tesutul adipos superficial. Este o 
inflamație acută, care evoluează spre profunzime, spre axilă, sau fistulizează, evacuand puroi. 
Se însoţeşte de adenită. 
° abcesul retromamar (inframastita): inflamatia țesutului grăsos retromamar, evoluat de 
la o mastita ce realizează un abces în “buton de cămaşă”. Fluctuenţă in santul submamar, cu 
semne inflamatorii mai nete. Mişcarea sânului e însoțită de durere. 
. abcesul tuberos este o inflamație acută a glandelor sudoripare areolare, se aseamănă 
cu hidrosadenita. Durerea e mai putin intensă. E o tumoră cu localizare perimamară, de 
culoare roşie-albăstruie, dureroasă, de dimensiuni variabile (Imm — 2cm).  Fistulizează 
spontan. 

Forme clinice evolutive: 


° mastita (forma descrisă) 

° flegmonul difuz al sânului apare în condiții de imunitate scazută, cuprinde toate 
tesuturile, difuzează producând necroză. 

. flegmonul lignos (lemnos) e o inflamație subacută, cu creştere în volum, însoţită de 


durere şi evolutie spre fibroză supurativă. 


Forme clinice clasificate după vârstă: 
* In afara lactatiei_: 


° mastită la nou-nascut: sânii cresc, seamănă cu “sticla de ceas”, duri, durerosi, grefarea 
infecției evoluând spre supuratie. 

e mastita pubertară la baieti: se vindecă spontan sau evoluează spre supuratie. 

° mastită în premenopauza: tumefactie ferma, aderentă la piele, însoțită de adenită, 


poate preceda apariția cancerului. 


* Diagnosticul se pune pe biopsie. 

Tratamentul e cel al mastitei : Profilactic: igiena locală înainte si după alăptare, golirea de lapte a 
sânului. Curativ: medicamentos (în fază de galactoforită), întreruperea alăptării cu golirea sânului, 
antibiotice, antiinflamatoare; local: pansamente alcoolizate, antiseptice. Chirurgical (în abcesele 
constituite): sub anestezie generală se fac incizii in zone de max. fluctuenta, radiar la sân sau în șanțul 
submamar. Drenajul e obligatoriu. Se administrează antibiotice, antiinflamatoare, bromocriptină = 
antiprolactinic (pentru scăderea secreției lactate) 


Inflamatiile cronice ale sânului 


1) Forme nespecifice : 


° abcesul cronic rezultă ca urmare a unei mastite acute netratate sau inadecvat tratate. E 
o tumoră nodulară, mobilă, dureroasă, însoțită de edem, adenită, din care punctia extrage 
puroi. Opacitate neregulată mamografic, cu structură mixtă neomogenă ecografic. Tratament: 
incizie/extirpare, drenaj, antibioterapie. 

° galactocelul e o tumoră lichidiană inflamatorie, conținând lapte alterat. Evoluează 
dintr-un abces cronic deschis într-un canal galactofor pe care-l obstruează, determinând 
retentia. Local se observă central o cavitate cu pereți fibrosi si conținut cremos-cazeos sau 
lactescent. E bine delimitată, fermă sau pastoasă, cu edem perilezional (godeu), de obicei nu e 
însoțită de adenopatie. Este mamografic opacă, hipoecogenică. Tratamentul e chirurgical 
(extirpare). 


2) Forme specifice : 

° tuberculoza sânului: în perioada de activitate genitală a femeii, se propagă pe cale 
hematogenă sau limfatică, determinând forme locale (abces rece intraglandular), diseminate 
(noduli multipli), forme pseudoneoplazice. La incizie/punctie se evacuează cazeumul. 
Microscopic se evidențiază foliculii Köster. Evoluează cu adenită. Tratament 
tuberculostatice, sectorectomie. 

° sifilisul doicilor (foarte rar). Sunt întâlnite urmatoarele forme ale sifilisului: şancrul 
mamar (leziune/fisura, determină distructia mamelonului, fără durere, cu microadenopatii 
axilare); sifilidele (pe tegument, areola, mamelon, mici infiltratii rozate); gome mamare (sifilis 
terțiar, evoluţie nodulară, apoi ramolisment, apoi ulcerare. Nodulii sunt duri, mobili, fara 
adenopatie, tind să se aglomereze, evoluează cu fluctuenta, ulceratii cu margini ascuţite şi 
crater cu aspect murdar). Tratamentul: antibiotic şi chirurgical (extirparea gomelor). 

° candidoza mamară: dureri intense ce opresc alăptarea. Tratament: antimicotice 

° actinomicoza mamară: noduli izolati, multipli, care pot conflua si fistuliza, exprimând 
o secreție gălbuie, grunjoasă. Tratament: antibiotice, chirurgical: rezectia sectorului sau chiar 
mastectomie. 


- Manual de chirurgie pentru studenti - 
Leziunile displazice ale sânului 


1) Mastoza fibrochistică (boala Reclus) 

Etiopatogenie : mai frecventă la 30-45 ani. 

Cauze: sunt incriminati factori endocrini (hiperestrogenism, insuficiență luteală, creşteri ale 
prolactinemiei, hipotiroidism). Ar fi favorizante stresul, alimentaţia tip „fast food” şi consumul 
regulat de alcool şi cofeină. 


Morfopatologie: 
° Macro: chisturi multiple conținând lichid galben-brun, în atmosferă scleroasă. 
. Micro: microchisturi înconjurate de pereți fibrosi, cu epitelii cilindrice. În jur: țesut 


mamar cu tendinţă la atrofie. Proliferarea epitelială e responsabilă de transformarea malignă 
(risc relativ de 1,2-2,5 ori mai mare ca normalul). 


Clinic: 
° Durere ciclică ce apare după ovulatie si încetează la menstra (mastodinie). 
° Posibilă secreție mamelonară, prin mai multe orificii, frecvent bilaterală, ocru-brun- 
verzuie 
° La palpare se simte o tumoră neregulată (placard), mobilă, sensibilă, adesea în 


cadranul supero-extern, eventual cu adenopatii axilare sensibile. 
Diagnosticul este evocat de aspectul clinic şi mamografic (opacitati regulate, variabile, cu 
macrocalcficări) si e confirmat de examenul ecografic (formațiuni rotund-ovalare transonice, cu 
accentuare posterioară a semnalului, fără semnale Doppler în interior, cu artefact tricolor 
sonoelastografic). 
Diagnosticul diferential se face cu: 


° tumori benigne, 
° mastită cronică, 
. galactocel, 
° cancer mamar. 
Tratament: 
e medicamentos (sub 35 ani, în formele circumscrise, incipiente) : hormonoterapie 


generală sau topică cu progesteron, antiinflamatoare, antioxidanți (Vitamina C), facilitanti ai 
diferentierii (Vitamina E), Vitaminele A şi B6, magneziu, extract de Agnus castus (Femicur, 
Mastodynon), Cimicifuga (Remifemin) sau de Primula (Evening PrimRose), antiprolactinice, 
blocanti de estrogen-receptori (tamoxifen, raloxifen). Minipilula contraceptivă, tratarea 
anexitelor, echilibrarea funcţiei tiroidiene, administrarea de anxiolitice sau antidepresive poate 
favoriza vindecarea mastozei. 

° chirurgical (în absența răspunsului la tratament după 6 luni, în caz de creştere rapidă a 
volumului sau în suspiciunea de malignizare — risc de 2,5-4 x N în formele cu proliferări vii 
sau atipice!): sectorectomie, cadrantectomie sau mastectomie subcutanată, toate cu examenul 
extemporaneu al piesei anatomice. 

2) Chistul solitar 


° morfopatologie: tumoră mare bine delimitată, cu pereți tapetati de epiteliu cilindric 
sau cubic, cu scleroza acinilor, cu conținut galben-verzui până la brun. 

. etiopatogenie: frecvent in preclimax. 

° clinică: tumoră mobila, bine delimitată, sensibilă, ce creşte rapid, fără adenopatii 
axilare. 

° Paraclinic: opacitate/imagine transonică rotundă izolată, citologie benignă cu elemente 
spumoase 

° tratament chirurgical: sectorectomia (dacă după evacuarea completa prin punctie, 


chistul se reface). 

Tumorile benigne ale sânului 


Pot avea originea în orice ţesut mamar. 
Clasificare după originea tisulară: 


. conjunctive: lipoame, fibroame 

e epitelio-conjunctive: adenolipoame, adenofibroame 
° epiteliale: adenoame, papiloame intracanaliculare 

° heterotopice: condroame, osteoame 

° vasculare: angioame, angiosarcoame 


Clinic: localizari multiple, net delimitate, mobile, posibile influenţe hormonale, creştere lentă, fără 

adenopatie, fără semne cutanate. 

Forme anatomoclinice: 

1) adenofibromul mamar, cea mai frecventă tumoră benignă a sânului. 
. Morfopatologie: structură epitelioconjunctivă: tumorete de dimensiuni diferite, dure 
şi încapsulate, alb roşietice pe secțiune, cu mici cavități chistice. Micro: membrana bazală e 
integră, cu proliferare epitelială acino-ductală şi proliferare fibroasă pericanaliculară, cu sau 
fără evolutie intracanaliculară. 


° Clinic: apare între 20-30 ani, localizat în periferie, poate fi întâlnit si la bărbați. 
. Imagistic: opacitate sau imagine hipoecogenă circumscrisă de capsulă ecogenă, cu ax 


lung paralel cu pielea, vascularizatie normală, relativ compresibilă. Evoluează lent. 
Transformarea malignă (sarcomatizare) e excepţională. 
2) tumoră Phyllodes e un fibroadenom ce evoluează intracanalicular, cu arhitectură de „frunză de 


x» 


ferigă” şi creştere rapidă, poate degenera în sarcom (10%). 


° Etiopatogenie: mai frecvent la adolescente şi in premenopauză. 

. Clinic: tumori cu evoluţie rapidă, de consistență fermă neomogenă, fără adenopatii, 
fără semne cutanate. 

° Imagistic: opacitate sau formațiune hipoecogen neomogenă cu „model de ferigă” 


3) adenomul mamar pur: proliferare epitelială (e rar). E întâlnit în forma acinoasă sau tubulară. 

4) tumorile heterotopice (f. rare) se dezvoltă prin metaplazie (a țesuturilor locale) sau din incluziuni 
embrionare (teratoame). Pot suferi transformare malignă. 

5) angioamele sunt tumori moi, confluente, imprecis delimitate, cu evolutie lentă. 

Tratamentul este chirurgical, cu examenul histopatologic al piesei anatomice. 


Stările precanceroase 


Sunt diferite afecțiuni ce pot degenera neoplazic, riscul relativ (Rr) fiind apreciat după clasificarea 
Dupont si Page. 


° leziuni neproliferative: majoritatea displaziilor chistice (Rr mic, de 1,2 -1,5 x N) 

° leziuni proliferative fără atipii: displazii cu adenoze (Rr moderat, de 1,5 -2,5 x N) 

° leziuni proliferative atipice: Hiperplazii Ductale/Lobulare Atipice (ADH, ALH) 
depistate bioptic sau mastita cu plasmocite (Rr mediu, de 2,5 -5,5 xN) 

° Carcinoame Ductale/Lobulare In Situ (DCIS, LCIS) sau boala Paget (Rr major, de 5,5 
-10x N) 


Leziunea canceroasă (risc de 1/8-1/10 pe parcursul vieții unei femei!) are un substrat morfologic bine 
precizat şi o evoluție infraclinică îndelungată. Ea e precedată de o serie de afecțiuni cu risc de 
transformare malignă: 


Mastită cu plasmocite 
Are etiologie necunoscută, se dezvoltă ca o reacție de corp străin. 
Anatomie patologică: 


e tumoră are pe secţiune o culoare galben-brun, cu conţinut purulent 
° microscopic : infiltrate interstitiale limfo-plasmocitare bogate 
Clinic: 
° pacientul standard e o femeie între 20-30 ani, la câțiva ani după alăptare. 

° debutul e precoce, cu inflamatie locală sau care cuprinde întreaga glanda, în urma 
careia apare o tumefactie neregulată, imprecis delimitată şi nedureroasă, care poate retracta 
mamelonul şi poate infiltra tegumentele. 
° la comprimare se exprimă o secreție seropurulentă 
Paraclinic, aspectele imagistice sunt necaracteristice, iar citologia este bogată, cu frecvente 
plasmocite şi elemente epiteliale prezentând unele elemente atipice. 
Evolutia se face spre malignitate. 
Tratament: sectorectomie cu examen extemporaneu. Mastita cu plasmocite ne obligă la mamectomie 
totală simplă! 


Boala Paget 
Este o dermatoză care precede cancerul mamar şi prezintă leziuni microscopice specifice. 
Anatomia patologică : descrie 2 grupe de leziuni : 

1) cutanate, eczematiforme (cruste, congestie şi prurit) pe mamelon şi areolă, evoluând spre ulceratie. 
Micro: pe biopsie cutanată se observă în epidermul eczematizat celule Paget (mari, cu citoplasma 
clară, vacuolara, cu nuclei voluminosi, multipli nucleoli şi mitoze). Prezente in epiderm, absente în 
derm, nu seamănă cu cancerele spino” sau bazocelular. Prezintă caracter discheratozic (stratificarea 
stratului cornos cu perle cheratozice). 

2) tumora, localizată frecvent central: cancer epitelial cu punct de plecare canalele galactofore, 
glandele sebacee şi sudoripare. Micro: numeroase mitoze atipice, monstruozitati nucleare, prezintă 
celule Paget. 

Patogenie (ipoteze): 

a) discheratoza, frecvent precanceroasă, determină transformarea celulelor Malpighi în celule Paget, 
se pierd legăturile intercelulare (desmoliza), determinând diseminarea neoplazică. 

b) boala debutează ca o tumoră a epiteliilor glandulare, leziunile cutanate fiind secundare. 

Clinic: 


° apare la femei între 40-60 ani, afecțiunea fiind frecvent unilaterală. 

. debutează ca o eczema cutanată, cu vegetatii cornificate, evoluând spre ulceratie 
policiclică, pruriginoasă, NEdureroasă, cu evoluţie lentă (în ani). 

° cicatrizarea poate determina retractia mamelonului si, in timp, se remarcă apariția 
formațiunii tumorale. 

° adenopatiile axilare pot fi prezente. 


Diagnosticul se stabileşte pe elementele clinice şi pe biopsia de piele şi tumoră. 
Diagnosticul diferential se face cu: 


° leziuni luetice (goma ulcerată) 
° leziuni de lupus eritematos 

° TBC 

° psoriazis 


Tratamentul e chirurgical: 

- în etapa în care nu există adenopatii axilare: mamectomie totală cu iradierea regiunii pectorale, 

- dacă există adenopatii, se face mamectomie radicală şi radioterapie. 

Neoplaziile intraepiteliale 

Proliferările atipice ce nu depăşesc membrana bazală sunt actualmente clasificate ca neoplazii 
intraepiteliale ductale (DIN) sau lobulare (LIN). Ele includ hiperplaziile atipice ductale (ADH) sau 
lobulare (ALH), asimilate unor carcinoame in situ pe cale de constituire, precum şi carcinoamele in 
situ, ductale (DCIS) sau lobulare (LCIS). 

Diagnosticul, deşi uneori aceste leziuni pot fi simptomatice prin patologia asociată, este exclusiv 
paraclinic. 

Mamografia poate constata microcalcificări pulverulente nesistematizate, ecografia ductală observa 
proliferări epiteliale (dar nu le poate preciza tipul), RMN poate observa angiogeneza tumorală la 50% 
dintre carcinoamele in situ. 

Un contingent semnificativ îşi datoresc diagnosticul unor biopsii „accidentale”, care explorează alte 
leziuni displazice vizibile imagistic. 

Microscopic se prezintă ca proliferări ce obliterează ductul sau destind şi ocupă lobulul, cu celule ce 
prezintă anizocitoză, nuclei hipercromi inegali, cu nucleoli evidenti, cu limite imprecise, prezentând 
relativ frecvente mitoze şi atipii de grade variate. Histoarhitectonica este modificată in proporții 
variable şi cu extindere diferită (hiperplaziile atipice nu depăşesc o unitate terminală ducto-lobulară) 
Evoluţia se face spre dezvoltarea neoplasmului (micro)invaziv, cu risc relativ de malignizare conform 
încadrării în clasificarea Dupont şi Page, cuprins între 5 şi 10 x N. 

Tratamentul este exclusiv chirurgical, exereza cu verificare marginilor de rezectie. Disectia axilară 
nu este necesară, dar urmărirea trebuie să se facă la intervale scurte. 


Tumorile maligne ale sânului 
Din punct de vedere al țesutului de origine, pot fi sarcoame, epitelioame. 


Sarcomul mamar 
Este o tumoră rară (1:100 de cancere mamare), apare în jurul vârstei de 40 ani şi are etiopatogenie 
necunoscută. 
Anatomie patologica : 
Tumoră neregulată, de mari dimensiuni, cu creştere rapidă, prezentând o capsulă de ţesut alb 
translucid. Pe secţiune se observa insule solide, gălbui, mici chisturi cu conţinut galben-verzui, 
delimitate de pereți cu aspect neregulat. 
Microscopic : - celule alungite (sarcom fuzocelular) 

- celule rotunde (sarcom rotundocelular) 
* Adenosarcomul e o degenerare a liniei conjunctive a unui adenofibrom, pornind frecvent de la o 
tumoră Phyllodes. 
Clinic : 
Afectiunea debutează lent, fiind multă vreme asimptomatică, poate determina nevralgii. Sânul e mare, 
boselat, cu tegumente subtiri şi dilatatii venoase evidente, cu sau fără eroziuni. Consistenta e 
neregulată, variind de la dur la fluctuent, cu aderenţa tegumentelor la tumoră şi retractie mamelonară. 
Propagându-se doar pe cale hematogenă, nu şi limfatică, nu există adenopatii axilare. 
Diagnosticul se pune pe prezenţa tumorii circumscrise dar neregulate, de consistență variabilă, cu 
circulaţie venoasa foarte accentuată (hipervascularizatia este remarcată ecografic şi prin RMN), fără 
adenopatii axilare, cu examen extemporaneu pozitiv. 
Diagnosticul diferenţial se face cu abcesul cronic şi tumora Phyllodes. 
Evoluează spre metastazare hematogenă şi creştere locală. 
Tratament : mamectomie totală. 


Cancerul mamar 

Etiopatogenie : Este rar la femeile tinere şi bărbaţi (1-2%). 

Simplul fapt de a fi femeie plasează într-o categorie de risc, frecvenţa creşte în preclimax (40-49 ani) 
şi in postclimax (50-70 ani). La femei e prima localizare ca frecvenţă (1/8-1/10 dintre femei!), fiind 
urmat de cancerul gastric si de col. Incidenta a crescut de la 1/13 in 1970, la 1/11 în 1980 şi 1/9 în 
1992. Mortalitatea prin cancer de sân este de 15%, a fost prima cauză neoplazică de deces feminin 
până în 1985, de când conduce cancerul pulmonar. 

Deşi se descriu cancere de sân familiale şi există gene demonstrate cu risc (BRCA 1 şi 2), 90-95% din 
cancerele de sân sunt fără istoric familial. Negresele, femeile din țările occidentale şi japonezele au un 
risc mai mare. 

Cauzele sunt necunoscute, dar există o serie de factori favorizanti : 


° leziuni displazice (cu proliferare atipică — risc de până la 5 ori mai mare!) 

° stări precanceroase (mastita cu plasmocite, Paget, carcinom in situ) — risc până la 10 
ori mai mare 

. tulburări hormonale (pacientele cu cancer mamar au în antecedente diferite tulburări 


hormonale, de fertilitate şi lactaţie). Terapia antiestrogenică determina involutia tumorilor 
primare sau secundare. Menarha precoce, menopauza tardivă, primă naştere peste 35 ani sau 
absentă, alăptare scurtă sau lipsa ei, terapie substitutivă prelungită a menopauzei sunt factori 
de risc recunoscuţi 

° factori genetici (există familii cu cazuri multiple de neoplazii mamare. Dacă mama a 
avut cancer de sân, riscul pacientei creşte de 3 ori iar dacă a fost bilateral, o rudă sub 30 de ani 
sau mai multe rude au prezentat cancer mamar, riscul creşte de 5 ori, apartenența la 
BRCA Isau2 creşte riscul la 85%!) şi rasiali (negrese, japoneze,...) 
e factori metabolici (obezele şi diabeticele au risc crescut) 
° factori alimentari (abuzul de alcool şi grăsimi) 

Anatomie patologica : 

Macroscopic se poate prezenta în: 


1) forma nodulară: nodul dur, prost delimitat, alb-gălbui. 

2) forma schirogenă: placard nodular cu o mare retractie fibroasă adiacentă. 
3) forma encefaloidă: de consistență moale si friabilă, ca a țesutului cerebral. 
4) forma coloidă: tumoră moale dar cu cavități cu lichid gelatinos. 


Microscopic : - epitelioame glandulare cu celule cilindrice sau cubice 

- epitelioame papilare ce corespund vegetatiilor intracanaliculare 

- forme alveolare reprezentate de celule poligonale asezate in gramezi 

- forme medulare cu proliferări celulare în cordoane 
Toate aceste forme prezintă celule cu anizocitoză, nuclei tahicromatici şi mitoze atipice, care 
invadează structurile mamare normale şi le dezorganizează, fiind aprovizionate de o re-ea vasculară 
bogată, dar dezordonată, cu densitate mărită a celulelor endoteliale (neoangiogeneză tumorală). 


Forme anatomoclinice : 

Mastita carcinomatoasă afectează mai frecvent femei gravide sau care alăptează, prezintă semne ale 
unei inflamații acute a întregului sân, cu adenopatie, cu evoluţie galopantă. Chirurgia i se adresează 
doar după avort şi radio/chimioterapie. 

Formele acute/subacute apar în afara lactaţiei la tinere, cu evoluţie rapidă şi adenopatii. 

Cancerul mamar în sarcină se interconditioneaza negativ, evoluţia cancerului accelerându-se cu 
precocitatea vârstei la care se pproduce apariţia. 

Cancerul chistic este o tumoră elastică cu conţinut brun. Pe secțiune apar vegetatii intrachistice. 
Cancerul encefaloid este o tumoră moale, cu aspect de fluctuenta, e frecvent la tinere, poate determina 
ulceratii. 

Cancerul schiros reprezintă o atmosferă de proliferare conjunctiva, având mai multe forme : 


° schir atrofic, la femeile în vârsta, evoluează lent, în 10-15 ani, cu retractia 
mamelonara, a întregului sân şi a peretelui toracic 
e schir pustulos: noduli multipli subcutanati, descrişi ca noduli de permeatie 


(diseminare intraglandulară) duri, nedurerosi. Ulcerează şi se infectează, dând un aspect 
supurativ. Invazia se face pe cale limfatică. 
° schir in chiurasă prezintă o platoşă conjunctiva ce realizează invazia peretelui toracic, 
evoluând mai rapid ca celelalte forme. 
Cancerul mamar la vârste avansate poate evolua lent şi predominent local. 
Cancerul de sân la barbat (1-2% din cancerele mamare) diferă de cel al femeii prin evoluție şi 
metastazare mult mai rapide datorită dezvoltării într-un volum mamar redus. 


Diagnostic 

Sunt necesari 2-8 ani până când tumora devine accesibilă diagnosticului clinic. De aceea debutul e 
insidios şi greu de precizat în timp. 

Evolutia morfologică infraclinică se face în etape 

1) Monerocitomul prezintă celule neoformate, libere. Nu are corespondent clinic. Celulele migrează 
local sau la distanță, reprezentând sursa de progresiune, recidivă şi metastaze. Neavând legături 
vasculare, celula se hrăneşte prin imbibitie. Tumora e radio” şi chimiorezistentă. 

2) Clona malignă constă într-o grupare de celule neoplazice de dimensiuni microscopice. Tumora nu 
e evidentiabila clinic. Apar legături vasculare. 

3) Tumora invaziva, în care formațiunea tumorală este elementul caracteristic clinic şi anatomic. 
Celulele maligne şi stroma realizează importante legături vasculare cu gazda. Este radio’ şi 

chimiosensibilă. Este important de precizat rata de dublare a tumorii (T2, care poate fi între 30-180 
zile). 


Examenul clinic: 

În perioada de stare, pacienta prezintă de obicei un nodul nedureros, dur, imprecis delimitat, de formă 
neregulată, eventual consistență neomogenă. 

Este posibil să fie asociate semne cutanate (reţea vasculară peritumorală, hipertermie locală, 
îngroşarea dermului cu imposibilitatea realizării pliului cutanat cu apariția semnului de „coajă de 
portocală” sau persistenta acstui aspect infiltrativ, în evoluţie ulceratia cutanata şi infectarea sa) sau/şi 
mamelonare (retractie sau ombilicare mamelonară) sau imobilizare profundă. Manevra Tilleaux 
evidențiază imobilizarea tumorii mamare în timpul unei contractii izotonice a pectoralului mare (în 
rezistență opusă adductiei active a braţului). 

Poate fi prezentă adenopatia axilară, care este fermă sau dură, nedureroasă, poate fi voluminoasă sau 
poate realiza blocuri prin aglutinarea mai multor ganglioni tumorali. 

Tardiv, tumora poate depăşi graniţele sânului prin treneuri dure sau noduli congestiv-cianotici duri 
(noduli de permeatie limfatică). 

Rareori se întâlnesc semnele generale de impregnare neoplazică (scădere ponderală, facies pământiu, 
paloare, astenie), chiar şi în stadii avansate. 


02/08/2005, 
Fig. 6 Cancer mamar invaziv 


Ar trebui însă făcute eforturi pentru depistarea cancerelor mamare în faza lor infraclinică, in care 
tumora nu este încă palpabilă, prin strategii de screening imagistic (actualmente mamografic, probabil 
eco-RMN în viitor). 


Paraclinic : 
Tumora poate fi evidenţiată prin : 
e Rx: mamografie, mamografie digitalică (net mai sensibilă decât cea convențională) 


prezintă neregularitatile formaţiunii tumorale, neomogenitatea sa, prezența de spiculi şi 
microcalcificări, semne de infiltrare a dermului, a plăcii areolo-mamare sau pectoralului, 
adenopatia axilară. Diagnosticul poate fi asistat de computer Prin analiza spetrului fractal. 

e ecografia (ductala) poate evidentia (foarte precoce) neoplazia (arată o tumoră 
neregulata, hipoecogena, neomogena, cu dezvoltare verticală, cu halou ecogen şi atenuare 
posterioară, cu îngroşarea ligamentului Cooper corespunzător ei, hipervascularizată anarhic, 
necompresibilă, eventual cu infiltrare dermică sau a fasciei pectorale) 


e RMN cu contrast relevă foarte devreme angiogeneza tumorală, însă cu o specificitate 
redusă (doar circa 55%). 
° biopsia stabileste diagnosticul de certitudine 


- punctia aspirativa cu ac fin: citologia, stabileste diagnosticul cu o precizie de 90%. 
- biopsia excizionala cu examen extemporaneu precizează diagnosticul în proporție de 98% 

- examenul la parafină oferă diagnosticul precis (100%) 
e markerii tumorali CA-15.3 sau Ag carcinoembrionic, alfa-fetoproteina (mai putin 
specifici). Dar absența markerilor nu este argument împotriva neoplaziei! Au valoare 
prognostică dacă sunt initial crescuţi (normalizarea postterapeutică a lor e un argument al 

absenței țesutului tumoral, creşterea ulterioară pune în gardă asupra recidivei sau dezvoltării 
metastazelor) 


Stadializarea cancerului mamar (după OMS) 
Clasificarea TNM (Tumora, Noduli limfatici, Metastaze) 
T is (tumoră în situ: descoperită anatomopatologic, fără semne clinice) (DCIS, LCIS) 
T; (tumoră de 0-2 cm): 

- Tia : 0-0,5 cm, 

- Tip : 0,5-1 cm, 

- Tie: 1-2 cm 
Tz: 2-5 cm 
T3: 5-10 cm 
Ta: peste 10 cm sau invadarea structurilor perimamare : 

- Taa fascia şi muschiul pectoral, 

- T% cutanat + ulceratii, 

- T4: ambele infiltrari, 

- T4q = mastită carcinomatoasa 


No fără adenopatii 
N, ganglionii de aceeaşi parte palpabili : Nia ggl. + semne inflamatorii, N ggl. fermi, cu suspiciune 
de meta gg. 
N: ggl. de aceeaşi parte fixati la structurile adiacente sau între ei (aglutinati) 
N; ggl. supraclaviculari sau contralaterali 
Mu fără metastaze 
M; metastaze : cerebrale (Mj pr), osoase (Mj po), pulmonare (M; 1), hepatice (M1 n) 
Dar într-o formulă, oricare din acesti parametri poate fi neprecizat (ex. TIN.M,). 
Stadializarea cancerului (diagnostic stadial): 
Stadiul 0 : Tis No Mo 
Stadiul I : Tı sau T> cu No sau Nya şi Mo 
Stadiul II : T; sau T, cu Ny, şi Mo 
Stadiul III : oricare T, N2 sau N; şi Mo 
Stadiul IV : oricare T, oricare N cu M; 
Diagnosticul diferenţial se face cu: 
- alte tumori mamare maligne (sarcoame, limfoame primitive sau secundare) 
- tumori mamare benigne (Phillodes, adenofibroame, etc) 
-  steatonecroza mamară 
- unele forme de displazie mamară. 
Evolutie şi prognostic 
Evolutia poate fi: 
° locală, progresivă, cu evoluție suparficială sau profundă (ulceratii, autoamputatii, 
sângerare, infectarea necrozelor) 
° regională cu diseminare în ggl. axilari, supraclaviculari, mamari interni (limfedem, 
nevralgii brahiale) 
e sistemică cu metastazare in creier, oase, plămân şi ficat, însoţită de sindroame 
paraneoplazice (tromboflebită migratorie, embolii, hipercalcemie, etc.) 
Poate recidiva local după extirpare, mai ales în cazul rezectiei insuficiente (margini pozitive sau 
apropiate, sub 5 mm). Stadii considerate incipiente, pot avea deja micrometastaze în momentul 
diagnosticului. 
Se afirmă că recidiva locală nu influențează supraviețuirea, iar limfadenectomia axilară are doar valoare 
prognostică. 
Tratamentul cancerului de sân 
Este complex şi stadial. Presupune combinaţii ale următoarelor mijloace terapeutice utilizate simultan 
sau secvențial: 
> chirurgie de exereza (radicala, conservatoare sau oncoplastica) 
> chirurgie reconstructiva 

chimioterapie 

radioterapie 

hormonoterapie 

imunoterapie 

Chirurgia de exereză 

Chirurgia radicală. Are drept scop îndepărtarea completă a țesutului neoplazic. Pentru aceasta, 
operația radicală (mamectomia radicală Hallsted), initial standardul chirurgical pentru cancerul 
mamar, îşi propunea extirparea completă a sânului afectat (cu tegumente, placă areolo-mamelonară, 
grăsime pre” şi retromamară) împreună sau în bloc cu muşchii pectorali (mare şi mic), fasciile 
pectorală şi interpectorală şi țesutul celulo-limfatic al axilei. 

Operații mai largi (mamectomii supraradicale, ca cea a lui Urban), extirpând şi parte din peretele 
toracic, împreună cu ganglionii mamari interni, nu au obținut supravietuiri superioare, care să fi 
justificat gradul sporit de mutilare, şi au fost abandonate. 

Mamectomiile radicale modificate sunt intervenţiile care realizează evidarea ganglionară axilară fără a 
sacrifica complet musculatura pectorală. Ele obțin rezultate similare intervenţiei Hallsted cu prejudicii 
funcţionale şi estetice mai mici. Dintre ele folosim mai frecvent: 


VVVV 


° mamectomia Madden — nu extirpă nici unul dintre pectorali 

° mamectomia Pattey — extirpă doar micul pectoral 

e operația Trestioreanu — extirpă micul pectoral şi abordează axila printr-o breşă in 
marele pectoral 

e operația Chiricuta — „himerizează” pectoralii, extirpandu-i doar partial şi reconstruind 


un pectoral cu originea şi corpul marelui şi insertia micului pectoral. 
Chirurgia conservatoare realizează rezectii ce păstrează (măcar partial) sânul, cum ar fi 
sectorectomiile şi cadrantectomiile. Se adresează sadiilor incipiente cu localizări unice (fără riscuri la 
tumori sub 1 cm, aplicabilă până la 2,5 cm), în care — uneori — tumora nu este decelabilă clinic. 
Reperajul poate fi făcut după datele ecografiei intraoperatorii sau urmând microharponul sau firul-ghid 
metalic înfipt în tumoră sub ghidaj mamografic imediat preoperator. 


Fig. 6 Ghidare stereotaxica 


O etapă importantă este orientarea piesei operatorii şi examinarea extemporanee a marginilor de 
rezectie (ele trebuie să fie negative!). Limita de siguranță este încă un subiect de controversă, 
discutându-se pentru 1 până la 10 mm indemni pentru validarea exerezei. 

Sunt asociate limfadenectomiilor axilare clasice sau miniinvazive (axiloscopice) sau biopsiei 
ganglionului santinelă (dacă aceasta este negativă!). 

Depistarea ganglionului santinelă se poate face vizual după injectarea periareolară sau peritumorală a 
albastrului de izosulfan sau prin contorizare Geiger după injectarea peritumorală de radiotrasor (Tc”’). 
În situaţia în care ganglionul santinelă este invadat se indică limfadenectomia axilară. 

Fig. 7 Aspect al chirurgiei conservatoare in cancer mamar 


Acest tip de chirurgie este urmata de radioterapie. 
Chirurgia oncoplastică este cea prin care se efectuează concomitent cu rezectii largi şi procedee 
plastice de reconstrucție parțială (rotații sau implantări de lambouri, autoplastii prin repozitionarea 
țesuturilor mamare). 
Chirurgia paleativă este indicată uneori în stadiile avansate, pentru reducerea țesutului tumoral (creşte 
eficiența chimioterapiei) şi evitarea complicatiilor locale ale tumorii (sângerare, ulcerare, infectare) 
sau adenopatiei (compresie sau invazie vasculară). 
Chirurgia reconstructivă 
Reprezintă o alternativă la mijloacele ,,ortopedice” de corecție morfologică (sutiene speciale, diverse 
proteze externe: siliconice sau poliuretanice, adezive sau inserabile în sutien, pline sau de tip 
„scoică”). 
Poate fi simultană exerezei (care este preferabil efectuată cu conservarea tegumentelor, eventual chiar 
zonei areolo-mamelonare iradiate: skin/nipple sparing mastectomy) sau constituie un timp ulterior (la 
6-24 luni). Reconstrucția imediată este de evitat atunci când se prevede recurgerea la chimioterapie sau 
radioterapie adjuvantă şi este contraindicată în mastita carcinomatoasă. 
Reconstrucţia se face cu: 
. țesut autolog (reconstrucţie cu lambou miocutanat din dreptul abdominal sau marele , 
lambou  cutaneo-grăsos subombilical transplantat sau — pentru defectele chirurgiei 
conservatoare — lipofilling sau mici lambouri) 
° implante (proteze rotunde sau „anatomice”, umplute de la început sau gradual cu ser 
sau gel siliconic, eventual după folosirea unui „expander” pentru tegumente; defectele 
chirurgiei conservatoare pot fi corectate cu acid hialuronic, bioalkamid, teflon, etc) 
Mamelonul poate fi reconstruit din buză, labie minora sau din despicarea celuilalt mamelon, iar areola 
se reconstruieste prin tatuaj. 
Metodele alternative de distrugere a masei tumorale (crioablatia, distrugerea prin aplicare de laser, 
radiofrecventa sau ultrasunete cu energii înalte) sunt in curs de evaluare, cu rezultate promițătoare 
Chimioterapia 
Indicatiile sale în terapia cancerului mamar sunt: 
- prevenirea diseminărilor neoplazice perioperatorii 
- conversia stadială a tumorii în vederea terapiei radicale 
- paleative: frânarea evoluţiei formelor depăşite. 
Poate fi aplicată preoperator (neoadjuvantă) sau postoperator (adjuvantă), pe cale orală, iv, 
intraarterială, locală (pleura, peritoneu), ca monoterapie sau polichimioterapie (AC sau CMF -— vezi 
mai jos!), în 4-6 cure de 3-5 zile, timp de 3-6 luni. Medicația uzuală constă în: 
antimetaboliti: 5-fluorouracil (Ftorafur), capecitabina (Xeloda), gemcitabina 
ciclofosfamida (Citoxan), 
thio-TEPA (Girostan), azotiperita 
metotrexat (Folex, Mexate, Amethopterin), melphalan (Levofalan, Sarcolysine) 
doxorubicina (Adriamycin), farmorubicina, bleomicină, 
vincristyn (Oncovin) 
taxani: paclitaxel (Taxol), docetaxel (Taxotere) 


VVVVVVV 

Radioterapia 
Indicatiile sunt curative (cazurile operate conservator, std II, IID) sau paleative (std. IV). 


Realizează iradierea întregulului sân şi axilei (+ regiunii supraclaviculare) prin aplicarea de energie 
externă (40-60 Gy sau 4-6000 R) pe tumoră şi 30 Gy / 3000 R pe axilă, pre” sau postoperator 
(neoadjuvantă, respectiv adjuvantă), ca: 


> roentgenterapie (azi rareori folosită) 

> telecobaltoterapie 

> terapie cu energii înalte (accelerator liniar) 

> iradierea parţială (curieterapie interstitiala, MamoSite) 

Tintirea se poate face ca terapie: 
- geometrica (carteziana) planificata dupa datele antropometrice 
- conformational-tridimensionala planificată după tomografie computerizată 
- conformationala cu intensitate modulată 

Este posibilă şi iradierea conformationala sectorială. 


Iradierea internă (brahiterapia) reprezintă o alternativă în terapia stadiilor incipiente (ca şi cea externă 


sectorială): 
>  brahiterapie interstiţială prin implantare de ace periodic conectate la sursă 


>  brahiterapie intracavitară prin insertia la sfârşitul sectorectomiei, în cavitatea restantă a unui balon 


conectabil la sursă. 
Hormonoterapia 


Presupune întreruperea completă a acţiunii tisulare a estrogenilor (doar dacă tumora exprimă estrogen- 


receptori peste 60%!), care se realizează prin: 


>  blocanţi de EstrogenReceptori (ER): tamoxifen (Nolvadex, Tamoneprim), raloxifen (Evista) 


> inhibitori de aromatază (enzimă tisulară ce converteste precursori în estrogeni): anastrozol, 


letrozol, examestan 
> analogi de LH-RH 


> castrare (ovariectomie bilaterală convenţională sau laparoscopica sau pe cale radiologica prin 


iradiere ovariană cu reperaj ecografic) 


> + suprarenalectomie bilaterală (convenţională sau laparoscopică, impune substituție 


cortizonică pe viata!!) 
> + hipofizectomie (chirurgicală sau prin implantare de ace de Ytriu transsfenoidal) 
Se aplică în cazul tumorilor ER pozitive, la paciente până la menopauza şi 5 ani după aceasta. 
Imunoterapia 
Nespecifică: 
-  vaccinoterapie (BCG; Polidin, corynnebacterium, Cantastim) 
-  imunostimulante (Isorelle, Isoprinosine) 
- interferoni 
- citokine (interleukine 2,6, 10) 
Specifică — Anticorpi monoclonali (pt anumite tipuri de cancer agresiv, metastatic): 
- antireceptor HER2 — trastuzumab (Herceptin) 
- antifactor angiogenetic VEGF — bevacizumab (Avastin) 
- antifactor EGF şi antireceptor HER1 — lapatinib (Tyrverb) 

TIREOPATII CHIRURGICALE 
Ştefan Neagu 


1. Guşa difuză şi nodulară 
2. Hipertiroidiile 
3. Cancerul tiroidian 


Noţiuni de anatomie şi fiziologie 


Tiroida este o glandă endocrină situată în regiunea cervicală anterioară, în „loja tiroidiană”, 
delimitată anterior de musculatura subhioidiană, posterior de coloana cervicală (C5 — C7) şi 
musculatura paravertebrală înaintea căreia se află, pe linia mediană, traheea şi esofagul, iar lateral 
pachetul vasculonervos al gâtului (a. carotidă comună, v. jugulara internă şi nervul vag) şi m. 
sternocleidomastoidian. 

Tiroida are doi lobi: drept şi stâng uniţi între ei printr-un istm pretraheal şi o prelungire 
cranială pe marginea superioară a istmului numită lobul piramidal sau piramida Lalouette. Este 
acoperită de o capsulă fibroasă subţire care aderă intim de parenchim. Este bine fixată de laringe şi 
trahee, în timpul deglutiţiei urmând mişcările conductului laringo-traheal. Pot exista tiroide accesorii, 
cu localizare diferită, situate într-o arie de formă triunghiulară, care are baza la mandibulă şi vârful la 
crosa aortei. 

Vascularizatia glandei este asigurată de: a. tiroidiană superioară, ramură din a. carotida 
externă; a. tiroidiană inferioară, ramură din a. subclaviculara, prin trunchiul tireo-bicervico-scapular şi 
a. tiroidiană ima sau artera tiroidiană mediană a lui Neubauer, inconstantă şi variabilă ca origine (crosa 
aortei, trunchiul brahiocefalic, a. carotida comună dreaptă, a. subclaviculară sau a. mamară internă). 
Reţeaua vasculară tiroidiană este foarte bogată, comparabilă cu a glandei suprarenale sau a rinichiului, 
într-o oră trecând prin glandă un volum de sânge egal cu greutatea corpului, realizându-se un debit de 
irigație de 4 — 6 ml/gram de ţesut şi minut (de 50 ori mai mare ca media globală). Venele realizează un 
plex venos peritiroidian din care se formează trei pediculi venoşi: v tiroidiană superioară, care 
drenează prin trunchiul tireo-lingo-facial în v. jugulara internă; v. tiroidiană mijlocie care drenează în 
v. jugulară internă şi v. tiroidiană inferioară, care drenează prin trunchiul tireo-bicervico-scapular în v. 
subclaviculară. Limfaticele drenează către ganglionii cervicali superficiali şi profunzi, uneori şi înspre 
ganglionii mediastinali anteriori. Inervatia glandei este simpatică, fibrele nervoase provenind din 
ganglionii cervicali superior mijlociu şi inferior, şi parasimpatică provenind din n. vag. 

Există o serie de raporturi importante pentru chirurgia glandei: 

- n. laringeu extern, ram din n. laringeu superior la polul superior al glandei poate avea raport 
intim cu a. tiroidiană superioară (20% din cazuri) 

- n. laringeu recurent (laringeu inferior) în raport cu a. tiroidiană inferioară şi glandele 
paratiroide, situate pe un plan posterior. 

Se descriu vicii de dezvoltare a glandei: aplazia (absenţa congenitală a glandei este extrem de 
rară) şi hipoplazia care se manifestă clinic prin mixedem sau cretinism guşogen. 

Histologic tiroida este formată din foliculii tiroidieni, având o structură epitelială 
unistratificată secretantă de hormoni tiroidieni şi celule “C” mezodermale (parafoliculare) secretante 
de calcitonină. Celulele tiroidiene secretă hormonii necesari metabolismului celular si fosfocalcic: 
Tiroxina (tetraiodotironina — T4), triiodotironina (T3) şi tirocalcitonina (hormonul hipocalcemiant 
antagonist al parathormonului). 

Tiroida este veriga finală a axului neuro-hipofizo-tiroidian, nucleii anteriori ai hipotalamusului 
producând TRF (tiroid relising factor) care prin sistemul port hipofizar ajunge la hipofiza anterioară 
unde determină secreția de TSH (tiroid stimulator hormone) care prin feed-back negativ influențează 
secreția de hormoni tiroidieni. 

Necesarul zilnic de iod este de 100 — 250 micrograme. Concentrația sanguină a iodului este de 
5 — 8 microg/dl. 90% din cantitatea totală de iod din organism (50mg) este depozitată de tiroidă sub 
formă organică. 

Tiroida secretă zilnic 75 — 175 microg iod sub formă hormonală. In cavitățile foliculare T3 şi 
T4 se fixează pe o globulină formând tireoglobulina care este depozitată aici, depozitul fiind suficient 
pentru a menţine starea de eutiroidie timp de 2 luni, fără o nouă sinteză. Normal, tiroida eliberează în 
circulaţie zilnic 80 microg hormoni tiroidieni, cu un raport T4/T3 = 10-20 / 1. In plasmă hormonii 
tiroidieni circula legaţi de proteine (globulină, albumină şi prealbumină) legătura T3 cu proteinele 
plasmatice fiind mai slabă decât a T4, efectul periferic al T3 fiind mai rapid. Degradarea hormonilor 
are loc în ficat. Timpul de înjumătățire al T4 este de 4 — 11 zile, iar al T3 de 2 — 3 zile. 


Explorarea clinică şi paraclinică a tiroidei 


Localizarea superficială face ca tiroida să fie accesibilă examinării clinice. Astfel, examinarea 
regiunii anterioare cervicale poate evidenția deformarea acesteia prin prezența unei mase tumorale ce 
proemina şi care se mobilizează cu deglutitia în cazul apartenenţei la tiroidă. Se apreciază aspectul 
tegumentului supraiacent care poate prezenta semne de inflamație în procesele inflamatorii acute sau 
poate fi invadat tumoral în procesele maligne tiroidiene. 

Inspecţia poate evidenția semne de compresiune pe vena cava superioară (dilatatia v. jugulare, 
edemul în pelerină) care poate fi cauzată de prezenţa unei guşi retrosternale. Inspecţia mai poate 
evidenția exoftalmia caracteristică hipertiroidiei. 

Palparea tiroidei se face bimanual, stând în spatele bolnavului cu degetele plasate anterior de 
muşchii sternocleidomastoidieni. Se apreciază mobilitatea cu deglutitia, mărimea, consistenţa, suprafa- 
ta, aspectul limitelor, mobilitatea fata de planurile superficiale. Consistenta dură (lemnoasa) şi unifor- 
mă indică tiroidita lemnoasă sau cancerul tiroidian; guşa obişnuită, netoxică, este de consistență scăzu- 
tă, moale; fluctuenta indică o degenerare chistică. Durerea la palpare este semn de proces inflamator. 

Auscultatia regiunii cervicale anterioare poate evidenția un suflu sistolic, frecvent întâlnit in 
distrofiile difuze intens vascularizate. Stenoza traheală prin compresiune sau invazie tumorală poate 
genera dispnee, tiraj (adâncirea fosei supraclaviculare în inspir) şi cornaj (zgomot caracteristic produs 
în respiraţie, în special în inspir). Se pot evidenția modificări ale vocii: voce bitonală, disfonie, afonie, 
datorate paraliziei corzilor vocale secundar lezării nervilor recurenti. 

Lezarea simpaticului cervical poate genera sindromul Claude Bernard-Horner: mioză, 
exoftalmie, îngustarea fantei palpebrale. 

Se palpează grupele ganglionare cervicale: laterocervical, submandibular, supraclavicular, 
pretraheal şi prelaringian. Prezenţa unei adenopatii dure, uneori confluente şi fixe este caracteristică 
unui proces malign. Uneori se palpează un ganglion dur pretraheal, numit şi “nodulul delphian” care 
poate fi semn revelator de cancer tiroidian. 

Dozarea hormonilor tiroidieni T3 şi T4 în sânge arată valori normale in eutiroidie T3=100- 
200ng/dl, T4=1-3ng/dl. Se mai determină iodul proteic (PBI) valorile normale fiind de 4-8 microg/dl. 

lodocaptarea tiroidiana cu iod radioactiv se face cu I'*' (cu timp de înjumătățire de 8 zile) sau 
(cu timp de înjumătățire de 4 ore) — valorile normale fiind de: 10-15% la 2 ore, 25-35% la 4 ore şi 
45-50% la 24 ore. 

Scintigrama tiroidiană este o explorare morfologică a glandei oferind informaţii despre: formă, 
mărime, structură (uniformă, nodulară), existența unor localizări ectopice sau a metastazelor 
iodocaptante. O creştere uniformă a radioactivităţii se constată în hipertiroidii şi hipertrofia tiroidiană 
difuză, iar o fixare neomogenă apare în guşa parenchimatoasă. 

Scintigrama evidențiază nodulii tiroidieni care pot fi hipercaptanti (calzi) sau hipocaptanti 
(reci). Nodulul cald este cel mai frecvent un adenom tiroidian toxic sau o hiperplazie glandulară şi în 
mod excepţional un cancer tiroidian. Nodulul rece este expresia unor leziuni diverse de la adenom şi 
chist la neoplasm tiroidian — 10-15% din nodulii reci sunt cancere tiroidiene. 

Radiografia cervicală (fata/profil) şi tranzitul baritat cervical precizează răsunetul hipertrofiei 
tiroidiene pe trahee şi esofag. 

Echografie tiroidiană este o explorare neinvazivă care oferă date de morfologie tiroidiană, 
diferentiind structura chistică de cea tisulară a nodulilor reci de la scintigramă. 

Pentru explorarea tiroidiană se mai pot face: tomografia computerizată şi rezonanță magnetică 
care dau informaţii despre morfologia glandei şi a ganglionilor limfatici regionali. 


132 

Istoricul chirurgiei tiroidei 


Operații pentru guşă sunt menţionate în China antică in jurul anilor 2800 î.C. şi în Egiptul 
antic în jurul anilor 1500 î.C. 

Mai târziu, Celsius (anul 30 d.C.) şi Gallen (anul 200 d.C.) menţionează operaţii pentru gusa . 
Prima operație reuşită de extirpare a unei guşi pare a fi realizată în anul 952 de Abulcasis în Spania. 
Rezultatele intervențiilor pe tiroidă erau dezastruoase datorită hemoragiei care se producea, 
mortalitatea fiind de 50% la mijlocul secolului XIX. Introducerea asepsiei în 1880 şi a hemostazei prin 
ligaturi vasculare au făcut ca mortalitatea să scadă. Astfel, chirurgul elveţian Theodor Kocher (1841- 
1917) părintele chirurgiei tiroidiene, a practicat la Berna 600 tiroidectomii cu un singur deces (1898), 
iar în statistica lui de 5000 de tiroidectomii mortalitatea a fost de 0,1%. In 1909 a primit Premiul 
Nobel pentru medicină. 


1. GUŞA DIFUZĂ ŞI NODULARĂ 
Se numeşte guşă orice mărire de volum a glandei tiroide datorate unui proces hiperplazic de 
natură distrofică (sunt excluse procesele hiperplazice de natură tumorală). 
Guşa poate fi: 
- congenitală (prezentă la nou născut) sau dobândită (câştigată); 
-  sporadica sau endemică (numită de Prof. Milcu distrofie endemică tireopată). 


Etiologie. In etiologia gusii sunt incriminati factori de mediu şi individuali. Factorii de mediu 
care duc la apariția gusii sunt: carenta de iod, care prin feed-back stimulează secreția de TSH, care 
duce la stimulare tiroidiană; substanțe guşogene naturale(factori guşogeni) care se găsesc în varză, 
fasole, mazăre, linte, soia, ape care conţin mult fluor, clor sau magneziu; medicamente cu iod, nivelul 
crescut al iodului scăzând secreția hormonală (efectul Wolff). 

Factorii individuali sunt: vârsta, existând un vârf la pubertate, iar pentru femei şi vârfuri la 20- 
30 ani şi la menopauză; ereditatea (familii de gusati în cazul guşii sporadice) şi pierderea de iod în 
cazul sindroamelor diareice cronice. 


Patogenie. In toate cazurile există un nivel scăzut al iodului sanguin ceea ce face să crească 
sinteza de TSH, ducând la o hiperplazie tiroidiana pentru menţinerea eutiroidiei. 


Morfopatologie. Se descriu 4 tipuri structurale: guşa parenchimatoasă difuză (stadiu iniţial al 
procesului patologic), guşa coloidă (cu depozit de coloid în foliculi), guşa nodulară (hiperplazie cu 
guşa chistică provenită din degenerescenta chistică a unei guşi nodulare sau confluența de 
macrofoliculi ai unei guşi coloide. 

Se mai descriu guşi de origine conjunctivă (fibroase şi calcificate) şi guşi vasculare (cu 
componentă vasculară importantă: anevrismale, varicoase, angiomatoase). 


Simptomatologia. Este endocrină şi prin compresiune pe organele vecine. Compresiunea pe 
trahee, esofag, vase, nervii laringei produce: dispnee, tiraj, cornaj, disfagie, disfonie. Din punct de 
vedere al funcţiei tiroidiene gusa poate evolua cu: eutiroidie, hipotiroidie (mai frecvent) şi hipertiroidie 
(scădere ponderală, transpiratie abundentă, insomnie, tahicardie, tranzit intestinal accelerat). 

Greutatea glandei trebuie să depăşească 40g. După mărime se clasifică în guşi mici (limitate la 
„loja tiroidiană”), mari (depăşesc limitele „lojii”) şi gigante. 


Diagnosticul diferenţial se face cu alte boli ale tiroidei (tiroidita — este dureroasă şi prezintă 
semne inflamatorii locale; hipertiroidia primară; neoplasmul tiroidian), precum şi cu tumori cervicale 
de altă origine care pot fi: mediane (chist de canal tireoglos, tumori dermoide) sau laterale unice 
(chiste branhiale, neurofibroame, lipoame, fibroame, mioame, tumoră de sinus carotidian) sau multiple 
(adenopatii). 


Evoluţia. In lipsa tratamentului, în timp, guşa poate creşte, involua sau stagna. 


299 


- sub redacţia Eugen Brătucu - 


Complicaţii. Se descriu complicații: funcționale (hipo sau hipertiroidia); inflamatorii 
(strumita); hemoragice (frecvente după eforturi mari sau traumatisme, fiind hemoragii interstitiale sau 
intrachistice sau spontane), mecanice (compresiuni pe vase, nervi, trahee, esofag) şi degenerative 
(malignizarea fiind de 4 ori mai frecventă în cazul nodulilor solitari (15-20%) decât în cazul nodulilor 
multipli (4-5%)). 

In funcţie de gravitatea simptomelor se descriu 3 forme clinice evolutive ale guşilor: forma 
oligosimptomatică (gradul 1) care este cu eutiroidie; forma endocrinopată (gradul 2) care evoluează cu 
hipotiroidie şi forma neuropată (gradul 3) care este forma embrio-fetală şi evoluează cu cretinism 
endemic şi nanism tiroidian. 

In afara localizării cervicale anterioare există şi alte localizări ectopice ale guşii: cervicală 
laterală (ganglioni cervicali cu ţesut tiroidian dizembrioplazic); mediastinală (intratoracica — cea mai 
frecventă ectopie tiroidiana); linguala (foarte rară, la baza limbii dezvoltându-se infra, intra sau 
supralingual); intratraheală (foarte rară, la nivelul primelor inele traheale); esofagiană şi ovariană 
(teratom cu ţesut tiroidian). 


Tratament. Pentru guşa endemică se realizează chimioprofilaxia cu sare iodată (sare cu 
conţinut de KI — 20%) 10g zilnic, asigurând un aport de 200 microg iod. S-a constatat o reducere 
importantă de cca. 50% a cazurilor de guşă după 10 ani de chimioprofilaxie. 

Hormonoterapia substitutivă cu extract total de tiroidă sau preparate hormonale de sinteză 
(T3-T4) se face in guşile parenchimatoase recente şi în pregătirea preoperatorie a guşilor 
hipotiroidiene. 

Soluțiile iodate (lugol 30 microg/picătură) se administrează numai în guşile difuze recente 
(sub 1 an de la debut). Nu se administrează în gusile coloide putând duce la creşterea lor prin 
acumulare de coloid. Guşile oligosimptomatice tratate hormonal regresează total sau partial în 2/3 din 
cazuri. Guşile nodulare au indicație de tratament chirurgical (în special cele cu nodul unic). Guşile cu 
hipotiroidie impun tratament medicamentos până la normalizarea funcţiei tiroidiene, după care se 
impune tratament chirurgical. 


Tratamentul chirurgical presupune o pregătire preoperatorie care vizează obținerea unei stări 
de eutiroidie (se urmăreşte normalizarea curbei somnului, a greutăţii şi a pulsului prin tratament cu 
soluție Lugol începând cu 3x3 picături/zi şi crescând cu 1 picătură/zi, tratament ce trebuie continuat şi 
postoperator 2-3 săptămâni pentru a preveni o eventuală criză tireotoxică postoperatorie). Tratamentul 
chirurgical constă în tiroidectomie subtotală (fig.1 şi 2), iar când leziunea este predominant unilaterală 
(mai rar) se poate practica lobectomie totală sau subtotală cu istmectomie şi conservarea lobului mai 
putin afectat. Intervenţia chirurgicală de urgenţă se practică in obstructia acută traheală prin gusa 
retrosternală încarcerată în strâmtoarea toracică superioară. 


LE 


Fig.1. Tiroidectomie subtotală Fig 2. Piesă operatorie sectionata: 
pentru guşă nodulară noduli multipli în ambii lobi tirodieni 

2. HIPERTIROIDIILE 


Hipertiroidia se caracterizează prin sinteza crescută de hormoni tiroidieni cu creşterea mai 
accentuată a fracțiunii lor libere. Poate fi consecința hiperfunctiei întregii glande ca în cazul bolii 
GRAVES — BASEDOW (Robert James GRAVES, 1786-1853; Karl Adolf von BASEDOW, 1799- 
1854) sau a unei zone limitate de parenchim, ca în cazul adenomului toxic PLUMMER (Henry Stanley 
PLUMMER). 

În boala Basedow, întreaga glandă este stimulată de o cantitate în exces de TSH. Adenomul 
toxic este un fragment de ţesut glandular cu autonomie funcţională, care produce o cantitate excesivă 
de hormoni inhibând secreția de TSH care fiind redusă face ca restul parenchimului glandular tiroidian 
să rămână nefunctional prin lipsa stimulării. După extirparea adenomului toxic restul glandei îşi reia 
funcţia normală prin reluarea sintezei normale de TSH. 

Excesul de hormoni tiroidieni produce tulburări metabolice pe toate liniile (proteic: catabolism 
accelerat cu scădere rapidă în greutate; lipidic: catabolism exagerat în special al colesterolului; 
glucidic: creşterea uşoară a glicemiei şi o curbă de tip diabetic a hiperglicemiei provocate prin 
glicogenoliză accentuată), ceea ce explică tulburările organice ce caracterizează hipertiroidia: oculare, 
cardio-circulatorii, digestive, ale sistemului nervos şi ale sistemului osos. 

Tulburările ocular care apar în hipertiroidii constau în exoftalmia caracteristică şi care se 
datorează secreției unei substanțe exoftalmiante (EPS) de la nivelul centrilor nervoşi hipotalamici şi 
mezencefalici. Pot survenii două tipuri de exoftalmie: moderată, constând într-un sindrom palpebro- 
retractiv cauzat de hiperactivitatea muşchilor pleoapei şi orbitei, şi gravă, edematoasă, cauzată prin 
acumularea de MPZ (mucopolizaharide) hidrofile în exces şi infiltrat celular. 


Istoric. În 1786 Parry semnalează hiperfunctia tiroidiană ca proces patologic. În 1800 Flajani 
îi schiteazi simptomatologia. În 1835 Robert James Graves şi in 1840 Karl Adolf von Basedow fac 
descrierea clasică a bolii pe care o numesc "guşă exoftalmică” care asociază 4 elemente, tetrada de la 
Merzeburg: hipertrofie tiroidiană (guşă), exoftalmie, tahicardie şi tremurături. În 1897 Pierre Marie 
individualizează guşa basedowificată, iar în 1911 Henry Stanley Plummer adenomul toxic. În 1956 
Adams şi Purves descoperă LATS-ul (long acting thyroid stimulator) punând bazele teoriei autoimune 


a hipertiroidiilor. 


Etiologie. Hipertiroidia este mai frecventă la femei, raportul femei-barbati fiind de 4-6/1, 
incidența maximă fiind în perioadele de perturbări hormonale: pubertate, sarcină, climax. Alţi factori 
determinanti sunt traumele psihice, infecțiile de focar, virozele, traume tiroidiene. 


Patogenia. În patogenia hipertiroidiilor sunt incriminate două teorii: 

l. Teoria neuroendocrină, cortico-diencefalico-hipofizară susținută de Ştefan Milcu, care 
susține evoluția în 4 stadii a hipertiroidiilor: stadiul neurotic, stadiul neuro-endocrin, stadiul de 
visceralizare şi stadiul de caşexie tireopata. 

2. Teoria autoimună care implica producerea la nivelul tesutului limfatic a unui anticorp 
LATS (long acting thyroid stimulator), demonstrate în special în boala Basedow. 


Anatomia patologică a hipertiroidiilor recunoaşte hipertrofia difuză a glandei şi formelor 
nodular unice (adenomul Plummer) sau multiple (gușa nodular hipertiroidizată). In forma difuză 
glanda apare de consistență fermă, este hipervascularizată şi friabilă. Microscopic foliculii tiroidieni 
sunt mici şi săraci în coloid. 


Simptomatologia hipertiroidiilor se poate instala brusc, în formele acute (mai rare) sau lent, 
în formele cornice (mai frecvent). Se descriu un sindrom cortico-diencefalo-hipofizar (semne centrale) 
şi un sindrom hipertiroidian (semne periferice). În cadrul sindromului cortico-diencefalo-hipofizar se 
descrie: tulburări psihice (nervozitate, labilitate psihică, insomnia, agitaţie, diminuarea memoriei şi a 
performanţei intelectuale), tremurături fine şi rapidă ale extremităților, exoftalmia, frecvent bilateral şi 
simetrică dar posibil şi unilateral sau asimetrică, realizând aşa-zisa mască tragic, fenomene neuro- 
vegetative: hipersudoratia (palme umede), palpitatii, vasoconstrictie periferică, şi hipertrofia tiroidiană 
care reprezintă reflectarea hiperfunctiei hipofizare. Uneori această hipertrofie tiroidiană, datorită hiper- 

vascularizatiei are un caracter pulsatil, percepându-se la palpare “tril”, iar la auscultatie un suflu 
sistolic. 

Sindromul hipertiroidian (semnele periferice) se manifestă cu tulburări cardiovasculare, 
acestea fiind semnul cel mai constant şi cel mai precoce. Se descriu tahicardia sinusală simplă, aritmia 
extrasistolică, fibrilatia atrială, insuficiența cardiac şi in final miocardita toxica. Debitul cardiac este 
constant crescut. Mai survin scăderea importantă în greutate cu apetit şi sete crescute şi termofobie (nu 
suportă căldura), care reflectă creşterea termogenezei şi a temperaturii cutanate. 

Alte semne ce se pot întâlni în hipertiroidie: semne ocular (lipsa convergentei la privirea unui 
obiect de aproape), hiperreflectivitate tendinoasă (în special pentru tendonul achilian), tulburări trofice 
tegumentare şi ale fanerelor (tegumente subţiri, umede, calde, uneori hiperpigmentare, unghii subțiri şi 
friabile), edem pretibial, subfebrilitati vesperale, parestezii şi nevralgii diverse. 


Forme clinice 
Există patru forme de hipertiroidie bine individualizate: 3 forme de hipertiroidie primară şi o 
forma de hipertiroidie secundara. Hipertiroidiile primare sunt: 


l. Hipertiroidia primară pură cu hipertrofie tiroidiană difuză în care există o creştere a TSH 
(tireotoxicoză) 

2; Boala Basedow (guşă exoftalmică) 

3, Adenomul toxic tiroidian Plummer, in care există o scădere a TSH 


Hipertiroidia secundară este cea care survine în evoluţia unei guşi: guşa hipertiroidizată sau 
basedowifiantă Pierre Marie. 

În funcţie de evoluţie hipertiroidiile pot fi acute (mai rar) cu evoluţie galopantă sau cronice 
(majoritatea cazurilor) cu debut insidios şi evoluţie lentă, în pusee. 

În funcţie de simptomatologia prezentată se descriu: 
- forma cu predominanta semnelor centrale, diencefalo-hipofizare care evoluează de obicei fără 
hipertrofie tiroidiană, dar cu exoftalmie importantă; 
- forma cu ambele sindroame, central şi periferic, dar fără hipertrofie tiroidiană; 
- forma cu manifestări cardiace pe prim plan, cardiotireozele, care evoluează cu tulburări de 
ritm cardiac şi insuficiență cardiacă; 
- forma digestivă, care evoluează cu diaree cronică şi uneori sindrom dureros abdominal 
pseudochirurgical; 
- forme particulare sunt: hipertiroidia paraneoplazică şi hipertiroidia iatrogenă sau “iod- 
Basedow-ul” autorilor germani, produsă prin tratarea guşilor simple cu Lugol sau supradozaj de 
hormoni tiroidieni. 


Diagnosticul pozitiv al hipertiroidiei se pune pe prezența semnelor cardinale ale 
hipertiroidiei: hipertrofia tiroidiană, exoftalmia, tahicardia şi scăderea ponderală. Semnele clinice care 
atrag frecvent atenţia spre o afecțiune tiroidiană sunt: scăderea în greutate cu apetit exagerat, 
tahicardia şi alte tulburări de ritm cardiac sau insuficienţa cardiacă rezistentă la tratamentul cardiologic 
şi diareea cu etiologie neclară, rezistentă la tratament. Curba iodocaptării este tipică cu fixarea ridicată 
în prima oră, un maxim precoce şi o descreştere rapidă. Dozările hormonale arată o creştere a T4 la 
peste 11 ng/dl (normal 1-3 ng/dl) şi a iodului proteic (PBI) la 15-30 ug/dl (normal 4-8 ug/dl). Frecvent 
se întâlneşte o hipocolesterolemie (<150 mg-dl). 


Evoluţia hipertiroidiei este în general cronică, capricioasă, în pusee, cu agravarea progresivă 
ducând în final la decompensare cardiacă şi caşexie. 


Complicatiile hipertiroidiei sunt: 


1. Cardiopatia hipertiroidiană, cea mai frecventă, ducând la insuficiență cardiacă cu debit crescut 
şi rezistenţă la tratamentul tonicardiac. 

2; Hepatopatia tireotoxică datorată efectului citotoxic şi tulburărilor vasculare hepatice si 
glicogenolizei crescute, acestea ducând la atrofie galbenă hepatică 

3. Tuberculoza pulmonară este mai frecvent întâlnită în hipertiroidie datorită stării de denutritie 
4. Diabetul tiroidian 

5. Malignizarea 

Tratamentul hipertiroidiilor vizeaza 3 obiective: 

1. reducerea sau neutralizarea excesului functional tiroidian 
2. sedarea centrilor cortico-diencefalo-hipofizari 
3. corectarea tulburarilor periferice 

Tratamentul medical al hipertiroidiei constă în administrarea antitiroidienelor de sinteză 
(thiouracil, metilthiouracil, carbimazol) care asigură vindecări stabile în 20-50% din cazuri sau terapia 
cu soluţie iodată Lugol (doze crescânde de la 3x3 picături/zi la 3x10 picaturi/zi). 

Tratamentul radical al hipertiroidiei este cel prin care se suprimă definitiv o parte a 
parenchimului tiroidian. Acesta se poate realiza chirurgical (tiroidectomia subtotală) sau cu iod 
radioactiv (I'*') care realizează o iradiere internă beta. Iradierea internă produce in 20% din cazuri 
hipotiroidie la 1 an, acest procent crescând anual cu 2-3%. 

Indicatiile absolute ale tratamentului chirurgical sunt: 

- hipertiroidiile cu tiroidă malignă (obiectivată prin citologie prin aspirație cu ac fin FNAC) sau 
suspectă de malignizare; 

- hipertiroidiile cu adenom unic sau multiplu 

- hipertiroidiile cu hipertrofie tiroidiană compresivă cervical sau retrosternal 

- hipertiroidiile cu visceralizare cardio-vasculară sau digestivă 

- hipertiroidiile secundare (guşa hipertiroidizată) 

- hipertiroidiile severe rezistente la tratament medical administrat 2-3 luni sau care recidivează 
frecvent după tratament medical. 

Tratamentul chirurgical este contraindicat în formele centrale, cu importante tulburări 
diencefalo-hipofizare, în formele fără hipertrofie tiroidiană, formele la copii sub 16 ani, formele cu 
disfuncţii pluriendocrine şi cele asociate cu boli psihice. 

Pregătirea preoperatorie constă în aducerea funcţiei tiroidiene la un nivel de eutiroidie prin 
administrarea de soluţii Lugol, doze crescute de la 3x3 picături/zi, cu câte 1-2 picături/zi până la 3x10 
picături/zi urmărind evoluţia pulsului, a somnului şi a greutății. 

Intervenţia chirurgicală indicată este tiroidectomia subtotală. Pregătirea preoperatorie cu 
realizarea stării de eutiroidie are ca scop prevenirea crizei tireotoxice postoperatorii, complicatie foarte 
gravă care constă în sindrom febril malign şi fenomene cardiace severe cu mortalitate ridicată. 
Postoperator se continuă tratamentul cu Lugol cu doze descrescânde, urmând ca dispensarizarea 
bolnavilor să fie făcută de endocrinolog. 

Mortalitatea în tiroidectomia subtotală este de 0,1-0,3%. Complicatiile tiroidectomiei subtotale sunt: 

e lezarea nervilor recurenti cu pareza corzilor vocale (0,4-0,6%) 
e hipoparatiroidie (0,1-3,5%) 
e mixedemul (5%) 
e hemoragia (0,1-2%) 
e infecția plăgii (0,5-1%) 
Incidenta malignitatii este între 4 şi 17%. 


3. CANCERUL TIROIDIAN 


Incidenta cancerului tiroidian este scăzută, acesta ocupând locul 20 în privinţa frecvenţei între 
tumorile maligne, 1% din totalul cancerelor şi 2-5% din totalul afecţiunilor chirurgicale al tiroidei. 
Este mai frecvent la bărbaţi, deşi patologia tiroidiană este mai des întâlnită la femei. La tineri, orice 
nodul tiroidian trebuie suspectat de malignizare şi reprezintă o indicație chirurgicală fermă. 


Etiopatogenie. In 80% din cazuri se dezvoltă pe o hipertrofie tiroidiană preexistentă. 
Hipertrofiile tiroidiene nodulare — mai ales cele cu noduli solitari netoxici — dau malignizări mai 
frecvent (15 — 20%) decât procesele difuze. 

Există o incidenţă crescută a cancerului tiroidian (CT) în zonele guşogene — probabil datorită 
stimulării excesive a glandei de către TSH. Apariţia adenoamelor şi malignizarea lor se produce 
adesea în condiţii de carenta iodata. In Irlanda şi în Insulele Hawai, care nu sunt zone gusogene, se 
înregistrează o incidență mare a CT. Se poate concluziona că mai sunt şi alti factori implicaţi. 

Adenomul solitar cu evoluţie îndelungată (5 — 20 de ani) poate să nu fie benign şi să reprezinte 
de la început un cancer cu evoluţie lentă. 

Rolul carcinogenetic al expunerii la radiaţii este probat de efectele bombardamentelor de la 
Hiroshima şi Nagasaki, precum şi de radiosensibilitatea crescută la vârsta tânără. Iradierea interna cu I 
radioactiv nu s-a demonstrat a fi carcinogena. 

Agresivitatea tumorilor maligne tiroidiene este cu atât mai mică cu cât infiltrarea limfocitara 
este mai mare. 


Anatomie patologica. Debutul poate fi unifocal sau plurifocal. CT poate fi localizat la un lob, 
la nivelul istmului sau la nivelul intregii glande (faza finala). 
Stadializare: 
carcinom ,,in situ” cu focar unic sau multiplu; 
carcinom intracapsular; 
carcinom extracapsular (invazie musculara, vasculara, ganglioni cervicali) ; 
carcinom cu metastaze la distanta. 


Pe ADI 


Clasificarea histologica OMS (1974) 
Uneori, histologic este greu de stabilit natura benignă sau malignă a unei hipertrofii tiroidiene. 
Multi autori consideră ca semne principale de malignitate invadarea limfatică sau venoasă cu elemente 
tumorale şi lipsa coloidului. 
Tumori: - epiteliale; 
- neepiteliale; 
- diverse; 
- secundare; 
- neclasate. 


I. Tumori epiteliale 

1. Carcinomul vezicular (adenocarcinom folicular, organoid) cu structură de mici foliculi 
(vezicule) reprezintă 18 — 20% din tumorile maligne tiroidiene. Apare predominant între 30 si 40 de 
ani. Aici se încadrează adenomul malign (epiteliom vezicular încapsulat). In general este unifocal. 
Invadează sanguin şi mai rar limfatic (metastazele cele mai frecvente în oase şi plămâni). Poate debuta 
clinic prin metastaze. Survine la vârstă mai înaintată decât carcinomul papilar şi are creştere lentă, dar 
mai rapidă decât carcinomul papilar. 

2. Carcinomul papilar (adenocarcinomul papilar) (CP) este cel mai frecvent CT (60% din 
totalul CT). Se întâlneşte mai frecvent la copii şi adultul tânăr (între 30 şi 40 de ani). Posibil să apară 
pe adenoame benigne preexistente. Aspectul predominant este dat de structuri papilare formate dintr-o 
rețea de ţesut conjunctiv şi capilare ce susţin cordoanele celulelor epiteliale. Este frecvent plurifocal. 
Se propagă pe cale limfatică la ganglionii cervicali şi traheo—esofagieni şi mai rar pe cale sanguina. 

Din punct de vedere al extensiei distingem: 

a) CP ocult (sclerozant, încapsulat) — leziune primară minimă, nepalpabilă, adenopatia fiind 
primul semn (ganglioni fermi, nedurerosi); aşa — zisa „tiroida aberantă” cu structuri papilare si 
veziculare: este de fapt o metastază ganglionară a unui CP ocult. Sunt CT cu evoluţie benignă, 
curabile; b) CP intratiroidian;c) CP extratiroidian 

3. Carcinom spinocelular 

4. Carcinom nediferentiat (anaplazic) reprezintă 14 — 15% din CT cu frecvenţa maxima dupa 
60 de ani. Cresc repede şi metastazează, fiind rapid letale. După unii autori sunt transformări de tumori 
bine diferenţiate. Au 3 varietăţi: cu celule fuziforme, cu celule gigante şi cu celule mici simulând un 
sarcom. Se pot întâlni focare de ţesut osos sau cartilaginos. Sunt cele mai agresive CT. Propagarea este 
rapidă prin invazie locală, limfatică, sanguină. Durerea cervicală este frecvent întâlnită. Paralizia cor- 
zilor vocale apare în 30% din cazuri (10% pentru CP). Rezistente la orice terapie (chirurgical şi RxT) 

5. Carcinomul medular (solid, cu stroma amiloida) cu incidenţa de 6% între CT. Are structura 
amiloidă, rareori forma pseudoveziculară. Celulele sunt mici cu stroma hialină, abundentă, care dă 
reacţie clară pentru amiloid. Creşte încet. Apare la vârstă înaintată. Are malignitate mai mare decât 
CP. Invadează frecvent ganglionii limfatici cervicali. Pe cale sanguina metastazează în ficat, plămâni 
şi alte organe. Se poate asocia uneori cu feocromocitomul şi cu adenomul paratiroidian, realizând 
sindromul SIPPLE. 

II. Tumori neepiteliale 
1 .Fibrosarcomul 
2. Altele 
HI. Tumori diverse 
1. Carcinosarcomul 
2. Hemangio-endoteliomul malign 
3. Limfomul malign (rar) mai frecvent la persoane in varsta, cu hipertrofie tiroidiana recenta. 
Este posibilă confuzia histologică cu tiroidita limfomatoasa. 
4. Teratoamele 
IV. Tumori secundare (carcinom metastatic al tiroidei) 
Rareori tiroida este sediul unei metastaze a unui carcinom cu altă localizare (hipernefrom, 
cancer mamar, cancer rectal) 
V. Tumori neclasate 


Simptomatologie. Debutul poate fi zgomotos (anunţă o evoluţie rapidă) sau insidios. In faza 
intracapsulară cel mai frecvent este oligosimptomatic. CT poate fi descoperit pe piesa de rezectie dupa 
ablatia unui „adenom” aparent benign. 

Semne locale. Cel mai frecvent apare ca o formațiune tiroidiană neregulată, dură sau moale. 
Poate fi mobilă sau partial fixată la structurile moi supraiacente. Pe măsura depăşirii capsulei 
formațiunea devine imobilă şi prin aceasta deseori inextirpabilă. Se poate dezvolta continuu, dar 
inegal, în "pusee evolutive”. Durerea spontană însoţeşte de obicei puseul evolutiv, mai mult ca o 
senzaţie de tensiune sau compresie (durerea însoţeşte mai frecvent o tiroidită şi nu un CT). 

Compresiunea pe organele din jur determină: 

- nervul recurent — disfonie; 

- trahee — deviere, dispnee; 

- v. jugulară — turgescenta, cianoza fetei; 

- esofag — disfagie (mai rar); 

-n. vag — greață, vărsături; 

- simpatic cervical — sd. Claude Bernard — Horner; 
- piele — „coaja de portocală”, ulceratie 

Semnele generale sunt minime şi tardive. 

La debut VSH poate fi crescut. Hipo- sau hiperfunctie tiroidiană moderată — relativ frecvent. 
Circa 16 — 20% din malignizări debutează cu hipertiroidie. Tardiv se alterează starea generală şi apare 
astenia. 

Metastazarea se produce pe cale limfatică (în ganglionii regionali) şi pe cale sanguina (în 
plămân, schelet, creier, ficat, rinichi). Metastazele reproduc uneori țesutul tiroidian normal cu secreția 
lui fiziologică şi nu au caracter invadant, fiind adevărate adenoame tiroidiene metastatice benigne. 

Metastazele osoase apar devreme, uneori ca primă manifestare a CT. In ganglionii limfatici 
primii afectaţi sunt cei jugulari, traheo—esofagieni şi prelaringieni. Apoi ganglionii supraclaviculari, 
mastoidieni, retrosternali (care produc compresiune mediastinală pe v. cavă superioară). 

Pentru evidenţierea metastazelor se poate creşte captarea iodului radioactiv (IRA) la nivelul 
metastazelor prin administrarea de TSH sau se stimulează secreția de TSH prin administrarea de 
antitiroidiene de sinteza (ATS). 


Explorarea paraclinică 
Examinarea radiologică (nativă şi cu substanţă de contrast) dă relaţii despre influenţa asupra 
traheei şi a esofagului. Calcificări în aria formaţiunii pledează de regulă pentru natura benignă. 
Carcinomul medular poate prezenta frecvent calcificări. 
Laringoscopia arată relaţiile cu corzile vocale. 
Scintigrafia tiroidiană şi ecografia tiroidiană prezintă imagine de nodul „rece”, necaptant, care 
poate apare şi în cazul unui adenom nefunctional, cu hemoragie, chist sau tiroidită. 
CT: - noduli reci 61% din cazuri 
- noduli calzi 10% 
- zone normale 29% 
Biopsia prin punctie aspirație cu ac fin nu este acceptată unanim. Poate fi fals negativă şi 
predispune la insamantarea traiectului de aspirație. 

Diagnosticul clinic se poate stabili si preoperator într-un număr limitat de cazuri şi este 
sugerat de: 
- hipertrofie tiroidiană care se accentuează rapid; 
- consistenţa dură a glandei (este cel mai des întâlnită); 
- prezenţa unui nodul tiroidian; 
- fixarea glandei la țesuturile adiacente (semn de extensie locală); 
- apariţia adenopatiei laterocervicale, dură şi nedureroasă; 
- uneori primele descoperite sunt metastazele la distanță; 


- consecințele compresiunii de vecinătate (pareza recurentiala, tulburările de deglutitie sau sindromul 
Claude Bernard — Horner). 


Examenul intraoperator relevă semne de suspiciune de malignitate: dificultatea găsirii unui 
spaţiu de clivaj peritiroidian; sângerare abundentă; aspectul cărnos al nodulului. 


Forme clinice: 

1. acute (cu evoluţie rapidă, mai ales la tineri); 

2.  schiroase (la vârstnici); 

3. latente (cu evoluţie îndelungată şi cu malignitate redusă); 


4. aberante (pe tiroide cu poziţie ectopică, uneori cu sindroame funcţionale grave — sindrom 
mediastinal). 


Clasificare TNM 

TO — tumoră nepalpabilă (forma ocultă); 

TI — tumoră unică, limitată la glandă, mobilitate păstrată, fără deformarea glandei (forma 
intratiroidiana); 

T2 — tumori multiple sau tumoră unică care deformează glanda, cu mobilitate păstrată; 

T3 — tumoră extracapsulară, fixată sau infiltrativă (forma extratiroidiană); 

NO — fără adenopatie cervicală palpabilă; 

NI — adenopatie cervicală homolaterală mobilă; 

N2 — adenopatie cervicală controlaterală sau bilaterală mobilă; 

N3 — adenopatie cervicală fixă. 


Stadializare (Mc Whirter) 


Stadiu I TO — T2 NO MO 
Stadiul II TO —T2 NI — N2 MO 
Stadiul III T3 sau N3 MO 
Stadiul IV orice T orice N MI 


Diagnosticul diferenţial se face cu: 

1. Tiroidita lemnoasă (Riedel) — fără adenopatie; este necesar examenul histologic. 

2. Tiroidita limfomatoasă (Hashimoto) — mai frecventă la femei; se manifesta prin hipertrofie 
bilaterală şi mixedem; anticorpii antitiroidieni circulanti sunt prezenți. 

3. Tiroidita subacută (De Quervain) — durerea cervicală este prezentă; VSH crescut; pe 
tiroidă apar mici noduli. 

4. Hipertrofii tiroidiene calcificate sau osificate. 

5. Boli de sistem cu invazia ganglionilor laterocervicali (ex. Boala Hodgkin). 


Evoluție. Fără tratament supraviețuirea este între 1 şi 3 ani. Decesul survine prin asfixie sau 


ca o consecință a metastazelor, eroziunii carotidei sau trombozării venelor gâtului. La bărbaţi evoluția 
este mai rapidă. 


Prognosticul depinde de stadiu, forma histologică, sex şi tratamentul aplicat. 

Tratament 
A. Profilactic. Se recomandă intervenţie chirurgicală in scop de prevenire a malignizării in 
hipertrofiile tiroidiene multinodulare şi mai ales în cele uninodulare, indiferent de vârsta pacienţilor. 
B. Curativ. Este un tratament complex. Tratamentul chirurgical este singurul cu caracter de 
radicalitate. Se asociază cu radioterapia (iod radioactiv, iradiere externa — Rx terapie, cobaltoterapie, 
radiumterapia) şi cu chimioterapia şi hormonoterapia. Tratamentul se adaptează stadiului clinic 
evolutiv şi tipului histologic. 


Tratamentul chirurgical 

Este indicat in toate tumorile maligne operabile. Operația radicală este tiroidectomia totală 
(TT) cu sau fără limfadenectomie, în funcție de stadiul clinic. Tiroidectomia totală asociată cu 
limfadenectomie reprezintă tiroidectomia lărgită. 

Se excizează glanda în totalitate, ganglionii traheo-esofagieni, mastoidieni, grăsimea gâtului, 
cu sau fără muşchii sterno-cleido-mastoidieni (SCM) şi vena jugulara de partea leziunii maligne. Este 
posibilă şi rezectia bilaterală a venelor jugulare interne, care se practică seriat, la un interval de câteva 
săptămâni pentru a evita edemul capului şi al gâtului. Frecvența mare a cancerului plurifocal indica 
tiroidectomia totală de principiu cu limfadenectomie uni sau bilaterală. 

Tiroidectomia totală duce la o creştere importantă a TSH, care face să devină funcţionale 
eventualele metastaze ganglionare, osoase sau pulmonare, permiţând astfel diagnosticul şi tratamentul 
lor cu iod radioactiv (iradiere internă). 

Nu este unanim acceptată tiroidectomia totală datorită mortalităţii operatorii şi morbiditatii 
postoperatorii importante (tetanie, pareze recurentiale), prin comparaţie cu operaţia de rezectie 
limitată. 

Noguchi consideră că majoritatea metastazelor ganglionare mici regresează sau se opresc în 
evoluţie după extirparea tumorii primare. 

Tetania permanentă este complicatia cea mai gravă a tiroidectomiei totale (până la 40% dintre 
pacienți prezintă hipoparatiroidii după TT lărgite. Se încearcă să se conserve paratiroidele sau să se 
reimplanteze în SCM sau în muşchiul scalen. 

Hipotiroidia postoperatorie se tratează cu extracte tiroidiene. 

Tratamentul hormonal cu hormoni tiroidieni, pe lângă rolul de substituție, reprezintă un 
veritabil tratament al CT mai ales în CP (hormonii tiroidieni încetinesc evoluţia prin blocarea secreției 
de TSH). 

Examenul histopatologic extemporaneu este obligatoriu în toate cazurile de guşi nodulare sau 
diagnostic macroscopic incert. Dacă se confirmă CT, trebuie biopsiat cel puțin un ganglion 
traheoesofagian, chiar în lipsa unei adenopatii clinice. Nu orice adenopatie palpabilă înseamnă invazie 
neoplazică, după cum (54% din cazuri), fără adenopatie cervicală decelabilă clinic există metastaze 
neoplazice în ganglioni. Rezultatul HP extemporaneu incert impune intervenţie limitată la lobectomie 
totală de partea leziunii. După examenul la parafină tratamentul va fi completat (eventual). 

Pentru CT nediferentiat se practică TT cu limfadenectomie bilaterală (TTLB) indiferent de 
stadiul clinic. 

Pentru CT diferenţiate intervenția chirurgicală depinde de stadiul clinic: 

- Stadiul I (TO-T2 ; NO ; MO) — lobectomie totală de partea leziunii şi lobectomie subtotală de partea 
contralaterală; 

- Stadiul II (substadiul A: TO-T2; NI; MO) — lobectomie totală şi limfadenectomie de partea afectată 
şi lobectomie subtotală contralaterală. 

- Stadiul II (substadiul B: TO-T2 ; N2 ; MO) — TTLB 

- Stadiul III (substadiul A: TO-T3; N2; MO) tumora prinde în întregime un lob sau (substadiul B: T0- 
T3 ; N3 ; MO) tumora prinde ambii lobi sau adenopatie bilaterala fixă. 

Se practica TTLB 

- Stadiul IV (orice T; orice N; M1) dacă se poate opera se practică TTLB si, ulterior, metastazele 
devin mai captante. Dacă este nerezecabil, se practică intervenţii paleative de degajare a căilor aeriene. 

1) Radioterapia externă. Părerile sunt divergente. 
Tubiana recomandă: 
- RxT postoperator de principiu datorită posibilelor invazii în ganglionii regionali; 
- RxT postoperator de necesitate, la bolnavii cu exereze incomplete; 
- RxT la pacienţii inoperabili şi la cei cu metastaze neiodocaptante. 
Noguchi indica chiar si in stadiul I RxT extensiva (cobalt) 

2) Iod radioactiv (IRA). Recomandat in metastaze tardive. 
Doza inițială: 100 — 200mCi. Doza totală: 600 — 2000 mCi. 
Iodul radioactiv este recomandat postoperator doar in cancerele diferentiate (folicular si papilar cu 
componentă foliculară). Cancerele nediferentiate nu fixează IRA, care se va fixa pe tesutul tiroidian 
încă normal şi-l va distruge, favorizând mixedemul. In aceste tumori nefixatoare, RxT externa este 
singura modalitate de radioterapie. RxT externă este superioară IRA când leziunea este localizată. In 
cancerele generalizate IRA este superioara iradierii externe. Cele doua forme de radioterapie se pot 
asocia, iradierea externă favorizând ulterior răspunsul la IRA. 

3) Chimioterapia. Se folosesc citostatice în pregătirea preoperatorie, administrate pe cale 
locoregională (intraarterială). Pe cale generală, se utilizează diferite chimioterapice (adriamicina, 
bleomicina, 5FU, methotrexat, ciclofosfamida) cu efect pe metastazele pulmonare, osoase, 
ganglionare, dar niciodată pe cele hepatice. Remisiunile sunt parţiale şi de scurtă durată. 


Tiroidectomia subtotală unilaterală sau bilaterală pentru o leziune considerată benignă, dar 
care la examenul AP s-a dovedit malignă, presupune două posibile atitudini: reinterventie de totalizare 
a tiroidectomiei cel putin de partea leziunii; IRA pe țesuturile tiroidiene restante. 


Recidivele locale se produc datorită resturilor de ţesut neoplazic de la nivelul bonturilor 
tiroidiene. Un rol important îl are creşterea TSH, care apare ca o consecință a tiroidectomiei. 
Administrarea de hormoni tiroidieni controlează creşterea de TSH. Tratamentul chirurgical se 
adresează şi metastazelor ori de câte ori este posibil. 


Rezultatele la distanţă ale tratamentului depinde de: stadiul clinic evolutiv, forma 


histopatologică, metoda chirurgicală folosită, asocierea terapiei complementare (IRA, RxT extern, 
citostatice). 

Anatomia si fiziologia esofagului 
Dragos Predescu 


Esofagul, singurul element visceral ce se întinde pe trei segmente corporeale, reprezintă conductul tubular 
digestiv ce are ca rol intermedierea conexiunii dintre faringe şi stomac. Lungimea esofagiană este variabilă, în 
funcție de tipul constituțional, stadiul de dezvoltare, factori anatomici, cu o medie la adult de aproximativ 25 cm şi o 
grosime de 15-20 mm (vezi fig.nr.1). Limita superioară ce îl separă de hipofaringe cranial, corespunde unui plan 
orizontal ce trece anterior prin cartilajul cricoid iar posterior prin cea de-a VI-a vertebră cervicală. Limita inferioară 
se găseşte la nivelul orificiului cardiei, ce corespunde scheletal, celei de-a X-a sau de-a XI-a vertebre toracice. 


Distanta de la arcada dentara Strâmtorile esofagiene 


15 cm 


SES 
Esofag cervical Cartilaj cricoid 
C6-T1 (3-6 cm) 


Ar. Aorta 
4 Bifurcatia traheei 
z Esofag toracic 3 E 
x T1-T10 (18-24 cm) E 4 
: E A Diafragm 
: Esofag abdominal ¢ SEI 
: T11-T12 (3-7 cm) Jonctiune eso- 
i Y gastrica 
Lungime totala 36-48cm 


Fig.nr.1. Schita a traiectului esofagian (lungime, strâmtori, proiecții scheletopice) 


Traiectul descendent al esofagului de-a lungul coloanei vertebrale prezintă mai multe curburi în plan 
frontal cât si sagital, cu aspect de S italic. În plan frontal, de la joncțiunea cu faringele unde este situat median, 
esofagul se deplasează uşor spre stânga pentru ca, începând cu apertura toracică superioară să se îndrepte spre 
dreapta. În dreptul celei de-a V-a vertebre toracice devine iarăși median, trece de partea stângă a coloanei vertebrale 
si, păstrând traiectul stâng, traversează hiatusul esofagian pentru a pătrunde în cavitatea abdominală. 
esofagului cervical face oportună cervicotomia stângă, în timp ce pentru segmentul toracic superior si mediu, 
datorită deplasării spre dreapta este de preferat toracotomia dreaptă. “Împingerea“ la stânga a esofagului toracic 
inferior face necesar abordul toracic stâng fie mixt, toraco-abdominal. Curburile din plan sagital urmăresc curburile 
coloanei. Esofagul prezintă trei îngustări stricturare succesive: superioară (cricoidiana), mijlocie (aorto-bronsica) $i 
inferioară (diafragmatică). Între segmentele stricturare se delimitează două porțiuni dilatate: crico-aortică si bronho- 
diafragmatica (ampula epifrenică). 

Anatomie descriptivă - rapoartele esofagului 

Traiectul multi-etajat al esofagului obliga, d.p.d.v. topografic, la o sistematizare în funcție de regiunea străbătută si 
de raporturile pe care le realizează cu organele din jur, în patru porțiuni distincte: 

e pars cervicalis — craniala (6-8 cm), de la orizontala ce corespunde vertebrei Ce la T3; 

e pars thoracalis — medie (15-18 cm), delimitată între vertebrele T> şi To. Crosa aortei şi v. azygos subimpart 
esofagul toracic în două segmente: supraazygo-aortic si infraazygo-aortic.; 

e diafragmatică - transhiatala (1 cm), corespunzătoare pasajului esofagian trans-hiatal; 

e pars abdominalis - caudală (2-3 cm) - segment intra-abdominal, până la deschiderea în stomac. 

Esofagul cervical 

Porțiunea esofagiană cervicală este situată profund, pe lama prevertebrală a coloanei cervicale, acoperită 
anterior de trahee iar antero-lateral de pachetele vasculo-nervoase principale ale gâtului. Anterior, esofagul are 
rapoarte cu porțiunea membranoasă a traheei fiind “conectate” prin fibre musculare şi conjunctive dense uşor de 
disociat, facilitând un clivaj relativ uşor între cele două organe. Descendent, esofagul se deplasează la stânga fata de 

trahee, formand unghiul traheo-esofagian, loc de pasaj al n. recurent stang. Proximitatea n. laringei recurenti fac 
deosebit de important acest raport in practica chirurgicală esofagiană. Lezarea uni- sau bi-laterală a acestora are 
drept consecință paralizia corzilor vocale, cu dispnee şi disfonie secundare. Recurentul drept se angajează printre 
ramurile de diviziune ale arterei tiroidiene inferioare, trecând la o distanță de cca 5-15 mm de marginea dreaptă a 
esofagului. 

Recurentul stâng trece, de regulă, prin înapoia ramurilor de diviziune ale arterei tiroidiene inferioare, în 
țesutul celular latero-traheal. Drept consecință, pentru a evita interesarea lezională recurentiala, disectia marginii 
stângi esofagiene va trebui să se facă păstrând permanent contactul cu musculara. Antero-lateral în porțiunea sa 
distală, pe marginea stângă, are un raport important cu canalul toracic înainte de vărsarea în confluentul jugulo- 
subclavicular stâng Pirogoff. Canalul toracic poate fi lezat în disectiile extinse spre mediastin. 


Esofagul toracic 

Rapoartele esofagului toracic cu cele două crose vasculare (v.azygos şi a. aortă) delimitează două 

segmente anatomice. 
Supraazigo-aortic prezenţa esofagului într-un spațiu mediastinal celulo-grăsos uşor clivabil, explică posibilitatea 
rezectiei esofagiene chiar şi în tumorile avansate. Spaţiul retroesofagian toracic se continua cranial şi caudal cu cel 
cervical respectiv spaţiului retrovisceral Henckel. Postero-lateral, are raporturi cu ductul toracic (element satelit) 
precum şi cu a. intercostale drepte. Ori de câte ori este necesar, canalul toracic poate fi ligaturat fără inconveniente. 

Rapoartele laterale constituie elementele ce dictează calea de abord. Atât de o parte cât şi de cealaltă, are 
rapoarte cu pleura mediastinală. Crosa v. azygos se angajează spre anterior, pentru a se vărsa în v. cavă inferioară, 
încrucişând cantul drept al esofagului. Pentru a avea un acces facil esofagian şi a nu interesa lezional crosa venei 
azygos, acesta poate fi ligaturată. De partea stângă, esofagul se află proiectat în aria triunghiului lui Poirier. Deşi 
descrucişarea aortei de esofag este relativ facilă în condiții normale, aceasta poate fi extrem de dificilă în cazul 
invaziei neoplazice. Consecința este abordul toracic drept pentru intervențiile esofagiene supero- şi medio-toracice 
respectiv de partea stângă pentru cele distale. 

Porțiunea interazygo-aortică a esofagului toracic este un segment recunoscut de unii anatomişti, 
corespunzând esofagului dintre crosa v. azygos şi cea a arcului aortic. Deoarece la adult arcul venei azygos este 
întotdeauna situat la un nivel inferior față de arcul aortei, abordul esofagului pentru o rezectie totală se face mult mai 
uşor prin toracotomie dreaptă decât stângă, cu atât mai mult cu cât arcul aortei împinge această porțiune a 
esofagului mult spre dreapta. Raportul intim al esofagului la acest nivel cu bronhia principală stângă favorizează 
producerea fistulelor eso-bronsice în neoplasmele esofagiene mediotoracice. 

Infra-azygo-aortic esofagul toracic dispune de întreg spațiul cuprins între pericard şi planul dorsal al 
compartimentului posterior denumit şi spațiul Truesdale. 

O serie de caracteristici anatomice ale esofagului trebuie să fie în atenția medicului practician. În primul 
rând prezența unei „mobilități” esofagiene, consecință a unui țesut conjunctiv lax ce solidarizează elementele 
mediastinale, permiţând cu o relativă uşurinţă disectia atât pe cale deschisă dar mai ales în „orb”, cum ar fi în 
esofagectomia abdomino-cervicală transhiatală (Sloan-Orringer), fără toracotomie, fie în stripping-ul esofagian. În 
acest țesut de conectivitate mediastinală nu sunt descrise elemente neuro-vasculare şi nici structuri fibroase care să 
ancoreze esofagul la atmosfera adiacentă într-o manieră rigidă. 

Desigur că sunt şi contraindicatii ale esofagectomiei oarbe, cum ar fi invazia tumorală periesofagiană. O a 
doua caracteristică anatomică cu impact clinic este posibilitatea de propagare a unei surse septice, de la un 
compartiment la altul. Leziunile esofagiene anterioare se pot propaga caudal, pe calea pre-traheală, până la nivel 
pericardic. Existenţa spaţiului retro-esofagian - pre-vertebral are însă un impact clinic mult mai important. 
Manipularea intempestiva a instrumentarului (ORL, endoscopic) poate produce leziuni iatrogene ale peretelui 
hipofaringian, de regulă posterioare. 

Lipsa unei bariere anatomice permite diseminarea descendentă, pe această cale, spre mediastin. Prin 
acelaşi mecanism, orice injurie fistulară a esofagului toracic (iatrogenă, ruptură spontană — sindrom Boerhaave) fie 
prin suintarea anastomotică la o sutură eso-digestivă mediastinală determină o propagare cranio-caudală supurativă, 
însoțită de sepsis sever şi rapid. D.p.d.v. chirurgical şi din considerente anatomice, abordul direct al esofagului 
toracic în vederea esofagectomiei este indicat prin toracotomie în spațiul intercostal V sau VI. De regulă, timpul de 
mobilizare esofagiană debutează prin secțiunea venei ayzgos. În timpul mixt cervico-toracic superior, proximitatea 
porțiunii membranoase a traheei precum şi lipsa unei eventuale structuri în spațiul eso-traheal obligă la identificarea 
unui plan corect de disectie între cele două elemente anatomice. Unele entități patologice ce antreneză fenomene de 
scleroză şi inflamație peri-esofagiană, existența unor tumori invazive, prezență rară dar posibilă a unor ataşuri fibro- 
conjunctive predispun la interesarea chirurgicală a traheei membranoase. Un alt element ce poate fi lezat 

chirurgical, datorită plasării sale juxta-esofagiene, este ductul toracic. Identificarea intraoperatorie a leziunii obliga la 
ligatură, fără inconveniente majore. Nerecunoasterea în sală a leziunii ductale se soldează în postoperator cu un 
chilotorax abundent, antrenând secundar sepsisul şi obligând grabnic la reinterventie. 


Esofagul abdominal şi jonctional 

Ultimul segment al esofagului este considerat element de graniţă toraco-abdominal. Lungimea sa este de 
aprox. 6-7 cm dar este dependentă de respirație precum şi de deglutitie. Sunt descrise patru segmente, 
corespunzătoare unei împărțiri anatomice: 

- epifrenic (suprahiatal, supradiafragmatic); 

- epicardial (intrahiatal); 

- antrul cardiac (abdominal); 

- joncţiunea eso-cardio-tuberozitara. 

Segmentul superior epifrenic (suprahiatal). Termenul a fost consacrat de radiologi pentru dilatatia esofagiană 
suprahiatală, ulterior fiind inventati o serie de termeni care descriu acelaşi fenomen: bulb esofagian, ampula 
esofagiană, “clopoțelul” epifrenic, etc. 

Concret, segmentul cuprinde ultimii 4-5 cm din esofagul toracic, fiind situat între două zone mai înguste - 
superioară, (strâmtoarea superioară von Hacker) şi inferioară, la nivelul hiatusului esofagian (strâmtoarea inferioară 
von Hacker). Segmentul intrahiatal (epicardia — cardia superior) corespunde porțiunii esofagiene ce străbate 
apertura diafragmatică cu acelaşi nume, fiind formată în principal de elementele pilierului drept. Esofagul este ataşat 
la elementele hiatale şi datorită traiectului oblic de la acest nivel contribuie împreună la efectul antireflux (element 
sfincterian extrinsec al SEI). 

Segmentul inferior corespunde porțiunii sale eso-gastrice. La acest nivel esofagul suferă o inflexiune pe o 
distanță de 2-3 cm şi se deschide la nivelul cardiei (cardia propriu-zisă sau cardia inferior), pe peretele postero- 
medial al fornixului, în vecinătatea porțiunii verticale a micii curburi. Importanța cardiei este dată de rolul de 
sfincter ce permite trecerea bolului alimentar dinspre esofag spre stomac, împiedicând însă refluxul gastro- 
esofagian. 

Conceptual, noțiunea de joncțiune eso-gastrică este asimilată de o manieră diferită. Pentru anatomist, 

joncţiunea corespunde locului unde se realizează „trecerea de la un tub, esofagul, la o pungă, stomacul” (Gahagan). 
Endoscopistul o defineşte ca trecerea de la mucoasa epitelială scuamoasă de tip malpighian la cea de tip cilindric 
(“linia Z”). Chirurgul consideră zona jonctionala corespunzătoare locului de inflexiune a peritoneului de pe esofag 
pe stomac. Radiologic, segmentul terminal apare ca un defileu tubular, îngustat, cuprins între ampula epifrenică şi 
cardie. Radiologul este singurul care poate corela in mod direct zona aparent jonctionala cu activitatea funcțională 
de la acest nivel. Acesta consideră joncţiunea ca fiind la nivelul unei linii imaginare ce porneşte de la vârful 
unghiului His până la mijlocul mucoasei jonctionale de pe mica curbură, unde pliurile longitudinale esofagiene se 
transformă în pliuri transversale. 
În ciuda acestei segmentări, dpdv funcțional această porţiune se comportă unitar, similar unui sfincter (echivalentă 
SEI sau LES — lower esophageal sphincter). Întrucât numeroase studii nu au putut să pună în evidenţă o structură 
musculară cu proprietăți sfincteriene, ci doar o zonă cu presiune endo-lumenală crescută, termenul structural care s- 
a impus a fost cel de “high presure zone” (HPZ). În intervalul de timp dintre mese, valoarea presională medie în 
esofagul distal este de 29 mmHg (+ 2 mmHg) iar cea intra-gastrică de 6,4 mmHg (+ ImmHg). Gradientul presional 
existent asigură principalul rol atribuit acestei entități anatomo-functionale şi anume, de barieră anti-reflux. 
Componenta esențială, “mecanism intrinsec”, este musculatura esofagului distal intricată cu elementele musculare 
ale stomacului proximal. Studiile de eco-manometrie comparată au arătat că grosimea stratului muscular are 
variabilitate individuală, oricum mai gros decât al esofagului adiacent, fiind direct proporțională cu presiunea endo- 
esofagiană. Integrarea computerizată a acestor date a permis obținerea unei proiectări tridimensionale a regiunii 
distale esofagiene, care are avantajul, spre deosebire de manometria esofagiană simplă, în a identifica “defectele” 
barierei musculare (vezi fig.nr.2). Consecința este aceea a identificării într-o fază precoce a pacienților cu risc de a 
dezvolta complicații prin injurie mucosală, de a aplica un tratament cât mai de timpuriu, împiedicând astfel 
afectarea ireversibilă a mecanismului sfincterian şi aşa labil. Cel de-al doilea element implicat în bariera anti-reflux, 
“mecanism extrinsec”, corespunde pilierilor diafragmatici, de regulă cel drept (sfincter diafragmatic). Contractia, în 
maniera unui lasou, a fasciculelor musculare din jurul hiatusului esofagian, transformă orificiul acestuia, mai larg şi 
mai complezent, într-un defileu îngust cu efect de sfincter, care dublează pe cel gastro-esofagian. Dispunerea 
circulară în jurul esofagului precum şi starea de contracție permanentă asigură creşterea presională în condițiile 
mişcărilor respiratorii diafragmatice (inspir). 

Fig.nr.2. Evaluare eso-manometrică cu proiecția tridimensională a SEI 


De asemenea, apar contractii ale pilierului ca răspuns la hiper-presiunea abdominală fie, din contră, relaxare la 
deglutitie sau distensia esofagiană. La realizarea rolului de barieră anti-reflux concură şi alte elemente fizice si 
anatomice: 

e deschiderea esofagului în stomac se face oblic iar între acesta şi esofag se delimitează incizura cardiacă a lui His 
ce are rol de valvă (valva Gubaroff); 

e fibrele musculare oblice ale stomacului dau naştere unui fascicul foarte important numit ,,bandeleta Helvetius", ce 
se sprijină pe incizura eso-gastrică.; 

e aparatul ligamentar peri-jonctional format din ligamentul freno-esofagian (Leimer-Bertelli), mezo-esofagian şi 
freno-gastric: 

e) membrana Leimer-Bertelli (lig. freno-esofagian) este o formaţiune fibro-elastică ce ancorează esofagul la 
marginile hiatusului esofagian.; 

e) mezo-esofagul abdominal, vestigiu al mezo-esofagului primitiv, are rol de fixare al esofagului caudal şi al 
cardiei la abdomenul posterior; 

e) ligamentul gastro-frenic este rezultatul reflexiei peritoneale de pe fata posterioară a fornixului, pe diafragmă, 
asigurând fixarea stomacului la diafragmă şi la peretele abdominal posterior cu prezervarea angulatiei unghiului 
His. 
Date histologice 

Structural, esofagul are patru tunici (vezi fig.nr.3). 


Fig.nr.3. Aspect histologic al structurilor parietale esofagiene 
Mucoasa: a) epiteliu de acoperire, b)lamina propria, c) muscularis mucosae 
Submucoasa: reţea vasculo-limfatica şi glande (d) 

Musculară: straturi concentrice longitudinale şi circulare (e) 
Adventice (f) 

Tunica externă (adventice - Montiero) este conjunctiva, formată din fibre de colagen in general 
longitudinale amestecate cu insule de tesut adipos si elemente vasculo-nervoase. Un rol al acesteia este si cel de 
delimitare faţă de organele vecine, permiţând mobilizarea esofagului în timpul deglutitiei şi ajutând chirurgul in 
exereză. 

Tunica musculară, de grosime variabilă (0,5-2mm), este compusă din două straturi (extern longitudinal, 
intern circular) care au ca rol menținerea lumenului esofagian şi asigurarea funcției propulsive. Cu cca 3 cm înainte 
de joncțiunea cu stomacul creşte numărul fibrelor musculare, cu îngroşarea progresivă a peretelui esofagian. 
Ambele straturi musculare sunt compuse în jumătatea superioară a esofagului de fibre striate, în timp ce inferior 
acestea sunt înlocuite de fibre netede. Contractia muscularei determină pe submucoasă şi mucoasă pliuri esofagiene 
caracteristice. 

Tunica submucoasă este formată din țesut celular bogat în fibre elastice şi de colagen, bogat în vase de 
sânge, nervi, glande mucoase profunde şi vase limfatice în drumul lor către colectorii de drenaj. Laxitatea 
submucoasei permite mucoasei să gliseze cu uşurinţă pe structurile subiacente. 

Tunică mucoasă este constituită, dinspre suprafață spre profund, din patru straturi suprapuse: epiteliul de 
acoperire, membrana bazală, lamina propria, muscularis mucosae. Suprafața mucosală este acoperită în cea mai 
mare parte din epiteliu pavimentos stratificat nekeratinizat iar distal, corespunzând zonei de tranziţie de la nivelul 
liniei Z, se face trecerea către epiteliu cilindric unistratificat, de tip digestiv. În lamina propria, printre fibrele de 
colagen lax, se identifică foliculi, canale limfatice, glande mucoase. Muscularis mucosae separă mucoasa de 
submucoasă. 

Caracterul dual al epiteliului din porțiunea terminală a esofagului duce la o serie de consecinţe evolutiv- 
patologice dar şi terapeutice. Epiteliul mucoasei fiind de tip malpighian face ca tumorile maligne derivate acestuia 
să fie carcinoame epidermoide. Prezenţa refluxului gastro-esofagian, poate induce apariția de zone de metaplazie de 
tip gastric sau intestinal (esofag Barrett) care, evolutiv, creează premisele dezvoltării în aceste zone a malignitatii 
(adenocarcinom). Lipsa seroasei favorizează, în primul rând, extinderea rapidă prin contiguitate a unui cancer 
esofagian la organele de vecinătate. Secundar, absenţa seroasei face ca rezistența la sutură a peretelui esofagian să 
fie redusă şi deci, să existe un grad mai mare de dehiscente anastomotice. 

Vascularizatia esofagului 
Arterele esofagului 

Comparativ cu vascularizatia altor viscere, irigatia esofagului este săracă. Irigația esofagului variază în 
funcție de segmentul său cervical, toracic sau abdominal. Pentru segmentul cervical ramurile vasculare implicate 
sunt a. tiroidiană inferioară, mai rar de a. tiroidiană superioară, tiroidiană ima, subclaviculară dreaptă sau stângă, 
carotidă comună. Pentru esofagul toracic superior (porțiunea supraazygo-aortică) principala arteră hrănitoare este 
cea tiroidiană inferioară. Arterele care irigă treimea mijlocie a esofagului provin, cel mai frecvent, din a. bronşică 
stângă anterioară şi din a. bronşică dreaptă posterioară. 

Segmentele pre- şi infraazygo-aortic esofagian sunt irigate de două tipuri de artere: unele cu origine direct 
din aortă („artere esofagiene lungi") şi altele care provin din arterele intercostale posterioare („artere esofagiene 
scurte"). Arterele esofagiene scurte, irigă în special treimea inferioară a esofagului. În general, în această porţiune 
arterele sunt puţine la număr şi au calibru mic, ceea ce explică sângerarea redusă din timpul esofagectomiilor prin 
stripping. În porţiunea suprafrenică a esofagului, studiile angiografice au permis identificarea unei zone 
paucivasculare de aproximativ 2-3 cm, ce poate fi considerată ca „zonă critică". Aceasta ar putea fi explicația ratei 
fistulare crescute după anastomoze la acest nivel in rezectiile segmentului terminal al esofagului. La nivelul 
esofagului abdominal, rolul principal în vascularizatie revine a. gastrice stângi din care se desprind cca 11 
colaterale de calibru mic. 

Circulaţia venoasă 

Circulaţia venoasă a esofagului nu este superpozabilă cu cea arterială. Sunt descrise două plexuri venoase 
responsabile pentru drenaj: intraparietal (intrinsec) şi extraparietal (extrinsec, peri-esofagian). 

Plexul venos intrinsec cunoaşte existenţa unei rețele subepiteliale, submucoase şi musculare. Reţeaua sub-epiteliala 
are vase ordonate longitudinal, pe întreaga lungime esofagiană şi primeşte sângele din capilarele adiacente de unde 
drenează în plexul submucos. Cel mai important rol este atribuit rețelei venoase intraparietale submucoase, atât prin 
valoarea cantitativă a capacității sale de drenare cât, mai ales, prin rolul său specific funcțional. 

Plexul venos periesofagian drenează sângele într-o manieră duală şi anume, cele două treimi superioare ale 
esofagului în venele sistemice, iar treimea inferioară în sistemul portal. Segmentul plexal periesofagian cervical 
drenează către v. tiroidiene inferioare iar de la segmentul toracic, prin v. azygos şi hemiazygos, pe calea trunchiul 
venos brahiocefalic drept respectiv stâng, spre cava superioară. Plexul periesofagian din porțiunea abdominală a 

esofagului realizează conexiuni largi cu v. gastrică stângă ce se varsă direct in v. porta iar prin v. gastrice scurte, pe 
calea reţelei venoase retroperitoneale, drenează în sistemul cav inferior. 

Drept urmare a acestei particularități de drenaj venos, colectorii venoşi dispun astfel în stări obstructive vasculare de 
posibilitatea de by-pass în sistemul cav superior, prin complexul azygos şi hemiazygos, fie în sistemul portal prin 
vv. gastrică stângă şi scurte şi în sistemul v. cave inferioare prin wv. frenice inferioare. Componenta venoasă 
submucoasă (sistemul în „palisadă” Carvalho) a esofagului este elementul central de conectare inter-plexală şi de 
aceea participă la toate perturbările circulației venoase esofagiene; drept urmare a realizării de şunturi de către 
plexul venos extern în condiții de hipertensiune portală, vor apărea din plexul intern varice esofagiene. 

Drenajul limfatic 

Complexul limfatic esofagian cuprinde sistemul ductal şi limfo-nodulii. Ductele îşi au originea din capilare 
limfatice care emerg din plexurile existente în mucoasă (lamina propria), submucoasă, musculară şi adventice. Prin 
structurile canalare de transport sunt vehiculate fluide, material coloid şi celular, microorganisme, care sunt 
descărcate în colectoare limfatice ductale din ce în ce mai mari. Direcţia curentului limfatic intra-ductal este 
menținută de un sistem valvular semilunar. De-a lungul ductelor sunt pozitionati limfonoduli care filtrează şi 
alimentează constant curentul limfatic. Din cauza “bogăției” rețelei limfatice, apar căi de diseminare maligna multi- 
directionala. Actual este acceptată existența a două curente limfatice: ascendent, pentru 2/3 superioare şi respectiv 
descendent pentru 1/3 inferioară. 

Ulterior, limfaticele parietale se continuă superior şi inferior cu cele ale organelor vecine, respectiv faringe 
şi stomac. Colectorii limfatici ai esofagului variază în funcție de segmentul considerat: - cervical, supraazygo-aortic, 
interazygo-aortic, subazygo-aortic şi abdominal. În ceea ce priveşte colectorii limfatici majori este consacrat 
drenajul spre ductul toracic pentru esofagul de deasupra bifurcatiei traheale in timp ce pentru esofagul distal de 
bifurcatie, acesta ia calea cisternei chyli, via limfo-nodulii din mediastinul inferior, celiaci şi gastrici stângi. Zona 
bifurcatiei traheale are un drenaj ambivalent. 

Fluxul limfatic poate să se inverseze în anumite condiții patologice (invazie tumorală), explicând 
diseminarea uneori atipică. Ganglionii limfatici în care drenează aceşti colectori sunt foarte numeroşi şi sunt grupați 
după relațiile lor cu organele adiacente. Cea mai sistematizată şi acceptată clasificare a grupelor ganglionare de 
drenaj limfatic a esofagului, este cea elaborată de Societatea Japoneză pentru Bolile Esofagului (JSED), fiind 
prezentată pe larg în capitolul patologiei neoplazice a esofagului. 

Câteva consideraţii clinico-chirurgicale sunt necesare. Lipsa limfaticelor în structura mucosală superficială 
comparativ cu bogăția plexurilor din submucoasă explică de ce extinderea malignitatii apare de regulă în cazul 
interesării submucoasei. Există şi reversul unor leziuni maligne mucoase de mici dimensiuni, care se pot acompania 
de extensie tumorală pe “dedesupt”, la distanță de sediul inițial, cu păstrarea intactă a mucoasei supraiacente zonei 
de invazie secundară. Celulele maligne migrate în curentul limfatic, odată trecute de “sfincterul” tunicii musculare 
pot să intereseze limfo-noduli aflaţi la distanţe apreciabile de sediul tumoral. Toţi aceşti factori au drept consecință 
rata ridicată de recurenţă postoperatorie, fie pe linia de rezectie fie pe esofag, la distanță de sediu tumoral dar şi prin 
apariția de metastaze ganglionare dincolo de sediul de excizie chirurgical. Cu alte cuvinte, lipsa invaziei pe linia de 
secţiune nu garantează o rezectie chirurgicală de tip radical. 

Inervatia esofagului 

La nivelul esofagului sunt implicate două elemente nervoase distincte ce asigură inervatia viscerală: 
extrinsecă şi intrinsecă. 

Inervatia extrinsecă are un caracter mixt, vegetativa şi somatică. Componenta vegetativă reuneşte cele 
două sisteme antagonice, fiind asigurată de vag (parasimpatic) şi filete nervoase simpatice cu originea în lanţul 
latero-spinal. Ramurile vagale esofagiene au efect secreto-motor glandular şi de accelerare a activității musculare. 
Inervatia simpatică îşi are originea în coarnele laterale ale măduvei spinării cervico-toracice, de unde se desprind 
fibrele pre-ganglionare ce ajung în ganglionii simpatici laterali unde fac sinapsă cu fibrele simpatice 
postganglionare. 

Componenta simpatică este responsabilă de contracția sfincteriană, relaxare musculară, creşterea secreției 

glandulare şi vasoconstrictie. 
Componenta somatică are origine cerebro-spinală, fiind reprezentată de n. laringei recurenti care asigură inervatia 
musculaturii striate a esofagului. În regiunea cervicală si supraazygo-aortică, esofagul primeşte fibre de inervatie din 
partea n. laringeu recurent şi din partea n. vag. Zona jonctionala faringo-esofagiană primeşte şi ramuri de la 
perechea a [X-a şi a XI-a a nervilor cranieni. 

Inervatia intrinsecă îşi are originea din ramurile plexului periesofagian (simpatic şi parasimpatic) care 
străbat tunicile esofagiene împreună cu vasele sangvine. Acestea sunt alcătuite din fibre nervoase subțiri împreună 
cu structuri nervoase ganglionare. Condensarea ganglionara dintre straturile musculare longitudinale şi cele 

circulare formează plexul mienteric Auerbach în timp ce organizarea din tela submucosa formează plexul 
submucos Meissner. Rolul celor doua plexuri este diferit. Astfel, plexul mienteric Auerbach este raspunzator de 
contracția tunicii musculare în timp ce plexul submucos Meissner de peristaltica muscularei mucosale şi de 
activitatea secretorie 

Activitatea miogenă este întărită de existența sistemului nervos intrinsec care asigura o activitate 
musculară autonomă. Sistemul nervos extrinsec nu este indispensabil activităţii contractile, dar are un rol modular 
pe lângă influența diverselor secretii hormonale. O serie de observații au arătat că în cazul tulburărilor de motilitate, 
cum ar fi anomaliile contractile esofagiene întâlnite la pacienții vârstnici, au ca factor etiologic reducerea celulelor 
ganglionare din peretele esofagian şi denervarea parțială, în acest caz de origine senilă. De asemenea, neuropatiile 
din diversele stări patologice sunt asociate cu dispariția celulelor ganglionare mienterice cu pierderea coordonării 
motricitatii esofagiene. 

Alte studii au arătat rolul important jucat de controlul nervos asupra activității motorii în a asigura 
clearance-ul esofagian. Se sugerează astfel, rolul esenţial al componentei nervoase în majoritatea stărilor patologice 
ce asociază tulburări de motilitate. 

Date şi elemente de fiziologie esofagiană 

Rolul esențial al esofagului în digestie este acela de a asigura tranzitul bolului alimentar din oro-faringe la 
stomac iar printr-o serie de mecanisme anatomo-functionale să prevină apariția refluxul gastro-esofagian. Tranzitul 
esofagian este consecința contractiei musculare asociată cu efectul gravitațional. Ambele mecanisme sunt 
influențate de tipul bolului alimentar şi de poziţia individului. 

Apariția ingestiei cu propulsia bolului din cavitatea bucală spre orofaringe determină o undă de contracție 
inițială numită contracție peristaltică primară care începe de la faringe şi se termină la nivelul cardiei, propulsând 
bolul alimentar descendent, spre stomac. În faza orofaringiană a deglutitiei bolusul este împins descendent de 
contracția limbii prin mişcări voluntare, iar faringele se contractă. Pentru a nu pătrunde alimente spre căile aeriene, 
concomitent glota şi nazofaringele sunt închise. 

Rezultatul va fi o presiune crescută faringiană cu diminuarea tonicitatii SES (sfincter esofagian superior), 
creându-se astfel posibilitatea pătrunderii alimentelor în esofagul superior. Pasajul bolului în esofagul superior 
determină relaxarea musculaturii faringiene şi, pentru a împiedica refluxul, creşte tonusul SES. Odată pătruns în 
esofag, bolusul este propulsat involuntar către stomac, apoi o nouă contracție progresivă, circulară, este inițiată în 
esofagul superior. Datorită activității contractile propulsive din timpul esofagian al deglutitiei, esofagul se scurtează 
cu aproximativ 10%. În anumite cazuri, cum ar fi prezenţa refluxului gastro-esofagian (iritanti chimici, mecanici) 
pot apare unde peristaltice specifice de tip secundar ce nu sunt induse de deglutitie, fiind consecința distensiei 
esofagului. 

Aceste unde se produc numai în esofag deşi iau naştere la nivelul stomacului şi sunt mediate de centrul 
deglutiției. Undele peristaltice secundare intervin în asigurarea clearance-ului esofagian, prevenind leziunile induse 
de reflux gastro-esofagian.. Unele patologii în care se produce o “deconectare” a centrului deglutitiei de efectorul 
muscular esofagian (de regulă afecţiuni neurologice) apare un mecanism intramural de rezervă (autonom) care 
preia controlul asupra contracției muşchiului neted esofagian şi determină unda peristaltică tertiara. Aceste unde 
survin independent de deglutitie, sunt necoordonate sau simultane la nivelul esofagului şi nu trebuie confundate cu 
contractiile secundare. 

Componenta musculară esofagiană, în special cea de tip circular din SES şi SEI, exercită şi un al doilea 
rol, extrem de complex şi anume de factor anti-reflux. Ambele regiuni se comportă similar unui sfincter, prevenind 
refluxul datorită existenţei unui tonus bazal prin contracție musculară, a cărui determinare manometrică arată o 
presiune ridicată. În condiţii de repaus, esofagul este “închis” prin mecanisme sfincteriene cu caracter funcțional. În 
cazul SES tonusul este de 10-13 mmHg, împiedicând pătrunderea aerului în esofag în timpul respirației. În ceea ce 
priveşte SEI, acesta menţine un tonus bazal ce determină o presiune intra-lumenală de 18-30 mm Hg, tonus care 
este inhibat de unda persistaltică primară permiţând astfel trecerea alimentelor ingerate în stomac. 

De regulă, după deglutitie apare o relaxare completă a SEI de cca 5-10 sec., urmată de o contracție de 7- 
10 sec. Refluxului gastro-esofagian i se opune complexul anatomo-functional eso-cardio-tuberozitar iar dacă totuşi 
acesta se produce, apare o undă de contracție secundară care va propulsa materialul refluat în stomac. Controlul 
întregii activități motorii esofagiene aparține nervilor cranieni VII, IX, XI, XII. 

Întregul esofag (ca şi componenta sfincteriană esofagiană) este supus unui control neuro-endocrin 
complex; la nivelul esofagului se întâlnesc receptori colinergici, adrenergici şi unii particulari, purinergici. SEI este 
supus unui control hormonal care îi modulează tonicitatea. O serie de hormoni cum ar fi secretina, CCK, VIP, GIP, 
glucagonul, progesteronul şi estrogenii, prostaglandinele PGE,, E» şi A» diminuă presiunea SEI în timp ce gastrina, 
pentagastrina, motilina, polipeptidul pancreatic şi prostaglandina PGF, ridică presiunea SEI. 

EVALUAREA PREOPERATORIE A PACIENTILOR CU PATOLOGIE 


ESOFAGIANA 
Dragos Predescu 


Adevărata revoluție tehnologică care a interesat major domeniul medical la începuturile anilor `70, a facut 
posibilă creşterea semnificativă a abilității de diagnostic în general şi, în particular, în patologia esofagiană pentru o 
evaluare cât mai completă preoperatorie. 

Primul pas al oricărei tentative diagnostice este examenul clinic de specialitate, cooperarea 
interdisciplinara gastroenterolog — orelist — chirurg — oncolog — radiolog — anatomo-patolog fiind considerată ca 
optimă. Un excelent exemplu de evaluare clinico-diagnostică este descris în patologia esofagiană malignă. 
Încadrarea unui bolnav în sindromul obstructiv esofagian deşi este facilă, supoziţia diagnostică fiind uşor sugerată 
de motivația adresabilitatii la medic, acest lucru rămâne frecvent doar un deziderat. Sunt două posibile entități 
clinice evocatoare pentru cele două tipuri majore HP de cancer: adenocarcinom pe insule de metaplazie intestinală - 
pacient de vârstă medie sau peste, de regulă de sex masculin, cu lung istoric de boală de reflux sau cu hernie hiatala 
cunoscută, cu apariţia unei disfagii selective pe fondul unei stări generale bune; cel de-al doilea tip clinic, pentru 
carcinom scuamo-celular, se caracterizează prin pacient cu nivel socio-economic modest, consumator cronic de 
alcool şi fumător, cu istoric disfagic şi scădere ponderală, aflat de cele mai multe ori într-un stadiu de boală avansat. 
Odată orientati diagnostic, pasul următor aparține paraclinicului. 

Explorarea imagistică 

Examenul radiologic standard este executat de rutină în orice serviciu medical, neavând rol diagnostic 
direct dar fiind esențial pentru identificarea unor patologii pleuro-pulmonare secundare (ex. bronhopneumonii de 
aspirație ) sau, de ce nu, a patologiilor concomitente cu etiologie primară la acest nivel. Examenele radiologice ( 
grafie, scopie), fără a avea ceva particular, permit în anumite condiții aprecierea stadialitati, descoperind relativ 
frecvent determinări secundare pleuro-pulmonare, osoase, etc., scutind operatorul de surprize neplăcute 
intraoperator. În patologia neoplazică esofagiană avansată, pot fi evidenţiate striuri largi retro-traheale, opacitate 
hilară sau retro-cardiacă, nivel hidro-aeric în esofag. Imaginea hidro-aerică întinsă în axul esofagului care asociază 
şi lărgirea spațiului mediastinal posterior este specifică acalaziei. Aspectul unei pungi cu aer rotund-ovalare, uneori 
de dimensiuni impresionante şi eventual linie de nivel, situată retro-cardiac, sugerează o hernie hiatală. Aceste 
aspecte ne îndeamnă să credem că, în ciuda unei oarecare demonetizări, examenul radiologic simplu este 
obligatoriu dar cu realizarea unei investigații de calitate, față-profil, grafie şi scopie. 

Examenele radiologice de contrast, în diversele sale variante, debutează de regulă în evaluarea 
esofagiană prin cele două metode standard: radiografia şi radioscopia. Cele două tehnici sunt complementare 
permiţând, în cazul primei, să evidentieze detalii ce nu sunt observate în timpul explorării scopice (limitată ca timp) 
şi respectiv, în cazul celei de-a doua, să observăm cele trei momente ale deglutiției în timpi reali (mod, durată). 
Examinarea esofagiană se execută atât în ortostatism cât şi în decubit. Surprinderea unor detalii mucosale obligă la 
efectuarea tehnicii cu contrast aeric: pacientul în ortostatism, în poziție oblică posterioară stângă cu deglutitia rapidă 
a bariului. Consecința „blocării” aerului înghițit în esofag, va permite obținerea unor imagini cu dublu contrast ale 
reliefului mucos esofagian. Investigarea activității motorii obligă la explorarea în decubit, oblic anterior dreapta, 
prin anularea influenţei gravitației. Indiferent de metoda utilizată, se vor urmări modificările de calibru ale 
esofagului, prezența peristalticii şi a pasajului bolului baritat, eventualele devieri axiale, modificările lizereului 
mucosal (vezi fig.nr.1), posibila existență a unor perforații esofagiene, prezența unor leziuni la distanță (gastrice, 
duodenale), mai ales în condițiile în care se administrează substanța radio-opacă şi pe calea gastrostomei (la 
pacienții cu stenoze post-caustice). 

Orice bănuială în direcția unei posibile fistule esofagiene indiferent de etiologie contraindică utilizarea 
bariului datorită reacției granulomatoase şi fibropare secundare pătrunderii acestuia în mediastin. În aceste condiții 
se recomandă utilizarea substanțelor de contrast hidrosolubile (ex. Gastrografin) deşi rata diagnostica este redusă. 
Obiectivarea asptratiei trasorului radio-opac în arborele traheo-bronsic, în afara leziunilor fistulare, este consecința 
fie a leziunilor ce interceptează mecanismul răspunzător pentru pasajul aero-digestiv faringo-laringian fie a unei 
regurgitații prin obstructie. Descoperirea leziunilor maligne incipiente obligă la tehnica de cateterizare esofagiană 
după care se administrează prânzul baritat, urmat de insuflarea de aer pe cateter. 

Fig.nr.1. Tranzit esofagian, timp esofagian. Formatiune vegetanta cu caracter malign ce amprentează lumenul 
esofagian, 1/3-mea medie (colectia clinicii). 

Se obtin astfel imagini cu dublu-contrast ce permit diferentierea stricturii secundare refluxului peptic, ce 
mimeză cu fidelitate leziunile maligne infiltrative cu dezvoltare murală. In patologia, extrem de frecventă, a 
hernierii transhiatale o serie de manevre de provocare pot fi utile pentru identificarea radiologică cum ar fi 
Trendelemburg, Brombart, procubit cu sac de nisip în epigastru. Diversele patologii care au o semiotică 
asemănătoare sunt de regulă excluse de radiologia de contrast (ex. acalazie — cancer — stricturi — stenoze diverse — 
retenție diverticulară — vezi fig.nr.2 a,b,c). Exceptional, tumori sau alte patologii toracice pot induce disfagie prin 
fenomene de compresie esofagiană, etiologia fiind lămurită prin studiul baritat eventual CT. 


Fig.nr.2 (a,b,c). Tranzit baritat — timp esofagian. (a) Acalazie cu dilatatie grotescă a esofagului; (b) Stenoză 
peptică secundară BRGE; (c) Ulcer esofagian 

Computer tomografia. Introducerea în practica curentă a CT a minimalizat beneficiile radiologiei 
standard. Metoda îngăduie o evaluare tridimensională a relațiilor esofagului cu structurile adiacente. Asistarea CT 
este esențială în cancerul esofagian (mai putin în celelalte patologii esofagiene) deoarece permite o apreciere a 
indicilor de stadialitate a neoplaziei (indicii N, M). Tehnica CT şi-a dovedit eficienţa şi în aprecierea răspunsului 
tumoral la terapia alternativă oncologică. Dezvoltarea tehnică a aparaturii tomografice a permis apariția CT spirale 
(vezi fig.nr.3), care are o viteză de lucru crescută şi o calitate imagistică superioară. 


H/F TŘ 

Fig.nr.3. Examen CT spiral. Se evidențiază o formațiune tumorală vegetantă esofagiană toracică 1/3 superioară 
cu compresia şi invazia traheei 

Ca exemplu, o scanare a întregului torace pe câmpuri la 1,25 mm se poate realiza în cca 19 secunde, într-o 
singură perioadă de apnee, rezultatul nefiind viciat de mişcările respiratorii. Administrarea unui mediu de contrast 
(ex. Omnipaque) este absolut necesară. Nodulii limfatici intratoracici şi abdominali cu dimensiuni de peste 1 cm, 
respectiv cei supraclaviculari de peste 0,5 cm, sunt considerați patologici. În mediastinul superior se urmăreşte 
relația esofagului cu traheea, ingrosarea sau “dantelarea” structurii adipoase de la acest nivel sugerând invazia 
tumorală în peretele membranos posterior, fie spre carină şi bronhia principală stângă. Ocazional se poate obiectiva 
traiectul fistulos eso-aeric. Eventuala interesarea a arcului aortic şi a arterei în traiectul său toracic este bine de 
urmărit, ştergerea limitei tisulare dintre aceste structuri fiind semn al implicării tumorale vasculare. Rolul cel mai 
important al CT este de a determina focarele metastatice (M), în special hepatice şi pulmonare, metoda fiind 
limitată diagnostic pentru leziunile sub-centimetrice. CT are şi alte indicaţii de utilizare: corpii străini precum şi 
modificările mediastinale secundare, de regulă produse prin perforatia esofagiană (sindromul Boéerhave). 
Descoperirea unui abces intra-toracic îndeamnă la drenajul acestuia prin punctie ghidată CT. Compresia de 
vecinătate a esofagului în diverse alte patologii non-tumorale (anevrism aortic) sau tumorale (mediastinale, pleuro- 
pulmonare, etc), arată valoarea diagnostica plurivalentă a CT. O altă tehnică revolută permite reconstructii 
anatomice tridimensionale, cu identificarea structurilor vasculo-limfatice şi viscerale, similare modelelor anatomice, 
pregătind astfel echipa operatorie. 

Rezonanta magnetică nucleară (MRI - magnetic resonance image) este utilizată in special în 
patologia neoplazica, având meritul de a furniza: informaţii şi relaţii topografice complexe (în trei planuri), permite 
diferenţierea recidivelor tumorale de remanierile fibroase postoperatorii. Se consideră că în privinţa indicilor de 
stadialitate la distanță (N şi M), metoda prezintă limitări similare CT. O inovație mai nouă, MRI pe cale 
endoscopică, este cel putin la fel de eficientă în aprecierea invaziei parietale tumorale cu EUS. 

Tomografia prin emisie pozitronică (PET) îmbină avantajele medicinei nucleare cu cele ale CT, având 
potential specific de detecție a bolii canceroase într-o fază precoce. Interferarea în metabolismul glucidic prin 
administrarea de 2-fluoro-2-deoxy-D-glucose (FDG) cu acumularea acestuia cu preponderență în tumorile maligne 
ce au o rata ridicată de utilizare a glucozei comparativ cu țesuturile normale a permis descoperirea şi evaluarea 
stadialității tumorale. Doar tumorile primare extrem de mici (Tı) pot fi inaparente metodei. Adevăratul beneficiu al 
metodei rezidă în descoperirea însămânțărilor oculte la distanță (N fie M) care nu au fost identificate prin alte 
primare de masele adenopatice proximale, imaginea fiind a unei singure mase tumorale voluminoase. 

Ecografia rămâne o metodă valoroasă în arsenalul imagistic datorită unor numeroase avantaje (neinvazivă, 
repetitivă, costuri mici, etc.). Cu toate acestea, în patologia esofagiană rolul său este modest, fiind utilizată în special 
la cazurile neoplazice. Ecografia hepatică o considerăm obligatorie, rar dar nu excepțional, putând să descopere 
determinări secundare neobiectivate de CT. 
Examenul endoscopic este cel care aduce confirmarea diagnostică macroscopică şi tisulară, recunoscând două 
tehnici de asistare a leziunilor esofagiene: esofagoscopia rigidă şi cea flexibilă. De-a lungul timpului s-au adus 
îmbunătăţiri constante endoscoapelor (lungime, calibru, lumină distală, lumină „rece”, amplificare optică, insuflare, 
aspirație, captură media, terapie, etc.) astfel încât astăzi, tehnica esofagoscopiei permite completa examinare 
esofagiană. Augmentarea indicelui diagnostic s-a realizat prin asocierea unor manevre suplimentare: cromo- 
endoscopia, eco-endoscopia (EUS), punctia cu ac fin (FNA), tehnica mixtă (EUS FNA), periaj cu citologie 
exfoliativa, narrow banding imaging (NBI). În privinţa echipamentului utilizat sunt descrise: 
- endoscopie rigidă; 
o „tub liber” tip Haslinger sau Chevalier esofagoscop cu lumină rece Hopkins 
-  Hbro-endoscopie; 
o  mini-endoscopul tip ORL 
o gastrofibroscop şi videoendoscopul 


Noile tehnici de endoscopie permit şi gesturi terapeutice (ex. montare stent endo-lumenal, mucosectomii diverse, 
dilatatia stricturilor). Dacă esofagoscopia rigidă cu „tub liber” este din ce în ce mai putin utilizată, esofagoscopul 
rigid cu sursă de insuflatie şi aspirație, cu sistem optic de amplificare şi de iluminare este utilizat şi astăzi cu succes, 
la cazuri selecționate. Acest instrument permite o explorare precisă, eficace, a oro- şi hipo-faringelui, a laringelui, a 
joncțiunii faringo-esofagiene şi a esofagului superior. Aceste informaţii sunt dificil de obținut la explorarea cu 
endoscopul flexibil. Apariţia endoscoapelor flexibile a determinat monopolizarea de către acestea a metodei în 
special datorită versatilității metodei. Sunt cunoscute două explorări endoscopice diferite atât în ceea ce priveşte 
aparatura cât şi metoda de utilizat: mini-endoscopul ORL şi gastrofibroscopul clasic. 

Endoscopul ORL are avantajul unui calibru redus, fiind introdus pe cale trans-nazală ceea ce-l face extrem de 
uşor de suportat de către pacient, fără a fi necesară o anestezie sau o pregătire laborioasă. Informaţiile obținute sunt 
extrem de utile despre leziunile situate în zona de intricare aero-digestivă, greu sau deloc posibile în cazul folosirii 
gastrofibroscopului. Tehnicii i se reproşează lipsa unor canale foarte eficiente pentru gesturi terapeutice, cu excepția 
obţinerii de specimene biopsice. Fibrogastroscopia şi mai nou videoendoscopia se recomandă a debuta de regulă 
dupa radiologia de contrast. Inspectarea esofagului cu gastrofibroscopul flexibil a permis, în aditie cu proba baritată, 
o creştere a indicelui diagnostic, indiferent de patologia esofagiană, de aproape 100 %. Informaţii de mare acuratețe 
sunt furnizate de video-endoscopia de înaltă rezoluție, permiţând recoltarea de produse tisulare cât mai tintite în 
sediul lezional. La aceşti pacienți, pentru identificarea zonelor canceroase cu caracter incipient, se poate apela la 
stricturi) citologia abrazivă se poate dovedi salutară. Când se utilizează ambele metode este bine ca citologia 
abrazivă să preceadă recoltarea biopsică, altfel acurateţea citologiei scăzând. În fata unor leziuni ce nu sunt 
demascate de tehnicile de endoscopie şi citologie (ex. leziuni intramurale), aspiraţia cu ac fin (FND) are avantaje 
indubitabile. Posibilitatea aprecierii indicelui T (invazia parietală) precum şi punctia ghidată eco-endoscopic a 
ganglionilor peri-esofagieni dovedeşte valoarea metodei. În cazul cancerului esofagian, indicele T (tumoră primară) 
este excelent apreciat prin tehnica ultra-sonografiei endoscopice — vezi fig.nr.4 (EUS - vezi capitolul cancerul 
esofagian). 


Y lew 


Fig.nr.4. Examen ultrasonografic pe cale endoscopică. Se remarcă stratigrafia esofagiana cu prezența unei 
formaţiuni tumorale ce invadează adventicea (T) şi prezența unei adenopatii periesofagiene (N) (colecţia 
clinicii). 


În determinările secundare proximale (Mu), EUS mai ales asociată cu punctia cu ac fin (FNA), este 
considerată „gold standard”. În metastazele la distanță (My) eco-endoscopia are o eficiență limitată datorită micii 
penetrabilititi la distanță. În afara patologiei maligne, EUS este o metodă rafinată de identificare a tumorilor intra- 
murale (fibroame, leiomioame, etc) dar şi de evaluare în acalazie şi patologia post-caustică. 

Asistarea endoscopică, inițial în scop diagnostic şi ulterior de evaluare periodică post-terapeutică, în 
patologia de reflux are un rol consacrat: identificarea refluxului şi a caracterelor refluxatului, descoperirea unor 
modificări anatomo-functionale sau a unor patologii care induc secundar refluxul (ex.HH), evaluarea impactului 
mucos esofagian post-agresional (cum ar fi metaplazia esofagiană din esofagul Barrett - vezi fig.nr.5) şi ulterior al 
ratei de răspuns la tratament (ex. scoruri de apreciere ale esofagitei — Savary, Miller, Belsey, etc.), evidenţierea unor 
complicații (ulcer esofagian, stenoză, malignizare). Atenţie, un examen endoscopic normal nu exclude prezența 
bolii de reflux, aproximativ 30% din pacienții cu simptome care sugerează refluxul nu au leziuni endoscopice. La 
aceşti pacienți, explorări suplimentare cum ar fi pH-metria si manometria tranşează diagnosticul. O metodă asociată 
este cea a măsurării diferenței de potenţial. Principiul metodei se bazează pe diferenţa de potențial între epiteliul 
scuamos esofagian şi cel cilindric gastric, făcând posibilă identificarea zonelor de metaplazie intra-esofagiană. 

Fig.nr.5. Examen video-endoscopic esofagian distal. Aspect caracteristic pentru esofag Barrett, cu metaplazie 
esofagiana (colectia clinicii). 


Testele functionale 

Stabilirea indicatiei şi a tehnicii operatorii în patologia esofagiană non-neoplazică este strâns legată de tipul şi 
rezultatele obținute în urma efectuării testelor funcționale esofagiene. Aceste teste pot fi ierarhizate în teste care 
evaluează funcția motorie a esofagului, capacitatea de evacuare esofagiană, activitatea SEI şi SES, expunerea 
esofagului la sucul gastric, relația dintre simptome şi funcția esofagiană. 

Manometria esofagiană (vezi fig.nr.6) este considerată actual ca unicul test care are capacitatea de diagnoză în 
patologia esofagiană motorie, primară sau secundară unor afecțiuni locale (acalazie, spasmul esofagian difuz, etc.) 
ori sistemice (sclerodermie, neuropatie diabetică sau alcoolică, etc.). 

Fig.nr.6.Examen eso-manometric. Aspectul sondei de lucru si variatiile presionale normale la diferite nivele 
esofagiene si gastric 

Tehnica utilizează un sistem de catetere si transductori cu senzori specifici pentru determinarea profilului 
manometric al corpului esofagian si al regiunilor sfincteriene. Transductorul tipic (manometria standard) este 
prevăzut cu 3-8 senzori dispuşi la distanță unul de celălalt pentru a permite măsurarea presiunii la diferite nivele. 
Variatiile presionale funcționale ale SEI sunt apreciate in stare de repaos şi de deglutitie „umedă” (wet swallows) 
prin administrarea repetată a 5 ml apa. Motilitatea corpului esofagian este asistată de 2-3 senzori pozitionati la 3-5 
cm deasupra SEI. În ceea ce priveşte indicaţiile metodei, procedura este rezervată situaţiilor în care există dubiu de 
diagnostic după o evaluare iniţială imagistico-endoscopică; nu este recomandat a fi utilizată ca investigație de primă 
linie în cazul pacienților cu disfagie ori dureri retro-sternale. Oricum, principala indicație a metodei („gold 
standard”) priveşte dismotilitatile esofagiene primare: acalazie şi spasmul difuz esofagian. O altă indicație a 
manometriei o reprezintă aprecierea răspunsului la tratament, fie el medicamentos ori chirurgical. Aspectele 
manometrice ale afecțiunilor motorii esofagiene au aspecte caracteristice fiecărei entităţi, fie ea primară sau 
secundară. În acalazie întâlnim lipsa de relaxare (sau relaxare insuficientă) a SEI şi aperistaltismul corpului 
esofagian. Frecvent poate apărea relaxarea sfincterului dar aceasta este de scurtă durată si are o funcţionalitate 

defectoasa; de regulă, însă, lipsa relaxării în condiții bazale este responsabilă pentru valorile presionale mari (> 40- 
45 mmHg). 

Aperistaltismul are caracteristic lipsa de contractii în deglutitie (aspect izobar) fie unde cu amplitudine 
mica, ce nu generează presiuni mai mari de 40 mmHg, deci incapabile să învingă presiunea crescută a SEI pentru a 
propulsa bolul în stomac. Spasmul esofagian difuz prezintă contractii peristaltice esofagiene necoordonate. Sunt 
propuse mai multe criterii manometrice diagnostice: contractii simultane asociate cu o creştere de 10% la deglutitia 
lichidă, amplitudinea medie a contractiilor mai mare de 30 mmHg, prezenţa de contractii spontane uneori cu 
caracter repetitiv, cu vârfuri presionale. Definirea manometrică a esofagului de tip „nut cracker’ cuprinde 
activitate hiper-peristaltică cu amplitudine distală >180 mmHg. Din patologia motorie esofagiană de tip secundar, 
cea mai importantă şi mai frecvent întâlnită este BRGE. Principalul mecanism incriminat este deficienta funcțională 
a SEI (60% din cazuri), restul aparţinând altor două mecanisme — ineficienta clearance-ului esofagian la refluxatul 
gastric respectiv malfunctia rezervorului gastric. Presiunea SEI sub care apare matematic refluxul este de 8-10mm 
Hg. Tot manometria este utilă si în aprecierea clearance-ului esofagian. Ori de câte ori amplitudinea contractiilor 
din esofagul distal scade sub 30mm Hg, evacuarea refluxatului este deficitară şi pot apare leziuni de reflux. 
Concluzionând, putem sugera că manometria esofagiană nu trebuie să fie singurul criteriu în stabilirea 
diagnosticului sau a tratamentului, totdeauna fiind necesară asocierea datelor manometrice cu informațiile obţinute 
din datele clinice, din explorările radiologice şi din cele de tip endoscopic. 

Testul pH-metriei (Tuttle) completează şi investighează suplimentar pacienții cu patologie de reflux având, actual, 
indicaţii extrem de precise: (i) pacienţii cu simptomatologie sugestivă de reflux acid gastro-esofagian, care nu au 
răspuns la dozele terapeutice cu inhibitori de pompă de proton, eventual care sunt în aşteptarea chirurgiei anti- 
reflux, (îi) pacienții cu simptomatologie de reflux acid gastro-esofagian fără esofagita si (iii) pacienții cu persistenta 
simptomatologiei de reflux în ciuda gestului chirurgical anti-reflux. Pentru o acuratețe crescută Johnson şi 
DeMeester utilizează tehnica pH-metriei ambulatorii pe 24 ore (telemetrie), dispozitivul fiind purtat de către pacient 
în timpul activităților curente (alimentaţie, repaos, efort fizic, etc.). Pentru a creşte însă acurateţea metodei în detecția 
refluxului se recomandă asocierea la pH-metrie şi a monitorizării impedance-metrice precum şi a unui alt criteriu: 
simptomatologia. Concluzionând, putem să afirmăm cu certitudine că monitorizarea pH-metrică are în mod clar 
limitări în a defini refluxul ca un eveniment patologic, rolul său fiind în special acela de a furniza informaţii aupra 
prezentei/absentei refluxului. 

Clearance-ul esofagian, frecvent asociat unei explorări complete în BRGE, este un test neinvaziv cu utilizarea de 
Ţechneţiu, permiţând identificarea capacităţii esofagiene de a îndepărta materialul refluxat. Componentele care 
au impact în atenuarea agresivităţii refluxatului sunt peristaltica normală, acțiunea neutralizantă a salivei şi factorul 
gravitational. O tehnică oarecum similară este cea descrisă de Booth şi Skinner — testul de eliminare a acidului din 
esofagul distal. Este necesară asocierea pH-metriei, evaluându-se numărul de inghitituri necesare pentru a ridica 
pH-ul esofagian distal peste 5, după instilarea unei soluţii de HCI 15 ml, 0,1 N. Se consideră valori normale dacă 
sunt necesare cel mult 15 inghitituri. 

Controversat rămâne festul perfuziei acide Bernstein-Baker. Metoda se bazează pe sensibilitatea 

simptomatică a esofagului la reflux, deci şi la administrarea pe o sondă Levine a unei soluții acide de HCI 0,1 N. 
Testul se consideră pozitiv dacă în timpul manevrei de instilatie acidă apare pirozis. Pentru a avea un rezultat 
concludent este însă obligatoriu efectuarea testului la pacienți cooperanti, echilibrati psihic. Valoarea metodei este 
cea de diagnostic diferențial cu criza de angor (se asociază şi EKG). 
Alte metode. Evaluarea stării generale face parte din arsenalul uzual de investigaţie preoperatorie pentru aprecierea 
statusului individual de sănătate şi cuprinde examene de laborator, probe ventilatorii, index cardiac (+/-). Explorarea 
preoperatorie trebuie să combine şi alte posibile tehnici şi metode, adaptate în funcție de caracteristicile fiecărui caz: 
bronhoscopie toracoscopie/laparoscopie, azigografie — fie cel de apreciere a manierei posibile de reconstrucție - 
irigografie, fibrocolonoscopie, examen arteriografic. Există numeroşi adepți ai explorărilor de tip mini-invaziv — 
toracoscopie, laparoscopie- în scop diagnostic fie de îmbunătățire a informaţiei stadiale în neoplazii. Numai la unu 
din zece pacienți la care acestea au fost efectuate, informaţiile obținute au schimbat terapeutica chirurgicală. 
Ambelor metode li se impută necesitatea anesteziei generale, în cazul toracoscopiei chiar intubarea unui singur 
pulmon, fiind suficient de agresive ca să nu fie introduse în practica curentă. Costul ridicat şi părerile contradictorii 
din literatura chirurgicală ne-au convins că ambele metode au o indicație de excepție. 

Concluzionând, se poate lesne observa că nu există un protocol explorator tipic, fiecare dintre metode 
având limitari specifice. Informaţia preoperatorie trebuie să fie cât mai fidelă cu realitatea lezională. Orice eroare de 
evaluare poate duce pacienții la un gest chirurgical în scop excizional ce se poate dovedi inutil, agravând 
suplimentar starea generală a acestora si aşa suficient de precară. Reversul este cel al unor pacienți la care nu se 
tentează terapia chirurgicală deoarece sunt banuiti a fi într-o fază avansată, de ex. a unei bolii canceroase, privându-i 

deci de un tratament potential curativ. Tot la un rezultat modest poate duce un gest operator pripit, inadecvat, cel 
mai frecvent nu datorat unei integrari deficitare a informatiei paraclinice ci, de regula, a lipsei de investigatie 
completa. 


RECOMANDARI BIBLIOGRAFICE 


e Angelescu N., Andronescu P. Dorin (sub red.): Chirurgie generala, Edit.Medicala, Bucuresti, 
2000. 

Angelescu N. (sub red.): Tratat de patologie chirurgicala, Edit. Medicala, Bucuresti, 2001. 
Caloghera : Chirurgie de urgenta, Editura Antib, Timisoara, 1993. 

Constantinescu M. : Chirurgie, Editura Didactica si Pedagogica, Bucuresti, 1996. 

Palade R. : Manual de Chirurgie generala, Editura ALL, 1999. 

Prişcu Al. (sub red.): Chirurgie. Vol.I. Edit. Didactică şi Pedagogică, 1992. 

Sabiston D.C., Textbook of Surgery, W.B. Saunders Company, 1997. 

Schwartz S. : Principles of Surgery, Mc Graw-Hill Book Co, 1994. 

Simici P. : Elemente de semiologie clinica chirurgicala, Editura Medicala, Bucuresti, 1982. 
Mc Phee S., Papadakis M., Tierney L., Gonzales R.: Current Medical Diagnosis & 
Treatment, Ed. Lange, 2008 


325 


- sub redacţia Eugen Brătucu - 


326 


- Manual de chirurgie pentru studenti - 


Traumatismele esofagului. Corpii straini esofagieni 
S.Constantinoiu 
A. Mocanu 


Perforatia spontană a esofagului (sindromul Boerhaave) 

A fost descris în 1724 de Boerhaave care l-a întâlnit la amiralul flotei olandeze Wasserauer, mare 
gurmand şi băutor, după un efort de vărsătură. Această leziune esofagiană constituie o mare urgenţă, 
cu cât tratamentul este aplicat mai precoce, prognosticul este mai bun. 

Cel mai constant semn este durerea, care poate fi localizată substernal la un pacient după 
vărsături puternice sau în regiunea cervicală după explorarea instrumentală a esofagului. Dacă apare 
emfizemul subcutanat diagnosticul este aproape sigur. 

Cu toate că radiografia toracică arată aer sau o efuziune în spaţiul pleural, acest semn este 
adesea greşit interpretat drept pneumotorax sau pancreatită acută (mai ales că în acest caz trecerea 
salivei prin orificiul de perforatie duce la creşterea amilazei serice!). Dacă radiografia este normală, 
diagnosticul este frecvent confundat cu infarctul miocardic acut sau cu anevrismul disecant de aortă. 

Ruptura spontană se produce de obicei în cavitatea pleurală stângă sau chiar deasupra 
jonctiunii eso-gastrice (5% dintre aceşti pacienţi au concomitent BRGE, sugerând o minimă rezistență 
la transmiterea presiunii abdominale către esofagul toracic ca factor important în fiziopatologia bolii. 
În timpul vomei există vârfuri de presiune intragastrică până la 200 mm Hg, dar presiunea 
extragastrică rămâne aproape egală cu cea intragastrică, impactul pe peretele gastric fiind minim. 
Transmiterea de presiune în amonte, către esofag, variază considerabil, depinzând de poziţia jonctiunii 
eso-gastrice. Când joncțiunea se află în abdomen, expusă presiunii intraabdominale, presiunea 
transmisă esofagului este mai mică decât când este expusă presiunii negative intratoracice. În această 
situaţie presiunea în esofagul inferior va fi egală cu presiunea intragastrică dacă glota rămâne închisă. 
Studiile experimentale pe cadavru au arătat că atunci când presiunea intraesofagiană depăşeşte 150 
mm Hg poate să apară ruptura spontană a esofagului. Când este prezentă o hernie hiatală şi sfincterul 
esofagian inferior rămâne expus presiunii abdominale, leziunea produsă obişnuit este sindromul 
Mallory-Weiss, apărând mai degrabă hemoragia decât perforatia. Aceasta se datorează impactului 
presiunii asupra porțiunii supradiafragmatice a peretelui gastric. În această situaţie sacul de hernie 
reprezintă o extensie a cavităţii abdominale şi joncţiunea eso-gastrică rămâne expusă presiunii 
intraabdominale. 


Diagnostic 

Modificările radiografiei toracice depind de 3 factori: 
- intervalul de timp scurs dintre perforatie şi examinarea radiologica; 
- locul perforatiei; 
- integritatea pleurei mediastinale. 

Emfizemul mediastinal care este un bun indicator al perforatiei apare după cel putin o oră şi 
este prezent numai la 40% dintre pacienţi. Sediul perforatiei influențează semnele radiologice. În 
perforatia cervicală emfizemul cervical este obişnuit şi emfizemul mediastinal rar (invers pentru 
perforatiile toracice). Obişnuit, aerul poate fi detectat în muschiul erector spinae la radiografia gâtului, 
înainte de a fi palpat sau văzut pe radiografia toracică. Integritatea pleurei mediastinale influențează 
evoluţia, o ruptură a sa antrenând pneumotorax la 77% din pacienţi (2/3 dintre perforatii se produc în 
cavitatea pleurală stângă, 20% în cea dreaptă, iar 10% în ambele cavităţi pleurale). Revărsatul pleural 
secundar inflamatiei mediastinului apare tardiv (oricum, la 9% dintre pacienți radiografia rămâne 
normală). 

Diagnosticul este confirmat de esofagogramă care arată extravazarea substanţei de contrast la 
90% din pacienţi. Se preferă utilizarea substanţelor hidrosolubile (Gastrografin). Totuşi, în 10% din 
cazuri se înregistrează rezultate fals negative, aceasta datorându-se poziţiei ortostatice a bolnavului 
când pasajul prea rapid al substanţei de contrast nu evidenţiază o perforatie mică. Din această cauză, 
unii preferă studiul radiologic al bolnavului în decubit lateral drept. 

Tratamentul rupturii spontane de esofag 
Cheia succesului în această afecţiune este diagnosticul precoce. Cele mai favorabile rezultate 
se obțin după sutura primară a perforatiei în primele 24 de ore de la ruptură, cu supravietuiri de peste 
90%. Cel mai frecvent se întâlneşte ruptura pe peretele lateral stâng al esofagului, imediat deasupra 
jonctiunii eso-gastrice. Pentru un abord corespunzător la acest nivel trebuie o expunere adecvată a 
regiunii, exact ca la miotomia pe cale toracică. Sutura esofagiană este întărită cu patch pleural sau se 
execută o fundoplicatură Nissen. Mortalitatea după sutura imediată a esofagului variază între 8-20%. 
După 24 de ore de la ruptură supraviețuirea scade sub 50%, nemaifiind practic influențată de 
tipul tehnicii folosite (drenaj simplu, drenaj+sutura). Dacă țesuturile sunt inflamate se practică rezectie 
esofagiană cu esofagostomie cervicală şi drenaj mediastinal sub antibioterapie masivă. S-a descris şi 
esofagostomia transtoracică la acest nivel, pe tub Kehr, sub protecţia drenajului pleural şi 
antibioterapiei cu rezultate mai bune. 
În această afecţiune s-a propus şi un tratament nonoperator, în anumite cazuri selecţionate (nu 
pot fi folosite la pacienţii cu perforatii libere în cavitatea pleurală). 
Cameron a descris 3 criterii care trebuie îndeplinite pentru a aplica acest tip de tratament: 
- dacă la esofagogramă se constată perforatie in mediastin, substanța de contrast drenează înapoi in 
esofag; 
- simptome blânde, uşoare; 
- lipsa semnelor de sepsis. 
Bolnavii vor fi hiperalimentati parenteral, vor primi antibioterapie cu spectru larg, blocanti de 
H) sau inhibitori de pompă de protoni injectabil (pentru a scădea secreția acidă şi a diminua activitatea 


peptică). Alimentatia orală se reia între a 7-a şi a 14-a zi după controlul radiologic baritat al 
esofagului. 


Perforatiile esofagiene provocate 

Majoritatea dintre ele sunt urmarea explorărilor endoscopice, producându-se mai ales la 
nivelul strâmtorilor anatomice ale esofagului (la nivelul crosei aortei şi imediat deasupra diafragmei). 
Alte cauze sunt reprezentate de accidentele produse în timpul dilatatiilor esofagiene pentru stenoze 
postcaustice sau acalazie, o categorie cu adevărat rară fiind rănirile accidentale (striviri, suflu de 
explozie, plăgi prin arme albe în regiunea cervicală) sau cele produse în timpul intervențiilor 
chirurgicale. 

Pe lângă starea generală alterată, semnele chimice sunt reprezentate de febră, durere cervico- 
mediastinală, emfizemul subcutanat. 

Examenul radiologic simplu, toracic, poate evidenția emfizem subcutanat sau mediastinal, 
pneumotorax (când există şi o leziune pleurală, altminteri revărsatul pleural de reacție apare mai 
târziu). 

Radiologia cu substanță de contrast (de preferat substanțe hidrosolubile de tipul 
Gastrografinului) arată sediul perforatiei, ca şi examenul endoscopic (fig. 1). 


Fig. 1 Perforatie esofagiană iatrogenă 

Complicatiile perforatiilor esofagiene accidentale 

- abcese mediastinale, empiem pleural; 

- fistule esofago-pleurale sau esofago-cutanate; 

- soc toxico-septic prin mediastinite acute 
Tratament 
Tratamentul conservator poate fi incercat in solutii de continuitate mici, constand in antibioterapie 
masiva, cu spectru larg si gastro- sau jejunostomie de alimentatie. 

În rest, tratamentul chirurgical va tine cont de sediul leziunii, mărimea perforatiei si timpul 
scurs de la accident la intervenţie. 
Se poate practica în funcţie de cele amintite mai sus: 

- mediastinotomie cervicală şi drenaj; 

- toracotomie cu sutura esofagului şi drenaj pleural; 

- dacă țesutul esofagian este inflamat şi nu este apt pentru sutură se practică esofagectomie parțială cu 
anastomoză esofago-gastrică sau, mai bine, esofagectomie cu esofagostomie cervicală, urmând ca 
refecarea continuității digestive să se facă într-un timp ulterior (bolnavul se va alimenta pe gastro- sau 
jejunostomie). 

Morbiditatea postoperatorie este crescută, ca şi mortalitatea generală (26% după Gavriliu). 


Corpii străini esofagieni 

A. Mocanu 

Corpii străini esofagieni ridică în multe cazuri probleme dificile de diagnostic şi tratament. Importanța 
acestui tip de patologie este reprezentată mai degrabă de complicațiile redutabile ce se pot produce şi 
care, netratate în centre specializate, pot conduce la exitus. 

Dacă multi dintre ei pot fi extraşi prin mijloace endoscopice de către medicii ORL care mânuiesc un 
instrumentar sofisticat, corpii străini inclavati, neglijati sau cei la care apar semne de perforatie, 
mediastinită sau perforează şi sunt situaţi în imediata proximitate a unor trunchiuri vasculare 
importante au indicatia de extragere chirurgicală. 

Corpii străini esofagieni pot fi inghititi involuntar de către copii (monede, nasturi, ace, 
fragmente de jucării) sau în scop voluntar de către psihopati sau de către sinucigaşi. Inclavarea acestor 
corpi străini se produce de obicei fie la nivelul strâmtorărilor anatomice ale esofagului fie în regiuni 
unde există compresii extrinseci. — fig. 2. Inclavarea 


Fig. 2 O moneda inghitita de un copil — radiografie de profil 


Problema o constitue, practic, forma şi mărimea corpului străin ingerat. Dacă acesta este de 
dimensiuni mici, de regulă, va trece prin esofag până la nivel gastric, de unde va putea fi extras 
endoscopic sau chirurgical, în cazul cel mai fericit eliminându-se pe cale naturală. O excepţie o 
reprezintă prezenţa leziunilor esofagiene preexistente, cum ar fi stenozele maligne sau benigne, când 
un obiect de dimensiuni mici (tablete, etc.) poate obstrua complet lumenul esofagian conducând la 
disfagie totală. În cazul unor obiecte cu dimensiuni ce depăşesc diametrul lumenului esofagian, 
impactarea acestora se va produce la nivelul strâmtorilor anatomice sau la nivelul unor zone de 
compresiune extrinsecă. O situaţie cu totul particulară, dar intâlnită în practică, o constitue retentia 

corpului străin la nivelul unui diverticul cu posibilitatea producerii de leziuni de decubit şi perforatia 
peretelui esofagian. 

Din punct de vedere clinic bolnavii au senzația de "nod în gat" sau de jenă dureroasă 
accentuată de deglutitie. 

Examenul radiologic simplu poate evidenția obiectele radioopace: proteze dentare inghitite, 
obiecte metalice, fragmente de oase, etc.) sau în cazul existenței perforaţiei, prezența 
pneumomediastinului. 

Tranzitul baritat cu emulsie sau pastă baritată poate fi util mai ales în cazul corpilor străini 
radio-trasparenti, totodată evidențiind spasmul esofagian consecutiv agresiunii mucoasei esofagiene 
(noi am utilizat cu succes şi pasta baritată cu boluri de vată care "îmbracă" corpul străin). ( fig. 3). 


Fig.3 Os de porc inclavat- tranzit baritat cu bol de vata 


Endoscopia este utilă pentru precizarea sediului şi naturii corpului străin cât şi în scop 
terapeutic, pentru extragerea sa. 

Complicatiile depind de volumul corpului străin, forma sa (cele mai periculoase sunt 
fragmentele de oase de porc sau pasăre cu eschile) şi de vechimea inclavării. Corpii străini cu o formă 
regulată, netezi, dau de obicei leziuni de decubit pe peretele esofagian, cu ulceratii. Corpii străini 
ascuţiţi determina perforatii ale peretelui esofagian cu: 

- abcese locale; 

- mediastinite acute; 

- fistule eso-pleurale, eso-traheale şi eso-bronşice; 

- hemoragii severe prin perforatia mănunchiului vascular al gâtului sau aortei. 
Prognosticul este cu atât mai bun cu cât diagnosticul este pus mai precoce. 

Tratamentul constă atunci când este posibil în extracția endoscopică pe cale naturală (indicată 
când bolnavul se prezintă repede la medic). Este de preferat extragerea endoscopică, aceasta 
reprezentând metoda de electie, cu condiţia existenţei unei dotări tehnice corespunzatoare şi a unui 
personal antrenat. O limită a metodei o reprezintă impactarea unui corp străin cu margini ascuţite care, 
dacă este însoțit şi de un spasm esofagian accentuat, la extragere poate produce leziuni longitudinale 
grave ale peretelui esofagian. 

Dacă tentativele de extracţie sunt ineficiente sau timpul scurs de la inclavare este lung se practică 
extracția chirurgicală pe cale cervicală, toracică sau abdominală (în funcţie de sediul inclavării sau (si 
perforatiei), sutura esofagului, drenaj. 

Dacă se găseşte deja abces local constituit pe lângă drenaj se instituie o gastro - sau 
jejunostomie de alimentaţie şi antibioterapie masivă. Existenţa unor fistule de tipul celor amintite mai 
sus poate impune uneori montarea endoscopică a unor stenturi esofagiene. 

DEFICITE PRIMITIVE DE MOTILITATE 
Ioan N. Mates, Adrian Constantin 


Deficite ale jonctiunii faringoesofagiene 

Aparent, funcția digestivă a esofagului este una dintre cele mai simple în fiziologia tractului 
digestiv, aceea de transport al alimentelor triturate şi masticate, din hipofaringe către stomac. În 
realitate, esofagul nu este un simplu conduct de transport alimentar. 

Elementul simptomatic comun al deficitelor de motilitate este disfagia. La debut dificultatea în 
deglutitie poate fi percepută de bolnav ca senzaţie de corp străin, durere retrosternală pseudoanginoasa 
sau odinofagie, senzaţie imperioasă de a adăuga lichide pentru a facilita inghitirea alimentelor solide 
sau uscate. Disfagia este progresivă şi, în timp, se adaugă regurgitatia esofagiană, imediată sau cu 
alimente nedigerate (dovada stazei), ceea ce modifică profund habitusul alimentar şi în final duce la 
imposibilitatea alimentaţiei orale şi denutritie. În această etapă survin frecvent complicații acute 
digestive (ex: impactare alimentară esofagiană) sau respiratorii (ex: fenomene de aspirație în căile 
respiratorii superioare, urmate de complicaţii infecțioase bronhopulmonare, cu atât mai severe cu cât 
obstacolul funcţional este mai înalt). 

Deficitele primitive se referă atât la peristaltica esofagiană cât şi la dispozitivele sfincteriene, 
înțelegând prin aceasta orice abatere (prin incompetenté sau supercompetenta) de la coordonarea 
neuromusculară fiziologică, de natură să perturbe propulsia alimentară. 

Strategia este următoarea: 

-excluderea oricărui obstacol mecanic (endogen ex: inflamator sau tumoral, ori exogen ex: compresii 
extrinseci), prin examinarea endoscopică. 

-demonstrarea etiologiei (miogenă sau neurologică), în paralel cu aprecierea severitatii deficitului, prin 
explorări paraclinice (radiologice ex: tranzit baritat in strat subțire sau cu pâine/flori de dalbă 
impregnate cu sulfat de bariu, video/cineradiografie pentru pasajul faringoesofagian; manometrice ex: 
manometrie standard/stationara şi ambulatorie/computerizata; scintigrafice ex: cu prânzuri lichidiene 
sau solide standardizate). 

-alegerea metodei terapeutice. Etiologia este încă neelucidată pentru cele mai multe tulburări primitive 
de de motilitate, deşi pentru unele dintre ele mecanismul fiziopatologic este deja cunoscut. Arareori 
terapia este patogenică (adresată manifestării patologice şi nu cauzei în sine); în stadii avansate singura 
prin tranzit alimentar pasiv, gravitational, evitând pe cât posibil fenomenele de reflux şi aspirație). In 
cazuri extreme (esofag aperistaltic, compromis anatomic) singura posibilitate este rezectia esofagiană. 
Esofagul participă la alimentaţie prin trei etaje funcţionale: joncțiunea faringoesofagiană, corpul 
esofagian şi joncțiunea esogastrică. La fiecare pot apare deficite specifice. 


Deficite ale jonctiunii faringoesofagiene 

În deglutitie, orofaringele acţionează ca o pompă de alimentare pentru hipofaringe şi corpul 
esofagian. Admisia este controlată de sfincterul esofagian superior (SES), care acționează totodată ca 
supapă de siguranţă pentru refluxul esofagian înalt ce stă la originea aspiratiei conţinutului digestiv în 
căile repiratorii superioare 

Disfagia orofaringiană (aşa numita “disfagie de tranzit”) este un simptom al disfunctiei orale, 
faringiene sau a SES şi se poate datora unei multitudini de patologii neurologice sau musculare. Ele 
determină obstructie mecanică pentru alimente solide şi lipsă de coordonare pentru lichide (care pot 
refula în căile respiratorii superioare) prin unul dintre următoarele mecanisme, descrise clasic: tranzit 
orofaringian defectuos; imposibilitatea presurizării adecvate a faringelui; lipsă de coordonare între 
contracția faringelui şi relaxarea m. cricofaringian; imposibilitatea ascensiunii laringelui în deglutitie; 
scăderea compliantei jonctiunii faringoesofagiene (ex: miopatie idiopatică, deficit primitiv de 
motilitate responsabil de o relaxare incompletă a m. cricofaringian şi a esofagului cervical). 

Între cauzele disfagiei orofaringiene, cele secundare predomină ca incidență fata de miopatia 
idiopatică a jonctiunii faringoesofagiene, pe primul loc stau patologiile neurologice de origine centrală 
(corticală sau pontină) sau periferică (nervii cranieni implicaţi în actul deglutiției), cum ar fi: 

accidentele cerebrovasculare, tumorile cerebrale, poliomielita, scleroza multiplă, boala Parkinson, 
paralizia pseudobulbară, neuropatia periferică sau lezarea accidentală operatorie a nervilor cranieni. 
Patologiile musculare secundare sunt mai putin frecvente decât deficitele neurologice (miopatia indusă 
de radioterapie, dermatomiozita, distrofia miotonică sau miastenia gravis), ocazional, joncțiunea 
faringoesofagiană poate fi comprimată extrinsec (tireomegalie, limfadenopatia cervicală sau 
hiperostoza unei vertebre cervicale). 

Explorarea funcțională se face prin coroborarea datelor obținute prin: 

-video/cineradiografie (metodă adecvată pentru analiza secventei rapide a deglutitiei), ce observă 
detaliile anatomice precum un obstacol cricofaringian asociat eventual cu îngustarea jonctiunii 
faringoesofagiene, ce determină staza substanţei de contrast în valecule sau refularea în căile 
respiratorii. 

-manometrie staţionară, ce constată nivelul presiunilor exercitate în deglutitie de musculatura striata la 
nivelul hipofaringelui, SES şi esofagului cervical. 

Tehnicile interventionale (chirurgicale, endoscopice) sunt destinate exclusiv înlăturării 
rezistenţei in flux a obstacolului functional faringoesofagian (pacienţi la care există o discrepanta între 
presurizarea hipofaringelui şi complianta SES, respectiv esofagul cervical): 

-bolnavi la care, din motive neurologice, hipofaringele nu exercită o presiune suficientă pentru a 
transporta bolul alimentar şi a învinge presiunea exercitată de SES, cu condiţia să existe un deficit 
minor de coordonare motorie între contracția hipofaringelui şi relaxarea SES; 

-relaxarea incompletă a SES şi esofagului cervical (afectate de o miopatie restrictivă), ce opun o 
rezistență prea mare in flux prin scăderea compliantei jonctiunii faringoesofagiene. Aceasta determină 
o creştere marcată a presiunii deglutive în hipofaringe şi solicită permanent structurile anatomice ale 
jonctiunii faringoesofagiane, determinând în timp apariția unui diverticul faringoesofagian (Zenker). 
Ele sunt contraindicate la bolnavii care nu prezinta: tranzit orofaringeal adecvat; reflex de deglutitie; o 
coordonare suficientă a presiunii faringiene cu relaxarea cricofaringiana. 

Terapia interventionala cuprinde: 

-divulsia endoscopică cricofaringiană. Este practicată în unele centre specializate, la pacienţi cu 
disfagie orofaringiană ce prezintă disfunctie a SES la care nu se întrevede nici o terapie specifică. Deşi 
raționamentul teoretic este empiric, rezultatul simptomatic este bun (influenţează benefic relaxarea 
SES), metoda poate fi aplicată repetat, cu riscuri mai reduse decât cea chirurgicală. Succesul 
simptomatic al divulsiei endoscopice poate fi considerat o indicație pentru continuarea tratamentului 
prin metoda chirurgicală. O contraindicatie majoră este incompetenta SES (demonstrată manometric); 
pe lângă rolul de valvă al admisiei a bolului alimentar din hipofaringe către esofagul cervical, SES 
exercită un rol de protecţie antireflux. Defunctionalizarea completă a unui SES deja incompetent 
favorizează ascensiunea refluxatului în etajul laringofaringeal, potenţial letal la bolnavii cu patologie 
pulmonară preexistentă sau antecedente de aspirație în căile respiratorii superioare. 

-miotomia  faringo(crico)esofagiană. Constă în secțiunea fibrelor striate ale jonctiunii 
faringoesofagiene (ultimii 1-2 cm ai m. constrictorului inferior al faringelui, m. cricofaringeal şi 4-5 
cm din tunica musculară a esofagului cervical), fără a leza submucoasa/mucoasa. Abordul se face prin 
incizie de-a lungul marginii anterioare a m. sternocleidomastoidian stâng, care este rabatat lateral 
înpreună cu mănunchiul vasculonervos al gatului, în timp ce tiroida, traheea şi laringele sunt 
medializate. Obstacolul funcțional (m. cricofaringian hiperton) poate fi reperat intraoperator prin 
introducerea unei sonde nazogastrice până la acelaşi nivel cu cel al disfunctiei descrise manometric. 
Miotomia are rezultate funcționale superioare divulsiei endoscopice; nu înlătură complet competența 
SES, în consecință nu expune la riscul refluxului faringolaringeal. În schimb, indicaţiile şi 
contraindicatiile chirurgicale trebuie respectate cu stricteţe, întrucât complicațiile postoperatorii sunt 
severe şi duc la imposibilitatea alimentaţiei orale. 


Diverticulul Zenker (faringoesofagian), descris de Ludow (1769) şi apoi definit clinicopatologic de 
Zenker (1878), este dovada cea mai comună a unui deficit primitiv de motilitate faringoesofagiană. 

Există dovezi histologice pentru un deficit miogenic prin degenerescenta idiopatică a fibrelor m. 
cricofaringian, urmată de fibroză interstițială;, ele produc scăderea compliantei jonctiunii 
faringoesofagiene şi o lipsă de coordonare motorie între contracția hipofaringelui şi relaxarea m. 
cricofaringian. Rezultatul este solicitarea presională permanentă, la fiecare mişcare deglutivă, a 
hipofaringelui având drept rezultat apariția unui diverticul de pulsiune (protruzia mucoasei şi 

submucoasei) la punctul de minimă rezistență al musculaturii descris de Killian (1908): pe linia 
mediană posterioară, între fibrele oblice ale m. constrictor al faringelui şi cele oblice ale m. 
cricofaringian, pe măsură ce ele descind pe peretele posterior al esofagului pentru a deveni 
longitudinale. Pe parcursul dezvoltării între fascia prevertebrală şi peretele esofagian posterior, 
diverticulul tinde să se dezvolte descendent , sub efectul aspiratiei toracice şi al gravitaţiei, preferential 
către stânga planului sagital (din rațiuni simple de anatomie topografică, posibilitatea de expansiune 
este limitată de convexitatea mai accentuată a arcului aortic pe dreapta sagitalei). 
Este o entitate patologică rară, mai frecventă la bărbaţi vârstnici de rasă caucaziană (descresterea 
compliantei faringoesofagiene înaintează odată cu vârsta). Deşi poate constitui o patologie în sine, este 
rezultatul anatomic al unei disfuncţii de motilitate faringoesofagiene şi trebuie privit ca atare. Poate 
augumenta tabloul simptomatic al bolii de bază (disfagia), prin adăugarea simptomelor de stază 
diverticulară (regurgitatii spontane cu alimente fade, nedigerate, întrerupând alimentaţia). În timp, 
disfagia se accentuează datorită faptului că diverticulul devine plonjant, coboară alături de esofagul 
cervical şi jeneaza extrinsec tranzitul; retentia alimentară în diverticul dă prilej pentru aspirație în căile 
respiratorii superioare reprezentând un focar permanent de complicaţii bronhopulmonare; staza 
alimentară este la originea episoadelor de diverticulită acută, ce accentuează disfagia şi creşte riscul de 
complicaţii acute bronhopulmonare. Evoluţia diverticulului în timp poate fi clasificată stadial astfel: 
I- de mici dimensiuni, rotund (neretentiv alimentar, asimptomatic); 
II- sacular, coboară retroesofagian dar este strict cervical (retenție intermitentă manifestată prin 
disfagie); 
IHI- se angajează in apertura toracică superioară, curbura arcului aortic îl orientează către dreapta 
(retentiv cu disfagie manifestă, ocazional dispnee); 
IV- plonjant în mediastin până la bifurcația traheei (poate da sindroame de compresie mediastinală). 
Prezenţa diverticulului este uşor de demonstrat prin tranzit baritat (fig. 1). 


Figura 1. Diverticul Zenker voluminos, retentiv şi plonjant în medistin (tranzit baritat în incidență oblică). 


Reperele ce trebuie urmărite, utile pentru strategia chirurgicală, sunt următoarele: conformatia 
referitoare la elementele anatomice vecine, dimensiunile şi capacitatea de retenţie a diverticuluilui. 
Explorarea endoscopică trebuie efectuată sub sedare, de un explorator avizat. Orificiul de comunicare 
al unui diverticul faringoesofagian de mici dimensiuni poate fi neglijat de un endoscopist fără 
experienţă; în cazul diverticulilor voluminoşi, endoscopul tinde să se angajeze mai degrabă în punga 
diverticulară plină de stază alimentară decât în lumenul esofagian, ceea ce crează premizele perforatiei 
unei diverticulite dacă endoscopistul insistă, în necunoştiință de cauză, pentru continuarea explorării. 
Terapia chirurgicală trebuie să țină seamă de două elemente: 

-miotomia faringoesofagiană, pentru satisfacerea obiectivului prioritar (terapia patogenică a bolii de 
bază), este suficientă pentru restabilirea motilităţii în cazul diverticulilor de mici dimensiuni 
(neretentivi alimentar). 

-atitudinea fata de sacul diverticular retentiv este adaptată cazului în speţă, fie diverticulopexia -fixarea 
pungii diverticulare prin sutură la fascia prevertebrală, în poziţie antideclivă pentru a asigura drenajul 
(fig. 2), fie diverticulectomie -rezectia diverticulului, dacă este voluminos, plonjant şi cu pereți 
ingrosati (fig. 3). Pexia este mai putin riscantă; indiferent de tehnica adoptată pentru sacul diverticular, 
recidiva poate apare la bolnavii la care nu s-a practicat miotomie, întrucât deficitul funcțional rămâne 
neinterceptat. 

Figura 2. Tehnica diverticulopexiei Figura 3. Tehnica diverticulectomiei 


Deficite ale corpului esofagian 

Doar pe primii centimetri ai esofagului cervical musculatura este striată: fibrele musculare cu 
dispoziţie penata (intricate cu cele faringiene) tind să devină din ce în ce mai descendente. Mai jos, 
fibrele striate sunt treptat înlocuite de cele netede, ce se dispun întru-un strat longitudinal extern 
(subţire) şi unui circular, intern (mai gros). În cele 2/3 distale esofagul este format exclusiv din fibre 
netede şi stratul longitudinal este din ce în ce mai slab reprezentat; ultrastructural, jonctiunile 
intercelulare sunt deosebit de strânse (mai ales la nivelul stratului circular, care prezintă o dispoziţie 
helicoidală a fibrelor), făcând ca musculatura netedă să se comporte functional ca un sincitiu. Datorită 
acestor aspecte structurale, efectul peristaltic rezultă mai putin din contracția fibrelor longitudinale (ce 
realizează propulsia prin scurtarea segmentară şi secventiala), ci mai ales din contracția stratului intern 
(care este de tip vermicular). 

Corpul esofagian acționează ca o pompă alimentară, în coordonare cu cele două dispozitive 
sfincteriene; deficitele funcţionale izolate ale sfincterului esofagian inferior (SEI) sunt urmate în timp 
de deteriorarea peristalticii corpului esofagian. Funcția propulsivă este asigurată de peristaltica 
primară, iniţiată de actul deglutitiei; unda propulsiva, de joasă presiune, se propagă cu suficientă 
celeritate pentru a asigura pattern-ul transportului bolului alimentar în mod ordonat, secvențial. La 
scurt timp, resturile alimentare sunt evacuate de peristaltica secundară (unde peristaltice de mică 
amplitudine, iniţiate printr-un reflex local); peristaltica secundară exercită, de asemenea, un rol de 
clearence pentru refluxul gastroesofagian fiziologic. Performanţa motorie a corpului esofagian scade 
odată cu vârsta; la senectute, este cvasi-fiziologica peristaltica tertiara (unde contractile de joasă 
amplitudine, slab coordonate pentru propulsie, ce persistă mult timp dupa deglutitie în a evacua 
esofagul după trecerea frontului motor principal). 

Deficitele de motilitate ale corpului esofagian pot fi determinate de hipomotilitate (scăderea 
amplitudini peristalticii esofagiene, uneori până la asistolie) sau hipermotilitate (unde contractile de 
mare amplitudine, necoordonate şi prelungite sau repetitive, chiar la mare interval dupa deglutitie); 
sub aspect funcțional efectul este acelaşi. Deficitul funcției peristaltice a musculaturii netede 
esofagiene poate fi cauzat de deficite idiopatice (primitive) sau secundare (ex: degenerescente 
neuromusculare, boli sistemice ce afectează esofagul); adesea identificarea etiologiei este dificilă şi nu 
există tratament specific. Prima opţiune terapeutică este tratamentul farmacologic; miotomia 
chirurgicală sau terapia endoscopică joacă un rol strict patogenic (de necesitate, paleativ). 


Deficite ale musculaturii striate 

Sunt mult mai rar întâlnite decât cele ale musculaturii netede; spre deosebire de acestea, sunt mult mai 
puţin studiate şi caracterizate prin hipomotilitate. 

Clinic, sunt caracterizate prin disfagie blândă (ex: bolnavul simte nevoia de a efectua deglutitii 
repetate pentru a înghiți alimente solide sau îşi modifică obiceiurile alimentare prin nevoia de adăuga 
lichide pentru a curati esofagul de alimentele solide); ocazional survine impactarea in 1/3 superioară a 

esofagului (ex: capsule, dar mai ales bol alimentar din carne lipsit de margini osoase), in absenta 
oricărui obstacol mecanic în tranzit. 

Tulburarea de motilitate idiopatică trebuie diferențiată de o altă cauză frecventă a afagiei, care 
este compresia extrinsecă exercitată de aortă, bronhia principală stângă sau atriul stîng; disfagia 
lusoria (Balford, 1794), este cauzată de cea mai frecventă maladie congenitală a arcului aortic, 
respectiv o arteră subclavie dreaptă aberantă cu origine pe flancul stâng al arcului aortic. 

Pe baza studiilor manometrice şi scintigrafice, s-a stabilit că impactarea alimentară are ca 
substrat un deficit peristaltic al musculaturii striate (reducerea amplitudinii, duratei şi celeritatii 
peristalticii primare). Prin manometrie computerizată s-a stabilit că, între 1/3 superioară a esofagului 
(musculatură striată) şi cele 2/3 distale (musculatură netedă) există o zonă de tranziţie imprecis 
delimitată, ea este responsabilă pentru coordonarea temporală şi spaţială a celor două tipuri de 
peristaltică. La aceşti bolnavi, unda contractilă încetineşte, scade în intensitate sau se epuizează în 
porțiunea proximală a zonei de tranziție, încât nu poate transporta corespunzător bolul alimentar mai 
departe; unda peristaltică independentă generată autonom mai jos, la nivelul musculaturii netede, este 
astfel ineficientă pentru propulsie. 

Pentru ca să se realizeze propulsia bolului alimentar, trebuie să se realizeze un contact 
permanent între suprafaţa acestuia şi pereții corpului esofagian, care declanşează peristaltica 
propulsivă pentru a învinge rezistenţa în flux exercitată de suprafaţa mucoasei. Deficitul peristalticii 
face ca lumenul esofagului să rămână deschis încât nu se mai realizează contactul adecvat între bolus 
şi perete iar unda contractilă trece peste bolus, fără a-l propulsa. Explicaţia acestui deficit de 
coordonare între porţiunea striată şi cea netedă a musculaturii esofagiene este probabil o patologie 
neuromusculară idiopatică, fără tratament etiologic. 

De obicei impactarea bolului alimentar se rezolvă spontan (fig. 4); în caz contrar accidentul necesită 
extracție sau dezobstructie pe cale endoscopică. 


Figura 4. Impactare alimentară pe cale de rezolvare spontană prin preluarea bolului alimentar de către 


musculatura netedă; se observă zona de tranziție, distal de care se constată o peristaltică activă. 


Deficite ale musculaturii netede 

Sunt definite ca tulburări de motilitate survenite în cele 2/3 inferioare ale esofagului, prin 
contracție spastică sau hipermotilitate ce jenează propulsia bolului alimentar. Se pot manifesta 
oriunde, de la nivelul încrucişării esofagului cu arcul aortic până la nivelul jonctiunii esogastrice, difuz 
sau segmentar; afectează în mod special ultimii 5-10 cm ai esofagului şi asocierea cu alte tulburări de 
motilitate a SEI (ex: hipertonia izolată a SEI, lipsa de relaxare în fata undei contractile ca în achalazie) 
este frecventă. 

Vârsta medie este 40 de ani, afectează în mod special sexul feminin. Clinic, pe primul plan 
simptomatic stă durerea retrosternală pseudo-anginoasă; se manifestă episodic, în crize, şi poate 
persista minute sau chiar ore, iradiază dorsal şi este urmată de o senzaţie de disconfort rezidual fără a 
împiedica deglutitia. Disfagia este inconstantă şi intermitenta, de intensitate variabilă; de multe ori 
coincide cu durerea retrosternală dar nu în mod obligatoriu; nu este progresivă şi nu determină 
regurgitatia alimentară, nu este suficient de severă pentru a denutri bolnavul. 

Formează un grup heterogen de afecţiuni cu etiopatogenie încă neclară, a căror clasificare a 
fost posibila numai dupa introducerea in practica a criteriilor manometrice de catre Code. Se identifica 
o serie de anomalii manometrice, cum ar fi: contractii postdeglutive în secvenţe repetitive, în cea mai 
mare parte nesecventiale pentru propulsia bolului alimentar; aberatii ale undei contractile (ex: 
creşterea amplitudinii şi duratei), apariţia episodică sau îndelungată a unor contractii repetitive 
asociate cu creşterea presiunii bazale, corelate cu deglutitia. 

În funcţie de pattern-ul manometric dominant sunt descrise mai multe tulburări de motilitate. 

Spasmele esofagiene difuze au fost descrise încă din 1889 de către Osgood dar aspectele 
clinice au fost detaliate abia în 1934 de către un grup de cercetători de la Mayo Clinic. Sunt 
caracterizate prin progresia rapidă a peristalticii (contractii simultane sau repetitive, unele de mare 
amplitudine), probabil prin deficitul unui mecanism inhibitor. Nu se cunoaşte dacă hipertrofia 
musculară (zonală sau localizată, uneori putând ajunge la o grosime de 1 cm) şi degenerescenta 
neuronală a filetelor vagale, prezente la unii dintre bolnavi, sunt cauza sau mai degrabă efectul 
secundar al unei mioneuropatii idiopatice. 

Clinic, predomină durerea retrosternală față de disfagie, care poate fi precipitată prin stress 
emoțional sau ingestia de alimente reci. 

Manometric, există un exces de peristaltică, ca amplitudine şi durată; contractiile esofagiene 
sincrone se corelează cu disfagia, nu şi cu durerea retrosternală. Intermitent, se constată şi contractii 
normale, propulsive. La unii dintre bolnavi, cu spasme esofagiene segmentare, anomalia este limitată 
la un segment ce poate fi definit clar pe criterii manometrice. De obicei SEI are comportament 
manometric normal; alteori se constată hipertonia/lipsa relaxării postdeglutive a SEI. 

Aspectul radiologic diferă după severitatea maladiei. La început, durerea retrosternală are 
drept corespondent imagistic identarea coloanei baritate în segmentul esofagian cu musculatură 
netedă; peristaltica tertiara face ca substanţa de contrast să fie antrenată retrograd şi din nou anterograd 
de numeroase contractii peristaltice. Aceste aspecte sunt totdeauna intricate cu unde peristaltice 
postdeglutive normale. Apar frecvent diverticuli de pulsiune mediotoracici sau epifrenici. În cazuri 
avansate, cu disfagie permanentă, radiologic se constată compartimentarea coloanei baritate, descrisă 
ca pseudodiverticuloză sau esofag “în tirbuşon” (fig. 5). 


Figura 5. Aspect radiologic de pseudodiverticuloză. 


Terapia farmacologică (ce include administrarea de nitrați, blocanti ai canalelor de calciu şi, 
mai nou inhibitori ai fosfodiesterazei-5) satisface cele mai multe cazuri a căror principală acuză se 
limitează la durerea retrosternală. Pentru bolnavii la care, în timp, apare şi disfagia prin contractii 
simultane (segmentare sau difuze) este indicată miotomia chirurgicală. 

Intervenţia se practică, în mod curent, prin toracotomie stângă, deşi s-a demonstrat că poate fi 
realizată cu succes şi prin metode minim invazive (toracoscopic). Constă în secțiunea longitudinală 
completă şi disectia laterală (pe cel putin 1 cm) a tunicii musculare încât să permită hernierea liberă a 

submucoasei esofagiene şi să prevină recidiva prin unirea marginilor defectului în cursul procesului de 
cicatrizare. 

Scopul operaţiei este suprimarea contractiilor esofagiene simultane, nepropulsive. Procedura, 
pentru prima dată aplicată în 1956 pentru spasme esofagiene difuze, şi-a lărgit în timp indicaţiile şi 
pentru alte deficite de motilitate esofagiană, eventual asociate cu deficite prin supracompetenta a SEI 
(spasme esofagiene difuze sau segmentare cu/fără hipertonia SEI, contractiile esofagiene de mare 
amplitudine cu/fără hipertonia SEI, tulburările nespecifice de motilitate cu/fără diverticuli, achalazia 
viguroasă). 

Pentru stabilirea indicatiei operatorii (de care depinde rezultatul functional) trebuie bine 

cântărite rezultatele testelor funcţionale (ex: manometrie şi pH-metrie ambulatorie, studiul scintigrafic 
al tranzitului), existând riscul compromiterii totale a persitalticii esofagiene (soluţia extremă pentru 
asistolie este, de obicei, esofagectomia). Există două puncte sensibile: 
-întinderea miotomiei esofagiene, ce poate varia în funcţie de localizarea manometrică preoperatorie a 
deficitului (hipermotilitatii); manometria intraoperatorie poate ajusta şi mai bine lungimea miotomiei. 
Pentru deficitele corpului esofagian miotomia trebuie limitată la segmentul cu musculatură netedă şi 
este suficient dacă se practică pe jumătatea sau treimea distală. În cazuri excepţionale, se impune 
practicarea unei miotomii “lungi”, până la nivelul încrucişării cu arcul aortic; dacă SEI are 
comportament manometric regiunea cardială este crutata (fig. 6). 


gy + 


Figura 6. Miotomie lungă pe cale toracică, crutand regiunea cardiala 


Există posibilitatea ca bolnavul să rămână în continuare disfagic dacă nu se cântăreşte bine 

raportul între beneficiul suprimării contractiilor simultane fata de riscul eliminării totale a contractiilor 
peristaltice. 
-asocierea cu miotomia cardială. În trecut, mulți chirurgi extindeau miotomia asupra regiunii 
esogastrice de principiu (pentru a elimina orice rezistenţă în flux a regiunii sfincteriene). Azi se 
consideră că, în absenţa unei dovezi manometrice a supracompetentei SEI (ex: asocierea spasmelor 
esofagiene cu hipertonia SEI, achalazia viguroasă) miotomia trebuie limitată la corpul esofagian. 
Întrucât miotomia cardială expune la reflux gastroesofagian postoperator, este obligatorie asocierea 
unei tehnici chirurgicale antireflux (ex: valvuloplastie incompletă, suficient de laxă încât să nu exercite 
nici o rezistență presională în flux pentru bolul alimentar, având în vedere că miotomia reduce 
amplitudinea contractiei corpului esofagian aproape de zero). 

Contractiile esofagiene de mare amplitudine, denumite în literatura anglosaxonă “nutcraker 
esophagus” (NE), reprezintă cel mai frecvent subgrup al deficitelor hipercontractile primitive ale 
corpului esofagian şi caracterizate manometric (1978) prin creşterea exagerată a amplitudinii 
contracției peristaltice la nivelul esofagului distal. Clinic, predomină disfagia fata de durerea 
retrosternală dar uneori sunt prezente şi simptomele de reflux gastroesofagian. 

Se cunosc puţine lucruri despre etiologie, fiziopatologia subiacentă şi evoluţia acestei tulburări 
de motilitate. Se constată uneori tranziţia către achalazie, spasmele esofagiene difuze sau tulburările 
nespecifice de motilitate. Creşterea amplitudinii undei contractile a esofagului distal este urmată de o 
propulsie peristaltică normală, dar uneori se asociază cu creşterea presiunii SEI şi, ocazional, cu 
hipertonia izolată a SEI (o altă tulburare de motilitate din grupa deficitelor motorii esofagiene prin 
hipercontractilitate). 

La 1/3 din bolnavii cu NE se constată, prin ecografie endoscopică, o îngroşare a tunicii 
musculare la nivelul esofagului distal şi mai ales în vecinătatea SEI. Întrucât în cursul manometriei 
standard bolnavul este asimptomatic în timpul înregistrării contractiei de mare amplitudine, unii 

consideră contractiile esofagiene de mare amplitudine mai degrabă un epifenomen şi nu neapărat 
cauza durerii retrosternale. 

Terapia farmacologică reduce amplitudinea contractiei dar beneficiul simptomatic este limitat. 
Miotomia este contraindicată dacă singura acuză este durerea, dar poate fi luată în calcul la bolnavii cu 
disfagie. 

Tulburările nespecifice de motilitate au fost recent introduse în grupa deficitelor motorii 
esofagiene prin hipercontractilitate. Acuzele, disfagie sau durere retrosternală, sunt asociate cu o 
varietate de aspecte manometrice ce ies din spectrul normalului şi care în timp pot evolua către NE sau 
spasme esofagiene difuze. La unii bolnavi fenomenele motorii sunt secundare refluxului 
gastroesofagian (refluxatul gastric acid poate induce spasme esofagiene dacă clearence-ul esofagian 
este ineficient). 

Beneficiază de tratament chirugical doar dacă tulburarea de motilitate are drept consecinţă anatomică 
apariția unui diverticul. 

Diverticulii esofagieni. Până la introducerea în practică a manometriei şi descrierea 

tulburărilor de motilitate esofagiene, diverticulii esofagienei erau considerați o entitate patologică de 
sine stătătoare. Azi se cunoaşte că există două categorii: 
-diverticulii “adevăraţi”, la care în structura peretelui diverticular sunt prezente toate straturile 
parietale. In mod cu totul exceptional pot fi datorati unei anomalii congenitale. Altfel sunt secundari 
unor procesele inflamatorii de vecinătate (ex: adenopatiile tuberculoase ce dezvoltă aderente 
inflamatorii cu esofagul, în vecinătatea hilul pulmonar sau în 1/3 distală a esofagului), ducând la 
apariția unor diverticuli de tracţiune, adesea asimptomatici şi care nu necesită tratament chirurgical 
specific (fig.7). 


Figura 7. Multipli diverticuli mediotoraci de tracțiune, fără deficit peristaltic esofagian 


-pseudodiverticuli, diverticuli “de pulsiune”. Ei sunt consecinţa anatomică a fenomenului de 
compartimentare presională, prin deficite motorii (hipercontractilitate la nivelul corpului esofagian, 
supracompetenta SEI) ce solicită zonal structura parietală şi determină hernierea mucoasei, 
submucoasei şi muscularis mucosa prin punctele slabe din tunica musculară. Pseudodiverticulii 
(veritabile pungi diverticulare) sunt mult mai frecvenți decât cei adevărați; substratul fiziopatologic 
uzual este o tulburare nespecifică de motilitate. 
Există două localizări anatomice predilecte: 

-mediotoracică. Cei de mici dimensiuni sunt asimptomatici; la început, manifestarea clinică este de 
împrumut, cea a tulburării de motilitate (durere retrosternală, eventual disfagie intermitentă). Pe 
măsura creşterii pungii diverticulare, aceasta devine retentivă, ceea ce poate coincide cu o înşelătoare 
amendare parţială a fenomenelor disfagice. În timp, fundul pungii diverticulare creşte prin efect 
gravitațional în defavoarea orificiului de comunicare cu lumenul esofagian şi evacuarea conţinutului 
alimentar este din ce mai dificilă, incompletă şi la distanță de deglutitie. Din acest moment, 
principalele acuze simptomatice devin legate de prezenţa diverticulului. Evacuarea intermitentă a 
conținutului alimentar se traduce prin regurgitatii esofagiene interdeglutive, uneori suficient de înalte 
pentru a provoca ruminatie sau fenomene de aspirație în căile respiratorii superiorare. Staza 
diverticulară predispune la diverticulită (durere toracică reflectată, disfagie prin impactare alimentară 

diverticulară cu compresie esofagiană extrinsecă), complicații de ordinul doi (perforatie diverticulara 
urmată de mediastinită acută, hemoragie digestivă superioară) sau chiar de ordinul trei (staza 
alimentară prelungită poate induce, ocazional, transformarea neoplazică a epiteliului scuamos, similar 
cu cea întâlnită în evoluţia îndelungată a achalaziei sau a leziunilor postcaustice neexcluse din tranzitul 
digestiv). 

Prin tranzit baritat (fig. 8) se constată: detalii anatomice (prezenţa diverticulului; localizarea 
anatomică; orientarea pungii diverticulare în raport cu peretele esofagian; dimensiunea şi caracterul 
retentiv- imagini hidroaerice, retentia persistentă a substanței de constrast) cât şi detalii funcționale 
referitoare la perstaltica esofagiană în ansamblu (spasme esofagiene segmentare sau difuze, 
compatimentarea prin pseudodiverticuloza). 


Figura 8. Diverticul mediotoracic de pulsiune; se observa aspectul diskinetic al esofagului toracic 


Endoscopia apreciază dimensiunea orificiului de comunicare cu lumenul esofagian, in paralel cu 
modificările inflamatorii (esofagita) prin retenţie alimentară (fig. 9). 


TA 


Figura 9. Aspect endoscopic al unui diverticul mediotoracic voluminos; lumenul esofagian este situat 


în stânga punţii mucoase, punga diverticulară (cu aspect stazic) în dreapta. 


Orice diagnostic morfologic de diverticul esofagian trebuie completat prin explorări 
funcționale care să demonstreze etiopatogenia. Dacă diverticulul este simptomatic, trebuie cercetat 
dacă este secundar unei tulburări de motilitate esofagiană. Doar în acest caz se indică intervenţia 
chirurgicală, prin miotomie (ce include obligatoriu gâtul diverticulului) şi diverticulopexie. 

-epifrenică. Sunt totdeauna de pulsiune (secundari deficitelor nespecifice de motilitate sau spasmelor 
esofagine, singulare sau asociate supracompetentei SEI). 

Fie că se optează pentru diverticulopexie (posibilă tehnic numai la diverticulii voluminosi, ce 
pot fi suspendati la fascia prevertebrală) sau diverticulectomie (extirparea pungii diverticululare, 
urmată de sutura tunicii musculare a esofagului), trebuie efectuată şi o miotomie esofagiană distală. În 
caz de diverticulopexie, ea începe de la gâtul diverticulului şi se extinde distal asupra cardiei; dacă se 
practică diverticulectomie miotomia se execută pe peretele esofagian opus diverticulului. 
-mediotoracică şi epifrenică. 

Concomitenta la acelaşi caz este un argument incontestabil pentru un deficit peristaltic al 
corpului esofagian (fig. 10). 


Figura 10. Diverticuli de pulsiune cu localizare mixta (mediotoracică şi epifrenică). 


Deficite ale sfincterului esofagian inferior 


Deşi clasificată anatomic, joncţiunea esogastrică (regiunea cardială), nu este perfect definită; încă nu 
se cunosc relaţiile exacte între stuctură şi funcționalitate. 

Prin microdisectie s-a dovedit că funcția sfincteriană nu este datorată unui dispozitiv sfincterian tipic 
(hipertofie circulară a tunicii musculare interne), ci unei arhitecturi particulare a fibrelor musculare 
(fig. 11), ce cuprinde fibre semicirculare la nivelul micii curburi gastrice -“clasp” ce se întrepătrund 
treptat cu fibre oblice scurte şi lungi - “sling” către marea curbură (fibrele “în cravată”, descrise de 
Helvetius). 


Figura 11. Dispozitia fibrelor musculare ale stratului intern la nivelul cardiei: a- fibrele semicirculare 
(“clasp”) pe mica curbură gastrică, b şi c- fibrele oblice (“sling”) scurte şi lungi, pe marea curbură. 


Protecţia antireflux este asigurată mai degrabă de fibrele oblice decât de cele semicirculare. 
Această dispoziție a musculaturii constituie echivalentul anatomic al SEI; astfel descris, sfincterul 
anatomic începe la 1-2 cm deasupra hiatusului diafragmatic şi se întinde până la cardia. 

Există anomalii izolate ale tonusului de repaus sfincterian şi ale relaxării sale (ce se manifestă prin 
supra- sau incompetenta cardială), fără evidenţa unei deficit de motilitate a corpului esofagian. În 
timp, orice deficit al SEI este însă urmat de deficitul persitalticii esofagiene. 

Deficite prin supracompetenta 

Hipertonia SEI este definită manometric prin creşterea presiunii bazale sfincteriene, fără a fi însoţită 
de tulburări semnificative a relaxării sfincteriane sau deficite peristaltice, determinând durere sau 
disfagie prin lipsa de complianta a regiunii sfincteriene, chiar şi în repaus. Poate apare izolat, dar tot la 
fel de bine poate apare în asociere cu NE sau contractii simultane ale corpului esofagian. 

Tratamentul farmacologic este comun cu cel aplicat pentru spasmele esofagiene; în caz de eşec, mai 
ales dacă survine disfagia, se apelează la divulsie endoscopică sau miotomia chirurgicală a SEI. 

Relaxarea incompletă a SEI fără deficit de persitaltică poate fi întâlnită la debutul evoluţiei 
achalaziei, la fel ca la unii dintre bolnavii cu boală Chagas sau după vagotomie. Dacă disfunctia este 
izolată se poate apela la divulsia pneumatica. 

Achalazia este definită ca lipsa (parţială sau totală) a relaxării cardiei (cardiospasm) la momentul 
oportun pentru progresia bolului alimentar (Hurst, 1930). Ea trebuie deosebită de pseudoachazie 
(achalazia secundară, prin obstacol mecanic la nivelul jonctiunii esogastrice ex: cauze tumorale sau 
sechele ale chirurgiei hiatale antireflux). 

Cardiospasmul evoluează sub mai multe circumstanţe etiologice: 

-achalazia primară, o maladie miogenică idiopatică izolată a SEI caracterizată prin disfunctia 
transmisiei sinaptice la nivelul plăcii neuromotorii; la nivelul fibrei nervoase preganglionare se rupe 
echilibrul între neurotransmitatorii excitatori ai tonusului muscular (acetilcolină, substanța P) şi cei 
inhibitori (VIP, NO). 

Rezultă un deficit selectiv al inervatiei inhibitorii (funcţia beta-adrenergică, responsabilă de 
relaxarea sfincteriană); rezistența presională exercitată în flux de lipsa relaxării SEI este urmată de 
deteriorarea peristalticii şi, ulterior a structurii corpului esofagian. În achalazie, segmentul stenotic 
coincide topografic cu SEI anatomic, fără a exista argumente pentru o alterare structurală (anatomică, 
macroscopică), a musculaturii sfincteriene; denervarea progresivă a tunicii musculare este însă un 
argument pentru natura miogenică a deficitului de motilitate. 

La cei mai mulți bolnavi, la nivelul esofagului distal se constată histologic dispariția 

cvasicompletă a celulelor ganglionare ale plexului mienteric sau cel putin degenerescenta neurală a 
celor rămase, ce se asociază, cu modificări inflamatorii ale filetelor nervoase ce formează plexul 
mienteric (ce sunt înlocuite progresiv de scleroză, fibre de colagen), hipertrofie şi inflamație cronică 
(cu centrii germinativi) la nivelul tunicii musculare.. 
-alteori, cardiospasmul evoluează într-un context neurologic, cum ar fi: boala Chagas (infecţie 
parazitară cu caracter endemic în unele tari din America de Sud, determinată de un agent protozoar 
flagelat numit Trypanosoma cruzi ce produce degenerescenta plexurilor nervoase Auerbach) sau boli 
sistemice (ex: sclerodermia). Aici deficitul de motilitate esofagiană şi cel al relaxării SEI sunt doar 
unele dintre manifestările digestive ale bolii; deşi etiologia este diferită, mecanismele patogenice şi 
atitudinea terapeutică sunt similiare achalziei. 

Achalazia primară este o patologie a vârstei adulte, deşi poate apare şi la copii. 
Simptomatologia se instalează lent, pe parcurs de ani de zile. La început este intermitentă, prin 
disfagie la ingestia unor alimente prea reci sau prea calde; ulterior disfagia este aparent paradoxală 
(apare mai degrabă după ingestia de lichide decât după solide) şi în final devine progresivă. Durerea 
retrosternală este rară şi legată de amplificarea peristalticii primare, ce încearcă să învingă obstacolul 
funcţional (lipsa de relaxare a SEI); funcţional, este etapa sistolică a bolii, reversibilă dacă se aplică un 
tratament patogenic. Majoritatea bolnavilor ce prezintă atât disfagie cât şi durere sunt încadraţi în 
categoria achalaziei “viguroase”, la care deficitul este mixt: lipsa de relaxare a SEI asociată cu spasme 
esofagiene difuze. 

Cu timpul, odată cu decompensarea peristalticii, alimentele se acumulează şi apar regurgitatii 
nocturne, bolnavul fiind expus riscului de aspirație. Progresiv, esofagul devine din ce în ce mai 
asistolic şi stazic (megaesofag, cu pereți mult ingrosati de esofagită cronică şi leziuni ulcerative ale 
mucoasei, ce duc în final la fibroză parietală şi, uneori, predispun la displazie şi apariţia carcinomului 
scuamos). În final, bolnavul devine caşectic prin imposibilitatea alimentaţiei orale. În etapa asistolică 
gravitațional. 

Radiologic, în etapa sistolică se constată stopul mediului de contrast la nivelul jonctiunii 
esogastrice, deasupra căruia esofagul prezintă mişcări de brasaj şi spasme etajate ce-i conferă un 
aspect tortuos (de “felinizare”), cu nivel de staza; intermitent, presiunea hidrostatică a coloanei baritate 
învinge rezistența SEI şi permite străbaterea jonctiunii, ce ia un aspect morfologic “în cioc de flaut” 
(fig. 12). În etapa asistolică se constată megaesofag, cu dilatatie “în galoş”, lipsit de peristaltică, cu 
nivel hidroaeric persitent (fig. 13). 

Manometric, in etapa sistolică se constată hipertonia şi deficitul relaxării SEI în fata deglutitiei, ceea 
ce se traduce prin creşterea presiunii exercitate de unda peristaltică; în achalasia viguroasă se 

evidențiază, în paralel, contractii de mare amplitudine ale corpului esofagian, care sunt însă simultane 
şi deci nepropulsive. In etapa asistolică se constată o alterare profundă a persitalticii. 


4 
Figura 12. Achalazie avansata, cu Figura 13. Acalalazie decompensata (magaesofag 
esofag tortuos deasupra obstacolului functional 


De obicei cardiospasmul cedează spontan în fata progresiei endoscopului; relaxarea cardiala 
după administrare de nitrați este un argument suplimentar pentru originea funcţională a obstacolului. 
Explorarea endoscopică este obligatorie pentru excluderea pseudoachalaziei, inclusiv prin manevra U- 
turn (vizualizarea cardiei de jos în sus, prin retroversie). 

Mijloacele terapeutice variază în funcţie de stadiul evolutiv al bolii şi alte considerente: 
-tramentul medicamentos. Nitrații (ex: nitroglicerina, isosorbid dinitrat) relaxează eficient SEI dar 
utilizarea cronică este limitată de efectele secundare (cefalee), încât administrarea lor este utilă doar ca 
test terapeutic. Blocantii canalelor de calciu (ex: nifedipin, verapamil) nu influenţează favorabil 
peristaltica esofagiana, dar sunt utili pentru: stadii incipiente, bolnavi cu contraindicatii sau rezultate 
funcţionale incomplete după aplicarea unor metode interventionale. 

Metodele endoscopice sau chirurgicale au ca obiectiv eliminarea supracompetentei cardiale (lipsa de 
relaxare a SEI în faţa peristalticii esofagiene postdeglutive). Efectul este pur simptomatic (nu 
influenţează cauzalitatea bolii), există însă variate aspecte patogenice. 

-tratamentul endoscopic. Istoric, este cea mai veche metodă de eliminare empirică a simptomelor 
disfagiei; în urmă cu 1-2 secole dilatarea se realiza cu os (coastă) de balenă. În practica endoscopiei 
terapeutice, stenozele esofagiene organice pot fi dilatate cu bujii Savary sau dilatator cu balon. Pentru 
achalazie se folosesc în exclusivitate dilatatoarele cu balon ce se poziţionează călare pe obstacolul 
identificat manometric; insuflatia progresivă, controlată, a balonului cu aer sau umplerea cu substanță 
opacă (pentru a verifica radiologic şi mai bine poziția dilatatorului) exercită o presiune laterală 
uniformă asupra peretelui pentru a reduce riscul rupturii esofagiene (o complicatie rară a dilatatiei 
endoscopice). Divulsia pneumatică (aşa zisa “miotomie internă) se practică de obicei o singură dată şi 
nu realizează decât disjunctia conexiunilor tisulare dintre cele două structuri anatomice ale SEI (fibrele 
semicirculare şi cele oblice), fapt ce explică conservarea parțială a contentiei antireflux dar şi eşecurile 
(recidivele) mai numeroase comparativ cu miotomia chirurgicală. Divulsia este metoda de primă 
alegere la pacienţii cu stadii incipiente sau cei cu contraindicatii chirurgicale, elimina disfagia cu 
riscuri reduse şi raport cost/beneficiu favorabil; nu face mai dificilă miotomia dacă ulterior se impune 
intervenţia chirurgicală. 

În ultimii ani, s-a propus şi o altă metodă endoscopică pentru eliminarea disfagiei, anume injectarea 
intrasfincteriană de toxină botulinică A (BoTox), un agent inhibitor al transmisiei neuromusculare prin 
inhibarea eliberării de acetilcolină de la nivelul terminatiilor nervoase către placa neuromotorie. 
Injectarea elimină temporar stimulul excitator la nivelul SEI, este tehnic simplă, cu riscuri reduse dar 
este costisitoare şi rezultatele sunt inferioare divulsiei pneumatice. Recidiva disfagiei apare la 22-33% 
din cazuri şi necesită şedinţe terapeutice succesive; injectarea repetată obliterează planul submucos 
prin țesutul cicatriceal ceea ce face ca, în cazul în care se impune în final o miotomie chirurgicală 
disectia să fie riscantă sau imposibilă. Injectarea este indicată numai la vârstnici ce prezintă risc pentru 

aplicarea metodelor standard (divulsie endoscopică, miotomie chirurgicală) sau în caz de eşec al 
acestora. 


-tratamentul chirurgical. Eso-cardiomiotomia extramucoasă (Heller, 1913) a suferit în timp 
numeroase modificări tehnice; corect indicată şi executată, miotomia oferă cele mai bune rezultate 
simptomatice, stabile în timp. 

Pentru abolirea definitivă a obstacolului funcţional trebuie realizată o secțiune completă a fibrelor 
musculare; disectia muscularei de pe submucoasă trebuie să fie completă pe 1/2 din circumferință şi 
hemostază perfectă (pentru a preveni reaproximarea marginilor miotomiei prin cicatrizare cu fibroză 
periesofagiană tardivă). Există o marjă foarte stânsă între satisfacția şi eşecul terapeutic, cel din urmă 
putând avea cauze diverse: 

-recidiva simptomatică prin miotomie incompletă se manifestă precoce şi este responsabilă de o treime 
din eşecuri; manometria intraoperatorie apreciază, pe viu, momentul când s-a realizat o miotomie 
completă. 

-de teama recidivei simptomatice, în trecut cei mai mulți chirurgi au preferat să practice o miotomie 
agresivă longitudinal; dacă extinderea miotomiei pe esofagul distal este justificată în achalazia 
viguroasă, prelungirea distală a miotomiei (3-5 cm pe stomac) suprimă complet contentia cardială. 
Efectele refluxului gastroesofagian patologic sunt mai severe decât în boala de reflux întrucât deficitul 
clearance-ului esofagian persistă după miotomie; disfagia la distanță, prin stenoză peptica este a doua 
cauză de recidivă simptomatică. De aici ideea asocierii, de principiu, a unei tehnici chirurgicale 
antireflux (ex: valvuloplastii). 

-performanta manometrică a peristalticii esofagiane trebuie însă judicios evaluată; chiar şi în cazurile 
cu deficit minor de motilitate, peristaltica corpului esofagian nu poate învinge rezistența în flux 
exercitată de o fundoplicatură “prea competentă”. Asocierea miotomiei cu o valvuloplastie prea 
eficientă fata de peristaltica esofagiană reprezintă cea de-a treia cauză de eşec chirurgical, prin 
agravarea disfagiei sau chiar asistolie esofagiană. 

Aceste aspecte explică controversele legate de lungimea miotomiei şi asocierea unei tehnici antireflux, 
din care rezultă şi preferințele legate de calea de abord (abdominal sau toracic). În prezent intervenţiile 
se practică şi pe cale minim invazivă (laparoscopic, toracoscopic sau combinat); principiile sunt 
aceleaşi şi aplicarea lor este în funcție de stadiul evolutiv al bolii. În mod paradoxal, indicaţiile sunt 
mai degrabă dictate de deficitul peristalticii decât de cel al relaxării SEI: 

-în achalazia incipientă, fără deficit peristaltic esofagian, o miotomie limitată (fără a depăşi limitele 
anatomice ale SEI, 2 cm pe esofag şi | cm pe stomac) respectă competenţa cardială şi este eficientă la 
92% din cazuri, fără a necesita asocierea unei tehnici antireflux. În ţările avansate din ce în ce mai 
multi pacienți sunt depistaţi în stadii precoce şi tratatati pe cale minim-invaziva. Pentru a fi eficientă, 
miotomia trebuie executată între cele două elemente anatomice ale SEI (fig. 14), încât să conserve atît 
fibrele semicirculare cât şi pe cele oblice 


Limie de Nl 


sechune. 


Fig. 14. Miotomia optimă: linia se secțiune se situează între fibrele semicirculare şi cele oblice ale joncțiunii 
esogastrice. 


-pentru cazurile uzuale, cu deficit peristaltic moderat sau apreciat ca parțial recuperabil, se practică de 
obicei o miotomie mai lungă, atât pe stomac (2-4 cm) cât mai ales pe esofag (4-5 cm, până la 8-10 în 
achalazia viguroasă). În mod fortuit, mai ales în cursul miotomiei executate pe cale abdominală, cardia 
suferă o mobilizare din mijloacele anatomice de suspensie a jonctiunii (mezoesofagul posterior, ce 

acționează ca o barieră secundară antireflux) şi, evident, miotomia SEI expune la refluxul liber al 
conținutului gastric în esofag. Practic, refluxatul este aspirat în esofagul toracic prin jocul gradientului 
presional între cavitatea abdominală (cu presiune slab pozitivă) şi cea toracică (cu presiune intermitent 
negativă), fenomen căruia clearance-ul esofagian nu i se mai poate opune datorită deficitului secundar 
al peristalticii. 

În aceste condiţii, asocierea unei valvuloplastii este obligatorie; ea îndeplineşte mai multe roluri: 
-protectia antireflux (fornixul gastric se află sub acelaşi control neuromuscular ca şi SEI). Pentru a nu 
jena persitaltica esofagiană deficitară, valva trebuie să fie incompletă circumferential. Manometria 
intraoperatorie este utilă în aprecierea competenţei valvei în raport cu peristaltica esofagiană. 

-protectia submucoasei, ce rămâne expusă după miotomie; este preferabil ca valvuloplastia sa fie 
completă longitudinal pe toată lungimea miotomiei. Pe termen scurt, protecţia oferită de seroasa 
fornixului scade riscul fistular şi al fenomenelor aderentiale cu fata viscerală a ficatului; la distanţă, 
previne riscul diverticulizării submucoasei (apariţia în timp a unui pseudodiverticul de pulsiune 
proximal de valvuloplastie). 

Se utilizează modificări ale tehnicilor antireflux clasice. Pe cale toracică se practică tehnica Belsey- 
Mark IV (valvuloplastie incompletă pe 270°, ce permite o mobilizare minimă a cardiei), sutura 
marginilor miotomiei la seromusculara fornixului recrează unghiul Hiss, protejează submucoasa şi 
repozitioneaza cardia în abdomen (fig. 15). Pe cale abdominală se preferă hemivalva anterioară Dor 
(pe 180°), care permite efectuarea miotomiei cu o mobilizare minimă a cardiei; sutura marginilor 
fundoplicaturii la marginile miotomiei previne recidiva simptomatică, apropierea marginilor 
miotomiei în procesul de cicatrizare şi, totodată, protejează submucoasa esofagiană (fig. 16). 


Figura 15. Miotomie distală protejată cu Figura 16. Esocardiomiotomie limitată pe cale 
valvuloplastie Belsey-Mark IV, pe cale toracică protejată prin hemivalvuloplastie anterioară 


-pentru cazurile avansate, cu akinezie esofagiană (megaesofag, stenoze cicatriceale prin eşecul 
intervențiilor endoscopice sau chirurgicale etc.) rezolvarea este exclusiv chirurgicală şi individualizată 
fiecărui caz in parte (de la cardioplastie asociată cu diversie duodenală totală, până la rezectii 
esocardiale ori esofagiane subtotale urmate de reconstrucție cu substitut gastric ori colic). 


Deficite prin incompetenta 

Refluxul gastroesofagian este un fenomen fiziologic ce apare in stare de veghe, in special 
postprandial; in poziţie ortostatică refluxatul este însă rapid eliminat şi neutralizat de clearance-ul 
esofagian. În schimb, refluxul patologic survine mai des în perioadele interdigestive şi persistă în 
decubit, în timpul somnului. 

Incompetenta cardială se manifestă prin două mecanisme: 

-relaxarea tranzitorie a SEI (defect sfincterian ce se exercită fazic); 
-hipotonia sfincteriană (deficit miogen idiopatic, cu efect permanent). 

Deficitul SEI este cauza primordială a bolii de reflux; el se asociază în timp cu deficite 
peristaltice (ale clearance-ului esofagian) şi de evacuare gastrică, ceea ce duce la ideea că boala de 
reflux evoluează într-un cadru patologic mai larg, respectiv o tulburare de motilitate difuză a tractului 
digestiv superior. 

Deşi patologia de reflux aparţine de drept tulburărilor de motilitate, ea este tratată separat 
datorită impactului său patologic particular. 

STENOZELE ESOFAGIENE POSTCAUSTICE 


Silviu Constantinoiu, Dragos Predescu 


Patologia coroziva a tractului digestiv superior este o entitate clinică rară ce antrenează efecte 
majore asupra statusului metabolic individual precum şi probleme particulare de management 
terapeutic în condițiile unui consum considerabil de resurse umane şi materiale. 

Etiologie. Substanțe corozive 

Actual se înțelege prin substanță corozivă chimicalele care produc o afectare sau o distructie a 
ţesuturilor vii la contactul cu acestea. Deşi sunt descrise numeroase corozive o ierarhizare relativ facilă 
le clasifică în acizi şi alcali. 

Acizii. Acizii anorganici sunt corozive puternice (a.clorhidric, a. sulfuric, etc) aceştia fiind utilizaţi 
frecvent în dezinfectia băilor şi toaletelor, a piscinelor, în industria microelectronică ca decapanti sau 
în manufactura acumulatorilor auto. Deşi pH-ul nu este determinant asupra caracterului coroziv se 
consideră că valori ale acestuia <2 sunt definitorii pentru această trăsătură. Se sugerează şi rolul 
important al molaritatii precum şi afinitatea complexă tisulară a acidului. Leziunea esenţial patogenică 
indusă de corozivele acide este escara de coagulare. Apariţia acestei bariere cu un rol parţial protectiv 
explică diminuarea efectului asupra structurilor parietale date de acizi comparativ cu ale alcalilor. 

Aceast mecanism este însă valabil numai în condițiile unui consum relativ mic de coroziv 
acid, ingestia unui volum mai important permiţând penetrabilitatea parietală. Pe de altă parte, esofagul 
este oarecum „obişnuit” ontogenetic la o agresiune de tip acid ceea ce sugerează, lucru confirmat şi de 
practică, o toleranță crescută la corozivul acid şi respectiv severitatea leziunilor determinate de 
alcaline. Controverse numeroase bazate pe diferite studii clinice şi HP indică ca sediu preferențial al 
leziunilor stomacul, în timp ce alti autori susţin egala afectare eso-gastrică. O menţiune necesită şi o 
grupă aparte de acizi care în afara efectului coroziv au şi o bună penetrabilitate tisulară cu resorbtie 
sistemică crescută (a. fosforic, a.hidrofluoric) producând alterări metabolice şi organice severe. 
Alcaline. 

Sunt descrise numeroase alcaline cu efect coroziv din care, de departe, rolul de lider este 
deţinut de hidoxidul de sodiu (soda caustică) datorită utilizării sale casnice în special în manufactura 
artizanală de săpun. Alte alcaline corozive fac parte tot din cele utilizate în scop casnic cum ar fi 
hipocloritul de sodiu sau detergentii cu conținut crescut de alcali (detergenti amonieni) dar cazurile 
raportate cu această etiologie sunt mult mai rare. Principala consecință a ingestiei alcaline este apariția 
necrozei de lichefiere, cu distructie parietală severă, cunoscut fiind marea putere de penetrabilitate 
tisulară a alcalilor. 

Pe de altă parte, comparativ, ingestia alcalină este mai putin dureroasă decât cea acidă 
permițând ingurgitarea unei cantități mai mari de substanţă alcalină, având drept consecință o injurie 
tisulară crescută. Pentru a se produce leziuni severe este acceptat ca o condiţie necesară un pH>12,5. 
Este evident, la fel ca şi în cazul acizilor, că gradul de afectare tisulară este dependent şi de alte 
variabile: cantitatea de substanță ingerată, tipul substanței, timpul de contact parietal, etc. O excepţie o 
reprezintă consumul de preparate combinate cum ar fi tabletele de Clinitest ce contin acid citric, sulfat 
de cupru, carbonat de sodiu şi hidroxid de sodiu, utilizate pentru măsurarea cantitativă a conţinutului 
de zahăr în urină şi care pot produce injurii severe ale esofagului. Nu trebuie uitat că în afara 
distructiei tisulare directe date de substanţele corozive apare şi o reacţie exotermă importantă ce 
produce şi leziuni cu caracter combustional (termic). 

Epidemiologie 

Sunt descrişi doi mari factori cauzali ai ingestiei corozive: accidental, frecvent la copii şi 
alcoolici mai ales de sodă caustică datorită aspectului similar cu al laptelui, prin depozitarea în sticle 
nemarcate şi respectiv în scop de suicid, de cele mai multe ori la indivizi cu tulburări psihice. Se 
constată o variaţie a pattern-ului ingestional în funcție de nivelul de dezvoltare economico-socială. 
Astfel, în ţările dezvoltate principalele substanţe incriminate sunt cele utilizate în scopuri igienice 
(frecvent detergenti) cum ar fi hipocloritul de sodiu şi care, în SUA de exemplu, deţin supremaţia. În 
țările aflate la polul opus principala substanţă corozivă ingerată este hidroxidul de sodiu datorită 

frecventei sale utilizări casnice în producerea de săpun. In India a.clorhidric este principala substanță 
utilizată în igiena toaletelor şi deci cea mai frecvent ingerată de populaţia cu nivel economic scăzut. 
Patogenie 

Mecanismele patogenice ale substanţelor corozive deşi prezintă numeroase similitudini au şi 
câteva caracteristici ce tin de clasa de care aparţin. Studiile efectuate au arătat în cazul acizilor un 
pasaj până în stomac al substanţei cu apariţia unui spasm piloric reflex ce ar explica frecventele leziuni 
atât gastrice cât şi esofagiene. Apariţia regurgitatiei cu pasajul repetat stomac-esofag şi invers produce 
atonie eso-gastrică şi relaxare pilorică consecutivă cu tranzitul corozivului în duoden. Pentru alcaline, 
ingestia determină un spasm imediat al esofagului ce nu permite accesul corozivului spre etajele 
subiacente şi antrenează leziuni importante mai ales ale răspântiei aero-digestive şi esofagiene 
superioare. Dacă volumul ingestiei este important, mecanismul este depăşit cu apariţia atoniei 
esofagiene şi pătrunderea alcalinului în stomac. 

Pe plan general, după ingestie, se instalează o stare de şoc ce impune prezentarea la medic şi 
tratament de specialitate de faza acută. În continuare evoluţia este similară, indiferent de tipul 
substanței ingerate, dar cu două posibilităţi: distructie severă parietală tisulară cu apariţia ulterioară a 
perforatiei şi consecutiv a mediastinitei frecvent soldată cu decesul pacientului sau, a doua variantă, 
injurii limitate în suprafață sau grosime ce se vor vindeca ulterior prin stenoză lumenală. Astfel, la 48h 
de la ingestie în submucoasă apare un infiltrat inflamator însoţit de tromboze arteriale şi venoase cu 
edem important şi necroza mucoasei supraiacente. 

Desprinderea şi eliminarea mucoasei necrozate antrenează apariţia țesutului de granulaţie, de 
obicei cu ziua a X-a, urmată de acumularea şi proliferarea de fibroblaşti cu dezvoltarea de cicatrici 
stenotice sau cu stricturi începând cu ziua XXI ce se vor organiza şi încheia evolutiv la circa 6-7 luni 
de la ingestie. Consecința este apariţia disfagiei care, după o scurtă ameliorare inițială, devine de cele 
mai multe ori totală cu dezechilibre metabolice severe. Frecvent sunt descrise şi leziuni buco- 
faringiene (mai ales hipofaringiene), glotice, laringiene etc. precum şi o posibilă fibroză 
periesofagiană. Pe termen lung, tranzitul digestiv pe un esofag cicatriceal ar antrena degenerarea 
malignă probabil prin traumatismul alimentar repetat. 


Explorări şi investigaţii 

De cele mai multe ori aceşti pacienţi sunt ,,clienti” vechi ai diverselor servicii medicale (cu profil 
chirurgical, gastroenterologic sau ORL) unde sunt urmăriți şi investigati. Necesitatea urmăririi 
periodice este imperios argumentată de caracterul evolutiv al leziunilor post-caustice. Nu mai puţin 
important este ca adresabilitatea pacientului să se facă în aceleaşi servicii unde a fost diagnosticat sau 
unde urmează a fi tratat, din considerentul monitorizării cronologice a leziunilor. Considerăm, din 
motive practice, că cea mai indicată filieră de investigaţie este următoarea: 


Radiolog (radiologie standard, tranzit baritat) 
ORL-ist (consult specialitate, esofagoscopie) [| 
Gastro-enterolog (endoscopie) 


Chirurg j! 


Teste radiologice (radiologie standard, tranzit baritat) 

Tehnica radiologică simplă este valoroasă doar în etapa acută postingestională, permițând 
identificarea pneumo-mediastinului ori pneumo-peritoneului, semn al unei leziuni severe a peretelui 
digestiv si care obligă la un gest chirurgical de urgență. Evaluarea radiologică de contrast, debutata de 
cele mai multe ori la 3-4 săptămâni de la ingestia caustică, este reluată ulterior la controalele pe care 
pacientul le efectuează fie în timpul sedintelor de dilatatii fie în vederea pregătirii pentru operație. Cele 
două metode - radiografia şi radioscopia — sunt complementare permițând, în cazul primei, sa 
evidentieze detalii ce nu sunt observate în timpul explorării scopice (limitată ca timp) si respectiv, în 
cazul celei de-a doua, să observăm cele trei momente ale deglutitiei în timpi reali (mod, durată). Ori de 
câte ori este sugerată sau se banuieste o perforatie digestivă este contraindicată utilizarea trasorului 
baritat, în locul acestuia recomandându-se folosirea unui mediu de contrast hidrosolubil (vezi fig.nr.1). 

Fig.nr.1. Tranzit baritat. Spasm esofagian distal cu efractia parietală a esofagului la nivel medio toracic, cu 
pătrunderea trasorului radioopac în mediastin. 


Imaginile radiologice caracteristice sunt strictura, leziune stenozantă limitată, şi stenoza, 
leziune întinsă, îmbrăcând aspectul de esofag cu aspect „moniliform”. Supraiacent zonei stenotice 
poate apare o dilatatie esofagiană de cele mai multe ori moderată (vezi fig.nr.2). 


Fig.nr.2. Tranzit baritat. Stenoza esofagiană postcaustică cu aspect moniliform şi dilatatie supraiacenta. 


Marchand a insistat asupra unei examinări radiologice de mare fineţe combinată cu tehnici de 
expunere adecvate (poziţia pacientului, mod de administrare al substanţei de contrast, etc.) şi a sugerat 
o clasificare radiologică a stricturilor ce poate fi folosită ca ghid de management terapeutic (vezi 
tabel). Alte imagini radiologice pot obiectiva aspiraţia substanţei radio-opace în arborele traheo- 
bronşic prin leziuni fibro-stricturale ce interceptează mecanismul de comunicare aero-digestiv, 
posibile stenoze cu localizare gastrică şi chiar duodenale. 

Nu putem încheia fără să atragem atenţia că în cazul unor pacienţi cu vechi cicatrici stenotice 
postcaustice esofagiene, explorarea radiologică poate evoca, în condiţiile unui radiolog experimentat, 
posibila degenerare neoplazică . 

Clasificarea radiologica a stricturilor esofagiene postcaustice (dupa Marchand) 


Grad Aspect caracteristic 


1 Fibroză scurtă, incompletă, non-circumferentiala 
2 Coardă fibroasă de aspect anular, strictură elastică 
3 Strictură strânsă, scurtă 

4 Strictura întinsă >1cm (stenoză) 


a) fibroză numai superficială, uşor dilatabila 
b) fibroză întinsă, tubulară, progresivă 


Consult ORL 

Atât în faza inițială post-ingestională cât si în timpul prezentărilor ulterioare, consultul ORL 
deține un rol capital deoarece laringele si faringele pot fi interesate in circa 4-5 % din numărul 
pacienților. Atingerea minimă laringiană este consecința reflexului glotic ce permite protejarea 
acestuia. Uneori, pentru a avea securitatea căilor aeriene în timpul imediat sau chiar tardiv după 
ingestie, bolnavii pot fi traheostomizati. 

Explorarea ORL presupune consultul cavitatii bucale, laringoscopie indirecta, laringoscopie 
stroboscopică şi esofagoscopie cu esofagoscopul flexibil sau cu cel rigid. Datorită dezvoltării de 
cicatrici retractile putem întâlni fixarea limbii, distructii ale epiglotei, obliterare faringiană (important 
este gradul obstructiei şi nivelul leziunii), injurie laringiană prin mecanism primar caustic sau secundar 
fenomenelor de aspirație, imobilizarea plicilor vocale. Huy şi Celerier clasifică chiar stenozele 
faringiene în două tipuri: tip I, în care cel putin un sinus piriform rămâne permeabil, şi tip II, în care 
tot hipofaringele este complet stenozat. Surprinzător este însă restabilirea in bună măsura a funcției 
acestui etaj şi în special a funcţiei fonatorii. 

Endoscopie 

Asistarea endoscopică a pacienților după ingestia postcaustică începe odată cu prezentarea 
acestora la spital, cât mai precoce, şi este continuată în şedinţe periodice, constituind un factor vital de 
decizie terapeutică. Odată cu depăşirea fazei acute bolnavul revine din 6 în 6 săptămâni pentru control 
endoscopic. 

Condiţia obligatorie ar fi pacient cooperant, echilibrat, altminteri fiind necesară anestezia 
generală. Folosirea anesteziei generale se impune şi la pacienții cu leziuni ale căilor aeriene. 

Examinarea endoscopica poate releva leziuni cicatriceale ale plicilor vocale, imobilitatea 
acestora, obstructii cu caracter stenotic ale hipofaringelui, starea sinusurilor piriforme, existența 
cicatricilor retractile de tip stricturar sau de tip stenotic precum şi localizarea şi diametrul defileului 
esofagian, posibila dilatatie la tentarea pătrunderii cu endoscopul, eventuale interesări gastrice sau 
duodenale. În mâinile unui endoscopist cu experiență explorarea aduce informaţii de mare valoare cu o 
condiţie — manevrarea cu mare fineţe şi răbdare în folosirea endoscopului. La o nouă explorare 
fibroscopică este important a se menţine acelaşi medic endoscopist, acesta să aibă posibilitatea video- 
endoscopiei şi să poată evalua comparativ evoluția prin utilizarea filmelor endoscopice înregistrate în 
antecedente. În condiţiile unor leziuni vechi metoda permite şi recoltarea de material biopsic pentru a 
se decela o posibilă degenerare malignă. 


Principii şi metode terapeutice 

Principiile terapeutice actuale în leziunile post-caustice esofagiene se încadrează secvențial, 
funcţie de momentul prezentării la medic, în două etape distincte: tratamentul de fază acută respectiv 
tratamentul complicatiilor la distanță. 
Management-ul terapeutic imediat post-ingestional trebuie direcționat către asigurarea securității 
căilor aeriene superioare, ameliorarea șocului algic şi echilibrarea balanței hidro-electrolitice. Edemul 
laringian trebuie rapid identificat, apariţia stridor-ului fiind evocator pentru fenomenul obstructiv şi 
obligând la intubatia oro-traheală; nu arareori se impune practicarea unei traheostomii. 
Alimentatia per os este obligatoriu a fi suspendată şi suplinită prin alimentație parenterală ce va 
asigura un suport nutritional adecvat. Există autori ce sugerează efectul benefic al administrării unei 
substanţe neutralizante (ex. Sol.bicarbonatată după ingestia de acid respectiv acid acetic după ingestia 
de baze). Experienţa a dovedit însă că se induce o stare de emeză severă cu vărsături abundente ce 

înrăutățeşte suplimentar status-ul pacientului. În plus, efectul de neutralizare chimică antrenează o 
reacţie exotermă importantă degradând suplimentar tractul digestiv. 

O singură metodă pare a fi benefică în consumul de alcaline: administrarea de CO, sub 
monitorizare. Dificultatea acestei terapii face greu de susținut introducerea pe scară largă a metodei. 

Terapia antibiotică cu administrare parenterală este obligatorie. Utilizarea unei corticoterapii 
în doze masive, metodă cunoscută şi larg aplicată în combaterea şocului şi prevenirea formării 
leziunilor stricturare, a pierdut teren în principal prin mascarea sepsisului fiind actual considerată 
caducă. Supresia acidă gastrică este absolut necesară pentru protecția suplimentară a barierei digestive 
putând a se folosi pentru aceasta inhibitorii de pompă de proton (Losec, Controloc, etc.). 

Întărirea barierei mucosale necesită utilizarea de Sucralfat, metodă ce pare a realiza şi o 
diminuare a ratei de formare a leziunilor stenotice. Stentarea esofagiană nu s-a impus ca metodă 
standard în injuria esofagiană acută. Odată reluată abilitatea de deglutitie a salivei va permite şi 
reluarea progresivă a alimentaţiei cu externarea pacientului din serviciul medical. 

În fata leziunilor cicatriceale postcaustice medicului îi sunt deschise două variante terapeutice: 
şedinţele de dilatatie ori chirurgia reparatorie esofagiană cu multiplele sale variante. 
Dilatatia 

Utilizarea dilatatiei ca metodă primară de tratament presupune a se tine cont de gradul leziunii 
stenotice şi deci de severitatea disfagiei, de vârstă şi de starea generală, de disponibilitatea pacientului 
pentru metodă mai ales în condiţiile unei terapii de durată. În general se consideră că pacienții în 
vârstă, tarati şi cei cu stricturi moderate sunt principalii beneficiari ai şedinţelor de dilatatii. Dilatatiile 
sunt în mod obişnuit realizate cu bujii ghidate de un fir plasat endoscopic şi controlate prin examen 
Rx. Diametrul bujiilor creşte progresiv şi, odată cu ajungerea la valori de 18-19 mm, putem să obţinem 
dispariţia disfagiei. O altă metodă este utilizarea balonului de dilatatie sub control Rx, dar eficiența 
acestuia este mai mică şi costul aparaturii relativ crescut. 

Este recomandat a se începe şedinţele de dilatatii nu foarte precoce, între 3-6 săptămâni de la 
ingestie, deoarece riscul perforativ este ridicat. Unii autori recomandă aprecierea leziunilor parietale 
esofagiene prin examen CT sau ecografie cu transductor esofagian (dacă este posibilă) pentru a se 
aprecia predictiv răspunsul la dilatatii. Aprecierea trebuie formulată după remiterea fenomenelor 
inflamatorii de fază acută. Astfel, pacienţii cu leziuni parietale >9mm necesită semnificativ mai multe 
şedinţe de dilatatie pentru a se obţine un răspuns terapeutic favorabil, motiv pentru care aceştia sunt 
candidați la tratamentul chirurgical. Principalele dezavantaje ale tehnicii de dilatatie sunt dependenţa 
pe termen lung a pacienţilor de şedinţe şi riscul crescut de complicaţii perforative, cu un prognostic 
nefast. Oricum, calitatea vieţii acestor pacienți este de cele mai multe ori mediocră; nu trebuie 
neglijată şi posibila degenerare malignă a esofagului menţinut în tranzit. 

În conditile stenozei gastrice sediul predilect este cel antral şi, chiar dacă se raporteză dilatatii 
reuşite cu balonul de dilatatie, soluţia este de cele mai multe ori chirurgicală: gastrectomie sau gastro- 
enteroanastomoză. 


Tratament chirurgical 

Pentru cei cu disfagie rapid reinstalată după dilatatie sau care necesita dilatatii pe termen lung, 
la cei cu leziuni stenotice multiple, supraetajate sau deviate din ax, la cei cu complicaţii ale şedinţelor 
de dilatatie, la cei cu leziuni ale răspântiei aero-digestive, în restabilirea circuitului digestiv „normal” 
ultima speranţă este tratamentul chirurgical. Chiar şi în condiţiile unor stenoze nu foarte strânse, la 
pacienții tineri este indicat tratamentul chirurgical în special datorită restabilirii pasajului digestiv, 
evitarea complicatiilor şedinţelor de dilatatie, a speranţei de viață sensibil mai mari precum şi de o 
recuperare postoperatorie mai facilă. Nu trebuie uitat că terapia chirurgicală de reconstrucție 
esofagiană este de mare anvergură iar avatarurile ei - morbiditate şi mortalitate - deloc de neglijat. 

Sunt descrise două metode chirurgicale de bază pentru tratament: reconstrucție esofagiana(I) 
ce poate sau nu asocia rezectia esofagiană şi respectiv esofagoplastia(I1). Simpla montare a unei 
gastro-sau jejunostomii de alimentație neurmată de încercarea restabilirii pasajului digestiv normal 
este de evitat, mai ales la pacienţii cu ingestie caustică în scop suicid, aceştia repetând tentativa. 

Consecințele sunt similare şi în condiţiile eşecului chirurgical. De aceea, la aceşti pacienți 
trebuie acordată atenţie şi unei monitorizări psihiatrice astfel încât să se afle într-un stadiu mental 
stabil pre- şi postoperator. Întrucât tratamentul chirurgical este de lungă durată, între medicul curant şi 

bolnav se stabilileşte o legătură de apropiere în care medicul trebuie să aibă rolul de suport până la 
totala reintegrare socială a pacientului. 
I.Tehnici de reconstrucţie esofagiană 

Utilizarea diferitelor segmente digestive în scop reconstructiv esofagian este preferată de mulți 
în detrimentul metodei de dilatatie. O problemă deosebită se pune în privința menţinerii sau nu a 
esofagului exclus oricum din tranzit deci: by-pass sau rezectie esofagiană? 

Tehnica de by-pass constă în reconstrucție esofagiană cu sutura proximală a grefonului la esofagul 
cervical (sau hipofaringe) şi distal în stomac sau într-o ansă exclusă, cu păstrarea esofagului dar exclus 
tranzitului prin sutura sa cervicală. Metoda este susținută de multi deoarece înlătură toracotomia şi un 
timp chirurgical suplimentar destul de dificil, esofagectomia, in special datorită fibrozei 
periesofagiene, mai ales prin unele accidente perforative subclinice. În aceste condiţii pasajul cervical 
al grefonului este asigurat de manieră presternală sau tunelizare retrosternală. 

Dezavantajul tehnicii rezidă tocmai în patologia prezervării esofagului şi anume, posibilul 
reflux duodeno-gastro-esofagian cu apariția esofagitei peptice ce se poate complica cu hemoragie sau 
ulceratie. Dacă esofagul este suturat distal pentru a se evita refluxul se creează condițiile unui segment 
digestiv orb care se poate transforma chistic şi evolua spre un abces. Pentru a se evita aceste 
neajunsuri unii autori folosesc drenajul esofagului distal într-o ansă în ,,Y” á la Roux. 

Tehnica de rezectie esofagiană (esofagectomie) urmată de cea de reconstrucție are indicaţii la 
pacienţii ce pot suporta intervenţii de mare amploare, de obicei la tineri, şi la cei cu injurie eso-gastrică 
severă din faza acută. De principiu se foloseşte toracotomia deşi sunt autori ce recomandă utilizarea 
rezectiei transhiatale, în ciuda riscului crescut datorită disectiei oarbe de a se produce hemoragie prin 
interceptarea venei azigos, leziuni ale ductului toracic, ale nervului laringeu recurent, etc. Chirurgia 
reparatorie esofagiană se desfăşoară în aceeaşi şedinţă operatorie folosind ca substituent, cel mai 
frecvent, stomacul. Acesta este ascensionat cervical prin mediastinul posterior cu anastomoza eso- 
gastrică. Tehnica are însă o condiţie: stomacul să fie indemn de leziuni caustice sau de intervenții în 
antecedente. Avantajul evident este cel al unei singure anastomoze. Dezavantajul rezidă în posibilul 
reflux cu stenoză peptică proximală secundară. Metoda poate folosi ca substituent pentru esofag şi 
celelalte organe consacrate cum ar fi colonul. 

Indiferent de opţiunea by-pass sau rezectie, reconstrucţia se impune. Preferintele pentru unul 

sau altul dintre segmentele ce pot fi folosite tin de şcoala chirurgicală, de preferinţele operatorului, de 
succesele obţinute în restabilirea deglutiției normale. Nu vom enumera în continuare tehnici definitiv 
scoase din uz, cum ar fi cele de reconstrucţie cutanată (tehnica Bircher). 
Stomacul. Deşi în ultima vreme tendinţa este de a se folosi ca material de substituție colonul, şcoala 
românească de chirurgie se bazează pe utilizarea stomacului considerat ca înlocuitor optim al 
esofagului. Sunt descrise două metode principale: cu tot stomacul sau cu tub gastric. Prima variantă 
are ca indicație in special neoplaziile esofagiene (tehnica Nakayama) sau reconstructiile pentru stenoze 
postcaustice după esofagectomie (tehnica Orringer) sau fără esofagectomie (tehnica Kirschner). În 
varianta cu tub gastric, într-o fază iniţială ce tine de istoricul chirurgiei esofagiene, se realiza racordul 
cervical al neo-esofagului prin interpunerea unui tub cutanat (tehnica I.Jianu, tehnica Beck-A.Jianu, 
etc). Un important pas înainte, prioritate românească absolută, a fost apariția procedeului Gavriliu I şi 
ulterior II ce permitea ca neo-tubul confecționat din marea curbură gastrică să poată fi ascensionat 
suficient de sus pentru o anastomoză chiar şi la baza limbii (fig.nr.3). 


Fig.nr.3. Procedeul Gavriliu cu tub gastric confecționat din marea curbură gastrică, anizoperistaltic 

Un alt avantaj important este minima variatie a vascularizatiei gastrice. Dintre dezavantaje am 
enumera necesitatea unor şedinţe de dilatatie gastrică fără de care nu s-ar obține o lungime 
confortabilă, riscul crescut de fistule datorită tranşei lungi de sutură, necesitatea unui stomac fără 
leziuni cicatriceale sau operaţii în antecedente. În ultima vreme se constată pierderea poziţiei de lider a 
acestui procedeu în favoarea altor tehnici. Se menţine ca indicație la pacienţii vârstnici, cu stenoza 
nedilatabilă şi care nu au asociat leziuni gastrice. 

Jejunul. Utilizat ocazional, mai ales cu indicație oncologică, folosirea jejunului este limitată 
de factorul vascular ce permite cu greu şi cu numeroase artificii obţinerea unei lungimi convenabile. S- 
au descris mai multe variante: tehnica Roux, tehnica Herzen, tehnica Yudin-Papo, etc. Pentru a limita 
acest dezavantaj a fost introdusă folosirea unui segment jejunal liber al cărui pedicul hrănitor a fost 
anastomozat la a.tiroidiană superioară şi respectiv v. jugulară externă prin tehnici de microchirurgie. 
Grevat de riscul trombozei cu necroza segmentului jejunal, tehnica rămâne doar o posibilitate. 

Colonul. Se poate constata că este cel mai folosit organ pentru reconstrucţia esofagului în 
acest moment. Avantajul principal rezidă în furnizarea unui neo-esofag suficient de lung. Se impută 
însă metodei gradul mare de variabilitate a vascularizatiei colice. Procedeele descrise corespund 
segmentelor colonului: ileo-colon (tehnica Roith), transvers (tehnica Kelling) şi stâng (tehnica 
Orsoni). Sustinut de numeroşi autori, utilizarea ileo-colonului se bazează pe un pedicul hrănitor de 
calitate — vasele colice medii. Printre avantaje am enumera calibru propice al ansei ileale pentru o 
anastomoză cervicală T-T şi dipozitia de tip izoperistaltic. Criticile aduse se referă la dimensiunile 
importante ale cecului ce antreneză dificultăți tehnice şi conferă un aspect inestetic la trecerea 
presternală a grefonului şi existența zonei cu vascularizatie precară de la nivel ileal (zona Treves). 

Colonul transvers foloseşte ca pedicul hrănitor vasele colice medii şi se poate monta izo- sau 
anizoperistaltic. Tehnica Kelling se utilizează preponderent la copii. Intrebuintarea colonului stâng 
(Orsoni) are susținătorii săi. Vasele hrănitoare sunt cele colice medii sau colice superioare drepte iar 
maniera de montaj este anizoperistaltică (fig.nr.4). 


Fig.nr.4. Procedeul Orsoni. Aspect final 


Avantajul principal este cel al unei lungimi apreciabile a grefonului dar şi al unui calibru 
similar celui esofagian permiţând efectuarea unei anastomoze proximale T-T. Se impută tehnicii 
dispoziția de tip anizoperistaltic ce ar afecta deglutitia. 

Studii în privinţa functionalitatii grefonului arată valori sensibil egale indiferent de segmentul 
colic utilizat. Ca o concluzie, decizia folosirii unui segment colic sau a altuia trebuie luată numai după 
o mobilizare completă a colonului şi o examinare minuțioasă a tipului de vascularizatie. 

La finalul prezentării metodelor restauratoare esofagiene expunem câteva principii de urmat. 
De cele mai multe ori primul timp chirurgical este cel al montării unei gastro- sau jejunostomii de 
alimentaţie. Este preferabilă folosirea jejunostomiei deoarece instalarea unei gastrostomii face greu 
utilizabil stomacul pentru o eventuală reconstrucţie. Momentul chirurgical optim este la cca. 6-7 luni 
de la ingestia caustică, timp necesar definitivării leziunilor cicatriceale. Odată hotărât segmentul ce va 
fi utilizat, ascensionarea cervicală se poate face prin patru maniere: presternal, retrosternal şi 
mediastinal anterior şi respectiv posterior. Pasajul mediastinal este utilizat de obicei la pacienții 

beneficiari ai unei esofagectomii, trecerea grefonului făcându-se prin patul esofagului. Celelalte două 
metode nu au o indicație precisă, fiind însă de preferat maniera retrosternală (fig.nr.5), în special din 
considerente estetice . În cazul unei viabilităţi precare a grefonului se recomandă ascensionarea 
presternală. 


Fig.nr.5. Tunelizare retrosternală 


Efectuarea anastomozei proximale a neo-esofagului este dependentă de interesarea lezională 
cervicală. Atunci când este posibilă, anastomoza cu esofagul cervical este de dorit mai ales în varianta 
T-T dar şi T-L fără inconveniente majore. Imposibilitatea utilizării esofagului obligă efectuarea 
anastomozei cu hipofaringele, de obicei L-L sau T-L, prin practicarea unei faringotomii (în patul 
osului hioid, transversală, longitudinală, eliptică, etc.). 

Anastomoza distală se poate face atât pe faţa anterioară cât şi cea posterioară gastrică, cea din 
urmă fiind de preferat datorită traiectului mai scurt al grefonului şi a unei tensiuni mai mici în 
pediculul hrănitor. În condiţiile unui stomac afectat lezional se recomandă implantarea grefonului pe o 
ansă jejunală montată în ,,Y” sau ,,Q” cu dispozitiv antireflux. 

Dacă într-o fază anterioară se indica practicarea VTB şi a piloroplastiei datorită „riscului” 
ulcerogenic, actual s-a renunțat la acestea fără mari inconveniente. În perioada postoperatorie, reluarea 
alimentaţiei este bine să înceapă după cca 14 zile, precedată de un control baritat (fig.nr.6 a,b). 


d 
Fig.nr.6. Control baritat postoperator (14 zile postop). Anastomoze proximală eso-colică şi distală colo-gastrică 
permeabile, cu pasajul baritat prin grefon spre rezervorul gastric. 


Este posibil la unii pacienţi, ca în ciuda unei anastomoze permeabile (sub control endoscopic) 
să nu fie posibilă deglutitia. Cel mai frecvent este vorba de pacienţi cu leziuni vechi, care au „pierdut” 
reflexul deglutitiei şi care au nevoie de o reeducare şi de adaptare la noile condiţii ale mecanismului 
ingestional. 

II. Esofagoplastia 

Termenul de esofagoplastie a fost multă vreme sinonim în terminologia medicală cu tehnica de 
reconstrucție esofagiană. Actual, termenul descrie utilizarea unui patch, gastric antral sau colonic cu 
pedicul hrănitor, ce se aplică la nivelul esofagului în zona de strictură, după deschiderea largă a 
acestuia pe un tub tutore şi urmat de sutura acestuia pe lungimea defectului parietal. Prin această 
metodă pot fi rezolvate leziunile stenotice ce nu depăşesc 9 cm. Chiar dacă există multiple stenoze, 
metoda permite lărgirea lumenului esofagian şi folosirea tratamentului dilatator pentru cele ce nu au 
fost rezolvate chirurgical. În plus, se menţine normal sfincterul esofagian inferior dacă zona nu a fost 
afectată coroziv. Deşi se preferă utilizarea stomacului datorită rezistenţei peptice specifice, afectarea 
acestuia impune folosirea colonului. Avantajul metodei constă în evitarea riscurilor şi complicatiilor 
esofagectomiei. 

Boala de reflux gastroesofagian 
Rodica D. Birla, Petre A. Hoara 


DEFINIȚIE: Boala de reflux gastroesofagian (BRGE) se defineşte prin prezența 
manifestărilor clinice cu impact asupra calității vieții sau prin existenţa modificărilor endoscopice 
datorate refluxului gastroesofagian. Termenul de esofagită de reflux se aplică doar pacienților care 
prezintă modificări endoscopice şi histopatologice ale mucoasei esofagiene datorate refluxului 
gastroesofagian. De aceea, actual se vorbeşte despre BRGE endoscopic pozitivă (esofagită) şi BRGE 
endoscopic negativă (boală de reflux non-erozivă). 

EPIDEMIOLOGIE 

Prevalenta bolii de reflux clinic manifestă este de cca 20% în SUA, : în Europa variind de la 
5% în Elveţia la 27% în Finlanda. Raportată la expresia endoscopică, prevalența variază între 2-10%. 
În ultimii ani se constată o creştere a prevalentei BRGE în ţările vestice, concomitent cu scăderea 
prevalentei ulcerului peptic. Acest lucru poate fi consecinţa eradicării infecției cu Helicobacter pylori. 
PATOGENIA BOLII 

Mecanisme antireflux şi fiziopatologia refluxului gastroesofagian 
Mecanismele antireflux la om constau într-o pompă - corpul esofagului şi o valvă - sfincterul 
esofagian inferior. Cauza comună pentru majoritatea episoadelor de reflux atât la pacienţi cât şi la 
subiecții sănătoşi este pierderea funcției de barieră a sfincterului esofagian inferior (SEI). Pierderea 
rezistenței SEI poate fi tranzitorie sau permanentă. Refluxul permanent al conţinutului gastric în 
esofag este determinat de un sfincter nefunctional, pe când refluxul intermitent, poate apare secundar 
unor tulburări gastrice: distensie gastrică cu aer sau alimente, creşterea presiunii intraabdominale sau 
intragastrice, întârzierea evacuării gastrice. 

Pierderea tranzitorie a funcţiei de barieră a SEI este cauza refluxului postprandial fiziologic 
sau patologic şi se întâlneşte în stadiile inițiale ale BRGE. Distensia gastrică determină scurtarea 
lungimii SEI, reflux în ortostatism şi prolabarea mucoasei esofagiene în stomac, cu expunerea acesteia 
la mediul acid, ceea ce induce modificări inflamatorii la nivelul JE-G. 

Această etapă inițială a BRGE explică de ce esofagita uşoară este de obicei limitată la esofagul 
distal, eroziunile epiteliului scuamos determinând durerile epigastrice resimtite de pacienţi. Aceste 
dureri sunt un stimul pentru pacient, care în încercarea de a calma durerea începe să înghită mai 
frecvent saliva. 

Odată cu aceasta apare: aerofagia, distensia gastrică, balonarea şi eructatiile. În timpul acestui 
proces, epiteliul scuamos esofagian este expus sucului gastric, ceea ce determina eroziuni, ulceratii, 
fibroză (formarea stenozelor inelare), metaplazie intestinală (esofag Barrett). În timp, inflamatia 
cronică şi apariţia unei hernii hiatale determină pierderea definitivă a funcţiei de barieră a SEI. Ca 
urmare, boala de reflux progresează, cu creşterea expunerii la refluxul acid şi extinderea zonelor de 
epiteliu columnar. Pentru a întrerupe evoluţia bolii, este necesară prevenirea distensiei gastrice şi 
pierderea funcţiei SEI, ceea ce poate fi obținut prin procedeele antireflux. 

Cea mai frecventă cauză de ineficienta a SEI este o presiune insuficientă. Presiunea scăzută se 
datorează cel mai frecvent unei tulburări a funcției miogene. Acest lucru e confirmat de faptul că 
presiunea nu este atât de dependentă de localizare (abdomen sau torace), ea putând fi măsurată chiar şi 
intraoperator, după deschiderea abdomenului şi a toracelui. S-a arătat că răspunsul muşchiului sfincter 
esofagian inferior la distensie este redus la pacienţii cu cardie incompetentă. Aceste două observaţii 
sugerează că presiunea SEI depinde de lungimea şi tonusul muschiului neted al sfincterului. S-a arătat 
că fundoplicatura chirurgicală reface eficiența mecanică a SEI. 

Cu toate că presiunea inadecvată la nivelul SEI este cea mai frecventă cauza a unui sfincter 
modificat structural, eficienţa unui sfincter cu presiune normală poate fi anulată de o lungime 
intraabdominală inadecvată sau o lungime totală de repaus insuficientă. O lungime intraabdominală 
suficientă este importantă în prevenirea refluxului determinat de creşterea presiunii intraabdominale, 
iar lungimea totală este importantă în rezistența la refluxul determinat de distensia gastrică, 
independent de presiunea intraabdominală. 

Deteriorarea structurală a componentelor SEI (scăderea presiunii, lungime totală inadecvată, 
scăderea lungimii intraabdominale — porțiunea din sfincter expusă presiunii pozitive intraabdominale) 
determină pierderea permanentă a funcţiei de barieră. Probabilitatea expunerii crescute a esofagului la 
sucul gastric este 73% dacă una din componente este anormală, 74% dacă 2 componente sunt 
anormale şi 92 % dacă toate 3 sunt anormale. 

A doua parte a mecanismului antireflux la om o reprezintă pompa esofagiană, care curăță 
esofagul după episoadele fiziologice de reflux. Un clearance esofagian ineficient poate determina o 
expunere crescută a esofagului la sucul gastric la pacienţii cu funcţie SEI normală, dar care sunt 
incapabili să curețe episoadele de reflux fiziologic. Această situaţie este relativ rară, mai frecvent 
clearance-ul esofagian scăzut se asociază cu un SEI ineficient, ceea ce accentuează expunerea 
esofagului la sucul acid prin prelungirea episoadelor de reflux. 

Patru factori sunt importanti în clearance-ul esofagian: gravitația, activitatea motorie a 
esofagului, salivatia şi ancorarea esofagului distal în abdomen. Pierderea oricărui factor creşte 
expunerea esofagului la sucul gastric. 

Aceasta explică de ce, în lipsa peristalticii, episoadele de reflux sunt prelungite în clinostatism. 

Refluxatul esofagian este eliminat de unda peristaltică primară, initiată de reflexul de inghitire. Undele 
peristaltice secundare sunt iniţiate fie prin distensia esofagului inferior, fie prin scăderea pH-ului. O 
hernie hiatală este implicată în ineficienta funcției de pompă a esofagului datorită pierderii fixării 
esofagului distal în abdomen, deteminând scăderea clearance-ului esofagian. Manometria esofagiană 
poate detecta ineficienta clearance-ului esofagian prin analiza amplitudini şi vitezei de propagare a 
undelor esofagiene. 
Secretia salivară este stimulată de prezența acidului în esofagul distal. Salivatia contribuie la 
clearance-ul esofagian prin neutralizarea cantităţii mici de acid care persistă în esofag după trecerea 
undei peristaltice. Normalizarea pH-ului esofagian durează mai mult dacă fluxul salivar este redus 
(cum se întâmplă după radioterapie) şi mai putin dacă salivatia este stimulată. 

Un alt factor implicat în mecanismul antireflux este rezervorul gastric. Creşterea expunerii 
esofagiene la sucul gastric poate fi determinată de: distensia gastrică, creşterea presiunii intragastrice, 
hipersecretia şi staza gastrică. Creşterea presiunii intragastrice poate fi determinată de: afecțiuni 
piloro-duodenale, vagotomie, gastropareza diabetică. Staza gastrică persistentă prin întârzierea 
evacuării gastrice caracterizeaza atonia gastrică - complicatie tardivă a diabetului zaharat, tulburările 
neuromusculare difuze, după utilizarea medicatiei anticolinergice şi dischinezia piloro-duodenală. 
DIAGNOSTIC 
Clinic: Simptomele relativ caracteristice sunt reprezentate de durere şi regurgitatii. Durerea ia un 
aspect de arsură retrosternală, pirozis, cu iradiere ascendentă, fără periodicitate. Uneori, această durere 
poate avea un caracter pseudoanginos, fiind declanşată postural, de anteflexia trunchiului (semnul 
“siretului” al lui Hillemand), de decubitul ventral sau lateral, de eforurile fizice mari sau după mese 
copioase. Unele alimente sau medicamente care reduc tonusul SEI pot provocă crize de pirozis: 
alcoolul, cafeaua, ciocolata, drogurile antiinflamatorii, vasodilatatoare. Durerea este calmată de 
alcaline, antisecretorii. 

Regurgitarea conţinutului gastric în esofag duce la prezenţa de gust acru sau amar în gură şi este 
frecvent însoțită de eructatii. Regurgitatiile, ca şi pirozisul, au o declanşare posturală. Dacă apar în 
timpul somnului, pot determina aspirația refluxatului, cu apariţia simptomelor respiratorii. 

După o evoluţie îndelungată a bolii, poate apărea disfagia, iniţial determinată de spasmul 
esofagian determinat de agresiunea acidă. Disfagia progresivă şi permanentă apare odată cu instalarea 
unei complicaţii de tipul stenozei peptice. Ea poate fi însoţită de odinofagie (durere la deglutitie). 
Simptomele atipice sau ale complicatiilor BRGE pot fi împărţite in: 

Simptome cervicale: hipersalivatie, senzaţie de corp străin in gât, determinate de spasmul sfincterului 
cricofaringian datorat refluxului înalt. 

Simptome în sfera ORL: parestezii faringiene, disfonie, otalgie, rinofaringită recidivată. S-a descris 
chiar “laringita peptică”, ce apare într-un stadiu mai avansat, caracterizată prin congestie, cu 
hipervascularizatia corzilor vocale, granuloame la nivelul cartilajelor aritenoide. 

Simptome respiratorii: tuse cronică, iritativa, crize de bronhospasm nocturn cu apnee reflexă, însoţite 
sau nu de tahicardie (aceste semne sunt consecutive aspiratului cronic, mai ales nocturn, în arborele 
traheo-bronşic, cu instalarea unei bronhopneumopatii cronice de aspirație). 

În general, toate aceste manifestari nespecifice, sunt reversibile după tratamentul BRGE. 

Diagnosticul diferential este foarte important, de multe ori diagnosticul BRGE fiind unul de 
excludere. 

Durerea epigastrică cu iradiere retrosternală poate apărea in: esofagite (altele decât cele de 
reflux), spasmul esofagian, ischemia miocardică, durerea biliară, ulcerul peptic, sindromul de intestin 
iritabil. 

Disfagia trebuie diferențiată de cea apărută în alte situaţii: leziuni intrinseci esofagiene, 
stenoze de diverse etiologii, cancer esofagian, diverticuli esofagieni, compresii extrinseci ale 
esofagului (adenopatii, cancer bronsic, tiroida retrosternală, dilatatia atriului drept, anevrism de aortă, 
disfagia luxoria - arc vascular subclavicular care comprimă esofagul), tulburări motorii (achalazia, 
scleroza sistemică, boala neuronului motor, sindromul Plummer Vinson - disfagia sideropenică). 

În cazul subiecţilor tineri, cu manifestări înalt specifice pentru BRGE necomplicată (pirozis şi 
regurgitatii apărute după o masă copioasă), se încearcă initial tratamentul empiric. Răspunsul clinic 
favorabil la tratamentul empiric confirmă diagnosticul BRGE (test terapeutic) 

Examenele paraclinice în BRGE sunt necesare în următoarele circumstanțe: 

- tratamentul simptomatic ineficient 

- simptome atipice 

- BRGE endoscopic negativă şi simptome persistente 

- “simptome de alarmă”, sugerând BRGE complicată (disfagie, odinofagie, hemoragie, anemie, 
scădere ponderală, durere toracică) 

- simptome cronice 

- necesitatea terapiei cronice continue pentru controlul simptomatologiei 

- preoperator şi postoperator 

Diagnosticul paraclinic include: 

1. Teste pentru determinarea modificărilor morfologice ale esofagului 

Evaluarea radiologică (tranzitul baritat): Se utilizează explorarea esofagului în ortostatism prin 
contrast simplu (examen standard), precum şi în poziţii speciale (Trendelemburg, Brombart, în 
procubit) pentru evidenţierea refluxului gastroesofagian. 

Evaluarea endoscopică: Se efectuează cu endoscop flexibil sau endoscop rigid. Endoscopia digestivă 
superioară cu prelevare de biopsii reprezintă metoda ideală pentru documentarea tipului şi extensiei 
injuriei mucoasei esofagiene determinate de reflux. 

Clasificarea endoscopică Los Angeles a esofagitei de reflux: 

- gradul A — una sau mai multe eroziuni sub 5mm lungime, care nu se extind între pliurile mucoasei 
- gradul B - una sau mai multe eroziuni peste 5mm lungime, care nu se extind între pliurile 
mucoasei (fig.1 ) 


Fig. 1 Esofagită gradul B 


- gradul C — eroziuni multiple, dintre care unele se extind între pliurile mucoasei, interesând însă 
mai puţin de 75% din circumferința esofagiană 

- gradul D - eroziuni multiple, dintre care unele se extind între pliurile mucoasei, interesând peste 
75% din circumferința esofagiană 

Prelevarea de biopsii endoscopice este indicată numai la pacienţii cu leziuni endoscopice de BRGE. 
Aspectele histopatologice caracteristice sunt: hiperplazia stratului bazal epitelial (>15% din grosimea 
totală a epiteliului) şi alungirea papilelor (>66% din grosimea epiteliului). 


357 


- sub redacţia Eugen Brătucu - 


Criteriile histo-patologice (Ismail-Beigi) de severitate in BRGE 

- Modificari histologice blande 

Hiperplazia stratului bazal epitelial 

Alungirea papilelor 

Creşterea numărului de mitoze celulare epiteliale 

Modificări vasculare: vase dilatate sau “lacuri” vasculare la vârful papilelor 

Balonizarea celulelor epiteliale 

Mărirea spaţiului intercelular 

- Modificări histologice severe 

N Eroziuni şi ulceratii epiteliale 

m Infiltrat inflamator la nivelul mucoasei 

m Prezența unui număr crescut de polimorfonucleare si/sau eozinofile 

Măsurarea diferenţei de potenţial determină prezenţa epiteliului cilindric de tip gastric, pe baza 
diferenței de potenţial existente între epiteliul scuamos esofagian şi cel cilindric de tip gastric. 

2. Teste pentru determinarea tulburărilor funcţionale ale esofagului 

Manometria esofagiană permite evaluarea peristalticii esofagiene şi aprecierea competenţei SEI. S-a 
arătat ca rezistența sfincterului la reflux este dată de efectul integrat al presiunilor exercitate radial pe 
toată lungimea sfincterului, rezultând imaginea computerizată tridimensională a presiunii SEI. 
Volumul calculat al acestei imagini reflectă rezistența sfincterului şi se numeşte vectorul volum al SEI. 
(fig.2) 

Manometria esofagiană este deasemenea indispensabilă pH-metriei esofagiene pentru plasarea corectă 
a electrodului la Scm deasupra SEI. 


Fig.2 Vectorul volum al unui SEI incompetent (Esofag Barrett) 


Tranzitul scintigrafic esofagian studiază motilitatea esofagiană evidențiind timpul necesar 
bolului alimentar pentru a străbate esofagul. Această metodă cuantifică dar fără a preciza natura 
modificărilor de motilitate şi măsoara clearance-ul esofagian, fiind utilă mai ales în practica pediatrică. 
3. Teste pentru determinarea expunerii crescute a esofagului la sucul gastric 
= Testul de reflux acid standard (SART — Standard Acid Reflux Test) 
= Testul de eliminare a acidului din esofagul distal (testul Booth şi Skinner) 
= Monitorizarea timp de 24h a pH-ului esofagian 
Indicatii : 
= Simptome tipice cu leziuni endoscopice prezente şi răspuns slab la tratamentul medical 
= Manifestări atipice ale BRGE sau manifestări extraesofagiene 
= La pacienţii simptomatici, fără leziuni endoscopice 
Cel mai important criteriu de diagnostic este timpul (% din 24 de h) în care pH-ul este sub 4. O 
valoare > 10,5 % în ortostatism şi > 6 % în clinostatism este considerată patologică. 
="  Detectarea scintigrafică a RGE: Metoda a fost introdusa în 1976 de Fischer şi se bazează pe 
detectarea izotopului Tc99m în esofag după introducerea în stomac pe sonda nazo-gastrică, refluxul 
fiind cuantificat cu o camera gamma. 

4. Teste de provocare a simptomelor esofagiene 

Testul perfuziei acide (Bernstein Baker): Este util pentru diferențierea durerii de origine esofagiană 
de cea din angina pectorală. Testează sensibilitatea mucoasei esofagiene la prezența acidului prin 
plasarea unei sonde Einhorn la 15 cm deasupra cardiei prin care se introduce sol HCI 0,1N la un debit 

de 6-10 ml/min timp de 5-15 min. Testul este pozitiv la aparitia simptomatologiei caracteristice de 
reflux si disparitia acesteia in cursul perfuziei saline a esofagului. 

Testul perfuziei alcaline (cu propriul aspirat gastric): Este indicat in suspiciunea de esofagita de 
reflux postoperator şi presupune colectarea şi analiza pH-metrica a aspiratului gastric nocturn care va 
fi introdus prin o sonda plasată la nivelul esofagului distal. Testul este pozitiv dacă simptomatologia 
apare după 3-10 minute. 

5. Teste ale funcţiei duodeno-gastrice corelate cu BRGE 

Chimismul gastric 

Studiul evacuării gastrice Se utilizează prânzuri solide sau lichide cu markeri radionuclizi. Studiul 
simultan al evacuării lichidelor şi solidelor presupune utilizarea de trasori diferiți. Studiul se 
efectuează pe 24h. Normal, 59% din conţinutul gastric se evacuează în primele 90 de minute. 
Monitorizarea timp de 24h a pH-ului gastric PH-ul gastric este influenţat de: secretia acidă, secretia 
de mucus, ingestia de alimente, inghitirea salivei, regurgitatia de suc duodenal, pancreatic şi secreție 
biliară. Metoda prezintă specificitate şi sensibilitate mai mare pentru diagnosticul refluxului duodeno- 
gastric patologic decât metodele scintigrafice 

Monitorizarea simultană a pH-ului gastric şi esofagian poate evidenția originea duodenală a 
refluxatului esofagian. 

Colescintigrafia era utilizată pentru detectarea refluxului esofagian contaminat biliar. Actual este 
utilizată pH-metria esofagiană combinată cu o proba spectrofotometrică de detectare a bilirubinei în 
esofag (Bilitec). 


EVOLUȚIE. COMPLICAȚII. 

Evoluţia este îndelungată, în ani de zile, cu progresia simptomelor în intensitate şi cu posibilitatea 
apariției unor complicaţii, dintre care unele grave. 

1. Esofagul Barrett (metaplazia intestinală) este rezultatul unei lungi agresiuni asupra epiteliului 
scuamos din esofagul distal, care va fi înlocuit cu epiteliu columnar. (fig.3 ) 


Fig.3 Epiteliul columnar caracteristic endoscopic pentru esofagul Barrett - ascensiunea jonctiunii scuamo- 
columnare - linia Z 


Prevalenta sa este în jur de 10% din toate cazurile cu boala de reflux. Faţă de pacienţii cu 
simptome ale bolii de reflux de până la un an, riscul de apariţie al esofagului Barrett creşte de 3 ori la 
cei cu simptome vechi de 1-5 ani şi de 6,4 ori la cei cu simptomatologie mai veche de 10 ani. Actual, 
metaplazia intestinală este considerată cel mai important factor de risc pentru apariţia displaziei şi a 
adenocarcinoamelor de joncțiune. 

Displazia este interpretată ca precursoare a cancerului invaziv, iar displazia high-grade este 
frecvent asociată cu adenocarcinom. De asemenea, refluxul gastroesofagian persistent este considerat 
factor de risc independent pentru malignizarea esofagului Barrett. Esofagul Barrett necomplicat nu 
cauzează simptome adiţionale, dar se poate complica cu ulcerul esofagian. 

2. Ulcerul esofagian (UE) se produce prin digestia mucoasei esofagului inferior de către refluxul 
permanent şi agresiv gastroesofagian. Chiar dacă s-a descris UE apărut pe epiteliu de tip scuamos, de 
obicei el apare pe un esofag Barrett. În cadrul simptomatologiei unui UE (care trebuie privit ca un 
stadiu evolutiv al BRGE) se descriu intensitatea deosebită a pirozisului, semnele anemiei (prin 

microsângerări repetate), disfagia lent progresivă din final aparând ca un stadiu de vindecare cu 
cicatrice esofagiană stenozantă. 

Printre complicațiile redutabile ale UE amintim hemoragia digestivă superioară severă (Gavriliu a 
descris chiar hemoragie cataclismică, letală, prin UE perforat în aorta!) şi perforatia ulcerului în 
mediastinul posterior, cu mediastinită acută. Diagnosticul paraclinic se bazează în general pe tranzitul 
baritat, care evidentiază pe langă posibila cauza a RGB şi nişa esofagiană sau imaginea de nişă 
cicatrizată cu stenoză esofagiană.(fig. 4) 


Fig.4 Ulcer esofagian pe EB 


Endoscopia confirma diagnosticul şi prin biopsie dirijată poate înlătura suspiciunea unei 
degenerări maligne. 
3. Hemoragia se produce în esofagite severe, la oameni în vârsta, şi se manifestă ca hemoragie 
digestivă superioară sau poate fi ocultă, manifestată ca anemie cronică microcitară. Incidenta 
hemoragiei în BRGE este raportată ca fiind în jur de 10%. Hemoragiile severe sunt rare şi obişnuit 
sunt date de ulcere Barrett angiotenebrante. 
4. Stenoza esofagiană este rezultatul unei BRGE severe, cu formarea unei stricturi fibroase (inel 
Schatzki). Stricturile esofagiene secundare refluxului se produc la locul unde modificările inflamatorii 
sunt maxime, de regulă la joncţiunea epiteliului columnar cu cel scuamos. Semnul clinic major este 
apariţia disfagiei progresive la un bolnav cu un lung istoric de BRGE , dar uneori poate fi manifestarea 
clinică de debut. 
5. Degenerarea neoplazică după cum s-a mai amintit, se produce mai ales pe esofagul Barrett. 
Apariţia adenocarcinomului de joncțiune esogastrică este strâns legată de vechimea simptomelor bolii 
de reflux. În comparaţie cu pacienţii care nu prezintă simptomatologie de reflux, riscul de apariţie al 
cancerului este de 7,7ori mai mare, crescând cu severitatea, frecvenţa şi vechimea simptomelor de 
reflux. 
6. Complicatiile pulmonare se pot manifesta ca tuse nocturnă şi sufocări, până la pneumonii 
recurente, bronşiectazii, fibroză pulmonară (sunt consecinţa aspiratului traheobronşic nocturn cronic). 
7. Complicatiile din sfera ORL (aspect discutat). 
TRATAMENT 
Are ca scop principal prevenirea, diminuarea sau suprimarea RGE. 
Tratamentul cuprinde măsuri generale şi igienodietetice, tratamentul medicamentos, tratamentul 
endoscopic şi dilatatiile şi, în ultima instanță, tratamentul chirurgical. 
A. Regimul igienodietetic. Se recomandă ca pacientul să nu se culce imediat după mese, să doarmă 
cu una-două perne sub cap şi torace (la circa 15-20"), să mănance puţin şi des, să evite mesele 
copioase, mai ales seara târziu. 
Regimul dietetic se aseamănă cu cel din boala ulceroasă, evitând fumatul şi alimentele iritante şi cele 
care scad tonusul SEI: alcoolul, cafeaua, ciocolata, piperul. Este indicat ca obezii să ţină cură de 
slăbire şi se recomandă imbrăcămintea comodă şi largă, care să nu comprime abdomenul. Pacienţii 
trebuie să evite folosirea relaxantelor musculaturii netede, cum ar fi: nitrații, teofilina, blocantele de 
calciu, anticolinergicele, agonistii beta-adrenergici şi antagonistii alfa-adrenergici. 
Anticolinergicele sunt cu desăvârşire proscrise (reduc motilitatea esofagului distal şi tonicitatea SEI). 
La cei agitati, cancerofobi, sunt indicate anxioliticele, sedativele. După Rex şi colab., peste 80% din 
pacienţii cu simptome minime răspund favorabil la aceste măsuri. 

B. Tratamentul medicamentos. Drogurile folosite pot fi antiacide, antisecretorii şi cele care 
influențează motilitatea esogastrică. Cu toate efectele secundare se poate folosi combinaţia antiacid/- 
dimeticonă sau antiacid/alginati. Alginatii formează un strat vâscos protector, care protejează mucoasa 
împotriva agresiunii clorhidropeptice. 

Terapia antisecretorie. Cuprinde blocantele de receptori H2 şi inhibitorii de pompa de proton. 
Blocantele de receptori H2 reduc pH-ul gastric, reduc volumul secreției gastrice disponibil refluxului 
şi reduc secreția acidă nocturnă. Se pot folosi produşi de prima generație (cimetidină), de a doua 
generaţie (ranitidină), de a treia generaţie (famotidină) sau de a patra generație (roxatidină, nizatidină), 
de preferință ultimele generaţii. 

De regulă se utilizează asocierea lor cu agenţii prokinetici, cum ar fi metoclopramida, domperidona 
sau cisaprida. 

Inhibitorii de pompa de proton (IPP). Aceştia blochează calea acid-secretorie la nivelul celulelor 
parietale gastrice, inhibând enzima H+,K+-ATPaza. In doze de 20-40 mg/zi, în 80% din cazuri se 
obține reducerea nivelului de stimulare gastrică acidă. Sunt studii care arată o vindecare endoscopică 
completă în 85% din cazuri. 

Tratamentul cu droguri care cresc motilitatea esofagogastrică. Aceste droguri cresc clearance-ul 
esofagian de reflux acid, cresc tonusul SEI şi grăbesc evacuarea gastrică. Se pot utiliza: 

- Metoclopramida şi Domperidona sunt antagonişti de dopamină. 

- Betanecolul este un drog colinergic muscarinic. 

- Cisaprida agonist al receptorilor serotoninici, facilitează creşterea acetilcolinei la nivelul plexurilor 
nervoase mienterice. 

Strategia generală de tratament medicamentos. Este indicat ca inițial să se prescrie antiacide, 
singure sau în combinatie cu dimeticona sau alginat. Dacă rezultatul nu este adecvat este indicat 
tratamentul cu blocante de receptori H2 sau inhibitori ai pompei de proton. Această strategie poate da 
rezultate bune la 40% din pacienți. Dacă BRGE evoluează sever sau sunt prezente leziuni endoscopice 
este indicat tratamentul cu IPP de la început. 

C. Tratamentul endoscopic şi dilataţiile. Acest tratament este indicat, în tratamentul complicatiilor. 
În esofagul Barrett se poate practica ablatia sau rezectia de mucoasă, iar în cazul stenozei esofagiene 
se tenteaza initial dilatatia endoscopica. 

Tratamentul prin dilatatii, pe lângă faptul că are o lungă durată, are şi unele contraindicatii absolute: 

- ulcerul gastroduodenal activ, hemoragic 

- asocierea leziunilor de esofagită 

- antecedentele de perforatie esofagiană 

D. Tratamentul chirurgical. În momentul actual, indicatia operatorie in BRGE este pusă mult mai 
parcimonios. Extrapolând indicatia chirurgicală din ulcerul peptic, indicatia de procedeu antireflux ar 
avea complicațiile bolii: 

- hemoragia digestivă severă şi repetată; 

- aspiraţia pulmonară (indicație importantă de chirurgie precoce, mai ales la copii); 

- esofagul Barrett; 

- stenoza esofagiană constituită (chiar şi această complicatie este tratată aproape exclusiv prin dilatatii 
sub control endoscopic); 

- prezența unui reflux masiv şi agresiv la pH-metrie timp de 24 de ore (telemetrie) este considerată o 
indicație relativă; 

- dacă la esomanometrie tonusul SEI este de 5mm Hg sau mai putin şi dacă 1 cm sau mai putin din 
SEI este expus presiunii pozitive abdominale. 

Per total, gastroenterologii văd o indicație chirurgicală la mai putin de 5% din bolnavii cu RGE şi 
esofagită severă de reflux. 

Prezentăm câteva principii şi tehnici de tratament chirurgical (cu mențiunea că o abordare mai 
largă a acestui capitol se va face odată cu discutarea tratamentului chirurgical al H-H de alunecare, de 
altminteri, foarte frecvent însoţită de RGE şi BRGE). 

În prezent s-a renunţat la tehnicile chirurgicale de orientare anatomistă, care nu vizau în nici 
un fel funcţia SEI: procedeul Allison pe cale toracică şi tehnică Lortat-Jacob pe cale abdominală. 

Operatiile antireflux moderne corectează unul sau mai multi din factorii mecanici ai barierei 
antireflux, formează un mecanism de valvă sau prelungesc esofagul abdominal. Cea mai folosită 
operaţie este fundoplicatura Nissen (înconjurarea esofagului abdominal pe 360° cu fornix gastric) 

(fig.5), dar şi operația Belsey-Mark IV pe cale toracică sau procedeul Lucius Hill de gastropexie la 
ligamentul arcuat şi valvuloplastie (vezi H-H). Aceste procedee se pot realiza pe cale clasică sau 
laparoscopică. Vagotomia nu este în mod normal necesară (dacă nu coexistă un ulcer). 


Cu toate că aceste intervenţii asigură controlul RGE în majoritatea cazurilor, 25% din pacienți 
pot avea şi diferite tulburări, cum ar fi disfagia postoperatorie (în general tranzitorie, datorată unei 
bariere antireflux supercontinente) sau ,,gas-bloat syndrome", care constă în distensia gazoasa a 
stomacului (mai accentuată dacă s-a efectuat şi vagotomie). De aceea, sunt autori (cum ar fi Alday şi 
Goldsmith) care propun fundoplicatura pe numai 270°. 

Indicatiile de procedeu antireflux pe cale toracică în BRGE (după Peters şi DeMeester): 

1. Pacient care a suferit o intervenţie antireflux în antecedente, pe cale abdominală. 

2. Pacient care necesită o miotomie concomitentă pentru achalazie sau spasm difuz esofagian. 

3. Pacient cu stenoză esofagiană sau esofag Barrett. În această situaţie calea toracică permite o 
mobilizare maximă a esofagului scurtat în vederea unei gastroplastii Collis. 

4. Pacient cu H-H de alunecare care nu se mai poate reduce sub diafragm în timpul tranzitului baritat 
în ortostatism (aceasta indicând un brahiesofag). 

5. Pacient cu patologie pulmonară asociată care ar putea fi evaluată cu ocazia toracotomiei. 

6. Pacient obez, la care calea abdominală nu expune suficient polul superior gastric şi jonctiunea 
esogastrică. 

În BRGE s-a mai propus şi antrectomia cu diversie duodenală totală prin gastrojejunostomie pe ansă în 
»Y" tip Roux (cu sau fără protecţia unei vagotomii), fără a mai aborda chirurgical polul superior 
gastric şi esofagul distal. 

Utilizarea protezei de silicon tip Angellchik aşezată în „cruce" în jurul esofagului abdominal, după un 
val de entuziasm iniţial, este privită cu relativă neincredere de când s-au descris complicaţii severe, 
cum ar fi migrarea protezei. 

Tratamentul chirurgical particular al unor complicaţii severe ale BRGE. 

Gastroplastia Collis crează un neoesofag abdominal din marea curbură în caz de esofag scurtat, care 
poate fi şi manşonat cu fornix (operaţia Collis-Nissen).(fig.6) 


Fig.6 Gastroplastia Collis 

In caz de stenoze stranse, mai mult sau mai putin intinse, s-au propus: 

- operatia Thal, care realizeaza o sectiune longitudinala, a stenozei cu resuturarea transversala pentru 
lărgirea lumenului esofagian, combinată cu o fundoplicatura anterioara (indicată când stenoza are o 
lungime mică). 

- în caz de stenoze întinse se poate ajunge chiar la rezectia gastrică polară superioară şi esofagectomie 
inferioară cu anastomoză esofagogastrica intratoracică (Holt şi Large) sau la rezectii esofagiene largi, 
cu diferite tipuri de esofagoplastie. 

ERP reprezintă un grup comun clinico-patogenic de esofagite datorate refluxului postoperator in 
esofag şi acțiunii agresive a sucurilor digestive refluate asupra mucoasei acestuia. Refluxul 
postoperator poate apare după chirurgia polului superior al stomacului, a jonctiunii eso-gastrice, dar şi 
după alte intervenții gastro-duodenale, chiar şi după operaţii în sfera biliară. Acest reflux poate fi pur 
alcalin (cum este cel apărut după gastrectomia totală), poate fi acid (ex.cel din esofagita recurentă), dar 
poate fi şi mixt (amestec de suc gastric cu cel duodenal şi intestinal după intervenții care suprimă, 
desființează sau scurtcircuiteaza bariera pilorică). ERP sunt deci iatrogene. 

Am denumit astfel ERP in esofagite alcaline de reflux postoperator (EARP) si esofagite mixte de 
reflux postoperator (EMRP). 

Cauzele operatorii producatoare de reflux esofagian 
După Chevrel toate intervenţiile care modifică de o anumită manieră SEI pot să se complice cu RGE şi 
ERP (aceste complicaţii ar surveni în 7,5% din intervenţiile efectuate pe joncţiunea eso-gastrică). 

ERP după cura H-H (esofagită recurentă). În ciuda rezultatelor de cele mai multe ori bune ale 
procedeelor antireflux, rămâne o serie de insuccese, fiind astfel necesară o urmărire pe termen lung a 
pacienților. Rezultatele pot fi atribuite erorilor de diagnostic, selecţiei pacienţilor, momentului 
indicatiei operatorii, pregătirii pacientului, execuţiei tehnice (care este legată de gradul de experienţă a 
chirurgului), ca şi de posibilitatea unor complicaţii postoperatorii. 

Reaparitia RGE patologic se produce în mod obişnuit la un interval care variază de la 3 luni la 3 ani 
după fundoplicatură şi este atribuit scăderii competenţei SEI, cu desfacerea parțială sau totală a 
fundoplicaturii. Fundoplicatura executată supradiafragmatic, fundoplicatura Nissen pe cale toracică 
(executată intenționat sau migrată secundar după insuficienţa închidere a inelului hiatal) are un risc 
ridicat de recidivă, ca şi de apariţie a unui ulcer gastric de colet. 

ERP după esocardiomiotomia Heller pentru acalazie. Operația Heller realizează dispariția 
disfagiei, semnul caracteristic şi grav al acalaziei. Această intervenţie pune chirurgul în fața unei 
dileme: dacă fibrele circulare nu sunt sectionate corespunzător, disfagia pacientului nu va fi usurata; 
dacă sfincterul este sectionat complet, bariera împotriva RGE va fi înlăturată şi poate să apară ERP. 
Pentru aceasta se execută fie o hemifundoplicatură anterioară Dorr (dacă a existat şi o soluţie de 
continuitate a mucoasei esofagiene) sau posterioară Toupet (care menţine îndepărtate marginile 
miotomiel). 

RGE şi EARP după gastrectomia polară superioară (GPS). GPS suprimă chirurgical joncţiunea 
eso-gastrică şi ultimii centimetri ai esofagului (deci şi sistemul antireflux în totalitate), inducând un 
RGE postoperator cu esofagită în peste 50% din cazuri (după Ripley). Încercarea de creare a unor 
valve antireflux nu a dat rezultate scontate în clinică. Şcoala de la Lyon (Berard, Chabal şi Boulez) 
propun o tehnică de GPS asociată cu un procedeu de diversie pe ansă în "Y". 

Executată pentru cancere eso-gastrice sau de pol superior gastric, GPS nu prezintă nici un avantaj 
fata de gastrectomia totală: este mai putin oncologică, cel putin la fel de dificilă tehnic iar riscul 
apariției EARP este foarte ridicat, totalizarea secundară a gastrectomiei ridicând noi probleme. Aşa- 
zisul avantaj al păstrării unei mici pungi antrale este mai mult teoretic (aşa încât noi am părăsit acest 
tip de operaţie). 

EARP după gastrectomia totală (GT). După GT apare evident faptul că toate procedeele de 
restabilire a continuității digestive care mențin duodenul în circuitul digestiv au un risc mare de EARP. 
Este cazul atât al anastomozei eso-duodenale directe care pe lângă alte inconveniente deplasează şi 
capul pancreasului, angulând CBP, dar şi al montajelor pe ansă continuă tip Tomoda sau pe ansă 
izolată tip Rosanov cu integrarea duodenului în circuitul digestiv. 

De aceea, mitul păstrării duodenului în circuitul digestiv nu-şi mai găseşte jus-tificarea, răsunetul 
nutritional negativ al EARP fiind mult mai sever decât cel al diversiei duodenale. 

În concepţia unanim acceptată astăzi, GT trebuie urmată de restabilirea cont-nuitatii digestive fie 
prin eso-jejunoanastomoză pe ansă în "Y", cu anumite pre-cautii tehnice (braţul lung, "alimentar" al 
"Y"-ului să aibă circa 50-60 cm pentru a evita refluxul antiperistaltic), iar ansa scurtă "biliară" să nu 
fie mai lungă de 20 cm (se alterează procesul de digestie, iar dacă este prea scurtă se angulează jejuno- 

anastomoza, cu risc de ocluzie înaltă), fie prin anastomoza eso-jejunală pe ansă continua, în "Q", cu 
strictiune subanastomotica a ansei aferente (AA) şi cu fistula Braun submezocolic între aferentă şi 
eferentă (AE) la distanţă mare de cel putin 50 cm de anasto-moza cu esofagul, având grijă ca AE să fie 
mai lungă decât AA. 

RGE după tratamentul chirurgical al ulcerului gastro-duodenal. Bolnavii cu boală ulceroasa 
gastro-duodenală prezintă adesea RGE care în general se agravează după tratamentul chirurgical 
obişnuit, datorită modificării evacuării gastrice după vagotomie (sau executată tehnic intempestiv, 
vagotomia pe lat tractor) sau consecutiv modificării evacuării pilorice (dupa piloroplastie) sau după 
gastrectomia distala. D.Rădulescu citează incidența esofagitei de reflux după gastrectomiile distale ca 
variind între 20 si 30%. Rezectia gastrică tip Billroth I pare a predispune in mod particular la 
producerea RGE ca urmare a deschiderii unghiului His. 

Un rol important dupa gastrectomie pare a avea si reducerea titrului sanguin al gastrinemiei cu 
scăderea tonusului SEI. Vagotomia supraselectivă nu contribuie, în schimb, la producerea RGE 
(Casula, Jordan şi Houston). 


Consecințele fizio-patologice induse asupra mucoasei esofagiene de către refluxul esofagian 
postoperator 

Levrat şi Lambert, la şobolan, au demonstrat că esofagita cea mai severă se ob-servă în prezența 
refluxului mixt, acid şi bilio-pancreatic alcalin al sucului duodenal în esofag. La om Safaie-Shirazi 
testează permeabilitatea mucoasei esofagiene şi constată la acest nivel un flux eferent minim de HCI, 
acest flux crescând semnificativ în prezența şi a sărurilor biliare. 

După Chevrel, caracterul agresiv al refluxului esofagian postoperator este dat de următoarele 4 
elemente: 

- prezenţa sărurilor biliare (mai ales deconjugate); 

- pH-ul alcalin; 

- poluarea microbiană (ce intervine în deconjugarea sărurilor biliare); 
- acțiunea tripsinei. 

În producerea ERP mai intervine rezistența particulară a mucoasei esofagiene la agresiune, care 
este cea mai sensibilă şi predispusă la inflamație dintre toate mucoasele digestive. Există o toleranță 
individuală a mucoasei esofagiene la reflux, contând şi timpul de contact al lichidelor refluate cu 
mucoasa esofagiană (staza favorizează leziunile). Pe de altă parte, nu orice reflux esofagian 
postoperator înseamnă neapărat şi ERP, existând o toleranţă individuală față de agresiunea chimică, un 
rol important jucând şi factorul timp şi tulburările de motilitate esofagiană. 

Rolul preponderent din cadrul componentelor refluxului revine bilei (mai ales sărurilor biliare) în 
condiţiile unei disbacterioze postoperatorii. 


Diagnosticul ERP 

Diagnosticul clinic al ERP. Intervalul de la intervenţia chirurgicală inițială până la apariția 

simptomatologiei ar depinde (după A.Popovici) de 3 factori: 
- momentul când leziunile organice, macro- sau microscopice ajung să se manifeste clinic; 
- modalitatea de combinare a refluxului alcalin cu cel acid (aciditatea tardivă postoperatorie); 
- nivelul individual al pragului durerii. 

Din experiența noastră, majoritatea bolnavilor se încadrează în intervalul 1-3 luni (cu posibilitatea 
de apariție a ERP chiar şi în intervalul 5-10 luni!). 

ERP se poate manifesta prin semne digestive şi semne extradigestive. Dintre semnele digestive cel 
mai caracteristic este pirozisul retroxifoidian şi retrosternal, cu intensitate chinuitoare, mai ales 
nocturnă şi în poziţie de decubit; poate fi însoțit de regurgitatii amare sau acide. Frecvent bolnavii 
prezintă dureri epigastrice înalte, cu iradiere dorsală şi regurgitatii bilioase sau bilio-alimentare. Aceste 
simptome sunt agravate de alimentaţie şi de ingestia de lichide fierbinți sau alcool. Se pot asocia 
odinofagia şi disfagia prin spasme esofagiene reflexe. 

Pierderea ponderală este un semn constant, pirozisul şi durerile fiind accen-tuate de alimentaţie, 
motiv pentru care bolnavii evită să se alimenteze (am întâlnit şi scădere ponderală de 50 Kg într-un 
an!). Ca şi în cazul BRGE, în ERP se pot întâlni şi simptome extradigestive, cum ar fi cele din sfera 
ORL (parestezii faringiene, disfonie, otalgie, tuse, rinofaringita, laringită cronică), cele cardiace (crize 

pseudoanginoase, tulburări de ritm), cele respiratorii (crize de bronhospasm nocturn, 
bronhopneumopatii cronice de aspirație). 
Diagnosticul paraclinic al ERP. Metodele directe de explorare a RGE sunt: 

- examenul radiologic; 

- endoscopia; 

- pH-metria esofagiana; 

- manometria esofagiană; 

- scintigrafia esofagiana; 

- aspiraţia esofagiana. 

Metodele indirecte constau din: 

- testul perfuziei acide esofagiene (Bernstein-Baker); 

- testul perfuziei esofagiene cu propriul aspirat gastric (imaginat şi aplicat de noi în clinică); 

- manometria esofagiană; 

- clearence-ul esofagian; 

- biopsia dirijată cu examen H-P al mucoasei esofagiene. 

Ținând cont că o parte din ele au fost prezentate în cadrul BRGE, le amintim succint, în ordinea 
firească a efectuării lor în clinică: 

- examenul radiologic. Tranzitul baritat este util în măsura în care poate exclude alte afecţiuni 
(recidiva neoplazică, neoplasmul bontului gastric, etc.). Se poate executa după tehnica contrastului 
simplu sau dublului contrast; 

- endoscopia esofagiană cu biopsie dirijată. Este metoda cea mai valoroasă de diagnostic, punând în 
evidenţă atât refluxul, cât şi consecinţele sale asupra mucoasei esofagiene. 

Dintre celelalte metode, un test foarte bun atât calitativ, cât şi cantitativ este: 

- testul radioscintigrafic de evidentiere a refluxului esofagian. Se pot folosi 99-m-Tc-sulfur coloidal, 

99-m-Tc-HIDA sau 113m În-coloid. Indicele de reflux se poate calcula dupa formula: 
E] - Ep 
Rį > X 100, în care 


R; = indicele de reflux (procentul din conţinut gastric refluat); 
E] = radioactivitatea esofagiană la un moment dat; 
Ep > radioactivitatea esofagiana de fond; 
Go = radioactivitatea gastrică la începutul testului. 


Se mai pot utiliza testul perfuziei acide esofagiene standard (Bernstein-Baker) sau modificat de 
noi (testul perfuziei alcaline esofagiene cu aspirat gastric). În noaptea ce precede testul se aspiră 
conținutul gastric al bolnavului, se decantează, se examinează calitativ (şi eventual cantitativ) 
prezenţa bilirubinei şi se determină pH-ul. Pe o sondă introdusă în esofagul pacientului la circa 30- 
35cm de arcada dentară, în esofagul distal, se instalează ser fiziologic la un ritm de 10ml/min, 
timp de 10 minute, apoi (fără ca pacientul să ştie) se instilează aspirat gastric decantat. Testul este 
pozitiv dacă în acest moment se reproduce semnul cel mai important al ERP (pirozisul). 


Considerăm că următoarele investigaţii paraclinice pot confirma sau infirma această entitate 

clinico-patogenică: 

- endoscopia esofagiană; 

- biopsia dirijată de mucoasă esofagiană; 

- scintigrama esofagiană; 

- testele perfuziei acide şi alcaline esofagiene (valabil la pacienţii cooperanti, cu un psihic normal); 

- pH-metria esofagiana; 

- manometria esofagiana. 


Tratamentul esofagitei de reflux postoperator 


Pentru ameliorarea suferinţei clinice a bolnavului şi a fi eficient, tratamentul ERP trebuie sa 
îndeplinească 3 obiective majore: 

- restabilirea competenţei cardiei şi a esofagului distal pentru a preveni refluxul (dacă nu cumva au 
fost suprimate chirurgical cu ocazia intervenţiei anterioare); 

- modificarea calității chimice a lichidelor refluate pentru a diminua efectul iritant asupra mucoasei 
esofagiene; 

- asigurarea unei evacuări a stomacului. Tratamentul curativ al ERP începe obligatoriu cu 
măsuri igieno-dietetice şi tratament medical, ineficienta acestora stabilind indicatia de tratament 
chirurgical. 


Tratamentul medical al ERP 
Tratamentul medical se încearcă initial la toţi bolnavii şi urmăreşte mai multe obiective vizând 
reducerea refluxului esofagian, reducerea secreției clorhidro-peptice şi terapia cito-protectoare a 
mucoasei esofagiene. 

Reducerea refluxului esofagian. Măsurile igieno-dietetice constau în poziție semiridicată după 


mese, la circa 300, noaptea este bine ca pacienţii să se odihnească cu 1-2 perne sub cap şi torace. 
Mesele vor fi mai dese şi în cantitate mai mică, evitând grăsimile, tocăturile, sosurile, alcoolul. Se 
recomandă evitarea vestimentatiei strânse, a stres-ului, a eforturilor fizice mari. 

Tratamentul medicamentos. Urmăreşte reducerea şi inactivarea factorilor de reflux gastrici şi 
bilio-pancreatici (anti receptor H2, blocanti de pompă de protoni, medicatie prochinetică; pentru 
refluxul triptic se utilizează rezine schimbătoare de ioni, cum ar fi colestiramina — gust neplăcut, greu 
tolerată, efecte controversate). 


Tratamentul chirurgical al ERP 

După epuizarea tratamentului medical o parte din bolnavi va prezenta persistenta simptomelor ERP 
sau va suferi chiar complicaţii (stenoze, hemoragii, perforatii). Este evident că acestui grup de bolnavi 
i se va adresa indicatia de rezolvare chirurgicală. Prelungirea nejustificată a tratamentului medical va 
antrena o deterioarare biologică avansată a bolnavului care va suporta greu riscul unei intervenții 
chirurgicale corectoare. 

Indiferent de procedeul chirurgical corector, scopul reinterventiei este diversia cat mai completă a 
sucurilor digestive refluabile sau/şi restabilirea competenţei SEI (dacă evident nu a fost "ridicat" în 
cursul intervenţiei anterioare). 

Diversia conținutului duodenal prin utilizarea ansei în "Y". Cele mai bune rezultate în ERP s-au 
raportat după utilizarea montajului pe ansă în "Y" care realizează diversia completă a conţinutului 
duodeno-enteral alcalin din bontul gastric şi esofag. (fig. 1) 


Fig. 1 Diversie duodenală totală 

Profilaxia esofagitei de reflux postoperator 

Se realizează prin evitarea procedeelor şi tehnicilor care au risc ridicat de reflux alcalin: renunţarea la 
gastrectomia polară superioară, refacerea continuității digestive după gastrectomia totală prin procedee 
antireflux. În chirurgia ulcerului gastro-duodenal unii au recomandat de principiu folosirea ansei în 
"Y" (Langhans, Duca), atitudine cu care nu putem fi de acord, date fiind rezultatele foarte bune 
obţinute după vagotomie cu bulbantrectomie sau hemigastrectomie cu anastomoză gastro-duodenală, 
ne-mai-vorbind de vagotomia supraselectivă. Utilizarea ansei in "Y" (însoţită de vagotomie!) o 
recomandăm pentru rezolvarea chirurgicală a unor suferinţe ale stomacului operat. 

Herniile hiatale (H-H) reprezintă o varietate specială de hernii diafragmatice, în care se 
produce migrarea transdiafragmatica, in torace, a stomacului prin hiatusul esofagian. 

H-H sunt deci hernii ale peretelui superior al abdomenului, impropriu denumite asa, deoarece hernierea 
stomacului nu se face spre exterior, ci dintr-o cavitate inchisa (cavitatea abdomenului) spre alta cavitate inchisa 
(cavitatea toracică, in mediastinul posterior). 

Clasificare 
Cea mai veche clasificare apartine unui radiolog norvegian, Ake Akerlund (1926), fiind strict 
anatomică: 

Tipul I: H-H prin brahiesofag, în care cardia şi o parte din fornix se află supradiafragmatic, 
esofagul fiind scurt şi rectiliniu; 

Tipul II: H-H axiala, în care cardia şi o parte din fornix migrează transdiafragmatic iar 
esofagul (de lungime normală) apare flexuos; 

Tipul III: H-H paraesofagiană, în care cardia rămâne pe loc, intraabdominal, migrând numai o 


parte din fornix. (fig. 1) 

O clasificare după mecanismul de producere aparţine lui Allison şi Sweet din 1951: 

I. H-H prin alunecare (numite şi cardio-esofagiene, axiale, sliding hernia); 

II. H-H prin rostogolire (paraesofagiană, rolling hernia); sunt H-H cu sac peritoneal. 

III. H-H mixte. 

O varietate specială este hernia parahiatală, în care migrarea se face printr-o breşă 
diafragmatică situată în imediata vecinătate a inelului hiatal care este indemn. 

H-H mai pot fi clasificate în permanente şi intermitente. 

Clasificarea completă a H-H ar fi următoarea: 

I. H-H prin brahiesofag (congenital, care este mai mult o anomalie congenitală a esofagului şi 
dobândit, varietate mai frecventă); 

II. H-H paraesofagiană (prin rostogolire, laterale, prin derulare). O varietate specială este H-H 
foarte voluminoasă, "upside down" a autorilor anglo-saxoni (stomac "întors pe dos"); 

III. H-H prin alunecare (cardio-esofagiene, cardio-toracice, axiale) la care s-a mai descris H-H 
intermitentă (cardia mobilă) cu RGE intermitent. 

IV. H-H mixte. 

H-H se întâlneşte într-o incidenţă de 5 la 1000 locuitori, dar din acestea, mai putin de 5% 
dezvoltă vreun simptom sau complicatie care să necesite o intervenţie chirurgicală. 

DeMeester şi colaboratorii susțin că prezența sau absenţa RGE în H-H este legat de absenţa 
sau prezența segmentului distal al esofagului expus presiunii normale pozitive intraabdominale. 


Fig.1 Clasificarea anatomică a herniilor hiatale 


TIPUL I H-H prin brahiesofag TIPUL II H-H axială 

TIPUL III H-H paraesofagiană H parahiatala 


Herniile hiatale prin alunecare 
Reprezintă peste 90% din totalul H-H, sunt forme câştigate, datorate alterării mecanismului de 
susținere a jonctiunii eso-gastrice. 
Iată care sunt principalii factori etiopatogenici: 
- obezitatea (datorită infiltrării țesuturilor cu grăsime şi hipertensiunii intraabdominale); 
- hipertensiunea intraabdominală din sarcină, constipatia cronică, tuse cronică, disurie, eforturile 
fizice mari; 
- deformări rahidiene (cifoza, scolioza) care implică disfunctionalitati ale pilierilor; 
- traumatisme abdomino-toracice; 
- cauze iatrogene, postoperatorii (operaţii Heller pentru acalazie, vagotomii, gastrectomii, etc.); 
- factori endocrini. 
În asemenea situaţii se modifică unghiul His şi se slăbeşte mecanismul de valvă antireflux. În 
H-H de alunecare prezenţa SEI în torace îl face incompetent şi apare RGE. 


Simptomatologia H-H prin alunecare 
1). Semnele provocate de RGE (au fost descrise la RGE şi BRGE). 
2). Semne provocate de volumul herniei. 

H-H de alunecare mici sunt asimptomatice din acest punct de vedere, cele voluminoase pot fi 
însoţite de tulburări respiratorii (manifestate uneori ca crize de dispnee în timpul meselor), tulburări 
cardiace (palpitatii, tulburări de ritm sau crize de angor care nu sunt legate de efort, ci sunt posturale şi 
după mese copioase). 

Sughitul incoercibil izolat poate să apară într-o H-H latentă altfel clinic. 

3). Semne datorate complicatiilor sau asocierilor patologice: 

- semnele anemiei hipocrome caracteristice hemoragiei oculte; 

- HDS (manifestată ca hematemeză, melenă). Este de amintit că H-H complicată cu EPR ulcerativă 
sau ulcer esofagian este a patra cauză importantă de HDS). 

- triada Saint (asocierea patologică dintre H-H, litiază biliară şi diverticuloza colică); 

- semnele bolii ulceroase, mai ales duodenale cu care este frecvent asociată; 

- semnele cancerului esofagian apărut pe un esofag Barrett; 

- sindromul freno-piloric Roviralta (la nou-născut, asocierea H-H cu hipertrofia pilorică). 


Diagnosticul pozitiv 
Diagnosticul clinic este sugerat fie de semnele RGE asociat, fie de semnele induse de volumul herniei 
sau ale complicatiilor sale. 


Examenul radiologic 

Tranzitul baritat eso-gastric reprezintă examenul paraclinic de debut şi se face atât în poziţie standard, 
dar mai ales în poziții speciale, de provocare a refluxului: Trendelenburg, Brombart, procubit cu sac cu 
nisip sub epigastru, manevrele Valsalva şi Muller. (fig. 2) 

Fig. 2 Schema anatomo-radiologica a jonctiunii eso.gastrice 


H-H mari, fixate, se evidenţiază uşor ca o masă opacă rotundă sau ovală, situată imediat 
supradiafragmatic stâng, "coafand" polul superior al fornixului şi legată de acesta printr-un colet care 
traversează hiatusul, având pliuri gastrice, paralele. Alteori apar şi semne radiologice ale aşa-zisului 
"ulcer de colet". Din profil imaginea apare dispusă retrocardiac, iar esofagul toracic este flexuos. 

H-H mici sunt relativ greu de diagnosticat: trebuie ţinut cont de faptul că esofagul are 
musculatura longitudinală şi circulară şi prezintă contractii concentrice iar fornixul are musculatură 
oblică şi nu se poate contracta concentric. În această situaţie la baza simptomatologiei stă prezenţa 
RGE datorită incompetentei SEI. 

H-H cu brahiesofag congenital este greu de pus in evidenta radiologic daca portiunea herniata 
de stomac are un calibru asemănător cu cel al esofagului (numai examenul in strat subțire poate 
evidenția pliurile gastrice, care sunt groase, de cele esofagiene, foarte fine). Complicarea cu ulcer 
esofagian se recunoaşte prin prezenţa radiologică a nişei şi stenozei. 

(fig. 3, 4, 5) 


Fig. 3 Hernie hiatala de alunecare 

Fig. 4 Hernie hiatală de rostogolire Fig. 5 Hernie hiatală mixtă 


Complicatiile H-H prin alunecare 

Cea mai mare parte dintre ele sunt, de fapt, complicațiile RGE care o însoţeşte matematic şi de 
care deja s-a discutat: BRGE, (care la rândul ei prezintă complicații de ordinul II: brahiesofagul 
secundar, ulcerul esofagian - cu posibilitatea apariţiei de complicaţii de ordinul III: perforatia, 
cicatrizarea cu stenoză, stenoza esofagiană peptică, anemia (secundară fie HDS, fie hemoragiilor 
oculte cronice), cancerizarea esofagiană care apare pe leziuni de esofagită, dar mai ales pe esofagul 
Barrett. 

Complicatiile legate de volumul herniei care sunt rarisime: strangularea şi volvulusul gastric 
(posibile numai în H-H de alunecare foarte voluminoase). 


Tratamentul H-H de alunecare 

H-H de alunecare asimptomatică nu necesită nici un fel de tratament. Cele simptomatice datorită RGE 
şi complicatiilor sale beneficiază de măsuri generale şi tratament medicamentos (pe larg expuse în 
capitolul consacrat BRGE). 

Indicatiile operaţiilor antireflux (după Rossetti şi Liebermann-Meffert) sunt următoarele: 

1). Esofagita severă persistentă sau progresivă cu intoleranta la tratamentul medical sau 
insuficienţa acestuia timp de 2-3 luni de tratament intensiv; 

2). Esofagita juvenilă de lungă durată fără remisiuni spontane sau accentuarea simptomelor 
sub tratament medical; 

3). RGE funcţional masiv, fără esofagită, dar cu risc ridicat de complicații pulmonare, 
aspirație traheo-bronşică, astm sau laringită "peptica" cronică severă; 

4). Esofag Barrett cu sau fără complicaţii actuale. Operația antireflux previne cel mai bine 
stenoza, ulcerarea sau malignizarea; 

5). Stenoză peptică datorată endobrahioesofagului sau brahiesofagului secundar, cu sau fără 
ulcer Barrett activ; 

6). Asocierea H-H de alunecare cu cea paraesofagiană; 

7). Refluxul recurent (esofagita recurentă) sau complicațiile după tratamentul chirurgical; 

Până la cunoaşterea rolului fiziologic al SEI intervenţiile chirurgicale pentru H-H de alunecare 
se adresau strict mecanismului extrinsec de continenta, având o rată de recidivă a RGE foarte crescută 
- etapa de orientare anatomistă. 

Singura operaţie de asemenea concepție care dă rezultate bune dacă se asociază cu un 
procedeu de valvuloplastie este gastropexia la ligamentul arcuat median (procedeul Lucius Hill). Prin 
acest procedeu Hill a obţinut creşterea presiunii SEI de la 10 la 30 mm col.Hg. 

Dintre metodele chirurgicale moderne, de orientare anatomo-fiziologică, care, după reducerea 
H-H, constau în recalibrarea hiatusului esofagian cu 2-3 fire neresorbabile înnodate retroesofagian (în 
general cu esofagul abdominal intubat cu o sondă Faucher groasă), adaugă un procedeu de 
valvuloplastie completă sau incompletă cu fornix gastric în jurul esofagului abdominal (pentru a 
suplini funcţia SEI incompetent). 

Procedeul cel mai folosit este fundoplicatura Nissen care realizează o înmanşonare a 
esofagului abdominal pe 360°, foarte indicat când există o alterare a ambelor sisteme de competenta, 
extrinsec şi intrinsec. 

După fundoplicatura Nissen s-au citat şi complicațiile posibile, cum ar fi disfagia tranzitorie 
(montaj prea strâns, valvă hipercompetentă), care se remite spontan în 3-6 luni, în general. Alte 
complicații posibile sunt sindromul de distensie gazoasă gastrică "gas-bloat syndrome", întâlnit mai 
ales când este asociată o vagotomie tronculară), telescoparea (când firele de fundoplicatură nu trec şi 
prin grosimea peretelui anterior al esofagului abdominal) sau desfacerea suturii cu recidiva RGE. Alte 
dezagremente ale fundoplicaturii complete sunt inabilitatea de a eructa şi imposibilitatea de a voma 
(motiv pentru care unii autori realizează o fundoplicatură pe 2700). Pentru a înlătura o parte din 
complicațiile fundoplicaturii Nissen strânse, s-a propus procedeul “floppy-Nissen”- constând in 
efectuarea unui manşon mai larg, nefixat la peretele esofagian. (fig. 6) 


Fig. 6 Controlul manual al montajului 


Operația Nissen se poate executa şi pe cale toracică, dar rămânerea SEI intratoracic nu asigură 
aceeaşi funcționalitate. De aceea, în caz de brahiesofag s-a propus combinarea gastroplastiei Collis 
pentru alungirea esofagului abdominal, cu fundoplicatura Nissen (operaţia Collis-Nissen). 

Pentru a evita complicațiile operației Nissen s-au mai propus şi valvuloplastii incomplete, 
dintre care cele mai cunoscute sunt cele pe 1800 - hemifundoplicatura anterioară Dor (fig. 7a,b) si 
hemifundoplicatura posterioară Toupet (fig. 8), care desigur că sunt scutite de o parte din complicațiile 
operației Nissen (disfagia, "gas bloat-syndrome") dar şi indicele de esofagită recurentă este mai mare. 


Fig. 8 Hemifundoplicatura posterioară Toupet 

Indicatiile pentru calea de abord toracică (după Tom DeMeester) 

1). Reinterventie după cura chirurgicală nereuşită a H-H pe cale abdominală (cu esofagită 
recurentă); 

2). Pacientului îi este necesară o miotomie esofagiană concomitentă pentru acalazie sau spasm 
difuz; 

3). Pacientul prezintă o stenoză esofagiană dilatabilă asociată cu brahiesofag; calea toracică 
este de preferat pentru mobilizarea maximă a esofagului, fără tensiune, în abdomen; 

4). Pacientul prezintă H-H de alunecare care nu se reduce sub diafragm la examenul radiologic 
baritat. Acest semn indică existența brahiesofagului; 

5). Asocierea unei boli pulmonare care necesită biopsie tisulară locală; 

6). Obezitatea extremă a pacientului. 

Din grupul de intervenţii antireflux pe cale toracică este procedeul Belsey-Mark IV (fig. 9) 
care constă în recalibrarea hiatusului cu fixarea subdiafragmatică a cardiei şi fundoplicatură pe 2400- 
2700 cu porţiunea anterioară a fornixului cu câte două rânduri de fire în "U"; totodată se crează un 
segment intraabdominal esofagului, element esenţial pentru asigurarea competenţei antireflux. 


Fig. 9 Operația Belsey-Mark IV 


S-a mai propus şi operaţia Collis-Belsey (care este o combinaţie a gastroplastiei Collis cu 
fundoplicatura Belsey). Rezultatele pe termen lung după operaţia Belsey indică rezultate excelente în 
85% din cazuri şi recurenta RGE la 10-15% din bolnavii operati astfel. 

La un moment dat a fost la mare vogă utilizarea protezei Angelschick (care este o proteză 
siliconată, aşezată în “cruce” peste joncţiunea eso-gastrică), dar complicațiile redutabile deja amintite 
i-au redus din indicaţii. 

Rezolvarea unor H-H pe cale laparoscopică se poate efectua cu relativă uşurinţă (buna 
indicație mai ales la marii obezi), scăzând durata de spitalizare şi traumatismul parietal, cu rezultate 
similare. (fig. 10, 11) 

Fig. 10 Poziția bolnavului pe masă si punctele de acces 

Fig. 11 Fundoplicatura Toupet pe cale laparoscopică 


Când scurtarea esofagului este foarte extinsă şi joncțiunea eso-gastrică este fixată la carina sau la nivel 
aortic se practică vagotomie, antrectomie si gastrojejunoanastomoză pe ansă în "Y", având grijă ca 
brațul anastomotic al "Y"-ului să aibă 50-60cm (pentru a preveni refluxul antiperistaltic) sau 
interpozitia de intestin între esofag şi stomac. 


Hernia hiatală paraesofagiană (prin rostogolire, laterală sau prin derulare) 

Reprezintă sub 5% din totalul H-H, în forma sa pură fiind o entitate rară. Chiar când se produce o 
migrare totală în torace a stomacului ("upside-down stomach") există un mecanism si de alunecare in 
majoritatea cazurilor (sunt deci mai mult H-H mixte). 

Când H-H paraesofagiana este in formă pură simptomele si complicațiile rezultă din defectul 
anatomic şi nu din cel fiziologic datorat scăderii competenţei gastro-esofagiene. Ceea ce este 
caracteristic este prezența unui sac herniar voluminos, cu colet (care poate fi sediul strangulării 
herniei). 

Ca simptomatologie unele pot fi total asimptomatice (descoperire întâmplătoare radiologică) 
altele pot fi revelate de dureri epigastrice posturale, tuse chintoasă, eructații. 

Diagnosticul este subliniat de tranzitul baritat eso-gastric care evidențiază stomacul herniat în 
torace, cu cardia în abdomen. 


Complicatii 

- hemoragiile oculte cu anemie secundara sunt cele mai frecvente (pana la 55% dupa Edwards); 

- ulcerul stomacului herniat (mai frecvent este ulcerul de "colet" poate la rândul său să se complice cu 
hemoragie sau perforatie în diafragmă, pleura, plămân, cu apariţia unei fistule gastro-pulmonare sau 
gastro-pleurale); 

- volvulusul gastric este apanajul exclusiv al H-H paraesofagiene mari, în care cea mai mare parte sau 
tot stomacul locuieşte într-un sac peritoneal înapoia cordului. 

Volvulusul gastric complet este evidenţiat clinic de triada Borchard-Lenormant: 

- durere epigastrică intensă; 

- efort de vărsătură fără eficienţă; 

- imposibilitatea de a trece o sondă în stomac. 

Din punct de vedere radiologic se evidenţiază un stomac format din două pungi suprapuse cu 
nivel de lichid. 

Principala complicatie a volvulusului gastric din H-H paraesofagiană este strangularea 
gastrică, complicatie foarte gravă, favorizată de plenitudinea stomacului în prezenţa unui orificiu 
herniar mic. Această complicatie gravă este revelată de semne toracice (dispnee, diminuarea 
murmurului vezicular, zgomote anormale la baza toracelui) şi semne abdominale (dureri epigastrice 
intense, bolnavul nu poate voma şi nu poate înghiți). 

Examenul radiologic toraco-abdominal simplu evidenţiază două niveluri hidroaerice, dintre 
care unul supradiafragmatic, retrocardiac, celălalt subfrenic. 

Cea mai gravă complicatie este necroza cu perforatie a stomacului strangulat (de aceea 
mortalitatea operatorie atinge 50%). 

Dacă se reuşeşte trecerea unei sonde nasogastrice şi să se golească conţinutul gastric 
intervenţia poate fi temporizată (de preferat). 


Tratament 

Metodele clasice pentru cura chirurgicală a H-H pure diferă de cea prin alunecare. H-H paraesofagiene 
(mai ales cele voluminoase) au indicație operatorie, putând ca în evoluţia lor să apară complicații 
grave, în cele necomplicate obiectivul major este restabilirea anatomiei normale a regiunii. Printr-o 
celiotomie mediană stomacul se reduce în abdomen, se excizează sacul peritoneal iar inelul hiatal 
lărgit este îngustat suturând pilierii anterior de esofag după tehnica lui Hill şi Tobias. 

De fapt, analiza rezultatelor arată că problema este mai complexă, simpla refacere anatomică 
putând fi urmată de refacerea herniei, cu volvulus gastric organoaxial şi cu apariția tardivă a RGE. De 
aceea s-a propus aditionarea unui procedeu antireflux (de fapt şi H-H paraesofagiene pure sunt foarte 
rare). 

În cazurile când sunt prezente complicaţii cu risc vital (strangulare, perforatie) este de preferat 
toracotomia postero-laterală stângă în spaţiul VII-VIII care permite o bună evaluare a leziunilor locale. 
Dacă stomacul nu este necrozat sau perforat se reduce în cavitatea abdominală, se excizează sacul 
peritoneal şi se repară defectul hiatal. 

Prezenţa necrozei sau perforatiei implică rezectii polare superioare până în ţesut normal, cu 
instalarea unui drenaj pleural aspirativ şi a altuia subfrenic, cu păstrarea unei sonde nazogastrice 
introduse peroperator. 

Herniile hiatale paraesofagiene necomplicate se pot rezolva cu succes şi pe cale laparoscopică. 

Tumorile esofagiene benigne 
Daniela E. Dinu, Ioan N. Mates 


Raportul fata de cancere este 1/100. Creşterea tumorala este lentă, prin expansiune, lipsită de 
potentialul invaziei locale sau sistemice. Majoritatea tumorilor benigne se descopera incidental si nu 
necesită decât supravegherea evoluţiei; alteori diagnosticul se pune cu ocazia unei complicaţii 
evolutive ale unei tumori voluminoase, cu indicație operatorie. 

Orice element al stratigrafiei parietale poate sta la baza creşterii tumorale; în aceiaşi grupă de 
patologie sunt asimilate pseudo/tumorile chistice (ale structurilor histologice normale sau ectopice), ca 
şi pseudotumorile inflamatorii (Tabel 1). 


Tabel 1. Clasificarea histogenetică a tumorilor benigne 


Strat parietal | Origine histologică Tumora 
Mucoasa -epiteliul scuamos -papilom 
(infecţie virală, HPV) 
-epiteliul columnar metaplazic -adenom (rar) 
-glandele mucoase cardiace -chiste de retenție mucoasă, 
din lamina propria adenom (rar) 
-epiteliu şi lamina propria -polip fibrovascular, 
pseudotumorile inflamatorii 
-musculara mucoasei -leiomiom 
-pliurile gastrice ale jonctiunii -polipii inflamatori prin reflux 
Submucoasa -glandele mucoase proprii -chiste de retenție, 
adenom (rar) 
-țesutul conjunctiv -polip fibrovascular 
(fibrolipom, fibromixom) 
-vase -hemangiom 
-nervi -schawanom 
Musculara -muschiul striat (1/3 superioară) -rabdomiom 
-muşchiul neted (2/3inferioare) -leiomiom 
-fibre nervoase -neurofibrom, 
tumora cu celule granuloase 
celule Schwann -schwanom 
Adventicea -țesutul conjunctiv -fibrom 
-plexul nervos periesofagian -schwanom 
Tesuturi -glande sebacee -adenom 
ectopice -resturi embrionare traheobronşice -choristom 


La tumorile solide, situația şi direcția creşterii tumorale în raport cu lumenul, dimensiunea şi 
localizarea anatomică, sunt elementele ce dictează evoluţia şi complicațiile. Există două tipologii 
evolutive: cu dezvoltare intraparietală sau intraluminală. 

Leiomioamele sunt cele mai frecvente tumori benigne, de obicei unice; apar în special la bărbaţi 
tineri, evoluează intraparietal (submucos) şi excepţional capătă expresie subadventiceală. Uzual au 
formă ovală, localizare distală (89% în cele 2/3 distale ale esofagului) şi poziţie excentrică fata de axul 
organului, se manifestă prin disfagie sau fenomene compresive; rareori, tumorile localizate la nivelul 
jonctiunii esogastrice pot fi anulare şi trebuie diferențiate de stenoza peptică sau neoplazică. Evoluţia 
locală este extrem de lentă, uneori tumora se poate calcifica; malignizarea este excepţională, deşi 
diferențierea histologică de leiomiosarcom poate fi uneori dificilă. Endoscopic mucoasa este indemnă, 
suplă (biopsierea transmucoasă este proscrisă), chiar la tumorile voluminoase, obstructive (peste 5 cm, 
dezvoltarea strict intramurală a tumorii poate fi confirmată prin ecografie endoscopică. Aspectul 
radiologic este tipic (Fig. 1). Tumorile voluminose, simptomatice sau cu un ritm de creştere anormal 
trebuie enucleate chirurgical, prin toracotomie sau toracoscopic. 

Tumorile voluminoase şi circumferentiale ale jonctiunii, cu ulceratie mucoasă şi infectate sau care 
ridică dubii de diagnostic trebuie rezecate. 


Figura 1. Leiomiom esofagian; defect de umplere rotund-ovalar, cu margini bine conturate, fără 
dilatatie în amonte, ce trebuie diferențiat la vârtnici de amprenta arcului aortic. 


Polipii fibrovasculari sunt pseudotumori inflamatorii. Se întâlnesc în special la bărbaţi vârstnici, 
85% au origine mucoasă (submucoasă la unele varietăţi). Există două varietăţi: 

-localizarea proximală, în regiunea faringoesofagiană, este cea uzuală. Laxitatea fata de stratul 
muscular face ca peristaltica deglutivă şi bolul alimentar să antreneze pediculizarea. Pseudotumora 
creşte şi se alungeşte progresiv, dar pediculul rămâne ancorat proximal. Astfel de creşteri tumorale 
provoacă dificultăți în deglutitie cu aspirație repetată şi stridor, risc de asfixie prin obstructie aerică sau 
regurgitatie în cavitatea orală. Diagnosticul radiologic este dificil iar endoscopic pseudopolipul poate 
fi confundat cu un pliu mucos. Calea pentru abord chirurgical şi posibilitatea rezectiei endoscopice 
depind de locul de implantare, grosimea şi structura vasculară a pediculului. 

-localizarea distală, polipii inflamatori ai jonctiunii (hiperplazie foveolară glandulară şi nu o 
proliferare epitelială atipică) şi cei adenomatoşi ai epiteliului columnar, ca efect secundar al bolii de 
reflux gastreoesofagian. Exceptional, pseudotumorile inflamatorii se pot angaja în joncțiunea 
esogastrică şi capătă comportament pseudoachalazic. 

Carcinomul scuamos esofagian 
Ioan N. Mates 


Epidemiologie 

Cancerul esofagian este al 7-lea in lume ca incidență şi a doua patologie esofagiană ca 
prevalență după boala de reflux. Prezintă mari variații epidemiologice după regiunile geografice, 
gruparea etnică şi, mai ales, subtipul histologic; ele reflectă rolul combinat al factorilor de mediu 
esofagiene sunt de origine epitelială: carcinoame epidermoide (scuamoase, scuamocelulare) sau 
adenocarcinoame (ADK). 

Global, carcinomul scuamos (CS) este cel mai frecvent tip histologic. Riscul creşte odată cu 
înaintarea in vârstă şi este maxim pentru decadele a 6-a şi a 7-a; vârsta medie (circa 40 de ani) se 
reduce în regiunile endemice. Raportul între sexe este B/F = 3/1 dar variază geografic între 1,5/1 şi 
8/1; este cu atât mai ridicat cu cât CS are incidență mai ridicată în populaţia respectivă. Chiar şi în 
regiunile endemice există mari variaţii după grupul etnic; de asemenea semnificația variaţiei rasiale 
este necunoscută. 

În majoritatea ţărilor, inclusiv România, incidenţa este mai mică de 5/100000; CS atinge însă 
incidente endemice în anumite populaţii asiatice (China, Japonia, Hong Kong) dar şi Iran pe coasta 
mării Caspice sau regiunea Transkei din Africa. În schimb în populaţiile vestice (Statele Unite, 
Canada, vestul Europei) predomină ADK şi incidenţa CS este în regresie; sub efectul factorilor 
ambientali, legaţi de modificarea stilului de viață, se manifestă o tendinţă de inversare a proportiei 
incidentei între CS şi ADK, constatându-se o creştere vertiginoasă a incidentei ADK (cu localizare la 
nivelul esofagului inferior şi a cardiei, aşa numitul cancer jonctional). Din punct de vedere al 
comportamentului biologic şi răspunsului la terapie, CS şi ADK reprezintă entităţi distincte; creşterea 
generală a incidentei ADK este de prost augur, întrucât această formă este mai agresivă biologic. 


A. Etiologie 

Factorii ambientali (în primul rând stilul de viaţă, cu marcată variaţie geografică şi regională) 
acționează ca promotori ai carcinogenezei; susceptibilitatea genetică şi predispoziția familială joacă un 
rol secundar. Sunt descrişi mai multi factori de risc: 

-alcoolul şi fumatul. În ţările vestice, 90% din risc este atribuit fumatului şi consumului de alcool. 
Deşi fiecare influenţează riscul într-un mod diferit, în asociere efectul se sumează datorită unui 
mecanism multiplicativ. 

-dieta şi nutriția. Joacă un rol major în populaţiile în care CS este endemic, altfel regiuni cu nivel 
socio-economic scăzut: dieta săracă cu deficiențe în vitamine (A, C, riboflavina) şi oligoelemente (Mo, 
Cu, Zn); expunerea la carcinogeni alimentari comuni (nitrozamine şi precursorii lor- nitrați, nitriti); 
consumul de băuturi fierbinţi în China sau ceaiul de mate în America de Sud (ce induc esofagită 
cronică şi leziuni precanceroase). 

-infecția virală. Infecția cu human papiloma virus (HPV tipurile16-18) este un factor de risc 
controversat; genele acestor virusuri interferează cu reglarea ciclului celular şi transcriptia genei 
supresoare p53. HPV este un factor de risc dovedit pentru apariţia CS localizat la nivelul 
hipofaringelui şi a esofagului cervical; cele două localizări ale bolii neoplazice se pot întâlni adesea în 
asociere (sincron sau metacron) în populaţiile endemice şi prezintă un comportament biologic similar. 

-susceptibilitatea genetică. A fost studiată în sindromul NEPPK (non-epidermolytic palmoplantar 
keratoderma), boală autosomal-dominantă in care modificările cutanate palmo-plantare sunt 
segregate cu cancerul esofagian. Defectul genetic afectează o moleculă implicată în structura 
epiteliului stratificat scuamos, făcându-l mai susceptibil la mutagenii ambientali. Implicarea 
factorilor familiali a fost sugerată inițial de asocierea cu tylosis palmaris et plantaris şi confirmată de 
agregarea familială ocazională (familii cu risc crescut). Se consideră că joacă însă un rol neesential 
în carcinogeneză. 

-stări precanceroase. O serie de entităţi patologice sunt asociate cu o incidență ridicată a CS: 

-sindromul Plummer-Vinson (Patterson-Kelly), caracterizat prin atrofia mucoaselor orofaringiana şi 
esofagiană secundară deficienţelor de fier şi vitaminice, se asociază cu o incidenţă ridicată a CS cu 
localizare la nivelul hipofaringelui şi esofagului cervical. 

-stenozele postcaustice (corozive) cu evoluţie îndelungată. Leziunile epiteliale sunt suficient de 
semnificative încât, chiar după punerea în repaus digestiv a segmentului esofagian stenotic (ex: prin 
bypass), să nu existe garanţii pentru eliminarea riscului neoplazic. Dacă stenoza este dilatabilă 
(permite reluarea tranzitului alimentar) ea trebuie supravegheată endoscopic pe tot parcursul vieţii. 
-megaesofagul achalazic. Prelungirea expunerii mucoasei esofagiene la acţiunea carcinogenilor 
alimentari este responsabilă de cancerizare, ca o complicatie tardivă la 5-10% dintre bolnavi. 
Exceptional, acelaşi mecanism patogenic este incriminat pentru diverticulii faringoesofagieni, 
mediotoracici sau epifrenici. 


Patologie şi căi de extensie neoplazica 

Cu variaţii în funcţie de populaţie, localizarea topografică predilectă a CS este: 50% 
mediotoracică, 25% toracică inferioară, 10-15% toracică superioară, restul cervicală. În regiunile 
endemice, 10% din localizări sunt multiple, prezentând în vecinătatea tumorii primitive leziuni 
precursoare în diverse stadii evolutive. 

Histologic, leziunile precursoare sunt: hiperplazia bazală, neoplazia intraepiteliala ce 
progresează de la displazie uşoară (low grade) către cea severă (III, high grade) şi ulterior carcinom în 
situ. Riscul degenerarii displaziei severe către cancer invaziv este similar celui al carcinomului in situ 
—Cis. CS este definit ca tumoră epitelială malignă cu diferenţiere a celulelor scuamoase caracterizată 
microscopic prin apariția de pseudo-keratinocite cu punți intercelulare şi/sau keratinizare; există 
multiple aspecte histologice ale reacției stromale desmoplazice, polimorfismului nuclear şi 
keratinizării. Diferentierea histologică se apreciază prin grading. 

Căile invaziei neoplazice sunt următoarele: 

-invazia parietală. Străpungerea stratigrafiei parietale, de la epiteliu la adventice, este progresivă 
dar lentă, după care CS invadează organele din vecinătate. Invazia se desfăşoară în etape succesive: 

-intraepitelială (invazia epiteliului de suprafata- ep, nu şi a membranei bazale); 

-intramucoasă (invazia mucoasei, nu şi a muscularis mucosae- mm); 

-intramurală (invazia submucoasei- sm); 

-transmurală (invazia muscularis propria- mp, către adventice). 

-extramurală (invazia mediastinală), în special căile aeriene (trahee şi bronhia stângă, deschizând 
frecvent fistule eso-respiratorii tumorale). 

Sub aspect microsopic, la debut CS străbate vertical lamina propria mucosae- Ipm şi 
realizează colonii tumorale. Caracteristic, invazia tumorală longitudinală în axul organului (vasculară 
şi a colectoarelor limfatice intramurale) este precoce şi se poate realiza sub o mucoasă indemnă; 
coloniile tumorale se pot găsi la distanță apreciabilă de tumora primară. Din acest motiv în cursul 
esofagectomiei este obligatorie examinarea microscopică extemporanee a tranşelor de secțiune 
chirurgicală, pentru a evita recidiva anastomotică. 

Aspectul macroscopic depinde de pattern-ul invaziei neoplazice şi reacţia stromală. 
Majoritatea tumorilor avansate se dezvoltă anular (către lumen şi apoi invazie parietală transmurală 
adiacentă, cu compromitere zonală şi rapidă a tranzitului alimentar), mai rar prin infiltrare tumorală şi 
importantă reacție desmoplazică în axul organului (urmate de o deteriorare mai lentă a funcţiei de 
transport alimentar). În cursul evoluţiei, ambele tipuri de invazie deschid ulceratii maligne. Clasic, se 
descriu mai multe tipuri de tumori: 

-vegetantă (circa 70%), exofitică protruzivă în lumen care în cursul evoluţiei devine 

ulcerovegetantă (Fig. 1). 


Tumoră exofitică (TIb). 


380 


- Manual de chirurgie pentru studenti - 


-ulcerată (circa 20%), infiltrare parietală profundă, localizată, cu ţesut tumoral alb-sidefiu dur 
la secțiune datorită reacției desmoplazice asociate. Spre lumen, deschide o leziune ulcerata cu 
margini decolate; evoluează rapid către stenoză malignă şi are mare capacitate de invazie 
extraparietala (Fig. 2). 


Figura 2. Tumoră ulcerată 


-infiltrativă (circa 10%), proliferare malignă însoţită de fibroză intramurală în lungul organului, 
asociată cu deteriorare progresivă a lumenului în ciuda faptului că defectele aparente la mucoasă pot fi 
minore. 

-invazia limfatică. Limfofilia CS este binecunoscută; ineficienta limafadenectomiei în raport cu 
stadiul evolutiv al bolii neoplazice este încă cea mai obişnuită cauză a recidivei după esofagectomie 
radicală. 

Colectoarele limfatice din straturile profunde ale mucoasei afluează în plexurile longitudinale 
valvulate ale submucoasei, ce dirijează fluxul limfatic în axul esofagului pe criterii embriogenetice: 
deasupra carinei către ductul limfatic sau trunchiul limfatic subclavicular, dedesubt către cisterna 
chyli, prin ganglionii mediastinali inferiori, gastrici stângi şi celiaci. Invazia longitudinală limfatica 
submucoasă explică tumorile satelite şi metastazele intramurale, ca şi recidiva locoregională (11-16%) 
după esofagectomie cu tranşă de secţiune esofagiană neinvadată histologic; singurele CS lipsite de 
riscul invaziei limfatice sunt cele ce nu străbat /pm. 

Limfa este colectată, din loc în loc, de vase ce perforează musculara, către ganglionii 
regionali; după depăşirea submucoasei, invazia ganglionară loco-regională depinde în primul rând de 
localizarea tumorii primare. Cancerele cervicale invadează teritorii limfatice similar cancerelor capului 
şi gâtului. Cancerele treimii superioare toracice invadează preferenţial ganglionii cervicali şi 
mediastinali; cele mediotoracice pe cei mediastinali, cervicali şi gastrici superiori, pe când localizarile 
treimii inferioare preferă ganglionii mediastinali inferiori şi abdominali (pericardiali şi celiaci). Circa 
10% dintre metastazele limfatice ale cancerelor toracice apar la distanță de regiunea primară; blocarea 
neoplazică a fluxului limfatic în ganglioni şi trunchiuri inversează direcţia acestuia, producând 
însămânțarea retrogradă. 

-invazia hematogenă. Cele mai frecvente metastaze sistemice sunt cele pulmonare şi hepatice; mai 
rar în țesutul osos, glandele suprarenale şi țesutul cerebral. La momentul diagnosticului, majoritatea 
bolnavilor prezintă metastaze oculte medulare (demonstrabile imunocitochimic sau imunohistochimic) 
dar cei mai multi sucombă prin inanitie sau complicaţii locoregionale, înaintea invaziei sistemice. 


Stadializare 


Cancerul esofagian este încadrat topografic de ICD-O (International Classification of Diseases for 
Oncology) la categoria C15, în timp ce tumorile cardiale aparţin stomacului (categoria C16). În 
accepțiunea UICC (Union Internationale Contre le Cancerum), definiţia criteriilor TNM şi stadialitatea 
sunt următoarele (Tabele 1, 2): 

TX Tumora primara nu poate fi evaluata 

TO Fara dovezi de tumora primara (citologie pozitiva) 
Tis Carcinom in situ 

Tl Tumora invadează lamina propria sau submucoasa 
T2 Tumora invadează musculara 

T3 Tumoara invadează adventicea 

T4 Tumora invadează structurile adiacente 

NX Ganglioni limfatici regionali nu pot fi evaluati 

NO Fara metastaze in ganglionii limfatici regionali 

NI Metastaze în ganglionii limfatici regionali 

MX Metastazele la distanță nu pot fi evaluate 

MO Fara metastaze la distanta 

MI Metastaze la distanță 


Ganglionii limfatici regionali sunt următorii: 
-esofag cervical: scaleni; jugulari interni; cervicali superiori şi inferiori, periesofagieni, 
supraclaviculari. 


-esofag toracic, superior, mijlociu şi inferior: periesofagieni superiori (deasupra venei azygos); 
subcarinali; periesofagieni inferiori (sub vena azygos); perigastrici, exceptând pe cei celiaci. 

Metastazele la distanță sunt notate astfel: pulmonare (PUL- C34); hepatice ( HEP- C22); osoase 
(OSS- C40, C41); medulare (MAR- C42.1); suprarenale (ADR- CC74). Însămânţarea ganglionilor 
limfatici, alţii decât cei regionali, este considerată sistemică (LYM- C77). Metastazele la distanţă sunt 
următoarele: 

-pentru tumorile esofagului toracic inferior: Mla- metastaze în ganglionii limfatici celiaci; M1b- 
alte metastaze la distanță. 

-pentru tumorile esofagului toracic superior: Mla- metastaze în ganglionii limfatici cervicali; M1b- 
alte metastaze la distanță. 

-pentru tumorile esofagului toracic mijlociu: Mla- nu este aplicabil; Mlb-metastazarea în 
ganglionii limfatici neregionali sau alte metastaze la distanță. 


B. Tabel 2. Gruparea pe stadii TNM. 


0 Tis NO MO 
I Tl NO MO 
HA T2, T3 NO MO 
IIB TI, T2 Nl MO 
III T3 Nl MO 
T4 Orice N MO 
IV Orice T Orice N MI 
IVA | Orice T Orice N Mla 
IVB | Orice T Orice N Mib 


În urma experienței asiatice s-a demonstrat că pentru cancerele potențial curabile chirurgical 
invazia limfatică este un criteriu prognostic independent de T şi supraviețuirea depinde de eficiența 
limfadenectomiei. Stadializarea UICC este insuficientă si criticată de Japanese Society for Esophageal 
Disease (JSED) din două motive: nu defineşte amănunțit categoria T în faza de debut a maladiei; 
permite substadializare prin descrierea incompletă a teritoriului limfatic regional. 

În clasificarea TNM, stadiile 0 si I sunt considerate cancere precoce iar tumori cu invazie 
parietală avansată (T2,T3) sunt catalogate drept curabile dacă nu există evidență clinică a invaziei 
limfatice (stadiul IIA). În realitate, leziuni clasificate în stadiul I pot prezenta metastaze ganglionare pe 
piesa de esofagectomie (histologic sau imunohistochimic), motiv pentru care JSED a propus încă din 
1976 o nouă definire a cancerului precoce, luând ca reper sm drept graniță pentru invazia limfatică. 
Inițial, cancerul superficial (definit endobioptic drept tumora limitată la mucoasă sau submucoasă, 
indiferent de prezența metastazelor ganglionare) a fost considerat un cancer precoce. Submucoasa s-a 

dovedit ulterior un criteriu insuficient, întrucât metastazele ganglionare pot apare dacă straturile 
profunde ale sm sunt invadate; ambele criterii de clasificare stadială s-au repliat: 

-UICC a subîmpărțit categoria T astfel: Tla- invazia mucoasei până la mm; T1b- invazia sm. 

-JSED a stabilit drept limite ale invaziei parietale următoarele repere: ep; lpm, mm; sm; mp. 
Cancerul precoce a fost redefinit astfel: cancerul superficial ce nu depăşeşte sm şi este lipsit de 
metastaze ganglionare limfatice; profunzimea invaziei transmurale se corelează cu riscul de permeatie 
venoasă şi limfatică, ca şi cu cel pentru metastaze ganglionare astfel încât a apărut necesitatea 
împărțirii fiecărui teritoriu (mucos, submucos) în trei subdiviuni, evidențiind de această dată ca limita 
a riscului invaziei limfatice mm şi nu sm: ml (ep)- invazie strict epiteliala; m2 ([pm)- invazia lamina 
propria mucosae; m3 (mm)- invazie în contact cu muscularis mucosae, mm- invazie francă a 
muscularis mucosae, sml- invazia treimii superioare a submucoasei; sm2- invazia treimii mijlocii a 
submucoasei; sm3- invazia treimii inferioare a submucoasei (Fig. 3). 


(Ta (Tla)mm) (T1b) 

Figura 3. Profunzimea invaziei parietale a cancerelor superficiale, după JSED. 


Azi se conturează trei categorii de cancere superficiale cu indicație terapeutică si prognostic 
distincte: 

-m1,m2 sunt adevăratele cancere precoce (lipsite de invazie limfatica); 

- m3,sm1, cele limitrofe mm prezintă malignitate de graniță (circa 10% au metastaze ganglionare 
mediastinale). 

-sm2,sm3 sunt deja tumori avansate (cu frecvente metastaze ganglionare la momentul 
diagnosticului). 

Teritoriul limfatic invadat depinde de localizarea T si stadialitate; JSED codifică diferit de 
UICC grupele ganglionare, pentru sistematizarea teritoriului limfodisectiei. Astfel, se descriu: 

-grupul cervical, ce cuprinde teritoriul limfatic al esofagului cervical (102- ganglionii cervicali 
profunzi, up şi middle, bilateral; 104- ganglionii supraclaviculari, bilateral) şi ai faringelui (103: 
ganglionii retrofaringieni; 101- ganglioni paratraheali recurenti); 

-grupul mediastinal superior (105- ganglioni paraesofagieni drepți, toracici superiori; 106- 
ganglioni paratraheali toracici, recurenti, anterior de ligamentul arterial si traheobronsici bilateral; 
107- ganglioni subcarinali); 

-grupul mediastinal inferior (108- ganglioni paraesofagieni mediotoracici; 110- ganglioni 
paraesofagieni toracici inferiori; 112- ganglioni mediastinali posteriori); 

-grupul abdominal (1- ganglioni cardiali drepți; 2- ganglioni cardiali stângi; 3- ganglionii micii 
curburi gastrice; 7- ganglionii arterei gastrice stângi). 

Încă nu există consens în ceea ce priveşte utilitatea extensiei limfadenectomiei în cele trei teritorii 
limfatice (cervical, toracic şi abdominal). 

c. Clinica 

Peste 50% din cancerele superficiale sunt descoperite incidental, endoscopic. Totusi, 90% 
dintre bolnavi prezintă simptome de debut legate de deglutitie: senzație de disconfort retrosternal, 
deglutitie ezitantă sau dureroasă, pirozis sau epigastralgii, ocazional jenă în tranzit percepută ca 
senzaţie de corp străin sau chiar impactare alimentară tranzitorie. 

Disfagia este prezentă la 80-90% dintre bolnavii cu cancer avansat, pentru majoritatea 
semnifică depăşirea etapei curabile. Tipic, instalarea este progresivă şi tinde să fie neglijată de 
pacienţi, ce se adresează la săptămâni sau chiar luni de la debutul tulburării de deglutitie; la aceste 
moment între 40-70% deja prezintă un deficit ponderal sever (peste 10% din greutatea corporală). 
Pentru compromiterea funcţiei esofagiene trebuie ca cel puţin 2/3 din circumferință să fie invadată 
tumoral. Severitatea disfagiei reprezintă un indicator pentru indicatia terapeutică şi se gradeaza astfel: 

0- deglutitie normală (disfagie absentă); 
1- disfagie selectivă pentru solide (disfagie uşoară la alimente solide, ce nu duce la limitarea 
drastică a dietei); 

2- deglutitie exclusiv pentru alimente semisolide (nu poate ingera solide fără a adăuga lichide); 

3- deglutitie numai pentru lichide; 

4- disfagie totală. 

Disfagia avansată se acompaniază de odinofagie, impactare alimentară, regurgitatii şi sialoree. 
Invazia neoplazică regională sau la distanţă este sugerată de diverse semne şi simptome: tuse iritativa 
sau durerea mediotoracică (invazia mediastinului), stridor (invazia arborelui respirator), tuse chintoasă 
la deglutitie (fistula esobronşică), răguşeală (paralizia corzilor vocale prin invazia nervilor recurenti), 
sindrom Claude-Bernard-Horner (invazia simpaticului cervical), icter (metastazele hepatice), dureri 
osoase (metastaze osoase), deficite neurorologice (metastaze cerebrale). Hemoragiile digestive 
superioare sunt oculte, rareori catastrofice prin erodarea aortei sau vaselor pulmonare. Palparea poate 
depista adenopatii cervicale şi supraclaviculare, în localizările cervicale sau toracice superioare 
avansate. 

Majoritatea bolnavilor nu decedează prin inanitie ci în urma complicatiilor septice 
bronhopulmonare prin: 

-fistule esotraheale sau esobronşice, în localizările mediotoracice (Fig. 4); 


Figura 4. Fistula esotraheala 
-aspiratia alimentelor si a salivei in caile respiratorii superioare prin obstructie tumorala, cu/fara 


compromiterea deglutitiei sau pareză recurentiala, in localizările toracice superioare şi cervicale(Fig. 5). 
> 


Figura 5. Aspiratia substanței de contrast în căile respiratorii. 

D. Explorarea paraclinica 


Are ca scop certificarea diagnosticului şi stabilirea stadialitatii, în scopul adaptării terapiei. 

Radiografiile toracopulmonare în incidență posteroanterioară şi de profil sunt de rutină. Se pot 
constata: invazia hilurilor pulmonare; compresia sau devierea traheei; complicațiile septice 
bronhopulmonare; metastaze pulmonare, osoase, pleurezie sau pericardită maligna; coexistenta cu alte 
patologii cadiopulmonare. 
Tranzitul baritat are valoare mult diferită după stadiul evolutiv. Pentru a pune în evidenţă un cancer 
superficial trebuie utilizate metode speciale (ex: explorarea în dublu contrast depistează majoritatea 
leziunilor dar rareori poate afirma caracterul malign); uneori tumori polipoide voluminoase sunt 
sugestive pentru diagnostic (Fig. 6). 


i 


L 
Figura 6. Tumoră exofitică, cu obstacol relativ în tranzit 


Cancerele avansate sunt uşor de diagnosticat şi explorarea radiologică este un bun ghid pentru 
endoscopist; există particularități diagnostice în funcție de localizarea tumorii: 

-cancerele mediotoracice prezintă tortuozitatea, angularea şi devierea axului esofagian, imagini 
lacunare (Fig. 7). r : 


Figura 7. Cancer mediotoracic avansat 


Spre deosebire de stenoza benignă (ce se instituie lent şi are radiologic un contur net, fără 
semiton malign), cea prin cancer nu se însoţeşte de o dilatatie semnificativă a esofagului din amonte 
(reacția desmoplazică şi infiltrarea neoplazică în axul organului nu permit dilatarea pasivă în amonte 
de obstacolul tumoral); dacă staza alimentară este importantă, este recomandabil ca explorarea să se 
facă după pregătire prin spălături esofagiene. Examinarea cu soluţie baritată este proscrisă în caz de 
suspiciune clinică a unei fistule esotraheale (esobronşice), precum bolnavii la care deglutitia lichidelor 
provoacă episoade de tuse chitoasă; se preferă substanţele de contrast hidrosolubile. 


385 


- sub redacţia Eugen Brătucu - 


-cancerele faringoesofagiene modifica deglutitia şi favorizează refluxul substanţei de contrast în căile 
aeriene; datorită rapiditatii tranzitului, pentru a pune în evidenţă tumora se recomandă utilizarea 
tehnicilor de cineradiografie. 

-cancerele esocardiale îngustează excentric joncțiunea, cu semiton malign, apoi substanţa ocoleşte 
tumora pe mica curbură gastrică; aspectul pseudoachalazic prin invazia fornixului se constată numai 
după plasarea subiectului în poziţie Trendelenburg. 

Tomografia computerizată (CT) este încă cea mai uzuală tehnică pentru stadializare, aprecierea 
eficienţei terapiei neoadjuvante şi depistarea recidivei (Fig. 8). 

Figura 8. Lumen esofagian practic dispărut, invazie aortica adventiceala, adenopatie periesofagiană. 


Detaliul anatomic depinde de contrastul radiologic dintre mediile cu densitati diferite. Exista 
limite ale explorării în cazul tumorilor T1 şi metastazelor mediastinale (aici ecografia endoscopica este 
superioară); invazia esofagiană prin tumori T2-3 şi invazia periesofagiană (a ganglionilor şi organelor 
din jur) poate fi apreciată la majoritatea cazurilor, deşi ea nu prezice totdeauna rezecabilitatea. O 
leziune T4 este sugerată de dislocarea marcată a traseului bronşic provocat de prezenţa tumorii, cu 
unghi de contact între aceasta şi aortă de cel putin 90°; CT depistează 50-90% dintre metastazele 
sistemice (în plămân, os, suprarenală, ficat), virtual orice metastază cu dimensiuni peste 10 mm. 
Rezonanta magnetică nucleară (MRI) suferă de aceleaşi limitări tehnice ca şi CT, cu acuratețe 
similară dar costuri mai ridicate. Nu aduce beneficiu suplimentar în aprecierea invaziei aortei, 
adenopatiei mediastinale şi stabilirea rezecabilitatii. 

Endoscopia cu recoltare bioptică este metoda standard de diagnostic. Aspectele diferă după stadiul 
evolutiv. 

-cancerul superficial. Detectarea CS precoce este o prioritate în populaţiile cu risc ridicat. Spre 
exemplu în unele regiuni din China sau Iran s-a aplicat cu succes screening-ul prin detectare 
hemocultă sau citologie abrazivă cu dispozitive de recoltare antepulsivă. Japonia a adoptat screening- 
ul endoscopic; deşi la început ineficient economic, screening-ul endoscopic s-a dovedit superior ca 
randament (90%), fie prin recoltare citologică abrazivă prin periaj (brush citology) fie prin recoltare 
endobioptică oarbă (6 probe, începând din distal către proximal) dar în asociere, cele două metode 
depistează cancerul în proporție de 100%. 

Se acordă mare atenţie oricărei modificări în coloratia, relieful, aspectul şi eroziunile mucoasei 
(Fig. 9). 


Figura 9. Cancer superficial. 

JSDE a adoptat pentru clasificarea aspectului endoscopic al cancerelor superficiale urmatoarea 
clasificare: 0-I, protruziv; 0-Ila, in placă (plat-supradenivelalevat); 0-IIb, tipul plat-plat; 0-IIc, tipul 
plat-excavat (eroziv); 0-III, tipul excavat. Endoscopia convenţională are limite în detectarea şi 
interpretarea vizuală a modificărilor minime ale mucoasei; aceste limite persistă chiar şi după apariția 
endoscopiei de înaltă rezoluţie. Randamentul diagnostic a crescut însă odată cu introducerea în 
practica endoscopica a coloratiilor intravitale ( ex: albastrul de toluidină 1-2%, soluţia Lugol 1-2%); 
deşi nespecifică pentru neoplazie, cromoendoscopia colorează distinct mucoasa patologică şi dirijează 
interesului bioptic. 

-cancerul avansat. Endoscopic se descriu mai multe tipuri: I- exofitic; I- ulcerat, localizat; II- 
ulcerat, infiltrativ; IV- infiltrativ difuz. 

Stenozele maligne sunt la debut asimetrice în raport cu lumenul, pentru ca în evoluție să îl 
suprime complet. Uneori diagnosticul este întârziat prin rezultate bioptice fals negative datorate 
deficienței tehnice a recoltării bioptice, precum: stenoze ce nu permit pasajul endoscopului (biopsierea 
din țesuturile supraiacente trebuie să evite necroza tumorală, la nevoie se repetă după dilatarea 
endoscopică a stenozei); biopsiere superficială a unui cancer infiltrativ ce evoluează sub epiteliu 
aparent normal endoscopic (se recomandă biopsiile repetate, “forțate”, pentru realizarea unei recoltării 
bioptice profunde). 

Ecoendoscopia (EUS) este o tehnică de explorare combinată ce permite, în completarea 

diagnosticului vizual endoscopic, aprecierea invaziei parietale şi a adenopatiei regionale prin atasarea 
unui transductor ecografic la extremitatea distală a endoscopului. 
Structurile parietale au ecogenitate distinctă, mai ales pe esofagul inferior. Carcinomul se prezintă ca o 
îngroşare parietală circumscrisă sau difuză, cu ecogenitate slabă sau neomogenă. Metastazele 
ganglionare sunt sugerate de: pattern hipoecogenic, contur sferic, margini imprecise, arii heterogene 
pe suprafața nodulului, Ø > 6 mm. În funcţie de frecvența de lucru (7,5-12 MHz) a transductorului 
endoscopic (ce condiționează penetratia tisulară), se pot face aprecieri exacte atât asupra invaziei 
parietale, criteriul T (cancer superficial sau avansat) cât şi a adenopatiilor locoregionale, criteriul N 
(mediastinale sau abdominale). Aceste informații sunt mai precise pentru aprecierea stadialitatii 
locoregionale decât cele oferite de CT, care însă este superioară ca metodă în aprecierea invaziei 
sistemice. 

Recent, s-a descris posibilitatea biopsierii ganglionare periesofagiene aspirative cu ac fin sub 
ghid EUS; de asemenea au apărut sonde ecografice miniaturizate (15-20 MHz) ce pot fi angajate prin 
stenoze maligne ce nu pot fi străbătute cu endoscopul explorator. 

Ecografia abdominală (3,5 MHz) are eficiență limitată în aprecierea însământării hepatice şi limfatice 
abdominale (poate depista însă metastaze hepatice izo-tomodensitometrice cu restul parenchimului); 
cea mediastinală (5-10 MHz) este utilă pentru diagnosticul metastazelor ganglionare cervicale şi, 
parțial, a celor mediastinale superioare. 

Bronhoscopia este indicată in localizările mediotoracice şi toracice superioare pentru: excluderea 
invaziei traheale sau bronsice stângi (recoltare bioptică obligatorie pentru orice imagine de 
vascularizatie mucoasă abundentă, deformare lumenală sau leziune mucoasă) sau confirmarea fistulei 
eso/traheobronsice. În absența dovezii invaziei neoplazice (biopsie mucoasă pozitivă sau fistula 
evidentă), rezecabilitatea se stabileşte numai intraoperator. 

Scintigrafia ososă nu are valoare pentru screeningul bolnavilor cu metastaze oculte; este indicată 
numai dacă există dureri osoase sau valori ridicate ale fosfatazei alcaline. Depistarea metastazelor 
medulare oculte este posibilă (imunocitochimic sau imunohistochimic) dar nu este încă în uz clinic. 
Tomografia cu emisie pozitronică (PET) permite măsurarea cantitativă a radioactivitati tisulare 
regionale, ce reflectă cantitativ procesele metabolice, fluxul sanguin si statusul receptorilor celulari; 
există însă dificultăți de interpretare a rezultatului morfologic legate de rezoluția spațială limitată. 
Activitatea proliferativă a tumorilor maligne, inclusiv CS, se asociază cu o utilizare ridicată a glucozei 
la nivel celular (în special glicoliza), care reprezintă un marker biochimic al transformării celulare. 
Markerul 6F-dezoxiglucoza (FDG-6-F) oferă un bun contrast imagistic pentru leziunile neoplazice 
metastatice. FDG-PET reflectă activitatea metabolică si este utilă pentru diagnostic stadial, alegerea 
strategiei terapeutice şi aprecierea eficienței terapiei, depistarea precoce a recidivei; depistează 
depozitele neoplazice metastatice chiar şi în ganglionii care nu sunt măriți în dimensiuni. Metoda este 
complementară CT si EUS, metode care sunt mai utile pentru aprecierea invaziei locoregionale. 

Explorarea chirurgicală mini-invazivă, toracoscopică sau laparoscopica, este indicată la cei cu 
cancere avansate, altfel considerati potential candidati pentru esofagectomie prin abord chirurgical 
deschis, pentru confirmarea stadialitatii prin vizualizarea directă a leziunii şi confruntare bioptică. 
Scopul explorării este evitarea unei tentative de esofagectomie intempestivă (încărcată de riscuri 
inutile) la pacienți pentru care se poate dovedi intraoperator că nu beneficiază de pe urma unei 
chirurgii majore. 

Toracoscopia permite biopsierea ganglionară, examinarea pleurei şi confirma invazia 
regională a cancerelor cu localizare toracică. 

Laparoscopia este indicată la cancerele avansate cu localizare abdominală sau toracică 
inferioară, completând informaţiile diagnostice oferite de CT şi EUS. Evită o laparotomie inutilă la 
25% dintre bolnavi prin explorarea peritoneului (ex: constatarea nodulilor de carcinomatoza 
peritoneală), ficatului (ex: metastaze nedepistate imagistic), esofagului abdominal, stomacului, 
diafragmului, ganglionilor perigastrici şi celiaci; permite recoltarea ascitei pentru examen citologic şi 
biopsia leziunilor parietale şi ganglionare. 


Tratament 

Cancerul esofagian este una dintre cele mai agresive tumori solide; global, supraviețuirea 
medie la 5 ani este apreciată la 10%. Supravietuirea la 5 ani la unele cancerele superficiale tratate 
atinge 92-93% dar la 25 de ani ajunge la 48% (mai mult de jumătate din decese fiind datorate datorate 
progresiei neoplaziei); aceste fapte sugerează că mijloacele terapeutice actuale nu sunt suficiente 
pentru a modifica semnificativ evoluţia naturală a bolii. 
Terapia actuală, ghidată după criteriile UICC, separă bolnavii în două mari categorii: cei cu invazie 
loco-regionala (T şi N) în diverse stadii evolutive şi pacienţi cu invazie sistemică (M1). Pentru invazia 
sistemică nu există tratament curativ; alături de bolnavii cu tumori avansate loco-regional ce prezintă 
contraindicatii chirurgicale sau nu răspund la tratament curativ, reprezintă o majoritate de cel putin 
50% ce necesita paliatie. 
Pentru bolnavii cu invazie locoregionala prognosticul este profund influentat de invazia limfatica, de 
aici necesitatea limfadenectomiei sistematice, atât pentru săderea riscului recidivei dar şi pentru 
stabilirea stadilitatii reale a cazului în speţă (prin examinare histologică sau imunohistochimica a 
nodulilor limfatici extirpati). Se prefigurează că evaluarea comportamenului tumoral prin mijloace 
genetice şi metodele biologiei celulare oferă o mai bună predictie a răspunsului terapeutic şi, în 
consecință, o eficiență sporită în alegerea metodei terapeutice prin comparație cu explorarea imagistică 
şi examinarea histologică. 
Există 4 nivele de abordare, bazate pe criteriile UICC şi biologia tumorală. Mijloacele terapeutice de 
primă intenţie sunt nestandardizate şi cuprind: 
-rezectie endoscopica +/- terapie adjuvantă, eventual esofagectomie; 
-esofagectomie (simplă sau cu limfadenectomie) +/-chimio- sau chimioradioterapie adjuvantă (CRT); 
-CRT neoadjvanta + esofagectomie sistematica sau de necesitate; 
-tratament paliativ. 


Rezectia endoscopica 

Rezectia mucoasa endoscopica (endoscopic mucosal resection- EMR) a fost standardizata in Japonia. 
Permite ablatia oricărui cancer superficial concomitent cu verificarea eficienței oncologice prin 
recoltarea materialului bioptic până la straturile profunde ale sm. 

Supravietuirea la 5 ani a CS superficiale rezecate endosopic depinde numai de profunzimea invaziei 
parietale (90% ep, 84% mm, 56% sm), ce se corelează cu potenţialului invaziei metastatice limfatice şi 
al invaziei vasculare. Astfel, indicatia EMR este diferențiată pentru cele trei categorii de bolnavi cu 
cancere superficiale: 

-m1-m2 (ep-lpm). Pentru cancerele precoce, EMR este metoda terapeutică princeps, întrucât tumorile 
nu au capacitate de invazie limfatică sau vasculară. Poate fi efectuată în şedinţe repetate în cazul unor 
leziuni dispuse longitudinal dar rezectia secvenţială a leziunilor multiple nu este recomandabila. La 
leziunile circumferentiale se poate solda cu stenoză. Pentru tumorile care au cel putin 3 cm lungime, 
multifocale, ce ocupă cel putin *% din circumferință, esofagectomia transhiatală (transhiatal 
esophagectomy- THE) fără limfadenectomie este mai sigură din rațiuni tehnice 

-m3-sm1. Sunt la limita riscului oncologic pentru rezectia endoscopica. La acest grup, EMR este 
oncologică numai dacă ar putea fi excluse micrometastazele limfatice; acestea nu pot fi însă depistate 
imagistic şi nici diagnosticate patologic intraoperator, ci numai evaluate predictiv prin metode 
moleculare sau biologice. Astfel, atitudinea este de a se practica EMR si, în funcție de rezultatul 
patologic al piesei de rezectie endoscopică şi evoluţie, terapia se completează la nevoie cu CRT 
adjuvantă sau esofagectomie de necesitate. 

-sm2-sm3. Sunt deja tumori avansate: majoritatea au micro/metastaze limfatice şi invazie vasculară. 
Se indică de la bun început esofagectomie cu limfadenectomie, urmată de terapie adjuvantă. 


Esofagectomia 
Ocupă locul principal în arsenalul terapeutic; este o intervenţie agresivă, cu riscuri semnificative 
(mortalitate 5% în centre specializate), chiar după introducerea în practica chirurgicală a metodelor 
mini-invazive. Chirurgia este prima opţiune la bolnavii cu cancer rezecabil, fără evidenţă de invazie 
sistemică sau contraindicatii chirurgicale; controlează cu greu invazia locoregionala şi nu se poate 
dispensa de aportul terapiei adjuvante (chimioterapie pentru metastazele oculte, radioterapie pentru 
controlul recidivei locale). Indicaţia esofagectomiei se reduc treptat pentru tumorile aflate la extremele 
evoluţiei (stadii precoce sau avansate locoregional), pentru care metodele invazive endoscopice 
combinate cu radioterapia prezintă reale avantaje prin eliminarea riscului chirurgical. 
Alegerea procedeului chirurgical depinde de: 
-radicalitatea oncologică a intervenţiei (indicație curativă sau paliativă), în funcție de stadialitate. 
-localizarea anatomică a leziunii (prognosticul şi dificultatea tehnică diferă la tumorile situate deasupra 
şi dedesubtul aperturii toracice superioare). Localizările toracice, cele mai frecvente, pot fi depistate în 
stadii pentru care esofagectomia poate fi curativă. În schimb pentru carcinoamele cervicale şi cele ale 
raspantiei aerodigestive rezectia este adesea paliativă şi vindecarea este o problemă de şansă a 
bolnavului. 
-segmentul digestiv pentru substituția esofagului (reconstrucția tranzitului). Exceptând rezectia 
segmentară cervicală ce poate fi suplinită prin grefa jejunala liberă, restul esofagectomiilor sunt 
sub/totale şi impun restabilirea tranzitului cu segmente digestive lungi. Substitutul esofagian dictează 
calitatea vieţii după esofagectomie şi de abilităţile sale în a transporta bolul alimentar trebuie ținut cont 
în adaptarea strategiei chirurgicale, chiar dacă se apreciază că supraviețuirea cazului este limitată. 
Pontajul toracic după o esofagectomie pentru CS se realizează de obicei prin ascensiunea stomacului, 
mai rar prin interpozitie colică. Ambele substitute, şi cel gastric şi cel colic, se evacuează pasiv 
(gravitațional); fiecare prezintă avantaje şi dezantaje şi, în plus, există argumente pro- şi contra pentru 
alegerea traiectul anatomic optim (retrosternal, patul esofagului tumoral, mediastinal posterior sau 
chiar transpleural). 

-localizările toracice. Există mai multe variante tehnice, cu/fără toracotomie, cu indicații 

oncologice distincte. 
-esofagectomia simplă vindecă mai puţin de 25% dintre bolnavi. Intervenţia implică toracotomie, la 
care se asociază abord abdominal sau/şi cervical stâng. Disectia chirurgicală se desfăşoară în contact 
cu peretele esofagian şi radicalitatea oncologică este minimă; limfadenectomia cuprinde doar grupele 
adiacente esofagului. Este insuficientă oncologic la tumorile cu adenopatii regionale; pentru cancerele 
precoce a fost înlocuită de esofagectomia fără toracotomie (THE), care oferă acelaşi beneficiu 
oncologic eliminând riscul toracotomiei (complicațiile postoperatorii legate de tarele cardiorespiratorii 
sau denutritie). 
Localizările toracice superioare (până la arcul aortei) şi mijlocii sunt abordate optim prin o modificare 
a tehnicii McKeown, cu triplu abord (toracotomie laterală dreaptă, incizie abdominală şi cervicală 
stângă), esofagectomia este urmată de anastomoză esogastrică cervicală. 
Localizările toracice mijlocii şi inferioare pot fi rezolvate prin abord toracoabdominal (Ivor-Lewis şi 
Tanner ), celiotomie mediană urmată de toracotomie dreaptă posterolaterală; anastomoză se realizează 
la vârful cavităţii pleurale drepte. Tehnica a fost abandonată în favoarea esofagectomiei prin triplu 
abord sau a celei tranhiatale, după caz, din două raţiuni: ultimele sunt mai eficiente din punct de 
vedere oncologic şi riscul anastomotic este mai redus (spre deosebire de dehiscenta anastomozei 
intratoracice care de obicei duce la deces prin mediastinita, fistula cervicală nu ameninţă viata şi daca 
se vindecă cu stenoză anstomotică aceasta poate fi recalibrată chirurgical sau dilatată endosopcic). 

Abordul clasic pentru tumorile inferioare şi cardiale este torocotomia stîngă (Adams şi 

Phemister, Churchill şi Sweet), cu frenotomie radiară (Sweet) sau periferică (Skinner); anastomoza 
esogastrică se realizează intratroracic, sub sub nivelul arcului aortei. În tumorile cu invazie cardială 
accesul se poate prelungi distal prin toraco-freno-laparotomie pentru a permite rezectia micii curburi 
gastrice (şi a limfadenectomiei abdominale), ceea ce facilitează ascensiunea stomacului pentru 
anastomoză în regiunea cervicală. 
-esofagectomia radicală în bloc (en-bloc esophagectomy) este un concept terapeutic demonstrat de 
Skinner în SUA pentru rezectia oncologica a cancerelor cardiale şi apoi a celor toracice aflate sub 
carina. Presupune o limită de siguranță de 10 cm fata de tumora primară şi ridicarea esofagului în bloc 
cu atmosfera periesofagiană a mezoesofagului embriologic (pericardul adiacent, adventicea aortei, v. 
azygos, ductul toracic, pleura mediastinală cu vase intercostale bilateral etc.) ce cuprinde adenopatia 
mediastinală şi abdominală. 

Deasupra carinei, proximitatea traheei face ca ablatia completa a teritoriului să fie posibilă 

numai la T1, T2 şi rezectia en bloc a ganglionilor mediastinali superiori (paratraheali, recurentiali) este 
dificilă prin abord toracic. Este indicată la bolnavi potential curabil chirurgical, în stadiile IIA-B (unde 
recidiva locală este de 2-3 ori mai puţin frecventă decât după esofagectomie standard). Are caracter 
radical oncologic numai dacă pe piesa operatorie se constată cel mult 4 ganglioni regionali invadati; 
constatarea unei invazii limfatice extinse în cursul intervenţiei face inutilă şi riscantă o limfodisectie 
mediastinală agresivă. 
-esofagectomia cu limfadenectomie radicală este intervenţia cu cea mai ridicată eficiență oncologica, 
dovedită în practica chirurgicală asiatică. În localizările toracice, chirurgii japonezi au demonstrat 
utilitatea  limfadenectomiei radicale pe două câmpuri,  toraco-abdominală  (two-field- 
lymphadenectomy- 2FL), ce include grupurile ganglionare JSDE: mediastinal superior; mediastinal 
inferior; abdominal) si apoi a celei ultraradicale, cervico-toraco-abdominale (3FL), care cuprinde in 
plus şi grupul cervical. 

Deosebirea esentiala fata de esofagectomia in bloc este ca se practica o limfodisectie extinsa a 

ganglionilor mediastinali superiori. Limfadenectomia se adresează în principiu stadiilor curabile 
chirurgical (Tla-T2, T3N0); ridicarea întregului tertoriu limfatic are două avantaje: prelungeşte 
supraviețuirea (îndepărtează recidiva limfatică) prin ridicarea metastazelor oculte; permite stabilirea 
celei mai bune terapii complementare prin certificarea stadialitati reale. 
3 FL este un concept terapeutic impus în Japonia de către Akiyama, devenind standard pentru toate 
tumorile toracice superficiale ce invadează mm (Tla), chiar fără metastaze limfatice demonstrabile la 
momentul operaţiei, pe considerentul că bolnavii pot deceda ulterior prin recidivă ganglionară 
(cervicală sau infraaortică); intervenţia este tehnic laborioasă (recoltează până la 100 de noduli 
limfatici) şi nelipsită de riscuri. 

Utilitatea limfodisectiei cervicale sistematice este discutabilă pentru localizările toracice 
inferioare. Pentru cele mediotoracice invazia limfatică cervicală poate fi dovada unei boli deja 
sistemice, punând sub discuție eficiența chirurgicală a limfodisectiei 3FL întrucât maladia a depăşit 
etapa locoregională. Aşa cum am arătat, în funcţie de profunzimea invaziei parietale, esogafectomia cu 
limfadenectomie radicală îşi dispută azi întâietatea cu rezectia endoscopica (vezi mai sus). 
-esofagectomia fără toracotomie (transhiatal esophagectomy- THE) ocupă o poziţie particulară, 
diferită ca valoare oncologică pentru ADK şi CS, dar în ambele cazuri oferă avantajul evitării 
toracotomiei (Fig. 10). 


Figura 10. Gastric pull-up. Ascensiunea stomacului pentru anastomoza fornixului cu bontul esofagian sau 
hipofaringele, în regiunea cervicală stângă, optional, piloro/miotomie 

Tehnic, interventia se desfasoara prin dublu abord, abdominal si cervical stang; pe cele doua 
căi se realizează o disectie periesofagiană boantă urmată de extragerea esofagului tumoral prin plaga 
cervicală şi ascensiunea stomacului (gastric pull-up) pentru anastomoza fornixului cu esofagul cervical 
în regiunea cervicală stângă. În literatura vestică, THE cu gastric pull-up a fost popularizată de 
Orringer şi Sloan, ca o tehnică alternativă esofagectomiei prin toracotomie la bolnavi cu risc 
chirurgical, cu rezultate comparabile în cazul ADK jonctionale sau CS toracice distale. 

Disectia boantă a esofagului este lipsită de riscuri din punctul de vedere al vascularizatiei 
esofagiene, dar este contraindicată tehnic la cancerele toracice superioare şi mijlocii cu invazie 
traheobronşică sau fixe la fascia vertebrală, aortă sau structurile mediastinale învecinate. Pe lângă 
limfodisectia abdominală, este posibilă şi cea medistinală inferioară (facilitată de secțiunea centrului 
tendinos), nu însă cea mijlocie şi superioară. Datorită radicalitatii oncologice limitate pentru cancerele 
scuamoase, chirurgii japonezi o rezervă numai tumorilor Tla (m1,m2) multifocale sau mai lungi de 3 
cm; multi chirurgi asiatici practică, de asemenea, THE prin strippping esofagian fără limfodisectie, în 
cazuri selectate. 

-esofagectomia minim invazivă. Există trei căi de abord mini-invaziv: THE laparoscopică; 
esofagectomia toracoscopică şi laparotomia videoasistată toracoscopic. În centre specializate, 
esofagectomia toracosopică are deja rezultate similare chirurgiei deschise, conservând avantajele 
specifice (reducerea morbiditatii şi mortalității prin o mai bună recuperare a funcției ventilatorii, 
scurtarea spitalizării), în schimb are şi dezavantaje (durată mai lungă a anesteziei cu ventilație 
selectivă; riscurile curbei de învăţare; limfodisectie adesea insuficientă). Se aşteaptă acumularea unei 
experienţe suficiente pentru compararea efectului oncologic cu cel al chirurgiei deschise 

-localizările cervicale. 

Deşi incidenţa este redusă (5-10%), prognosticul unui CS esofagian este cu atât mai prost cu 
cât localizarea este mai proximală în raport cu apertura toracică superioară. Sunt cancere extrem de 
agresive datorită bogăției rețelei limfatice cervicale, în ciuda invaziei lente a structurilor anatomice 
vecine. Aceasta este responsabilă de instalarea lentă a simptomatologiei şi prezentarea tardivă, 
majoritatea bolnavilor sunt diagnosticati în stadii avansate local. 

Sunt dificil de tratat chirurgical; în funcție de topografie şi stadiu, sunt de rezolvat mai multe 
obiective: deglutitia, disfagia, fonatia, funcţia ventilatorie. Nu există posibilitate de bypass şi rezectia 
este de obicei paliativă; riscul chirurgical poate fi prea mare în raport cu beneficiul. Radioterapia este 
mai eficientă decât chirurgia pentru T1, la fel pentru cei potential curabili dar cu riscuri chirurgicale; la 
fel, CRT este prima opțiune la cei cu stadii avansate (rezectia se practică doar de necesitate). 
-cancerele faringoesofagiene au etiopatiopatogenie comună cu cele ale hipofaringelui. Evoluează de 
obicei fără invazia ganglionilor mediastinali dar, în leziunile avansate, nu se mai poate preciza punctul 
de plecare; invazia răspântiei aero-digestive compromite degutitia faringiană şi favorizează aspirația în 
căile respiratorii (singura soluţie este paliatia prin separarea răspântiei: traheostomie cervicală şi 
gastrostomie de alimentaţie). 

Rareori se poate practica chirurgie radicală, respectiv faringo-laringo-esofagectomie prin 

triplu abord (Ong, Lee) cu tiroidectomie, paratiroidectomie, laringectomie (cu traheostomie 
permanentă), limfodisectie cervicală bilaterală şi THE totală cu anastomoză faringo-gastrică (rezectia 
nu este practicabilă la tumorile fixate la coloană, care invadează carotidele sau prezintă masă 
adenopatică fixă). De cele mai multe ori rezectia se practică de necesitate, după eşecul CRT. 
-cancerele cervicale proximale (postcricoidiene). Tumorile fără infiltrare submucoasă în aval sau 
invazie locală pot fi rezecate segmentar pe cale exclusiv cervicală, cu faringo-laringectomie 
circumferenţială (pentru prevenirea aspiraţiei pulmonare prin incoordonare a timpului faringian al 
deglutitiei sau paralizie recurentiala). Reconstrucţia tranzitului digestiv se poate face cu interpozitie de 
grefă jejunală liberă revascularizată microchirurgical, care oferă un rezultat funcţional bun, stabil şi 
riscuri chirurgicale reduse; deşi laborioasă tehnic, interpozitia jejunală scurtează intervenţia prin 
renunţarea la THE şi gastric pull-up (Fig . 11). 
-cancerele cervicomediastinale sunt situate la limita aperturii toracice superioara (Fig. 12); de obicei 
sunt avansate local si nerezecabile. In prezenta invaziei traheei membranoase sau a fistulei esotraheale 
este indicata instalarea unei traheostomii mediastinale, evitand toracotomia prin sternotomie mediana 
şi lărgirea abordului cervical (rezectia manubriului sternal, a extremităților mediale a claviculelor şi a 
primelor coaste) 

Figura 11. Interpozitie jejunala microvascularizată Figura 12. Cancer cervicotoracic avansat 
după faringo-laringo-esofagectomie proximală 
; traheostomie mediastinală 


Chimioradioterapia 

Pentru bolnavii cu cancerele T3-4, N+, eficienta chirurgiei in controlul locoregional al 
maladiei este condiționată de: metastazele limfatice oculte ce pot fi situate dincolo de teritoriul 
limfadenectomiei; vecinătatea tumorii primare şi a adenopatiilor regionale cu structuri ce nu pot fi 
sacrificate (precum aorta sau căile aeriene principale), făcând ca rezectia chirurgicală să fie adesea 
incompletă. În aceste cazuri, CRT este terapia de primă alegere. 

Principalele avantaje sunt reducerea volumului T (permițând rezecarea tumorilor avansate 
local considerate initial inoperabile) şi efectul sistemic asupra N oculte (oferă un interval de viata liber 
de recurenţă mai lung decât chirurgia). 

Sterilizarea tumorii primare şi a metastazelor ganglionare locoregionale (complete pathologic 
response- CPR) se atinge la 12,5-50% dintre bolnavi, în funcţie de agresivitatea protocolului şi 
stadialitate. Se fac eforturi pentru a găsi mijloace predictive de estimare a efectului (răspunsului 
patologic la CRT) pentru a-i scuti pe cei ce nu răspund (non-responders) de riscurile toxice ale 
citostaticelor şi iradierii. Evident că rezultatul de certitudine este pus numai de examenul patologic al 
piesei rezecate (în funcţie de care se aplică în continuare tratament adjuvant sau paliativ) dar el se 
obţine cu prețul asumării riscului chirurgical, care este semnificativ. 

La cancerele avansate local CRT şi esofagectomia au eficiență apropiată, existând două 
opţiuni terapeutice: 

-CRT neoadjuvantă, urmată de esofagectomie planificată (indicatia de principiu a esofagectomiei 
rezultă din inabilitatea mijloacelor paraclinice actuale în discriminarea răspunsului incomplet de cel 
complet). Indicatia esofagectomiei planificate este formală şi poate fi anulată doar de progresia 
neoplaziei şi deteriorarea stării biologice. 

Esofagectomia se practică la câteva sămptămâni de la iradiere; inflamatia indusă de iradiere face ca 
intervenţia să fie tehnic mai dificilă şi mortalitatea este dublă față esofagectomia primară (risc sporit 
de complicaţii fistulare, detresă respiratorie, complicaţii bronho-pulmonare şi deces). În unele cazuri 
esofagectomia se poate impune de la sine (de necesitate imediată) datorită efectelor secundare ale 
CRT (stricturi nedilatabile, ulcere, fistule), cu riscuri chirurgicale majore. 

-CRT, urmată de esofagectomie de necesitate în caz de eşec al CRT (boală persistentă sau recidivă ). 
Indicatia operatorie este mult mai selectivă; esofagectomia de necesitate este mult mai morbidă decât 
cea planificată. 

La interval de luni de zile de la CRT, principalul factor de risc intraoperator îl constituie fibroza radică 
(disectia esofagului de conducele aerice poate fi chiar imposibilă tehnic, complicatile anastomotice 
sunt foarte numeroase) iar riscurile sistemice sunt legate de pneumonia radică subclinică şi 
imunosupresie (afectarea funcţiei limfocitelor T indusă de CRT). 

Predictia răspunsului clinic la CRT de inducţie prin endobiopsiere, EUS, CT este incerta; în schimb, 
FDG-PET oferă posibilitatea adaptării şi modificării rapide a terapiei (scanarea seriată, înainte şi în 
timpul CRT, oferă un bun indiciu pentru eficacitatea răspunsului metabolic la CRT şi prognosticul 
supraviețuirii). Practic, după CRT de inducţie (14 zile) bolnavii sunt reevaluati prin PET: 

-cei care răspund la CRT sunt ulterior supuşi esofagectomiei, dacă suportă o chirurgie majoră; 
-cei care nu răspund sunt tratați paliativ prin mijloace nechirurgicale. Prognosticul este infaust, 
indiferent de terapie, rezectia fiind indicată doar pe baze individuale din cauza incidentei ridicate a 
complicatiilor. 

Aportul predictiv al markerilor moleculari şi biologici (de care se leagă introducerea in 
practica oncologică a agenţilor novatori, cu intervenţie în mecanismele moleculare şi modularea 
genetică), reprezintă cel mai actual subiect în terapia cancerului esofagian. 


Terapia paliativă 

Pentru cel puţin jumătate din bolnavi nu există speranță de vindecare datorită invaziei 
locoregionale avansate (T3-4, N+) ce nu răspunde la CRT, contraindicatiilor pentru intervenţie 
chirurgicală sau invaziei sistemice. Speranţa de viaţă limitată nu justifică proceduri încărcate de risc, 
scopul terapiei este îmbunătățirea calității vieţii pe perioada supraviețuirii prin eliminarea disfagiei 
(restabilirea aportului alimentar oral), a complicatiilor septice bronhopulmonare sau suprimarea durerii 
toracice. Eliminarea disfagiei este principalul scop al paliatiei, ce trebuie realizată prin mijloace cât 
mai simple, cu efect rapid şi stabil. Se pot combina mai multe metode, fiecare cu indicaţii, beneficii şi 
riscuri proprii: 

-chirurgia restabileşte posibilitatea alimentaţiei în două maniere: 

-aportul oral, prin reconstrucția tractului după esofagectomie simplă, chirurgie reductionala pentru 
tumorile cu tropism local (invazie adventiceală, fără răspândire sistemică, la care se apreciază că 
rezultatul chirurgical poate fi consolidat prin terapie adjuvantă). Indicatia tipică este tumora cu 
disfagie severă sau aderentă la trahee dar fără fistula esotraheală; are avantajul că previne complicațiile 
locale. 

Excluderea din tranzitul alimentar a cancerului esofagului toracic complicat cu fistula 
esotraheală, bypass intern prin ascensiunea retrosternală a stomacului (Kirschner, 1920) sau a 
colonului izoperistaltic, concomitent cu strictiunea esofagului supratumoral, poate fi eficientă pentru 
prevenirea complicatiilor pulmonare dacă nu există fenomene de aspirație prin paralizie recurentiala 
bilaterală (în acest caz laringectomia este obligatorie). 

Cancerele stenozante cu localizare distală pot fi derivate prin esojejunostomie intratratoracică, 
cu riscuri fistulare reduse (Fig. 13). 


Figura 13. Bypass intratoracic pentru cancer toracic inferior, cu ansă jejunală în continuitate şi 
derivație Braun. 


Punând în balanţă riscurile ridicate cu supraviețuirea limitată şi inbunatatirea nesemnificativă 
a calităţii vieţii fata de alte proceduri, chirurgia toracică paliativă este deja desuetă deoarece nu mai 
corespunde scopului paliatiei. 
-bypass-ul extern prin fistula digestivă permanentă (gastro/jejunostomie de alimentaţie) trebuie 
considerată ca o soluţie terapeutică extremă, ineficientă nutritional, dezabilitantă fiziologic şi social. 
-radioterapia. Efectul radioterapiei externe asupra disfagiei se instalează lent şi nu este de durată 
(vindecarea esofagitei radice se face cu stenoză, dilatarea endoscopică poate fi riscantă); asocierea cu 
chimioterapia sistemică sumează efectele toxice ale ambelor metode. 

Brahiterapia endocavitară (plasarea unei surse cu energie înaltă, capsulă cu iridium 15Gy în stricta 
vecinătate a tumorii, sub control fluoro- sau endoscopic) nu are efecte sistemice, are efect simptomatic 
mai rapid şi de durată asupra disfagiei decât iradierea externă, comparabil terapiei tumoricide prin 
laser. 

-terapia endoscopica interventionala grupează o multitudine de tehnici dedicate eliminării disfagiei. 
-protezarea esofagului se poate realiza cu stent din material plastic, metalic sau compozit. Cea mai 
eficientă este protezarea cu stent metalic autoexpandabil, proteză ce se introduce sub formă 
complimată pentru ca după plasarea “călare” pe stenoza neoplazică să realizeze un lumen eficient; 
proteza este mai stabilă ca poziție în timp şi mai greu de compromis prin înglobarea în creşterea 
tumorală (overgrowth), respectiv pierderea libertăţii lumenale (ingrowth) sau impactare alimentară. 
Protezarea este o metodă simplă, se practică sub sedare iv. şi anestezie locală orofaringiană; are 
eficiență imediată în suprimarea disfagiei (95%) dar efectul simptomatic este mai scurt decât cel al 
brahiterapiei; are riscuri reduse (5-20%) şi este puţin costisitoare în raport cu alte metode paliative. 
Este optimă pentru tumori mediotoracice infiltrative şi eficientă pentru obstructia unei fistule 
esotraheale; stentarea stenozei maligne limitate poate fi facilitată prin recalibrarea temporară a 
lumenului (dilatatie endoscopica ori laserterapie) sau plasarea stentului pe ghidul unui fir metalic sub 
control radiologic. Protezarea este imposibilă tehnic sau ineficientă pentru: localizările 
faringoesofagiene, stenozele toracice multiangulate (dilatatia endoscopică şi autoexpandarea stentului 
sunt imposibile) şi tumorile esocardiale (stentul migrează frecvent în cavitatea gastrică; creşterea 
tumorală are ca efect angularea jonctiunii, încât proteza tinde să se orizontalizeze şi lipsa de declivitate 
face ca rezultatele funcționale să fie nesatisfăcătoare). 

-terapia endoscopică tumoricidă utilizează o multitudine de mijloace fizico-chimice pentru a realiza 
distructia locală a țesutului tumoral; majoritatea indicatiilor sunt pentru tumorile scurte. Dezideratul 
este distructia selectivă a țesutului tumoral dar există un compromis: cu cât distructia tisulară este mai 
profundă cu atât efectul oncologic este mai sigur dar complicațiile mai frecvente. Se utilizează: 
injectare locală în aria de stenoză tumorală urmată de dilatatie endoscopica (etanol, cisplatină cu gel de 
epinefrina); terapia cu laser Nd:YAG (neodymium: ytrium-aluminium-garnet), complementară sau 
asociată stentării. 

Cancere esofagiene rare 
Daniela E. Dinu, Ioan N. Mates 


Numai 1-2% dintre cancerele esofagiene primitive au altă origine histologică decât epiteliul 
pavimentos nekeratinizat sau cel de tip Barrett. Neoplazia poate apare, ocazional, din orice structură 
parietală; la unele varietăți histologice cazurile se numără cu zecile sau peste sută, alteori sunt de 
ordinul unităţilor. Datorită raritatii acestor cancere este dificil să se acumuleze o experiență clinică şi 
bizareriile histologice determină o mare diversitate a opiniilor asupra etiopatogeniei; în consecință şi 
terapeutica este greu de codificat. 

În general, prezintă un comportament mai agresiv fata de cancerele uzuale; majoritatea sunt 
descoperite în faze avansate (invazie locoregională, limfatică sau sistemică, în funcţie de tropismul 
fiecărei varietăţi) încât supraviețuirea este limitată. 

Disfagia este şi aici simptomul dominant, dar intensitatea ei depinde de: 

-localizarea anatomică a tumorii (mai expresivă la tumorile înalte); 

-situarea tumorii în raport cu straturile peretelui esofagian (uneori invazia muscularei şi a adventicei 
preced disfagia prin obstructie mecanică); 

-aspectul creşterii tumorale (caracterul vegetant este mai frecvent decât cel infiltrativ, fiind responsabil 
de întârzierea prezentării în raport cu stadiul evolutiv). 

Rareori tumorile mari, friabile, ce ulcerează mecanic mucoasa, prilejuiesc hemoragii digestive 
superioase cu intensitate variabilă (manifeste clinic sau oculte). 

Varietatile histologice după origine, incidenţa în cadrul cancerelor esofagiene şi răspunsul terapeutic 
prin comparaţie cu cancerele uzuale sunt rezumate în Tabelul 1. 


Varietate histologică Origine histologică Procent Agresivitate 

Epiteliale 0,2-1 

-Chistadenocarcinom -ductele glandelor tubuloalveolare 

-Carcinom -glandele tubuloalveolare submucoase 

mucoepidermoid -sistemul APUD al epiteliului bazal 

-Carcinoid -celulele argentafine din epiteliul bazal 

-Carcinom cu celule mici 

Limforeticulare -țesutul limfatic al laminei propria | 0,1 +/4++ 

-Boală Hodgkin mucoase 

-Limfom non-hodgkinian 

-Plasmocitom 

Melanom malign -melanocitele mucoasei 0,3-0,5 +++ 

Sarcoame -tesutul mezenchimal 0,5 + 

Neclasificate 

-Carcinosarcom -metaplazia celulelor fuziforme 0,3-2,4 +/- 

(pseudosarcom) ale cancerului scuamos? SP 

-Chorioepiteliom -diferențierea şi/sau excepțional 
metaplazia adenocarcinomului? 


umorile sarcomatoase reprezintă în practica chirurgicală 1-1,5% dintre cancere; în stadiu 
T 1 t t t h lă 1-1,5% dintr tadiul 


evolutiv locoregional prezintă un comportament biolologic relativ favorabil terapiei chirurgicale. Se 
prezintă ca masă tumorală polipoidă în submucoasă, cu creştere lentă; 50% ulcerează mucoasa, se 
necrozează, sângerează sau ocazional perforează. Aspectul şi volumul deosebit al tumorii atrag atenția 
asupra unei tumori sarcomatoase şi nu epiteliale; diagnosticul endobioptic este de obicei incert datorită 
necrobiozei la sarcoamele pure şi caracterelor histologice mixte la carcinosarcoame. 

Pseudosarcomul este o tumoră solidă, adesea voluminoasă, polipoidă cu bază de implantare 
largă, ce se proiectează către lumen. 
Sarcoamele sunt adevăratele cancere cu origine mezenchimală; majoritatea sunt leiomiosarcoame, 
fibro- sau rabdomiosarcoame sunt rare, celelalte varietăţi sunt excepţionale. 

Carcinosarcomul este o tumoră rară, cu caractere histologice mixte; în fapt, termenul de 
pseudosarcom are practic aceeaşi semnificație, reprezintă un carcinom scuamos ce acoperă metaplazia 
celulelor fuziforme, motiv pentru care mimează evoluţia cancerului scuamos. 

Originea reală a elementelor sarcomatoase la cancerele polipoase este încă controversată. 
Evoluţia în submucoasă, invazia mai târzie a muscularei şi tropismul limfatic mai puţin accentuat 
determină un răspuns mai favorabil al tumorilor sarcomatoase cu evoluție locoregională la rezectie 
chirurgicală decât la radioterapie. 

Adenocarcinomul de jonctiune esogastrica 
Rodica D. Birla 


Adenocarcinomul (AC) de jonctiune esogastrică (JEG) reprezintă o entitate aparte cu o rata de 
creştere alarmantă in lumea vestică şi în ultima vreme si la noi. În anul 2000 Organizația Mondială a 
Sănătății şi Agenţia Internațională pentru Cercetarea Cancerului stabilesc următoarele criterii de 
încadrare a acestei afecțiuni: 

- Adenocarcinoamele ce străbat JEG sunt denumite adenocarcinoame de joncțiune esogastrică fără a 
tine seama de locul cu volum tumoral mai mare; 

- Adenocarcinoamele localizate în întregime deasupra JEG sunt considerate adenocarcinoame 
esofagiene; 

- Adenocarcinoamele localizate în întregime sub JEG sunt considerate adenocarcinoamele gastrice 
proximale sau corporeale în funcţie de mărimea lor. 

Carcinomul scuamocelular ce apare la nivelul JEG este considerat carcinom al esofagului 

distal chiar dacă străbate joncţiunea. 
Având în vedere clasificarea TNM (UICC), adenocarcinoamele de joncțiune sunt clasate ca entități 
diferite: adenocarcinomul dezvoltat pe esofag Barrett este încadrat drept un cancer esofagian, iar 
adenocarcinomul de cardie şi cel subcardial drept cancere de stomac. UICC sugerează încadrarea 
adenocarcinoamelor de joncțiune drept cancer esofagian dacă mai mult de 50% din masa tumorală este 
situată la nivelul esofagului şi cancer gastric dacă mai mult de 50% din tumoră este localizată la 
nivelul stomacului. 

Totuşi, aceste tumori sunt considerate împreună drept adenocarcinoame de joncțiune datorită 
particularitatilor clinice şi morfologice similare, ca şi depistarea de cele mai multe ori în stadii 
avansate şi un prognostic infaust comparabil. 

Clasificarea lui Siewert şi Stein este din ce în ce mai acceptată, subliniind heterogenitatea tumorală şi 
necesitatea unei abordări chirurgicale diferite. În 1998, Siewert şi Stein au definit adenocarcinoamele 
de joncțiune ca tumorile al căror epicentru se găseşte în limitele a 5 cm proximal sau distal de JEG. Au 
fost identificate 3 entităţi distincte. 

- tipul I — Adenocarcinoamele ale esofagului distal localizate la 1-5cm deasupra jonctiunii 
esogastrice, dezvoltate pe zone de metaplazie intestinală specializată - esofag Barrett; 

- tipul II — adevărate carcinoame cardiale situate la 1cm proximal şi 2cm distal de joncțiune, 
dezvoltate pe epiteliul cardial sau pe segment scurt de metaplazie jonctionala; 

- tipul III — carcinoame gastrice subcardiale care infiltrează JEG, esofagul distal sau amândouă, 
situate la 2-Scm distal de cardie. 
Încadrarea leziunilor în una dintre aceste tipuri este morfologică şi se bazează pe localizarea anatomică 
a centrului tumoral sau la pacienții cu tumori avansate pe repartizarea masei tumorale. 

Deşi carcinoamele dezvoltate în vecinătatea jonctiunii au câteva caracteristici comune, fiecare 
tip prezintă caracteristici morfologice şi epidemiologice distincte. Pacienţii cu tipul tumoral I prezintă 
frecvent o hernie hiatală asociată şi un istoric lung de boală de reflux gastro-esofagian. Metaplazia 
intestinală ce caracterizează esofagul Barrett este prezentă la 80% dintre pacienţii cu tipul I, 40% la 
tipul II şi 10% la tipul III. 


EPIDEMIOLOGIE 

În SUA, în perioada 1991-2000 fata de 1971-1980 se constată o creştere de 4 ori a incidentei 
adenocarcinoamelor de joncțiune de la 0,6/100.000/an la 2,2 /100.000/an. Incidenta 
adenocarcinomului esofagian şi de joncțiune esogastrică în perioada 1991-2000 a fost de 
4,7/100.000/an, fiind similară cu cea întâlnită în adenocarcinomul gastric 3,4/100.000/an 
Adenocarcinoamul este mai frecvent la bărbaţi, cu vârsta peste 60 ani si cu simptome ale bolii de 
reflux gastroesofagian cu durată variind între o lună şi 40 ani. Pacienţii cu esofag Barrett au un risc de 
apariție al adenocarcinomului de 30-50 de ori mai mare fata de populaţia generală şi de până la 125 la 
cei cu segment lung (>3cm) de esofag Barrett. 
Incidenta adenocarcinomului este limitată la o subpopulatie cu esofag Barrett simptomatic, dar a cărei 
mărime reală este necunoscută şi în proporţie de 95% neidentificată. Prevalenta esofagului Barrett în 

populaţia generală este mult mai mare față de cea depistată prin EDS efectuată pentru simptomatologia 
bolii de reflux gastro-esofagian(10-15%), majoritatea prezentând segment scurt de esofag Barrett 
(64%) şi creşte la 44% la pacienţii cu stricturi esofagiene. 

Marea Britanie are cea mai mare prevalența de esofag Barrett cca 1% din adulţi, iar incidența 
adenocarcinomului în programele de supraveghere a esofagului Barrett este de 0,96% pe an, fata de 
0,4% pe an inUSA; aceste date susţin faptul că această tara este o regiune cu risc crescut de 
adenocarcinom. În USA, adenocarcinomul dezvoltat pe esofag Barrett este mai frecvent la bărbaţii albi 
(white:black ratio 3:1, male: female ratio 7:1). 

In USA, incidenta esofagului Barrett la barbatii, asimptomatici, peste 50 ani este de 25%, iar in 
Japonia 15,7%. Deşi se practică supravegherea endoscopica a esofagului Barrett, adenocarcinomul 
incipient reprezintă încă mai putin de 20% din adenocarcinoamele dezvoltate pe esofag Barrett - 
majoritatea tumorilor prezintă invazie loco-regională fără istoric de esofag Barrett. 


ETIOLOGIE 

Factorii majori de risc implicați în apariţia adenocarcinomului de joncțiune, mai ales pentru 
tipul tumoral I şi II sunt: boala de reflux gastro-esofagian, esofagul Barrett, precum şi obezitatea. 
Carcinogeneza în esofagul Barrett este multifactorială. Refluxul gastroesofagian pare să fie important 
în apariţia esofagului Barrett, dar rolul sau în inițierea carcinogenezei rămâne să fie stabilitit. Dieta, 
stilul de viata, şi substanţele carcinogene mai ales nitrații, ar putea fi importanți in carcinogeneză, dar 
necesită investigare mai profundă. Inhibarea modificărilor inflamatorii induse de reflux, de pildă 
inhibarea ciclooxigenazei, susține perspectiva diminuării carcinogenezei. De asemenea, dieta şi 
modificările stilului de viata utilizate în managementul bolii de reflux pot şi ele ajuta în prevenirea 
carcinogenezei. Modificările moleculare asociate carcinogenezei în esofagul Barrett oferă câteva 
potențiale arii de intervenţie pentru prevenirea cancerului. 


PATOGENIE 

Inflamatia cronică constituie substratul apariţiei metaplaziei intestinale indiferent de etiologie. 
Refluxul gastro-esofagian cronic determină inflamatia şi ulceratia epiteliului scuamos, are daca 
persistă determina apariția metaplaziei intestinale. Epiteliul scuamos devine initial epiteliu columnar 
de tip cardial alcătuit din epiteliu columnar mucinos şi glande mucoase sau mixte muco-oxintice 
înainte de intestinalizare. Persistenta agresiunii şi a inflamatiei cronice transformă epiteliul columnar 
mucinos in fenotip intestinal ca rezultat al reactiei metaplazice secundare. Metaplazia intestinala 
indusă de boala de reflux este de regula de tip incomplet, fiind alcătuită dintr-o mixtură de celule 
caliciforme şi epiteliu columnar mucinos de tip gastric. 

Tulburările de kinetică esofagiană ce apar în timp, sunt secundare fibrozei parietale şi 

antrenează creşterea volumului refluxatului prin incompetenta sfincterului esofagian inferior şi 
scăderea clearence-ului esofagian prin deficit de motilitate esofagiană conducând la un contact 
prelungit al materialului refluxat cu mucoasa esofagiană. 
Metaplazia intestinală reprezintă leziunea precursoare comună adenocarcinomului dezvoltat pe esofag 
Barrett şi adenocarcinomului de cardie; tipul I apare pe segment de esofag Barrett, iar tipul II pe 
metaplazie cardială. Conservarea competenţei sfincteriene limitează apariția metaplaziei intestinale la 
nivelul cardiei, cu posibilitatea apariţiei adenocarcinomului pe segment scurt de esofag Barrett sau 
metaplazie cardială. 

Majoritatea autorilor sunt de acord că secvența patogenică este urmatoarea: boală de reflux, 
metaplazie intestinală, displazie (incompletă, completă), carcinom in situ, apoi invaziv. Actual, 
metaplazia intestinală este considerată cel mai important factor de risc pentru apariția displaziei şi a 
adenocarcinoamelor de joncțiune. Displazia este interpretată ca precursoare a cancerului invaziv, iar 
displazia high-grade este frecvent asociată cu adenocarcinom. De asemenea, refluxul gastroesofagian 
persistent este considerat factor de risc independent pentru malignizarea esofagului Barrett. 


HISTOGENEZA 

Apariţia metaplaziei intestinale se datorează alterării procesului de diferențiere a celulelor 
stem epiteliale multipotente sub influenţa factorilor locali de agresiune şi a procesului de reparare. 
Celulele caliciforme nu caracterizează mucoasa cardială sau fundică; prezenţa lor oriunde în esofag 
este anormală şi constituie elementul diagnostic pentru esofagul Barrett. Din păcate, originea acestor 

celule nu este cunoscută. Celulele stem multipotente pot fi localizate în stratul bazal al epiteliului 
scuamos, mucoasa esofagiană şi/sau glandele şi ductele submucoase, epiteliul cardial, resturile 
congenitale ale epiteliului gastric sau intestinal la nivelul esofagului şi/sau mezenchimul subepitelial al 
esofagului. S-a demonstrat că celulele de origine ale metaplaziei intestinale la nivelul esofagului 
provin din celule care mai degrabă sunt intrinsece esofagului decât stomacului. Există date care susțin 
că ductele glandulare din mucoasa esofagiană contin celulele stem ce se pot diferenţia în epiteliu 
columnar. 

Unii autori sugerează că tranziţia celulelor scuamoase la cele columnare se face printr-o fază 
intermediară sau tranzitionala înainte de intestinalizare. In 1993, Shields a raportat prezenţa unui tip 
distinct de epiteliu multistratificat ce prezintă caracteristici morfologice şi citochimice comune 
epiteliului scuamos şi celui columnar. Prezenţa epiteliului multistratificat pe biopsiile de joncțiune este 
considerat specific pentru boala de reflux gastro-esofagian şi probabil reprezintă un marker histologic 
pentru epiteliul columnar metaplazic indus de reflux în esofagul distal. Este de regulă detectat la 
joncţiunea scuamo-columnară şi des în vecinătatea deschiderii ductelor glandelor submucoase, 
observaţie ce susţine teoria că epiteliul ductelor glandelor submucoase conţine celulele stem ce dau 
naştere epiteliului columnar metaplazic. 

Malignizarea esofagului Barrett 

Deşi esofagul Barrett este considerat ca fiind pricipalul factor de risc pentru apariția 
adenocarcinomului esofagian, totuşi unii pacienţi nu vor evolua niciodată spre cancer. Actual displazia 
este singurul factor de risc unanim acceptat pentru dezvoltarea adenocarcinomului la pacienții cu 
esofag Barrett. Displazia joasă poate fi de ajutor în identificarea pacienţilor care vor evolua spre 
displazie înaltă şi adenocarcinom. Pe lângă displazie, lungimea epiteliului columnar, severitatea 
esofagitei peptice şi factorii genetici au fost implicați în dezvoltarea adenocarcinomului pe esofag 
Barrett. 

Cele mai multe informaţii provin din aspectele histologice ale pieselor de esofagectomie pentru HGD 
sau adenocarcinom invaziv incipient cu sau fără evidență endoscopică de cancer. Adenocarcinomul 
invaziv este asociat cu arii focale sau extinse de HGD. Ariile microscopice cu diferite grade de 
displazie şi sunt de regulă dispuse în mozaic explicând dificultatiile de diagnostic biopsic al 
adenocarcinomului pe esofagul Barrett cu HGD. 

Progresia esofagului Barrett la adenocarcinom esofagian este un proces multistadial ce poate implica 
pl6 (mutatia 9pLOH), p53 (mutatia 17pLOH) şi anormalitati citometrice (4N, aneuploidie). 
Carcinogeneza in esofagul Barrett presupune acumularea unor anomalii genice care duc la 
incapacitatea celulelor de a răspunde propriilor semnale de creştere, ignorarea semnalelor de inhibare a 
creşterii, evitarea apoptozei, replicare necontrolată, angiogeneză susținută. Alterarea genelor 
supresoare tumorale printre care p53 şi p16 sunt evenimente ce apar precoce în secvența metaplazie- 
displazie-adenocarcinom, urmate de pierderea punctelor de control ale ciclului celular şi pierderea 
heteozigozitatii (LOH) — înspecial pentru cromozomul 4 (bratul lung), cromozomul 5q (APC), 
cromozomul 17p (Tp53), cromozomul 18q21.1(DCC). Există studii care arată că pierderea 
heterozigozitatii pentru unele situs-uri genice (DCC, APC, Tp53) sunt evenimente ce apar precoce in 
carcinogeneza esofagului Barrett; în consecință, aceste anomalii ar putea fi considerate potenţiali 
biomarkeri ai progresiei neoplaziei la pacienţii cu esofag Barrett aflaţi în supraveghere endoscopică şi 
histologică. 

Cercetarea expresiei citokinelor proinflamatorii IL-8 şi IL-lbeta, pe parcursul evenimentelor: proces 
inflamator cronic nespecific - metaplazie — displazie — cancer şi corelarea acestora cu modificările 
histologice şi expresia factorului de transcripție NF-kB au arătat că citokinele IL-8 şi IL-1beta pot fi 
crescute la pacienţii cu esofagită şi esofag Barett şi marcat crescute la pacienţii cu adenocarcinom. 
Activarea factorului NF-kB este rar intâlnită in esofagită, dar este puternic exprimată in metaplazia 
Barrett şi în adenocarcinom. Asocierea activării factorului NF-kB cu stimularea creşterii citokinelor a 
fost evidențiată numai la pacienţii cu adenocarcinom. Aceste modele pot juca un rol important în 
supravegherea evoluţiei esofagului Barrett, iar inhibarea căilor de activare a NF-kB/citokine 
proinflamatorii poate reprezenta o ţintă în găsirea unei bune strategii de chemopreventie. 

Studiul anomaliilor genice şi a expresiei proteice ale COX2, PPARgamma, IL-8, HGF, gastrinei şi 
receptorul ei CCK2 în epiteliul Barrett a dus la concluzia că toţi acesti factori sunt supraexprimati în 
esofagul Barrett, sugerând un posibil rol în carcinogeneza pe esofag Barrett. Analiza activității NF-kB 

in esofagul Barrett cu displazie low grade a dus la constatarea cresterii activitatii acestuia, probabil 
legat de creşterea expresiei IL-8 şi COX2. 


DIAGNOSTIC 

În stadii avansate, simptomatologia este caracterizată prin semnele stenozei esofagiene: 
disfagie progresivă, scădere ponderală, astenie fizică. Deoarece adenocarcinomului de joncțiune în 
stare incipientă este asimptomatic, detectarea în stadii precoce şi curabile poate fi realizată numai prin 
supravegherea endoscopică a esofagului Barrett. 
EDS În cazul tumorilor avansate, EDS permite localizarea precisă a tumorii, de cele mai multe ori 
doar a polului cranial deoarece stenoza tumorală nu permite trecerea endoscopului, iar prin biopsia 
tumorală se realizează studiul histopatologic tumoral.(fig.1) În cazul în care stenoza tumorală este 
franşisabilă, vizualizarea retroflexă a stomacului după distensia cu aer, poate evidenția invazia gastrică 
proximală ceea ce orientează asupra necesităţii interpozitiei intestinale după esofagogastrectomie. 
Metoda stă la baza aplicării preoperatorii a clasificării Siewert. 


Fig. 1 Biopsie tumorală — tumoră ulcerată de JEG 


Biopsierea tumrală pe cale endoscopică permite decelarea tipului histopatologic, a subtipului 
tumoral (intestinal sau difuz conform clasificării Lauren pentru tipul tumoral Siewert II şi HI), a 
grading-ului tumoral, a invazivitatii. Identificarea metaplaziei intestinale pe piesele de biopsie 
endoscopică constituie un argument pentru tipul tumoral I.(fig.2) 


4x. 


În vederea stabilirii conduitei terapeutice, după confirmarea histopatologică a malignitatii se 
impune extinderea explorărilor (echoendoscopie, tomografie computerizată) pentru aprecierea 
stadiului evolutiv. 

Echoendoscopia esofagiană (EUS) este cea mai bună tehnică de determinare a întinderii invaziei 
parietale a tumorii (acuratețe 75-85%) ca şi a adenopatiilor periesofagiene (acuratețe 65-75%). 

In stadiile incipiente, EUS este superioară tomografiei computerizate în ceea ce priveşte aprecierea 
stadiului T şi N, fiind suficientă pentru aprecierea stadiului bolii şi este indispensabilă pentru 
aprecierea oportunității tratamentului endoscopic sau chirurgical. 

Punctia apirativă ganglionară ghidată echoendoscopic trebuie efectuată de rutină la 
pacienţii cu adenopatii periesofagiene propuşi pentru terapie endoscopică. Metastazele ganglionare 
apar precoce şi pot fi prezente la 20% din pacienţii cu tumori incipiente. 

Tomografia cu coerență optică, analogă ultrasunetelor are o rezoluţie de 10 microni, cu 
imagini ale sectiunilor tractului gastrointestinal în timp real. Aceasta, corelată cu proprietățile de 
dispersie a luminii de către mucoasa esofagului Barrett face metoda adecvată diagnosticului 
metaplaziei intestinale şi detectiei HGD la pacienţii cu esofag Barrett. 

Endomicroscopia permite diferenţierea diferitelor tipuri celulare epiteliale in situ, detectând 
modificările celulare şi vasculare ale epiteliului columnar în timpul endoscopiei. Metoda are o 
acuratețe de 97,4% în predicția neoplaziei asociate esofagului Barrett. 

Tranzitul baritat esogastic (TB) De obicei, adenocarcinom incipient rămâne nedepistat prin 
aceasta metodă.În cazul tumorilor avansate, tranzitul baritat eso-gastric evidenţiază stenoza cu 
caractere maligne la nivelul esofagului distal şi a jonctiunii esogastrice, iar utilizarea pozițiilor 
speciale (decubit ventral, Trendelenburg) prin evidentiererea defectelor de umplere, poate evalua 
extinderea tumorii la nivelul polului superior gastric. Tranzitul baritat esogastric permite aprecierea 
întinderii leziunii la nivelul esofagului distal şi a polului superior gastric ajutând la planificarea 
preoperatorie a extinderii rezectiei esogastrice şi la stabilirea căii de abord. 

Tomografia computerizată toraco-abdominală cu substanță de contrast este metoda 
standard de apreciere a stadiului evolutiv al bolii. Este utilă în stabilirea preoperatorie a rezecabilitatii 
la pacienții cu tumori avansate, pentru aprecierea invaziei structurilor vecine jonctiunii esogastrice 
(diafragm, pilieri diafragmatici, aorta abdominală), pentru stabilirea extinderii tumorale în înălțime la 
nivelul esofagului, pentru detectarea adenopatiilor mediastino-abdominale, ca şi a metastazelor 
viscero-peritoneale. 

CT-PET este extrem de folositoare în detectarea metastazelor ganglionare mediastinale sau 
abdominale de dimensiuni mici şi a metastazelor hepatice sub lcm, ca şi pentru identificarea 
recurentelor tumorale postoperatorii. De menționat că PET face distincția între ganglionul inflamator 
şi cel metastatic. 

Laparoscopia diagnostică previne la 20% dintre pacienţii cu tumori avansate laparotomia 
inutilă.(104) Metastazele peritoneale şi cele hepatice cu diametrul sub 1cm nu pot fi detectate prin 
tomografie computerizată abdominală, de aceea efectuarea unei laparoscopii diagnostice mai ales la 
pacienţii cu tumori de JEG de tipul III avansate local, dar posibil rezecabile după bilanțul diagnostic 
preoperator, poate evidenția prezența acestora, permitând o încadrare corectă dpdv al stadiului evolutiv 
şi consecutiv aplicarea unui protocol terapeutic adecvat. 

Biopsia nodulilor de însămânţare peritoneală sau a metastazelor hepatice subcapsulare pot 
certifica stadiul IV de evoluţie al bolii. Prezenţa colecţiilor lichidiene în fundul de sac Douglas impune 
recoltarea acestora pentru examen citologic. Lavajul peritoneal efectuat după explorarea amănunțită a 
cavității peritoneale, poate detecta chiar în absența însămânțărilor metastatice peritoneale 
macroscopice sau a ascitei prezenţa celulelor atipice mai ales la pacienţii cu tumori ce au invadat 
seroasa sau organele vecine. 

Dacă boala generalizată este documentată prin celelalte mijloace diagnostice, laparoscopia 
diagnostică nu are valoare, pacienții necesitând un protocol terapeutic paleativ radiochimioterapic. 


TRATAMENTUL CHIRURGICAL 

Raționamentul esofagectomiei ca terapie optimă pentru esofagul Barrett cu HGD 
Tratamentul optim la pacienţii cu HGD, fără evidența adenocarcinomului invaziv endoscopic sau 
biopsic rămâne controversată. Supravegherea endoscopică a HGD până în momentul confirmării 
adenocarcinomului nu garantează curabilitatea bolii. 

HGD constituie una dintre indicaţiile de rezectie esofagiană. Detectarea precoce a 
transformării neoplazice a metaplaziei Barrett înainte de debutul simptomelor obstructive conferă cea 
mai bună şansă de vindecare. Pacienţii cu diagnosticul endoscopic de HGD pot avea deja un 
adenocarcinom nedepistat. Unele studii au aratat o incidenţa adenocarcinomului invaziv de 50-73% 
pe piesele de esofagectomie la pacienţii diagnosticati endoscopic cu esofag Barrett cu HGD. 

Prevalenta crescută a adenocarcinomului în piesele de esofagectomie pentru HGD se 
datorează faptului că protocoalele de biopsiere endoscopică nu sunt suficient de riguroase pentru a 
exclude prezența adenocarcinomului înaintea tratamentului chirurgical. Susţinătorii esofagectomiei 

utilizează aceste date pentru a justifica rezectia. Având in vedere morbiditatea şi mortalitatea asociate 
esofagectomiei şi că transformarea HGD în adenocarcinom apare doar la 19-26% dintre pacienţi, unii 
recomandă o abordare selectivă, rezervând esofagectomia pentru pacienții cu cancer incipient 
evidenţiat prin supraveghere endoscopică. 

Principala critică a esofagectomiei este morbiditatea şi mortalitatea semnificativă. În efortul de 
a reduce aceste inconveniente, în centre cu experienţă în chirurgia esofagiană s-a introdus chirurgia 
minim invazivă: laparotomia a fost inlocuită de laparoscopie, iar toracotomia de toracoscopie, pentru a 
reduce trauma operatorie. Esofagectomia minim invazivă este acum o alternativă atractivă pentru 
pacienţii cu HGD, deoarece în aceste centre, mortalitatea postoperatorie la pacienţii cu esofagectomie 
minim invaziva este de 1,4-4% faţă de 5-11% prin tehnica clasică, iar durata medie de spitalizare este 
de 7-9 zile. 

După ce HGD este confirmată de 2 histopatologi, pacientului i se oferă posibilitatea de 
rezectie esofagiană în situaţia în care pacientul este tânăr şi prezintă HGD multifocală, segment lung 
de esofag Barrett cu anormalitatii mucoase — stricturi, ulcer, noduli — şi risc chirurgical redus. 
Tratamentul chirurgical trebuie efectuat într-o instituţie cu o mare experiență în chirurgia esofagiană, 
în care mortalitatea postoperatorie este mai mică de 5%. 

Oportunitatea intervenţiei precoce şi a vindecării într-o boală cu potenţial letal poate depăşi 
riscurile chirurgicale în această situaţie. La pacienţii cu esofag Barrett cu segment scurt reevaluarea la 
fiecare 3-6 luni poate fi o alternativă. Pacienţii cu HGD la examinări endoscopice repetate care nu sunt 
candidați pentru tratamentul chirurgical datorită vârstei sau bolilor asociate, pot beneficia de terapie 
ablativă endoscopică în combinaţie cu inhibitori ai secreției gastrice. 


TRATAMENTUL ADENOCARCINOMULUI INCIPIENT 

Riscul de metastaze ganglionare la pacienții diagnosticati cu adenocarcinom limitat la 
mucoasa (pTlm) este absent, de aceea tratamentul acestor pacienți constă în ablatia endoscopica a 
epiteliului columnar ce include şi aria tumorală. În schimb, adenocarcinomul care a invadat 
submucoasa (pTlsm) prezintă un risc de 18-50% de metastazare ganglionară. In concluzie, procedeele 
chirurgicale limitate, fără limfadenectomie, nu par să fie adecvate la pacienții cu invazia submucoasei, 
invazia submucoasei depistată echoendoscopic constituie una dintre contratindicatiile metodelor 
ablative. 

Tratamentul standard este reprezentat de rezectia esogastrică cu limfodisectie abdomino- 
mediastinală. Rezectia extinsă la pacienții cu tumori precoce (T1) este discutabilă datorită 
complicatiilor postoperatorii şi a efectelor secundare pe termen lung — mai potrivită pare să fie rezectia 
esofagului distal, a JEG şi a 2/3 proximale ale micii curburi şi a fornixului gastric cu prezervarea 
nervilor vagi şi limfadenectomie abdomino-mediastinală în bloc prin abord abdominal şi frenotomie 
radiară perihiatală. Restabilirea continuității digestive se realizează prin interpozitie jejunală 
isoperistaltică retrocolică şi retrogastrică. (procedeul Merendino) (fig.3) Procedeul chirurgical are o 
morbiditate şi mortalitate scăzute conferind şansa de vindecare la mai mult de 90% dintre pacienți. 


Fig.3 Procedeul Merendino 


De asemenea, abordul minim invaziv pare să fie o alternativă atractivă pentru pacienții cu tumori 
incipiente. 

Esofagectomia minim invazivă prezintă o morbiditate postoperatorie mai redusă (1,4%) in 
comparaţie cu procedeele clasice, cu o recuperare mai rapidă a pacienților (media de spitalizare - 7 
zile) , ceea ce face ca metoda să poată fi aplicată unui număr mai mare de pacienți. Abordul minim 
invaziv a fost utilizat pentru pacienții la care tactica chirurgicală a stabilit necesitatea esofagectomiei, 
reconstrucția urmând a se face prin ascensionarea tubului gastric transmediastinal. Iniţial s-a utilizat 
abordul laparoscopic transhiatal la pacienții cu tumori mici sau HGD, dar acest abord a evoluat rapid 
odată cu introducerea abordului toracoscopic drept video-asistat atât pentru mobilizarea esofagului cât 
şi pentru limfodisectie cât mai completa. 

Tehnica combinată laparoscopică şi toracoscopică reprezintă procedeul preferat de către 
autori. EDS esofagogastroduodenală este efectuată pe masă pentru evaluarea finală a localizării 


reconstrucţia cu tub gastric nu este posibilă se renunţă la procedeul minim invaziv. 


TRATAMENTUL ADENOCARCINOMULUI INVAZIV 

Adenocarcinomul de JEG este una dintre cele mai dificile neoplazii de tratat. În ciuda 

supravegherii endoscopice a esofagului Barrett, cel mai frecvent adenocarcinomul se diagnostichează 
în faze avansate când tumora a invadat musculara proprie şi adventicea, chiar şi organele vecine sau 
are metastaze ganglionare. Circa 20% dintre pacienţi au tumori nerezecabile datorită metastazelor la 
distanță sau condiției medicale precare în momentul diagnosticului. 
Alegerea tratamentului trebuie să tina cont de tendinţa carcinoamelor de joncțiune eso-gastrica de a se 
extinde în axul longitudinal, la nivelul submucoasei şi de posibilitatea implicării ganglionilor limfatici. 
Dacă boala este localizată, rezectia tumorală RO cu limfodisectie abdomino-mediastinală este 
considerată terapia optimă, deoarece ea conferă cea mai bună şansă de vindecare şi îndepărtează tot 
epiteliul cu potential malign. Intervenţia cu viză radicală este indicată în absența metastazelor viscero- 
peritoneale, a adenopatiilor suprapancreatice, mezenterice superioare, paraaortice, a infiltratiei seroasei 
şi a diseminării ganglionare extracapsulare. Piesa rezecată trebuie să includă pentru tipul tumoral I 
esofagul toracic şi abdominal împreună cu mica curbură gastrică, iar pentru tipul tumoral II şi III 4- 
6cm din esofagul situat deasupra tumorii, stomacul în întregime, marele epiploon şi splina. Pentru a 
minimaliza riscul marginilor de rezectie invadate unii autori propun o rezectie la nivelul esofagului de 
până la 10cm deasupra polului superior al tumorii, deoarece reducerea acestei distanţe se corelează cu 
frecventa recurenţă locală. 

Prevalenta metastazelor ganglionare la pacienții cu adenocarcinoame submucoase este mare 
datorită bogăției limfaticelor din lamina proprie a esofagului. Studiile limfografice au arătat că 
principalele căi limfatice pentru cancerele esofagului inferior sunt cranială spre mediastin şi caudală 
de-a lungul axului celiac, în timp ce cancerele cardiale şi subcardiale invadează preferenţial axul 
celiac, hilul splenic şi ganglionii paraaortici.(fig.4) 


Fig.4 Limfodisectia pe grupe ganglionare 


Limfadenectomia cuprinde ganglionii mediastinali inferiori, paraesofagieni, paracardiali, 
perigastrici, celiaci, din hilul splinei şi din pediculul hepatic. Metastaze în ganglionii mediastinali 
inferiori pot prezenta până la 40% dintre pacienţii cu adenocarcinom de joncțiune esogastrica. 
Limfodisectia extinsă este necesară chiar şi în stadii incipiente cu pNO deoarece se pot detecta prin 
metode IHC micrometastaze ganglionare — astfel se explică o mai bună supraviețuire dupa 

limfodisectiile extinse in absenta metastazelor ganglionare, iar pentru tumorile avansate limfodisectia 
mediastinala extinsa permite o stadializare corecta a bolii $i poate preveni recurenta locala, mai ales la 
pacienții în stadiile II şi HI. 

Unii autori consideră necesar pentru rezectia RO excizia a cel putin 15 ganglioni limfatici şi 
5cm de esofag de aspect normal proximal de tumoră. Aceste obiective trebuie îndeplinite oricând este 
posibil, dar trebuie subliniat fapul că prezența a mai mult de 6 metastaze ganglionare (N2-N3) 
influenţează decisiv rezultatele în ceea ce priveşte supraviețuirea la distanță. 

Splenectomia de principiu, propusă ca metodă de facilitare a limfadenectomiei de-a lungul arterei 
splenice şi la nivelul hilului splinei, creşte morbiditatea — în special prin complicaţii infecțioase şi nu 
îmbunătăţeşte supraviețuirea la distanță. 

Splenectomia trebuie rezervată cazurilor cu invazie tumorală directă a hilului splenic sau când 
sunt prezente mase ganglionare metastatice de-a lungul arterei splenice. 

Abordul toracic stâng (Adam şi Phemister, 1938; Churchill şi Sweet, 1942) a fost primul şi rămâne 
abordul standard pentru JEG. În tumorile de JEG se poate practica eso-gastrectomia polară superioară 
cu anastomoză eso-gastrică intratoracică tip Sweet pe cale transtoracică stângă cu frenotomie. Este 
condiționată de rezectia gastrică la cel putin 5cm distal de tumoră pentru a obţine RO. Este metoda cea 
mai putin traumatizanta, fiind indicată la pacienţi tarati sau în vârstă cu contraindicatii pentru 
intervenţii mai extinse, abord abdomino-transtoracic stâng sau  toraco-freno-laparotomie. 
Dezavantajele acestei tehnici constau în: incidența mare a refluxului gastroesofagian legată de 
procedeul de reconstrucţie şi de lipsa de radicalitate oncologica în ceea ce priveşte limfodisectia. 
Toraco-freno-laparotomia deşi larg utilizată în trecut pentru abordul tumorilor de JEG datorită 
expunerii bune asupra esofagului distal, cardiei şi a stomacului, creează o instabilitate a rebordului 
costal, iar frenotomia adaugă deteriorări importante ale mecanicii respiratorii. Este considerată o cale 
de abord excepţională rezervată unor tumori voluminoase, infiltrative la pacienții cu o stare biologică 
bună. 

Inciziile separate abdominală şi toracică stângă sunt preferate deoarece oferă un câmp operator 
suficient conservând integritatea rebordului costal şi a diafragmului, dar practicarea unei anastomoze 
eso-jejunală intratoracică expune pacientul la riscul de fistulă intratoracică cu potenţial letal. 

Clasificarea Siewert este importantă pentru alegerea strategiei chirurgicale. În cazul 

adenocarcinomului de JEG tipul I este indicată o esofagectomie subtotală datorită probabilității de 
invazie submucoasă esofagiană cu rezectia micii curburi gastrice. Tipul tumoral II şi III necesită 
gastrectomie totală extinsă pe cale abdomino-transhiatală subdiafragmatică sau abdomino- 
transtoracică. 
Pentru tipul tumoral I cu tumori de dimensiuni mici se poate practica esofagectomie transhiatală cu 
rezectia micii curburi gastrice pe cale abdomino-cervicală cu anastomoză eso-gastrică cervicală, 
procedeul întrunind avantajele invocate de Orringer: tranşa esofagiană proximală este situată la mare 
distanță de tumoră, reducerea traumatismului operator prin evitarea deschiderii toracelui, plasarea 
anastomozei în regiunea cervicală unde fistula anastomotică, dacă apare, este uşor accesibilă şi nu are 
risc vital, reflux gastro-esofagian minim sau absent. Procedeul este bine tolerat, chiar şi de pacienţii cu 
rezervă cardio-respiratorie redusă, iar supraviețuirea la distanță este similară cu cea după 
esofagectomia transtoracică. 

In acest procedeu nu există nici o manevră specifică pentru ridicarea țesutului ganglionar din 
mediastinul posterior. Această abordare limitează rolul chirurgiei la îndepărtarea tumorii primare 
urmând ca terapia complementară radiochimioterapia postoperatorie să distrugă focarele sistemice. 
Abordarea evidenţiază conceptul de determinism biologic, evoluția pacientului după tratamentul 
chirurgical este determinată de momentul diagnosticului şi de faptul că scopul tratamentului 
chirurgical este de rezectie a tumorii primare. Metastazele ganglionare sunt considerate markeri 
absoluti ai bolii sistemice, iar limfodisectia sistematică nu este benefică. Supravietuirea comparabilă 
după rezectia tumorală pe ale abdomino-transhiatală fata de o rezectie extensivă in bloc constituie un 
argument pentru acest tip de abordare. 

Esofagectomia subtotală transtoracică cu rezectia micii curburi gastrice standard şi 
limfodisectie abdomino-mediastinală (procedeul Yvor Lewis) este necesară mai ales la pacienţii cu 
invazie transmurală parietală (T3) pentru a obţine rezectia RO, dată fiind extensia neoplazica 
submucoasă la nivelul esofagului în sens cranial.(fig.5) 

Fig.5 Esofagectomie subtotală cu rezectia micii curburi pe cale abdomino-toracica dr. 


Toracotomia dreaptă conferă posibilitatea unei rezectii mai înalte la nivelul esofagului, spre 
deosebire de toracotomia stângă unde raportul esofagului cu crosa aortei impune descrucişarea 
aortoesofagiană cu menajarea nervului recurent stâng şi a canalului toracic, iar restabilirea 
continuității digestive este îngreunată de prezenţa crosei aortei. Dezavantajele acestui procedeu 
constau în complicaţii pulmonare mai frecvente, secundare tulburărilor respiratorii induse de prezența 
toracotomiei, iar localizarea mediastinală a anastomozei esogastrice poate determina complicații dificil 
de rezolvat. 

Deşi frecvenţa fistulelor anastomotice după procedeul Yvor Lewis este mai mică de 5% 
acestea au risc vital şi sunt mai greu de tratat decât fistulele anastomotice cervicale. Frecvent, drenajul 
acestora este incomplet, necesitând reinterventie pentru soluționarea mediastinitei. 

Principiul rezectiei în bloc (Skinner) se bazează pe teoria clasică a carcinognezei ce susține 
originea unifocală a celulelor canceroase, care după o perioadă de multiplicare se extinde pe cale 
limfatică sau hematogenă. Rezectia curativă aplică principiul rezecţiei in bloc a ţesuturilor 
peritumorale: esofagul împreună cu pericardul şi pleura mediastinală adiacente esofagului, 
mezoesofagul posterior incluzând venele lombare care se unesc la acest nivel pentru a forma vena 
azygos, canalul toracic şi vasele esofagiene, diafragmul din jurul hiatusului esofagian. Limitele de 
rezectie acceptate sunt 10cm supra şi subtumoral. 

Metastazele ganglionare la acest nivel detectate prin examen extemporaneu contraindică 
rezectia în bloc , impunând o rezectie paleativă. Rezectia in bloc îndepartează tumora acoperită pe 
toate suprafeţele de un strat de țesut normal; se îndepartează un segment mai lung din tractul digestiv 
pentru a încorpora in piesa de rezectie diseminarea tumorală submucoasă, încluzând rezectia a 2/3 
proximale ale stomacului. Limfodisectia abdomino-mediastinală este inclusă, utilizând o tehnică de 
excizie in bloc a ganglionilor regionali potential interesați. Procedeul este susținut de beneficiul 
limfodisectiei asupra supraviețuirii la distanță. 

La pacienții cu tipul I/II, extinderea invaziei esofagiene reprezintă factorul decizional în 
alegerea abordului chirurgical pentru obţinerea unei rezectii RO. Se pare că atât tipul histologic al 
tumorii cât şi stadiul tumoral condiționează înălțimea rezectiei la nivelul esofagului distal. Pentru 
tumorile de tip intestinal (Lauren) este suficientă rezectia a 4cm supratumoral la nivelul esofagului, 
în schimb pentru tipul difuz sunt necesari 6-8cm pentru obţinerea rezectiei RO. La pacienții cu tumori 
în stadiul TNM I şi II, gastrectomia totală extinsă pe cale abdomino-transhiatală subdiafragmatica 
poate realiza tranşe esofagiene neinvadate tumoral. 

În schimb, pentru tumorile în stadiul III este necesară rezectia a 6cm supratumoral pentru a 

obţine margini neinvadate tumoral, necesitând abord toracic. Este bine documentat faptul că lungimea 
marginilor supratumorale măsurate pe piesele de rezectie reprezintă doar 50% din lungimea 
corespunzătoare măsurată in situ înainte de rezectia completă. De aceea, decizia intraoperatorie asupra 
extinderii rezectiei pe esofag trebuie să aibă în vedere faptul că rezectia trebuie să fie considerabil mai 
mare decât cea care se va obţine pe piesa operatorie. 
Unii autori utilizează pentru tipul tumoral II esofagectomia toracică transtoracică în bloc cu 
gastrectomie totală şi limfadenectomie abdominală cu restabilirea continuității digestive prin 
interpozitie de colon (procedeul Moreno-Gonzales), intervenție de mare amploare, fiind recomandată 
în mod excepţional datorită riscului operator deosebit.(fig.6) Totuşi, se pare că esofagectomia nu oferă 
avantaje fata de gastrectomia totală extinsă dacă rezectia tumorală este realizată. 

Fig.6 Gastrectomie totala cu esofagectomie subtotala pe cale abdomino-toracica dr. 


În tumorile JEG extinse, dar rezecabile la pacienţi ce nu pot suporta o toracotomie, pentru 
tipul tumoral I/II se recomandă gastrectomie totală cu esofagectomie distală pe cale abdomino- 
transhiatală subdiafragmatică cu anastomoză pe ansă în Y în scop paleativ. Expunerea esofagului 
inferior se poate realiza prin sectionarea bilaterală a stâlpilor diafragmatici (procedeul Hill).(fig.7) 


Fig.7 Gastrectomie totală cu esofagectomie distală pe cale abdomino-transhiatală (procedeu Hill) 


TERAPIA ADJUVANTĂ 

In adenocarcinoamele de joncțiune esogastrică avansate local, frecvența mare a metastazelor 
ganglionare (77.6%) mai ales la tipul tumoral III şi rezultatele nefavorabile la distanță obţinute prin 
intervenţia chirugicală ca unică măsură terpeutică indică necesitatea unei abordări multimodale 
agresive asociată tratamentului chirurgical. 

Se pare că tratamentul combinat radiochimioterapic aplicat postoperator la pacienţii cu rezectii 
RO poate aduce beneficii în ceea ce priveşte supraviețuirea la distanță. Studii comparative au arătat că 
la pacienţii cu tumori avansate local T3 şi adenopatii metastatice, cu rezectii RO, efectuarea 
postoperatorie de chimioterapie cu 5-FU şi Leucovorin concomitent cu radioterapie externă 45Gy timp 
de 5 săptămâni îmbunătăţeşte supraviețuirea medie la 36 de luni fata de 27 de luni la pacienții doar cu 
tratament chirurgical. Supravietuirea la 3ani este de asemenea mai bună la pacienţii cu tratament 
complementar - 50% față de 41% la cei fără tratament complementar. 

Chimioterapia preoperatorie constând în 2 - 3 şedinţe cu Cisplatin (100 mg/m’) şi Fluorouracil 
(5-FU; 800 mg/m?) în perfuzie venoasă continuă timp de 5 zile consecutiv a condus la creşterea 
rezecabilitatii de la 74% la 87% fără a influenţa semnificativ mortalitatea postoperatorie — 5% la 
pacienții cu tratament neoadjuvant față de 4% la pacienţii cu tratament chirurgical primar. Rezutatele 
acestui studiu recomandă utilizarea protocoalelor oncologice având ca bază Cisplatina în tratamentul 
neoadjuvant la pacienţii cu tumori rezecabile de joncțiune esogastrica. 
Criteriile de evaluare ale răspunsului la tratamentul polichimioterapic bazate doar pe măsurarea 
diametrului maxim al tumorii conduc la următoarele situaţii : răspuns complet — dispariţia tuturor 
leziunilor, răspuns parţial — scăderea cu cel puţin 30% a diametrului maxim lezional, progresia bolii — 
creşterea cu cel puţin 20% a diametrului înregistrat la începerea tratamentului sau apariția uneia sau 

mai multor leziuni noi, boală stabilă — modificări minine ce nu pot fi catalogate drept raspuns partial 
sau progresia bolii. 

Studiile comparative privind eficacitatea chimioterapiei  neoadjuvante versus 
radiochimioterapiei neoadjuvante au arătat rate de rezecabilitate RO comparabile (70%), un răspuns 
histopatologic mai complet la pacienții cu radiochimioterapie, creşterea semnificativă a mortalitătii 
postoperatorii 10,2% după radiochimioterapie şi 3,8% după chimioterapie neoadjuvantă, îmbunătătirea 
supraviețuirii la 3 ani la 47% dupa radiochimioterapie față de 27.7% după chimioterapie, rata de 
recurenţă locală la pacienţii cu radiochimioterapie neoadjuvantă. Deşi aceste rezultate preliminarii sunt 
încurajatoare, totuşi radiochimioterapia neoadjuvanta la pacienții cu tumori de joncțiune esogastrică nu 
s-a demonstrat că îmbunătăţeşte semnificativ supraviețuirea la distanță. 


PROGNOSTIC 

Mortalitatea postoperatorie pentru tipul I este de 5% fata de 1,4% pentru tipul I/II. Pacienţii 
cu disfuncţii cardiopulmonare severe par să tolereze mai bine o esofagectomie transhiatală decât una 
transtoracică. Se pare că abordarea chirurgicală nu influențează semnificativ supraviețuirea la pacienţii 
cu rezectii RO. Supravietuirea la 5 ani după rezectiile paleative este sub 1% şi după rezectia RO pentru 
adenocarcinomul invaziv este in medie de 30%. Infiltrarea marginilor proximale de rezectie se 
asociaza cu scaderea supravietuirii la distanta. 

Cel mai important factor de prognostic este prezenta metastazelor ganglionare. Supravietuirea 
la 5 ani dupa esofagectomie pentru tumori incipiente in absenta metastazelor ganglionare este de 
100%, de 43% in prezenta metastazelor ganglionare si de 0-20% la cei cu metastaze ganglionare si 
infiltrare vasculara. 

Prezența metaplaziei intestinală asociată tipului I şi tipul histopatologic (clasificarea Lauren) 
pentru tipul I/II influenţează prognosticul la distanţă: prezenţa metaplaziei intestinală pe piesele de 
esofagectomie se asociază cu o supravieţuire mai bună, iar supraviețuirea la 5 ani este de 0% pentru 
tipul difuz şi de 32% pentru tipul intestinal. 

Tumorile invazive local pot deveni rezecabile după chimio- şi radioterapie. Unele studii 
recomandă în selectarea pacienților cu tumori avansate local pentru chimioterapie neoadjuvantă 
utilizarea depistării unor gene la nivelul mARN; pentru 5-FU: MTHFR şi MAP7, pentru platină şi 
taxani: caldesmon, HER-2/neu ca şi MRPI — multidrug resistance gene. Radio-chimioterapia 
preoperatorie creşte şansa de rezecabilitate la pacienţii cu tumori avansate, fără a fi clar daca aceasta 
influențează mortalitatea. 

La pacienții cu tumori nerezecabile în momentul diagnosticării, care nu răspund la tratamentul 
radiochimioterapic, principalul scop al terapiei este de paliatie a disfagiei şi malnutritiei. Paleatia prin 
dilatatie esofagiană asociată sau nu cu intubare, brahiterapia intraluminală sau by-pass-ul chirurgical 
pot fi utilizate la aceşti pacienți. Supravietuirea medie după tratamentul paleativ este in jur de 6 luni. 

Ulcerul gastroduodenal 
Prof. Dr. E. Bratucu 
Conf. Dr. D. Straja 


Explorarea segmentului gastroduodenal 


Impreuna cu esofagul, stomacul si duodenul constituie segmentul superior al tubului digestiv. 
Odata cu aparitia endoscopiei, explorarea acestor segmente a devenit deosebit de performanta, 
leziunile morfologice fiind precis localizate, iar biopsia oferind diagnosticul de certitudine. Raman 
inca o serie de suferinte functionale ce nu au exprimare morfologica (tulburari de motilitate) si care 
scapa explorarilor endoscopice. Acestea fac obiectul studiilor baritate ale celor de manometrie si PH- 
metrie, ale testelor de evacuare gastrica. 

Astfel, intreaga patologie gastro-duodenala- organica sau functionala- beneficiaza astazi de 
mijloace excelente de investigare, in cadrul carora tehnicile endoscopice detin locul preponderent. Pe 
de alta parte, in domeniul terapeutic, endoscopia si-a extins in mod remarcabil aria de aplicatie. Vom 
prezenta pentru inceput tehnicile specifice de investigare gastro-duodenala, cu indicatiile si limitele 
lor. 

Endoscopia gastro-duodenala 

De la primele fibroscoape introduse in 1958 s-au facut progrese semnificative. Actualmente 
exista doua tipuri de gastroduodenoscoape: cu vedere axiala (in axul fibroscopului) si cu vedere 
laterala (lateral fata de axul endoscopului). In general, examinarile se efectueaza cu endoscoapele 
axiale care permit, ca de altfel si cele lateroaxiale, flectarea varfului cu 180° si chiar mai mult in 
diverse axe (Figl.). Astfel instrumentul poate privi si in spatele sau, reusind sa vizualizeze zonele 
ascunse, greu accesibile, cum sunt fornixul, si marea curbura gastrica. 
Instrumentul poseda o video camera miniaturala la extremitatea distala, 
imaginea fiind proiectata marita pe un monitor. 

Deasemenea are incorporat un sistem de iluminare care se regleaza 
automat, oferind lumina adecvata fiecarui moment al explorarii. In 
sistemele video, chiar si spectrul culorilor este ajustat automat, atenuand 
efectele de reflexie a luminii de catre tesuturi. Unul dintre canalele 
endoscopului este rezervat insuflarii de aer si irigatiei pentru a realiza 
destinderea segmentului explorat si respectiv spalarea lentilelor optice. 

Exista in plus un canal de tratament, prin intermediul caruia se 
efectueaza biopsiile, electrorezectiile, electrocoagularea, tratamentul cu 
laser, injectarea de substante farmacoactive, plasarea de proteze 
transstenotice, catetere bilio-pancreatice, coledocoscop si chiar endoscoape 
dedicate, ”operatorii”, cu doua canale de tratament sau altele ce au 
posibilitatea de efectuare de “zoom” a imaginilor. 

Din aceasta enumerare reiese gama larga de servicii aduse de 
endoscopia gastro-duodenala. In ceea ce priveste duodenul el se exploreaza 
cu axoendoscopul, dar situatiile care reclama abordarea canalelor bilio- 
pancreatice sunt rezervate duodenoscopului cu vedere laterala. 

Metoda este indicata diagnosticarii urmatoarelor situatii: 

- pacientul prezinta o simptomatologie ce sugereaza o participare eso-gastro- 
duodenala- tumorala, ulceroasa sau de orice alt tip 

- toate hemoragiile digestive superioare 

- suferintele stomacului operat 

- colangiopancreatografia retrograda 

Odata stabilit diagnosticul pe cale endoscopica, este obligatorie practicarea uneia sau a mai 
multor biopsii. Biopsia se realizeaza de obicei cu pense tip forceps si mai rar prin periaj abraziv, cand 
se obtine in fapt material pentru examen citologic, nu histologic propriu-zis. 

In ceea ce priveste aspectele de terapeutica endoscopica, endoscopia operatorie gastro- 
duodenala se adreseaza: 

- ulcerului sangerand 


411 


- sub redacţia Eugen Brătucu - 


- tumorilor benigne pediculate, sub 3 cm diametru 

- neoplasmelor gastrice superficiale (“in situ”) 

- tumorilor stenozante 

- achalaziei sau altor tipuri de stenoze benigne 

- extractiilor corpilor straini 

Echoendoscopia foloseste instrumente speciale care au intrat in practica in 1985. 
Transductorul este incorporat in endoscop, acesta ajungand in sectorul digestiv ales pentru a explora: 
esofagul, stomacul, duodenul, rectul. Prin aceasta tehnica se obtin date privind: 

e  stadializarea neoplasmelor 

e aprecierea rezecabilitatii locale 

e extinderea parietala a leziunilor 

e aprecieri privind implicarea organelor de vecinatate: cap pancreatic, coledoc terminal. 

Tot pe cale endoscopica se poate realiza echocardiografia transesofagiana care se asociaza cu 
efectul Doppler constituind o tehnica de diagnostic cardiologic sau de monitorizare cardiaca 
intraoperatorie. 

Endoscopiei i se pot retine si o serie de contraindicatii: 

e pacient cu stare generala precara, aflat intr-o situatie respiratorie sau cardiaca decompensata: 
insuficienta respiratorie acuta, insuficienta cardiaca, infarct miocardic. 
pacient necooperant: marii nevrotici, stari de obnubilare, soc, coma 
esofagita acuta postacaustica 
ulcer gastroduodenal perforat 
anevrism aorta toracica 
Metoda poate fi acompaniata de complicatii notabile: 
perforatii 
sangerari 
complicatii cardio-pulmonare 
stop cardiorespirator 
De retinut de asemenea riscul transmiterii hepatitei virale tip B si a SIDA, in conditiile unei 
pregatiri inadecvate a instrumentului si a unei desinfectii insuficiente. Actualmente, pastrarea in 
imersie completa a endoscopului, in solutie 2% de glutaraldehida sau solutii cu degajare de oxigen, 
asigura o buna protectie impotriva transmiterii acestor afectiuni. 
Teste de evacuare gastrica 

Pana nu demult, studiile de radiologie baritata constituiau singurele posibilitati de explorare 
morfo-functionala ale stomacului. Ele erau completate cu studiile aciditatilor gastrice, asa-numitele 
chimisme gastrice. Actualmente, aria de indicatie a radiologiei s-a extins considerabil in favoarea 
endoscopiei. Radiologia isi pastreaza unele indicatii pentru studiul calitativ (orientativ) al evacuarii 
gastrice. In dorinta de a obtine indicatii cat mai exacte privind aspectele functionale ale patologiei 
gastrice s-au imaginat o serie de explorari ce permit obtinerea de date asupra motilitatii tubului 
digestiv si, in special, a sectorului eso-gastro-duodenal. Astazi s-a conturat o intreaga grupa de 
patologie functionala a tubului digestiv, ca rezultat al tulburarilor de motilitate. Incepand de la esofag 
si terminand cu rectul, oricare din sectoarele tractului alimantar poate fi alterat functional, 
dismotilitatea putand sa creeze alterari notabile ale calitatii vietii, care se traduc prin: greata, varsaturi, 
durere, diaree. 

Tulburarile de motilitate pot fi primare, adica fara substrat organic (histologic) sau pot fi 
secundare unor modificari organice care altereaza functia motorie a tubului digestiv. S-a ajuns la 
concluzia ca tulburarile de motilitate survin intr-o serie de situatii patologice: infectie, agresiune 
alergica sau chimica. Rezulta de aici ca exista o stransa interdependenta intre sistemul motor si nervos 
al tubului digestiv pe de o parte si sistemul imunitar al aceluiasi tub pe de alta parte. Mediatorii 
rezultati in urma oricarui proces inflamator sunt capabili sa interacționeze cu sistemul motor si cu cel 
nervos. 


Pentru intelegerea acestor fenomene suntem obligati sa facem o incursiune in fiziologia si 
fizipatologia neuro-motorie a tractului digestiv, prezentand unele elemente actuale de baza. 
- Tubul digestiv contine cea mai mare cantitate de fibra musculara neteda. El poate fi 
astfel socotit un “voluminos organ contractil” 

- Pe langa inervatia sistemica de origine simpatica si parasimpatica, tubul digestiv poseda 
si un important sistem nervos autonom (enteric nervous system — ENS). Acest sistem se 
comporta ca un microprocesor intramural care creeaza programele motorii solicitate de 
sistemul nervos central si maduva spinarii. Schema ENS nu mai corespunde conceptului 
clasic in care neuronii motori ai tubului digestiv faceau direct sinapsa cu fibrele 
parasimpatice preganglionare. 

Conform noii conceptii, ENS este organizat sa functioneze independent de influxul 
parasimpatic. Circuitele interneuronale sunt deci programate pentru controlul diverselor tipuri de 
activitate motorie; ele elaboreaza programe reflexe sau programe motorii, in functie de imprejurari. 

Aceste programe, odata elaborate iau calea neuronilor motori care reprezinta calea finala 
comuna si de unde pleaca comanda spre musculatura gastro-intestinala. Conceptul clasic ENS este 
asemanat cu un ganglion parasimpatic gigant; era o eroare. Astazi, unii considera ENS drept “ creierul 
intestinului”. Este tot o eroare deoarece nu are nevoie si nu are capacitatea de a invata. In fapt, ENS 
este un ordinator local de mare performanta, care primeste informatiile, le integreaza, elaboreaza 
propriul sau program si isi utilizeaza proprii sai efectori in realizarea acestui program. ENS este format 
din fibre senzitive si motorii, mediatori si receptori, fiind sub influenta ordinatorului central — creierul. 

Pe linga creier si maduva spinarii intervine si sistemul hormonal care participa semnificativ ca 
mesager de informatii pentru celula musculara neteda: motilina, colecistokinina VIP, somatostatina, 
tahikininele, prostaglandinele, substanta P., etc. Rezumind, se poate afirma ca tubul digestiv 
desfasoara doua tipuri de activitati motorii, o activitate contractila ciclica autonoma, in functie de 
repletia segmentului respectiv — este asa — numitul complex motor migrator (CMM) care apare “a 
jeun”, manifestindu — se prin contractii regulate si ordonate ce pleaca de la duoden si parcurge in cca 
90 minute tot intestinul subtire pana la valvula ileocecala. Al doilea tip de activitate contractila este 
numita reactiva sub influenta — influenta este dependenta de interactiunea a trei relee: miscarile 
ionice transmembranale la nivelul fibrei musculare, actiunea sistemului nervos central si controlul 
umoral. 

De ce au fost prezentate aceste aspecte de fiziologie? Pentru motivul ca s-a dorit sublinierea 
rolului major al sistemului nervos autonom (ENS) in aparitia tulburarilor functionale ale intregului 
tract alimentar. Modificarile oricareia dintre structurile care participa la ENS, inclusiv a structurii 
musculare, vor determina un rasunet motor mai mult sau mai putin evident, resimtit de bolnav sub 
forma unui discomfort digestiv. Astfel, ulcerele, gastritele cronice, enteritele cronice, infestarile 
parazitare, etc sunt capabile sa amorseze procese inflamatorii ce altereaza ENS, prin dezorganizarea 
sistemului imunitar al tubului digestiv. Acesta din urma, prin intermediul limfocitelor T si al 
mastocitelor, este capabil sa modifice functional si structural suportul motricitatii ENS. 

Revenind la stomac, acesta indeplineste doua functii importante in digestie: 

- recepteaza alimentele si controleaza evacuarea gastrica la un ritm convenabil pentru a 

permite digestia si absorbtia intestinala; 

- pregateste masa alimentara, desfacand-o in fragmente usor de “devorat” de catre 

enzimele pancreatice. 

Golirea stomacului se face in mod diferit pentru lichide si solide. Astfel, lichidele se evacueaza in 
functie de gradientul presional dintre stomac si duoden, gradient realizat prin aparitia de contractii 
slabe in fornixul si corpul gastric. Solidele sunt evacuate printr-o activitate contractila mai intensa - 
unde peristaltice initiate in jumatatea inferioara a stomacului, care intalnind un pilor inchis realizeaza 
desfacerea complexelor alimentare in chim. Astfel, fragmente de 1-2 mm diametru trec prin pilor, in 
timp ce acele mai mari sunt retinute pentru completarea digestiei. Contractiile slabe ale fornixului sunt 
inhibate de distensia gastrica, determinand relaxarea receptiva a stomacului, ceea ce permite 
acumularea alimentelor in rezervorul gastric. Vagotomia aboleste relaxarea receptiva si determina 
senzatia de plenitudine postprandiala si satietate precoce. 

Asa cum endoscopia gastrica exploreaza modificarile morfologice ale segmentului gastro- 
duodenal, exista o serie de explorari care ofera informatii asupra motilitatii gastrice — teste de 
evacuare gastrica. Acestea sunt indicate in situatiile in care restul explorarilor si in special 
endoscopia nu identifica o cauza organica a tulburarilor gastrice. 

Actualmente sunt in practica urmatoarele teste de evacuare gastrica: 

- radiologia de contrast — valoare limitata 
- teste de evacuare radioizotopica — scintigrafie gastric 

- teste de intubatie 

- manometrie intragastrica 

- electrogastrografie de suprafata 

- tehnici de impedanta electrica 
Scintigrama gastrica 

Pentru un studiu adecvat al evacuarii gastrice este necesara utilizarea de pranzuri mixte, lichid 

si solid, pe care s-a incorporat un radioizotop. Folosind o gamma camera se poate inregistra 
radioactivitatea gastrica. Prelucrate de un computer, informatiile vor fi analizate si interpretate, 
obtinand imagini ale evacuarii la diverse perioade de timp alese. Pranzul administrat trebuie sa fie cat 
mai aproape de normal (500-800 calorii), si sa poata fi ingerat in maxim 15 minute. Inregistrarile se 
fac timp de 3 ore din 30 in 30 minute. Ca radioizotopi sunt folositi Tc 99 m. sulfur coloidal incorporat 
pe albus de ou (pentru studiul fazei solide) si In 111 incorporat in apa pentru faza lichida — utilizand 
un contor (camera) de scintilatie cu cap dublu. Aparatele actuale permit separarea radioactivitatii 
gastrice de cea intestinala si separarea markerilor izotopici datorita sistemului performant al 
calculatorului. Metoda este excelenta prin faptul ca este neinvaziva, confortabila si ofera date 
cantitative privind evacuarea stomacului, fiind deci foarte specifica si sensibila. 


Teste de intubatie 

Aceste teste presupun plasarea de sonde in stomac si duoden si utilizarea drept marker a unor 
coloranti sau a unor radioizotopi. Concentratia acestora fiind cunoscuta, in functie de dilutia lor, se 
poate aprecia si ritmul evacuarii gastrice. Din pacate nu ofera date decat asupra pranzurilor lichide. 
Manometria intragastrica 

Inregistreaza presiunile intragastrice folosind o sonda care inregistreaza modificarile de 
presiune. Metoda nu este de uzanta curenta. Se obtin trasee ale diverselor faze evacuatorii, deducandu- 
se astfel tulburarile motorii si sediul acestora. 

Electrogastrografia de suprafata 

Cunoscuta si sub numele de electromiografie, aceasta metoda utilizeaza electrozi plasati 
epigastric care inregistreaza activitatea mioelectrica a stomacului. Exista si metode de electromiografie 
gastrica directa cu electrozi implantati in peretele gastric, dar aceasta este o tehnica net invaziva, 
rezervata cercetarii. Amplitudinea semnalelor inregistrate reprezinta activitatea electrica a stomacului 
dependenta de intensitatea undelor contractile. Tehnica permite un studiu indelungat, continuu, al 
activitatii gastrice, reusind sa depisteze disritmiile acestuia si modul de raspuns la proba 
farmacodinamica. Se poate investiga astfel raspunsul gastroparezelor la medicatia prokinetica si doza 
necesara penru a corecta tulburarile. 

Tehnici de impedanta electrica 

In mod simplist, rezistenta electrica a abdomenului supraombilical este dependenta de 
continutul gastric si aceasta impedanta poate fi inregistrata. Se ajunge astfel la obtinerea unei curbe ce 
evolueaza in functie de ritmul evacuarii gastrice. Totusi, metoda are valoare doar pentru studiul 
evacuarii lichidelor. 

Radiologia gastro-duodenala 

Metoda este veche si presupune utilizarea de substanta de contrast — sulfat de bariu. Se obtine 
astfel o imagine radiologica a conturului endogastric. Se pun in evidenta atat modificarile intrinseci 
din peretele gastric care altereaza mucoasa, cat si deformarile stomacului si compresiunile din afara. 
Tehnicile moderne folosesc cantitati reduse de substanta opaca, 50-60 ml, care sa muleze mucoasa, 
asociind si distensia aerica a stomacului prin administrarea de tablete efervescente. Se realizeaza astfel 
dublul contrast care ofera detalii net superioare examinarilor clasice. Examenul trebuie sa cuprinda 
intreg stomacul: cele doua curburi si fetele, aspectul faldurilor de mucoasa, sa surprinda defectele de 
umplere si imaginile aditionale (supraadaugate), cat si precizarea tulburarilor de kinetica si evacuare. 
Studiul gastric continua cu examinarea fornixului in pozitie Trendelenburg (masa inclinata cu capul in 
jos) pentru a umple fornixul si a decela o eventuala hernie hiatala sau refluxul gastro-esofagian. In 
continuare se urmareste canalul piloric si apoi duodenul. 

Radiologia este capabila sa depisteze leziunile ulceroase, tumorile benigne si pe cele maligne, 
volvulusul gastric, refluxul gastro-esofagian si hernia hiatala. Ea ramane totusi o metoda inferioara 
endoscopiei pentru ca nu poate realiza examenul bioptic, deci nu poate transa cu certitudine intre 
benign si malign. Totodata, radiologia nu este capabila sa identifice: 

- leziunile de mucoasa tip gastrita atrofica si metaplazie intestinala 
- sursele de sangerare digestiva altele decat ulcerul clasic, tumorile benigne si maligne, cum 
ar fi: 
e gastroduodenita hemoragica 
e angiodisplaziile gastroduodenale 
e sindromul Mallory-Weiss 
e exulceratiile simple tip Dieulafoy 
e ulcere acute plate, "in farfurie” 
e neoplasme in situ 
-  infestarile cu Helicobacter pylori 
Rezulta ca examenul radiologic si-a restrans indicatia in mod notabil, ramand ca o explorare 
orientativa, de ansamblu, dar nu obligatorie. El este capabil sa deceleze: 
- leziunile ce au minim 5 mm si care se exprima prin semiologia radiologica elementara (va 
fi discutata mai departe). 
- modificarile de forma si pozitie ale stomacului ( volvulus, cascada, ptoza) etc. 
- tulburarile de kinetica si evacuare gastrica (aprecieri doar calitative). 

Accentuam asupra faptului ca, totdeauna explorarea radiologica va fi in mod obligatoriu 
urmata de explorarea endoscopica, bineinteles la bolnavii care nu au contraindicatii pentru aceasta 
investigatie. In aceasta ultima imprejurare - imposibilitatea de endoscopie - radiologia devine examen 
obligatoriu. 

Exista cateva elemente de baza ale semiologiei radiologice gastro-duodenale, care trebuie 

cunoscute, ele facand parte din elementele descriptive esentiale ale leziunilor acestui segment: 
- Nisa - constituie corespondentul radiologic al unui crater ulceros sau tumoral si apare pe ecran 
sau film ca o imagine aditionala conturului gastric. Imaginea corespunde patrunderii si retinerii 
bariului in aceasta microcavitate. In general se descriu doua feluri de nise. Nisa ulceroasa (Fig2.), iese 
din conturul gastric depasindu-l, datorita faptului ca ulcerul isi depaseste organul gazda si penetreaza 
in structurile adiacente. Nisa incastrata (descrisa de Haudeck) (Fig3.) este o nisa care nu iese din 
conturul gastric fiind de fapt o nisa in lacuna. Ea este intalnita in cancerele ulcerate. 


Fig2. Fig3. 
Lacuna, sau defectul de umplere este expresia tumorii. Nisa este expresia craterului constituit in urma 
necrozei unei portiuni din neoplasm. Acest tip de nisa in lacuna este caracteristic neoplasmelor ulcero- 
vegetante. Mai exista o serie de elemente ce permit deosebirea dintre o nisa benigna (ulceroasa) si una 
maligna. Dintre acestea importante sunt comportamentul pliurilor in vecinatatea nisei si supletea 
peretelui gastric in acel sector. Astfel, in nisa ulceroasa, pliurile de mucoasa converg spre crater, nu 
sunt intrerupte sau amputate la distanta de acesta. Tototdata, supletea peretelui gastric este pastrata si 
evidenta prin progresia nestingherita a undelor peristaltice in zona ulceroasa. In neoplasm, pliurile sunt 
amputate, nu converg spre nisa, iar zona supra si sub ulceroasa este rigida, nu propaga unda 
peristaltica, comportandu-se ca o "scandura pe valuri”. 

- Lacuna — este un semn radiologic morfologic care consta in defect de umplere cu bariu a unei 
anumite zone. Acest tip de imagine exprima existenta unei tumori benigne sau maligne sau a unui corp 
strain, inclusiv resturi alimentare nedigerate, fragmente celulozice (fitobezoar), ghemuri de par 

(tricobezoar). Lacuna apare in urma imposibilitatii bariului de a ocupa zona locuita de tumora sau 
corpul strain. 

- Stenoza — de asemenea un semn morfologic, constituie expresia unei deformari prin ingustare 
a rezervorului gastric, a canalului piloric sau duodenului. Rarisima la nivelul corpului gastric datorita 
calibrului acestuia, stenoza este insa frecvent intalnita in sectorul antro-piloro-duodenal. Ea poate avea 
origine benigna (postcaustica, ulceroasa, tumori benigne, hipertrofie de pilor) sau maligna (cancer). La 
nivelul cardiei se pot intalni stenoze de aceasi natura, in plus existand si posibilitatea cardiospasmului. 
In timp ce stenozele piloro-duodenale sunt cu precadere datorate ulcerului, stenozele gastrice si cele 
cardiale au neoplasmul drept cauza mai frecventa. In neoplazii, stenoza este acompaniata de rigiditate, 
lacuna, semitonuri si spiculi. 

- Rigiditatea — este un semn radiologic care traduce lipsa de kinetica a unui sector digestiv. Ea 
rezulta in urma pierderii supletei acestui sector prin infiltrare parietala de origine neoplazica sau, mai 
rar inflamatorie. Zona respectiva nu transmite unda peristaltica, comportandu-se ca o “scandura pe 
valuri”: unda se propaga din amonte pana in dreptul zonei rigide si apare sub ea fara ca sa o strabata. 
In plus, zona rigida nu se destinde la compresiunea sub ecran radiologic, iar pliurile sunt sterse sau 
dezorganizate. 

- Semitonul — semn radiologic accesoriu care consta intr-o modificare de tonalitate: intr-un 
sector digestiv se remarca o nuanta intermediara intre opac si transparent. Acest gen de imagine poate 
fi intalnita in leziunile neoplazice, dar si in cele inflamatorii, traducand edemul intraparietal. 


- Spiculii (spini) — imagine sugerand ”dintaturi” unice sau multiple care marginesc o zona 
lacunara sau nisa in lacuna. De cele mai multe ori traduce un neoplasm vegetant exulcerat, cu 
anfractuozitati de suprafata. 


Studiul aciditatii gastrice (chimismele gastrice) 

Pana in urma cu 50 de ani, studiul aciditatii gastrice constituia, alaturi de endoscopie si 
radiologie, unul dintre elementele trepiedului de baza al explorarii gastro-duodenale. Pe masura ce 
endoscopia si-a accentuat performantele, atat radiologia, dar mai ales chimismele gastrice au pierdut 
teren. Ele au incetat sa mai fie explorari de rutina, devenind teste facultative cu valoare orientativa in 
stabilirea diagnosticului. 

Cel putin trei nume de referinta se inscriu in istoria relativ recenta a cercetarii secretiei 
gastrice: Dragstedt, promotorul evaluarii secretiei gastrice nocturne, Kay care a introdus studiul 
debitului acid maximal prin histamino-stimulare si Hollender care a preconizat acelasi studiu prin 
insulino-stimulare. In deceniile 5 — 7 aceste trei tipuri de teste secretorii au constituit parte obligatorie 
in protocolul de explorare al bolnavului ulceros. Rezultatele testelor defineau configuratia secretorie a 
bolnavului si influentau in mod hotarator alegerea tipului de tratament medical si mai ales chirurgical. 
Se stabileau cel putin 5 tipuri secretorii de ulcerosi: 


-  normoaciditate 

-  hipoaciditate 

-  hiperaciditate - de tip neurogen (vagal) 
- de tip gastrinic 
- de tip mixt 


Ce a mai ramas astazi in uzanta practica? Care este locul si valoarea testelor secretorii 
gastrice? Raspunsurile la aceste intrebari ar trebui nuantate, dar in mod cert se poate afirma ca 
indicatiile acestor explorari s-au redus considerabil atat in ceea ce priveste diagnosticul cat si valoarea 
de ghidaj a terapeuticii. Nu mai constituie teste de decizie in diagnostic si in terapeutica. Ele pot oferi 
informatii utile, dar nu decisive, in urmatoarele situatii in care pot fi indicate: 

-  hipergastrinemii produse de hipo sau anaciditate: anemia Biermer, gastrita atrofica 

-  hipergastrinemii care evolueaza cu hiperaciditate: sindromul Zollinger — Ellison, 
adenomatoza multipla endocrina 

- studiul recidivelor ulceroase postoperatorii pentru a aprecia caracterul complex al 
vagotomiei si masa celulara acido-secretorie restanta. 

Metoda clasica de testare a secretiei gastrice permite evaluarea de parametri: cantitatea 
secretiei si aciditatea acesteia. Pentru a atinge aceste obiective este necesara plasarea unui tub 
intragastric, la nivelul antrului, aceasta realizandu-se cu sonda Finhorn sub control radiologic sau 
utilizand tub de politen sub control fluoroscopic. Urmeaza apoi primul timp, de apreciere a secretiei 
bazale prin aspiratie, pana se goleste complet stomacul. Se noteaza cantitatea aspirata, “a jeun” (pe 
nemancate) care in mod normal nu depaseste 300-500 ml. Apoi, timp de o ora, se recolteaza 4 probe la 
interval de 15 minute, notandu-se cantitatile extrase si dozandu-se aciditatile. Aceasta etapa reprezinta 
studiul aciditatii bazale. 

Se continua apoi cu studiul secretiei stimulate. Stimularea vizeaza doua din fazele secretiei 
gastrice: 

- faza gastrica mediata de gastrina si explorata prin testul la pentagastrina sau histamina 
(Kay); 

- faza neurogena (cefalica) mediata vagal si explorata prin testul la insulina (Hollender). 

Testul la pentagastrina utilizeaza adiministrari de 1 — 6 U/ Kgc, intramuscular sau subcutanat 
sau 1 — 6 U/ Kg/ h in administrarile prin perfuzie intravenoasa. Raspunsul secretor incepe la cca 5 min 
de la administrare si atinge nivelul maxim la 40 — 60 min. Se recolteaza prin aspiratie sucul gastric din 
15 in 15 minute timp de 2 ore si se dozeaza acidul. Efectele secundare sunt minime. 

Testul la histamina — se administreaza histamina subcutan (0,04 mg/ Kg) iar pentru prevenirea 
efectelor generale (hipotensiune, rash urticarian pruriginos, cefalee) se pregateste bolnavul cu 
antagonist de H2 receptor care nu modifica raspunsul secretor sau prin administrarea unor produsi 
antialergici de tip Feniramin, Tavegyl. Recoltarea sucului gastric se face pe parcursul a doua ore, tot la 
intervale de 15 minute si se dozeaza aciditatile. 

Testul la insulina (Hollender) — acesta exploreaza faza vagala a secretiei. Hipoglicemia provocata de 
administrarea iv a insulinei este inregistrata hipotalamic. Prin legaturile acestuia cu nucleul dorsal al 
vagului este comandata secretia gastrica. Se practica administrari de 1 — 2 U insulina la 10 Kgc, iar 
recoltarea se continua pe parcursul a doua ore din 15 in 15 min. Insulina se poate administra si 
subcutan, dar raspunsul este mai sarac. 

Indiferent de metoda de studiu a secretiei gastrice, se inregistreaza cantitatile de suc gastric 
apreciindu-se volumul total. Acesta ne intereseaza atat in proba de secretie gastrica nestimulata 
(bazala), cat si dupa histamina, pentagastrina sau insulino — stimulare. Volumele bazale ce depasesc 
500 ml semnaleaza hipersecretia, iar cele de peste 500 ml sunt caracteristice sindromului Zollinger- 
Ellison (mai ales daca s-a recoltat secretia nocturna). Dupa testele de stimulare, volumul secretor 
recoltat in 2 ore nu depaseste la omul normal 500 — 600 ml. Urmeaza dozarea aciditatii. Aceasta 
presupune titrarea acidului liber si a celui total (aciditate libera plus cea combinata cu proteine). In 
general este suficient a cunoaste aciditatea totala atat in probele bazale (nestimulate) cat si in probele 
recoltate dupa stimulare. Tehnica titrarii cu NaOH 1,1 N (N/10) este inca folosita cu succes in absenta 
unui Ph metru. Cantitatea de solutie NaOH (in ml) necesara pentru a ajunge la Ph = 7, reprezinta 
concentratia in ioni de H (exprimata in mEq/l). 

Rezultatele au in vedere calcularea urmatorilor indicatori de aciditate: 

- aciditatea bazala (debitul acid bazal) — reprezinta aciditatea celor 4 probe obtinute inainte 
de stimulare. Se exprima in mEq/h si are valoarea medie normala intre 2 — 5 mEq/h. 

- debitul acid maximal — reprezinta aciditatea totala inregistrata la cele 4 probe recoltate in 
prima ora dupa administrarea stimulului secretogog. La normal media este de 20 mEg/h, cu 
valori maxime pana la 40 mEq/h; 

- debitul acid de varf reprezinta suma a doua aciditati succesive maxime inregistrate la doua 
ore de la stimulare. La normal valorile nu depasesc 6 — 8 mEq/h. 

Dupa aceasta prezentare a elementelor esentiale privind explorarea gastro-duodenala, se 
impun cateva precizari cu viza de sinteza, in incercarea de a contura o linie logica a explorarilor. 
Atunci cand din anamneza se contureaza o suferinta in sfera gastro-duodenala, explorarea initiala 
obligatorie este endoscopia eso-gastro-duodenala. Daca se inregistreaza leziuni la nivelul acestor 
segmente digestive, se vor preleva biopsii pentru examen histopatologic. In fine, in situatia in care 
endoscopia ofera relatii normale sau neconcludente, se impune cercetarea in vederea depistarii unor 
tulburari functionale ale tractului digestiv superior. In acest scop se vor efectua studiile aciditatilor 
gastrice, tranzitul baritat, testele de evacuare si examenul parazitologic. Daca si aceste explorari ofera 

date in parametrii normalului se impune extinderea cercetarii specifice la restul tubului digestiv si la 
glandele sale anexe (intestin subtire, colon, ficat, cai biliare, splina, pancreas). 


A. Ulcerul gastric 

Spre deosebire de ulcerul duodenal cel gastric face o nota aparte. Aceasta nota aparte consta in 
faptul ca potential orice ulcer gastric poate fi de origine maligna. Fie ca este un ulcer benign, 
degenerat neoplazic, fie ca este un cancer primitiv ulcerat, efectul este acelasi. Inca mai persista 
controversa daca ulcerul gastric benign poate degenera sau nu. Acest aspect este poate mai putin 
important. Esentialul ramine acela ca orice ulcer gastric trebuie privit ca un neoplasm ulcerat, pana la 
proba contrarie pe care o aduce sau nu examenul histologic. Daca se accepta aceasta afirmatie, atunci 
erorile de diagnostic si implicit de terapeutica vor fi practic absente. Singurul diagnostic diferential al 
ulcerului gastric este facut in mod practic si pertinent numai cu neoplasmul gastric. In rindurile de mai 
sus s-a dorit sublinierea riscului major de a interpreta un ulcer de configuratie maligna, drept ulcer 
gastric benign. Indiferent de aglomerarea si valoarea informatiilor clinice si paraclinice care inclina 
balanta spre benignitate, ulcerul trebuie privit ca posibil malign. Numai biopsiile endoscopice repetate 
si supravegherea endoscopica sub tratament vor hotari apartenenta reala a leziunii. Aceasta idee 
trebuie sa existe permanent in gindirea medicului care ingrijeste un bolnav cu ulcer gastric. 


1. Patogeneza ulcerului gastro — duodenal 

In discutarea aspectelor de patogeneza ulceroasa se vor aborda atit aspectele privind ulcerul 
gastric, cit si pe cele privind ulcerul duodenal, inrudirea dintre acestea fiind evidenta. Exista totusi 
particularitati care vor fi subliniate. 

Postulatul “ fara acid nu exista ulcer “ este inca acceptat. Intr-adevar, in absenta acidului 
clorhidric nu se inregistreaza ulcere. Dar, hiperaciditatea este doar o conditie necesara. Ea pare sa nu 
constituie insa cauza directa. Se mai poate sustine atunci cu fermitate postulatul “fara acid nu exista 
ulcer“ ?. In ultimii 2 — 3 ani se fac auzite voci autorizate care sustin ca de fapt hiperaciditatea ar fi 
consecutiva ulcerului, acesta din urma precedind si declansindu-l. Clasic insa, se admite ca ulcerul ar 
rezulta in urma ruperii echilibrului dintre factorii agresivi pentru mucoasa, (secretia clorhidropeptica) 
si factorii de aparare ai acesteia. Astfel s-ar explica unele ulcere care apar la indivizi cu aciditati 
normale sau subnormale, care insa poseda probabil, o rezistenta scazuta a mucoasei. Un fapt curios 
este acela ca agresiunea clorhidropeptica se manifesta pe o larga arie a mucoasei, dar leziunea 
ulceroasa are un caracter local izolat. Practic ar trebui ca leziunea sa fie difuza, intr-un sector mai 
intins al teritoriului gastric sau duodenal. Acest aspect localizat este intilnit chiar si in sindroamele de 
hipergastrinemie care sunt acompaniate de stari hipersecretorii cu mult iesite din comun. Ar rezulta 
deci ca pe linga elementul hipersecretie este necesara prezenta unor factori determinanti care sa 
invinga rezistenta mucoasei intr-un loc de minima aparare. Acesti factori determinanti sunt: 

- calitatea si cantitatea mucusului protector 

-  microcirculatia locala 

- rezistenta proprie a celulelor epiteliale la agresiune 
- starea inflamatorie preexistenta a mucoasei. 

Un alt fapt curios si paradoxal este acela ca ulcerul gastric este insotit de aciditati normale sau 
chiar subnormale. Stomacul fiind mult mai obisnuit si mai rezistent la hiperaciditate decit duodenul, ar 
trebui in mod logic ca ulcerul gastric sa fie acompaniat de valori hiperacide net superioare celor 
intilnite in ulcerul duodenal, valori care ar fi capabile sa lezeze mucoasa gastrica. Realitatea este insa 
exact invers. Duodenul, mult mai vulnerabil la acid, reclama insa pentru a fi lezat, hiperaciditati net 
superioare ulcerului gastric. Pe de alta parte marile hiperaciditati din hipergastrinemii care teoretic ar fi 
capabile sa determine ulcere gastrice, se disting prin predilectia constanta a leziunilor pentru duoden. 

In urma acestor considerente ar rezulta ipoteza ca ulcerul duodenal ar fi consecinta directa a 
hiperaciditatii, iar cel gastric ar fi urmarea scaderii rezistentei barierei protectoare. Teoria aceasta este 
destul de simplista si nu este capabila sa lamureasca aspectele “curioase” infatisate anterior. Se poate 
continua cu avansarea unor aspecte curioase in comportamentul ulcerelor: 

- nu exista o concordanta intre intensitatea hiperaciditatii si severitatea evolutiei ulcerului 
- exista hiperaciditati fara ulcer 

- exista ulcere duodenale fara hiperaciditate 

- exista ulcere care se vindeca spontan 

- exista ulcere care, in pofida reducerii masive a aciditatii in urma tratamentului complet 
(antiacid protector), nu se vindeca sau recidiveaza 
- exista ulcere care recidiveaza chiar in conditiile unui stomac operat si devenit astfel hipo- 
anacid. 
Se mai poate sustine atunci cu fermitate postulatul “fara acid nu exista ulcer“ ? In ultimii 2-3 ani se fac 
auzite voci autorizate care sustin ca de fapt hiperaciditatea ar fi consecutiva ulcerului, acesta din urma 
precedindu-l si declansindu-l. Greu de presupus. 

Tot in ultimii ani s-a reusit identificarea unui germene cu afinitate pentru mucus. Acest 
microorganism, Helicobacter pylori, este un germene spiralat, mobil datorita unui flagel, intilnit pina 
acum numai la om si primate. Exista opt alte varietati ale genului Helicobacter, printre care alte trei 
pot fi intilnite la om: H. cineadi, H. fennelliae, H. heilmanii. Restul de 5 sunt proprii animalelor. 
Helicobacter pylori, alaturi de alti germeni colonizeaza mucusul protector al tubului digestiv. Rezultat 
al unei combinatii intre glicoproteine si fosfolipide, mucusul este un gel viscos si elastic, care 
protejeaza epiteliul digestiv si il lubrefiaza. 

Stomacul este bogat in glande de mucus, cu precadere la nivel antral. H. pylori manifesta o 
afinitate deosebita pentru mucus, aceasta bacterie fiind dotata cu un sistem flagelar ce ii permite 
deplasarea in mediul viscos al mucusului. In plus, mediul microaerofil, existent in gelul protector, ii 
convine de minune. Microorganismul, avid de fierul care ii permite dezvoltarea este un mare 
producator de ureaza, metaloproteina ce contine nichel si peptide. Ureaza este capabila sa tamponeze 
mediul acid din jurul germenilor, facind posibila supravietuirea si multiplicarea acestora. H. pylori 
adera la celulele de mucus pentru care are un tropism deosebit si mecanisme enzimatice 
corespunzatoare (adezine). Germenii au fost identificati in toate ariile in care aceste celule sunt 
prezente, inclusiv in zonele duodenala si esofagiana care prezinta modificari de metaplazie gastrica. 

Proprietatea bacteriilor mucofile nu antreneaza modificari ale microclimatului lor. H. pylori nu 
respecta nu respecta acest comportament. El realizeaza in timp transformari ale mucoasei si ale 
mucusului care sunt capabile sa determine o exprimare patologica. Modificarile mucoasei sunt 
datorate: 

- mediului bogat in amoniac rezultat in urma activitatii ureazice (transforma ureea in 
amoniac); 

- alterarea mucusului protector prin activitatea glicosulfatazei microbiene care degradeaza 
glicoproteinele din mucus; 

- eliberarea de citotoxine microbiene; 

-  perturbarea metabolismului celulelor mucipare prin alterarea schimburilor celulei cu 
mediul inconjurator; 

- reactia inflamatorie generata de prezenta germenilor; 

- posibila reactie imunitara declansata de o anumita proteina bacteriana care determina un 
raspuns agresiv al limfocitelor T fata de unele proteine ale celulelor mucipare 

In urma acestor procese locale vor rezulta alterari cantitative si calitative ale mucusului 
protector, cit si modificari semnificative ale PH — ului. Toate acestea vor determina, alaturi de factorul 
inflamator aparitia leziunilor de gastrita si de metaplazie gastrica la nivel duodenal sau esofagian 
inferior. 

Helicobacter pylori nu agreaza decit epiteliul gastric, asa incit prezenta acestui germene la 
nivel duodenal releva aparitia in prealabil a metaplaziei gastrice. In incercarea de a stabili o secventa 
evolutiva a infectiei cu Helicobacter pylori, se poate avansa aceasta succesiune ipotetica: 

- colonizarea mucusului 

- aderarea la mucoasa 

- multiplicare bacteriana 

-  invazie tisulara cu leziuni de gastrita acuta 

-  cronicizarea procesului inflamator prin raspuns imunitar 

In fine, exista pareri autorizate care sustin implicarea H. pylori nu numai in producerea 
ulcerului gastroduodenal. Conform acestora, germenele ar fi raspunzator, intr-o masura inca 
neprecizata si de producerea gastritei atrfice, a metaplaziei intestinale si chiar a cancerului gastric. In 
plus, el pare responsabil de asa numita dispepsie neulceroasa (“non ulcer dyspepsia”). Actualmente nu 
mai exista nici un dubiu privind capacitatea H. pylori de a provoca ulcerul gastro duodenal, trecind 
printr-o perioada evolutiva de gastrita, sau respectiv duodenita. 

Revenind la fiziopatologia ulcerului gastric, acesta se remarca printr-o serie de particularitati 
interesante: 

-  hipoaciditatea s-ar datora reducerii masei celulare acido-secretante prin inlocuirea cu 
epiteliu de tip antral. Acest aspect este mai evident in ulcerele corpului gastric, comparativ 
cu ulcerele atropilorice; 

- leziunile de gastrita preced ulcerul gastric si persista chiar dupa vindecarea acestuia; 

- indivizii cu ulcer prepiloric sau ulcer dublu (gastric si duodenal) manifesta un 
comportament acidosecretor aproape identic cu cel al purtatorului de ulcer duodenal; 

- in ulcerul gastric, datorita alcalinizarii antrale, se inregistreaza gastrinemii net superioare 
celor din ulcerul duodenal; 

- intr-o proportie remarcabila, la pacientii cu ulcer gastric se inregistreaza reflux duodeno- 
gastric cu corolarul acestuia — gastrita biliara. Acest reflux este consecinta incompetentei 
pilorului si hipomotilitatii antrale; 

- in fine, o serie de alti factori au fost semnalati ca favorizanti ai aparitiei ulcerului gastric: 
fumatul (nicotina reduce concentratia bicarbonatului din secretia pancreatica si biliara), 
factori psihosomatici (stresul) si ereditatea. 

In ceea ce priveste particularitatile de patogeneza ale ulcerului duodenal, acestea vor fi trecute 
succint in revista pentru a nu repeta aspectele descrise anterior: 

- aproximativ 70% din ulcerele duodenale evolueaza cu hiperaciditate gastrica, concomitent 
cu prezenta unei gastrite antrale cronice si a unei metaplazii gastrice a mucoasei duodenale. 
Aceasta din urma face posibila colonizarea duodenului de catre Helicobacter pylori de 
origine gastrica. Totodata, ea este rezultanta hiperaciditatii. 

- Metaplazia gastrica a bulbului duodenal se acompaniaza frecvent de duodenita si de 
gastrita cronica antrala (70-80%). 

- Helicobacter pylori este identificat prin biopsie sau imunohistologie in 60-65% din 
metaplaziile gastrice ale mucoasei duodenale. 

-  Hiperaciditatea din ulcerul duodenal are cel putin o dubla origine. Pe de o parte 
Helicobacter pylori reduce densitatea de celule ale epiteliului gastric, celule producatoare 
de somatostatina (inhibitor al secretiei gastrice). Pe de alta parte, ureaza bacteriana creste 
Ph-ul antral si favorizeaza activarea gastrinei. 


2. Anatomia patologica a ulcerului gastric: 

Exista in mod cert arii gastrice preferentiale de localizare ale ulcerului. In mod frecvent 
leziunea este plasata pe mica curbura si cu precadere in jumatatea inferioara a acesteia. Unghiul gastric 
si sectoarele sale adiacente constituie zona de electie. Un procent de circa 10% din leziuni se dezvolta 
pe “arii neobisnuite”: fornix, marea curbura, fetele gastrice. Cu cat ulcerul este mai departe de pilor, 
deci cu cat castiga in inaltime, cu atat mai dificila va fi rezolvarea sa pe cale chirurgicala. 

In ce consta leziunea ulceroasa? Intr-o lipsa de substanta a peretelui gastric, de aspect 
circumscris si care intereseaza cel putin trei straturi: mucoasa, submucoasa si musculara. Restul 
leziunilor gastrice care evolueaza cu lipsa de substanta nu constituie ulcere tipice, alterand numai 
mucoasa sau numai primele doua straturi interne ale peretelui. In aceasta ultima categorie se 
incadreaza eroziunile, exulceratiile si ulceratiile care nu evolueaza niciodata in structurile musculare. 
Craterul ulceros se constituie printr-un proces de necroza tisulara locala de cauza inflamatorie si 
ischemica. 

El este situat pe o zona a peretelui gastric alterata de modificari de gastrita tip B, de gastrita 
atrofica sau de metaplazie intestinala, deseori existand asocieri ale acestor trei tipuri histologice. In 
fundul craterului se constata absenta mucoasei, submucoasei si distructia importanta sau completa a 
paturilor musculare, inlocuite de necroza, tesut inflamator si reactie conjunctivo-fibroasa. Ulcerul se 
poate limita la peretele gastric sau isi poate depasi organul gazda. In astfel de situatii, se creeaza fie o 
perforatie in peritoneul liber, fie o perforatie acoperita de un proces de vecinatate (conex) numita 
penetratie. In evolutia sa, ulcerul tinde sa capete relatii cu structurile adiacente stomacului pe care le 
va penetra, urmandu-si evolutia si in noua gazda: mezocolon transvers, pancreas, epiploonul gastro- 
colic, lob hepatic stang. Raspunsul gazdei la aceasta agresiune va consta intr-o reactie inflamator- 
fibrogena care poate sa imbrace uneori aspecte exuberante pseudotumorale. Penetratia viscerelor 

conexe ulcerului poate fi urmata de instalarea unei fistule intre stomac si organul penetrat, daca acesta 
are lumen. 

In fine, din punct de vedere microstructural, craterul ulceros este marginit de tesut inflamator 
care infiltraza straturile normale: polimorfonucleare neutrofile, macrofage, celule limfoplasmocitare. 
Pe de alta parte se constata leziuni microvasculare de tip trombangeita si hialinoza a peretelui vascular. 
Efectuand coloratii pentru mucus (PAS) se remarca, nu rareori, saracia sau absenta mucusului din 
lumenul glandular. Sub aspect histologic se pot delimita doua forme de ulcer gastric. Cel acut in care 
lipseste reactia inflamatorie, dominand necroza; cel cronic, in care inflamatia si fibroza sunt mai mult 
sau mai putin copios reprezentate. 

Un fapt deosebit de important trebuie subliniat si retinut: oricat de tipic ulceroasa ar fi evolutia 
bolii si oricat de tipic ulceros ar fi aspectul radiologic si cel endoscopic este primejdios si hazardat a 
afirma caracterul benign al leziunii. Doar dupa efectuarea biopsiilor endoscopice este indreptatita 
plasarea ulcerului in categoria benignitatii; 5% din ulcerele gastrice benigne se dovedesc pana in final 
a fi de sorginte maligna. 


3. Evolutie si complicatii 

Leziune benigna, ulcerul gastric este totusi capabil sa altereze prognosticul vital al purtatorului 
sau- prin complicatiile sale poate conduce la o evolutie fatala. Perforatia, hemoragia, penetratia si 
stenoza sunt complicatiile frecvent intalnite. Unii accepta si degenerarea neoplazica in cadrul acestui 
grup. Totusi, cum o buna parte a autorilor afirma ca ulcero-cancerul este initial o leziune neoplazica 
secundar ulcerata, inclinam sa il privim ca atare. Unii autori sunt de parere ca 3% din ulcerele gastrice 
degenereaza malign. In consecinta, ulcerul neoplazic va fi discutat la capitolul neoplasmelor gastrice. 
Clasic, penetratia nu era inclusa in categoria complicatiilor majore ale ulcerului. Actualmente, ea este 
acceptata ca atare, fiind in fapt o perforatie acoperita. Peretele gastric a fost complet traversat de ulcer, 
in fundul acestuia aflindu-se o structura anatomica extragastrica. 

Perforatia — constituie rezultanta evolutiei relativ indelungate a unui ulcer cunoscut sau 
modalitatea de debut a unei leziuni pana atunci inaparente, necunoscute. Alaturi de hemoragie, 
perforatia constituie una din urgentele majore de resort chirurgical. Ea realizeaza, de cele mai multe 
ori, o peritonita initial chimica, iar apoi septica. Trecerea continutului gastric in cavitatea peritoneala 
determina aparitia sindromului de iritatie peritoneala: durere, contractura musculara, hiperestezie. 
Perforatia reprezinta una din complicatiile majore ale ulcerului gastric si duodenal manifestandu-se la 
12-15% dintre ulcerosi. In raport cu sediul ulcerului, relatiile cu organele invecinate si raspunsul local 
si general al organismului la agresiune se descriu mai multe forme: 

a)  perforatia in peritoneul liber — cea mai dramatica, severa si frecventa forma. Perforeaza 
frecvent ulcere situate pe mica curbura gastrica si fata anterioara a bulbului duodenal, 
urmarea fiind scurgerea continutului gastric si duodenal in marea cavitate peritoneala si 
aparitia peritonitei difuze. 

b)  Perforatia acoperita cu doua forme: 

-  perforatia acoperita spontan prin reactie de fibrina care determina aderenta rapida 
a organelor invecinate la leziunea ulceroasa, blocand astfel exteriorizarea 
continutului gastro-duodenal in peritoneu. 

-  perforatia cu peritonita localizata ce apare prin blocarea scurgerii de lichid 
digestiv de catre marele epiploon, colon, ficat. Se creeaza astfel diferite variante 
de abcese localizate ce se pot deschide secundar in marea cavitate peritoneala 
realizand o peritonita in doi timpi. 

Perforatia ulceroasa se manifesta prin doua categorii de elemente semiologice si anume: 
semne cardinale si semne secundare. Semnele cardinale sunt reprezentate de: 

e durere care este brusca, intensa, clasic descrisa ca o “lovitura de pumnal”, localizata in epigastru si 
ulterior in tot abdomenul. 

e contractura abdominala ce apare simultan sau ulterior durerii si se datoreste iritatiei brutale a 
receptorilor peritoneali, consecutiv agresiunii digestive. Determina aparitia lipsei de mobilitate a 
abdomenului cu miscarile respiratorii, asa numitul “abdomen de lemn” 

e pneumoperitoneul ce semnifica perforatia unui organ cavitar. Se evidentiaza prin disparitia 
matitatii hepatice la percutie si radiologic prin aparitia semilunei aerice subdiafragmatice. 

Semnele secundare sunt reprezentate de : 


421 


- sub redacţia Eugen Brătucu - 


e semne functionale reprezentate prin varsaturi bilio-alimentare si mai ales prin ileus paralitic tradus 
prin oprirea tranzitului digestiv pentru materii fecale si gaze. 
e semne fizice — hiperestezie si hiperalgie cutanata, semnul Blumberg — exacerbarea durerii la 
decomprimarea brusca abdominala, durerea brusca la percutie — (semnul clopotelului) si percutor 
disparitia matitatii hepatice. Tuseul rectal releva sensibilitatea fundului de sac Douglas care bombeaza 
si este extrem de dureros — semnul lui Mondor sau “tipatului Douglas-ului”. 
e semne generale — paloare, anxietate, transpiratii, extremitati reci, puls rapid, de amploare redusa, 
semne ce traduc aparitia socului. 

Peritonita initial chimica in primele 2-6 ore este insotita ulterior de forma microbiana, moment 
in care starea generala se altereaza dupa 12 ore pacientul intrand in soc toxic, cu prognostic rezervat 

Hemoragia digestiva — complicatie cel putin la fel de grava ca si perforatia, hemoragia se 
exprima prin melena (scaune negre cu singe digerat) sau hematemeza (varsaturi cu singe si cheaguri 
sau in “zat de cafea”). Nu rareori se asociaza ambele forme de exteriorizare a singerarii. Sursa 
singerarii se afla in craterul ulceros care a reusit sa deschida vase sanguine ce apartin fie stomacului 
gazda, fie structurilor penetrate de ulcer. Cele mai abundente singerari sint intilnite in asa numitele 
ulcere angioterebrante, care deschid un vas mai important, din afara peretelui gastric, cum ar fi 
ramurile arterei sau venei coronare, cele ale gastricei posterioare sau vase din arcada marginala a micii 
curburi. Hemoragia survine in 10-20 % din ulcerele gastrice si duodenale, din care in 5-7 % din cazuri 
hemoragia este masiva. Semnele clinice ale hemoragiei digestive superioare de etiologie ulceroasa se 
pot grupa in: 
. Semne de exteriorizare reprezntate de hematemeza si melena, care se pot asocia sau nu in 
functie de volumul si rapiditatea hemoragiei. Cand hemoragia se exteriorizeaza numai prin melena 
fara hematemeza, este de obicei moderata, sugerand o pierdere de masa sanguina de mica amploare. 
Melena se insoteste de colici intestinale (sangele prezent in intestine stimuleaza miscarile peristaltice) 
si de necesitatea imperioasa de eliminare a scaunului. Prezenta scaunelor negre, lucioase, releva ca 
sursa hemoragiei este situata deasupra flexurii hepatice a colonului, in aval lipsind enzimele necesare 
digestiei sangelui. O hemoragie grava modifica insa aspectul scaunului, acesta avand un aspect tipic 
melenic amestecat cu sange rosu, uneori cu cheaguri. Prezenta hematemezei tradeaza insa o hemoragie 
de o amploare mult mai mare, pentru aparitia ei fiind necesara o pierdere rapida de cel putin 500-600 
ml de sange. 


Physician® 
Comment 


= Semne de anemie acuta consecutive hemoragiei reprezentate de lipotimie ortostatica, puls 
tahicardic, scaderea tensiunii arteriale, paloare, ameteli, sete persistenta. Semnele clinice ale 
hemoragiei de etiologie ulceroasa depend insa de o serie de factori si anume de cantitatea de sange 
pierdut, continuitatea sau repetitia hemoragiei, rapiditatea pierderii dar si prezenta de afectiuni ale 
sistemului cardiovascular anterioare episodului hemoragic. 
m Semne biologice initial hemograma si hematocritul sunt in limite normale datorita 
hemoconcentratiei, pentru ca in orele urmatoare, datorita hemodilutiei ce apare prin mobilizarea 
lichidului interstitial sa scada, relevand adevarata gravitate a efractiei vasculare din lumenul digestive. 
n Modificarea hemogramei este insotita de cresteri ale valorilor ureei si creatininei sanguine 
secundare resorbtiei produsilor de catabolism a sangelui din intestine, dar si afectarii functiei renale. 
Gravitatea hemoragiei depinde de urmatorii factori: 

-  Rapiditatea pierderii si scaderii volumului circulator efectiv 

-  Cantitatea de sange pierdut in raport de care hemoragia poate fi mica la un nivel de 10-15 

% din volumul sanguin total, medie la o pierdere de 20-30% din volumul sanguin total (apx 

500-1000 ml) si grava cand reprezinta 30-35% din volumul sanguine total (1000-1500 ml) 
si se insoteste de soc hipovolemic. 
- Aspectul morfologic al ulcerului, fiind mai grave hemoragiile produse de ulcerele cronice, 
caloase, cu fistula vasculara arteriala. 
- Varsta pacientului - la pacientii in varsta mecanismele compensatorii sunt mai lente, iar 
reactia la tratament mai putin eficienta. 
Antecedentele patologice de tipul: ciroza, HTA, discraziile sanguine determina accentuarea gravitatii 
hemoragiei ulceroase. 

Stenoza — este o complicatie ce reprezinta termenul final a evolutiei unui ulcer. Ea constituie 
o modalitate de vindecare a ulcerului, vindecare ce se realizeaza pe seama unui tesut de reparatie fibro- 
conjunctiva. Proliferarea fibroasa genereaza o restructurare tisulara locala, cu inlocuirea straturilor 
normale ale peretelui gastric prin tesut fibro-sclerotic. Acesta din urma este raspunzator de stenoza. 
Stomacul este totusi rareori sediul acestei complicatii, datorita volumului mare al cavitatii sale, greu de 
obturat printr-un inel sclerotic. Este evident ca stenoza va fi preferential intilnita la nivelul antro- 
pilorului si a zonei cardiale, unde calibrul lumenului este in mod anatomic mai redus. Stenozele 
mediogastrice constituie o exceptie, ele deformind stomacul in “ceas de nisip” (clepsidra). Instalarea 
stenozei ulceroase se traduce printr-o serie de semne ce au ca substrat staza gastric secundara 
insuficientei de evacuare a stomacului: 

n Ritmul si caracterul acuzelor tipic ulcerose se schimba fiind inlocuite de senzatia de 
plenitudine epigastrica, durerile aparand dupa alimentatie si cedand la declansarea de varsaturi, deseori 
autoprovocate. 

7 Varsaturile reprezinta semnul dominant al stazei ulceroase. Aspectul lor este determinat de 
fazele evolutive ale tonicitatii si motilitatii gastrice. In faza initiala in care stomacul isi hipertrofiaza 
musculara in incercarea de a depasi obstacolul ele sunt frecvente, putin abundente, survenind la scurt 
timp dupa ingestia alimentelor, care alimente provin de la masa precedenta sau sunt reprezentate 
numai de lichide. Aparitia dilatatiei gastrice pe fondul epuizarii energetice a fibrelor musculare 
determina rarirea varsaturilor, care sunt insa mai abundente, continand alimente fetide ingerate cu 3-4 
zile anterior. 

7 Scadere in greutate 

. Aparitia de semne de deshidratare asociate cu tulburari metabolice si hidroelectrolitice. 
Acestea se produc prin deperditia de apa si electroliti prin varsaturi, sechestrarea continutului gastric si 
afectarea functiei renale. Rezultatul va fi aparitia deshidratarii hipotone cu alcaloza, hipocloremie si 
hipopotasemie. 

Penetratia — face parte din modalitatile posibile de evolutie ale ulcerului, inclusiv ale 
ulcerului gastric. Ea este expresia unei invazii de tesut inflamator, adiacent ulcerului, catre straturile 
anatomice perigastrice. Ca raspuns la aceasta agresiune inflamatorie, structurile penetrate dezvolta o 
reactie proliferativ fibroasa care deseori este exuberanta si imbraca un aspect pseudotumoral. In 
ansamblu se formeaza asa numita calozitate periulceroasa: tesut periulceros de consistenta 
“lemnoasa”, care face sa dispara limitele si planurile antomice locale. Uneori se ajunge la realizarea 
unui veritabil plastron periulceros. Atit plastronul cat si calozitatea sunt modalitati de raspuns ale 
structurilor penetrate si ale organului gazda — stomacul. 

Din aceasta interactiune ulcer — structuri penetrate se pot crea situatii in care leziunea gastrica 
sa fie mai putin exprimata decit leziunile constituite ca raspuns in zona de penetratie. Astfel pot aparea 
leziuni grosolane, complexe, care transforma bolnavul ulceros intr — unul “pancreatic”, etc.(Fig4.) 

Nu rareori structurile penetrate se manifesta printr-o suferinta mai zgomotoasa, care poate 
deveni dominanta fata de suferinta ulceroasa. In consecinta, penetratia trebuie acceptata ca o 
complicatie de sine statatoare, in fapt o perforatie in structuri ce participa intens la realizarea tabloului 
clinic si a situatiei anatomopatologice locale. Aceasta pledoarie pentru includerea penetratiei intre 
complicatiile majore ale ulcerului este perfect justificata: localizarea anatomica a ulcerului, existenta 
sau inexistenta penetratiei, amploarea si directia acesteia sunt factori hotaritori care permit aprecierea 
gradului de dificultate operatorie. Asupra acestor aspecte se va insista in capitolul tratamentului 
chirurgical al ulcerului. 

4. Manifestari clinice 

Actualmente sunt bine cunoscute modalitatile de exprimare ale ulcerului gastric, atit ale 
formei tipice cat si ale formelor complicate sau a celor atipice. Nu consideram necesar sa detaliem 
toata simptomatologia ulcerului gastric, care face obiectul prezentarii la disciplinele de medicina 
interna. Vom sublinia doar aspectele semnificative ce indreptatesc medicul sa atribuie unui bolnav 
ulceros calificativul de “bolnav chirurgical”. Adica nevoia de a opta asupra elementelor de suferinta 
care sugereaza existenta unui ulcer ce a depasit etapa medicala de tratament si se afla in etapa 
chirurgicala. 

Durerea — aceasta isi schimba caracterul ritmat de mese si devine o durere aproape in platou, 
fara remisiuni cotidiene. Rezulta de aici o disparitie a intervalelor libere nedureroase. Fie ca se 
alimenteaza, fie ca nu, durerea este continua si se intensifica mai ales nocturn. In plus ea poate capata 
caracter iradiant, fie in hipocondrul drept, fie transfixiant posterior in coloana lombara. Iradierea 
traduce de obicei o penetratie activa, in plina evolutie. Nu rareori, durerea poate fi mai intensa in zona 
de iradiere decit in zona de proiectie a durerii tipic ulceroase (epigastru). Al treilea caracter definitoriu 
al durerii din “ulcerul chirurgical”, si cel mai important este “rezistenta la tratamentul corect” instituit 
si corect urmat de bolnav. Intradevar, lipsa de raspuns a durerii la tratamentul medical claseaza 
bolnavul in categoria “ulcerului intratabil’din punctul de vedere al internistului sau 
gastroenterologului. 

Varsaturile — fac parte din tabloul clinic al ulcerului gastric, chiar in afara existentei unei 
stenoze. In general, varsatura spontana sau provocata amelioreaza sindromul dureros. Ea este expresia 
tulburarilor diskinetice gastrice sau gastro stenozei din stenoza. 

- la pacientul cu varsaturi care calmeaza durerea, exista o mare probabilitate de puseu evolutiv — 
inflamator al ulcerului (ulcer activ). 

- atunci cind varsatura nu calmeaza deloc sau prea putin durerea este semnalata penetratia in 
structurile vecine stomacului. 

- in fine, varsaturile fetide si cu continut alimentar vechi, in absenta durerii, traduc stenoza ulceroasa. 
- exista fara indoiala si posibilitatea ca un ulcer activ sa fie acompaniat de o penetratie si chiar de o 
stenoza incompleta. In astfel de situatii dominanta clinica reprezinta suma asocierii urmatoarelor 
imprejurari: durere permanenta, iradiata, acompaniata de varsaturi care nu calmeaza durerea. 

Varsatura constituie un semn important daca este atent cercetata. Ea trebuie apreciata atit ca 
frecventa cat si in cea ce priveste cantitatea si aspectul sau. Este important de stabilit daca survine pe 
nemincate (“a jeun”) sau postprandial imediat sau tardiv. Varsatura “a jeun”, cu continut vechi, este 
urmarea unei stenoze. Cand varsatura survine la 24 — 48 h, continutul este fetid, cu alimente 
nedigerate, stenoza este aproape sigur decompensata (stomac aton, asistolic). Varsaturile reduse 
cantitativ dar frecvente, de cateva ori pe zi, traduc rareori o stenoza ireversibil constituita. Ele 
sunt mai frecvent expresia unei intolerante gastrice consecutive puseului evolutiv inflamator acut al 
ulcerului. In fine, aspectul continutului evacuat din stomac este sugestiv. Prezenta bilei semnifica o 
permeabilitate pilorica pastrata, cat si prezenta refluxului duodeno — gastric. Varsatura hiperacida, 
resimtita ca atare de bolnav este destul de rar intilnita in ulcerul gastric (stomac normoacid sau 
hipoacid). Cantitati impresionante de circa 3 — 4 litri in 24 h, sunt intilnite cu precadere in sindroamele 
tip Zollinger — Ellison, caracterizate pritntr-o hipersecretie iesita mult din comun. 

Atat durerea cat si varsatura nu sunt simptome patognomonice pentru boala ulceroasa cu 
localizare gastro-duodenala. Ele sunt doar sugestive pentru aceasta boala daca indeplinesc 
caracteristicile discutate mai sus. Exista insa si ulcere care evolueaza asimptomatic sau 
paucisimptomatic (simptome sarace). 

Simptome accesorii — in aceasta categorie se incadreaza o serie de simptome cum ar fi: 
regurgitatiile acide, pirozisul, sialoreea episodica, hiporexia si foamea dureroasa. Ele nu au valoare 
semiologica deosebita, fiind frecvent intilnite in aproape toata patologia digestiva inalta, fie organica, 
fie functionala. Pentru acest motiv, prezenta lor are doar valoarea de a indica explorarea obligatorie a 
sectorului eso-gastro-duodenal. 


5. Diagnostic 
Diagnosticul pozitiv se realizeaza prin sumarea a trei etape. El poate fi sugerat de anamneza 


si examenul clinic, poate fi sustinut de explorarea radiologica si impus de endoscopie cu biopsie. 
Chimismele gastrice au cazut intr-o oarecare desuetudine. Ele sunt capabile sa precizeze tipul secretor 

al bolnavului si sa aprecieze carei componente i se datoreste hipersecretia si hiperaciditatea: vagala, 
gastrinica sau mixta. 

Anamneza nu poate fi decat cel mult sugestiva pentru o leziune ulceroasa, dar nu este 
capabila sa precizeze localizarea gastrica sau duodenala. Este suficient daca anamnestic se obtin 
informatii care sa indice suferinta sferei gastro-duodenale. 

Examenul clinic este de obicei mai sarac in informatii. In afara de faptul ca poate confirma 
sediul durerii spontane, de cele mai multe ori nu se pot obtine alte date. Exceptie face situatia in care 
bolnavul se afla in stenoza — atunci se constata prezenta clapotajului gastric. Este un semn deosebit de 
valoros numai atunci cand este inregistrat “a jeun”. 


Explorarea radiologica baritata 
Constituie o metoda inca actuala, cu toate ca a trecut pe plan secundar odata cu aparitia 


endoscopiei. In privinta afectiunilor gastrice, chiar daca se efectueaza examen in dublu contrast (prin 
administrare de tablete efervescente), acesta va fi urmat obligatoriu de endoscopie, oricat de elocvent 
ar fi pentru un ulcer benign. Radiologia ramane ca mic examen imagistic pentru cei care nu suporta 
endoscopia. Rezulta ca examenul radiologic poate sustine diagnosticul de ulcer gastric, care ramane a 
fi impus sau nu de endoscopie. 

Endoscopia — tehnica de mare actualitate care face posibila vizualizarea leziunii si executarea de 
examene biopsice. Este etapa finala de explorare in patologia gastro-duodenala. Pe langa identificarea 
ulcerului, acuratetea diagnosticului merge pana la 99% atunci cand se asociaza examenul radiologic cu 
endoscopia si biopsia. Sunt necesare cel putin 6 biopsii din marginile craterului. In fine, endoscopia 
este capabila sa precizeze modificarile ce scapa radiologiei — leziunile de gastrita si metaplaziile 
intestinale sau gastrice. Examenul histologic incoroneaza endoscopia si este singurul in masura sa 
impuna diagnosticul de ulcer benign.(Fig5.) 


Physician 
Comment: 


Examene complementare 


Aici se incadreaza o serie de explorari care vin sa completeze diagnosticul stabilit prin 
metodele anterior prezentate: citologia gastrica, studiile aciditatilor. Citologia poate fi efectuata pe 
materialul prelevat de endoscopist prin periaj sau punctie aspiratorie din zonele suspecte. Este totusi 
un examen care reclama un citologist exersat, caci saracia celulara a frotiurilor creeaza probleme 
deosebite. In ceea ce priveste studiul aciditatilor ele raman a fi indicate doar in situatia unui ulcer 
gastric suspect de a evolua in cadrul unui sindrom Zollinger-Ellison, deci asociat cu: diaree, ulcere 
multiple, recidive dupa tratament corect. Aclorhidia tipica pentru neoplasm nu va conduce la ideea ca 
orice ulcer gastric cu normo sau hiperaciditate este benign. El va fi privit ca ulcer malign pana la proba 
contrarie indubitabila, care este doar histologica. 

Diagnosticul diferențial 

Acesta nu-si are locul in situatia unei explorari complete care s-a finalizat prin examen 
histologic. El poate fi evocat doar ca diagnostic diferential de etapa: clinic, radiologic, endoscopic. In 
general medicul are de optat intre benign si malign, aspect pe care-l poate transa irevocabil doar 
biopsia. Pentru acest motiv consideram ca diagnosticul diferential al ulcerului gastric nu poate fi 
justificat decit ca un exercitiu de gindire medicala. El nu trebuie sa permita avansarea unui diagnostic 
pozitiv ferm in absenta endobiopsiilor. In momentul in care histologia si-a dat verdictul, diagnosticul 
diferential este superflu, lipsit de obiect si deci fara rost. 

Mai important pentru bolnav este de a stabili forma anatomo-clinica a ulcerului, stadiul sau 
evolutiv, complicatiile de acompanient si in final atitudinea terapeutica si sansele de vindecare. 
Formele clinice 

Sunt o serie de elemente care permit incadrarea ulcerului intr-una din formele clinice 
cunoscute. Esentiala pentru aceasta incadrare este dominanta clinica. 

In ulcerul cronic tipic, suferinta este cea clasica descrisa, diagnosticul nefiind blocat de 
incertitudini radiologice sau endoscopice. Este ulcerul obisnuit intalnit la majoritatea bolnavilor.Exista 
si ulcere cronice atipice. Caracterul atipic rezida fie in simptomatologia nesemnificativa, fie in 
aspectul radiologic neclar, fie in endoscopia incerta. Sunt bolnavi care nu prezinta niciunul dintre 
simptomele cunoscute, lipsind durerea (paucisimptomatice). Se inregistreaza doar o scadere ponderala 
asociata sau nu unui grad de anemie. Alteori durerea exista dar sediul ei este biliar, sugerand o 
colecistopatie. 

In fine, trebuie recunoscut ulcerul activ, aflat in plin puseu evolutiv inflamator. Aceasta 
activitate isi are corespondent atat clinic cat si radiologic si endoscopic. Dominanta clinica este 
durerea, deseori vie, necalmata de alimentatie sau de medicatia antiacida. Durerea este permanenta, cu 
exacerbare nocturna si posibile iradieri in hipocondrul drept sau transfixiant posterior in coloana 
lombara. Suferinta are caracter net acut, se acompaniaza de varsaturi episodice si uneori subfebrilitate. 
Procesul inflamator ca raspuns la evolutia ulcerului isi gaseste de altfel expresie in accelerarea VSH- 
ului si cresterea leucocitozei peste 8000 de elemente/mmc. Ulcerul in puseu evolutiv inflamator, deci 
ulcerul activ, are toate sansele sa determine fie o penetratie pancreatica, fie o perforatie in peritoneul 
liber, fie HDS. Radiologul si endoscopistul vor remarca edemul periulceros si congestia mucoasei din 
jurul craterului, elemente sugestive pentru caracterul activ al leziunii. Histologic se face remarcata 
infiltratia bogata cu polimorfonucleare din submucoasa si muculara. 

Ulcerul complicat 

Penetratia, perforatia, hemoragia si stenoza constituie complicatiile majore ale ulcerului. Ele 
reprezinta termenul final al unei evolutii in general indelungate a ulcerului. Aceste complicatii au fost 
discutate cu ocazia prezentarii evolutiei ulcerului gastric. 


B. Ulcerul duodenal 

Elementele de etiopatogenie ale ulcerului duodenal au fost prezentate anterior. 
1. Anatomo-patologie 

In marea majoritate a cazurilor localizarea este pe bulbul duodenal si numai intr-un procent de 
3-5 % se inregistreaza ulcere pe duodenul postbulbar. Intersectia duodenului I cu artera 
gastroduodenala reprezinta limita bulbului duodenal (cca 2 cm lungime). Cu cat ulcerul se departeaza 
de pilor el devine mai agresiv datorita conexiunilor anatomice importante pe care le poate contracta: 
coledoc, pancreas cefalic, regiune oddiana. Fundul craterului ulceros poate perfora in artera 
gastroduodenla, in coledoc (fistula duodeno-biliara) sau colecist, poate penetra in capul pancreasului 
(pancreatita cefalica nodulara satelita) sau colon (fistula duodeno-colica). In fine nici caruncula mare 
nu este scutita de interferentele ulceroase. Exista ulcere juxtapapilare si chiar ulcere in craterul carora 
se deschide ampula hepato-pancreatica. 

Nisa ulceroasa, mai mult sau mai putin voluminoasa, este inconjurata de un tesut sclero- 
conjunctiv ce realizeaza calozitatea periulceroasa. Aceasta este cu atat mai intensa cu cat ulcerul este 
mai vechi si a trecut prin repetate pusee inflamator evolutive. Uneori calozitatea poate lua un aspect 
exuberant pseudotumoral, sugerand perfect o structura neoplazica maligna. Calozitatea cuprinde atat 
organul gazda al ulcerului (duodenul) cat si structurile anatomice de vecinatate ce sunt penetrate de 
ulcer. 

Microscopic leziunile nu se deosebesc fata de cele descrise la histologia ulcerului gastric. 
Adiacent ulcerului se intalnesc leziunile de insotire: inflamatia cronica sau acuta, metaplazia gastrica 

Trebuie retinut un fapt important: chiar daca leziunea ulceroasa are sediu duodenal, ea 
coexista cu o serie de modificari patologice ale mucoasei gastrice de tip gastrita antrala, fundica sau 
pangastrica antro-fundica. Leziunile de gastrita sunt de obicei parcelare si au caracter nespecific. 
Aproximativ 80% din gastritele cronice antrale au drept cauza Helicobacter pylori. De remarcat este si 
faptul ca persistenta H pylori dupa finalizarea tratamentului si vindecarea ulcerului, determina 
perpetuarea gastritei si a duodenitei, elemente esentiale in amorsarea recidivei ulceroase. 

2. Evolutie. Complicatii 
Ulcerul duodenal este capabil sa evolueze spre aceleasi complicatii ca si ulcerul gastric: 


perforatie, hemoragie, stenoza, penetratie. In mod evident, stenoza are o incidenta semnificativ mai 
mare in ulcerul duodenal comparativ cu cel gastric. Acelasi lucru se constata si in privinta penetratiei. 
Cum majoritatea leziunilor bulbare sunt localizate pe peretele posterior sau marginal, penetratia va fi 
intalnita intr-un procent de 60-70% din cazuri — nici un capitol din patologia chirurgicala nu 
consemneaza penetratia in grupa complicatiilor majore ale ulcerului, alaturi de hemoragie, stenoza si 
perforatie. Este penetratia mai putin grava decat acestea? Chirurgul este cel care stie ca hotaratoare 
pentru actul operator sunt: sediul ulcerului, amploarea si directia penetratiei. Nu perforatia, nu stenoza 
si nu hemoragia creeaza gradul de dificultate intraoprator. Nu ele sunt responsabile de riscul leziunii 
intraoperatorii si implicit de complicatiile postoperatorii. Localizarea ulcerului, existenta sau 
inexistenta penetratiei, amploarea si directia acesteia sunt factori hotaratori care ne permit sa apreciem 
gradul de dificultate operatorie si sa alegem calea cea mai adecvata de rezolvare tactica si tehnica. 
Agresiunea realizata de penetratie determina un raspuns din partea sectorului anatomic penetrat. Se 
realizeaza astfel o interactiune intre ulcerul care si-a depasit organul gazda (duodenul) si viscerul 
penetrat.(Fig6.) 


Physician: 
Comment: 


Uneori leziunile duodenale sunt mai putin exprimate decat cele constituite ca raspuns in sectorul de 
penetratie. In unele situatii apar leziuni anatomopatologice grosolane, complexe care transforma 
bolnavul ulceros intr-unul “biliar” sau “pancreatic”. 

Nu rareori structurile penetrate se manifesta zgomotos, printr-o simptomatologie care poate 
deveni dominanta fata de suferinta ulceroasa. Rezumand, uneori gasim situatii grave realizate pe de o 
parte de modificarile organului gazda (duoden) care participa prin calozitatea ulceroasa, iar pe de alta 
parte dezastrul local poate fi completat de penetratie prin amploarea si directia ei. 

Stenoza piloro-duodenala constituie rezultanta procesului de vindecare prin fibro-scleroza. 
Stomacul se evacueaza cu dificultate, uneori deloc. Progresiv se instaleaza dilatatia gastrica care poate 
ajunge la dimensiuni impresionante. Intr-o prima faza, stenoza este compensata in sensul ca evacuarea 
gastrica se realizeaza totusi printr-o motilitate puternica si sustinuta care reuseste sa invinga obstacolul 
duodenal. Are loc o ingrosare a peretelui gastric pe seama hipertrofiei planurilor musculare, “stomac 
de lupta”. In timp survine epuizarea fibrei musculare netede si dilatatia atona a stomacului, 
constituindu-se decompensarea sau asistolia gastrica. In aceasta faza stomacul poate retine cativa litri 
de lichid si resturi alimentare care stagneaza. Polul inferior al stomacului poate fi regasit in pelvis. 
Este evident ca stenoza odata instalata nu mai poate fi indepartata prin mijloace terapeutice 
conservatoare (medicamentoase). 

Perforatia - complicatie grava prin consecintele sale. Ea pune in contact lumenul digestiv cu 
cavitatea peritoneala sau cu un alt sector digestiv. In aceasta ultima imprejurare se constituie fistule: 
duodeno-veziculara, duodeno-coledociana, duodeno-colica. Fistulele duodeno-biliare si cele duodeno- 
colice, destul de rare totusi, complica in mod notabil evolutia bolii prin implicarea in procesul 
patologic si a altor sectoare viscerale (cai biliare, colon). Aceasta presupune si o rezolvare terapeutica 
mai complexa. 

Hemoragia digestiva — alaturi de perforatie, hemoragia este cea de-a doua complicatie grava 
a ulcerului. Ea survine in urma erodarii unor structuri vasculare din peretele duodenal sau chiar 
extraduodenal, daca ulcerul a depasit organul gazda. Densitatea mare a structurilor vasculare din zona 
duodenului I face ca frecventa hemoragiei sa se inscrie cu un procent de 30% din ulcerele duodenale. 
Sangerarile sunt mai importante in ulcerele localizate postbulbar. In leziunile cu acest sediu, 
hemoragia are sanse mai reduse de a fi stapanita prin tratament hemostatic medicamentos. Ea impune 

de cele mai multe ori hemostaza endoscopica sau cea chirurgicala. Modul de exteriorizare al 
hemoragiei este prin hematemeza (varsatura cu sange si cheaguri) si melena (scaune semiconsistente 
de culoare neagra, lucioase si fetide). Exista ulcere duodenale care-si fac debutul prin sangerare 
digestiva, ca prim simptom ce apare pe “cer senin”, in absenta oricarei alte suferinte preexistente. 
3. Manifestari clinice. Diagnostic 

In general, in serviciile de chirurgie ajung bolnavi cu diagnostic precis stabilit fie in 
ambulator, fie in serviciile de medicina interna sau de gastro-enterologie; este cazul ulcerelor 
stenozante sau a celor ”intratabile”, rezistente la orice tratament. In fine, o alta categorie de bolnavi 
adresati chirurgiei o constituie aceea a celor internati de urgenta pentru o complicatie acuta a ulcerului: 
perforatie, hemoragie. Acestia au sau nu antecedente ulceroase, debutul fiind posibil sa se realizeze 
printr-o astfel de complicatie. Daca bolnavul nu a fost diagnosticat pe baze endoscopice, avand numai 
o explorare radiologica (Fig7.), este necesara endoscopia care va putea localiza mai corect sediul 
ulcerului, aspectul craterului, modificarile de gastrita si duodenita, eventuala contaminare cu H pylori. 


Endoscopia nu se va efectua in situatiile de contraindicare a metodei: insuficienta respiratorie, 
insuficienta cardiaca, leziuni esofagiene preexistente. De asemenea, in ulcerul perforat cu sindrom 
peritonitic endoscopia trebuie evitata caci insuflatia de aer intragastric ar produce o accentuare a 
poluarii intraperitoneale cu continut gastro-duodenal. Gastro-duodenoscopia trebuie sa aiba in vedere 
si recoltarea de material bioptic din regiunea antrala atunci cand sunt evidente modificari de gastrita. 
Biopsiile duodenale sunt mai putin uzitate. 

Totodata, se va efectua testul de identificare a H. pylori fie prin coloratie Gram pe frotiu fie 
prin testul rapid al ureazei. In ultimii doi ani exista tendinta de a efectua obligatoriu doua biopsii 
endoscopice din antru si corpul gastric. 

4. Forme clinice 

Ulcerul duodenal se poate manifesta clinic cu tot cortegiul simptomelor descrise asupra carora 
nu este cazul sa ne oprim. Ele sunt bine cunoscute. Din pacate insa, doar 80% din ulcerele duodenale 
se prezinta cu tabloul clinic indeobste cunoscut. Exista insa un procent deloc neglijabil care nu 
respecta traditia manifestarilor tipice. In acest procent de cca 20% forme atipice se incadreaza: 

- suferinte de tip biliar — durere in sfera biliara 

- suferinte de tip pancreatic — durere cu sediul in bara, epigastrice 

- suferinte de tip colic — tulburari de tranzit 

- debut prin hemoragie 

- forma anemica — anemie inexplicabila, in absenta altor suferinte 

- absenta oricarei suferinte (ulcer asimptomatic, descoperit intamplator) 
O alta categorie o reprezinta formele complicate: perforatie, hemoragie, penetratie si stenoza. Acestea 
se manifesta clinic prin simptomatologia si semnele proprii complicatiei respective care domina 
tabloul clinic, estompand uneori complet simptomatologia tipic ulceroasa. 
Tratamentul chirurgical al ulcerului gastro-duodenal 

In ultimii 20 de ani s-au inregistrat progrese remarcabile in tratamentul conservator al 
ulcerului gastro-duodenal. Actualmente exista 4 categorii de tratament medicamentos: 

-  Neutralizante ale aciditatii: saruri de aluminiu, calciu, magneziu. 
-  Antisecretorii: 

- de tip anticolinergic tip Butilscopolamina (Buscopan, Scobutil, 
Gastrozepin) 
- de tip anti H2 receptori: (Cimetidina, Ranitidina, Famotidina, 
Nizatidina) 
- inhibitori ai H+/K+ - ATP azei (Omeprazol) 
-  Citoprotectoare (refacerea barierei muco — epiteliale): sucralfat, saruri coloidale de bismut, 
prostaglandine sau analogii lor. 
- Combaterea infectiei cu H. pylori 
Existind o gama larga de produse farmaco — active, s-au elaborat veritabile strategii terapeutice si 
programe de tratament diferential pentru formele acute si cronice. Cu siguranta ca s-au obtinut succese 
remarcabile: diminuarea semnificativa a ulcerelor de indicatie chirurgicala, adica a ulcerelor 
complicate. Totusi, indiferent de programul terapeutic efectuat, recidivele ulceroase la 1 an ramin in 
limitele de 22-50%. Aceasta presupune reluarea tratamentului si mentinerea lui pe perioade lungi de 2 
pana la 10 ani sau uneori chiar a tratamentului continuu, ”pe viata”. 

Ce ramine astazi din tratamentul chirurgical al ulcerului gastric si al celui duodenal ? Se poate 
afirma, fara teama de a gresi, ca terapia chirurgicala isi pastreaza aproape aceleasi indicatii ca si in 
urma cu 20 ani. Vom vedea ulterior care sunt aceste indicatii. In acest capitol al tratamentului 
chirurgical se impune avansarea unor consideratii care rezulta din modificarea conceptiei terapeutice 
privind ulcerul gastro — duodenal, modificare ce apartine cu precadere gastro — enterologilor si 
medicilor internisti. Avalansa de produse farmacoactive, in speta anti H2, a declansat un gen de 
euforie in lumea terapeuticii nechirurgicale — “ulcerul gastro — duodenal are astazi o rezolvare simpla 
si definitiva” afirma gastro — enterologii. Dar nu boala se vindeca. Se remite doar puseul ulceros 
evolutiv, se remite recurenta. Boala ramine. Aceasta este o prima consideratie. Eficienta antisecretorie 
a drogurilor antiulceroase actuale determina scurtarea cronologic semnificativa a episoadelor evolutive 
dureroase. Bolnavul se simte bine cu tableta sa de seara, iar controalele la sfirsit de tratament dupa (8 — 
12 sapt) arata inchiderea leziunii ulceroase. Ulterior insa bolnavul va avea o recadere ulceroasa 
exact la termenul ales de evolutia naturala a bolii — peste 1 luna, peste 3 luni, peste 6 luni, peste 1 an 
sau oricind. Termenele nu sunt fixe si deci nu sunt previzibile. Un nou episod evolutiv va fi rezolvat 
de o noua cura de atac anti H2 urmata de cura de intretinere de 8-12 sapt. O noua vindecare a 
episodului, dar nu a bolii. Acesti bolnavi ramin dependenti de medicatia antiulceroasa timp indelungat 
— minim 2 ani — in ideea de a preveni recaderile, fie vor urma tratamentul antisecretor doar cu ocazia 
recaderilor. S-au initiat tratamente de fond care sa confere bolnavului o "acalmie nelimitata” „deci inca 
o data nu ofera vindecarea. 

Care este pretul platit pentru ”acalmia nelimitata”? Se administreaza jumatate din dozele anti 
H2 de atac. Aceasta se efectueaza fie continuu pe parcursul a 2 ani, cu riscul reactiilor adverse si al 
carcinogenezei. Se poate utiliza si tratamentul intermitent, fie atunci cand se anunta o repriza 
evolutiva, fie la intervale regulate de timp — 2 zile pe saptamina. In plus se va urmari eradicarea H. 
pylori, ceea ce presupune o medicatie complexa timp de 14 zile: De Nol + Amoxiclina + 
Metronidazol. Adaugati la aceasta si celelalte norme pe care trebuie sa le indeplineasca ulcerosul 
pentru a fi pus la adapost de recidive: 

- restabilirea echilibrului psihic: psihoterapie, sedare, revizuirea conceptiei despre viata(!?) 
- evitarea bauturilor alcoolice 

- evitarea cafelei 

-  evitarea greselilor alimentare. 

In esenta se poate spune ca bolnavul este obligat sa-si modifice destul de radical modul de 
viata, de munca, cat mai ales obiceiurile alimentare. 

Ce obtine facind toate aceste “sacrificii” pe o perioada lunga de timp sau chiar toata viata ? 
Obtine o reducere importanta a riscului de complicatie, pana la 10% si deci se pune teoretic la adapost 
de interventia chirurgicala. Boala ulceroasa nu se vindeca prin acest tratament. Organul tinta - stomac 
sau duoden devine doar impropriu dezvoltarii ulcerului si complicatiilor sale. Odata tratamentul 
intrerupt, uneori chiar si in cursul lui, survin complicatiile redutabile, bine cunoscute. Cu cit istoria 
ulcerului este mai veche, deci ulcerul este “mai batrin”, cu atit mai mari sunt sansele de a ne afla in 
fata unui ulcer complicat de remanieri anatomice locale importante: calozitati, penetratii. 

Bineinteles cu atit mai mici sunt sansele de vindecare ale acestui ulcer batrin. Uneori leziunile 
sunt asa de grosolane incit se poate afirma ca “vindecarea” ulcerului nu se poate realiza prin 

recuperarea anatomiei locale normale, iremediabil compromise. Termenul de leziune irecuperabila 
anatomic, introdus de R. Palade, subliniaza gravitatea acelor ulcere voluminoase atit prin ele insele cit 
si prin leziunile periulceroase (calozitate si penetratie). Acest tip de ulcere sunt iluzoriu mentinute sub 
terapie conservatoare. 

Vindecarea lor, nu a bolii va fi oricum urmata de consecinte ce vor atrage dupa sine actul 
chirurgical. Prelungirea nejustificata a tratamentului conservator nu are alt efect decit acela de a 
permite avansarea leziunilor locale de remaniere anatomica: pancreatita nodulara de reactie, pediculita 
hepatica, duodenita sclero-inflamatorie, periduodenita si perigastrita, fistule duodeno-biliare, duodeno- 
colice, etc. In fine, cea de-a doua consideratie privind tratamentul ulcerului este aceea ca, din punct de 
vedere chirurgical, ulcerul gastric si cel duodenal beneficiaza actualmente de metode terapeutice 
diferite. 

In timp ce tratamentul conservator este practic nediferentiat pentru leziunea gastrica fata de 
cea duodenala, chirurgia nu poate aplica o singura metoda pentru toate ulcerele gastro-duodenale. 
Aceasta deoarece ulcerul gastric are o serie de coordonate diferite fata de cel duodenal: comportament 
secretor deosebit, coordonate anatomice cu totul si cu totul diferite. Pentru aceste motive vom aborda 
separat tratamentul chirurgical al ulcerului gastric si al celui duodenal. 


Tratamentul chirurgical al ulcerului gastric 
Conform lui Johnson nu exista un singur tip de ulcer gastric. Clasificarea acestui autor accepta 


si prezinta 3 tipuri: 


- Johnsonl  — ulcerul gastric cu localizare clasica, pe mica curbura de la cardie pina la antru 
inclusiv 

- Johnson II — ulcerul gastric asociat cu ulcerul duodenal. Ulcerul duodenal precede leziunea 
gastrica si o determina prin modificarile de evacuare gastrica pe care le antreneaza 

- Johnson III — ulcerul gastric prepiloric. Acesta are un comportament secretor identic cu al 


ulcerului duodenal. 
Aceasta clasificare are valoare practica deosebita, fiind punct de plecare pentru un tratament medical si 
chirurgical adecvat. Ulcerele gastrice tip Johnson II si III vor fi tratate corespunzator ulcerului 
duodenal. O nota aparte o face ulcerul tip Johnson I. Vom reveni asupra acestor aspecte. 

Care sunt ulcerele gastrice de indicatie chirurgicala ? Trebuie subliniat de la inceput ca exista 
2 grupe de indicatie: absoluta si majora. La acestea s-ar putea adauga o a treia grupa, contestata de 
unii, indicatia relativa. 

Indicatia absoluta - termenul absolut semnaleaza caracterul imperativ, obligatoriu, a 
tratamentului chirurgical. Nu se ia in discutie oportunitatea altei forme de tratament, in afara celui 
chirurgical. In absenta interventiei chirurgicale, evolutia este fatala, deci indicatia are ratiuni vitale. 

Indicatia_ majora — caracterul major semnifica prevalenta tratamentului chirurgical asupra 
celui conservator, intr-o anumita situatie. Se defineste astfel necesitatea logica a chirurgiei, ca cea mai 
adecvata alternativa terapeutica. Perseverenta in tratamentul conservator nu atrage insa deznodamintul 
fatal ca in cazul ulcerelor de indicatie absoluta. Permite insa continuarea suferintei si posibilitatea 
complicatiilor. 

Indicatia relativa — caracterul de relativ doreste sa sublinieze echilibrul existent, in unele 
situatii, intre tratamentul conservator si cel chirurgical. Nu exista risc vital pentru bolnav, se poate 
continua terapia medicala care insa are sanse reduse de a rezolva ceva in viitor, daca pina in prezent nu 
a adus beneficiile scontate. Rezulta deci ca terapia chirurgicala este doar legitima in aceste situatii. 
Ulcerele de indicatie absoluta: 

Ulcere complicate: 

- ulcerul perforat — urgenta imediata 

- ulcerul stenozant 

- ulcerul hemoragic — urgenta imediata. Chirurgia intervine atunci cand hemostaza 
endoscopica si cea angiografic mediata s-au dovedit ineficiente; sau atunci cind singerarea 
este masiva si nu permite explorarea endoscopica (fistula vasculara cu stare de stare de soc 
hemoragic), cel de-al doilea episod hemoragic repetat sub tratament, cu hemostaza 
nechirurgicala in antecedente 

- ulcere la care biopsia endoscopica este cu “probleme” 

Ulcere de indicatie majora: 

- ulcere cu anemie persistenta in pofida tratamentului consecvent, dovedind o singerare 
cronica subclinica. 

- ulcer refractar (intratabil / 5-10 % - dupa 8-12 saptamini de tratament nu se obtine 
cicatrizarea. Ulcerul gastric sub tratament se urmareste endoscopic la 4, 6 si 12 saptamini, 
evaluindu-se procesul de vindecare. Se tine cont de faptul ca cicatrizarea se face la un ritm 
mediu de 3 mm pe saptamina. Se apreciaza ca la 6 saptamini ulcerul trebuie sa fie cicatrizat 
complet sau cel putin 90 % din dimensiunea initiala. Prelungirea cu peste 12 saptamini a 
procesului de vindecare pe seama tratamentului conservator nu are justificare decit in 
situatia in care bolnavul refuza ferm actul operator si la cei cu risc chirurgical deosebit de 
ridicat. Numail/2 din ulcerele gigante, diametre de peste 2 cm, se vindeca in intervalul de 
12 saptamini. Daca insa ulcerul nu s-a vindecat nici la 15 saptamini, chirurgia se ompune. 
Vindecarea odata constatata endoscopic, trebuie reconfirmata pe aceeasi cale dupa un 
interval de inca 3 luni. 

- ulcere cu recurente frecvente — minim 2 recurente in 2 ani la bolnavul aflat sub tratament 
de fond. In general se admite ca ulcerul gastric care a avut minim 2 recurente trebuie sa fie 
operat. De ce aceasta atitudine ? Pentru motivul ca acesti bolnavi au sanse crescute sa faca 
recurente si in continuare, riscul malignizarii este si el mai mare, ca de altfei si sansele de a 
dezvolta o complicatie acuta (perforatie, hemoragie). Recurenta ulcerului se realizeaza in 
acelasi loc topografic, sau in altul. Ea este de obicei de un calibru mai redus decit ulcerul 
initial 

-  ulcerele “gigante”, cu diametrul de peste 2 cm, incadrabile in categoria irecuperabile 
anatomic. 

Ulcere de indicatie relativa 

Aici se incadreaza bolnavii care nu accepta dependenta de un tratament indelungat si restrictiv 
privind modul de viata. Tot in aceasta grupa se plaseaza si pacientii a caror activitate sociala ii 
impiedica sa urmeze un stil de viata protectionist, care sa-i puna la adapost de recidive frecvente. In 
fine, nu trebuie uitat ca 3% din ulcerele gastrice sunt maligne. Partea neplacuta a lucrurilor rezida in 
faptul ca cele minimum 6 biopsii endoscopice obligatorii de la nivelul ulcerului pot surprinde aspecte 
benigne chiar intr-un ulcer malign. 

Al doilea aspect ingrijorator este acela ca ulcerul malign, nerecunoscut ca atare, poate evolua 
initial favorabil sub medicatia antiulceroasa — ulcerul are tendinta la cicatrizare. Aceasta presupune ca 
identificarea sa ca structura maligna va avea loc ulterior, atunci cind evolutia locala va sterge orice 
urma de dubiu macro si microscopic. Astfel, un ulcer cu malignitate in situ, nedepistata biopsic, va fi 
tratat luni de zile ca leziune benigna, cu rezultate multumitoare. Momentul reconvertirii 
diagnosticului, confirmarea malignitatii, va surprinde bolnavul intr-un stadiu mult mai avansat si deci, 
mai nefavorabil ca prognostic. Rezulta de aici necesitatea ca bolnavul sa fie avizat asupra acestui risc 
de 3% malignitate nedepistabila prin mijloacele endoscopice. In mod cert o parte din ei nu vor accepta 
acest risc si atunci se vor incadra in grupa de indicatie chirurgicala relativa. 

Revazind ulcerele de indicatie chirurgicala, expuse mai sus, apare clar ca nu s-au produs 
modificari esentiale fata de indicatiile chirurgicale din urma cu 20 de ani. Totusi, se opereaza mai 
putin ulcer gastric. Explicatia se gaseste in faptul ca se temporizeaza ani de zile actul chirurgical, 
asteptindu-se perforatia, stenoza sau hemoragia masiva pentru a fi indrumat catre chirurg. Pentru 
internist si gastro-enterolog nu exista decit indicatii absolute. Indicatiile majore si cele relative ale 
tratamentului chirurgical nu sunt agreate. Ele sunt evocate de catre chirurg in momentul in care este 
consultat asupra unui bolnav cu ulcer gastric care s-a saturat de anii de suferinta prin care a trecut si, 
mai ales, nu este dispus sa-si mentina si in viitor acelasi statut al calitatii vietii. 


Principii de tratament chirurgical 

Metodele de tratament chirurgical au capatat actualmente o nuantare remarcabila. Clasica 
rezectie gastrica larga sau subtotala, procedeu chirurgical standard pentru ulcerul gastric, pina in urma 
cu 10-15 ani, si-a restrins indicatiile. Ea a cedat teren in fata unor interventii mai limitate, mai putin 
mutilante pentru rezervorul gastric si deci mai functionale. 

Cu cit ulcerul gastric castiga in inaltime, departindu-se de pilor, deci este mai sus situat, cu atit 
mai mari sunt mutilarile si sacrificiile tisulare impuse de indepartarea sa. Astazi toata lumea este de 

acord ca ulcerul trebuie obligatoriu indepartat. El nu trebuie lasat pe loc si se va efectuata o rezectie 
sub ulcer in ideea ca ulcerul se va vindeca de la sine in conditiile anaciditatii postrezectie. Atunci, 
care sunt obiectivele tratamentului chirurgical in ulcerul gastric ?: 
indepartarea leziunii ulceroase 
realizarea unui stomac hipoacid 
mentinerea duodenului in tranzitul digestive 
morbiditate postoperatorie redusa 
. mortalitate operatorie minima 
a. Indepartarea ulcerului — gest obligatoriu cu atit mai dificil cu cit acesta este situat mai aproape 
de cardie. Pentru a-l indeparta se impune un sacrificiu de tesut gastric — rezectie gastrica. Rezectia 
gastrica, numita si gastrectomie, va fi intinsa sau mai redusa, in functia de topografia ulcerului. 
In ulcerele tip Johnson II si III, actul terapeutic se desfasoara corespunzator tratamentului unui ulcer 
duodenal. 

- Johnson II: vagotomie tronculara bilaterala subdiafragmatica +  bulbantrectomie 

(hemigastrectomie) 

- Johnson II: rezectie gastrica larga 2/3 

- Johnson II: rezectie larga 2/3 “in scaun” tip Pauchet 

- Johnson III: vagotomie tronculara bilaterala subdiafragmatica + bulbantrectomie, rezectie 

gastrica 2/3 

In ulcerul tip Johnson I, rezectia gastrica larga constituie atitudinea obisnuita, fara vagotomie (Fig8.). 
Aceasta este valabila pentru ulcerele situate de la unghiul gastric pana la 4 — 5 cm sub cardie. In 
ulcerele plasate juxtacardial la 1-2 cm sub cardie se pot avea in vedere: rezectia subtotala “in scara”, 
rezectie polara superioara sau o serie de rezectii modelante ce vor fi discutate mai departe. 


oposp 


Vagotomie tronculara bilaterala subdiafragmatica + antrectomie 

Metoda cu statut vechi de functiune in chirurgia ulcerului duodenal. Ea presupune 
interceptarea celor doua trunchiuri vagale in sectorul subdiafragmatic, inainte de a se distribui in 
teritoriul splahnic. Se sectioneaza atat vagul stang anterior cat si vagul drept posterior, in ideea de a 
suprima faza neurogena — cefalica sau vagala a secretiei acide. Introdusa de Dragstedt in 1942, metoda 
a capatat o extensie deosebita prin faptul ca reduce semnificativ secretia gastrica si permite astfel 
limitarea amplitudinii rezectiei gastrice — face deci posibila o rezectie mai limitata: antrectomie sau 
hemigastrectomie (Fig9.). 

Se evita in acest fel rezectiile largi care indeparteaza 2/3 din stomac sau rezectiile subtotale ce 
presupun sacrificarea a 4/5 din stomac. Prin sumarea efectelor antisecretorii ale vagotomiei se poate 
reduce semnificativ extensia rezectiei, limitand-o doar la antru. Vagotomia are insa o serie intreaga de 
efecte secundare, in general inaparente clinic, dar care se pot manifesta la unii bolnavi- sindroamele 
postvagotomie. Aceste suferinte ale vagotomizatilor se corecteaza de obicei de la sine si ele sunt 
dominate de hipomotilitate digestiva. Toate aceste aspecte vor fi detaliate in capitolul rezervat 
ulcerului duodenal. Comportamentul secretor al bolnavilor cu ulcer dublu — gastric si duodenal, ca si 
al celor cu ulcer prepiloric, este aproape similar cu comportamentul ulcerului duodenal tipic. Aceasta 
este motivatia utilizarii vagotomiei in ulcerul gastric tip Johnson II si INI. 


Rezectia gastrica larga 2/3 

Introdusa inca de la sfarsitul secolului trecut, rezectia gastrica a fost initial limitata la antru si 
practicata in neoplasmele antropilorice. Pean, Rydygier si mai ales Billroth detin meritul introducerii 
acestei tehnici care a fost aproape singura metoda utilizata pe parcursul a peste 50 ani de chirurgie a 
ulcerului gastro-duodenal. Prima rezectie gastrica pentru ulcer a fost efectuata in 21 noiembrie 1881 
de catre Rydygier si a fost cea de-a 6- a rezectie efectuata in lume. A fost primul bolnav care a 
supravietuit acestei operatii. 

Se indeparteaza 2/3 inferioare ale stomacului, motiv pentru care se mai numeste gastrectomie 
polara inferioara 2/3. Aceasta inseamna ca ramane polul superior gastric (fornix + o parte din corp), 
fara antru si fara sectorul mediu al stomacului. Se suprima deci faza antrala gastrica a secretiei si se 
reduce masa celulara acido secretorie. Rezulta un stomac restant hipo anacid, impropriu recidivei 
ulceroase. Se suprima insa si faza gastrica a digestiei, precum si functia de rezervor a stomacului. De 
aici o serie de inconveniente, multe dintre ele invalidante: sindromul de stomac mic, dumping- 
sindromul de evacuare precipitata, maldigestie — malabsorbtie- malnutritie (sindrom gastropriv), 
anemie parabiermeriana, etc. 

Toate aceste suferinte post gastrectomie larga sau subtotala au reprezentat cauze de 
morbiditate importanta, generatoare de incapacitate de munca temporara sau definitiva. Rezectia larga 
a fost mult timp singura metoda de tratament chirurgical a ulcerului, fie el gastric, fie duodenal. S-a 
creat astfel o patologie a stomacului operat care a facut obiectul a numeroase congrese si simpozioane 
din tara si din strainatate in dorinta de a preveni aceste tulburari si de a le corecta odata aparute. Odata 
cu extinderea vagotomiei, dupa anul 1950, sumarea efectului antiacid al acesteia la efectul antiacid al 
rezectiei a permis reducerea considerabila a sacrificiului gastric, deci limitarea rezectiei. 

Rezectia gastrica larga “in scara” tip Pauchet 

Aceasta tehnica este folosita in indepartarea unor ulcere mai sus situate pe mica curbura. 
Sectionarea stomacului, in aceste situatii, se poate face dupa o linie franta “in scara” ce coboara de 
deasupra ulcerului ce trebuie inlaturat spre marea curbura. Se pastreaza astfel 1/3 de stomac restant, 
lucru imposibil daca sectiunea ar urma o linie transversoblica ca in rezectia clasica. 

Rezectia gastrica polara superioara Deloyers 

Rarisim folosita in tratamentul ulcerelor gastrice foarte inalte ale cardiei si fornixului. Metoda 
a fost imaginata si practicata cu precadere pentru neoplasmele zonei cardio-tuberozitare. Ea 
indeparteaza 2/3 superioare ale stomacului, lasand antrul care va fi anstomozat la esofag pentru a 
restabili tranzitul. Tehnica este urmata de o serie de neajunsuri datorate refularii antro-esofagiene 
consecutiv disparitiei cardiei. Rezulta esofagita de reflux care poate evolua pana la ulcer si stenoza 
esofagiana. In general insa, aproape totdeauna este posibila indepartarea unui ulcer gastric foarte sus 
situat fara a apela la aceasta metoda, folosind mult mai adecvata rezectie “in scara”. 

Rezectiile modelante 

Exista o serie de rezectii gastrice care au fost demult introduse in ideea de a fi mai respectuosi 
cu rezervorul gastric si a evita o rezectie gastrica larga sau chiar subtotala, 20 — 30 de cm de stomac 
rezecat, pentru tratamentul unei leziuni ulceroase benigne ce are in genere diametrul de 0,5 — 1 cm. 
Inca de la debutul secolului Schmieden, Gironcoli si altii au imaginat rezectiile gastrice segmentare. 
Balfour a introdus rezectia in sa. S-au folosit si simplele excizii ale ulcerului. Aceste metode nu au dat 
rezultatele scontate prin faptul ca nu asociau si vagotomie, facand posibila recidiva ulcerului pe un 
stomac cu aciditate practic nemodificata de actul operator. Vagotomia tronculara, asociata acestor 
tehnici conservatoare pentru stomac, a reusit sa revalorifice metode considerate desuete, dar care lasa 

in postoperator un stomac aproape intreg, cu o functionaliatate corespunzatoare. Se evita astfel 
sindroamele post gastrectomie. Metodele acestea au aplicabilitate in ulcerele mediogastrice si in 
ulcerele sus situate. Excizia cuneiforma si rezectia “in sa” sunt suficiente pentru indepartarea leziunii. 
Rezectia mediogastrica este mai pretentioasa si mai laborioasa tehnic. Pe langa vagotomia tronculara 
este necesara asocierea unei piloroplastii pentru a asigura un drenaj mai bun antrului. Antrul devine 
temporar sau definitiv paretic — hipokinetic dupa sectionarea vagilor. 


b. Realizarea unui stomac hipoacid 
Ulcerul gastric survine pe un stomac normo sau hipoacid. Rareori se inregistreaza hiperaciditate. 


Normo sau hipoaciditatea sunt datorate reducerii masei acidosecetante consecutive gastritei atrofice 
corporeo-fundice sau chiar atrofiei gastrice din acest sector. Studiul aciditatilor gastrice, dupa 
stimulare cu histamina sau pentagastrina, are posibilitatea de a oferi informatii asupra masei celulare 
secretante. Biopsiile endoscopice din corp si antru sunt insa mult mai fidele in a semnala procesele de 
atrofie a glandelor gastrice principale. Daca exista o hipoaciditate sau biopsia endoscopica a decelat 
leziuni atrofice ale epiteliului, este suficienta excizia sau rezectia “in sa” asociata numai cu o operatie 
de drenaj al polului gastric inferior (piloroplastie). Vagotomia nu mai este necesara; ar reduce in mod 
suplimentar secretia clorhidropeptica si ar precipita evolutia spre atrofia gastrica, stare considerata 
precanceroasa. 

In ulcerele gastrice in care biopsia releva doar leziuni de gastrita cronica, fara elemente de atrofie 
epiteliala, atitudinea chirurgicala va fi cea descrisa la paragraful a) 


c. Mentinerea duodenului in tranzit 

Orice interventie chirurgicala destinata tratamentului ulcerului gastric are in final, dupa timpul 
de rezectie, obligatia de a restabili, de a reface tranzitul. De preferat este refacerea tranzitului folosind 
duodenul: gastroduodenoanastomoza Pean-Billroth I. In marea majoritate a ulcerelor gastrice operate, 
acest lucru este posibil, duodenul fiind indemn lezional. Exceptie fac ulcerele tip Johnson II, care sunt 
asociate cu ulcerul duodenal. In astfel de imprejurari, duodenul poate fi impropriu unei anastomoze. 
Se impune deci refacerea tranzitului folosind o ansa jejunala — gastroenteroanastomoza 
(gastrojejunostomie) — Billroth II. Ea cuprinde doua variante: 

- varianta Reichel-Polya — toata transa bontului gastric se anastomozeaza la prima ansa 
jejunala montata in omega 

- varianta Hoffmeister Finsterer- doar o parte a stomei — transei gastrice se anastomozeaza la 
jejun. Se realizeaza astfel o anastomoza ceva mai adecvata, mai putin larga decat in 
varianta Reichel Polya, incercandu-se astfel evitarea dumping-sindromului sever. 

Varianta Roux- sau anastomoza gastro-jejunala in ”Y” are drept scop evitarea invaziei bilio- 
duodenale a bontului gastric, existenta in variantele anterioare. Se creeaza astfel imposibilitatea 
poluarii cu suc duodenal a stomacului restant — se impiedica aparitia gastritei biliare a bontului gastric, 
riscul de metaplazie intestinala, atrofie epiteliala si in final carcinogeneza. 

Rezulta in mod clar ca este preferabila mentinerea duodenului in tranzit, printr-o anastomoza 
gastro-duodenala ce este aproape intotdeauna posibila. Dintre variantele gastrojejunoanastomozelor 
cea mai putin nociva este cea tip Roux in “Y”. 


Tratamentul chirurgical al ulcerului duodenal 
In ulcerul duodenal nu exista metoda unica aplicabila in toate cazurile. Tehnica trebuie aleasa 
luind in calcul localizarea ulcerului, amploarea leziunilor determinate de ulcer la nivelul organelor 
invecinate acestuia ca si complicatiile prezente la momentul operator (ulcer perforat, hemoragic, 
penetrant, etc). Se pot utiliza trei variante de tehnica in intentia de indepartare a ulcerului si de 
diminuare a masei acidosecretoare si doua metode paleative. 
A. Metodele radicale care intervin in lantul patogenic, urmarind reducerea factorului clorhidropeptic 
sunt reprezentate de: 
1. Vagotomie tronculara bilaterala, ce sectioneaza nervii vagi in portiunea intraabdominala 
a traiectului lor. 
2. Vagotomia selectiva bilateral, sectionand numai fibrele vagale destinate stomacului, 
protejand astfel ramul hepatic din vagul anterior, ce inerveaza caile biliare, duodenul si 

ramul caeliac din vagul posterior ce inerveaza pancreasul, intestinal subtire si jumatatea 
dreapta a intestinului gros. 

3. Vagotomia supraselectiva ce pastreaza inervatia antro-pilorica, denervind numai aria 
celulelor parietale acido-secretante. 

Primele doua metode de vagotomie trebuie asociate obligatoriu cu o cale de drenaj gastric, 

spre a preveni staza antrala. Caile de drenaj asociate vagotomiei sunt reprezentate de: 

-  Piloroplastie — operatie de largire a pilorului. Exista numeroase variante tehnice precum 
Mickulicz, Finney, Judd, etc., toate urmand sa indeparteze partial portiunea anterioara a 
pilorului si sa realizeze prin sutura o comunicare larga intre stomac si duoden. 

-  Rezectia gastrica limitata — antrectomia 

- Gastro-entero-anastomoza — metoda folosita rar, in conditiile prezentei unui bloc 
sclero-inflamator periulceros, la pacientii in virsta, politarati. 

B. In gama metodelor radicale se includ si rezectiile gastrice: 

-  Rezectia gastric 2/3 sau % care suprima portiuni variabile din stomac si primii 3 cm din 
bulbul duodenal, cu scopul de suprima antrul cu secretia gastrica si o parte din celulele 
parietale, creand astfel un stomac hipoanacid. 

-  Rezectia gastrica limitata — antrectomia . Se extirpa in aceasta ultima varianta numai 
portiunea antrala a stomacului realizand astfel anularea mecanismului gastrinic. 

In ultimii 25 ani antrectomia asociata cu vagotomia reprezinta operatia de electie utilizata in 
tratamentul ulcerului duodenal. Aceasta interventie chirurgicala sanctioneaza cele doua elemente 
anatomice implicate in secretia acida gastrica — vagul si antrul — si are un caracter reductional limitat 
al capacitatii de rezervor a stomacului, permitand de cele mai multe ori pastrarea in tranzitul digestiv a 
blocului bilio-duodeno-pancreatic. 

C. Aceste metode radicale pot fi completate de interventii chirurgicale oarecum atipice, precum 
excluziorezectia cu lasarea ulcerului pe loc. Aceasta interventie chirurgicala este indicata in 
ulcerele postbulbare jos situate, incluse intr-un proces important stenotic si/sau penetrant, cu risc 
major de lezare a organelor invecinate. In acest caz se practica vagotomia asociata cu o metoda 
limitata de rezectie gastrica si refacerea tranzitului digestiv printr-o anastomoza gastro-jejunala. 

Pe linga metodele radicale se pot utiliza, in anumite conditii, alte doua metode cu viza 
paleativa, si anume: 

-  Gastro-entero-anastomoza fara vagotomie — este indicata in ulcerele stenotice in care 

virsta si tarele asociate ale pacientilor nu permit interventii de amploare. 

-  Infundarea sau sutura perforatiei cu sau fara fixarea marelui epiploon la nivelul suturii. 

Explorarea tubului digestiv superior 
Impreuna cu esofagul, stomacul si duodenul constituie segmentul superior al tubului digestiv. 
Odata cu aparitia endoscopiei, explorarea acestor segmente a devenit deosebit de performanta, 
leziunile morfologice fiind precis localizate, iar biopsia oferind diagnosticul de certitudine. Raman 
inca o serie de suferinte functionale ce nu au exprimare morfologica (tulburari de motilitate) si care 
scapa explorarilor endoscopice. Acestea fac obiectul studiilor baritate, ale celor de manometrie si PH - 
metric, ale testelor de evacuare gastrica. 
I. Endoscopia gastro-duodenala este indicata diagnosticarii urmatoarelor situatii: 
- pacientul prezinta o simptomatologie ce sugereaza o participare eso-gastro-duodenala- 
tumorala, ulceroasa sau de orice alt tip 
- toate hemoragiile digestive superioare 
- suferintele stomacului operat 
-  colangiopancreatografia retrograda 
e In ceea ce priveste aspectele de terapeutica endoscopica, endoscopia operatorie gastro- 
duodenala se adreseaza: 
- ulcerului sangerand 
- tumorilor benigne pediculate, sub 3 cm diametru 
-  neoplasmelor gastrice superficiale (“in situ”) 
- tumorilor stenozante 
-  achalaziei sau altor tipuri de stenoze benigne 
-  extractiilor corpilor straini 
e Echoendoscopia foloseste un transductor care este incorporat in endoscop, acesta ajungand in 
sectorul digestiv ales pentru a explora: esofagul, stomacul, duodenul, rectul. Prin aceasta tehnica 
se obtin date privind: 
-  stadializarea neoplasmelor 
- aprecierea rezecabilitatii locale 
- extinderea parietala a leziunilor 
- aprecieri privind implicarea organelor de vecinatate: cap pancreatic, coledoc terminal. 
e Endoscopiei i se pot retine si o serie de contraindicatii: 
- pacient cu stare generala precara, aflat intr-o situatie respiratorie sau cardiaca 
decompensata: insuficienta respiratorie acuta, insuficienta cardiaca, infarct miocardic. 
- pacient necooperant: marii nevrotici, stari de obnubilare, soc, coma 
-  esofagita acuta postacaustica 
- ulcer gastroduodenal perforat 
- anevrism aorta toracica 


II. Testele de evacuare gastrica se adreseaza unui segment important al patologiei functionale a 
tubului digestiv, ca rezultat al tulburarilor de motilitate. Tulburarile de motilitate pot fi primare, adica 
fara substrat organic (histologic) sau pot fi secundare unor modificari organice care altereaza functia 
motorie a tubului digestiv. Aceste tulburari de motilitate survin intr-o serie de situatii patologice ca: 
infectie, agresiune alergica sau chimica. Rezulta de aici ca exista o stransa interdependenta intre 
sistemul motor si nervos al tubului digestiv pe de o parte si sistemul imunitar al aceluiasi tub pe de alta 
parte. 
Actualmente sunt in practica urmatoarele teste de evacuare gastrica: 

- radiologia de contrast — valoare limitata 

- teste de evacuare radioizotopica — scintigrafie gastrica 

- teste de intubatie 

- manometrie intragastrica 

-  electrogastrografie de suprafata 

- tehnici de impedanta electrica 
III. Radiologia gastro-duodenala presupune utilizarea de substanta de contrast — sulfat de bariu,fiind 
capabila sa deceleze: 

- leziuni ce au minim 5 mm si care se exprima prin semiologie radiologica elementara. 

- modificari de forma si pozitie ale stomacului ( volvulus, cascada, ptoza) etc. 

- tulburari de kinetica si evacuare gastrica (aprecieri doar calitative). 
Elementele de baza ale semiologiei radiologice gastro-duodenale sunt: 
Nisa - constituie corespondentul radiologic al unui crater ulceros sau tumoral si apare pe ecran sau 
film ca o imagine aditionala conturului gastric. Imaginea corespunde patrunderii si retinerii bariului in 
aceasta microcavitate. In general se descriu doua feluri de nise. Nisa ulceroasa, iese din conturul 
gastric depasindu-l, datorita faptului ca ulcerul isi depaseste organul gazda si penetreaza in structurile 
adiacente. Nisa incastrata (descrisa de Haudeck) este o nisa care nu iese din conturul gastric fiind de 
fapt o nisa in lacuna. Ea este intalnita in cancerele ulcerate. 
Lacuna — este un semn radiologic morfologic care consta in defect de umplere cu bariu a unei anumite 
zone. Acest tip de imagine exprima existenta unei tumori benigne sau maligne sau a unui corp strain, 
inclusiv resturi alimentare nedigerate, fragmente celulozice (fitobezoar), ghemuri de par (tricobezoar). 
Stenoza — de asemenea un semn morfologic, constituie expresia unei deformari prin ingustare a 
rezervorului gastric, a canalului piloric sau duodenului. 
Rigiditatea — este un semn radiologic care traduce lipsa de kinetica a unui sector digestiv. Ea rezulta 
in urma pierderii supletei acestui sector prin infiltrare parietala de origine neoplazica sau, mai rar 
inflamatorie. 
Semitonul — semn radiologic accesoriu care consta intr-o modificare de tonalitate: intr-un sector 
digestiv se remarca o nuanta intermediara intre opac si transparent. Acest gen de imagine poate fi 
intalnita in leziunile neoplazice, dar si in cele inflamatorii, traducand edemul intraparietal. 
Spiculii (spini) — imagine sugerand "dintaturi” unice sau multiple care marginesc o zona lacunara sau 
nisa in lacuna. De cele mai multe ori traduce un neoplasm vegetant exulcerat, cu anfractuozitati de 
suprafata. 
IV. Studiul aciditatii gastrice (chimismele gastrice) 

Cel putin trei nume de referinta se inscriu in istoria relativ recenta a cercetarii secretiei 
gastrice: Dragstedt, promotorul evaluarii secretiei gastrice nocturne, Kay care a introdus studiul 
debitului acid maximal prin histamino-stimulare si Hollender care a preconizat acelasi studiu prin 
insulino-stimulare 
Chimismele gastrice ofera informatii utile, dar nu decisive, in urmatoarele situatii in care pot fi 
indicate: 

-  hipergastrinemii produse de hipo sau anaciditate: anemia Biermer, gastrita atrofica 

-  hipergastrinemii care evolueaza cu hiperaciditate: sindromul Zollinger — Ellison, 
adenomatoza multipla endocrina 

- studiul recidivelor ulceroase postoperatorii pentru a aprecia caracterul complex al 
vagotomiei si masa celulara acido-secretorie restanta. 

In final, in incercarea de a contura o linie logica a explorarilor subliniem urmatoarele elemente: 

- atunci cand din anamneza se contureaza o suferinta in sfera gastro-duodenala, 
explorarea initiala obligatorie este endoscopia eso-gastro-duodenala. 

- daca se inregistreaza leziuni la nivelul acestor segmente digestive, se vor preleva biopsii 
pentru examen histopatologic. 

- in situatia in care endoscopia ofera relatii normale sau neconcludente, se impune 
cercetarea in vederea depistarii unor tulburari functionale ale tractului digestiv superior. 
In acest scop se vor efectua studiile aciditatilor gastrice, tranzitul baritat, testele de 
evacuare si examenul parazitologic. 

- daca si aceste explorari ofera date in parametrii normalului se impune extinderea 
cercetarii specifice la restul tubului digestiv si la glandele sale anexe (intestin subtire, 
colon, ficat, cai biliare, splina, pancreas). 


Ulcerul gastric 

Spre deosebire de ulcerul duodenal cel gastric face o nota aparte. Aceasta nota aparte consta in 
faptul ca potential orice ulcer gastric poate fi de origine maligna. Fie ca este un ulcer benign, 
degenerat neoplazic, fie ca este un cancer primitiv ulcerat, efectul este acelasi. Esential ramine ca orice 
ulcer gastric trebuie privit ca un neoplasm ulcerat, pana la proba contrarie pe care o aduce sau nu 
examenul histologic. Numai biopsiile endoscopice repetate si supravegherea endoscopica sub 
tratament vor hotari apartenenta reala a leziunii. 


437 


- sub redacţia Eugen Brătucu - 


Anatomia patologica a ulcerului gastric 

Exista in mod cert arii gastrice preferentiale de localizare ale ulcerului. In mod frecvent leziunea este 
plasata pe mica curbura si cu precadere in jumatatea inferioara a acesteia. Unghiul gastric si sectoarele 
sale adiacente constituie zona de electie. Un procent de circa 10% din leziuni se dezvolta pe “arii 
neobisnuite”: fornix, marea curbura, fetele gastrice. Leziunea ulceroasa consta intr-o lipsa dintr-o 
substanta a peretelui gastric, de aspect circumscris si care intereseaza cel putin trei straturi: mucoasa, 
submucoasa si musculara. Craterul ulceros se constituie printr-un proces de necroza tisulara locala de 
cauza inflamatorie si ischemica. Sub aspect histologic se pot delimita doua forme de ulcer gastric. Cel 
acut in care lipseste reactia inflamatorie, dominand necroza; cel cronic, in care inflamatia si fibroza 
sunt mai mult sau mai putin copios reprezentate. 

Evolutie si complicatii 

Perforatia — constituie rezultanta evolutiei relativ indelungate a unui ulcer cunoscut sau modalitatea 
de debut a unei leziuni pana atunci inaparente, necunoscute. Perforatia reprezinta una din complicatiile 
majore ale ulcerului gastric si duodenal manifestandu-se la 12-15% dintre ulcerosi. In raport cu sediul 
ulcerului, relatiile cu organele invecinate si raspunsul local si general al organismului la agresiune se 
descriu mai multe forme: 


c) perforatia in peritoneul liber 
d) perforatia acoperita cu doua forme: 
-  perforatia acoperita spontan 
-  perforatia cu peritonita localizata 


Perforatia ulceroasa se manifesta prin doua categorii de elemente semiologice si anume: semne 

cardinale si semne secundare. Semnele cardinale sunt reprezentate de: 

e durere care este brusca, intensa, clasic descrisa ca o “lovitura de pumnal” 

e contractura abdominala - determina aparitia abdomenului de lemn” 

e  pneumoperitoneul ce semnifica perforatia unui organ cavitar 

Semnele secundare sunt reprezentate de : 

e semne functionale: varsaturi bilio-alimentare si mai ales ileus paralitic tradus prin oprirea 
tranzitului digestiv pentru materii fecale si gaze. 

e semne fizice — hiperestezie si hiperalgie cutanata, semnul Blumberg — exacerbarea durerii la 
decomprimarea brusca abdominala, durerea brusca la percutie — (semnul clopotelului) si percutor, 
disparitia matitatii hepatice. Tuseul rectal releva sensibilitatea fundului de sac Douglas care 
bombeaza si este extrem de dureros — semnul lui Mondor sau “tipatului Douglas-ului”. 

e semne generale — paloare, anxietate, transpiratii, extremitati reci, puls rapid, de amploare redusa, 
semne ce traduc aparitia socului. 

Perforatia realizeaza, de cele mai multe ori o peritonita initial chimica, iar apoi septica. 

Hemoragia digestiva — complicatie cel putin la fel de grava ca si perforatia, hemoragia se exprima 

prin melena (scaune negre cu singe digerat) sau hematemeza (varsaturi cu singe si cheaguri sau in “zat 

de cafea”). Hemoragia survine in 10-20 % din ulcerele gastrice si duodenale, din care in 5-7 % din 
cazuri hemoragia este masiva. Semnele clinice ale hemoragiei digestive superioare de etiologie 
ulceroasa se pot grupa in: 

e Semne de exteriorizare reprezntate de hematemeza si melena, 

e Semne de anemie acuta consecutive hemoragiei reprezentate de lipotimie ortostatica, puls 
tahicardic, scaderea tensiunii arteriale, paloare, ameteli, sete persistenta. 

e Semne biologice 

Gravitatea hemoragiei depinde de urmatorii factori: 

-  Rapiditatea pierderii si scaderii volumului circulator efectiv 

- Aspectul morfologic al ulcerului, fiind mai grave hemoragiile produse de ulcerele 
cronice, caloase, cu fistula vasculara arteriala. 

-  Varsta pacientului 

Stenoza — este o complicatie ce reprezinta termenul final a evolutiei unui ulcer. Instalarea stenozei 

ulceroase se traduce printr-o serie de semne ce au ca substrat staza gastric secundara insuficientei de 

evacuare a stomacului. Se manifesta prin urmatoarele elemente semiologice: 


438 


- Manual de chirurgie pentru studenti - 


e Ritmul si caracterul acuzelor tipic ulcerose se schimba fiind inlocuite de senzatia de plenitudine 
epigastrica, durerile aparand dupa alimentatie si cedand la declansarea de varsaturi, deseori 
autoprovocate. 

e  Varsaturile reprezinta semnul dominant al stazei ulceroase. Aspectul lor este determinat de fazele 
evolutive ale tonicitatii si motilitatii gastrice. 

e  Scadere in greutate 

e Aparitia de semne de deshidratare asociate cu tulburari metabolice si hidroelectrolitice. 

Penetratia — face parte din modalitatile posibile de evolutie ale ulcerului, inclusiv ale ulcerului 

gastric. Ea este expresia unei invazii de tesut inflamator, adiacent ulcerului, catre straturile anatomice 

perigastrice. In consecinta, penetratia trebuie acceptata ca o complicatie de sine statatoare, in fapt o 

perforatie in structuri ce participa intens la realizarea tabloului clinic si a situatiei anatomopatologice 

locale. 

Diagnostic 

Diagnosticul pozitiv se realizeaza prin sumarea a trei etape. El poate fi sugerat de anamneza 
si examenul clinic, poate fi sustinut de explorarea radiologica si impus de endoscopie cu biopsie. 


Ulcerul duodenal 

In marea majoritate a cazurilor localizarea este pe bulbul duodenal si numai intr-un procent de 
3-5 % se inregistreaza ulcere pe duodenul postbulbar. Intersectia duodenului I cu artera 
gastroduodenala reprezinta limita bulbului duodenal (cca 2 cm lungime). Cu cat ulcerul se departeaza 
de pilor el devine mai agresiv datorita conexiunilor anatomice importante pe care le poate contracta: 
coledoc, pancreas cefalic, regiune oddiana. Nisa ulceroasa, mai mult sau mai putin voluminoasa, este 
inconjurata de un tesut sclero-conjunctiv ce realizeaza calozitatea periulceroasa. Calozitatea cuprinde 
atat organul gazda al ulcerului (duodenul) cat si structurile anatomice de vecinatate ce sunt penetrate 
de ulcer. Chiar daca leziunea ulceroasa are sediu duodenal, ea coexista cu o serie de modificari 
patologice ale mucoasei gastrice de tip gastrita antrala, fundica sau pangastrica antro-fundica. 


Evolutie. Complicatii 
Ulcerul duodenal este capabil sa evolueze spre aceleasi complicatii ca si ulcerul gastric: 


perforatie, hemoragie, stenoza, penetratie. 

° Penetratia este intalnita intr-un procent de 60-70% din cazuri, determinind situatii grave 
realizate pe de o parte de modificarile organului gazda (duoden) care participa prin calozitatea 
ulceroasa, iar pe de alta parte dezastrul local poate fi completat de penetratie prin amploarea si directia 
ei. 

° Stenoza piloro-duodenala constituie rezultanta procesului de vindecare prin fibro-scleroza. 
Stomacul se evacueaza cu dificultate, uneori deloc. Progresiv se instaleaza dilatatia gastrica care poate 
ajunge la dimensiuni impresionante. 

. Perforatia - complicatie grava prin consecintele sale. Ea pune in contact lumenul digestiv cu 
cavitatea peritoneala sau cu un alt sector digestiv. In aceasta ultima imprejurare se constituie fistule: 
duodeno-veziculara, duodeno-coledociana, duodeno-colica. 

° Hemoragia digestiva — alaturi de perforatie, hemoragia este cea de-a doua complicatie grava 
a ulcerului. Ea survine in urma erodarii unor structuri vasculare din peretele duodenal sau chiar 
extraduodenal, daca ulcerul a depasit organul gazda. 


Diagnostic 

In general, in serviciile de chirurgie ajung bolnavi cu diagnostic precis stabilit fie in 
ambulator, fie in serviciile de medicina interna sau de gastro-enterologie; este cazul ulcerelor 
stenozante sau a celor ”intratabile”, rezistente la orice tratament. In fine, o alta categorie de bolnavi 
adresati chirurgiei o constituie aceea a celor internati de urgenta pentru o complicatie acuta a ulcerului: 
perforatie, hemoragie. Acestia au sau nu antecedente ulceroase, debutul fiind posibil sa se realizeze 
printr-o astfel de complicatie. Daca bolnavul nu a fost diagnosticat pe baze endoscopice, avand numai 
o explorare radiologica, este necesara endoscopia care va putea localiza mai corect sediul ulcerului, 
aspectul craterului, modificarile de gastrita si duodenita, eventuala contaminare cu H pylori. 

Tratamentul chirurgical al ulcerului gastro-duodenal 
e Jn ultimii 20 de ani s-au inregistrat progrese remarcabile in tratamentul conservator al ulcerului 
gastro-duodenal. Actualmente exista 4 categorii de tratament medicamentos: 
-  Neutralizante ale aciditatii: saruri de aluminiu, calciu, magneziu. 


-  Antisecretorii: 
- de tip anticolinergic tip Butilscopolamina (Buscopan, Scobutil, 
Gastrozepin) 
- de tip anti H2 receptori: (Cimetidina, Ranitidina, Famotidina, 
Nizatidina) 


- inhibitori ai H+/K+ - ATP azei (Omeprazol) 
-  Citoprotectoare (refacerea barierei muco - epiteliale): sucralfat, saruri coloidale de 
bismut, prostaglandine sau analogii lor. 
- Combaterea infectiei cu H. pylori 


e Boala ulceroasa nu se vindeca prin acest tratament. Organul tinta - stomac sau duoden devine 
doar impropriu dezvoltarii ulcerului si complicatiilor sale. 

e Prelungirea nejustificata a tratamentului conservator nu are alt efect decit acela de a permite 
avansarea leziunilor locale de remaniere anatomica: pancreatita nodulara de reactie, pediculita 
hepatica, duodenita sclero-inflamatorie, periduodenita si perigastrita, fistule duodeno-biliare, 
duodeno-colice 


Tratamentul chirurgical al ulcerului gastric 
A. Conform lui Johnson nu exista un singur tip de ulcer gastric. Clasificarea acestui autor accepta 


si prezinta 3 tipuri: 
- Johnson I — ulcerul gastric cu localizare clasica, pe mica curbura de la cardie pina la 
antru inclusiv 
- Johnson II — ulcerul gastric asociat cu ulcerul duodenal. Ulcerul duodenal precede 
leziunea gastrica si o determina prin modificarile de evacuare gastrica pe care le 


antreneaza 
- Johnson HI — ulcerul gastric prepiloric 
B. Indicatia absoluta - termenul absolut semnaleaza caracterul imperativ, obligatoriu, a 


tratamentului chirurgical. Nu se ia in discutie oportunitatea altei forme de tratament, in afara celui 
chirurgical. In absenta interventiei chirurgicale, evolutia este fatala, deci indicatia are ratiuni vitale. 
Aceasta indicatie se adreseaza urmatoarelor tipuri de ulcere: 

- ulcerul perforat — urgenta imediata 

- ulcerul stenozant 

- ulcerul hemoragic — urgenta imediata. 
C. Indicatia majora — caracterul major semnifica prevalenta tratamentului chirurgical asupra 
celui conservator, intr-o anumita situatie. Se defineste astfel necesitatea logica a chirurgiei, ca cea mai 
adecvata alternativa terapeutica. Perseverenta in tratamentul conservator nu atrage insa deznodamintul 
fatal ca in cazul ulcerelor de indicatie absoluta. Permite insa continuarea suferintei si posibilitatea 
complicatiilor. Ulcerele de indicatie majora sunt: 

- ulcere cu anemie persistenta in pofida tratamentului consecvent, dovedind o singerare 

cronica subclinica. 
- ulcer refractar (intratabil / 5-10 % - dupa 8-12 saptamini de tratament nu se obtine 
cicatrizarea. 

- ulcere cu recurente frecvente 

-  ulcerele “gigante”, cu diametrul de peste 2 cm 
D. Indicatia relativa — caracterul de relativ doreste sa sublinieze echilibrul existent, in unele 
situatii, intre tratamentul conservator si cel chirurgical. Nu exista risc vital pentru bolnav, se poate 
continua terapia medicala care insa are sanse reduse de a rezolva ceva in viitor, daca pina in prezent nu 
a adus beneficiile scontate. Rezulta deci ca terapia chirurgicala este doar legitima in aceste situatii. 
Aici se incadreaza bolnavii care nu accepta dependenta de un tratament indelungat si restrictiv privind 
modul de viata. Tot in aceasta grupa se plaseaza si pacientii a caror activitate sociala ii impiedica sa 

urmeze un stil de viata protectionist, care sa-i puna la adapost de recidive frecvente. In fine, nu trebuie 
uitat ca 3% din ulcerele gastrice sunt maligne. 
E. Principii de tratament chirurgical 
indepartarea leziunii ulceroase 
realizarea unui stomac hipoacid 
mentinerea duodenului in tranzitul digestiv 
morbiditate postoperatorie redusa 
j. mortalitate operatorie minima 
Indepartarea ulcerului — gest obligatoriu cu atit mai dificil cu cit acesta este situat mai aproape de 
cardie. Pentru a-l indeparta se impune un sacrificiu de tesut gastric — rezectie gastrica. 
Johnson II: vagotomie tronculara bilaterala subdiafragmatica + bulbantrectomie (hemigastrectomie). 
Metoda cu statut vechi de functiune in chirurgia ulcerului duodenal, presupune interceptarea celor 
doua trunchiuri vagale in sectorul subdiafragmatic, inainte de a se distribui in teritoriul splahnic. Se 
sectioneaza atat vagul stang anterior cat si vagul drept posterior, in ideea de a suprima faza neurogena 
— cefalica sau vagala a secretiei acide. 
Johnson II: rezectie gastrica larga 2/3 Se indeparteaza 2/3 inferioare ale stomacului, motiv pentru care 
se mai numeste gastrectomie polara inferioara 2/3 
Johnson II: rezectie larga 2/3 ““in scaun” tip Pauchet. Aceasta tehnica este folosita in indepartarea unor 
ulcere mai sus situate pe mica curbura. Sectionarea stomacului, in aceste situatii, se poate face dupa o 
linie franta “in scara” ce coboara de deasupra ulcerului ce trebuie inlaturat spre marea curbura. 
Johnson III: vagotomie tronculara bilaterala subdiafragmatica + bulbantrectomie, rezectie gastrica 2/3 
In ulcerul tip Johnson I, rezectia gastrica larga constituie atitudinea obisnuita, fara vagotomie 
Rezectiile modelante 
Exista o serie de rezectii gastrice care au fost demult introduse in ideea de a fi mai respectuosi 
cu rezervorul gastric si a evita o rezectie gastrica larga sau chiar subtotala, 20 — 30 de cm de stomac 
rezecat, pentru tratamentul unei leziuni ulceroase benigne ce are in genere diametrul de 0,5 — 1 cm. 
Excizia cuneiforma si rezectia “in sa” sunt suficiente pentru indepartarea leziunii. 
Mentinerea duodenului in tranzit 
Orice interventie chirurgicala destinata tratamentului ulcerului gastric are in final, dupa timpul 
de rezectie, obligatia de a restabili, de a reface tranzitul. De preferat este refacerea tranzitului folosind 
duodenul: gastroduodenoanastomoza Pean-Billroth I. In marea majoritate a ulcerelor gastrice operate, 
acest lucru este posibil, duodenul fiind indemn lezional. Exceptie fac ulcerele tip Johnson II, care sunt 
asociate cu ulcerul duodenal. In astfel de imprejurari, duodenul poate fi impropriu unei anastomoze. 
Se impune deci refacerea tranzitului folosind o ansa jejunala — gastroenteroanastomoza 
(gastrojejunostomie) — Billroth II. Ea cuprinde doua variante: 
e varianta Reichel-Polya — toata transa bontului gastric se anastomozeaza la prima ansa jejunala 
montata in omega 
e varianta Hoffmeister Finsterer- doar o parte a stomei — transei gastrice se anastomozeaza la 
jejun. 
Varianta Roux- sau anastomoza gastro-jejunala in ”Y” are drept scop evitarea invaziei bilio-duodenale 
a bontului gastric, existenta in variantele anterioare. 
Tratamentul chirurgical al ulcerului duodenal 
Ulcerul duodenal prezinta metode variate de tratament chirurgical, tehnica aleasa luind in 
calcul localizarea ulcerului, amploarea modificarilor morfologice realizate de nisa duodenala la nivelul 
organelor invecinate sau complicatiile prezente la momentul operator. Se pot utilize metode radicale 
sau paleative. 


Sa rh 


Metode radicale 
1. Vagotomia — tronculara, selectiva, supraselectiva asociata cu metode de drenaj al segmentului 
piloro-duodenal: 

-  Piloroplastia 
-  Gastro-entero-anastomoza 
-  Rezectia gastrica limitata 

2. Rezectii gastrice 
- Hemigastrectomie sau rezectii largite fara vagotomie 

-  Rezectii gastrice limitate — antrectomia, asociata cu vagotomia tronculara 


3. Excluziorezectiile 
In ultimii 25 ani antrectomia asociata cu vagotomia a reprezentat operatia de electie 


utilizata in tratamentul ulcerului duodenal. 
Pe linga metodele radical se pot folosi in anumite conditii metode paleative: 


- Gastro-entero-anastomoza fara vagotomie 
- Infundarea sau sutura perforatiei 


RECOMANDARI BIBLIOGRAFICE 


e Tratat de patologie chirurgicala sub redactia N. Angelescu, Ed. Med. Bucuresti 2001 — vol 


I, pp. 1415 — 1525. 
e Hemoragiile digestive superioare, G. Ionescu, I. Szabo, E. Cardan, Ed. Dacia Cluj Napoca, 


1988. 
e Ulcerul gastro — duodenal (chirurgie comparata si selectiva ), Corneliu N. Dragomir, Ed. 


Litera 1981. 
e Surgical Treatment of Digestive Disease, F.G. Moody, L. C. Carey, R. S. Jones, K. A. Kelly, 


D. L. Nahrwold, D. B. Shimann 
e Year Book Medical Publishers Inc Chicago, 1992 


442 


- Manual de chirurgie pentru studenti - 


Leziuni ulceroase sau ulcerative gastro-duodenale particulare 
Ciprian Cirimbei 


În această categorie pot fi incluse o serie de leziuni cu caracter ulcerativ ale peretelui gastric, 
care ies din tiparul celor descrise până acum. Caracterul lor deosebit este datorat fie etiologiei, fie 
aspectului histo-patologic. Vor fi dezbatute : ulcerele endocrine, leziunile de stress şi leziunile 
medicamentoase. 

Ulcerul tipic a fost descris de Cruveilhier, care i-a stabilit coordonatele histo-patologice - 
leziunea distruge mucoasa, submucoasa şi musculara, ajungând la seroasă. Oricare alta soluţie de 
continuitate a peretelui gastric, dar care nu ajunge la stratul muscular, nu poate fi încadrată în categoria 
ulcerelor. În categoria leziunilor cu caracter ulcerativ se întâlnesc următoarele variante anatomo- 
patologice: - exulceratia sau eroziunea ( interesează mucoasa şi ajunge la submucoasă), - ulceratia 
(interesează şi submucoasa), - ulcerul acut (interesează şi musculara). Toate acestea se disting prin 
absenţa factorului inflamator şi a reacției de fibrozare, elemente constante şi definitorii pentru ulcerul 
cronic, tipic descris de Cruveilhier. 

Exulceratiile sunt leziuni superficiale sinonime cu eroziunile. O serie întreagă de 
medicamente, precum şi stressul sunt capabile să producă fie ulcere (mai rar), fie ulceratii sau 
exulceratii. Leziunile de esență endocrină sunt totdeauna ulcere de tip Cruveilhier. 


I. Ulcerul gastro-duodenal de cauză endocrină — Sindromul Zollinger-Ellison 


Secretia gastrică este reglată hormonal şi prin balanţa unor multipli mediatori secretati de la nivel 
gastro-intestinal reprezentaţi de gastrină, secretină, colecistokinină, somatostatină, VIP (vaso-intestinal 
peptid), GIP (gastric inhibitory peptide) etc. Dintre aceştia, principalul hormon care stimulează 
secreția gastrică este gastrina secretată de celulele G localizate în principal la nivel antral sau 
duodenal, dar şi la nivel pancreatic sau intestinal. Secretia excesivă a acestui hormon de la nivelul unei 
tumori pancreatice sau extrapancreatice, incontrolabilă prin mecanismele de feedback reglatoare, 
generează sindromul Zollinger-Ellison sau gastrinomul. Descrierea inițială a sindromului a fost 
realizată în 1955 şi constă din triada : boală ulceroasă netratabilă şi recidivantă, cu hipersecretie şi 
hiperaciditate gastrică şi existența unei tumori pancreatice la nivelul insulelor celulare non-beta. Spre 
deosebire de formele de gastrină active fiziologic G17 şi G34, gastrinoamele secretă forme de gastrină 
mai mici sau mai mari sau fragmente de gastrină. 

Incidenta sindromului Zollinger-Ellison raportată în Statele Unite este de aproximativ 1/ Imilion şi 
peste 80% din cazuri sunt gastrinoame solitare, restul de 20% apărând în asocieri diverse în cadrul 
sindroamelor de neoplazie endocrină multiplă tipl — MEN 1. Cele mai frecvente localizări ale 
gastrinoamelor solitare sunt la nivel pancreatic sau duodenal, dar pot fi întâlnite şi la nivel gastric, 
hepatic, peripancreatic, mezenterial şi chiar ovarian; acestea pot îmbrăca forme difuze sau 
circumscrise, cu dimensiuni de la câţiva milimetri până peste 15-20cm. În cazul apariţiei sindromului 
Zollinger - Ellison în asocieri de tipul MEN 1 (sindroame genetice cu transmitere autozomal 
dominantă cu defect la nivelul cromozomului 11), gastrinoamele sunt de obicei multiple cu localizare 
antro-duodenală şi pancreatică predominentă;, aceste sindroame genetice constau în tumori 
hipersecretante dezvoltate la nivelul paratiroidelor, hipofizei, pancreasului, suprarenalei sau 
intestinului subţire. Sindroamele MEN 1 evoluează în peste 70-95% din cazuri cu hipercalcemie de 
cauză paratiroidiană, în 50% cu sindrom Zollinger-Ellison, insulinom în circa 20%, glucagonom în 3% 
şi VIPom în 1% dintre cazuri. Se consideră că în 50% dintre cazuri tumorile sunt microscopice, în 
70% sunt multiple şi în 60% dintre cazuri au potenţial malign. 


Etiopatogenie 

Dezvoltarea sindromului Zollinger-Ellison este cauzată de hipergastrinemie al cărei efect 
conduce la apariţia hipertrofiei mucoasei gastrice cu creşterea numărului de celule oxintice acid 
secretoare şi implicit hipersecretie gastrică. Ulterior vor apărea ulceratiile mucoasei eso-gastrice şi 
duodeno-jejunale, sindroamele diareice şi de malabsorbtie rezultate şi din afectarea funcţiei 
enterocitare şi inactivarea enzimelor pancreatice. 

Tabloul clinic este dominat de următoarele elemente : 


boală ulceroasă persistentă şi rezistentă la tratamentul obişnuit, cu test Helicobacter pylori 
negativ, cu leziuni dezvoltate postbulbar sau jejunal, putând asocia reflux gastroesofagian 
cu ulceratii şi stenoze esofagiene şi vărsături abundente cauzate de hipersecretie 

sindrom algic în etajul abdominal superior însoţit uneori şi de dureri retrosternale cauzate 
de refluxul gastro-esofagian 

diaree precursoare bolii ulceroase cauzată de hiperaciditate, dar şi de inactivarea enzimelor 
pancreatice şi leziunilor mucoasei intestinale, asociind frecvent steatoree şi malabsorbtie 
recurenta rapidă a bolii ulceroase la pacienţi recent operati, manifestată prin hemoragii şi 
perforatii 

semne şi simptome ale sindromului MEN 1 — creşterea calcemiei şi a hormonilor 
paratiroidieni, tumoră hipofizară sau suprarenaliană la pacienţi frecvent cu istoric familial 
de nefrolitiaza, hiperparatiroidism sau gastrinom 


Diagnosticul paraclinic este susținut de următoarele investigaţii biochimice: 


determinarea gastrinei serice - prin care se confirma hipergastrinemia, fiind metoda cu cea 
mai mare sensibilitate şi specificitate. Valorile normale serice sunt de maxim 100 pg/ml şi 
devin semnificative la valori de peste 300-400pg/ml. Certitudinea diagnosticului apare la 
valori de peste 1000pg/ml, iar situaţiile cu valori de peste 1500pg/ml atestă prezența unui 
gastrinom metastazant 

determinarea acidității gastrice bazale — prelevarea de suc gastric printr-o sondă de 
aspirație naso-gastrică la un interval de 15min. timp de 1 oră, ce indica o aciditate de peste 
15mEq/ora sau peste 5mEq/ora la pacienţi operati pentru ulcer, este patognomonica pentru 
sindromul Zollinger-Ellison. Studiul acidității nocturne indică de asemeni valori de peste 
10-15mEq/ora şi valori ale hipersecretiei de suc gastric de până la 3-51/12ore. Stimularea 
cu histamină sau pentagastrină nu oferă un răspuns secretor semnificativ, având în vedere 
starea permanentă de stimulare gastrinică a bolnavului. Determinarea pH-ului sucului 
gastric indică valori sub 2, valori de peste 2,5 eliminând diagnosticul de gastrinom 

testul de provocare la secretină — indicat la pacienții suspecți de sindrom Zollinger-Ellison, 
cu valori ale gastrinemiei cuprinse între 150-1000pg/ml, ce constă în administrarea în 
bolus de secretină i.v. şi determinări ale gastrinemiei la intervale de 2,5,10,15,20 min. O 
creştere de peste 200pg/ml între aceste determinări certifică sindromul Zollinger-Ellison. 
testul de provocare la perfuzia de calciu — la pacienţii prezentând gastrinom, gastrinemia 
creşte cu cel putin 50% după stimularea cu gluconat de calciu i.v., ajungând după o oră de 
perfuzie la valori de circa 500pg/ml 


Localizarea topografică a gastrinomului se realizează printr-o serie de investigații imagistice 


Computer tomografia — utilă în localizarea tumorii primare şi a detectării metastazelor cu 
diametru de cel puţin 1 cm, aproximativ 50% dintre leziuni rămânând nediagnosticate 
Echografia şi RMN au o sensibilitate şi specificitate redusă comparativ cu CT 
Echo-endoscopia — utilă în diagnosticul gastrinoamelor cu localizare cefalo-pancreatica şi 
duodenală 

Arteriografia — se depistează modificări de traiect şi distribuţie ale vaselor arteriale la 
nivelul organelor afectate tumoral : amputari, distorsiuni arteriale 

Scintigrafia receptorilor de somatostatina (SRS) — realizează diagnosticul tumorilor 
pancreatice şi al tumorilor neuroendocrine ale tubului digestiv secretante de somatostatina; 
se realizează prin administrarea intravenosa a unui octreotid (substanță analoagă 
somatostatinei ce se cuplează cu receptorii acesteia) marcat radioactiv; acesta se fixează pe 
receptorii somatostatinici şi prin expunerea la un cititor radioactiv se localizează tumora 
secretantă. Peste 90% dintre gastrinoame prezintă receptori pentru somatostatină. 

PET (tomografia cu emisie de pozitroni) - depistează celulele tumorale maligne prezente 
în organism, al căror metabolism este mult crescut comparativ cu restul celulelor normale. 
De obicei se injectează intravenos glucoză marcată radioactiv care este captată la nivel 
tumoral şi prin combinaţia tomografie-scintigrafie se obţin imagini cu zonele din organism 
unde există un metabolism accelerat . 


Diagnosticul diferenţial al gastrinomului cu alte stări patologice ce evoluează cu 
hipergastrinemie, dar care asociază aclorhidrie sau hipoclorhidrie : 

- anemia pernicioasă 

- hiperplazia celulelor G antrale 

- stenoza pilorică 

- gastrita atrofică sau autoimună 

- carcinom gastric 

- vitiligo 

- tratament cu antisecretorii gastrice 

- infecția cu Helicobacter pylori 

Tratamentul sindromului Zollinger-Ellison vizează 2 direcții : reducerea hipersecretiei acide 
generatoare de complicații majore şi ablatia tumorii hipersecretante în condiţiile în care aceasta se 
poate localiza. Tratamentul medical are rolul de a controla secreția acidă iar cel chirurgical de a 
rezolva complicațiile evolutive ce pot apare — sângerări, perforatii - şi de a ridica leziunea tumorală 
secretantă. Gastrectomia totală reprezenta până în urmă cu 15-20 ani pasul terapeutic standard, în toate 
situațiile, cu sau fără ridicarea tumorii gastrino-secretante, neexistând o medicatie antisecretantă care 
să controleze valorile înalte ale acidității gastrice. 

Tratamentul medical a devenit o alternativă la gastrectomia totală în momentul introducerii 
inhibitorilor de pompă protonică tip omeprazol. Eficiența inhibitiei medicamentoase este certificată de 
menținerea acidității gastrice la valori de sub 10mEq/ora; dozele inițiale de atac în cazul 
omeprazolului sunt de 60-100mg/zi, ulterior putând fi ajustate la 20-40mg/zi. Un alt antisecretor uzitat 
în cazul sindromului Zollinger-Ellison este reprezentat de sandostatin, ce poate fi administrat subcutan 
în forme retard lunar. 

Tratamentul chirurgical se adresează în principal tumorii primare şi a determinărilor ei 
secundare, urmărind să rezolve în plan secund si formele complicate de boală. Gastrectomia totală, 
procedură obligatorie în orice caz diagnosticat cu sindrom Zollinger-Ellison în urmă cu câteva decenii, 
în prezent este rezervată doar cazurilor neresponsive la tratamentul medicamentos şi care nu pot 
beneficia de ablatia gastrinomului, evoluând cu complicații hemoragice, perforative sau stenotice. 
Ablatia chirurgicală a gastrinomului reprezintă tratamentul patogenic prin înlăturarea sursei de 
gastrina; aceasta presupune localizarea exactă cu stabilirea tipului lezional — difuz sau circumscris — şi 
evaluarea rezecabilității. Rezultatele cele mai bune în localizare sunt date de combinaţia 
echoendoscopie, SRS şi CT atât pentru tumora primară cât şi pentru eventualele determinări 
metastatice. În absența unor rezultate preoperatorii elocvente se pledează pentru laparotomie de 
explorare, exceptând situaţiile cu metastazare hepatică multiplă; totuşi posibilitatea de rezectie la cei 
cu gastrinom în contextul unui sindrom MENI este foarte scăzută având în vedere dimensiunile reduse 
şi multifocalitatea lezionala. Intraoperator se recurge la evaluarea amănunțită a duodenului, 
pancreasului, ficatului, a intestinului subţire şi gros şi a lanțurilor ganglionare aferente acestor organe; 
complementar se poate proceda la o echografie intraoperatorie şi endoscopie intraoperatorie. Exereza 
în cazul localizărilor pancreatice poate consta în pancreatectomie corporeo-caudala sau 
duodenopancreatectomie cefalică, funcție de localizarea tumorii; ultima intervenție se desfăşoară şi 
pentru localizarea duodenală. Alte intervenţii posibile constau în enterectomie, colectomie, 
anexectomie în funcţie de localizarea leziunii; metastazele hepatice pot beneficia de rezectii, ablatii cu 
radiofrecventa sau crioablatie. 

Pacientii aflati in stadii avansate metastatice pot beneficia cu rezultate mediocre de 
radiochimioterapie; agenti chimioterapici de tipul doxorubicin, streptozocin si 5-F-uracil precum si 
interferonul-alfa pot realiza pe perioade limitate un control asupra bolii, dar fără impact pe 
supraviețuirea la distanţă. 

II. Leziuni gastro-duodenal cauzate de stress — SRMD (stress related mucosal damage) 

Leziunile gastro-duodenale, ce pot apare la peste 70% dintre pacienții aflaţi în stare critică de 
şoc, sunt cunoscute drept leziuni de stress şi îmbracă 2 aspecte : gastrită erozivă difuză, hemoragică 
localizată strict superficial la mucoasă şi ulcere de stress focale ce pot atinge submucoasa, frecvent 
localizate la nivelul corpului şi fundusului gastric. Initial se constată o congestie mucoasă generalizată 
ce poate determina sângerare capilară focală sau difuză greu controlabilă, preventia fiind cea mai 
eficientă metodă de tratament. În consecință, având în vedere gravitatea sângerări apărută la un pacient 
deja şocat, rata de mortalitate este crescutş putând ajunge la 50-60%. Aceleaşi tipuri lezionale se pot 
întâlni şi la nivel duodenal şi enteral. 

Patogenia acestor leziuni este încă incomplet elucidată, dar se apreciază că principala verigă 
este reprezentată de hipoperfuzia mucoasei gastrice, cu ischemie consecutivă şi efectele reperfuziei. Se 
produc astfel zone de necroză parcelară mucoasă cu apariţia de ulceratii sau chiar ulcere acute şi sunt 
alterate mecanismele de protecție mucoasă cu scăderea producţiei de mucus, de bicarbonat pentru 
neutralizarea acidității şi a sintezei de prostaglandine; bariera mucus-bicarbonati devine insuficientă şi 
permite retrodifuziunea ionilor de H+ în epiteliu. În lanţul patogenic contribuie si întârzierea evacuării 
gastrice precum şi refluxul duodeno-gastric cu implicarea efectului de detergent al sărurilor biliare. 
Din punct de vedere al secreției gastrice, doar în ulcerele din cadrul leziunilor cerebrale şi ale arşilor se 
constata hipersecretie, cu creşterea nivelului plasmatic al gastrinei, celelalte situaţii evoluând cu 
secreție normală sau uşor scăzută, aciditatea fiind considerată un factor important în derularea 
patogenică. 

Circumstantele patologice în care aceste leziuni pot apare sunt reprezentate în primul rand de 
pacienți cu stare gravă aflați în serviciile de terapie intensivă ce prezintă ventilaţie mecanică de peste 
48 ore, cu traumatisme majore, cu tulburări de coagulare, sepsis, insuficiență hepatică, şoc şi 
corticoterapie sau anticoagulare prelungită; alte doua situaţii de apariție a leziunilor de stress sunt 
întâlnite în traumatismele cerebrale cu tulburări ale sistemului nervos central (ulcer Cushing) şi in 
cazul arşilor cu afectarea a peste 30-35% din suprafaţa corporală (ulcer Curling). În cazul pacienţilor 
internaţi în serviciile de terapie intensivă au fost identificaţi câţiva factori de risc pentru apariția 
leziunilor gastro-duodenale de stress reprezentați de scăderea spontană a tensiunii arteriale cu cel puţin 
20mm Hg, creşterea frecvenţei cardiace cu peste 20 bătăi/min., scăderea hemoglobinei cu peste 
2g/100ml şi nonresponsivitatea valorilor acesteia la transfuziile de sânge. 

Tabloul clinic este dominat de apariţia semnelor de hemoragie digestivă superioară cu 
exteriorizarea de sânge, hipotensiune şi scăderea valorilor hemoglobinei. Sângele poate fi evidențiat în 
aspiratul naso-gastric, ca sânge proaspăt sau “zat de cafea” sau prin hematemeză în absenţa sondei de 
aspirație, precum şi prin scaun sub formă de melenă sau hematochezie. Exceptional în cazul leziunilor 
ulcerelor Cushing poate apare perforatie, în special duodenală. Scăderea tensiunii arteriale cu 
tahicardizare în mod nejustificat însoțite şi de scăderi ale valorilor hemoglobinei la un pacient cu profil 
clinic predispus a dezvolta leziuni de stress impune investigarea de urgenţă a tractului digestiv 
superior. 

Endoscopia digestivă superioară identifică leziunile în peste 90% dintre cazuri, fiind cea 
mai rapidă şi sigură metodă de stabilire a diagnosticului, tranzitul baritat fiind o investigaţie insuficient 
de fidelă pentru a depista leziunile superficiale; în cazurile în care sursa sângerării nu poate fi 
identificată endoscopic se poate recurge la un examen arteriografic. 

Histopatologic leziunile de stress constau din necroză superficială, cu absenţa elementelor 
inflamatorii şi reacției fibropare; cel mai frecvent leziunile sunt multiple localizate gastric sau 
duodenal. 

Tratamentul se constituie din 2 module principale : tratamentul profilactic şi tratamentul 
curativ ce vizează 3 obiective - reechilibrarea şi stabilizarea pacientului, controlul hemoragiei şi 
prevenirea reluării sângerări. Profilaxia leziunilor gastro-duodenale de stress reprezintă veriga cea 
mai importantă, leziunile odată instituite putând fi dificil de controlat. 

Tratamentul profilactic se impune categoriilor de pacienti cu risc de a dezvolta leziuni de 
stress şi constă într-o serie de măsuri de monitorizare ce includ parametri clinici şi biologici — 
tensiunea arterială, oximetria periferică, temperatura extremităților şi coloratia lor, determinări ale 
hematocritului şi leucocitelor, ionogramei ăi coagulogramei etc. Este obligatoriu urmărirea diurezei 
orare, a aspectului aspiratului naso-gastric şi a scaunului pentru a surprinde alte semne directe sau 
indirecte de sângerare. Profilactic aceşti bolnavi beneficiază de administrarea de antisecretorii tip anti- 
H2 şi inhibitori de pompă de protoni precum şi de substanţe cu efect protectiv pe mucoasa gastrică tip 
sucralfat. 

Terapia de reechilibrare şi stabilizare se face după acelaşi algoritm adresat oricărei 
sângerări digestive masive şi constă din restabilirea volemiei prin plasmexpanderi şi electroliți, 
administrare de sânge, masă eritrocitară sau plasmă şi corectarea tulburărilor de coagulare; obligatoriu 
măsuri de terapie intensivă şn susținerea funcţiilor cardiace, pulmonare şi renale. 

Tratamentul specific etiologic constă în administrarea de inhibitori de pompă de protoni şi 
antisecretorii tip anti-H2 asociat cu protectori de mucoasă gastrică. Inhibitorii de pompă de protoni 
asigură o reducere prelungită a acidității gastrice administrati fie intravenos, fie pe sonda de aspirație 

naso-gastrică într-una sau două prize. Antisecretoriile tip anti-H2 reduc şi ele secreția gastrică dar 
necesită administrarea de 3-4 ori pe zi sau in perfuzie continuă şi prezintă o eficiență inferioară 
inhibitoarelor de pompă de protoni. Sucralfatul crează o peliculă protectoare între mucoasă şi 
conținutul acid gastric, protejând-o de agresiunea clorhidropeptică. 

Tratamentul chirurgical se impune în condiţiile în care terapia medicamentoasă eşuează şi 
sângerarea este continuă sau se reia, necesitând peste 6 unităţi de sânge — 3000ml. Opțiunile 
chirurgicale constau în vagotomie tronculară cu hemigastrectomie şi ridicarea leziunii sau chiar 
gastrectomie subtotală, sau devascularizare cvasitotală a.stomacului De asemeni se poate proceda şi la 
o tentativă de hemostază în situ printr-o gastrotomie exploratorie longitudinală anterioră având în 
vedere localizarea leziunilor la nivelul fundusului şi stomacului proximal. Toate aceste variante sunt 
insotite totuşi de o rata mare a resângerărilor şi o mortalitate crescută de până la 30-40%. 

Se poate tenta oprirea sângerării gastrice şi miniminvaziv prin administrarea continuă timp de 
48-72 ore de vasopresină selectiv, pe cale arteriografică în artera gastrică stângă, cu efect 
vasoconstrictiv. Tot arteriografic se poate încerca şi embolizarea arterei gastrice stângi. 

III. Leziuni gastro-duodenal de cauză medicamentoasă 

Există o serie de medicamente recunoscute pentru posibilitatea de a genera leziuni gastrice cu 
caracter de ulcer tipic sau sub formă de ulceratii şi eroziuni. Ele se disting prin faptul că leziunile 
produse au un caracter acut lipsind aproape cu desăvârşire procesul inflamator — infiltratul limfocitar - 
care acompaniază de regulă ulcerele cronice de tip Cruveilhier. În aceste leziuni ulceroase sau 
ulcerative este prezentă doar necroza. 

Antiinflamatoarele nesteroidiene AINS induc apariția leziunilor ulceroase prin multiple 
mecanisme dintre care cel mai important este reprezentat de inhibitia sintezei de prostaglandine, cu rol 
esenţial în realizarea barierei mucoasei gastrice. Veriga este inițiată de inhibarea ciclooxigenazei-2 ce 
determină scăderea sintezei de prostaglandine cu rol în protecția mucoasei prin stimularea producerii 
de mucus şi de bicarbonat şi totodată prin creşterea fluxului sangvin şi proliferării celulare epiteliale. 
Alte mecanisme implicate sunt reprezentate de activarea neutrofilelor, inhibitia mecanismelor 
reparatoare ale mucoasei, lezările vasculare, creşterea permeabilitatii gastrointestinale. 

În prezent se consideră că utilizarea pe termen lung a AINS este principala cauză de ulcer, 
între 5-20% dintre pacienţii cu tratament de durată dezvoltând aceste leziuni; majoritatea sunt pacienți 
în vârstă, având în trecut sângerări gastro-intestinale sau urmând concomitent tratament anticoagulant. 
Principala formă de manifestare constă în sângerare digestivă exteriorizată ca melenă sau hematemeză. 
Riscul de sângerare la pacienţii cu tratamente cronice cu antiinflamatoare se poate menţine până la 1 
an de la oprirea tratamentului; cei cu ingestie intermitentă sunt protejaţi de capacitatea mucoasei 
gastrice de refacere şi regenerare. 

Pentru aprecierea riscului de sângerare sub tratament antiinflamator non-steroidian sunt 
urmăriți următorii parametrii : vârsta peste 60 ani, trecut de boală ulceroasă sau sângerare digestivă, 
tratament concomitent cu anticoagulante sau corticoizi, doze crescute de AINS, asocieri de AINS şi 
gravitatea afecțiunii de bază; prezenţa a 4 dintre aceşti parametrii indică un risc crescut de sângerare 
digestivă şi impune profilaxia cu antisecretorii. 


Clase de AINS cu risc ulcerogen 


Risc scazut Risc mediu Risc crescut 

Nabumetone (Relafen) Aspirina Piroxicam 

Sulindac Ibuprofen (Advil, Rufen) Indometacin 
Diclofenac (Voltaren) Ketoprofen 


Alte clase de medicamente ce pot conduce la apariţia leziunilor ulceroase sunt steroizii, 
rezerpina, clorura de potasiu, diverse chimioterapice. 

Tumorile gastrice benigne 
Prof. Dr. E. Bratucu 
Conf. Dr. D. Straja 


Incidenta acestora în patologia tumorală a stomacului nu depăşeşte 5-8%. Tumorile benigne 
pot fi unice sau multiple, în zone circumscrise sau difuze pe toată aria gastrică. Majoritatea autorilor 
privesc tumorile benigne ca pe afecțiuni cu potenţial de transformare malignă, adică le socotesc ca 
stări precanceroase. Există o mare varietate histologică de tumori benigne, dar toate sunt rare. 

A. Tumori Epiteliale 

Polip - adenomatos 
- vilos 
B. Tumori Conjunctive 
- Miom 
- Lipom 
- Mixom 
- Schwanom 
- Angioame -hemangiom 
- limfangiom 
- | Hemangiopericitom 
- | Hemangioendoteliom 
- Tumora glomica 
C. Tumori Nervoase 
-  Neurinom 
D. Pseudotumori Benigne 
Heterotopii — pancreas aberant 
E.  Pseudotumori Inflamatorii 
- Pseudotumori cu țesut de granulaţie 
-  Granulom Eozinofil 

Aceste tumori sunt cunoscute sub numele generic de polip gastric, datorită aspectului lor 
macroscopic. Termenul de polip nu permite definirea structurii histologice. Majoritatea sunt polipi 
hiperplastici, în care structurile mucoasei gastrice îşi păstrează caracterul normal. Aceasta are o 
incidenţă de peste 80%. Adenoamele gastrice sau polipul adenomatos constituie o veritabilă tumoră 
benignă cu punct de plecare într-o proliferare exuberantă a elementelor glandulare din epiteliul gastric. 
În timp ce polipul hiperplastic nu degenerează malign, polipul adenomatos este capabil să o faca într- 
un procent de 20% din cazuri. Anaciditatea, gastrita atrofică şi gastrita hiperplastică (gastropatia 
hipertrofică) sunt socotite stări precanceroase. Polipii adenomatoşi se asociază frecvent cu aceste 3 
circumstanţe patologice, fiind în consecință, favorabile dezvoltării cancerului gastric. 

În fine, există şi alte tumori benigne, a căror origine histologică se află în afara epiteliului 
gastric: 

-  leiomiomul- origine în structurile musculare ale peretelui gastric. Uneori ajung la dimensiuni 
impresionante şi aspecte macroscopice monstruoase. Sângerează cu usurinta si pot da 
hemoragii grave. 

-  Schwanomul (neurinom, neurilenom) îşi are originea în teaca formațiunilor nervoase din 
peretele gastric. Şi această tumoră poate să se ulcereze şi să sângereze. 

- Lipom, fibrom, angiom - acestea constituie raritati excepţionale. 

Oricare ar fi originea histologică a tumorilor benigne, macroscopic ele se prezintă ca formaţiuni 
polipoide: polipi sesili (cu bază largă de implantare) sau pediculati (cu pedicul).(Fig1.-2.) 

Fig1. Polip duodenal sesil Fig2. Polip gastric fundic pediculat 
Manifestari clinice 


De cele mai multe ori, tumorile benigne nu au exprimare clinica evidenta, nu determina o 
suferință care să trimită bolnavul la medic. Când există suferință ea poate fi slab exprimată — 
discomfort digestiv, mai ales postprandial. Mai zgomotoase sunt tumorile localizate in vecinatatea 
pilorului si mai ales cele care poseda un pedicul lung ce le permite un grad mare de mobilitate cat si 
posibilitatea de a se angaja în canalul egestor. Această eventualitate poate contura o suferinţă 
zgomotoasă. Sfincterul piloric intra în spasm, strangulând tumoreta angajată în canalul piloric. 
Rezultatul acestui fapt îl constituie durerea violentă consecutivă stării de spasticitate pilorică, urmată 
de apariția scaunelor melenice, expresia sângerării polipului strangulat. 

O altă variantă de suferintă clinică o realizează sângerarea digestivă care apare, de data 
aceasta, în urma necrozei şi ulcerarii formaţiunii tumorale benigne. În astfel de situaţii, dacă 
sângerarea este brutală, apar hematemeza şi melena. Dacă hemoragia este ocultă, se instaleaza o 
anemie lent progresivă, izolată, a cărei cauza este de regulă greu de descoperit. Există si împrejurări în 
care se descoperă o anemie pernicioasă la un bolnav fară acuze digestive. Este obligatorie explorarea 
gastrică în această circumstanta: tumorile benigne se asociază deseori cu anemia Biermer. 

Stabilirea diagnosticului 

Care sunt situaţiile clinice care evocă prezumția de tumoră gastrică benignă? 

- hemoragia digestivă exteriorizata 

- anemia hipocromă inexplicabilă 

- anemia pernicioasă 

- tulburări digestive 

În astfel de împrejurări se va efectua explorarea atentă a segmentului eso-gastro-duodenal: 

-  Tranzitul baritat- acesta este în masură, de cele mai multe ori, mai ales când se utilizeaza 
dublu contrast, să evidentieze tumorile gastrice cu diametrul de minim 0,5 cm. Indiferent de 
rezultatul tranzitului gastric se completează explorarea în mod obligatoriu cu o 
endoscopie.(Fig3.) 


A 


Fig3. Rx gastric — polipoză gastrică multiplă 


- Endoscopia este cea mai calificată metodă în masură să aducă elementul de certitudine - 
biopsia. Aceasta precizează structura histologică. 

- Echoendoscopia poate fi utilă în a preciza gradul dezvoltarii intraparietale a tumorii. 

- Citologia exfoliativă practicată prin abraziune endoscopică sau lavaj cu chemotripsina, îşi 
menţine valoarea doar în situaţia în care endoscopia nu a fost în stare să preleveze fragment 
tumoral. 

Atenţie deosebită reclamă leziunile sesile, care au şanse mari de a prezenta zone de 
degenerare. O situaţie similară o au leziunile multiple, cu risc neoplazic mai mare decât o leziune 
unicâ. O notă aparte o reclamă situaţiile în care tumora benignă este asociată cu anaciditate, gastrită 
atrofică sau cea hipertrofică. În astfel de situaţii se impune prelevarea de biopsii multiple, din diverse 
arii, efectuarea citologiei exfoliative şi studiul aciditatilor gastrice. 


Tratament 

Chirurgia endoscopică nu-şi găseşte rațiunea decât în situaţia leziunilor unice şi pediculate 
până la 2 cm. Este preferabil să efectuăm examenul biopsic al piesei integral prelevate pe cale 
endoscopică. Uneori însă polipul electrorezecat se poate “pierde”, scăpând endoscopistului. 

Chirurgia clasică (open surgery) rămâne a fi destinată leziunilor sesile, a celor pediculate de 
peste 2 cm care interesează şi submucoasa cât şi a celor la care biopsia sau citologia exfoliativă indică 
o “citoarhitectonică bizară”. În aceeaşi categorie se încadrează şi leziunile multiple, difuze sau 
circumscrise la un sector gastric. Intervenţia chirurgicală, merge de la simpla excizie a tumorii, cu 
biopsie extemporanee, până la rezectii mai mult sau mai putin limitate (în cazul leziunilor 
voluminoase sau multiple). Bolnavul operat, endoscopic sau chirurgical va rămâne în supraveghere 
endoscopica între 6 luni şi un an de la ablatia tumorii benigne. Această supraveghere va fi mai 
prelungită în condiţiile asocierii tumorale cu anaciditatea, gastrita atrofică sau cea hipertrofică 
(endoscopia la intervale de 3 luni). 


Rezumat 


1) Tumorile benigne sunt relativ rare. În cadrul lor domină adenoamele care sunt privite ca o 
stare precanceroasă în masură să degenereze malign într-un procent de 20 % din cazuri. Restul 
tumorilor benigne nu pun, în general astfel de probleme. 

2) Adenoamele se asociază frecvent cu alte 3 circumstanţe patologice care favorizează apariţia 
cancerului gastric: anaciditatea, gastrita atrofică şi gastrita hipertrofică tip Menetrier. 

3) Diagnosticul aparţine radiologiei si endoscopiei, ultimul având şi confirmarea histologică. 

4) Tratamentul este endoscopic sau chirurgical. Endoscopia este rezervată pentrru rezolvarea 
leziunilor unice sau cele pediculate până la 2 cm diametru. 

Chirurgia îşi pastrează indicaţiile în: 
- tumori sesile 
- tumori pediculate mai mari de 2 cm 
- tumori multiple, grupate sau diseminate în mai multe arii 
- tumori cu histologie endoscopică controversată 

CANCERUL GASTRIC 
Prof. Dr. E. Bratucu 
Conf. Dr. D. Straja 


Cancerul gastric ramâne încă o boală în care deocamdată doar chirurgia are un cuvânt de spus, 
de ea depinzând, într-o măsură, speranța de viata a bolnavului. Din păcate, supraviețuirea la 5 ani 
postoperator nu depăşeşte în medie 10%. Care este explicaţia acestor rezultate nesatisfăcătoare? 

Răspunsul este relativ simplu: neoplasmul gastric devine simptomatic atunci când a atins un 
stadiu destul de avansat. El rămâne de obicei asimptomatic o lungă perioadă de timp. Pentru a se 
manifesta trebuie ca tumora să obtureze zona cardiei sau zona antro-pilorică, să apară discomfortul 
digestiv consecutiv hipoclorhidriei, să se instaleze anemia cronică sau acută (melenă, hematemeză). 

Acestea sunt circumstanţele în care bolnavul cu neoplasm gastric consultă medicul. Pentru ca 
tumora gastrică să se manifeste în modalităţile descrise mai sus, înseamnă că ea a ajuns la o dezvoltare 
semnificativă. De multe ori suntem impresionați de volumul mare al tumorii care se palpează. La 
examenul radiologic sau la cel endoscopic se constată că ocupă aproape tot stomacul. Cu toate acestea, 
dacă bolnavul este întrebat de cât timp suferă el va raspunde că are unele tulburări digestive de 
maximum 4-5 luni. Neoplasmul gastric creste în medie cu 0,5 cm la 2 ani. Pentru a 
ajunge « simptomatică », deci la un volum de 5 cm, tumora are nevoie de o evoluţie de 10 ani de la 
debut. Neoplasmele « zgomotoase » sunt deci cele bătrâne. 


Epidemiologie 

A existat şi continuă să existe o preocupare intensă pentru a se depista factorii determinanti 
sau cel putin cei favorizanti. Japonia şi China se află în topul țărilor cu incidență mare a neoplasmului 
gastric. România se plasează pe locul 7 la bărbaţi şi locul 11 la femei, într-o statistică ce cuprinde 48 
de tari. Valorile maxime sunt înregistrate în judeţele : Harghita, Sălaj, Alba, Bihor, Arad, Suceava, 
Teleorman, Mureş, Satu-Mare şi Covasna. Se pare că boala este mai rară în zonele sud-estice ale ţării. 
S-au efectuat studii în încercarea de a corela incidența neoplasmului cu zona geografică, structura 
geologică, apa de băut, iradiatia, alimentaţia, etc. 

Sintetizând datele din literatură reies câteva aspecte care merită reținute : 
- Alimentatia cu produse afumate şi conservate, alcoolul concentrat sunt elemente favorizante. 
În Statele Unite procentul de neoplasme gastrice a scăzut considerabil în ultimii 25-30 de ani. Aceasta 
se datorește modificărilor survenite în obiceiurile alimentare. Nu se mai folosesc alimentele conservate 
chimic sau prin afumare. Se utilizează cu precădere produsele proaspete sau cele conservate prin frig. 
Alimentatia vegetală şi lactatele au câştigat teren. Prelucrarea alimentelor nu se mai face prin prăjire, 
preferându-se fierberea şi frigerea. Japonezii care trăiesc în Statele Unite şi s-au acomodat modului 
american de alimentaţie se înscriu cu un procent net mai mic, comparati cu cei rămaşi în tara de 
bastină. O serie de conservanti alimentari se bazează pe folosirea nitratilor. Nitrații din dietă sunt 
transformați de nitrat — reductazele bacteriene în nitriti. Aceştia se pot descompune spontan sau pot 
reacționa cu amide şi amine, formând nitrosamine şi nitrosamide, ambele reprezentând compuşi 
carcinogenetici cu efect dovedit. Păstrarea alimentelor la temperatura camerei favorizează această 
transformare. Nitritii reprezintă precursori cu efect carcinogenetic dovedit. 
- Factorul genetic: cu toate că s-au descris familii cu destin evident pentru cancerul gastric 
(familii tip Napoleon), nu s-a putut afirma existența unei eredități mendeliene. S-a mai avansat ipoteza 
care nu a fost ferm confirmată, că posesorii grupei sangvine A I suportă o incidență mai crescută a 
cancerului gastric. În fine, realitatea pare să fie accea că o serie de afecţiuni genetice predispun la 
neoplasm gastric. Aceste afecțiuni predispozante, care au o evidentă sau o posibilă transmitere 
genetică, sunt: polipozele gastro-intestinale cu transmitere autozomal-dominantă (polipoza familială a 
colonului şi sindromul Peutz Jeghers), gastrita atrofică şi atrofia gastrică, anemia pernicioasă. Unii 
adaugă în această categorie şi boala Ménétrier — gastropatia hipertrofică pseudopolipoidală. În fine, se 
subliniază legătura strânsă dintre prezența polipilor gastrici şi apariţia neoplasmului. Polipii gastrici 
sunt leziuni protruzive, evidenţiate radiologic şi/sau endoscopic, microscopic fiind caracterizați prin 
afectarea structurii epiteliale. Tipurile de polipi cu risc major de malignizare sunt cei hiperplazici, 
adenomatosi şi hamartomatosi. Dintre aceştia polipii adenomatosi se regăsesc într-o proporție de aprox 

10%, determinând însă malignizarea îintr-o proporție de 40 — 45%. Microscopic ei sunt caracterizați 
prin prezenţa de celule imature, cu un grad ridicat de displazie, acoperind trei variante histologice — 
adenom tubular, vilos şi mixt. 


Anatomo-patologie 

Marea majoritate a neoplasmelor gastrice este reprezentată de carcinoame, cu origine 
epitelială (95%). Celelalte cancere sunt excepţionale: sarcoame, limfoame nehodgkiniene si 
hodgkiniene, cancere endocrino-secretante. 

Adenocarcinomul este forma cea mai obişnuită. Acest tip de tumori pot fi tubulare, viloase 
(papilare), mucipare (coloide). Se mai pot intâlni carcinoamele simple, cele mucipare şi cele 
nediferentiate. O formă aparte o realizează linita plastică descrisă de Brinton care este un schir în care 
domină elementul conjunctiv foarte bine dezvoltat, cu foarte rare celule neoplazice. 

Limfoamele gastrice pot evolua ca afecţiuni primitive sau ca tumori secundare în cadrul unei 
boli cu multiple determinări. Fie că sunt nonhodgkiniene, fie că sunt hodgkiniene, limfoamele se 
dezvoltă din țesutul limfoid al peretelui gastric. Ele se manifestă sub formă nodulara sau difuză. 

Sarcoamele gastrice sunt deosebit de rare (1%) şi sunt reprezentate de leiomiosarcom, mai rar 
de mixo şi liposarcom. 

Atât limfoamele cât şi sarcoamele au un prognostic mai bun decât carcinomul gastric. Ele îşi 
au originea în structurile neepiteliale ale peretelui gastric. 

În fine, tumorile neoplazice endocrine, încadrate ca APUD-oame sunt ilustrate de gastrinom, 
carcinoid, somatostatinom, etc. Incidenta lor este foarte rară. 

Din punct de vedere microscopic, carcinoamele, pentru că asupra lor se va concentra interesul 
nostru, se prezintă sub 2 forme principale : 

- tipul intestinal: celulele carcinomatoase sunt aranjate tubular sau acinar, realizând structuri 
glandulare cu diferenţiere evidentă şi reacție limfocitara în corion. 

- tipul difuz: celulele neoplazice muco-secretante fără dispoziție glandulara, slab 
diferențiate, ele infiltrând şi disecând difuz structurile adiacente. Lipseşte reacția limfocitara în 
submucoasă. 

În ceea ce priveşte aspectul macroscopic al carcinomului gastric, acesta se prezintă sub 
următoarele forme: 

- infiltrativa: aceasta varietate este mai rar intalnita fiind proprie de obicei linitei plastice. 
Mucoasa gastrica este atrofiata, dar in lumen nu se constata tumora. Ea se afla in plin perete gastric pe 
care-l îngroasă şi îl «cartoneaza». Histologic corespunde unui carcinom difuz slab diferențiat. 

- vegetantă: este o formă frecvent întâlnită. Se prezintă sub aspect conopidiform sau 
encefaloid, uneori cu zone chistice sau zone ramolite prin necroză. 

- ulcerativă — aşa-numitul ulcer malign nu constituie o raritate. Uneori sugerează aproape 
perfect caracterele ulcerului benign, pretind la erori de apreciere macroscopică — forma ulcerată apare 
ca o consecintă a necrozei tumorale, localizată mai ales în zona centrală a proliferării maligne. 

- ulcero-vegetantă — constituie asocierea între aspectul conopidiform al unor tumori şi 
existența unei zone centrale ulcerate. Această formă este frecvent întâlnită ca expresie a carcinoamelor 
gastrice. O bună parte din formele vegetante şi ulcero-vegetante îşi au originea în tumorile benigne 
adenomatoase — polipul adenomatos degenerat. 


Diseminarea cancerului gastric 
Extensia neoplasmului gastric se poate realiza pe căi multiple : 
e calea limfatica 
e  intraparietal (contiguitate) 
e  pecale vasculară 
e  intralumenal. 
Primele două asigură metastazarea şi extensia tumorală loco-regională. Celelalte două căi sunt 
răspunzătoare de însămânțarea neoplazica la distanță. 

1. Diseminarea limfatica : 
Formele schiroase şi cele vegetant-polipoide se remarcă printr-o tendință de metastazare 
limfatică mai lentă. Formele ulcerate sunt mai limfofile. Prima stație ganglionara posibil a fi interesată 
este stația ganglionara perigastrică. Ganglionii acestei stații sunt repartizaţi pe grupe : 


e  paracardiali drepți 

paracardiali stângi 

ai micii curburi 

ai marii curburi (gastro-epiploici stângi şi drepți) 
suprapilorici 

e infrapilorici 


Urmează apoi ganglionii celei de-a doua staţii : 


e  coronarieni 

e ai arterei hepatice comune 

e celiaci 

e ai arterei splenice şi hilului splenic. 


Cea de-a treia statie : 


e ganglionii din ligamentul hepato-duodenal 
ganglionii retro-duodeno-pancreatici 
ganglionii mezenterici superiori 
ganglionii mezocolonului transvers 
ganglionii preaortici, interaortico-cavi. 


Este important să se rețină câteva aspecte legate de circulaţia limfatică din teritoriile gastrice : 


nu este obligatorie respectarea etapelor în diseminarea ganglionară: stațiile 1 şi 2 pot fi 
libere de metastaze, iar acestea pot fi prezente în staţia a 3-a. 

Rouviere a descris o hartă limfatică a stomacului în care a specificat grupele ganglionare 
spre care drenează fiecare sector gastric. Astfel, o tumoră localizată pe marea curbură 
gastrică, în 1/3 medie a acesteia, nu ar putea teoretic să metastazeze în grupele ganglionare 
paracardiale drepte sau în cele ale arterei hepatice şi ale trunchiului celiac. Totuşi, aceste 
metastaze sunt posibile şi în grupele mai sus menţionate, chiar dacă neoplasmul se află pe 
marea curbură. În ultimii 10 ani s-au adus corecturi importante la clasica descriere a lui 
Rouvière. Astfel, s-a stabilit existența de anastomoze limfatice intragastrice între 
diversele sectoare, inclusiv existența unor căi limfatice lungi, de suntare a unor staţii 
perigastrice. Apare astfel posibilă prezența metastazelor în grupele ganglionare ce nu 
corespund ariei de drenaj a tumorii primitive. Teritoriul polar superior al stomacului, 
regiunea tuberozitară mai ales, îşi drenează limfa cu precădere spre ganglionii grupului 
arterei splenice, prin intermediul lamelor celulo-ganglionare din jurul arterei gastrice 
posterioare (ram eferent al splenicei). Pe de altă parte, ganglionii gastro-epiploici stângi nu 
drenează spre grupul splenic ci spre grupul ganglionilor gastro-epiploici drepţi, aferenti 
lanţului hepatic. Exemplele de acest fel pot continua. Ele au avut doar scopul de a arăta 
diversitatea deosebită a modalitatilor de drenaj limfatic din sectorul gastric. 

Există căi limfatice lungi şi scurte. Cele lungi permit scurtcircuitarea unor stații şi chiar a 
limfocentrului celiac. 

Între diversele arii gastrice există colectoare limfatice subseroase, aparținând aşa- 
numitelor zone intermediare. Structurile limfatice de la acest nivel sunt avalvulate şi 
permit dirijarea metastazelor către unul sau altul dintre teritorii. 


2. Diseminarea intraparietala: 

Ea se realizează prin continuitate, celulele neoplazice infiltrând structurile adiacente atât în 
grosimea peretelui gastric cât şi în plan orizontal. Sunt folosite pentru aceasta şi căile limfatice din 
peretele gastric. Invazia intraparietala este mai rapidă în formele infiltrative, cu excepția schirului care 
se dezvoltă mai lent. Submucoasa gastrică este stratul parietal cel mai activ în acest tip de diseminare. 
Straturile musculare sunt « disecate » de coloana de celule neoplazice care dezorganizează arhitectura 
locală. Neoplasmul care a ajuns la seroasă capătă un indice de prognostic nefavorabil — din tumoră se 
detaşează celule care ajung în cavitatea peritoneală (carcinomatoza peritoneală), inclusiv la nivel 

pelvin de tipul tumorilor ovariene descrise de Krukenberg. De la nivelul seroasei neoplazia se extinde 
prin contiguitate la viscerele şi structurile anatomice adiacente: colon, pancreas, ficat, splină, marele 
epiploon, micul epiploon şi chiar la pereţii şi viscerele bazinului (metastazele etajate ale lui Blumer). 
O altă determinare metastatică o reprezintă şi localizarea supraclaviculară stângă aşa — zisul ganglion 
al lui Troisier. 

S-a constatat că infiltrarea neoplazică se extinde microscopic până la 5 cm de marginile 
macroscopice (aparente) ale neoplaziei. Am constatat că există şi alte căi de diseminare intraparietala 
şi extragastrică, alte căi decăt cele clasic admise (submucoasă şi musculară). Este posibilă diseminarea 
intranervoasă sau perinervoasă, de-a lungul nervilor intramurali sau chiar a tecilor acestora. De 
asemenea am întâlnit şi extensia prin structurile arteriale, de-a lungul adventicei. 

3. Diseminarea vasculară: 

Aceasta presupune diseminarea pe cale hematogenă — sistemul de drenaj venos este cel 
implicat în această activitate de insamantare la distanță. Stomacul, tributar sistemului port, va fi 
capabil să insamanteze metastatic organul de capilarizare portală — ficatul. Pulmonul reprezintă primul 
filtru capilar din sistemul marii circulații. De aceea, după ficat el va fi următorul afectat ca frecvenţă a 
metastazelor de origine gastrică, de altfel splanhnică în general. 

4. Diseminarea intralumenală: 

Fragmente tumorale, grupe celulare detaşate, pot urma calea digestivă normală şi dacă există 
condiţii, se pot grefa într-un alt sector al tractului alimentar. la naştere astfel un cancer sincron, sau 
metacron (la distanță cronologică de tumora primitivă gastrică). Zona propice ar fi cea colică, unde 
tranzitul este mai lent. Totuşi, această formă de diseminare neoplazică este excepţională. 

Clasificare stadială 

S-au elaborat o serie de clasificări ale neoplasmului gastric, în dorinţa de a avea la îndemână 
un instrument care să permită o strategie terapeutică cât mai obiectivă. 

La noi în tara şi în majoritatea ţărilor lumii este utilizată clasificarea stadială conform 
sistemului TNM. Aceasta a fost elaborată în perioada 1943-1952 de către Uniunea Internațională de 
Luptă Contra Cancerului. Din anul 1958 sistemul a devenit lucrativ în sensul că a fost adoptat şi s-a 
trecut la folosirea lui. Clasificarea TNM care va fi expusă la cancerul gastric este valabilă numai 
pentru carcinoame şi adenocarcinoame, restul neoplaziilor gastrice (limfoame, sarcoame, etc) posedă 
propriile clasificări TNM. 

În sistemul TNM sunt luaţi în studiu 3 parametri: T (tumora), N (ganglionii), M (metastazele). 
Aceste categorii sunt apreciate prin: examen clinic, radiologic, endoscopic + echoendoscopie gastrică, 
laparotomie. 

Examenele biopsice (endoscopice şi chirurgicale) vin să completeze in mod obligatoriu 
incadrarea stadiala. 

Stadializarea trebuie să tina cont şi de regiunea anatomică a stomacului implicată în procesul 
neoplazic. Există 3 regiuni gastrice : superioară (cardia şi fornixul), medie (corpul gastric) şi inferioară 
(antral). Iată care sunt etapele evolutive ale fiecărui parametru în parte : 

Tumora (T) 

TO — fără tumoră vizibilă 

Tis — carcinom “in situ” — limitat la mucoasă, nedepăşind musculara mucoasei. Se mai 
numeşte cancer intraepitelial sau este cunoscut sub denumirea de “displazie gravă” 

TI — leziunea cuprinde toată mucoasa (inclusiv lamina proprie) sau/şi submucoasa. 

T2 — tumora infiltrează şi muculara până la subseroasă, fără a interesa seroasa. Sau tumora 
ocupă pănă la 4 dintr-o regiune gastrică. 

T3 — leziunea infiltrează şi seroasa sau depăşeşte ! din regiunea anatomică in care se 
dezvoltă. 

T4 — tumora s-a extins la structuri anatomice adiacente (ficat, pancreas, mezocolon, etc) sau 
ocupă mai mult de o regiune gastrică. 

Ganglionii (N) 

NO — absenţa metastazelor ganglionare. 

NI — interesarea ganglionilor din staţia I (perigastrică), aflaţi la mai putin de 3 cm distanța de 
tumoră. 

N2 — adenopatie metastatică interesând ganglionii stației I aflați la mai mult de 3 cm de 
tumoră, sau adenopatia stației II. 

N3 — metastaze în ganglionii staţiei III. 
Metastaze la distanţă (M) 

MO — fără metastaze 

M1 — metastaze prezente. 

După laparotomie şi biopsie (endoscopică şi chirurgicală) este necesară completarea 
clasificării cu cel de-al 4-lea parametru — gradul de diferențiere histologica: 

G1 — grad crescut de diferențiere 

G2 — grad mediu de diferenţiere 

G3 — grad redus de diferențiere 
În fine, stadiile au următoarele configurații: 


Stadiul 0 - TisNOMO 
Stadiul I - IA — TINOMO 

- IB — T1-2N0-1M0 
Stadiul II - T1-3N0-2M0 


Stadiul III - IIA — T2-4N0-2M0 
- IIB — T3-4N1-2M0 
Stadiul IV - T4N2M0-1 
-N3= MI 
Există şi o clasificare mult mai simplă, utilizată în Statele Unite- Dukes: 

Stadiul A — tumora interesează numai mucoasa şi submucoasa 

Stadiul B - tumora infiltrează şi musculara 

Stadiul C - tumora extinsă la seroasă 

Stadiul D - tumora interesează şi ganglionii fără a se specifica staţiile 

Stadiul E- metastaze la distanță 
Manifestările clinice ale cancerului gastric 

Sunt mai bine cunoscute şi au făcut epocă “micile semne ale lui Savitchi”, constituite într-un 
sindrom: scădere ponderală, anorexie, paloare, astenie psiho-fizică. Aceste “mici semne” traduc în fapt 
un neoplasm într-un stadiu avansat, stadiu în care s-a instalat sindromul de impregnare neoplazică. 

Acesta este de fapt sindromul descris de Savitchi şi nu este întâlnit decât în formele situate 
deasupra resurselor terapeutice. Din păcate, cancerele incipiente, aflate la debut, nu dau o 
simptomatologie revelatoare sau nu dau nici un fel de suferință. De aceea s-a afirmat pe drept cuvânt 
că, neoplasmele care se manifesta clinic sunt doar acelea aflate în stadii avansate. Reiese cu pregnanta 
faptul că neoplasmul gastric aşa-zis “tipic” şi descris în majoritatea monografiilor corespunde în fapt 
stadiilor III şi IV. Aceasta este de altfel situaţia întâlnită şi în alte neoplazii digestive: cancerul de 
colon, de rect, de esofag, de ficat, pancreas. Hemoragia digestivă, anorexia, anemia, scăderea 
ponderală, varsăturile, semne obişnuite descrise ca aparținând neoplasmului gastric, sunt expresiile 
clinice ale formelor aflate în stadii avansate. Acelaşi lucru este valabil şi pentru tumorile care devin 
palpabile. Pe drept cuvânt chirurgia consideră că o tumoră palpabilă este o tumoră inoperabilă din 
punct de vedere radical- curativ. 

Este oare de vină bolnavul care se adresează tardiv medicului? Este de vină medicul pentru 
faptul că de la consultul său trec în medie 2 — 3 luni până la stabilirea diagnosticului? Adevărul este 
undeva la mijloc: boala dă semne destul de tardiv, bolnavul se tratează pentru presupusa “gastrită” sau 
“colită”, iar aceste tratamente empirice pot, în mod paradoxal, ameliora temporar suferințele 
pacientului. În fine, când acesta s-a hotărât să apeleze la medic, medicul este predispus a trata cu 
uşurinţă o “simptomatologie minoră” de tip dispeptic. 

Este încă o atitudine de rutină aceea de a prescrie antispastice si antiacide pentru a corecta 
tulburările digestive puse pe seama unor abuzuri sau greseli alimentare evocate de bolnav şi preluate 
ca atare de medic. 

Atunci care ar fi modalitatea de a stabili un diagnostic clinic prezumptiv cât mai precoce? 
Clinica oferă slabe argumente pro sau contra. Caracterul polimorf al suferinței, absenţa frecventă a 
acesteia, împrumutarea unor tablouri clinice proprii patologiei organelor de vecinătate fac ca discuţia 
cu pacientul şi examenul clinic să nu poată oferi nimic sau mai nimic sugestiv în formele incipiente de 
neoplasm şi, uneori, chiar în formele avansate. 

Nu rareori cancerul survine la indivizi cu vechi suferințe digestive de tip: gastrită, duodenită, 
diskinezie duodenală, etc. Aceştia se autotratează, “îşi cunosc boala” şi nu recunosc modificarea 

sensibilă, alarmantă a suferinţei lor tradiţionale. Mirajul primului diagnostic este periculos şi bolnavul 
poate fi posesorul unei neoplazii gastrice apărute pe fondul preexistent de leziune digestivă. Practic, în 
etapa actuală, singura atitudine care permite un diagnostic precoce este screening-ul populaţiei, 
utilizând endoscopia digestivă ca metodă de depistare în masă a oamenilor aparent sănătoşi. Acest 
lucru este practicat în Japonia, ţară care posedă cea mai ridicată incidenţă a neoplasmului gastric. Este 
o strategie activă de depistare a neoplasmului. Ceea ce se practică în restul lumii, inclusiv la noi în 
tara, este o strategie pasivă de diagnostic se aşteaptă ca bolnavul să solicite medicul. Nu vom insista 
asupra simptomatologiei neoplasmului gastric, vom aminti doar o parte din suferințele care fac ca 
pacientul să consulte medicul. 

Exista două mari modalități de manifestare a cancerului gastric: 

- forma care debutează prin complicaţii acute: hemoragie, perforatie, stenoză. 
- forma care debutează insidios prin: 
o suferințe nespecifice de tip digestive — dureri, balonări, inapetenta, subfebrilitate, gust amar, 
eructatii, pirozis, diaree, constipatie, etc. 
o suferințe generale — astenie psiho-fizica, apatie, instabilitate, insomnii, în fine cu discomfort 
general care se poate reflecta în comportamentul social. 

Formele care debutează prin complicaţii ar aparţine în mod evident stadiilor II — IV ale 
cancerului gastric, în nici un caz stadiului I. Formele ce se manifestă insidios, pe plan local sau/şi 
general pot fi şi cele ale stadiului I (early gastric cancer), dar şi ale stadiilor II — IV. Există situaţii in 
care cancerul debutează metastatic, în plină sănătate aparentă (metastaza hepatică, pulmonară, 
cerebrală), expresia clinica a metastazei fiind aceea care îndrumă bolnavul la medic. 

Rezultă o serie de invataminte practice: 

- Orice suferință de tip digestiv trebuie să fie explorată pentru depistarea unui cancer, inclusiv a 
unui cancer gastric. 

- Nu există diagnostic radiologic de certitudine nici de gastrită nici de ulcer gastric benign, până la 
proba contrarie sau confirmării aduse de endoscopia obligatorie, cu biopsie multiplă (minim 6 probe) 

- Radiologia în dublu contrast rămâne o tehnică orientativă care poate sugera leziuni in 80% din 
cazuri. 

- Endoscopia, singură, este capabila să dovedească certitudinea malignitatii în 70-98% din cazuri. 
Valabilitatea metodei creşte cu experienţa endoscopistului şi cu numărul biopsiilor. Citologia abrazivă 
(endoscopică) este inferioară ca performanţă biopsiei. 

Diagnosticul pozitiv 

În cadrul diagnosticului pozitiv, pe lângă eticheta de cancer gastric trebuie precizate 
următoarele: 

- stadiul evolutiv — extensia locala şi la distanță 
- forma anatomo-patologică 
- gradingul (gradul de diferenţiere histologică) 

Aceste deziderate se stabilesc printr-o dublă evaluare în pre şi în postoperator. 

Radiologia clasică rămâne în continuare un examen de valoare pentru depistarea cancerului 
gastric. Substanțele opace folosite actualmente permit obținerea detaliilor de mucoasă. Combinarea cu 
dublul contrast aduce un supliment de sensibilitate metodei. Un examen corect şi competent stabileşte 
diagnosticul prezumtiv în 95% din cazuri.(fig 1 — 2) Se pot depista leziuni de 0,5-1 cm, dar 
certitudinea este proprie examenului histologic care nu este apanajul radiologiei. În capitolul destinat 
explorării stomacului sunt prezentate toate semnele radiologice elementare definitorii pentru 
neoplazii : ulceratia, stenoza, rigiditatea, lacuna, etc. 


458 


- Manual de chirurgie pentru studenti - 


Fig 1. Tumoră gastrică vegetanta, partial ulcerata Fig 2. Tumoră gastrică antrală cu îngroşarea 
şi dezorganizarea pliurilor mucoasei 


Actualul “standard de aur” al diagnosticului neoplaziei gastrice este reprezentat de endoscopia 
digestivă care aduce confirmarea sau infirmarea prezumtiei radiologice prin vizualizarea directă a 
leziunilor şi prin posibilitatea biopsiei. Ea aduce informaţii în aşa masură de precise ca transformă un 
eventual diagnostic diferenţial într-o probă inutilă. Endoscoapele actuale permit explorarea integrală a 
stomacului, nelăsând « zone de umbră « .(Fig 3 -4) 


Physician& s Physician : 
Comment Comment : 


Fig 3. Adenocarcinom mica curbură gastrică ulcerat Fig 4. Tumoră vegetantă marea curbură 
gastrică 


Japonezii au sistematizat leziunile endoscopice în 3 tipuri principale (Fig 5) : TIAMAN 


I. protruziv 


II. superficial (plat) 
- I.a- supradenivelat ry 


- Hb-plat 


- Ilc - subdenivelat 

III. ulcerat 

Există şi o serie de subgrupe ale acestor tipuri. Important este însă să se reţină că forma 
ulcerată este de 2 ori mai des întâlnită decât celelalte. Endoscopiştii efectuează un întreg protocol de 
explorare, inclusiv de diagnostic diferenţial faţă de leziuni benigne cum ar fi cicatriciile ulceroase, 
metaplaziile intestinale, polipii adenomatoşi, etc. 

După examenul baritat eso-gastro-duodenal şi endoscopia digestivă superioară, care au reuşit 
să stabilească diagnosticul pozitiv, se impune nuantarea acestuia prin precizările mai sus enumerate. 

Echografia — această metodă poate fi utilă în explorarea ficatului doar în situaţia în care nu se 
poate executa computer tomografia (CT). 

CT — tehnica de vârf prin care se poate aprecia tumora gastrică: gradul de infiltrare al 
peretelui, localizarea, tipul circumscris sau difuz. La o grosime a peretelui gastric care depăşeşte 2 cm, 
aproape sigur tumora s-a extins în afara stomacului. Se pot decela invaziile neoplazice în pancreas, 
colon, splină, ficat. În plus, CT, identifică metastazele din viscerele adiacente stomacului, din 
suprarenale şi ovare, precizează existenţa ascitei, identifică adenopatiile metastatice retroperitoneale. 
Stadializarea neoplasmului, în preoperator folosind CT, oferă rezultate eronate în 60% din cazuri : 
constatarea stadiului III în stadiul I, II fie relaţia inversă de supraevaluare. 

Echoendoscopia(Fig 6) — metoda constă în introducerea unui endoscop dotat cu un transductor 
ultrasonic. Astfel, sursa de ultrasunet se află în chiar cavitatea gastrică. Devine astfel posibilă 
aprecierea exactă a grosimii peretelui şi a fiecarui strat parietal în parte. Gradul de invazie al 
cancerului în structurile peretelui, ganglionii metastazati, extensia la viscerele adiacente şi metastazele 
din lobul hepatic stâng sunt elemente pe care aceasta tehnică le oferă cu destulă precizie. În mod cert, 
această metodă este net superioară CT în stadializarea atât a tumorii cât şi a adenopatiilor metastatice. 
Pentru echoendoscopie se citează 72 — 88% rezultate corecte în aprecierea ganglionilor şi respectiv a 
extensiei neoplazice. pf 9 Di 


Fig 6. Neoplasm gastric formă infiltrativă, cu afectarea întregului perete digestiv 
Nu trebuie să se deducă de aici că echoendoscopia poate înlocui CT în evaluarea stadială. 
Aceasta din urmă este de neînlocuit pentru depistarea metastazelor la distanță. După ce s-a stabilit 
stadiul evolutiv, se va preciza: 
- forma histologică 
- gradul de diferentiere 
Astfel, formele polipoide (vegetante) au un prognostic mai bun comparativ cu cele ulcerate si 
cele infiltrative. Se va aprecia extensia microscopica la straturile peretelui gastric. De asemenea 
trebuie precizat tipul de adenocarcinom (tubular, papilar, coloid sau mucos), sau al altor carcinoame : 
carcinom simplu, nediferentiat. Cele nediferentiate au prognostic foarte rau. In fine, este bine ca 
histopatologia să exprime intensitatea reactiei fibroase : 
- tipul medular — absenţa procesului fibros 
- tipul intermediar 
- tipul schiros — fibroza este foarte dezvoltată iar elementele celulare neoplazice sunt rare. 
Tipul medular este cel mai agresiv, iar cel schiros are un prognostic net mai bun. În fine, nu ar fi 
inutilă nici precizarea histologică în : 

- tipul intestinal — mai frecvent, cu structura glandulară corespunzator adenocarcinomului 
tubular. Prognosticul acceptabil. 

- tipul difuz — mai slab diferențiat, în consecință mai agresiv, format din celule fara 
dispoziţie glandulară, uneori muco-secretante. 

Laparoscopia şi testele imunologice — determinarea de antigeni carcinoembrionari (CEA) nu 
sunt utilizate în practica curentă a diagnosticului neoplasmului gastric precoce. În cancerul gastic 
avansat CEA (N > 5 ng/ml) este prezent în 30 — 35% din cazuri. Determinarea CEA nu reprezintă un 
test diagnostic, fiind însă util în urmărirea postoperatorie a pacienţilor cu CEA crescut preoperator. 
Valori crescute ale nivelului plasmatic al CEA în postoperator indică recidivă sau apariția 
metastazelor. 

Experienţa Japoneză a demonstrat că primele modificări neoplazice nu apar în suprafața 
epiteliului gastric. Cancerul precoce apare în epiteliul gâtului glandelor gastrice, adică la locul unde 
acestea se deschid în criptele mucoasei (foveole). Termenul de cancer precoce (early cancer) s-a 
încetățenit, fiind unanim acceptat. El a înlocuit alte denumiri, de tipul : cancer minim, cancer la debut, 
cancer superficial, cancer incipient. Early cancer este limitat la mucoasă şi submucoasă, spre deosebire 
de cancerul « in situ » care este strict intramucos şi este denumit « displazie gravă ». Early cancer este 
cancerul stadiului I si este de altfel singurul în care tratamentul radical permite o supraviețuire de peste 
90% la 5 ani postoperator. 

Tot autorii japonezi au constatat că la 10% din bolnavi există leziuni multiple, multifocale. 
Aceasta presupune ca endoscopistul şi chirurgul să examineze cu mai mare atenţie sectorul gastric ce 
va fi păstrat. Există o clasificare proprie a cancerelor precoce, care aparține endoscopistilor. 


Investigaţii desuete 

Există o serie de explorări paraclinice care au avut în trecut un cuvânt de spus în diagnosticul 
cancerului gastric. Era epoca în care lipsea endoscopia, iar radiologia avea performanţe mai reduse. Le 
amintim cu titlu de inventar : 

- creşterea fosfatazei alcaline, martor al metastazelor hepatice şi osoase. 

- hipo sau anaciditatea gastrică histamino-rezistentă. Nu se obţine răspuns acid nici după 
administrarea de histamină. 

- Prezenţa în sucul gastric a acidului lactic, a celui piruvic şi a bacililor lui Boas-Oppler. 
Datorită anaciditatii are loc invazia microbiană a conținutului gastric şi apariţia acizilor 
proprii fermentatiei anaerobe. 

- citologia exfoliativă — metoda care foloseşte tehnica lavajului gastric după administrarea 
unei soluții de chimiotripsina. Enzima proteolitica are rolul de a decapa celulele tumorale 
care vor fi exteriorizate din stomac printr-un lavaj energic şi susținut. Tehnica propriu- 
zisă de obţinere a probelor este destul de laborioasă şi de sofisticată. Ea nu mai este 
indreptatita a fi utilizată în condițiile de azi în care endoscopia oferă un examen biopsic 
excelent. 

Diagnostic diferenţial 

Acesta rămâne în discuţie atât timp cât bolnavul se află încă în etapa radio-clinică de 
diagnostic, înainte deci de a fi efectuat endobiopsia. Este deci un exercițiu de gândire medicală mai 
degrabă decât o necesitate practică. În fine, diagnosticul va cuprinde : 

- toate tumorile benigne gastrice 

- ulcerele gigante pseudopolipozice 

- fitobezoarul (resturi vegetale în stomac) 

- tricobezoarul — ghemuri de păr în stomacul proprietarilor de câini 

- corpi străini intragastrici la psihopati 

- stenoze de cauză neprecizată 

- compresiuni extragastrice — amprentării ale stomacului prin procese patologice de 
vecinatate 

Tratament 

Tratamentul chirurgical al cancerului de stomac este în mod esenţial de resort chirurgical. Din 
păcate, tratamentele adjuvante de tip chimio şi radioterapie sunt ineficiente şi practic nu au 
aplicabilitate. În alegerea metodei de tratament chirurgical trebuie luaţi în calcul 3 parametri : 

- stadiul evolutiv al bolii (clasificarea TNM) 

- localizarea topografica a cancerului 
- starea biologică a bolnavului 

În ceea ce priveşte stadiul neoplasmului acesta poate fi stabilit cu precizie doar după 
laparotomie. Aceasta oferă posibilitatea explorării atente atât a tumorii cât şi a staţiilor ganglionare. In 
urma inventarului intraoperator, nu rareori se modifică clasificarea stadială stabilită în etapa 
preoperatorie. Fie bolnavul este încadrat într-un stadiu superior, fie mai rar, beneficiaza de trecerea 
într-un stadiu precoce. Localizarea topografică a cancerului se referă la ariile gastrice interesate de 
neoplazie : 1/3 superioară, 1/3 medie, sau 1/3 inferioară. Unele neoplasme sunt extinse la 2 regiuni, iar 
altele le pot cuprinde pe toate (linita plastică). Starea biologică a pacientului este în masură, în unele 
situaţii, să limiteze considerabil actul terapeutic. 

Există 2 feluri de chirurgie a neoplasmului gastric : cel cu intenţie radical-curativă şi cel 
paleativ. Opţiunea terapeutică este dependentă de stadiul neoplasmului. 

Chirurgia cu intenţie de radicalitate 

Propriu-zis, chirurgia care manifestă indreptatite pretenţii radical-curative este doar aceea care 
se adresează cazurilor de neoplasm « early » (precoce) cu limitarea cancerului la mucoasă sau 
submucoasă — T1. Autorii nord-americani incadrează în forma early, pe lângă stadiul I, şi stadiul II în 
varianta sa T1N2MO. Ei consideră că toate neoplasmele T1 (fie stadiul I fie II) aparţin categoriei de 
cancer precoce. Numai 7-10% din bolnavii cu tumori precoce au şi metastaze ganglionare. În acest 
stadiu, chirurgia corect aplicată oferă 95% supravietuiri la 5 ani. Cancerele « in situ », limitate la 
mucoasă şi nedepăşind musculara mucoasei aparțin aşa-numitului stadiu 0. 

Contează mult tipul de neoplasm : vegetant, infiltrant sau ulcerat. Neoplasmele ulcerative 
depăşesc muscularis mucosae mai rapid decât formele vegetante (protruzive) sau decât cele 
infiltrative. Rezultă că în stadiile 0 şi IA se practică o chirurgie radicală dar nu se depăşeşte 
limfadenectomia staţiei I. 

În celelalte stadii de cancer precoce (TINI, T1N2), ca şi in neoplasmele stadiului II şi o parte 
din III (T3N2) este necesară gastrectomia totală cu ablatia stațiilor I şi II. Cand N2 este pozitivă se 
efectuează exereza şi a staţiei ganglionare III. 

Totodată, pe langă rezectia de organ şi limfadenectomie, se va efectua omentectomia totală 
(rezectia marelui epiploon) şi îndepărtarea foitei anterioare a mezocolonului transvers. Restabilirea 
tranzitului dupa gastrectomie este functie de tipul de rezectie folosit, dar se foloseste de principiu ansa 
jejunala : anastomoza gastro-jejunală sau eso-jejunală.(Fig 7) 

Trebuie subliniat un fapt. Chirurgii din Europa occidentală şi cei din Japonia sunt adepții 
gastrectomiei totale cu limfadenectomia staţiilor I şi II obligatoriu, staţia a III-a fiind evidată doar in 
situațiile N2 pozitive. 

Rezectiile subtotale cu evidarea staţiei I este păstrată doar pentru neoplasmele ce interesează 
numai mucoasa (intraepiteliale). Se obţin astfel peste 95% supravietuiri la 5 ani. Nord-americanii, mai 
limitați in exereză, preferă de obicei rezectiile subtotale, cu limfadenectomii destul de limitate. 
Rezultatul - 65% supravietuiri la 5 ani. Gastrectomia totală este pastrată pentru pacienţii cu leziuni 
proximale sau multiple. 


Fig. 7. 


Chirurgia paleativă 

Aceasta se adresează stadiului III în forma sa definitivă T4N0-2MO si stadiului IV de N3 sau 
MI. 

Tratamentele paleative în care se încadrează şi unele acte chirurgicale, au drept principal scop 
asigurarea unei calități mai bune a vieții pacientului. Se previn astfel, sau se combat unele suferințe 
cum ar fi: vărsăturile, hemoragiile acute sau oculte, impregnarea neoplazică rapidă. Circa 50% dintre 
bolnavii stadiilor avansate beneficiază de metodele paleative, găsindu-şi o uşurare a suferinței. 

Paleatia se poate realiza pe cale chirurgicală sau endoscopica. Starea generală şi terenul 
bolnavului, alături de forma şi manifestarea neoplasmului, hotărăsc alegerea potrivită. 

Chirurgical dispunem de : 

- rezectii reductionale - aceasta inseamnă efectuarea unei rezectii a sectorului de stomac 
afectat, cu ablatia doar a ganglionilor din proximitatea stomacului. Nu este o exereză în 
canoanele oncologice. Ea reprezintă în fapt o reductie tumorala căci metastazele 
ganglionare rămân pe loc în stațiile II sau III, iar metastazele la distanța îşi urmează 
cursul evolutiv. 

- Operații derivative interne - acestea presupun instituirea unei căi de ocolire (by-pass sau 
derivație) a zonei tumorale inextirpabile, în ideea de a permite bolnavului să se 
alimenteze în perioada cât mai are de trăit. Gastrojejunostomia constituie rezolvarea 
paleativă a neoplasmelor polare inferioare obstructive. 

- Derivaţii externe - este cazul gastrostomiei în scop de alimentare, utilizată în neoplasmele 
obstructive ale 2 gastrice superioare. Jejunostomia se aplică în situaţii în care stomacul 
nu mai poate fi folosit pentru plasarea unei sonde de alimentare. 

Chirurgia endoscopică 

Există pacienţi care refuză actul operator, sau alții care se află într-o stare biologică care 
împiedică practicarea chirurgiei de exereză pe calea abdomenului deschis. În astfel de situaţii, dacă 
tumora nu depăşeşte 2 cm, iar echoendoscopic se remarcă limitarea ei la mucoasă, cu absența 
adenopatiilor de strictă vecinatate, este indicată rezectia pe cale endoscopică. Se practică rezectie 
endoscopică mucosală, mucosectomie endoscopică sau laseropulverizare endoscopică al cărei efect 
distructiv poate fi limitat la profunzimea aleasă. 

Cei care practică acest procedeu terapeutic afirmă că metoda este radical curativă pentru 
neoplasmele sub 2 cm, care sunt localizate strict la mucoasă. Acestea sunt pe de o parte foarte rare. Pe 
de altă parte, controlul asupra stațiilor ganglionare perigastrice este mediocru (bazat doar pe 
echografia endoscopică). Japonezii au cea mai mare experienţă în acest tip de terapeutică. 

Alte tehnici paleative 

Este meritul endoscopiei interventioniste de a reuşi să aducă paleativul în cazul bolnavilor care 
nu suportă o intervenţie chirurgicală. În această categorie de procedee se situează stentarea 
neoplasmelor de cardia: se folosesc tuburi din plastic (stent) care se introduc prin stenoză (după 
dilatarea acesteia sau crearea unui defileu transtumoral folosind laserul) şi protezele autoexpandabile 
(Wall — stent). 

În ceea ce priveşte consolidarea tratamentelor radicale sau acelor paleative prin asocierea unor 
metode adjuvante, nu s-a remarcat o sensibilitate notabilă a neoplasmului gastric la radio sau 
chimioterapie. Acestea au fost încercate, inclusiv intraoperator, dar înca nu s-au elaborat studii care să 
ofere un răspuns ferm în această problemă. Sunt utilizate, in diverse asocieri : 5-Fluorouracilul, 
Mitomicină, Adriamicină şi altele în cure de 8 săptămâni postoperator. În cazurile decelate ca fiind 
inoperabile după administrarea de cure de citostatice preoperator s-a reuşit “"convertirea”” a aprox 60% 
din cazuri, permitând efectuarea de intervenţii chirurgicale cu intenţie de radicalitate. 


Cancere neepiteliale ale stomacului 

În această categorie se întâlnesc: sarcoamele, limfoamele şi cancerele endocrino-secretante 
(carcinoid, gastrinom). 

Sarcoamele reprezintă 1-2% din neoplasmele gastrice. Se dezvoltă în plin perete, rareori au o 
exprimare endogastrică notabilă. Mai frecvent tumora expansionează exogastric şi atinge dimensiuni 
remarcabile. Există urmatoarele varietati, în funcție de structura histologică, de origine: 
leiomiosarcom, liposarcom, fibrosarcom, endoteliosarcom, mixosarcom. Tratamentul este strict 
chirurgical rezectie gastrică subtotală sau totală în funcţie de localizarea şi volumul tumorii. Nefiind 
un cancer limfofil, nu este necesară îndepartarea decât a stațiilor ganglionare I, căci metastazele 
ganglionare nu îi sunt proprii. 

Limfoamele -acestea pot fi întâlnite ca localizari gastrice în cursul evoluției bolii Hodgkin. A 
doua categorie este cea a limfoamelor nonhodgkiniene care se disting printr-o varietate de forme 
histologice. Tumori ale sistemului imunitar, limfoamele pot debuta ganglionar sau extraganglionar, 
inclusiv în teritoriul digestiv, în speța gastric. 

Limfoamele de tip Hodgkin corespund histologiei şi bolii Hodgkin, beneficiind de acelaşi 
tratament. Cele nehodgkiniene sunt de tip histiocitar sau limfocito-histiocitar. Comportamentul lor 
evolutiv este similar cu al adenocarcinomului gastric, manifestând acelaşi tropism limfatic şi deci fiind 
interesate grupele ganglionare. În peretele gastric, se dezvoltă mai ales infiltrativ şi mai putin vegetant. 

Diagnosticul îl poate realiza numai endoscopia, prin biopsie. Odată precizată structura de 
limfom se impune căutarea unor alte determinări sistemice. În acest scop sunt obligatorii : radiografia 
toracică, CT, biopsia osoasă şi eventual limfografia. 

Tratamentul este chirurgical, în formele operabile. Se practică aceeaşi chirurgie ca şi în 
adenocarcinomul gastric. Radioterapia şi chimioterapia intervin ca terapeutici asociate între ele în 
situații în care pacientul este deasupra resurselor chirurgicale. Ca terapie iradiantă se foloseşte 
telecobaltul. Se administrează cure de citostatice, în general 4 cicluri de chimioterapie, între cicluri 
plasându-se radioterapia. Se continuă apoi cu înca 6-8 cure de citostatice. Cura de chimioterapie 
constă în asocierea între : Citoxan, Adriamicină, Vincristină, Prednison la care se poate adăuga şi 
Bleomicină. O altă formulă de asociere este : Ciclofosfamidă, Vincristină, Prednison. 
Cancere_endocrino-secretante — aceste tumori au fost mai bine cunoscute odată cu descrierea 
sistemului APUD, datorată lui Pears (1968). Tumorile acestui sistem sunt cunoscute ca apudoame. 
Există o mulțime de forme, în funcţie de tipul celular de origine. Sunt tumori rare, chiar excepționale. 
Ele se manifestă prin sindroame determinate de hormonii şi polipeptidele active secretate de tumoră. 

Stomacul este sediul posibil al gastrinoamelor sau carcinoidului, restul tumorilor nefiind 
identificate. Diagnosticul acestor tipuri variate de tumori este dintre cele mai delicate. El impune 
efectuarea unori explorări biochimice specifice, a unei explorări computer-tomografice atente. Odată 
identificată localizarea tumorii, biopsia endoscopică sau punctia endoscopică este în masură să ofere 
diagnosticul. Tratamentul este strict chirurgical. 


Rezumat 

1) Cancerul gastric se prezintă cel mai adesea ca un adenocarcinom. Restul cancerelor sunt rare. 

2) Simptomatologia este săracă la debut, poate chiar lipsi. Atunci când sunt prezente simptomele 
evidente (inapetenté, vărsături, scădere ponderală, hemoragie digestivă, anemie, tumoră 
palpabilă), boala se află aproape de regula într-un stadiu cel puţin II, dar mai frecvent în stadiile 
III sau IV. 

3) Diagnosticul pozitiv aparţine radiologiei (orientativ) şi obligatoriu endoscopiei care oferă 
certitudinea histologică, prin biopsie. Se stabileşte astfel varietatea histologică şi gradingul 
(gradul de diferențiere), deosebit de importante pentru aprecierea prognosticului şi a eficienței 
terapeutice. Mai este absolut necesară clasificarea stadială a neoplasmului conform sistemului 
TNM pentru a edifica o strategie terapeutică adecvată. Acest obiectiv se atinge în 2 etape. 
Stadializarea preoperatorie utilizând CT şi echoendocopia reprezintă prima etapă. Cea de-a doua 
etapă, a stadializării definitive se realizează în urma laparotomiei şi a inventarierii leziunilor 
(tumora şi ganglionii) 

4) În ceea ce priveşte tratamentul, singurul de valoare certa este cel chirurgical. Radio şi 
chimioterapia pot interveni ca soluţii adjuvante, dar ele nu pot retuşa insuccesele chirurgiei. 

Chirurgia radical-curativă reală este cea efectuată în cancerul precoce (incipient, « early »). 

Acesta presupune neoplasmele aflate în situația T1. Acestea sunt: 

- stadiul 0 — TisNOMO 
- stadiul IA — TINOMO 
IB — TINIMO 
- stadiul II — T1N2M0 
Chirugia radicală se mai practică şi în alte stadii, dar aici ea este doar presupus curativă. 
- stadiul II — T2N2MO şi T3NO-1MO 
- stadiul III — T3N2MO 
În situaţiile dominate de T4, N3 sau M1 chirurgia nu va mai fi decât eventual paleativă. 

Rezectia gastrică (gastrectomia) reprezintă operaţia de exereză a tumorii împreună cu o parte sau 

integralitatea organului gazdă - stomacul. În funcție de localizarea tumorii şi stadiul ei evolutiv se 

alege tipul de gastrectomie şi mai ales amploarea evidării ganglionare. De principiu se îndepărtează 
prima staţie ganglionară, independent de stadii. În rest se îndepărtează staţia metastazată şi cea imediat 

următoare nemetastazată. De exemplu pentru NO se îndepărtează obligatoriu NI, pentru NI se 
îndepărtează N1 şi N2, iar pentru N2 se face evidarea NI, N2 şi N3. 


5) 


6) 


Tratamentul paleativ are componente chirurgicale, endoscopice şi radio-chimio-terapice. 
Chirurgia cuprinde următoarele : rezectia reductionala, derivații interne şi externe. Endoscopia 
este în măsură să asiugure rezolvarea stenozelor maligne ale cardiei prin plasarea de proteze 
(stent) transtumorale. Tot endoscopia poate rezolva cazurile incipiente de neoplasm Tis sau T1 
(cu NOMO), tumori sub 2 cm, la bolnavi care refuză actul operator sau au un risc biologic extrem. 
În astfel de situaţii ablatia endoscopică reprezintă o formulă elegantă. 
Neoplasmele neepiteliale ale stomacului sunt reprezentate de sarcoame, limfoame şi cancere 
endocrino-secretante. Sunt tumori rare, unele chiar excepţionale. Chirurgia este suverana în 
categoriile sarcom şi cancer secretant. Limfoamele beneficiază de un tratament complex în care 
chirurgia este alături de radio şi chimioterapie. Uneori chiar chirurgia poate lipsi, nefiind se pare 
actul terapeutic fundamental. 

Pe studii de microscopie electronică s-a precizat faptul că microcirculatia limfatică din 


mucoasă este absentă în stratul aflat deasupra mucularei mucoasei. Rezultă că diseminarea pe cale 
limfatică devine operativă abia după ce tumora a invadat stratul profund al mucoasei şi submucoasa. 
Metastaza ganglionara este gasită în 3 % din cancerele precoce limitate doar la mucoasă, fiind 
prezentă în 20% din formele ce invadeaza şi submucoasa. Un studiu foarte scrupulous efectuat de 
autori japonezi a demonstrat că în cancerele limitate la mucoasă se întâlnesc 2,4% metastaze în 
ganglionii perigastrici (N1) şi 1,2% metastaze în cei ai staţiei II (N2). În neoplasmele ce infiltrează şi 
submucoasa, N1 atinge un procent de 10,2% iar N2 este prezent la 1,8% din bolnavi. 


Obiectivele chirurgiei cu viză radical-curativă au în vedere : 

- îndepărtarea tumorii împreună cu zone gastrice supra şi subtumorale de minimum 5 cm 
fiecare. 

- îndepărtarea obligatorie a stațiilor ganglionare I şi II şi eventual III din zona 
corespunzătoare localizării neoplasmului. 

- aceste două obiective corespund normelor de « securitate oncologică » şi sunt perfect 
valabile pentru neoplasmele stadiului I. Pe măsură ce neoplasmul avansează stadial, de la 
II spre IV, obiectivele chirurgiei oncologice, chiar dacă sunt respectate întocmai nu mai 
sunt urmate de rata succesului din stadiul I şi deci nu este o chirurgie radicală. 

- frecvent actul operator se adresează unui stadiu evolutiv în care amploarea exerezei nu 
reuşeşte să egaleze amploarea diseminărilor neoplazice. Până la un anumit punct 
intinderea exerezei este direct proporțională cu cresterea securitatii oncologice şi deci cu 
ameliorarea ratei de supravieţuire tardivă. La un anumit moment dat, adesea în stadiul II, 
III, oricât s-ar extinde limitele exerezei gastrice şi oricât de amplă ar fi evidarea 
ganglionară, nu vor mai fi urmate de o creştere a indicelui de supravieţuire tardivă. 
Rezultă că principiul oncologic işi păstrează adevarata valoare doar pentru neoplasmele 
aflate în stadiile I şi II. Autorii japonezi au introdus obligativitatea îndepărtării şi a 
staţiilor ganglionare III, în neoplasmele stadiilor I şi II. Există încă o serie de controverse 
privind amploarea limfadenectomiei. Unii o practică cât mai largă, indiferent dacă 
ganglionii sunt sau nu metastazati. Alții sunt mai rezervaţi. 

lată care este atitudinea chirurgicală în funcție de zona ocupată de neoplasm : 

- În neoplasmele fără adenopatii metastatice (TINOMO0, T2NOMO este suficientă efectuarea 
rezectiei gastrice corespunzătoare şi exereza ganglionilor stației I, aferenti regiunii 
gastrice respective. 

- În neoplasmele cu adenopatii pozitive în staţia I se impune rezectia gastrică 
corespunzătoare şi ablatia stațiilor I şi II, eventual III. 

- În neoplasmele cu adenopatii pozitive în staţia a II-a (N2), după rezectia corespunzătoare 
se va efectua limfadenectomia obligatorie a stațiilor I, II, HI. 

PATOLOGIA STOMACULUI OPERAT 
MARIAN MARINCAS 


In aceasta patologie sunt incluse toate starile morbide care pot aparea in urma chirurgiei 
gastrice. 
Aceste afectiuni care au la baza un mecanism mecanic sau unul functional se clasifica astfel: 
1. Tulburari mecanice 
A. Tulburari ale jonctiuni esogastrice 
a. Esofagita de reflux 
B. Inflamatii ale complexului anastomotic 
a. Gastrita alcalina 
b. Stomatita 
c. Stenoza benigna a gurii de anastomoza 
C. Disfunctii mecanice ale complexului anastomotic 
a. Sindromul de ansa aferenta 
b. Sindromul de ansa eferenta 
c. Herniile interne, volvulus si invaginatia jejuno-gastrica 
d. Anastomozele gastro-ileale si gastro-jejunale joase 
2. Tulburari functionale 
a. Sindromul postprandial precoce (dumping) 
b. Sindromul postprandial tardiv (hipoglicemic) 
c. Tulburari de nutritie 
3. Diareea 
4. Ulcerul recidivat 
5. Cancerul de bont gastric 
Daca in starile patologice produse prin mecanism mecanic rezolvarea este relativ simpla 
printr-o reinterventie chirurgicala corectoare, in cele cu mecanism functional apar probleme mult mai 
delicate atat ca diagnostic cat si ca terapeutica prin dificultatea stabilirii indicatiei de tratament medical 
sau chirurgical si prin eficacitatea limitata a celui din urma. 
1. Tulburari mecanice 


A. Tulburari ale jonctiunii esogastrice- Esofagita de reflux 

Cauza acestei afectiuni este alterarea mecanismelor de continenta cardiala prin actul 
operator. Astfel continutul gastric, duodenal sau jejunal poate sa ajunga in esofag, organ al carui 
mucoasa nu tolereaza prezenta sucului gastric acid si mai ales acelui alcalin. Conditii de reflux se 
intalnesc in: gastrectomia totala si gastrectomia polara superioara prin disparitia cardiei si a 
mecanismelor de antireflux; in gastrectomiile distale prin tractiunea exercitata asupra bontului gastric 
mai mult in anastomozele gastro-duodenale decat in cele gastrojejunale cu desfacerea unghiului 
esogastric si afectarea mecanismelor antireflux; vagotomia printr-o directie periesofagiana prea 
insistenta care duce la deschiderea esofagului din hiatusul diafragmatic; anastomoza cu functionalitate 
defectuoasa care genereaza staza gastrica si faciliteaza refluxul in esofag. 
Diagnostic 
Clinic 
- Pirozis accentuat la pozitia decubitala si precubitala 
- Regurgitatii acide sau biliare 
- Eructatii 

In momentul constituirii esofagitei (ulceratii ale mucoasei sau ulcer profund) apare disfagia 
dureroasa care odata cu constituirea stenozei esofagiene se transforma in disfagie progresiva la 
alimentele solide si lichide cu pieredere ponderala si casexie. 
Paraclinic 
- Tranzitul baritat esofagian cu manevrele de provocare a refluxului (pozitia Trendelenburg si 
manevra Brombart) evidentiaza refluxul in esofag a substantei de constrast si poate pune in evidenta 
leziunile de esofagita de diferite grade 

- Endoscopia esofagiana - pune in evidenta prezenta lichidului biliar in esofag si stabileste cu mai 
mare precizie stadiul esofagitei 
Tratament 
Tratament profilactic 
- Evitarea mobilizarii excesive a esofagului in cursul vagotomiei 
- Evitarea tractionarii excesive in anastomozele gastroduodenale 
- Evitarea montajelor care mentin duodenul in tranzit dupa gastrectomiile totale si efectuarea unui 
montaj esojejunal pe ansa “Y” cu ansa anastomotica jejunala avand lungime de circa 45-50 cm sau pe 
ansa continua cu fistula Braun la piciorul ansei si cu lungime de circa 45-50 cm de la fistula pana la 
anastomoza esojejunala. 
Tratament curativ 
a). Medical 
- antisecretorii gastrice 
- prochinetice gastrice 
- protectoare ale mucoasei gastroesofagiene 
- evitarea decubitului in timpul alimentatiei imediat postprandial precum si in timpul somnului 
(bolnavul va trebui sa doarma cu toracele usor ridicat) 
b). Chirurgical 

Daca sub tratament medical nu se obtin ameliorarea simptomatologiei este necesar tratamentul 
chirurgical care depinde de tipul interventiei primare. 
- In gastrectomiile distale cu anastomoza gastro-duodenala si reflux asociat sau nu cu o hernie hiatala 
se va efectua o fundoplicatura completa sau partiala a bontului gastric in jurul esofagului abdominal 
sau transformarea montajului intr-o anastomoza gastro-jejunala pe ansa in “y” 
- Dupa gastrectomia proximala - este recomandata excluderea duodenului din tranzit si efectuarea unei 
anastomoze antro (gastro)-jejunala pe ansa in “Y” 
- In gastrectomiile totale transformarea anastomozei esoduodenale in esojejunala pe anastomoza in 
“Y” cu excluderea duodenului din tranzit sau refacerea anastomozei esojejunale efectuata initial cu 
respectarea principiilor de lungime a ansei enuntate(Fig 1a,b,c,2a,b,3a). 


Fig 1 c-anastomoza eso-antrala Fig. 2a-anastomoza eso-jejunala pe ansa in “Y” 

Fig. 2b-anastomoza eso-jejunala pe ansa continua in Fig. 3a- fundoplicatura tip Nissen 
“omega” cu strictiunea eferentei si anastomoza jejuno- 
jejunala tip Braun la piciorul ansei 


B. Inflamatii ale complexului anastomotic 
a). Gastrita alcalina a bontului gastric 

Inflamatia mucoasei bontului gastric restant se produce prin refluxul continutului duodenal 
(bila + suc pancreatic) care apare in rezectii cu anastomoza gastro-duodenala si in cele cu anastomoza 
gastro-jejunala cu montaj defectuos efectuat. 
Diagnostic 
Clinic - semnele si simptomele clinice: 
- Dureri epigastrice 
- Metorism postprandial 
- Varsaturi 
- Sangerari digestive superioare 
sunt putin specifice la pacient cu stomac operat 
Paraclinic - are rol decisiv 
- Examenul baritat poate evidentia refluxul masiv al substantei de contrast in bontul gastric precum si 
leziuni de mucoasa 
- Endoscopia diagnostica superioara - evidentiaza prezenta refluxului si deceleaza cu mare precizie 
leziunile mucoasei fiind examenul paraclinic de electie permitand si efectuarea biopsiei de mucoasa. 
Tratament 
a). Medical 
- prochinetice gastrice (motilium, metoclopramid) 
- protector de mucoasa gastrica (sucralfat) 
- colestyramina - rasina schimbatoare de ioni care cheleaza sarurile biliare 
b). Chirurgical - in situatia ineficientei tratamentului medical sau a unor complicatii grave cum sunt 
sangerarile digestive, reprezentat de: 
totalizarea gastrectomiei - in cazul sangerarilor grave 
transformarea montajului gastroduodenal in unul gastrojejunal pe ansa in “Y” cu efectuarea sau 
completarea vagotomiei(Fig 3b,4). 

Fig. 3b-anastomoza gastro-jejunala pe ansa in “Y” Fig.4- montaj gastro-jejunal pe ansa in “Y” 


b). Stomita 


Reprezinta inflamatia gurii de anastomoza cu constituirea uneori a formei hipertrofice 
pseudopolipoase care poate jena tranzitul stomal. Este cauzata cel mai frecvent de fire nerezorbatile 
utilizate la efectuarea anastomozei. 

Diagnostic 

a). Clinic este necaracteristic 

varsaturi bilio-alimentare 

greturi 

dureri epigastrice 

tegumente palide secundar sangerarilor frecvent oculte 

b). Paraclinic 

- tranzitul baritat esogastric evidentiaza zona de stenoza la nivelul anastomozei 

- endoscopia digestiva superioara - permite vizualizarea stenozei si extragerea firelor neresorbabile de 
la nivelul anastomozei 

Tratament 

a). Medical 

- antisecretorii gastrice 

- prochinetice gastrice 

b). Chirurgical 

- extragerea endoscopica a firelor responsabile de intretinerea inflamatiei 

- rezectia anastomozei cu refacerea tranzitului prin diverse metode cu efectuarea vagotomiei sau 
completarea ei. 


c). Stenoza benigna a gurii de anastomoza 

Apare mai frecvent dupa anastomozele gastro-duodenale decat gastro-jejunale dar poate apare 
si dupa piloroplastie 
Cauzele sunt reprezentate de: 
- Defect de tehnica 
- Indicatie incorecta ca de exemplu efectuarea anastomozei gastro-duodenale sau piloroplastiei pe un 
duoden inflamat infiltrat 
- Leziuni inflamatorii la nivelul anastomozei cum sunt stomita sau ulcerul anastomotic care pot 
conduce la constituirea stenozei 
Diagnostic 
Clinic 
- Dureri epigastrice 

- Greturi 
- Varsaturi cu aspect de staza 
- Scadere ponderala 
Paraclinic 
- Ex radiologic cu substanta de contrast evidentiaza stenoza si gradul acesteia 
- Endoscopia digestiva superioara permite diferentierea intre o stenoza benigna si maligna avand 
posibilitatea efectuarii biopsiei 
Tratament 
Profilactic 
- renuntarea la efectuarea anastomozelor in zone inflamate si stenozate 
Curativ 
- medicamentos - neeficient odata cu constituirea stenozei 
- chirurgical - rezectia anastomozei stenozate gastro-duodenale cu efectuarea unei anastomoze gastro- 
jejunale si asocierea unei vagotomii daca aceasta nu a fost facuta 
C. Disfunctii mecanice ale complexului anastomotic 


a). Sindromul de ansa aferenta 

Apare dupa rezectiile gastrice cu anastomoza gastro-jejunala tip Billroth II si este cauzat de 
acumularea secretiilor bilio-duodenopancreatice si uneori si gastrice in segmentul de intestin din 
amonte de anastomoza. 

Cauze 

In sindromul de ansa aferenta se realizeaza o acumulare intermitenta a secretiilor si 
alimentelor in ansa aferenta cauzate de montaje defectuoase cu ansa aferenta prea lunga torsionata, 
cudata sau cu gura de anastomoza orizontalizata astfel ca bontul gastric se goleste preponderent spre 
ansa aferenta. 

Diagnostic 

Clinic 
- Senzatie de distensie epigastrica postprandiala dureroasa 
- Tulburari neurovegetative (transpiratii, tahicardie) 

Aceste simptome sunt cauzate de distensia ansei aferente 
- Varsaturi bilioalimentare urmate de cedarea fenomenelor dureroase si vegetative 

Paraclinic 
- Controlul radiologic cu substanta de contrast evidentiaza un reflux masiv al substantei in ansa 
aferenta care este de cele mai multe ori lunga si care se goleste foarte tarziu dupa circa 1-2 h. 
- Endoscopia digestiva superioara - evidentiaza o anastomoza in “teava de pusca” si o vedere directa 
din axul bontului gastric in ansa aferenta 

Tratament 
Profilactic 
- Stabilirea corecta a lungimii ansei aferente 
- Sectiunea oblic verticala a stomacului 
- Suspendarea corecta a ansei aferente la mica curbura gastrica 
- Pozitionarea anastomozei in etajul submezocolic 
Medical 
- Prochinetice gastrice (metoclopramid, motilium) 
- Antibioterapie daca se banuieste contaminarea bacteriana a ansei aferente secundare staze 
Chirurgical 
- Se aplica in formele care nu raspund la tratament medical 
- Anastomoza intre ansa aferenta si eferernta (fistula Braun) 
- Suspendarea sau resuspendarea ansei aferente la mica curbura gastrica 
- Sectiunea ansei aferente cu reimplantarea ambelor capete in ansa eferenta (Tonner Roux-Roux) 

Sunt insa preferabile operatiile radicale care implica desfiintarea ansei aferente cu refacerea 
unei noi anastomoze gastro-jejunale corecte sau cu repunerea duodenului in tranzit printr-o 
anastomoza gastro-duodenala si cu efectuarea sau completarea vagotomiei(Fig 5a,b). 

Fig. Sa-fistula Braun(anastomoza jejuno-jejunala Fig.5b- transformarea montajului anastomo gastro- 
intre ansa aferenta si cea eferenta) jejunal in montaj gastro-duodenal 


b). Sindromul de ansa eferenta 
Este cauzat de o anastomoza defectuoasa stenozanta care nu permite evacuarea bontului 
gastric. 
Clinic 
- Semne de ocluzie inalta cu durere epigastrica 
- Greturi si varsaturi cu caracter de staza bilio-alimentare 
Paraclinic 
1. Examenul radiologic cu substanta de contrast - evidentiaza absenta evacuarii bontului gastric spre 
ansa eferenta 
2. Endoscopia digestiva superioara - pune in evidenta staza si obstacolul la nivelul anastomozei 
Tratament 
Profilactic 
- Efectuarea unei anastomoze corecte 
Chirurgical 
- Desfiintarea anastomozei si refacerea unei anastomoze corect efectuata 


c). Herniile interne si volvularile anselor anastomotice si invaginatiile jejunogastrice 


Cauze 
- Anse aferente sau eferente prea lungi (cum se intalneste in montajele precolice) 
- Largirea si orizontalizarea gurii de anastomoza (faciliteaza invaginatia jejunoileala) 


Clinic 

In formele acute: 

semne de - Durere intensa in epigastru 

ocluzie inalta - Greturi, varsaturi care nu calmeaza durerea 


prin strangulare - Palparea unei mase tumorale epigastrice (invaginatia jejunogastrica) 
Aceste simptome apar pe fondul unor episoade asemanatoare dar de mai mica intensitate din 
antecedentele pacientului, simptomatologie care caracterizeaza formele cronice. 
Paraclinic 
1. Examenul radiologic cu substanta de contrast hidrosolubila (gastrografin) va evidentia stopul 
substantei la nivelul zonei anastomotice cu aparitia unei imagini lacunare intragastrice in invaginatia 
jejunogastrica 
2. Endoscopia digestiva superioara - evidentiaza invaginatia jejunogastrica sub forma protruziei de 
mucoasa jejunala edematiata prin gura de anastomoza permitand in unele situatii si reducerea 
invaginatiei 

- in cazul herniei sau volvularii se poate tenta devolvularea sub control 
endoscopic lucru posibil daca endoscopia se efectueaza precoce si evident daca nu exista leziuni 
ischemice ireversibile la nivelul anselor 

Tratament 
Profilactic 
- Respectarea principiilor de tehnica chirurgicala si evitarea efectuarii anastomozei precolice care 
obliga la utilizarea unor anse lungi 
Curativ - reprezinta o urgenta in formele acute 

- Endoscopic - cel mentionat mai sus 

- Chirurgical- Desfiintarea vechii anastomoze cu refacerea unei anastomoze corecte sau daca 
este posibil transformarea intr-o anastomoza gastroduodenala 


d). Anastomozele gastroileale si gastrojejunale joase 
Reprezinta o greseala tehnica majora care duce la grave tulburari digestive 
Diagnostic 
Clinic 
- Diaree cu steatoree si varsaturi alimentare nedigerate 
- Varsaturi cu caracter intestinal 
- Hemoragie digestiva datorata unui ulcer ileal sau tulburarilor de coagulare secundare alterarii 
absorbtiei unor vitamine 
- Sindrom pluricarential cu pierdere ponderala 
Biologic 
- Hipoproteinemie 
- Scaderea hemoglobinei 
- Scaderea vitaminei B12 
Paraclinic 
- Examenul radiologic baritat stabileste diagnosticul evidentiind trecerea directa a substantei de 
contrast in ileon 
Tratament 
Medical 
- Tratament parenteral substitutiv cu proteine, lipide, glucide. Acest tratament se aplica pentru 
reechilibrarea pacientului in vederea interventiei chirurgicale 
Chirurgical 
- Rezectia in bloc a vechii anastomoze cu efectuarea unei anastomoze gastrointestinale sau 
gastrojejunale corecte 


2. Tulburari functionale 

a). Sindromul postprandial precoce (dumping-syndrome) 
Apare mai frecvent dupa rezectiile gastrice pentru ulcer decat pentru cancer si mai frecvent in cazul 
anastomozelor gastrojejunale decat a celor gastroduodenale si mult mai rar dupa vagotomii asociate cu 
operatii de drenaj gastric de tipul gastrojejunoanastomozei sau piloroplastiei. 
Cauze 
- Predispozitie individuala 
- Golirea mai rapida a stomacului cu invadarea jejunului postanastomotic cu continut hiperosmolar 
Fiziopatologie 
Distensia brutala a jejunului prin continutul hiperosmolar produce un aflux masiv de lichid din 
sectorul vascular spre lumenul intestinal pentru izotonizarea continutului, ceea ce ar determina o 
hipovolemie, care alaturi de cresterea afluxului sanguin in teritoriul splahnic ar conduce la 
hipoirigatia cerebrala urmata de activarea sistemului nervos simpatic cu descarcarea de catecolamine 
in circulatie si a altor substante biologic active cu efect vasomotor. 
Diagnostic 
Clinic 
Simptome digestive 
- Senzatie de prea plin epigastric aparuta precoce postprandial 
- Greata 
- Varsaturi 
- Dureri colicative intestinale 
Scaune diareice 

Manifestari clinice generale 
- Senzatie de ameteala si slabiciune 
- Lipotimie 
- Transpiratii reci 
- Paloare sau roseata a fetei 
- Neliniste 
- Palpitatii 
- Variatii tensionale (hipotensiune) 
Paraclinic 
Explorarile paraclinice (tranzitul baritat, EDS) nu aduc date caracteristice pentru sindromul dumping, 
diagnosticul fiind in special clinic 
Simptomatologia bolii pote fi reprodusa prin administrarea unei solutii orale concentrate de glucoza 
100 -150 ml sol. 50% 
Tratament 
Profilactic 
- stabilirea corecta a medicatiei de tratament chirurgical in boala ulceroasa si anume doar la acei 
pacienti care nu raspund la tratamentul medical si a formelor complicate 
- efectuarea unor interventii conservatoare cum este vagotomia supraselectiva care permite pastrarea 
pilorului in tranzit 
- restrangerea indicatiei anastomozei gastrojejunale in favoarea celei gastroduodenale 
Medical 
- Terapie dietetica 
- Mese mici si dese 
- Restrictie la glucide cu interzicerea celor concentrate 
- Evitarea laptelui dulce 
- Terapie medicamentoasa 
- Anticolinergice avand drept scop incetinirea evacuarii gastrice 
- Spasmolitice 
- Antiserotoninice 
Chirurgical - scopul operatiei corectoare este de a incetinii golirea stomacului in anastomozele 
gastrojejunale sau de a reinsera duodenul in circuitul alimentar(Fig 6a,b). 


Fig 6a-interpozitia de ansa jejunala izolata Fig 6b- interpozitia unui segment jejunal anizoperistaltic 
anizoperistaltica intre stomac si duoden 


b). Sindromul postprandial tardiv (hypoglicemic) 


Consta in aparitia tardiva la cateva ore postprandial a unor simpotome asemanatoare cu un 
dumping minor ameliorate de ingestia de glucide. 
Cauza - evacuarea rapida a bontului gastric in lipsa pilorului cu absorbtia rapida de glucoza din jejun 
cu un episod de hiperglicemie initiala urmata de o hipoglicemie tardiva cu caracter functional. 

In cadrul mecanismului fiziopatologic intervine si o tulburare in procesul de glicoreglare cu 
declansarea unei reactii adrenergice. 


Tratament 
Mese mici si repetate cu reducerea continutului glucidic si cresterea celui proteic 
Administrarea unei prize orale de zahar in momentul aparitiei simptomatologiei 
c). Tulburari de nutritie 
Sunt reprezentate de mai multe suferinte functional metabolice 
1. Anemia postoperatorie 
- Anemie hipocroma prin lipsa de fier datorita tulburarilor de absorbtie. Cauza este tranzitul prea rapid 
sau scurtcircuitarea jejunului unde se absoarbe fierul. Bolnavul prezinta clinic semnele anemiei 
cronice iar tratamentul consta in administrarea de fier. 
2. Anemia macrocitara - prin deficit de vitamina B12 
Cauze - gastrectomia totala (prin deficit de factor intrinsec) 
- gastritele severe de bont gastric postoperator care duc la scaderea secretiei de factor intrinsec 
- disbacteria - care duc la scaderea absorbtiei intestinale a grasimilor si vitaminei B;,. Aceasta 
infestare bacteriana a tractului digestiv pana la nivelul bontului gastric se produce datorita 
hipoaciditatii postoperatorii 
Clinic si paraclinic - bolnavul va prezenta semnele anemiei macrocitare 
Tratament - administrarea de vitamina B12 
Aceste doua forme de anemie pot sa coexiste 
3. Sindromul pluricarential complex 
Cauze 
- Deficitul digestiei gastrice si intestinale 
- Contaminarea ascendenta bacteriana a tubului digestiv cu consecinte malabsortive 
- Tulburari de absorbtie a principiilor digestive 
Clinic 
- Scadere ponderala 
- Astenie fizica si psihica 
- Diaree severa 
- Demineralizare usoara 
- Tulburari endocrine 
- Semne clinice ale hipovitaminozelor 
Paraclinic 
Datele de laborator vor pune in evidenta: 
- Hipoproteinemie 
- Scaderea sideremiei 
- Scaderea hemoglobinei si a hematocritului 
- Scaderea calcemiei 
- Scaderea vitaminelor 


Tratament 
Profilactic - limitarea întinderii rezectiei gastrice si folosirea metodelor de reconstructie care 
pastreaza duodenul in tranzit 
Curativ 
- Medical 
- Regim alimentar hipercaloric si hiperproteic bogat in vitamine 
- Fermenti pancreatici 
- Medicamente anabolizante 


- Chirurgical 
- este indicat in cazuri rare in care denutritia progreseaza sub tratament 
medical si dietetic si vizeaza: repunerea duodenului in tranzit 


imbunatatirea functiei de rezervor gastric 

3. Diareea 
Cauze 
- Aclorhidria postoperatorie 
- Scaderea absorbtiei sarurilor biliare care ajung in colon in cantitate mare generand un efect purgativ 
Netratata diareea poate conduce la sindromul carential cronic grav 


Tratament 

Profilactic 

-evitarea efectuarii vagotomiei la pacienti cu tendinta la scaune multiple neformate 
Curativ - medical - igieno dietetic - Mese mici si frecvent 


- Reducerea laptelui si a glucidelor din alimentatie 

- Fermenti digestivi 

- Imodium 

- Colestyramina 

- chirurgical - dupa vagotomie cu rezectie gastrica si anastomoza gastro-duodenala se va 

interpune o ansa jejunala in pozitie anizoperistaltic intre bontul gastric si duoden 
- dupa orice tip de operatie se va sectiona un segment jejunal lung de 10 cm. la 
distanta de circa 100 cm. de unghiul duodenojejunal si se va reanastomoza la 
jejun in pozitie anizoperistaltica obtinandu-se astfel incetinirea tranzitului(Fig 7). 


acc CA 


.Corectarea diareei postoperatorii prin inversarea unui segment de ansa 
jejunala la 100 cm sub unghiul duodeno-jejunal(Fig 7). 


4. Ulcerul recidivat 


In patogenia ulcerului recidivat sunt implicati aceiasi factori care au generat aparitia initiala a 
ulcerului si care in final duc la un dezechilibru intre factorul agresiv - secretia clorhidropeptica a 
stomacului - si factorul de aparare - rezistenta mucoasei la actiunea agresiva acestuia. 

Cauze: 

- Vagotomia incompleta 

- Intinderea insuficienta a rezectiei gastrice catre stanga lasand pe loc un bont gastric mare cu 
capacitate secretorie crescuta clorhidropeptica 

- Intinderea insuficienta a rezectiei spre dreapta lasand pe loc un bont antral sau/si duodenal gastrinic 
secretor 

- Restabilirea corecta a etiopatogeniei bolii ulceroase cum este cazul ulcerelor cu mecanism endocrin 
(gastrinom pancreatic, hiperparatiroidie primara cu sau fara adenom de paratiroida) si la care 
mecanismele ulcerogene nu au fost sanctionate in urma interventiei primare. 

Astfel operatia cea mai generatoare de ulcer recidivat este gastroenteroanastomoza simpla iar 
cele mai putine recidive apar dupa vagotomie asociata cu rezectie limitata a stomacului. 

Diagnosticul este mai dificil decat pentru ulcerul initial 

Clinic 
In formele necomplicate 
- Dureri periombilicale nocturne cu iradiere dorsala ameliorate de ingestia alimentara si de antiacide 
- Gretuiri si varsaturi 
- Masa pseudotumorala palpabila in epigastru la pacientii slabi si cu proces inflamator periulceros 
In formele complicate 
- Hematemeza si melena 
- Semne de peritonita in perforatia ulceroasa 
- Diareea cu resturi alimentare nedigerate, varsaturi fecaloide, scadere ponderala in fistula gastro- 
jejuno-colica 
Paraclinic 
- Examenul radiologic su substanta de contrast poate evidentia prezenta nisei ulceroase sau a stenozei 
ulceroase 
- Irigografia - este utila in diagnosticarea fistulei gastrojejunocolice 
- Examen endoscopic - permite vizualizarea leziunii ulceroase precum si diferentierea de o leziune 
maligna prin prelevarea de biopsii 
- CT si RMN - util pentru diagnosticul in formele pseudotumorale 
- Dozarea gastrinemiei care este crescuta in ulcerele din sindromul Zollinger-Ellison 
- Chimismul gastric cu masurarea debitului secretiei acide bazal si maximal 
- Dozarea calcemiei - in ulcerul recidivat din hiperparatiroidism 
Tratament 
Medical 
In formele necomplicate 
- Antisecretorii gastrice 
- Prochinetice gastrice 
- Protectoare de mucoasa gastrica (sucralfat) 
Chirurgical 
- Indicat in formele rezistente la tratament medical si in cele complicate (prin hemoragie, stenoza, 
perforatie, fistula gastrojejunocolica) 
- Dupa vagotomie fara rezectie gastrica se va asocia o rezectie distala a stomacului 
- Dupa rezectie fara vagotomie se va efectua vagotomie 
- Dupa vagotomie si rezectie proximala insuficienta se va efectua o rezectie de intindere corecta si o 
reanastomoza 
- In cazul recidivelor repetate in s-au epuizat pe rand toate metodele de scadere a aciditatii gastrice 
precum si in cazul recidivelor cauzate de tumori pancreatice gastrosecretante se va efectua 
gastrectomie totala 
- In cazul prezentei fistulei gastrojejunocolice se va efectua interventie complexa cu rezectia in bloc a 
anastomozei; a unui segment din ansa jejunala eferenta si a unui segment de colon cu refacerea 


cop? 


anastomozei gastrojejunale pe ansa in “y” si anastomoza colocolica termino-terminala 


5. Cancerul de bont gastric 
Cancerul de bont gastric apare mai frecvent dupa anastomozele gastrojejunale la un interval de 
timp mediu de 20 de ani dupa operatie. 
Cauze: 
- Refluxul continutului duodenal in bontul gastric cu aparitia unei gastrite alcaline sub actiunea 
sarurilor biliare care ar putea genera leziunea neoplazica 
- Disbacteria intestinala postoperatorie care conduce la aparitia de produsi nitrozaminici cancerigeni 
- Tulburari imunologice constitutionale accentuate postoperator 
- Ca si localizare cancerul bontului poate apare la nivelul stomei sau la orice nivel al bontului gastric 
Diagnostic 
Clinic 
- Satietate precoce cu dureri epigastrice datorita evacuarii dificile a bontului gastric si a stazei 
secundare stenozei neoplazice a gurii de anastomoza 
- Varsaturi alimentare sau bilio-alimentare din aceleasi cauze 
- Hematemeza si melena in sangerare acuta 

- Paloare - in sangerari cronice oculte 
- Tumora palpabila 

Paraclinic 
1. Examen radiologic cu substanta de contrast evidentiaza prezenta lacunei la nivelul bontului gastric 
si eventuala stenoza neoplazica 
2. Endoscopia digestiva superioara - vizualizeaza leziunea si permite prelevarea de biopsii 
Echografia, CT si RMN - evidentiaza gradul de extensie a bolii prin aprecierea atat a extensiei locale 
cat si a eventualelor metastaze 
Ecoendoscopia - apreciaza gradul de invazie parietala a tumorii 

Tratament 

Chirurgical 
a). radical - gastrectomie totala cu splenectomie si colectomie segmentara daca colonul sau 
mezocolonul sunt inundate neoplazic 
b). paleativ - in caz de inoperabilitate datorita stadiului avansat se va efectua jejunostomie de 
alimentatie 

